﻿ in memoriam GHEORGHE MIHAI 1 copertă: Ovidiu Bădescu, Galleria 28, Timişoara tehnoredactare: Carmen Olaru prezentul volum nu este doar o reeditare a volumelor Consens şi disens I (2015) şi II (2017), ci conţine şi o inedită adăugire, ce urma să fie Consens şi disens III (2019) volumul se distribuie gratuit Descrierea CIP a Bibliotecii Naţionale a României MIHAI, GHEORGHE Consens şi disens : despre viaţa muritorilor / Gheorghe Mihai, ieromonahul Neofit - Sînbotin : Chipul Iconic, 2019 ISBN 978-606-94780-8-0 I Neofit, ieromonah 2 2 3 volum tipărit prin bunăvoinţa şi generozitatea d-nei VICTORIA PREDA 4 Consens şi disens şi Trupul Veşniciei Aproape nouă luni s-au aşternut în urmă de paşi de la (pe-) trecerea în „Trupul Veşniciei” a Profesorului, rafinatul şi subtilul savant Pe 1 septembrie (2019) Gheorghe Mihai, şăgalnicul, minunatul om de spirit, atât de profund şi atat de fluid, ar fi împlinit 80 de ani Plănuisem încă spre sfârşitul anului trecut ca anul acesta, 2019, în preajma Sărbătorii Sfintelor Paşti, să apară un nou volum Consens şi disens – despre viaţa muritorilor Socoteala pe care am făcut-o „noi înde noi”, mai degrabă subsemnatul, nu s-a potrivit însă cu realitatea, care se adeveri a fi alta, una care, chiar în ciuda unui diagnostic şi al vârstei, a unei naturale, netemătoare aşteptări, am receptat-o ca fiind prea abruptă, prea din scurt, brusc retezată, frântă De ce am receptat-o aşa, nu ştiu M-am gândit că m-a surprins poate imprevizibilul rapidităţii producerii unui deznodământ, nu inevitabilul său, previzibil, de altfel Sau, poate, vioiciunea spirituală, chiar un tonus fizic bun, arătat într-o întâlnire înspre vară (2018), în contrast cu bruscul viraj spre trecerea prin „hotarul de taină”, a generat acel impact care m-a contrariat, mi-a destabilizat expectaţia, estompându-mi proiecţia Se pare, totuşi, că tratamentul medical „clasic” fu cel care, fără intenţie, avu rolul să îl slăbească mai mult decât boala însăşi, grăbind un sfârşit pe care, îl credeam, îndreptăţit zic, mai îndepărtat Deja spre sfârşitul lunii octombrie (2018), de când am ultimul email primit sub semnătura G M , aflam că se apropie din în ce mai rar de calculator, din pricina unei asediante oboseli Am oscilat dacă să introduc şi acest scurt email în carte sau nu, ca pe ultimul însemn, gândind ca nu cumva să pară, în ochii unora grăbiţi, un gest, deliberat calculat, ticluit să stârnească patetice impresii Dar, scriind aceste rânduri, gândul mă îndeamnă să ataşez această mărturie, crâmpei de realitate personală, trăită, gândită şi simţită, în spiritul G M Aşa că o voi face, nefiind nimic senzaţional în conţinutul său, şi cumpănind, totodată, că din moment ce nu a ezitat să scrie acest email, şi să îl adreseze, 5 GHEORGHE MIHAI / IEROM NEOFIT a ţintit să fie şi consemnat ca act al celei din urmă forme de prezenţă a sa în dialogul nostru „emailistic”, desfăşurat pe parcursul câtorva ani (2014-2018); un dialog care evident s-a vrut a fi, nu doar cu mine, ci faţă cu toţi cei care vor parcurge acest volum, lăsându-se îmbiaţi să răspundă în fel şi chip provocărilor dialogale, fie în consens, fie în disens, fie Aşadar: M-apropiu mai rar de calculator, nu de alta decât de oboseala care mă covârşeşte; sunt unele care trec repede-repede, altele care se lungesc precum umbrele înserării Din pricina oboselii am renunţat să mă deplasez la Suceava pentru a primi acel Honoris causa, nerâvnit vreodată, ca numeroase alte Nu-s lipsit de boala trufiei, dar nu m-au ispitit diplomele, gradele, titlurile, în general fanfaronadele; cu sau fără acest Honoris causa tot acolo ajung, pe când amurgul amurgeşte pe nesimţite peste noi încă de la prima geană de soare Asta fibra nepoetică din mine scrie, iar sminteala nu mi-i pe aproape G M L-am întâlnit ultima dată, cu câteva zile înainte de Crăciun (2018), pe un pat de spital, la Timişoara, într-un salon cu o duzină de paturi, toate democratic ocupate, de cei aduşi sau veniţi ca de pe un vechi front, cel al vieţii, răniţi, aproape înfrânţi, de boală, de moarte Nu am zăbovit prea mult Atmosfera era amestecată, aş zice, ca de obicei, nelipsind din aglomeraţia umană şi aspecte hazlii Un domn mai în vârstă, pe un pat, imediat la intrare, refuza medicaţia şi hrana, vociferând, gesticulând într-o notă recalcitrantă, pe motiv că o doamnă de faţă, ceva mai tânără, probabil soţia, l-a adus acolo ca „să scape” de dumnealui În acest sens străfulgera şi tuna nemulţumirea acuzatoare a pacien- tului, clamată spre înştiinţarea tuturor Poate avea sau poate nu avea dreptate Nu interesa pe nimeni Doamna tăcea, uşor stânjenită Câţiva dormeau duşi, parcă într-o altă lume, altcineva părea absorbit pe de-a-ntregul într-o perfuzie Noi, cei treji, atenţi întrucâtva, surâdeam într-un consens ambiguu, oarecum com- plici, ca dinaintea unei farse, încă una, a istoriei umane, ce nu mai conta, nu mai adăuga şi nici nu mai scădea cu nimic la prezentul ei Destinşi în chip îngăduitor rămăsesem doar uşor miraţi, cert vaccinaţi, imuni faţă de o astfel de problematică atât de per- sonală, şi nu prea, neperisabilă, ce punea în act o atare învinuire publică, fără rezolvare, de altfel Proiectată pe peretele de intrare, scena părea desprinsă dintr-un alt film, poate chiar şi din alt 6 Consens şi disens salon, din alt spital Aici eram la Interne, totuşi Ai fi zis că cineva ţinuse cu tot dinadinsul, în ciuda contextului, să pună în reprezentare non-sensul, legându-se ca într-o cămaşă de forţă, cununându-se într-un nefericit destin, de-a dreptul alipit, nedez- lipit cu însăşi contra-sensul Ca să fie şi mai prolix tabloul, iscându-se şi un abur solemn, oficial, didactic, apăru la vizita curentă, robustă şi în blugi, d-na doctor, care cataliză atenţia cu o mapă deschisă major la înălţimea umerilor spre preocupată consemnare cu pixul în decolteul unor răscroite foi (A4) Nu era singură, ci împresurată şi de câţiva rezidenţi sau studenţi, posibil interesaţi să afle indicaţiile, potrivita medicaţie, pentru un pat sau pe un altul Dascălul de o viaţă, generosul, îngăduitorul şi binevoitorul cărturar fu examinat uşor protocolar şi i se recomandă cu o autoritate afabilă, pedagogic încurajatoare, „să treacă” pe o doză mărită de diurex Problema sa nu era însă, se adeveri, una în principal respiratorie, ci una cardiologică, determinată pe fond imunologic de o infecţie valvulară care nu fusese depistată şi localizată la timp, care se dovedi fatală, în ciuda unei intervenţii chirurgicale urgente, făcute între Crăciun şi Anul Nou, la Cardiologia din Pădurea Verde, cea timişoreană, nu cea a Povestirilor copilăriei mele Până la urmă, nu diagnos- ticul la glanda parotidă dreaptă, cel care alarmase cu dezno- dâmântul funebru, ajunse să determine şi sfârşitul grăbit, ci această insidioasă infecţie, care îi afectase perfid inima, de o făcu să cedeze Asta aşa, ca să constaţi „unde dai şi unde crapă” şi ca să ai de ce te mira cum este şi cu imprevizibile, curioase opţiuni şi cu strategiile nimerite, adecvate sau nu, în viaţă Întâlnirea mea cu Profesoru’ a fost atunci ca şi cum nu s-ar fi întâmplat într-un astfel de spaţiu, într-o atare stare şi situaţie Nimic patetic, nimic afectat, nimic compătimitor, nici-un aer artificial, grav, fumuriu A fost ca de obicei, ca şi altădată, o discretă întâlnire cu un prieten, cu un al (A)casei, care nicicând nu-ţi este departe, pe care îl recunoşti în reperele ştiute, îndelung frecventate, patinate Retrospectiv am realizat însă că era conştient că era ultima noastră întâlnire Eu nu Şi acum cred, nu ştiu de ce, că ar fi putut fi altfel Chiar am dat atunci asigu- rare, firească, neipocrită, de dorire de curândă revedere, cu încre- dinţarea depăşirii momentului de cumpănă De Sfântu’ Ion, 7 GHEORGHE MIHAI / IEROM NEOFIT duminică, pe 7 ianuarie, într-o zi însorită, sub un senin ochi de sticlă, într-un ger năpraznic, prin zăpadă scârţâind străpezit, eram deja prezent la slujba sa de înmormântare Îmi zisese, în salonul de spital, înainte de a pleca, discret, firesc, natural ca mersul pe jos, „tu să spui ultima „Veşnică Pomenire!”” Aşa am şi făcut, bucurându-mă în ascuns că am putut să-i împlinesc dorinţa, chit că ceilalţi nu sesizară actul solitar, special, dedicat al rostirii Nu ştiau care fusese înţelegerea, consensul la despărţirea noastră Nici nu aveau de unde! În fond, pe scurt aş zice că prezentul volum, in memoriam Gheorghe Mihai, este încă un prilej de legănare, în cuprinderea unui reverberant surâs, de gest aşezat, deschis îmbucurat întru „Veşnica sa Pomenire!” Nu ultimul! N Aşezământul social Sf Treime, Glimboca Înălţarea Sfintei Cruci, 14 septembrie 2019 8 Consens şi disens I G M : Dragă Marius, Sunt multe cărţi care, citite cu atenţie, te îndeamnă la reflecţie şi în absenţa reală a autorului, te determină să găseşti pe cineva cu care să dialoghezi pe bune În plus, partenerul de dialog îţi pune întrebări, îţi dă răspunsuri, comentează, adaugă şi scade, sporind în idei acel dialog Şi apoi trăim într-un context psiho- social, intelectual şi ideologic, i se zice epocă (Hegel scria că toţi suntem fiii epocii noastre, iar filosofii limbii afirmă că epocile au limbajele lor ce trebuiesc traduse ca urmaşii să-i priceapă pe înaintaşi) Asta, aşa ca să o iau de la un capăt, căci nu e nici simplu, nici comod să surprindem dimensiunile unei epoci astfel încât să tragem foloase din ceea ce surprindem Ca să vezi către ce bat! În virtutea unei inerţii totalmente obscură, mie, în pofida scăderii vădite a interesului pentru carte – ştiinţifică, de artă, de literatură, de filosofie – exprimată şi prin diferite spoturi publicitare de „Citiţi, băieţi, numai citiţi!”, văd în librării tomuri de 5-6-700 de pagini la preţuri fantasmagorice! Cât sunt eu de profesor universitar (mă rog, pensionar) ezit să cum- păr o carte de mai mult de 50 de lei/pe lună; şi atunci ceilalţi, cu venituri sub mine ce să facă? Facultatea noastră de drept nu are bani pentru reviste de specialitate din străinătate, iar cărţile de specialitate aşteaptă prin vitrine Ei, şi? Din ultimele trei cărţi pe care le-am publicat în anii 2011-2014 una a avut succes: „Întâlniri colocviale privind temeiurile dreptului”, întocmire dialogală de doi ani cu prietenul meu, ieşeanul Ioan Humă Nu se mai citeşte? Ba, da, dar foarte selectiv; adică nu cumperi o carte, o citeşti şi apoi, dacă te dezamăgeşte, o arunci, asta datorită neglijenţei şi superficialităţii autorilor Azi, dacă ai chef să devii autor, o faci în regie proprie, indiferent dacă ajunge la coşul de gunoi sau la W C Dar, dacă autoratul e o întreprindere „cu bătaie lungă”, ispitind prezentul, promiţând viitorul, convocând trecutul într-un dimpreună captativ prin frază şi simboluri, s-ar putea să existe o şansă bună Nu stau să lămuresc prezentul, doar că ştiu despre viitor că e contingent, iar trecutul evocabil, nu şi recompozabil 9 GHEORGHE MIHAI / IEROM NEOFIT Aşa şi cu temele: unele de „hic et nunc” mic-mic-mic cât ograda în care zburătăceşte vrabia, pe scara acestui „hic et nunc” până la talia Învăţăturilor lui Imhotep (sec 28 î Hr ), a psalmilor davidieni (sec 11 î Hr ), a Celor 12 table romane (sec VIII î Hr ) În afară de Horaţiu care a promis că va scrie o operă „mai tare decât arama” (şi s-a ţinut de cuvânt), ceilalţi n-au ambiţionat una ca aiasta (poate cu excepţia autorilor codului zis al lui Napoleon) Însă nu înseamnă că trebuie să tăcem! N: Aş spune că şi de ar fi cu putinţă să se scrie mai mult decât s-ar citi, aşa cum mă nedumirea de curând un gând venit de aiurea, tot s-ar găsi poate un tâlc al scrierii, a aceleia ce rămâne la sânul con- vorbirii, ce îmbrăţişează aşadar cuvântul ca fiind con-ventus, adică venire împreună Şi, mai exact, gândesc la acea (de)venire împreună ce subscrie îndemnului de a arunca mreaja mai la adânc, ţintind un adânc al Cuvântului, Acela ce a fost de la început şi ne este şi sfârşit, Cel care reaminteşte că omul este cuvânt cuvântător Dar, apropo de scriere, îmi vine în minte procesul adoptării scrierii de către indo-europenii din Europa, şi gândul regretatului Dan Sluşanschi care surprindea referitor la cultura europeană că, obişnuită fiind cu avantajele scrisului de două mii cinci sute de ani, a ajuns să ne imprime un automatism care pune semnul egalităţii între analfabetism şi lipsa oricărei culturi Astfel, dogma naşterii scrisului în afara Europei nu este pentru Sluşanschi decât un însemn al necunoaşterii Are în vedere scrierile de tip pictografic, mai precis scrierile pictografice de tip „Tărtăria”, diferite de cele alfabetice ce au cuprins întreaga Mediterană începând cu a doua jumătate a mileniului I î Hr Însă, vizavi de populaţiile indo-europene din Europa „interioară”, ce întârzie să preia scrisul, e interesantă referinţa la Aelianus care în a sa Varia Historia (8,6) consemna: „Se susţine că vechii Thraci nu cunoşteau folosinţa literelor Este adevărat că toţi Barbarii din Europa socoteau, îndeobşte, ruşinoasă ştiinţa folosirii lor ” Cât despre tăcere, reţin imaginea, lucrată la Galleria 28 (Timişoara), a coperţii unui generos şi fecund volum – Marea Tăcere – al prietenului şi eruditului părinte Dan Popovici: o masă de altar din piatră ce are fundal o perdea diafană, ţesută din cuvinte… 10 Consens şi disens G M : De unde interesanta istorie a discursului zis retoric şi a Retoricii Discursul retoric are menirea să convingă un public AUDITOR cu mijloace lingvistice, para şi metalingvistice care ajută să fie valorificată optim forţa cuvântului rostit în adresabili- tatea hic et nunc Aristotel a scris Retorica sa tocmai având în vedere această rostire orală destinată tuturor agorelor greceşti şi numai Deosebesc, fireşte, între Cuvânt şi cuvânt; primul este totdeauna la singular, secundul poate fi şi chiar se pluralizează Logosul antic e încărcat în semnificaţii; el Este totdeodată Intelect şi exprimarea acestuia prin Creaţie; Logosul, observa cineva, este Intelect în interior şi Cuvânt în exterior Expresia „Cuvântul s-a întrupat” are sens teologic, dar nu şi în limbajul omenesc în care el însuşi e întruparea ideilor Retorica aristotelică se ocupă de întocmirea cuvintelor cu sens într-o reţea cu sens numită discurs convingător într-o limbă naturală, adică în oralitate Şcolile filosofice antice predau oral Auditorilor, scriitura având alt rost De aceea, memoria auditivă era uriaşă; datorită ei s-au înfiripat şi s-au păstrat prin transmitere din generaţie în generaţie proverbele, zicătorile, basmele, poezia în toate formele sale Scrierea a diluat această memorie, care a fost substituită de aceea vizuală asociată cu alfabetizarea Această mutaţie, special- mente europeană, petrecută în milenii, a pus Retorica aristotelică într-o situaţie dificilă, căci discursul convingător şi-a modificat fundamental parametrii Studentul medieval audia, studentul actual scoate notiţe, avocatul medieval vorbea, avocatul actual pune concluzii scrise, politicianul îşi citeşte expunerea Pe această distanţă temporală s-a născut zisa „Verba volant”, condiţia pro- belor, a actelor de proprietate şi de contracte scrise Afirmaţia dispreţuitoare că Mohamed era analfabet e dovadă de incultură perversă; nici proorocii Vechiului Testament, nici Mântuitorul Iisus Hristos n-au scris, cuvântul lor oral avea o forţă teribilă Chiar Evangheliile s-au întocmit şi s-au transmis oral unui public cu mare putere de memorie auditivă, cum şi Vedele, Sacontala sau Manavadharmasastra Încă în interbelicul românesc profesorii aveau audienţă pentru că vorbeau bine „Bene dicendi”, adică frumos şi cu forţă de convingere tulburătoare (vezi cazul lui Nae Ionescu sau Iorga) Pentru 11 GHEORGHE MIHAI / IEROM NEOFIT europeni acea lume a apus definitiv Dacă, de-o pildă, ar arde toate cărţile omenirea ar fi într-o mare cumpănă N: Într-adevăr oralitatea şi/sau scrisul au suscitat preocupări nu doar la antici, ci şi la unii dintre cei de astăzi Înşelarea lui Thamus, faraonul care, în dialogul lui Platon, Phaidros, îl preve- nea pe Theuth că scrisul, în sufletele celor care îl vor deprinde, lenevindu-le ţinerea de minte, le va aduce cu sine uitarea, ne-o reaminteşte, în Memoria Vegetală, – cum altfel decât interpretată în felul său? – Umberto Eco: „Nu numai că scrierea n-a eliminat memoria, ci, din contră, a făcut-o mai puternică A luat naştere o scriere a memoriilor şi o memorie a scrierilor” Astfel ne încredinţează Eco că scrisul nu doar stochează gânduri, înregistrându-le, ci generează interpretări şi gânduri noi Însă, Thamus adăuga că „punându-şi credinţa în scris, oamenii îşi vor aminti din afară, cu ajutorul unor icoane străine, şi nu dinăuntru prin cauză proprie” De unde se vede că una e amintirea „din afară” şi alta e amintirea „dinăuntru”, după cum şi uitarea apare ca fiind fie „dinăuntru”, fie „din afară” Dar ocultarea celor dinăuntru de către cele din afară este o grijă ce îl preocupa odinioară pe Thamus, şi, mai apoi, până acum încă, pe alţi străbă- tători esoterişti ai via oculta Dincolo de dualitatea, poate, mai exact, opoziţia esoteric- exoteric, relevante mi se par a fi în context chipul şi măsura punerii credinţei în scris şi prezenţa scriitorului în scriitură, înfă- şurarea acestuia în text, rememorarea sa în scris ca mărturisitor al Predaniei în viul ei, fie că aceasta e asimilată din transmitere orală, fie din scris, sau, mai degrabă, deopotrivă Apostolul, nu oarecare, ci al neamurilor, a scris către Tesaloniceni: „Deci, dar, fraţilor, staţi neclintiţi şi ţineţi predaniile pe care le-aţi învăţat, fie prin cuvânt, fie prin epistola noastră” (2 Tes 2,15) D Stăniloae, în pagini memorabile despre relaţia Tradiţie  Biserică  Scriptură, preciza că Scriptura a luat naştere ca fixare în scris a unei părţi a Tradiţiei apostolice, că nu se naşte odată cu Biserica, ci în Biserică, ulterior acesteia Astfel că Scriptura îşi acti- vează şi dinamizează puterea şi adâncimile ei în comuniunea interpersonală, în transmiterea cuvântului ei cu credinţă de la unul la altul în succesiunea şi concomitenţa generaţiilor Prin 12 Consens şi disens urmare: „Au trebuit să fie de la început persoane care au crezut, nu citind Scriptura, ci prin contactul cu o persoană care le-a dat credinţa în conţinutul ei şi, pe baza aceasta, au crezut în acest conţinut: la început rostit, apoi fixat în scris Această persoană a fost Hristos” De aici şi neînţelegerea riscurilor aduse de o „decupare” a Scripturii de Tradiţie şi de Biserica în care s-a născut, respectiv fundăturile şi labirinturile deschise interpretării credinţei odată cu instaurarea individualistă a sola scriptura În spaţiul românesc Scriptura cred că încă se mai păstrează activă într-un ambient de fond comunitar ce induce o asimilare vie, liturgică, după conţi- nutul şi sensul său ecleziologic Cu alte cuvinte, deşi există şi accesul individual la citirea Scripturii se păstrează parcă un accent pe receptarea ei „ritualică” prin ascultare, prin cuvântare, prin tâlcuire Îmi amintesc că, ascultându-l odată pe părintele Ghelasie, isihastul de la Frăsinei, am rămas într-o oarecare perplexitate înaintea unui cuvânt al său ce susţinea că prin Botez noi avem într-un fel Scriptura deja în noi Mai apoi am înţeles din aceasta un hristocentrism al isihas- tului, firesc de altfel pentru un isihast, prin care sublinia nevoia fundamentală a unei întâlniri şi a unei experienţe directe a Cuvântului Întrupat prin care să descoperim conţinutul credinţei şi al Scripturii O nevoie a cunoaşterii directe a lui Hristos, nu doar mediată şi intermediată de Scriptură şi de creaţie G M : În termeni laici sec I d Hr a produs o revoluţie de comparat cu oricare altele, mai precis a fost singura revoluţie autentică dintre multele, cu repercursiuni milenare pe întreaga planetă într-atâta de profunde încât inamicii ei, reacţionarii, o atacă fără succes cu toate armele să-i dilueze efectele Aşa gândesc eu Imaginează un model de viaţă materială şi spirituală respectat cinci mii de ani, minimal, de când cu statul şi legislaţia scrisă, adică minimal 200 de generaţii şi acest model e răsturnat într-o generaţie! Căci o revoluţie înseamnă răsturnare de valori, nu-i aşa? Şi care a fost valoarea supremă, incontestabilă, până în sec I d Hr , în numele căreia avu loc istoria? Cercetând-o desco- perim simplu: lupta Toate tratatele de istorie, de biologie, de sociologie, de antropologie, de fizică şi astronomie invocă lupta – 13 GHEORGHE MIHAI / IEROM NEOFIT particulelor elementare, corpurilor cosmice, a zeilor, a speciilor vegetale şi animale, a grupurilor sociale, a individualităţilor; forţa centripetă şi aceea centrifugă, energiile, corporalităţile, sentimentele cu raţiunea – lupta e universală, chiar substituită de două secole (şase generaţii) cu surogatul de competiţie Ba chiar, filosoful Hegel a inventat legea universală a luptei contrariilor, reflectată în plan social prin lupta de clasă De la Heraclit la Hegel, de la Darwin la minusculii filosofi contemporani, ideea de luptă domină toate formele de gândire, minus una: aceea care a răsturnat-o compromiţând-o definitiv – ideea de iubire, principiu ontologic, praxioaxiologic şi juridicomoral Atâta de cutremu- rătoare a fost acea răsturnare, încât omenirea nu şi-a revenit din buimăceală nici după două mii de ani; cinci mii de ani de per- vertire insistentă a conştiinţei şi spiritului individual şi colectiv pe canavaua luptei s-a înşurubat în noi într-atâta încât atâtea minţi luminate care s-au rostit jertfelnic pe calea hristică nu ne-au deşurubat Iubirea creştină, lumina Mântuitorului, a încetinit căderea în dezastre irecuperabile, dar tot către dezastru înaintăm prin lupta pentru progres N: Revoluţia ca „răsturnare de valori”, sau/şi poate o „schimbare de sistem” ca revoluţie, aşa cum s-a „argumentat” pe linia „meandrelor concretului” ce excluse „lovitura de stat” cu privire la 1989: dacă Revoluţie înseamnă „schimbare de sistem”, iar „la noi” a fost „schimbare de sistem”, atunci a fost Revoluţie De fapt, acel film „A fost sau n-a fost” (revoluţie), nu oriunde, ci (şi) la noi „în oraş”, puse „problema”, după cronometru, a mo- mentului ieşirii „revoluţionarilor” în piaţa oraşului de provincie; după cum ieşiră înainte sau după „fuga dictatorului”, ei făcură sau nu „revoluţie” Fură sau nu, aşadar, revoluţionari, după cum se potriviră limbile de la ceas Fără o vreme a timpului măsurat şi a memoriei televizive în care trăim n-ar mai fi ştiut ce sunt, de sunt ei „revoluţionarii” sau „simpli cetăţeni”… Dar bine le era, se-nţelege, „să fi fost” mai degrabă decât „să nu fi fost”, că, fiind „revoluţionari”, n-ar mai fi fost, de atunci, de acum, pentru totdeauna, oricine, ci „cineva” anume Şi asta nu pentru că ar fi răsturnat vreo valoare, ci pentru că şi-au sincro- nizat „ceasurile”… Era şi timpul… 14 Consens şi disens Răsturnarea de valori însemnă la noi, sau mai degrabă se insinuă inevitabil ca o întoarcere la o altă „răstunare de valori”, a unui alt sângeros ′89, cel al „revoluţiei democrate” sau al „revoluţiei drepturilor omului” care şi-a impus valorile: libertate, egalitate Martirii „Revoluţiei române” biruiră, însă, prin jertfă, nu prin „luptă”, ci prin acel „vom muri şi vom fi liberi”, şi „Dumnezeu este cu noi” Dispoziţia jertfelnică a fiecăruia ieşit în stradă, ce, ca potenţial martir, nu se mai gândi la sine, se „uită pe sine”, înce- pând cu Timişoara, a dat, cred, un alt „suflu”, de chip jertfelnic, „revoluţiei de la noi” Poate că şi în uitarea, necitirea adâncă a acestui „suflu” – altul decât cel al „revoluţiei democrate” de acum două secole – de către cei care, mai apoi, (re)alcătuiră „legea fundamentală” a Statului Român, ca alţi „uitători la ceas”, sincroni altor meri- diane, stă şi apăsarea faptului de a fi încă nedumeriţi pătimitori „sub vremi” Acum două mii de ani, în acel sec I, la care v-aţi referit, s-a arătat, într-adevăr, cred şi eu, Calea „schimbării la faţă” a lumii prin iubire jertfelnică, nu prin ceea ce se va fi numit „luptă”, ci prin crucea ca mărturisire veşnică a „iubirii care nu cade niciodată”… În acel – Ecce Homo! – indicat profetic mulţimii de către Pilat, dar neînţeles de el, s-a recunoscut că valoarea omului, nu doar a timpului ci şi a veşniciei lui, o descoperă până la capăt, deplin şi cu adevărat, nu omul, ci Dumnezeu-Omul… Apoi, se schimbă o lume şi fiindcă dispoziţia omului spre mărturisirea Adevărului prin jertfire de sine până la moartea de sine ca mucenicie s-a arătat ca o roditoare sămânţă a învierii lumii cu tăria neclintită ce l-a contrariat pe Iulian Apostatul, făcându-l să întrevadă în nevoia imperativă a sistării martirajului însăşi calea stăvilirii răspândirii creştinismului S-a descoperit de atunci calea „plinirii legii” şi cea a unei paradoxale ierarhii a iubirii în care „cel mare” e slujitorul „celui mic”… O „măreţie” chenotică a slujirii… O întâietate ierarhică pe măsura ei… O cale după chipul paternităţii şi al filiaţiei… 15 GHEORGHE MIHAI / IEROM NEOFIT G M : Am revenit de la un examen de logică, azi, cu studenţii din anul I-zi, 40 la număr, restanţieri Nu pricep defel, cum Logica, ştiinţa formelor de gândire corectă, poate fi atâta de grea de înţeles; eu îi cer studentului să construiască un raţionament deductiv corect pentru propoziţia „Nimeni nu e mai presus de lege” (text constituţional) şi el răspunde: „Nimeni nu e mai presus de lege, parlamentarii sunt oameni, deci parlamentarii nu sunt mai presus de lege” Studentul nu a observat acest „pentru”, care îi cere două premise din care să derive („pentru”) propoziţia şi o transformă în propoziţia „majoră” la care adaugă „parlamentarii sunt oameni” şi conchide ceea ce nu-i ceream să conchidă – „Parla- mentarii nu sunt mai presus de lege”!!! Propoziţia „Nimeni nu e mai presus de lege” este text juridic din Constituţia României, se referă la cetăţenii României, prin urmare trebuie citit „Niciun cetăţean al României nu e mai presus de lege (a juridică românească)”; din faptul că parlamentarii sunt oameni nu rezultă că ei ar fi sau nu mai presus de lege(a) juridică în vigoare „Nici un cetăţean (român) nu e mai presus de lege(a română)” trebuie să fie concluzie, nu premiză, lucru indicat de acest „pentru” N: Mi-a ajuns la ureche că, în ultimii ani, din acest al doilea deceniu al mileniului abia început, ar fi studenţi în anul I la Politehnică cărora le este greu să rezolve o ecuaţie de gradul II, ecuaţie care se învaţă în ciclul gimnazial Se pare că într-adevăr este o anumită situaţie în învăţământul de astăzi faţă de care există probabil preocupări de găsire a unor soluţii… Care or fi acelea nu ştiu… Ştiu că sunt prea multe facultăţi de teologie, ceea ce face ca sita selecţiei să apară cam rărită şi pe acest domeniu… Sau poate, dimpotrivă, ne aflăm în faţa unui nivel ridicat al cererii de pregătire şi licenţiere teologică care este ofertată pe măsură… Însă, mi-a rămas gândul pe acel suprauzitat „Nimeni nu e mai presus de lege” a cărui origine şi finalitate nu îmi e clară „Nimeni nu e mai presus de lege” înseamnă că legea e deasupra tuturor sau că toţi suntem sub lege? Înseamnă că legea nu privilegiază pe nimeni, că nu e părtinitoare, că nu caută la faţa omului sau că suntem egali în raport de ea? Cine, ce şi cum i se 16 Consens şi disens conferă legitimitate şi autoritate acestei proclamaţii: Nimeni nu e mai presus de lege, atât de frecventată? Cum se poziţionează legiuitorul şi cel chemat să revizuiască Constituţia (presupus perfectibilă, nu?) în raport de aceasta? Curtea Constituţională? Să înţeleg că textul constituţional „Nimeni nu e mai presus de lege” regăsit în Constituţia Statului Român se referă la cetăţenii români şi nu la omul românesc, la comunitatea românească, la neamul românesc? Paradoxal, îmi pare că „Nimeni nu e mai presus de lege” rămâne o vorbă în vânt, mai mult sau mai puţin îmbătătoare, după caz, dacă nu sunt oameni „mai presus” de lege, în sens plinitor şi nu în cel al „făr-de-legii”, care să ia în serios hotarele şi sensul, respectiv „spiritul” acestei „legi” Altfel, îmi pare că poate fi o haină de care se poate folosi, legitim sau nu, fie un regim politic fie altul… Chestiunea „spiritului legii” e într-adevăr una de căpătăi în ceea ce priveşte „legea fundamentală” Nu degeaba se înghesuie unii sau alţii să se „împieliţize” prin anume fondări şi/sau revi- zuiri în acest „spirit”, chiar în răspărul „duhului locului” fiind unele din ele, pentru că „împieliţarea” filosofico-juridică anume conferă un fel de acces interpretativ la putere în sensul orientării interpretării, al direcţionării şi al modelizării corpului etatic/ social/ comunitar Cu alte cuvinte se poate lucra de către unii sau alţii direct la urzeala pe care se ţese modelul etatic ce, decuplat, în fond, de reprezentativitatea comunitară – pentru unii caducă –, se întinde apoi ca o pânză asupra corpului social pe care înfăşurându-l încearcă să-l re-configureze după chipul şi asemănarea „împie- liţării” înseşi G M : Înainte de a interpreta un text (o rostire), trebuie să-l parcurgem cu atenţie intelectuală, să-i identificăm sensul autentic şi apoi să construim un raţionament valid Aici n-au ce căuta instinctul sau intuiţia, ci gândirea închingată de legile ei, univer- sale şi atemporale Eu nu ştiu CUM vorbea Platon, cum dialoga în oralitate Sfântul Apostol Pavel, nici Dante, nici muşatinii, nici Dimitrie Cantemir, nici moşii Ioni Roată din spaţiul cultural carpatodanubianopontic Cum le vorbea Savonarola florentinilor săi de a reuşit să-i exalteze? De ce nu mă entuziasmează în sensul 17 GHEORGHE MIHAI / IEROM NEOFIT complex al cuvântului „entuziasm” pledoariile lui Cicero, ale lui Take Ionescu, zis „Guriţă de Aur”; pentru că rostirea orală dialogală sau retorică are alte reguli decât aceea scrisă, la care „inima” răspunde diferit Se spune că mulţi tineri germani s-au sinucis la vremea aceea citind romanul „Suferinţele tânărului Werther” publicat de Goethe; am citit acel roman şi m-a lăsat indiferent, întrebându-mă „De ce s-or fi sinucis?” Cum procedăm ca cuvântul oral să vibreze în ascultător şi cum acela scris? De ce Nae Ionescu aduna sute de tineri la conferinţele sale orale, iar azi amfiteatrele sunt goale, în faţa oricărui celebru cadru didactic, talentat orator? La mormântul părintelui Pârăianu se închină zilnic sute de credincioşi, dar omiliile lui erau audiate de mii de pelerini? Aceiaşi pelerini de la mormântul părintelui Arsenie Boca nu se înghesuie să-i cumpere cărţile, necum să le fi cetit Eu am notorietatea că vorbesc frumos, captivant, dar la prelegeri dacă se adună 20 de tineri e mult Am notorietatea că scriu delectant, dar cărţile mele zac pe rafturile librăriilor şi bibliote- cilor E ciudat! Canalul TV „Trinitas” – dialoguri şi discursuri – ar trebui să aibă o audienţă covârşitoare, în condiţiile a 17 mili- oane de români creştini-ortodocşi Foarte ciudat! Sau poate nu tocmai N: … Mă gândesc la PREZENŢA ca actualitate şi la faptul că la noi s-a păstrat de secole mai degrabă o conştiinţă a prezenţei liturgice a lui Dumnezeu şi a unei lucrări a Sa (re)cunoscute mai cu seamă în împrejurările concrete ale vieţii omului O PREZENŢĂ directă, aşadar, care a fost poate mai puţin livrată discursiv, omiletic respectiv asimilată şi mediată printr-o lectură, a textelor sfinte, desigur Pe undeva nu mă miră de se caută în spaţiul evlaviei persoana „înaintea” discursului rostit sau scris sau „dincolo” de acestea, ca o căutare a acelui „faţă către faţă” al unei întâlniri directe, neaco- perite Dar firesc şi întregitor e să o primească şi prin aceste forme în care ea se îmbibă, se amprentează ca iconări ale unor tuşe, nuanţe şi profunzimi altfel greu de surprins, de asimilat şi de înţeles Până la urmă nici în cunoaşterea lui Dumnezeu nu trebuie să se despartă cunoaşterea apofatică, tainică, experien- 18 Consens şi disens ţială, de cunoaşterea catafatică Suntem chemaţi la o cunoaştere mediată şi imediată, integrală şi integrativă Interesant cum isihastul de la Frăsinei a putut mira pe unii, pe alţii poate chiar contraria, datorită unui „contrast” între „greutatea”, „densitatea” şi profunzimea scrierilor sale respectiv apariţia prezenţei sale naturale, fireşti, uşor imponderabile în tangibilul inefabil al simplităţii sale Altfel zis, întâlnindu-l „faţă către faţă” n-ai fi zis că el e cel care a putut scrie în acest fel atât de adânc şi de străbătător, dar şi atât de concret, mergând până la detalierea atâtor reţete de hrană şi chiar la inventarierea ustensilelor necesare într-o atare „întreprindere” Isihastul, apropo de prezenţă, e cel care a lansat sintagma prezenţă iconică, căreia i-a conferit un conţinut şi o încărcătură profundă, ce merită toată atenţia în preocupările şi interogările ce privesc „prezenţa”, cum de altfel, a făcut şi cu gestul iconic a cărui înţelegere comuniant-comunicaţională provoacă discursul retoric să străbată recuperator către un limbaj fundamental al chipului omului care este descoperit de caracterul său de a fi cuvânt cuvân- tător Această cuvântare înaintea cuvântării reclamă o mărturie a omului ca icoană a Cuvântului, o accesare a memoriilor originare G M : Am ajuns la pagina 80 a povestirii „ Ale lor umbre ”, din care o parte a apărut în revista Ethos, şi-mi vin în fiece noapte tot felul de idei De pildă, astă noapte am descoperit că „umbrele” sunt de două feluri: benefice şi surpătoare (probabil că şi inter- mediare) Greu de spus că Bălcescu sau Băsescu sau Mussolini sau Franco sau Churchil au fost „umbre” care făcură degeaba umbră pământului sau dimpotrivă Omul-actor e amestec de una şi de alta, în proporţii pe care doar o istorie factuală, nu zic obiectivă, o poate lămuri Şi nici lămurirea nu e definitivă, ca în geometria euclidiană Aşa şi cu „Nimeni nu e mai presus de lege”! Cine „nimeni” şi „care lege”? Dacă recitim textul în sens normativ „Nici un cetăţean din acest stat nu trebuie să fie, să acţioneze antilegem, paralegem, supralegem, indiferent de statutul şi rolul său social, altfel decât prescrie legea în vigoare hic et nunc” 19 GHEORGHE MIHAI / IEROM NEOFIT Ai dreptate, formularea constituţională e confuză, în impe- rativitatea ei Nu constituţia defineşte familia, ci codul familiei „Nimeni nu e mai presus de lege” în dreptul olandez şi în cel românesc e aceeaşi, dar familia e diferit definită în statul Olanda şi în statul Român, în care familia homosexuală acolo e conform legii, aici e antilege Şi atunci, ai dreptate, principiul constitu- ţional e fără noimă N: Cât despre umbre, despre istoria lor, despre unele, numai de bine De pildă, umbra tămăduitoare a Sf Petru, din Faptele Apostolilor, ce poartă în sine lumina Schimbării la Faţă, umbra ca acoperământ al Atoţiitorului de care vorbeşte psalmistul sau umbra Preaiubitului Mire ceresc, unde ar dori să se sălăşluiască mireasa din Cântarea Cântărilor Că frescei lui Masaccio din Quattrocento, de la Florenţa, „Sf Petru vindecându-i pe bolnavi cu umbra lui” i se găsi o interpretare, urmându-se o cheie a simbolis- mului umbrei, ca exteriorizare a sufletului, ce sugerează o forţă a umbrei în sensul manifestării unei virtus, e o altă chestiune ce ţine de un anumit parcurs al credinţei… spre Apus… Dar de ce am omite umbra stăpânitoare a arborelui semilunic ce răsare din inima profetic-visătoare a sultanului, pe care ne-o evocă versul eminescian: Iar din inima lui simte un copac cum că răsare, Care creşte într-o clipă ca în veacuri, mereu creşte, Cu-a lui ramuri peste lume, peste mare se lăţeşte; Umbra lui cea uriaşă orizontul îl cuprinde Şi sub dânsul universul într-o umbră se întinde; Iar în patru părţi a lumii vede şiruri munţii mari, Atlasul, Caucazul, Taurul şi Balcanii seculari; Vede Eufratul şi Tigris, Nilul, Dunărea bătrână – Umbra arborelui falnic peste toate e stăpână Altfel, despre Hades, cel cu nume aducător de nenorociri, cel sălăşluit în împărăţia umbrelor, cel care nu îngăduia nimănui, odată ajuns acolo, să mai vadă lumina zilei, nu aş spune că am vreo preocupare specială Îmi pare chiar că împărăţia umbrelor în cvasispiritualitatea sa e mai puţin atractivă decât „Împărăţia cerurilor”, măcar că 20 Consens şi disens sunt şi astăzi destui cărora le mai stârneşte încă interesul o bântuire sau alta, mai veche ori mai nouă Mărturisesc că sunt suficient de realist încât să nu ignor şi să nu contest existenţa „umbrelor”, deşi îmi e greu să înţeleg de ce ar fi preferate când e evident că umbra, înţeleasă până la capăt, presupune într-un fel lumina, şi, prin urmare, lumina şi umbra nu sunt de abordat în cheie dualist maniheistă Dar, ca să închei, acest „făr de noimă” al „Nimeni nu e mai presus de lege” mă duce, sincer, cu gândul la o „împărăţie a umbrelor”… Ce se poate spune apoi despre lumini şi/sau despre umbre dacă lumina raţiunii pusă să instituie „orânduire nouă” prin revoluţia franceză îşi găsi deunăzi o oglindă crudă a umbrelor sale în volumul Cartea neagră a revoluţiei franceze apărut sub direcţia lui Renaud Escande G M : Dragul meu, titlul cărţuliei mele, e drept, se cheamă „ Ale lor umbre ”, dar plecând de la o sintagmă eminesciană Într- adevăr, poetic vorbind trecem cu toţi în lumea umbrelor, idee păstrată de la Hesiod încoace pentru cei trecuţi la cele veşnice, după ce „n-au făcut umbră pământului degeaba”, cum zice românul Or, eu evoc personalităţi ieşene care tocmai au lăsat ceva în urmă-le, sub aspect cultural Nu am implicat teoria filosofico-artistică a umbrei – parcă am cetit o carte în acest sens Personalităţi de odinioară precum Pavelcu, Botezatu, Stere, Bârsănescu, Belous, Simionescu, Poni (iau la întâmplare) au umbrit la vremea lor, au lăsat în urmă ceva din care se nutresc generaţiile viitoare lor Cărţulia mea a vizat la început nişte crochiuri, câteva adnotări, ca mai apoi să devină un studiu al spiritului ieşean din deceniile 7-9 ale secolului trecut Din păcate, cel care mi-a solicitat studiul a fost profund nemulţumit de scrierea mea şi, în consecinţă, am pus-o la sertar Acum: umbra se raportează la lumină, ca la o relaţie conflic- tuală: ele se luptă şi tot luptă, iar lupta trebuie să dea un învin- gător care se afirmă prin distrugerea celuilalt Pe mine mă deran- jează un asemenea tratament al temei Nu cred în lupta umbrei cu lumina şi, în general, nu cred nici eu în ideea de luptă E adevărat, ea e prezentă încă din filosofiile preconfucianiste, în reflecţiile asirocaldeene, în acele egiptene şi greceşti, în vechiul 21 GHEORGHE MIHAI / IEROM NEOFIT Testament, în filosofiile renascentiste etc Într-un singur loc nu are loc, cum ai spus-o şi tu: în zicerile Mântuitorului Iisus Hristos, unde peste tot apare iubirea; creştinul adevărat iubeşte, inclusiv pe aproapele său adversar care, sub iubire nu luptă, nici cu sine, nici cu altul Vechii greci numeau Lumea Cosmos, adică armonie, adică lipsă de luptă Cosmologia e ştiinţa despre armonia univer- sală Dimpotrivă, spiritele euroasiatice sunt pătrunse de ideea perversă a luptei – politice, economice, militare, sociale, culturale; totul e luptă, fără luptă viaţa nu există, nici civilizaţia, nici omul, nici tehnologia, nici finanţele, nici sexuale, nici internaţionale, nici interindividuale Suntem atâta de înverşunaţi să absolutizăm lupta, încât vorbim de lupta împotriva diavolului, împotriva păcatului, ca şi cum armonia e imposibilă fără luptă, gândire heraclitiano-hegeliano-marxistă de care nu avem a ne debarasa Geneza a fost făcută din iubire deplină N: Nu ştiam de existenţa acestui volum „Ale lor umbre…”, dar mi se pare mai mult decât interesantă această evocare a unor per- sonalităţi, despre unele amintite, sincer vorbind, neştiind eu mai nimic După cum a afla amprente ale spiritului ieşean al acelor ani într-o atare transpunere, rafinată, cred că nu ar fi din memo- riile de pus sub obroc Dimpotrivă Altfel, sertarul e un loc din care studiul poate ieşi la iveală, poate fi trezit… Aşadar, mai întâi de toate, e bine că este! Apoi, ştiu că aveţi şi un volum de eseuri, încă netipărit, despre „migratorii evului mediu şi dacoromânii”, la fel cum ştiu că, relativ recent, a apărut, sub pseudonim, şi romanul Deochiada Cât despre relaţiile conflictuale – în varia origini, forme şi direcţii, mundane sau extramundane, de aici sau de oriunde, de azi sau de oricând, ce încruntă faţa pământului, şi care se insinuează şi apar ca structură a lumii –, care ratează o cale a păcii, ce s-ar putea spune? Mai întâi, că există o altă pace decât pacea lumii, fie ea pax romana sau oricare alta, locală, regională, globală, intra/infra/supra statală, societală sau comunitară, dacă ne încredinţăm cuvântului hristic: „Pacea Mea dau vouă, pacea Mea las vouă Nu precum dă lumea vă dau Eu vouă” Faptul că această pace dumnezeiesc-omenească nu este asimilată în structura lumii, asimilare de care ar trebui să fim responsabili fiecare în parte şi 22 Consens şi disens dimpreună, lasă loc conflictualităţii, luptei sau/şi unei păci mincinoase ce îşi ascunde ghearele sub mănuşi, de catifea aş zice, gândindu-mă la Soloviov şi la a sa povestire despre Antihrist, apărută în primii ani ai sângerosului secol XX Însă, apropo de luptă, îmi vine în gând şi un aspect al vitejiei ca atitudine înscrisă în slujba binelui ce stăvileşte răul Asemeni lui Făt-Frumos ce înfrânge zmeii în lupta dreaptă Această intere- santă luptă dreaptă, dreaptă după dreptatea ce integrează şi mişcă virtuţile spre făptuitoare împlinire, ce păzeşte şi recuperează pentru sine şi pentru ceilalţi cărarea armoniei acelui dimpreună pe care îl nutrim La urma urmei sabia justiţiei are ea vreun rost în vreo luptă? Lupta cu nedreptatea, cu fărădelegea? Sau sabia justiţiei doar taie, hotărniceşte în sens separator între just şi injust, fără a lupta, dar, paradoxal, pentru ca, intervenind, nu oricum, ci cu sabia sa, să despice nodul conflictului prezervând ordinea? G M : În legătură cu lupta, aş comenta titlul cărţii „Dincolo de Logos” a unui bun autor, de altfel Este Logosul generator de luptă, produs al unei lupte sau nu are nici o legătură cu lupta? În greaca veche Logos are mai multe conotaţii, dimpreună: cuvânt, cale, vorbire Ca vorbire, logosul exprimă ceva, ideea prin care autorul ei o exprimă; în acest sens, logosul nu poate fi separat fiinţial nici de ceea ce exprimă, nici de exprimator Transfor- marea Logosului într-un de sine generează nedumeriri Orice cuvânt provine şi este exprimat de un cuvântător, fiindu-i el exprimarea lucrativă, fiu al său, tatăl care lucrează prin el Eu sunt tatăl tuturor cuvintelor rostite de mine, în care şi prin care mă rostesc, dau rost acţiunilor mele, port răspunderea pentru ele Dumnezeu este Tatăl Creator dimpreună cu Logosul- Fiu, prin care rosteşte şi se rosteşte „Să fie!” De aceea, cred că Logosul nu poate fi nici înainte, nici după Tatăl Lui, ci la fel „mai înainte de toţi vecii” tereştri şi cosmici Aşadar, a căuta îndărătul Logosului un dincolo e un nonsens, decât dacă infirmi exact acest „mai înainte de toţi vecii” Logosul-Cuvânt al Tatălui Rostitor fiinţa înainte de întruparea din Fecioara Maria într-o Treime, cum citim în Geneză Dumnezeu a fost dintotdeauna Tatăl numai şi numai câtă vreme exista Fiul-Logos prin care a rostit: 23 GHEORGHE MIHAI / IEROM NEOFIT „Să fie!” Căutarea a ceva dincolo de Logos e o zădărnicie deoa- rece nu că s-ar putea afla acolo nimicul sau ceva-ul, ci deoarece însăşi demersul e absurd Dumnezeu este Tatăl dintotdeauna întrucât nu poate fi tată fără fiu, cum nici fiul fără tatăl din care s-a născut, Unul N: E într-adevăr de întrebat ce va să însemne acel „dincolo” nu de orice, ci de „logos”, când putem crede şi mărturisi că un curs al istoriei se reaşeză plinitor înaintea omului odată ce Logosul se întrupă şi se sălăşlui între/întru noi, arătând că în sine s-a ajuns la sfârşitul veacurilor Trecu, altfel spus, „dincoace” ca să arate Calea, să fie şi călăuză nu a orice, ci a Adevărului, adică a Sa Apoi, liturgic se împărtăşeşte euharistic Logosul întrupat încă până azi Adică o neîncetată venire şi paradoxală rămânere „dincoace” într-o adeverire a cuvântului: „Iată, Eu sunt cu voi până la sfârşitul veacurilor” E şi o miză triadologică aici Cum n-ar fi? De altfel, arianismul a încercat în secolul IV o identificare/o suprapunere a Logosului cu raţiunea-gândirea-logosul omului, şi a ceea ce transcende logosul-raţiune, ca o componentă umană, cu însăşi Apeiron-ul, cu Primum Movens, cu Sufletul universal – care ar fi fost astfel de regăsit ca fiind totuna cu Tatăl pe care l-a descoperit Fiul-Logosul prin Întrupare Însă, evident că nu trebuie să identifici logosul uman cu Logosul divin dacă doreşti să rămâi pe Calea Întrupării Lui G M : Fără îndoială Şezui la Ciclova o săptămână şi citii acolo cartea lui Lucian Cherata „Despre substratul indoeuropean al limbii române”, instructivă şi elegantă carte! Nu-s de agricultură, nu-s de preocupări gospodăreşti; mi-am dus cei 35 de puigani la părintele Ilie, căruia i-am dat 500 kg de boabe de grâu să-i hrănească Iepurii, câinii şi porcul i-am dat în grija unui vecin contra o sută de euro pe lună, am încuiat şi revenii în Timişoara să termin manuscrisul despre migraţii Un reprezentant al Facultăţii m-a informat oficial că de anul acesta nu voi mai avea ore didactice Îmi va fi greu să mă obişnuiesc cu acest statut, de pensionar absolut, dar la 75 de ani era şi cazul Necazul e că am nopţile fragmentate, dar nu pot nici citi, nici scrie, iar gândurile sunt proaste pe întuneric 24 Consens şi disens N: Cum sună acest statut de pensionar „absolut”?!… Şi mai cu seamă provocarea obişnuirii cu acest „statut”… Îmi e greu să înţeleg cum poate fi trăită şi abordată o atare „obişnuinţă”… Deunăzi am mers cu o maşină de ocazie, iar şoferul îmi povesti că fusese lucrător în piatră de prin anii 60, având încă de la începutul anilor 70 prima categorie în această meserie de „pietrar” Orfan de ambii părinţi de la 14 ani, lucrase prin toată ţara dăltuind şi prelucrând piatră pentru diverse obiective, de la monumente, case de nomenclaturişti, până la biserici şi, desigur, nu-i lipsea din panoplia realizărilor „Casa Poporului” Îşi pier- duse şi o bună parte, cea mai mare, din degetul arătător al mânii stângi cu care ţinea dalta Se rănise în timpul lucrului asupra pietrei dure lovindu-se de fierul rece al dălţii până i se cangrenă degetul şi nu mai avu altă soluţie decât să i-l taie O făcu un chirurg de la Spitalul Militar căruia îi lucrase la casă şi care îl asigură că va face în aşa fel ca restul de deget rămas să fie cald, ceea ce se şi întâmplă Ţinu, însă, să-mi spună apăsat nu numai că n-a mai lucrat nici o zi după ieşirea la pensie, ba, mai mult, că şi-a dat toate dălţile şi tot ce ţinea de atelierul său, spre a se retrage apoi la ţară Mi s-a părut că încerca o anume satisfacţie în această delimitare fără rest, în punerea acestui hotar Parcă vroia să-mi argumen- teze că a început o viaţă nouă Nouă viaţă, aş fi zis şi eu, dacă n-aş fi văzut degetul ciuntit şi dacă n-aş fi ascultat povestea vieţii lui de pietrar, poveste ce nu putu să o oprească la hotarul pensiei O luase şi o trecuse cu el dincolo de hotarul pensiei până într-acolo încât mi-o spuse şi mie, un necunoscut Altminteri lucrul cu oamenii, cu tinerii studenţi o viaţă de om e, de bună seamă, altceva decât lucrul cu piatra… Deşi, şi omul îmi pare că se lasă uneori chiar mai greu de cioplit decât piatra De aceea nu e de mirare că rămâne pe alocuri sau pe întinderi nu doar neşlefuit ci masiv necioplit… Tainică şi lucidă mi se pare preocuparea încă din vechime în Răsărit către o retragere spre proxima veşnicie, la vreun schit, ca „tindă a Raiului”, a celor ce şi-au încheiat „obligaţiile” familiale, fie ei Domnitori, Domniţe, boieri mari, mici sau ţărani, mai înstăriţi sau mai puţin, cum vor fi fost ei Şi lugubru îmi pare a vedea pe cineva că face politică partizană, chiar liberală fiind ea, 25 GHEORGHE MIHAI / IEROM NEOFIT având aproape 100 de ani, cum văzui deunăzi la consultările de la palatul Cotroceni G M : Am citit odinioară o carte care-mi revine adeseori în minte, publicată în Editura Meridiane Cartea povesteşte despre „Psalmii” lui David cam aşa: David (dawid în ebraică) a fost al optulea fiu al păstorului Isai, din tribul lui Iuda, el însuşi păstor, uns la 30 de ani de proorocul Samuel ca rege al acelui trib (1013- 973 î Hr ) după moartea lui Saul David îşi stabili reşedinţa în cetatea Hebronului După lupte intertribale înverşunate din care ieşi victorios se impuse celorlalte 11 triburi semite care l-au acceptat ca rege David îşi mută reşedinţa la Ierusalim, cucerit de tribul iebusiţilor S-a tot războit cu triburile filistene, moabite, amorite, arameice, edonite şi amalecite, trăitoare pe o suprafaţă cam cât şapte judeţe româneşti actuale A adus chivotul legămân- tului cu Iahve de la Chiriat la Ierusalim şi a organizat noul stat în jurul credinţei religioase monoteiste în Iahve Vechiul Testament pune pe seama lui David, păstorul analfabet ajuns rege sub ungerea lui de către proorocul Samuel, compunerea psalmilor, altfel talentat poet, cântăreţ din fluier, bun strateg şi aprig luptător, norocos în lupte, mereu îndrăgostit, uneori loial, alteori trădător, ca toţi conducătorii vremuirilor Cartea de care îmi amintesc susţine că – în pofida talentelor lui – nu David a compus Psalmii, de o neasemuită frumuseţe estetică şi teologică; n-avea când, mereu pe drumuri şi prin culcuşurile femeilor, ci un scrib sau un grup de scribi de geniu, într-un anonimat deplin, ascultându-i reflecţiile orale pe care le-au fixat în scris Mai ne informează cartea că numiţii Psalmi au suferit modificări operate de către generaţiile de scribi iehovişti, urmă- toare secolului X î Hr David, păstrând proporţiile şi adecvându-l la epocă, a fost un fel de Iustinian, de Ştefan cel Mare al moldove- nilor, un Petru I al ruşilor, un Duşan al sârbilor, un Carol Magnul E interesantă cartea şi merită citită Din păcate, i-am uitat şi autorul şi titlul Mi se pare ciudat să declari „Psalmii” lui David, mereu reaşezaţi, ca fiind davidieni N: … Nu ştiam de existenţa unei astfel de cărţi şi nici de autorul care va fi fost să fie el Mă miră întrucâtva editura Aflai însă că 26 Consens şi disens N Iorga aprecia talentul versificator al Mitropolitului Dosoftei, autorul Psaltirei în versuri, şi că de psaltire s-a spus că a fost un fel de „abecedar” al limbii noastre Ce frumos acest abecedar-rugă- ciune! Unii ziseră că Dosoftei aminteşte de departe de versul eminescian sau alţii se grăbiră să-i reproşeze multe versuri defectuoase şi stângace sau încă alţii nu se sfiiră să-i laude ritmul, spontaneitatea şi influenţa creaţiei populare: „Limbile să salte / cu cântece nalte/ Să strige-n tărie/ cu glas de bucurie” (Ps 46) sau „Cântaţi Domnului în strune / în cobuz de viersuri bune / şi din ferecate surle” (Ps 47), „Că-mi trec zilele ca fumul / Casele mi-s reci ca scrumul, / Ca nişte iarbă tăiată / Mi-iaste inema săcată / Am mâncat pâine şi zgură/ Şi lacrimi în băutură, /De faţa mânii tale / Ce mi-ai dat de sus la vale” (Ps 101) Şi încă, Psalmul 34: „Să si schimosească-n grea ruşine / Carii pornesc răul spre mine / Cu răceală să se vârtejască – Carii îmi pizmăsc, răul să-i găsască / Vicol să le bată tărna-n faţă, / Domnul să le dea înger cu scârbă, Să le puie răutatea-n gârbă / Să fie calea-ntunecată, / Cu poticnituri şi lunicată” Sună frumos, sună bine acest „cobuz de viersuri bune”, dar şi mânia ce se dă „de sus la vale”, sau chiar acea calea-ntunecată „cu poticnituri şi lunicată” Mai interesantă e transpunerea din Psalmul 136: „Acolo am şezut şi am plâns, când ne-am adus aminte de Sion”, în Psaltirea lui Dosoftei, la care devine: „Acolo sedzum şi plânsam / la voroavă când ne strânsam / Şi cu inema amară / Prin Sion şi pen- tru ţară / Aducându-ne aminte / plângeam cu lacrimi herbinte” Fu remarcat de cineva acest „pentru ţară”… „Ascultaţi acestea toate, / Năroade, neamuri şi gloate” G M : Îmi pare rău, dar nu la asta m-am referit N-am nimic cu David rex (nu ştiu de ce i se spune „Rex” – rege, deoarece în urmă cu trei mii de ani instituţia nu exista; de altfel, li se atribui calitatea regalităţii şi multor altora – macedoneni, armeni, latini ş a Unii sunt declaraţi de către istorici rex, alţii faraoni, alţii dictatori, alţii imperatori, alţii hani, alţii kagani, alţii sultani, alţii voievozi etc N-am găsit nicăieri distincţia între termeni, deşi cred că este, fiind ea folosită terminologia La vremea respectivă 27 GHEORGHE MIHAI / IEROM NEOFIT David a fost conducătorul unei uniuni de triburi, acceptat ca atare de elitele tribale, ca şi Montezuma sau Burebista sau Timur Lenk, de pildă Din cunoştinţele mele instituţia regalităţii apăru în sec IX era noastră în occidentul european Ivan cel Groaznic deveni Ţar (caesar) după cucerirea Kazanului, prin secolul XVI, de pildă Din câte ştiu, Constantin cel Mare, ca şi Vasile Bulgaroctonul au fost cvasialfabetizaţi, ca şi părintele Anei Comnena Ştiinţa de carte nu a fost între virtuţile lui Alexandru Cel Bun sau Mircea Bătrânul ş a Dar asta nu are nici o însem- nătate culturală; ei puneau apostila ca primarul Nu am nimic cu autenticitatea „Psalmilor”, cum David rămâne în conştiinţa mea ca un excelent conducător al unei uniuni de triburi Din faptul că nu au fost scrişi de el nu trag o concluzie defavorabilă lui Doar n-o să-mi spui că legiuirea lui Caragea a fost concepută şi redactată de acel Caragea! Iar Psalmii sunt pro- ducţii ale spiritului vremurilor acelora, a căror valoare transgre- sează veacurile Îndoiala mea vine din altă parte, din mişcarea sufletească a neamurilor Căci texte „liturgice” citim şi la egipteni şi la azteci şi la budişti La asta m-am referit N: Într-adevăr „mişcarea sufletească a neamurilor” este una, aş zice, nelipsită de importanţă… Sau mai degrabă ar trebui să exercite un interes demn de toată atenţia, dacă nu cumva ter- menul „interes” scârţâie dinţi şi scrijeleşte timpane Această „mişcare” poate că fu într-un fel cea care le ţinu sau le scoase din istorie, pe unele mai degrabă decât pe altele dintre nu puţinele neamuri Unele s-au împlântat în carnea istoriei mai mult decât altele şi se hrăniră, pe alocuri, cu sălbăticie din ea Unele chiar se pierdură în ea ca într-o despicătură a Mării Roşii E o uimire şi că noi am rămas în istorie, şi în acest spaţiu înghesuit, strâmtorat, încorsetat de imperii, şi nu pot să nu gândesc că „mişcarea sufletească” a neamului nostru a avut şi are un rol covârşitor în această dăinuire Iar când zic dăinuire în raport de mişcarea sufletească mă gândesc la credinţa care a străbătut veacurile, în deplinătatea ei, şi la o memorie a veşniciei ce se păstră la sânul istoriei, spre a lăsa între-deschisă aici poarta unirii-întâlnirii cerului cu pământul; deşi, în vâltoarea lor, 28 Consens şi disens „mişcările democratice” recente, calându-se pe raţiune ca ax zenital, ca pol absolut al umanului, par să uite de „mişcarea sufletească”, cea de neredus şi de neconfundat cu emoţionalul, instinctualul, visceralul, dar cea apriat mai profundă, mai densă decât raţiunea generecistă, ca să folosesc un termen folosit des de J M Trigeaud Vrem nu vrem nu putem fi oameni de conştiinţă fără să ştim cine suntem, şi, ca să ne identificăm pe noi înşine, nu ne putem restrânge la omul generic, la omul „drepturilor sale” subiective, ascunzându-ne sau îngropând de-a dreptul chiar omul viu, concret, care subzistă real, deplin, şi, bineînţeles, nu în afara unei familii, a unei comunităţi, a unui neam, care, la rândul lor, implică legături sufleteşti şi spirituale nu doar corporale şi sanguine, cum îi atribuie în sens depreciativ, falacios, cei care îl contrapun şi îl leapădă ca perimat dinaintea naţiunii civice – cea zidită pe soclul numai al raţiunii umane, şi aceasta de regulă dez-carnată G M : În lungul anilor am parcurs numeroase cărţi şi studii pe tema naţiunii; din 1945 şi până în 1969, adică de la grădiniţă până ajuns coşcogea asistentul universitar locuii cu părinţii în maha- laua ieşeană numită Vântului zburătăcindu-mă îndeolaltă cu alte 14 odrasle cam de vârsta mea, tot de origine de amărâşteni, cu părinţi mărunţi funcţionari sau lucrători prin fabrici Tata, ca şi cei mai mulţi taţi din mahala, făcuse războiul în est, iar mama, ca şi celelalte mame, de origine ţărănească, a fost casnică E impor- tantă precizarea, deoarece am învăţat „Trăiască regele” înaintea imnului „Zdrobite cătuşe în urmă rămân”, am frecventat biserica ortodoxă cinci ani înainte să fi devenit pionier, singura carte care se găsea în casă până hăt-târziu a fost „Biblia”, din care mama, femeie cu patru clase, ne citea cu osârdie seară de seară, aşa că naţionalismul l-am sorbit de la părinţi, cum s-au priceput ei să mă înveţe dragostea de neam, înainte să ne înveţe tovarăşul profesor Constantineanu, basarabean aciuit în Dulcele Târg Apoi am cetit, dar paralel cu Roller i-am lecturat pe Xenopol şi Iorga şi bine mi-a prins Sigur, din cei 14 din mahala am devenit toţi utecişti, iar 11 membri PCR, cu carnet şi cotizaţie, lucru care nu ne-a oprit să frecventăm biserica Sfântul Dumitru, în parohia părintelui Petrovanu la care ne spovedeam şi ne împărtăşeam 29 GHEORGHE MIHAI / IEROM NEOFIT Educaţie complexă şi contradictorie, vei spune Iată că nu, c-am reuşit să separăm grâul de neghină, că din cei 11 membri PCR patru ajunserăm universitari fără să fi abandonat biserica, blân- dele vorbe ale părintelui Petrovanu, sfaturile părinţilor şi inter- zisele cărţi citite pe sub mână, mai importante decât şedinţele şi documentele de partid Aşa mi se formă gândirea şi simţirea naţionalistă în Iaşi-ul cu veche tradiţie în acest sens După 1990 apărură o droaie de cărţi pro şi contra ideii naţionale, se iviră televiziunile private, cele mai multe antinaţionale şi anticreştine, se produc din 1990 tot felul de specialişti, comentatori, experţi, consultanţi cu misia să ne europenizeze, că nu eram, să ne desţă- râneze (îţi aminteşti de un ins care, seară de seară, îşi încheia discursul cu „Plecaţi, oriunde, numai plecaţi!”?) Şi plecatără trei milioane de zăpăciţi, de spălaţi pe creier, de sfertodocţi care preferară blidul de linte de peste hăt luptei pentru holdirea ţărânei de acasă Mda, războaiele cu biserica ortodoxă şi naţiunea sunt mai productive decât orice altceva Realitatea socială numită naţiune e produsul procesual al secolelor XVIII-XX, diferenţiat de la spaţii etnopolitice evropene la cele asiatico-africane În 2015 constatăm vreo 20 de naţiuni şi nenumărate populaţiuni prenaţionale, protonaţionale, tribale sunt Ar fi bine să mă întrebe şi pe mine cei cu „din cuţite şi pahare”, fiind eu nu doar cunoscător, ci şi soluţionator al problemei, laolaltă cu alte câteva mii Mi-amintesc de o carte despre interes şi mă întristez, că voinţa e o chestie foarte complicată, deşi nu insolubilă Eu cred – doxa, nu pistis! – că naţionalitatea e la fel cu credincioşia, ai sau n-o ai Credincioşia are resorturi împletite la un moment istoric al sufletului individual copleşit în acela colec- tiv Păi, nene, ştii mata ce înseamnă suflet? Dar simţi sufletul colectiv? Teamă mi-i că ne-am dezbărat, deocamdată, de acestea Cei de dincolo nu au sufletul colectiv, n-am alt termen, poate agapeic, şi de aceea Mă freamătă producţia contradictorie între credincioşie şi iubirea de neam, crezând eu că se vor topi într-un acelaşi al vremuirilor dincolo de tot felul de NATO, UE-uri, rusisme şi cine mai ştie de care fel Interesant, foarte! Zic interogativ teveurile, astea, perversele „Cine sunt groparii României?”, ceea ce înseamnă că România ca 30 Consens şi disens stat a decedat, rămâne doar cine s-o înmormânteze, s-o îngroape Dar nu se întreabă: „Cine sunt groparii românilor? Ai naţiunii române?”, ci ai statului român!! Idioţenii perverse, zic, deoarece nu discută aceste teveuri despre îngropăciunea românilor, a neamului, a naţiunii, căci ei cred stupid că pieirea statului înseamnă pieirea naţiunii, prostie mai mare nici că se poate! N: De fapt, în neam se cuprind şi viii şi morţii, iar a-l defini în atare cuprindere implică cel puţin a crede în viaţa de după moarte, în nemurirea sufletului, ceea ce înseamnă a depăşi hotarul raţiunii, fără a o exclude, şi a lărgi orizontul responsa- bilităţii de la prezent, la trecut şi viitor, şi, inevitabil, de la o lume la cealaltă După cum trebuie spus că neamul nu poate fi dez-legat de un pământ în care s-a plămădit ţărâna trupurilor celor ce îl purtară într-înşii în/prin istorie, nu atât pentru istoria însăşi cât pentru mărturia sensului înveşnicirii lui, a neamului Aşadar, neamul înseamnă şi o relaţie aparte cu cosmosul străbătută de aceeaşi responsabilitate nu doar în raport de prezent, ci şi de trecut şi viitor Apoi, arborele neamului străbate în ramificaţiile generaţiilor sale istoria, cum bine se vede, prin diverse orânduiri sociale şi/sau forme politice şi etatice, de un fel sau altul, dedate luptei de clasă, progresului, reformelor etc Dar, mai adânc, acest arbore îşi are rădăcini transcendente ce-şi străbat seva formativă dintr-un/ într-un chip de filiaţie ca leagăn al naşterii în veşnicie din Moşi Strămoşi De aceea, îmi pare că neamul implică o „mişcare sufletească” ce nu e de ascuns Îţi trebuie o conştiinţă trează – ce nu e de colea! – ca să respiri această „mişcare sufletească”, şi să înţelegi că eşti într-o împletire tainică cu cei ce au fost şi cei ce vor fi Cât de tare şi adânc în încredinţare a vieţii dincolo de moarte e acel „pomenirea lui/lor din neam în neam” şi „veşnica lui/lor pomenire!” G M : Cred că să tot fi avut cam 15 ani pe când îmi petreceam vacanţa de vară la bunica-n sat Moţăiam în odaie în vreme ce bunica tăifăsuia pe prispă cu o vecină, sub geamul deschis 31 GHEORGHE MIHAI / IEROM NEOFIT Deodată ciulii urechile că bunica suspina frăsuindu-se vecinei: „Io, măi fimei, duc un mare şi greu pacat, off, greu pacat, făcut după primul război, da-a, că ani de-a-rândul m-am tot spovedit la sfinţia sa, părintele Gheorghe, da pacatu nu-l pot uita, că draga me, am făcut un raclaj, îţi dai seama, nebună ce eram am făcut un raclaj ”, tranc, geamul se închise, eu am îngheţat; fusei martor la o mărturisire despre o faptă copleşitoare, habar n-aveam ce e aia raclaj, dar era clar vorba despre o faptă copleşitoare Totuşi, anii ce trecură îmi estompă amintirea aceea, până într-o zi, în urmă cu vreo şapte ani, când adăstam la căpătâiul mamei mele, foarte bolnavă Mă prinse mama de mână şi prinse a plânge încetişor „Gică, îmi zise, m-am mărturisit adeseori la biserică, da ţie nu ţi-am spus, copile, de ruşine şi de frică”, „lasă, mamă”, „Nu, tre să-ţi spun, pe vremea foametei am făcut păcat de moarte, de un raclaj, da-a-a” şi lacrimi curgeau din ochii ei albaştri Am încre- menit, năvălindu-mă amintirea cu bunica Iarăşi? Ce-o fi însem- nând „raclaj”? Mama plângea încetişor, începui să plâng şi eu Apoi mama a murit Uitasem acestea, împinse în adâncul întune- cat al secretelor sufletului când, zilele trecute, la o cafeluţă, vorbind noi despre copii, fina mea, Mariana îmi zise oarecum derutată, „Naşule, pân-la douăzeci şi şapte de ani ai mei am făcut şase raclaje, aşa că nu mai nădăjduiesc să am copii ”, „De ce?”, „Păi, după şase raclaje ” Şi atunci, izbucnii „Ce înseamnă raclaj, Mariană?” Fina mă privi lung-lung, trase aer în piept, surâse şi mă lămuri „Raclaj sau chiuretaj Păi, naşule, dacă vrei sex, dar nu vrei copii, te chiuretezi, noi nu vrem copii, dar vrem sex, ai înţeles?” Am Am înmărmurit Bunica născuse 16 prunci şi făcu un chiuretaj, mama născuse trei copii şi făcuse un chiuretaj, nevastă-mea, oare câte chiuretaje făcuse nevastă-mea, că născuse şi ea câţiva copii? Şi zecile, sutele de mii de Oane Zăvoranu, fără naşteri, dar câte chiuretaje sau raclaje făcură? Bunica era ruşi- nată şi năpăstuită de păcate, mama la fel, dar fiică-mea? Progre- sul social e invincibil şi materialmente şi spiritualmente A-ha! N: Uneori, poate de cele mai multe ori, sau poate nicicând, nu se înţelege de la început şi până la capăt importanţa acestei taine a dublei filiaţii a omului, pământească şi cerească Mă gândesc la acea împletire de menire şi destin implicată în apariţia în existenţă, 32 Consens şi disens respectiv a zămislirii, a naşterii şi a creşterii fiecărui om Menirea şi destinul fiecărei zămisliri şi naşteri erau foarte interesant văzute de isihast într-o minunată cheie „soteriologică” „Destinul” era legat de moştenirea de neevitat a memoriilor, memorii bune/ calităţi/ etc respectiv rele/defecte/etc , ale părinţilor şi ale neamului, ca un dat-legătură existenţială căruia nu i se poate sus- trage nimeni – cine poate contesta astăzi existenţa „moştenirii” genetice? –, şi care supraafirmă relativa autonomie a fiecărui individ ce apare în existenţă Adică nu eşti complet „în afara” celor prin intermediul cărora vii pe lume Sunt şi ei „în” tine Însă, menirea are o altă sursă, ce survine din încredinţarea că sufletul e „croit” şi inserat de Dumnezeu pe măsura moştenirii, pe măsura „destinului”, şi ca atare presupune resurse de asu- mare, de depăşire şi plinire a componentelor moştenite, şi de transgresare jertfelnică a determinărilor de „destin”, care nu mai apar ca o „condamnare”, ci ca o „cruce” de asumat, de urmat De aici acea menire de „asemănare” de chip mântuitor a fiecărui nou-născut, ce e chemat, oferindu-i-se resurse, spre transfigurare în chipul unui „destin mântuitor” chiar şi a moştenirilor „potrivnice” În această cheie „soteriologică” se indică un sens ascendent, potenţial, al fiecărui neam ce îşi desfăşoară prin fiecare nou-născut o posibilă cale de continuitate-creştere plini- toare în istorie Dar, în acelaşi timp, ni se relevă şi riscul major ce derivă din prunc-uciderea care zădărniceşte această tindere- ascendentă la care poate fi părtaş, la care poate contribui, fiecare din neam în neam Sigur că încreştinarea, filiaţia hristică, este altceva, este o a doua naştere, cea de Sus Este calea cea de „fii şi moştenitori” ai „împărăţiei cerurilor”, calea ce descoperă talanţii spre a-i pune în chip fundamental ca daruri-capacităţi în (împreună)-lucrarea îmbogăţirii ce rămâne spre viaţa veşnică G M : Substantivul „fundament” face parte dintr-o familie de cu- vinte: „fundaţie”, „fundamental”, „fundamentalist”, „funda”, fo- losite cu sensuri diferite; astfel, „a funda” este a întemeia, a sus- ţine o (clădire, un apeduct, idee) pe ceva de nezdruncinat şi care asigură trăinicia întemeiatului (imobilului, apeductului, ideii); „a fundamenta” desemnează acţiunea de a da temei-întemeiere unui lucru, unei idei; „fundamental” priveşte ceva de nezdrun- 33 GHEORGHE MIHAI / IEROM NEOFIT cinat, care se află ca bază pentru construit (lucru sau idee) şi-i asigură trăinicia esenţială; „fundamentalist” este atributul constructorului care în constructul său respectă riguros prin- cipiile întemeietoare, pentru a nu-i periclita trăinicia Odată dat în folosinţă constructul, utilizatorii acestuia fie ţin seama de temelia, fundaţia, baza sa, fie o contestă, o neagă în totul sau în parte, propunând alta, pe care înalţă alt construct Aceşti contes- tatari reproşează constructorilor anteriori lor instabilitatea funda- mentelor sau că în pofida faptelor noi acestea nu sunt tocmai fundamente (fundanţii), construiesc în continuare pe aceleaşi principii dovedite, în opinia lor, ca fiind false, învinuindu-i de atitudine fundamentalistă, adică de rigiditate, de conservatorism, de inapetenţă la noul propus de, fireşte, antifundamentalişti care se autodefinesc novatori, progresişti, liberschimbişti Intrat în limbajul public de dată recentă, atributul „funda- mentalist” primi un sens politico-religios, referindu-se prioritar la manifestări teroriste, lăsând de înţeles că numitul terorism are în spate o anume ideologie islamică; de câţiva ani însă, ulterior, i se conferi o ţintă mai strictă; însăşi religia creştin-ortodoxă, susţi- nută social prin instituţiile ei, căpătă calitatea de fundamenta- listă, de către leorbăitori Nimeni nu scrie despre fundamentalis- mul în ştiinţe – fundamentalism în matematică, în biologie, în cosmologie etc –, în arte – fundamentalism în arhitectură, în muzică, în artele plastice –, fundamentalism în filosofie, în drept, în politică, în ideologii, ca şi cum aici nu ar exista sau, cine ştie, de păcatul fundamentalismului suferă numai religia – creştinis- mul sau islamismul Pare-mi-se, totuşi, că în doctrina juridică apărură autori care scriu despre fundamentalismul practic extras din răstălmăcirea absolutizantă a DUDO, ea însăşi dihotomi- zatoare a popoarelor în „civilizate şi necivilizate”, căci numai ea e legitima enunţiatoare a „drepturilor omului” şi numai institu- ţiile UE şi ONU au îndreptăţirea naturală la interpretarea umană şi umanistă Dar nu despre asta voiesc a scrie Iisus Hristos nu este pur şi simplu Iisus Hristos, ci Mântuitorul care este „Calea, Adevărul şi Viaţa”, cum ne-au lăsat Evangheliile Cale, Adevăr şi Viaţă, Mântuitorul Iisus Hristos este capul Bisericii, singurul al Bisericii, Una Ce e fundamentalist aici? Că Iisus nu e Hristos, că nu e 34 Consens şi disens Mântuitorul, că nu e „Calea, Adevărul şi Viaţa”, că Evangheliile nu-s tocmai Evanghelii, că Sfânta Tradiţie nu e nici sfântă, nici tradiţie, că acolo unde trei inşi se adună şi se declară biserică, alegându-l pe unul Cap, durându-i în cur de Biserica aşa cum a fundamentat-o Mântuitorul şi Apostolii Săi Este un truism „biserica ortodoxă”, căci există, în fapt, Biserica, adică ecclesia originară de la Iisus Hristos, „Calea, Adevărul şi Viaţa” urmată de Apostolii Săi, de urmaşii şi urmaşii Apostolilor săi, nedezmin- ţiţi apărători ai Mântuitorului şi Apostolilor săi, ai părinţilor acestora Ei bine, la urma urmelor, a nu gândi liber e calea spre fundamentalism, a gândi liber e calea spre opusul, dar nu mă lămureşte nimeni ce-i aia să gândeşti, ce-i aia libertate, ce-i aia gândire liberă – gândire neliberă, care-i opusul fundamentalis- mului etc În realitate, antifundamentaliştii sunt atei, pentru care insul – eu, tu, el – suntem sori-ne, societatea concretă e soarele-şi, genul uman provine dintr-o celulă de nicăieri şi de niciunde Nu e discutabil nimic aici Antifundamentalismul e strâns legat de economia de piaţă, de concurenţă, de dispreţul total al omului individual şi colectiv, în numele „Minciunii, Căilor şi Morţii” N: Mă gândeam, atunci când am aflat că scrieţi ceva despre fundamentalism, până să văd cele scrise, chiar la temei şi la modul în care, pornind de la temei, s-ar putea ajunge în oarecare fel la vreun -ism al temeiului, aşa după cum fundamental ajunse să capete în fundamental-ism eticheta unei palisade, fie ea şi pasibilă de anume mobilitate, încremenită ori nu, dar în orice caz nelipsită de ascuţiş, inflexibilitate şi, mai abrupt zis, de atributele unei măşti a răului Şi mi-a părut că temei are o situare şi o încărcătură care refuză grefa unui -ism Nici nu ştiu cum ar fi să fie tractat ism-ul în urma temeiului? Sau poate e o dez-axare numai să gândim că cineva ar putea abrutiza în aşa fel orizontul temei-ului Mai recent însă fundamental-ismul, după cum semnala A Supiot, în Homo juridicus, îşi căpătă o justificată atribuire şi în ceea ce priveşte anumite tendinţe, direcţii, poziţionări, abordări ale drepturilor omului Printre ele, Supiot aminteşte mesianismul şi scientismul Deci, nici dintre adepţii acestui „cult” nu sunt toţi „cuvioşi”, sau, altfel spus, nici drepturile omului nu reprezintă 35 GHEORGHE MIHAI / IEROM NEOFIT „religia” superioară, invulnerabilă, infailibilă, aşa cum ar vrea să apară, capabilă să ofere singura, unica, soluţie a salvării uma- nităţii Este evident că „mesianismul” acesta intramundan al drepturilor omului dă acestui umanism un iz religios cel puţin bizar, dacă nu chiar şi grav; mai cu seamă atunci când este luat în serios şi devine un inevitabil act de „credinţă” ce se înscrie pe coordonatele unei veritabile idolatrii ce transmută absolutul într-un alt plan, uman Mă tem de lipsa unor identificări după real, de nevoia cărora extrem orientalii şi-au dat seamă de milenii, în acel „tat tvam asi”, „nici aceasta, nici aceasta”, care însă, nu i-a ajutat să scape de iluzia pe care au dus-o în fond în însăşi nirvana, în funda- mentul „ultim” G M : Ei, da! Stânga, stângism, dar dreapta, dreptism? Sentiment, sentimentalism, dar cuvios, cuviosism? E cu limba română şi cu modele lingvistice (limbismul?) Conotaţiile moderne ale funda- mentalismului au o certă natură ideologică, e o expresie a luptei ideologice Cred Abordez o temă complicată, care cere multă reflecţie, pru- denţă şi limpezime de argumentare Ea îmi stăruie în minte de ceva vreme şi prezintă riscuri greu de prevăzut Mie, da Această temă poate fi concentrată într-un singur cuvânt, unul din cele mai vehiculate în limbajul comun şi în cele speciale: luptă În filosofia europeană se înşiruie în discursurile tuturora, a făcut şcoală începând cu Empedocle, în China începând cu legiştii, în India cu Vedele, în Egipt şi asirobabilonieni cu scrierile sapien- ţiale, textele Vechiului Testament sunt doldora; ba, istoriografii, cronicile şi istoricii au aşezat-o în miezul naraţiilor lor Tema luptei e prezentă în legiuiri încă de la Solon, apoi la iurispru- denţi, continuând cu legiştii-călugări medievali, reprezentată prin mii de picturi şi sculpturi renascentiste, primi calitatea de miez al fiinţării universale prin Hegel şi Marx, ridicată la rang de motor al Galaxiilor şi al dezvoltării vieţii prin Darwin şi al vieţii sociale prin postmarxişti, în spiritul euroatlantic „O luptă-i viaţa, deci te luptă cu dragoste de ea, cu dor” îndemna un neştiutor român din veacul XIX, îndeolaltă cu alţi celebri neştiutori de pe meridiane şi paralele 36 Consens şi disens Prin urmare, ideea de luptă la ce se referă? Este referentul ei o confruntare fizică, pe viaţă şi pe moarte, între indivizi, comu- nităţi, state, rase, opţiuni religioase, politice, artistice, de ţărână, adică de avut? Este omul în individualitatea, în comunitatea, în colectivitatea sa temporară într-o luptă permanentă cu opuşii? N: Îmi vine în minte răspunsul dat de harismaticul părinte Porfirie la întrebarea cuiva care se interesa cum să facă, ce atitu- dine să aibă ca om credincios de este agresat de o haită de câini Să se roage, zise, să sporească rugăciunea până pleacă câinii prin ajutorul, mijlocirea şi darul lui Dumnezeu? Bătrânul cel îmbună- tăţit îl sfătui să pună mâna pe o piatră la-ndemână şi să dea după ei, să-i îndepărteze Apoi să-şi vadă de drum Şi de rugăciune, desigur, de îl preocupă Un răspuns dezarmant, firesc pentru unii, paradoxal pentru alţii Se poate isca întrebarea dacă arun- carea pietrei e un act belicos, e o angajare în luptă, bineînţeles „luptă de apărare”, dar a propriei pieli, nu a umanităţii generice Sau poate a alunga câinii cu piatra nu reprezintă o luptă, aşa cum a fugi de ei ar putea fi o cale mai potrivită de a depăşi situaţia, în caz că încolţirea nu e fără de ieşire Să ai, însă, măsura unei rugăciuni ce îmblânzeşte fiare ad-hoc nu e chiar la-ndemâna oricui În orice caz, în cele mai multe din cazuri, pare mult mai puţin la-ndemână decât o piatră La urma urmei „legitima apărare” pe fond şi în multiplele ei forme concrete implică în vreun fel lupta? Apărarea în faţa unei agresiuni, chiar nedorite, inopinate, e o luptă de care să te poţi ascunde? Interesante tehnicile „de luptă” aikido ce reorientează ener- giile agresive ale adversarului spre înfrângerea lui, dezvoltate de maestrul Ueshiba, şi care, ca părinte al aikido-ului, în Arta Păcii, considera „calea luptătorului” ca pe o „cale a manifestării iubirii divine” O „cale a luptătorului” pentru care lovirea, jignirea sau distrugerea cuiva sunt considerate păcate, o „cale a luptătorului” ce constă în „evitarea masacrului” „Arta păcii” în locul „Artei Războiului”, spuse Morihei Ueshiba Şi totuşi sunt filmări cu maestrul Ueshiba, de prin anii 50, în care se vede cum îi tăvălea cu „zâmbetul pe buze” pe cei ce simulau atacul Cu siguranţă la fel s-ar fi întâmplat şi cu agresorul real, care ar fi ajuns, negreşit, 37 GHEORGHE MIHAI / IEROM NEOFIT prin intermediul maestrului „Artei Păcii” să se vadă înfrânt chiar de propria lui agresivitate, reorientată, redirecţionată G M : „Istoria societăţii de până acum este istoria luptei de clasă”, scria Marx, miezul biologiei evoluţioniste este lupta intra şi interspecifică, însuşi BigBangul este o luptă lăuntrică şi rezultatul unei lupte etc Hegel, marele filosof, constata marea prostie stagirită că este imposibil ca A şi nonA să fie în acelaşi timp şi sub acelaşi raport; germanul îi opune geniala idee că, dimpotrivă, A şi nonA sunt, în acelaşi timp şi sub acelaşi raport, în luptă până la victoria unuia, căci lupta contrariilor este izvorul mişcării şi al dezvoltării Războiul, observa Hegel, e sursa progresului Într-o lume a păcii depline totul e aplatizat, e încre- menit, fiinţa nu are cum fiinţa fără luptă cu nefiinţa, viaţa fără luptă cu moartea (ea începe să moară din clipa în care se afirmă, în orice entitate, în pofida legităţii că tot ce este cu necesitate piere etc) Corporalitatea, gândirea, psihicul sunt într-o luptă permanentă cu opuşii exteriori şi lăuntrici generând implacabil trecerea-petrecerea, cum scria Noica Inter-venirea păcii, adică a echilibrului între contrarii (cum nota Heliade Rădulescu) e o precaritate relativă, o pauză infimă, o răsuflare între două segmente ale luptei Din adâncurile mileniilor culturale ni s-a inoculat raţiunea şi sentimentul luptei Astfel încât principiul luptei domină spiritul şi acţiunea ca adevăr absolut Forma lui rudimentară este războiul în sensul de confruntare fizică armată, prin care oamenii se ucid între ei nu din raţiuni animale, ci în numele unor simboluri inventate să se ucidă Dar există numeroase alte forme, sublimate, sofisticate, urmare a unor false idealuri, a unor încredinţări în valori nebu- loase: lupta politică, aceea economică, aceea ştiinţifică, artistică, între religii ş a Iisus Hristos, Fiul lui Dumnezeu al creştinătăţii drepte, spune „Pace vă aduc vouă!”, în pace şi fără de păcat să ajungem în cealaltă vreme a vieţii noastre, unde pacea este eternă Logica hegeliană, evoluţionistă, respinge această spusă Dar şi în teologie şi-a făcut loc ideea de a lupta: să mă bat cu păcatele, cu neputinţele, cu ispitele, căci fără bătaie nu ajung la contrariul Îmi vei spune că există luptă bună şi luptă rea; răspund – ambele sunt luptă Eu nu vreau luptă dar, fiul acestei lumi, conceptuale şi pragmatice, nu am instrumente să scap de ea Ciudat! 38 Consens şi disens Luptăm raţional împotriva foametei, sărăciei, bătrâneţei, infracţionalităţii, injustiţiei, analfabetismului, obscurantismului, comunismului, cataclismelor etc, dar şi lumea preumană luptă instinctual pentru supravieţuire etc Interesant… N: Gândesc că „lupta contrariilor” are în sine, este răzbătută de un memorial al „căderii” care nu se poate depăşi „de la sine”, şi care, într-adevăr pentru unii, care nu străbat la „taina crucii”, care nu reuşesc să treacă de acest văl al „căderii” – care, să fim sinceri, are consistenţa sa nu uşor de transgresat –, ajunge să fie structura şi miezul, datul şi sensul evoluţiei nesfârşite (indivi- duale, cosmice, universale etc ), căreia i se potriveşte mănuşă imaginea „ouroboros-ului”, a şarpelui/dragonului ce se autode- vorează fără de sfârşit, dată fiind imaginea circulară cu implicita dinamică a acestui cerc-şarpe ce îşi înghite incontinent coada Imaginea Yin şi Yang ca dualism întuneric şi lumină, noapte şi zi, pasiv şi activ, masculin şi feminin etc , identifică în această polaritate „complementară” însăşi infrastructura dinamică a uni- versului, şi exprimă echilibrul universal al coexistenţei perpetue a polarităţilor O imagine ce induce şi faptul că în fiece Yin există un germene Yang şi viceversa, de unde extensia că în orice rău e şi un bine respectiv în orice bine e şi un rău, şi o înţelegere a „echilibrului” ca o coexistenţă insurmontabilă, definitivă, a binelui cu răul În sensul modelului chinezesc, Yin şi Yang indică o schemă de tipul: dualitate-polaritate-contrarietate-complemen- taritate-transformabilitate-reversibilitate-ciclicitate Interesantă este, însă, în minunata Medicina Isihastă a isihas- tului de la Frăsinei – care ne propune o remarcabilă, autentică şi integrativă alternativă a „medicinilor alternative” (de obicei de tipar extrem-oriental, dar, mai nou, şi de factură şamanică sud- americană ori siberiană) –, existenţa unui capitol intitulat „Neutru, Yang şi Yin” Dar, deşi foloseşte termeni precum Yin şi Yang, ce pot naşte suspiciuni de sincretism, acestea sunt numiri convenţionale ce exprimă în fond o cu totul altă schemă, nu duală ci triadică: neutru, yang şi yin În atare schemă triadică yin-ul şi yang-ul nu mai sunt contrarii şi nici nu se mai transformă unul în altul, ci ies şi se întorc din neutru, care este originea, totalitatea şi unitatea acestora 39 GHEORGHE MIHAI / IEROM NEOFIT Termenii yin şi yang folosiţi de isihast în modelul triadic de funcţionalitate al „fiziologiei” medicinei isihaste, ce reprezintă în fond o transpunere a modelului teologic al Sfintei Treimi, sunt pentru schema sa triadică convenţionali, nu însă arbitrari, pentru că vizează o interacţiune între cele două scheme şi, paradoxal, marchează un clivaj între cele două Avem aşadar modelul unei „logici triadice” în care nu încape polaritatea, opusul, contrariul, lupta! G M : Mă întorsei de la o masă rotundă de vreo patru ceasuri pe teme de filosofia dreptului şi repede şi degrabă, frisonat, trecui pe la TVR, Realitatea TV, RTV, Antena3, B1 şi Naşul Aflai despre Ion Iliescu, Petre Roman, Ath Stănculescu şi alţi, suspecţi de crime împotriva umanităţii, dacă am înţeles bine, plus că Marian Munteanu e mărturie esenţială în legătură cu eveni- mentele din 13-14 iunie 1990 Şi, deodată, mă năpădiră amintirile Păi, cel puţin cu Iliescu, Roman şi Munteanu am şezut faţă cu faţă, cum faţă cu faţă mă aflai şi cu minerii în acel iunie; iac-aşa am tot nimerit-o ca musca în lapte, frate-miu! Cum cu Iliescu, Roman m-am conversat accidental eu, unul printre nenumăraţi alţii, nu pretind să fiu ţinut minte de aceia, dar cu Marian Munteanu am sfătuit pe atunci şi la Bucureşti şi la Timişoara, şi în Piaţă (îndeolaltă cu Sorin Vieru şi Gigi Chetroşanu) şi în casă de om, ba ne-am preumblat şi cu automobilul, pe cuvântul meu de amărâştean Cu minerii a fost aşa: eram în Editura Academiei în vorbă cu doamna Ionescu şi Ghiţă, când văzurăm camioanele cu lucrători străbătând glorios Calea Victoriei, am lăsat Editura şi plecai per pedes până la fostul sediu al CC-ului, loc în care năvăliră dinspre Magheru minerii cu ciomegile strigând nu ştiu ce, lovind în dreapta şi-n stânga, c-o luai la fugă, trosc-pleosc, da fugii pân-la Gara de Nord, fără să pricep ce şi cum, acolo nimerii într-un tren de Moldova şi gata Sigur că minerii nu mă mai ţin minte, dar teveurile m-au obligat să-mi amintesc N-am prezen- tat interes pentru nici un nume din cele pomenite mai sus, aşa că amărâştean anonim am rămas şi pentru ciomăgari şi pentru ceilalţi, întrucât filosofia dreptului mi-a ocupat cea mai mare parte din timp Dovadă e masa rotundă de la care tocmai m-am întors 40 Consens şi disens N: Acea vreme de început de ani ′90 nu ştiu despre ce mi-ar aminti mai degrabă Poate de entuziasmul vârstei şi de speran- ţele şi aşteptările ce s-au iscat atunci şi de faptul că trecerea în noul regim m-a prins în ultimul an de liceu şi în atentă pregătire pentru admiterea la Politehnica din Timişoara, la a cărei secţie de Roboţi Industriali avem să fiu pentru un an O vreme când habar nu aveam că ar exista o filosofie a dreptului sau că ar exista într- adevăr o cale a credinţei, o experienţă a rugăciunii, o mistică isihastă Ce curioase, neprevăzute, şi de necrezut uneori, sunt schimbările de perspectivă, traseu şi direcţie în viaţă! Cum să le anticipezi sau să te pregăteşti pentru ele!? Apoi, n-aş ascunde că am crezut în acea sintagmă „nu ne vindem ţara”, lansată atunci, căreia unii îi găsiră origini securisto-comuniste sau o declarară naţionalist-comunistă şi anti- capitalistă Dar, la urma urmei după 25 de ani se vede treaba că nu fu vândută cât mai abitir dez-membrată şi dată la bucată „pe degeaba” Au poate acea „nu ne vindem ţara” e în legătură cu sintagma „vănzători de ţară”, ceea ce e cu totul altceva Mineriadele nu prea le-am înţeles în căutătura lămpaşului lor sau în brutalitatea cu care şi-au articulat „discursul” stradal Aşa cum nu-i înţeleg nici pe cei care susţin că mineriadele „ne-au ţinut pe loc” sau chiar „ne-au tras înapoi”, pentru că îmi pare oarecum neclar care e încotro-ul acelui înainte respectiv înapoi Altfel zis, realitatea îmi pare uşor mai complexă, şi, prin urmare, nu cred în rezolvări date de simplificări şi poziţionări antagonice de genul comunism vs capitalism, naţionalism vs internaţiona- lism, totalitarism vs democraţie etc Cum nu cred în nevoia de îmbrăcare fără rest a noastră, a fiecăruia, într-o piele civiliza- ţională de marcă occidentală democratică ca unică soluţie a încotro-ului Nici de ar fi ea o piele la modă, de succes la genţi, de şarpe ori de crocodil Că mineriada nu apăra „democraţia prin drept” nu mă îndoiesc Dar îmi pare că nici cei care, cu sau fără lămpaş, flutură steaguri ale „democraţiei prin drept” nu sunt prea apăsaţi de grija filosofiei dreptului, pentru că, în fond, simplifică chestiunea ideologizând De altfel, cred că „domnia dreptului” în proiectul unei ordini, metapolitice sau postpolitice, într-o „nouă ordine a umanităţii unficate”, cum semnala Manent, ţine de o turnură periculoasă a acestei „unificări” Cred că are dreptate acelaşi Pierre Manent care constată că „dragostea 41 GHEORGHE MIHAI / IEROM NEOFIT creştină faţă de aproapele” nu e acelaşi lucru cu „sentimentul democratic al seamănului” Nu ştiu, însă, cum stă „sentimentul democratic” în raport de provocarea „vrăjmaşilor” de „drept”(!?) sau de orice fel Un „sentiment democratic de vrăjmaş”? Ori poate mai bine calea iubirii de vrăjmaşi, adică chiar (şi a) vrăjmaşilor G M : Am urmărit azi dimineaţă interviul tău dat pe TVR Foarte frumos, clar şi convingător Pe când eram în anul IV la Filosofie aveam un dascăl care ne preda „Etica”, adică ştiinţa despre morală La un seminar în legătură cu nu ştiu ce, careva l-a între- bat pe dascăl „Când va dispărea religia?” Ţin minte întrebarea deoarece răspunsul primit în toamna anului 1961, ne-a tulburat pe toţi: „Niciodată” Fără vreo explicaţie adăugitoare, iar noi n-am comentat nici atunci, nici mai târziu; eu însumi, am povestit de mai multe ori studenţilor întâmplarea Acum aş putea comenta în fel şi chip lapidara replică a profului, de care mi-am amintit citind o cărţulie a unui autor usamerican scrisă polemic de pe poziţii darwiniste împotriva „creaţionismului ştiinţific”, mişcare intelectuală viguroasă în SUA, aproape necunoscută în România Contrar opiniei Emiliei că procedez rău, m-am obişnuit să citesc şi cărţi pro şi cărţi contra creştinismului, aşa cum pe vremuri citeam şi cărţi marxiste şi cărţi antimarxiste, fără să fiu zdrunci- nat în convingerile mele, puţine câte sunt Despre acest creaţio- nism ştiinţific nu ştiu mare lucru, dar impresia mea, pe scurt, e că provine din medii neoprotestante sau apropiate lor „Geneza” conţine o ontologie căreia i s-au tot dat varia interpretări, prea puţin îndestulătoare mie Dar ontologie găsim în numeroase alte pasaje din Biblie şi la Sfinţii Părinţi şi la alţi, mai aproape de noi Ar fi interesantă o discuţie pe această temă a creaţiei, în care nici Hawking nu s-a descurcat N: Mulţumesc… Da Interviul e luat la Piatra Scrisă acum aproape 8-9 ani, fiind provocat de către Anna de Hillerin şi filmat de Ştefan Melinte Am văzut însă că au adus la zi noua mea „locaţie” caraş-severină, Glimboca Nu l-am prins de la început şi nici nu ştiu ce i-o fi motivat să-l dea din nou, pentru că din ce ştiu a mai fost difuzat cu ceva ani în urmă Nu am fost anunţat că s-ar difuza Nu mai ştiu nici ce am zis pe-acolo… 42 Consens şi disens Da, mi se pare „tare” răspunsul „niciodată” la acea întrebare despre timpul când va dispărea religia Tare prin simplitatea şi adevărul unei convingeri mărturisite fără de alte adăugiri care să o susţină Subscriu nevoii de a parcurge şi lecturi nu doar contra ci chiar din alt spaţiu cultural, spiritual, mental Ascultam zilele trecute de pe site-ul www chipuliconic ro un dialog cu părintele Ghelasie, în care vorbea de apariţia şi precizarea creştinismului în spaţiul impregnat de filosofia greacă, şi în care spunea că astăzi, vrem nu vrem, dialogul se deschide şi vizavi de alte spaţii spirituale; printre ele şi cel oriental sau extrem-oriental Iar în acest context de întâlniri mai largi, şi creştinismul e provocat să îşi „reidentifice propriul chip” E delicată şi interesantă această întâlnire la „hotare” prin fiecare din noi Hotare ale „Împărăţiei”, desigur Prin Mineie găsim des folosit şi termenul „margini” Apropo de creaţionismul ştiinţific, despre care cred că are acea originare despre care vorbiţi, s-ar putea ca în decurs de câteva săptămâni să reedităm un volum al părintelui Ghelasie, Memoriile Originilor, care cuprinde referiri la cosmogonie etc E într-adevăr o temă… G M : Admirabilă intenţie! N-am întâlnit o dezbatere serioasă creaţionism-evoluţionism la cele opt canale TV ale noastre N-am întâlnit eu Se pare că e tot mai complicat să discuţii teme serioase cu savanţii români sau poate nu m-am nimerit la momentul şi locul cuvenite În perioada numită „Postul Paştelui” TV-urile private româneşti, cele urmărite de mine, declanşară „echidistante şi independente” „dezbateri” despre disciplina „Religie” în şcoală, concomitent cu filmuleţe „documentare” despre – direct sau indirect – viaţa Mântuitorului Iisus Hristos, conform principiului fals „O fotografie face mai mult decât o mie de cuvinte” Chiar dacă, totuşi se scriu şi cărţi, cărora presa noastră scrisă le face publicitate nevinovată, despre care voi vorbi Am spus, la „dezbaterile” privind disciplina „Religie” nu au fost invitaţi specialişti recunoscuţi în Pedagogie, Didactică, Sociologie, Istorie, Teologie, ci trei inşi, intelectuali de mâna a doua care au reuşit nu doar să se facă de râs, dar să şi irite milioane de români Nici nu s-au estompat bine numitele „dezbateri”, că ziarul „ADEVĂRUL” informează onor cititorii că scriitorul useist David Fitzgerald a 43 GHEORGHE MIHAI / IEROM NEOFIT publicat un best-seller cu subiectul „Iisus nu a existat”, cu spicuiri aiuristice din acel best, din care mare lucru nu pricepi Habar n-am cine e scriitorul acela, iar spicuirile nu lămuresc problema; pentru ziarul „echidistant şi independent” important era titlul Am răsfoit colecţia acelui ziar şi n-am găsit informaţia că, de data asta un specialist, Jean Sevillia, a publicat cartea „Incorectitudinea istorică”, unde la pagina 11 autorul scrie „Dacă manipularea istoriei a existat întotdeauna, fenomenul a căpătat o întorsătură acută şi deosebită în cursul ultimelor decenii”, cu o argumentaţie riguros ştiinţifică potrivnică superficialităţii lui Fitzgerald la aceeaşi temă (p 15-44) Or, a-l promova pe acesta, omiţându-l pe Sevillia este un act agresiv inoportun din partea amintitului ziar Tot în acest timp, la TVR un pseudojurnalist cere opinia ambasadorului Georgiei la Bucureşti despre faptul că BOR a cheltuit 500 milioane de euro pentru zidirea Catedralei, pur şi simplu Evident, ambasadorul nu şi-a dat cu părerea, dar nu asta aştepta pseudojurnalistul, ci voia să informeze telespectatorul că, uite ce face BOR-ul, în loc să construiască şcoli, spitale, azile şi orfelinate Perversitate perfectă: ca şi cum BOR-ul are căderea legală, constituţională, pentru care primeşte bani de la stat, să zidească şcoli, spitale etc , şi nu Guvernul, prin ministerul de resort O altă scurtă informaţie TV priveşte construirea a 28 de biserici într-un sat, fără nici un alt detaliu, ca şi cum Statul Român ar fi fost frustrat prin înălţarea acestor biserici Unilateralizarea adevărului duce la fals sau la minciună; astfel, afirmându-se că în România contemporană există 18 300 biserici ortodoxe, dar omiţându-se în acelaşi timp să se dezvăluie existenţa a peste 20 000 de cluburi de noapte, discoteci, restaurante este a denatura realitatea socială românească în întregul ei Aş putea întocmi o listă întrutotul veridică şi lungă-lungă de sate în care pentru fiecare biserică ortodoxă identificăm trei-patru baruri şi crâşmu- liţe Inocularea ideii că ar fi prea multe biserici este continuarea tezei marxiste că religia e opium pentru popor, şi, aşadar, unde sunt mai puţine biserici e mai multă cultură (de ce fel?) Mare e grădina Ta, Doamne, dar parcă sunt prea multe bălării N: Hristos a înviat! …Ce curios şi uşor din altă lume sună acele discuţii despre „religie” ce s-au aprins taman în „Postul Paştelui” când Învierea 44 Consens şi disens lui Hristos este, mai cu seamă acum, în Săptămâna Luminată, atât de proximă tuturor celor ce cred în ea şi o trăiesc ca Sărbătoare a Sărbătorilor ca Praznic al Praznicelor cum spune cântarea Ce adevărat este acest stih care este mărturisit cu tărie încredinţată la începutul fiecărei slujiri liturgice din această perioadă: „Aceasta este ziua pe care a făcut-o Domnul, să ne bucurăm şi să ne veselim întru dânsa!” Dar, înainte se spune şi că: „Înviază Dumnezeu risipindu-se vrăjmaşii lui şi fugind de la Faţa Lui cei ce-L urăsc pe Dânsul !”… La urma urmei într-un spaţiu majoritar ortodox a pune în discuţie „religia” este totuna cu o încercare de a contesta şi a ascunde tocmai această Lumină a Învierii lui Hristos care deranjează, pe cei ce nu o suportă, de este făcută transparentă… chiar şi prin şcoală Ce prăpastie cască între ei şi această lumină învietoare ziditorii ce se căznesc în fel şi chip să i se contrapună Fără credinţa în Înviere, care este miezul religiei despre care vorbim, cât de restrâns şi de puţin străbătător rămâne orizontul formativ al cunoaşterii pe care îl aduce şcoala! Şi dacă conţinutul orelor de religie s-ar „restrânge” la acest mesaj al Învierii, spus şi iarăşi spus cu încredinţare ar însemna nu puţin lucru… Adevărat a Înviat! G M : Plecând de la cartea „Hristos, Domnul, în istorie” mă opresc oarece asupra întâmplării şi cu anume ce se cuplează ea dialectic; întâmplarea nu desemnează, mi se pare, o piatră, un pârâu, o pasăre, o moleculă, o vijelie, ci o stare fenomenală discontinuă, nedetectabilă sub aspectul relaţiei cauzale per se O întâmplare nu decurge more causae din altă întâmplare, căci post hoc ergo propter hoc scapă tocmai ordinii cauzale sau uneia meta- cauzale; întrebarea „De ce?” este fără sens aplicată întâmplării, la fel ca şi aceea „Pentru ce?” Mă mir, căci „de ce?” caută un răspuns cauzal pentru ceva ce stârneşte mirarea, iar „pentru ce?” caută altfel de răspuns, referitor la scop, ce tot stârneşte mirarea; „din ce cauză se petrec evenimentele din Orientul Apropiat?” cere alt răspuns decât „în ce scop se petrec evenimentele din Orientul Apropiat?” Dacă Iisus Hristos a apărut acolo-atunci sub semnul neorânduit al întâmplării n-ar declanşa veacuri la rând 45 GHEORGHE MIHAI / IEROM NEOFIT neobosite mirări, cercetări, ipoteze, opinii, teorii, doctrine, căci pe nimeni nu interesează întâmplarea aceasta sau aceea Or, tocmai obsedantele căutări de explicaţii cauzale şi teleologice stârnesc mintea şi sufletul mai ceva decât căutarea apei pe planeta Marte, mai ceva decât a fenomenului numit terorism, mai ceva decât orice, îndeamnă să acceptăm titlul cărţii sus amintite N: Interesant că termenului tâmplă, atunci când se referă la părţile laterale ale capului, i se găseşte o etimologie în latinescul templa = tempora ca plural al lui tempus, iar atunci când tâmplă desemnează catapeteasmă/iconostas tâmplă se spune că survine din latinescul templa = templum De aici se pare s-a găsit – forţat sau nu, nu mă bag, nu am priceperea – o posibilă interpretare că în-tâmplare ar veni din in-templa, in-templum şi, ca atare, întâmplare nu mai apare ca hazard, ca neprevăzut, ca accidental, ci ca eveniment ce răzbate în timp din templu, adică dintr-un spaţiu sacru ce devoalează pentru o anumită lectură coordo- natele proniei (şi ale judecăţii) Probabil în acest sens s-a ajuns să se spună că nimic nu e întâmplător, adică, altfel zis, totul e rânduit, desigur dintr-un „alt” plan; aşadar ubicue cauzalităţi ascunse Dar noi unde suntem? Rateurile noastre? Scăpările noastre? Slăbiciunile, neputinţele noastre? Sau darul nostru? Mirabila noastră mişcare ce creează evenimente, ce produce întâmplări? G M : Nu ştiu de unde am zicerea asta – ceea ce la om e o mie de ani, la Dumnezeu e o clipă? Înţeleg că subliniază distanţa tempo- rală – veşnicia şi precaritatea duratei, nelimitatul şi limitatul? Zicerea aparţine unei minţi uimite şi, poate, înfricoşate care contrapune, de fapt, două durate – una precisă măsurată, mia de ani, cealaltă imprecisă, poetică, smerită, clipa, ambele ascunzând o adâncă răsuflare cugetativă Am întrebat fizicieni, filosofi, literaţi ce le destăinuie cuvântul acesta, „clipă”, mai teribil decât „o mie de ani” Au ridicat din umeri Dar Eminescu observă trist „Şi se duc ca clipele scuturând aripile”, adică vin, adastă, trec- petrec, spre deosebire de lumină căreia i-au trebuit mii de ani să ajungă la noi Clipa e, aşadar, un scutur de aripă, da, însă unul e scuturul aripei unui colibri şi altul al acvilei imperiale Clipa e 46 Consens şi disens legată de verbul a clipi, de clipăt, de clipeală, adică de iuţeală a vremii care, prin aceasta, vremuieşte, nu prin ani Vorbirea curentă românească relevă „Stai, aşteaptă (plec doar, (re)vin în) o clipă”, ca sub influenţă occidentală să se spună „Momento, ein moment, moment”, similar cu clipa (similar doar, căci fizicienii vorbesc de momentul cinetic, de pildă, fără să lămurească asupra termenului „moment”, ca şi Heisenberg în celebra lui lege a indeterminării) Toate desemnează ceva imponderabil care marchează atât viaţa terestră a insului, a comunităţilor, a neamu- rilor, a statelor, conştiinţa trecătorului, cât şi anume discon- tinuităţi nonumane Expresia „o mie de ani” nu se referă la o mie de ani, ci o durată foarte mare, impresionant de mare, un reper fundamental, întrucât se şi divide în secole, decenii, ani, luni, săptămâni, zile ş a , se şi multiplică – două, cinci, zece, o sută ş a m d de mii Geologii şi cosmologii înşişi au inventat clipe amplificate enumerând ere, perioade, epoci într-o zăpăceală terminologică foarte comodă: „la începutul(?), la mijlocul(?), la sfârşitul(?) ” Înţeleg de aici că unitatea de bază – clipa – are început, mijloc şi sfârşit, ca şi sub şi supra diviziunile ei De acord, dar ce este ea? Căci dacă nu o pricep, n-am cum nici zicerea cu care am debutat în textul mirării mele În această cavalcadă de fragmente, clipa ne asudă, ne amână, ne cheamă, ne cufundă, de ne vrăfuim sub vrafurile lor provocându-i pe filosofi, pe fizicieni şi pe literaţi să ridice din umeri N: Dacă ţinem să ne ţinem de exactitate, deşi Scriptura e a Adevărului rostire, şi uneori citarea din ea, chiar exactă fiind, nu e numaidecât semn că Adevărul ei ne locuieşte, putem să găsim undeva în epistola a II-a a Sf Apostol Petru că „o singură zi înaintea Domnului este ca o mie de ani, şi o mie de ani ca o singură zi”; verset considerat a fi o citare dintr-un psalm… „Că o mie de ani înaintea ochilor Tăi sunt ca ziua de ieri, care a trecut şi ca straja nopţii” (Ps 89) Însă, referinţa amintită e cuprinsă în contextul unui capitol despre Făgăduinţa Venirii Domnului, despre Parusie, şi într-o adnotare a lui Bartolomeu Anania, pe marginea acestui verset, aflăm că nu poate fi calculată (ca vreme? ca timp? ca moment? ca clipă?) după criteriile şi dimensiunile omeneşti, ci exclusiv după 47 GHEORGHE MIHAI / IEROM NEOFIT acelea ale lui Dumnezeu… Aşadar aflăm de la Bartolomeu Anania că Dumnezeu are alte criterii şi dimensiuni decât omul… Criterii de calcul? Cuvântul s-a întrupat la „plinirea vremii” şi în clipa acelui „Bucură-te” în adiere de aripă de arhanghel, şi de vânt subţire, şi a acelei rostiri care a întors faţa lumii către Dumnezeu primindu-l întru sine: „Iată roaba Domnului, Fie mie după Cuvântul tău!” În clipa acelui „Fie” vremea şi-a arătat plinirea ce timpul nu i-o ghicise… dar avea să fie inevitabil marcat de ea… căci îi schimbă cursul Clipa? da… despre clipă fu gândul… Clipa, interval, proces sau/şi eveniment? O fi după cum ne aşezăm în calea ei Clipa, inefabilul, imponderabilul unei întâlniri, sărbătoarea unei cununii a veşniciei cu timpul? Clipele ca sărbători, ca Cine de Taină? Înveşnicirea clipei, permanentizarea ei? G M : De fapt, n-am avut intenţia să trimit la Parusie, ci la înverşunata dispută între creaţionişti şi evoluţionişti Acum am auzit că evoluţioniştii pun sub semnul întrebării a doua lege a dialecticii hegeliene, căci nu mai poate sprijini teoriile OMCON-ului (prescurtare criptică pe care ţi-o ofer spre decriptare) N: Pentru decriptarea OMCON-ului cred că ar trebui un ajutor, pentru că memoria de „siliciu” online nu m-a ajutat, după cum nici perspicacitatea; asta în caz că ar fi un detaliu necesar care să mai adauge la faptul că în fond evoluţioniştii sunt, înţeleg, dispuşi la evoluţii continue, la mişcări de punere la îndoială sau chiar de înlăturare a ceea ce nu susţine eşafodajul lor teoretic Minciuna se zice că are picioare scurte, însă deşi scurte, se vede treaba că reuşeşte să străbată în lung şi în lat pământul şi istoria lui Mă tem că uneori minciuna a ajuns surprinzător de departe Pe de altă parte, mărturisesc că memoria minerală nu cea organică m-a ajutat să dau de urma acelui verset petrin, cu trimiterea la Parusie, despre care nu ştiam, iar mai apoi am ajuns şi la adnotarea lui B A Nu sunt nici pe departe „tare în Scripturi” ca Apollo de care se vorbeşte în Faptele Apostolilor, despre care s-a citit chiar azi la Liturghie Nici despre el nu ştiam că e „tare în Scripturi” dacă nu aflam dis de dimineaţă Aşadar, m-am folosit, 48 Consens şi disens mai bine zis m-am sprijinit de o proteză, de o memorie-proteză, pentru a fi mai exact, nu însă pentru exactitatea în ea însăşi – în caz că ar fi posibilă vreo exactitate în sine, de sine, şi pentru sine –, ci pentru un orizont al adevărului ce îl iscă aceasta Poate pe undeva aceasta se datorează şi unui gând ce poate părea ascuns dar care rămâne aţintit, îmi pare, vrem nu vrem Mă refer la gândul că aceste înscrisuri au ca orizont adresant un terţ, care va fi să fie el, dar pe care, într-un fel sau altul, îl vizăm G M : Acum, revenit de la Ciclova, am parcurs comentariul tău la „întâmplare”; iată că nu mă gândii la asta Dacă îmi amintesc bine (mi-i lene să caut cartea cu pricina) Costică Noica are un text despre contemplare, care m-a impresionat Acum tu vorbeşti de tâmplă (a capului omului, căci n-am auzit de tâmplele mamife- relor, nici ale reptilelor, peştilor sau nevertebratelor), cu funcţii anatomofiziologice precise, ca şi de tâmplă – element al arhitec- turii unor edificii, care ne trimite la templu, la sacralitate, aşa cum Noica originează contemplarea tot în templu, unde doar acolo (con-dimpreună) ni se relevă Fiinţa afându-ne noi acasă în ea, ca să-l evoc pe Heidegger Dar nu mi se pare forţat să alătur con- templarea ca acţiune spirituală de întâmplare ca înfiinţare şerpuitoare către miezul divin al Fiinţei în care locuim Nu am dovezi serioase că „necesitatea îşi face drum prin mulţimea întâmplărilor”, teză hegeliană dogmatizată de evoluţionişti odată cu Darwin N-am dovezi că sunt aici, acum sub acest nume dintr-o conjectură, nici că viitorul e jocul ielelor întâmplătoare Dar, Marius, nu pot scăpa de o droaie de întrebări fără răspuns, de ce voiesc răspuns more geometrico, habar n-am, că la urma urmelor, Cantemirul avu dreptate, e bietul om sub vremi, Băsescu şi ai lui, fură în linia necesităţii, aşa ne fu dat, unde o fi libertatea, habar n-am N: …Libertatea nu ştiu unde lesne şi cum s-ar afla de către cineva şi mai că i-aş întreba şi pe cei care o situară ca valoare funda- mentală în Constituţie de ei o aflară, de îi găsiră izvorul, sursa, în caz că i-ar fi prezumat intuitiv, conştient, vreuna Sau poate se mulţumiră doar să o proclame, lăsând altora câmpul larg al cercării valorizării ei în varia întrupări ale conţinutului său Dar 49 GHEORGHE MIHAI / IEROM NEOFIT „sub vremi” de suntem nu ştiu cât ne-ar fi de folos, în chip real, o atare proclamaţie ce poate sforăi adânc pe căpătâiul „libertăţilor fundamentale”, visând luxuriante lanuri policrome de „libertăţi- participare”, şi acestea, cum altfel, decât crescute dintr-un pământ ce se declară – pardon, (auto)-declară – auto-nom, auto- determinat Însă, pământul fără cer-soare nu poate decât într-un „vis” să-şi închipuie cum i-ar fi fost să-i fie în vreun chip rodirea La urma urmei chiar zorii ce îi îmbracă pieptu-i mângâind spre naştere de viaţă vorbesc de potrivitul său chip-receptacul, vasă- zică de relativa sa autonomie atunci când se arată drept cale pentru roada cea vie, în trez-vie După spusa bătrânului Lao Tse, de acum 2500 de ani, când se înmulţesc legile apar, sporind fărădelegile Nu cumva ca, în pandant, înmulţirea „libertăţilor” – publice, private, colective, individuale, juridice, formale, intelectuale (de opinie, de expresie, de conştiinţă), economice (de comerţ, de antrepriză, de concu- renţă, de sindicat) sociale (de asociere, de întrunire, de manifes- tare) etc – să fie, de fapt, semnul-simptom contrar, anume acela de intrare în zona crepusculară, cea a unui sistem constrictor, sinuos, hypnotic, insidios care încolăceşte, zrobind şi înmuind oasele libertăţii omului, mai abitir când i-o „proclamă”, ba i-o şi „garantează” Atâtor „libertăţi” le lipseşte intrarea în scenă a „tehnocraţilor”, ca „specialişti”, „profesionişti” ai libertăţii (care!?) Dar mă tem că atunci ne apropiem (poate fi şi depăşit?!) de Orwell Nu e departe nici „ministerul iubirii”… cum prea departe nu e nici „avocatul poporului” Sau poate deversările libertăţilor spumante tind spre învâltorarea, inundarea şi înecarea statului, cu tot cu regimul său juridic de reglementare a libertăţilor, spre o sucombare a autorităţii, spre emergenţa unei „guvernanţe” anarhice ca încarnare a mitului „societăţii fără stat” asociat cu cel al „vârstelor de aur” Îmi pare că această libertate-audeterminare, libertate-autonomie – libertate ca poziţionare independentă faţă de o „voinţă externă”, cum zise o teorie – ce se vântură declarativ de vreo două secole ca ferment şi mobil politic, social, civic, şi pe care chiar Marx o critică pentru lipsa de realism (materialist), a fost decapitată cu bună ştiinţă de orizontul unei autentice, reale, elevaţii spirituale La urma urmei când Domnul spune că „stă la 50 Consens şi disens uşă şi bate” nu anulează libertatea celui din spatele uşii, a celui ce şade în cămara sa Dar firesc şi de bun simţ este să se răspundă, să se deschidă uşa Nu există mărturii că s-ar fi spart vreo „uşă” cândva Însă, libertatea-autodeterminare amintită s-a conturat, s-a definit, este ştiut, printr-o trântire a uşii, ca o împotrivire, igno- rare, contestare sau negare a Celui ce „stă la uşă şi bate” G M : Mi-au plăcut, straşnic mi-au plăcut rândurile tale Sintagma „libertăţi fundamentale” sugerează fără tăgadă că unele libertăţi sunt fundamentale şi altele nu-s, nu prea Poate cele nefundamentale or fi principale, unele, secundare, altele, nu ştiu Din altă perspectivă, libertăţile fundamentale sunt eterne, altcum, cum? Fiind fundamentale, libertăţile fundamentale sunt de când există şi cât va exista omul, adică eterne, tot ce-i etern e imuabil şi intangibil, deci aşa şi cu numitele libertăţi (patru la număr?) Lectura cărţii „Ce este filosofia?” a lui Gasset mi-a pro- vocat o mulţime de întrebări Stai puţin, cum adică „o mulţime de întrebări”? Câte întrebări formează o mulţime? La urma- urmelor, ce înseamnă „mulţime”? Da, substantivul „mulţime” ce înseamnă, luat astfel, lipsit de contextualizare? DEX-ul ne oferă zeci de sensuri, dar în formularea „o mulţime de întrebări” care e cel potrivit, fără o minimă înşiruire? Minimă câtă? Cinci? Zece? O sută? În faţa primăriei din Ciclova ieri dimineaţă s-a adunat o mulţime de ţărani să protesteze Ciclova are 67 de gospodării cuprinzând 157 persoane, între care 28 sub 14 ani, 39 bolnavi netransportabili, rămân o sută de persoane adulte din care 40 lucrează, deci rămân 60 Dar destinatarul informaţiei mele nu are la dispoziţie aceste date, el reţinând că ieri dimineaţă s-a adunat în faţa primăriei din Ciclova o mulţime de oameni să protesteze Or fi fost 20? 40? 80? 200? Pentru destinatar mulţime are sino- nime, aşa, trivial, grămadă, duium, puzderie, sumedenie, la fel de imprecise, luate de sine Şi atunci adăugăm „mulţime mare”, ca şi cum am explica mai profund substantivul „mulţime” Or, „mare” poartă şi el vreo 25 de sensuri, între care apreciabil, neobişnuit, abundent, important, tot imprecise: în faţa primăriei din Ciclova s-a adunat o mulţime importantă de oameni, unde „important” e adjectiv relaţional, cantitativ confuz Circula în antichitatea grecească o întrebare „Câte boabe fac o grămadă?” 51 GHEORGHE MIHAI / IEROM NEOFIT Minimal două, se răspundea A-ha, dacă un chel are două fire de păr pe cap nu mai e chel Oarecum amuzant, căci e cu bătaie lungă în istorie, sociologie, psihologie, astronomie Apropo de astronomie, astronomii susţin că în Univers (ce e aia?) se găsesc un miliard de planete, deci nu mulţime, grămadă, duium, abundent, termeni vagi, ci precis şi exact un miliard, ca şi cum exactitatea ţine locul adevărului! N: „Mulţimea de întrebări” îmi opreşte gândul la primul termen, adică la mulţime Şi anume la o carte pe care am desprins-o de pe o tarabă la începutul anilor ′90 – Psihologia mulţimilor, a lui Gustav Le Bon Îmi amintesc oarecum vag coperta şi formatul precum şi faptul că această mulţime se „masifică” şi acţionează respectiv reacţionează „unitar” absorbind individualităţile într-un „monolit” Mă gândesc de se poate vorbi de o mulţime-facebook şi dacă aceasta s-ar supune aceleiaşi psihologii ca mulţimile- psihologice pe care le caracterizase după rolul şi tiparul lor Le Bon Mobilizările stradale facebook-are mă fac să cred, obser- vându-le în manifestarea lor, că se încadrează în sfera mulţimilor-psihologice susceptibile de impresionabilitate, unifor- mizare, dirijabilitate, manipulare etc E un fapt aş zice că trăim în „Epoca mulţimilor”, în era supraomului de masă Îmi povestea un prieten de un caz în Germania, cel al unei domnişoare care a anunţat pe facebook că îşi sărbătoreşte ziua de naştere la nu ştiu ce dată începând cu nu ştiu ce oră şi, dintr-o anume „rostogolire” pe facebook a invitaţiei, la data şi ora eveni- mentului, s-a blocat strada cu peste 5000-10000 de invitaţi- mulţime Evenimentul a provocat acolo dezbateri legate de chestiuni de natură legislativă Şi la Constanţa unei „Izabele” în vârstă de 12 ani i s-au transmis confirmări de participare la petrecerea sa aniversară… de către 170 000 de oameni… E com- plicat cu mulţimea-facebook… sau prietenii-mulţime… Te pot sufoca, cotropi Te pot călca în picioare dacă vin deodată să-ţi spună toţi „La mulţi ani!” Într-un fel aceste aşa numite „viralităţi” de pe reţelele de socializare denotă într-adevăr, la propriu, cred, o simptomato- logie patologică, de natură „virală”… ce poate lesne deveni epidemică, şi care ar putea fi dificil de întâmpinat, de tratat, de 52 Consens şi disens vindecat Mă tem că această nouă posibilitate de infestare „virală” poate coagula mulţimi-ciocan ale căror lovituri, chiar în spaţiul „democraţiei-participative”, pot zdrobi oasele istoriei ce vine… Şi nu e de vină tehnologia înaltă a informaţiei, ci folosirea ei în absenţa unei conştiinţe reale, adevărate De fapt, ne lipseşte străbaterea înţelegerii că adevărata conştiinţă, în viul ei, chiar antropologic vorbind, transcende informaţia, oricât ar fi ea de elevată şi de subtilă G M : Discuţie despre raportul real dintre ştiinţă şi religie Premisa mea e că nu există, propriu vorbind, decât creştinismul ortodox, deoarece numai el a păstrat nealterat învăţătura hristică dintru începuturi, adică a Fiului lui Dumnezeu mai înainte de toţi vecii, într-o treime inseparabilă Pe cuvânt, privesc în toate părţile, las neamurile să-şi continue credinţele în supranatural, c-aşa apucatără, de la animişti, la totemişti, la politeişti, câtă vreme nu mă împresoară cu sabia şi cu alte otrăvuri că nu-s de-al lor Dar nu despre asta voiesc a scrie Tot felul de propagande emit că religiile se opun pragmatic ştiinţei Nu e adevărat, dacă încercăm sincer să privim istoria ştiinţelor şi a religiilor Dumnezeul Evangheliilor a lăsat oamenilor să aleagă şi nu are sens să-l facem vinovat că n-am ales pe voia lui De faptul că ştiinţa n-a ştiut deodată de bacterii, de microbi, de spălatul pe mâini, de oxacilină, de bomba nucleară, de ebola, de nepricepere politică, de camătă etc nu e vinovat Dumnezeu; El se descoperă procesual, ca şi descoperirea ştiinţifică Orice act medical, financiar, educaţional sunt fapte omeneşti care stau sub voia Domnului, dar prin alegerea noastră Mare lucru, profund lucru e să pricepem raportul între voia Sfintei Treimi şi alegerea noastră şi aici e miezul libertăţii N: Întâlnirea între Voia de Sus şi alegerile noastre hic et nunc e, cred şi eu, o mare provocare pentru fiecare ce îşi doreşte (re)găsirea acordului fin, optim, al păşirii pe Cale, fără prea multe ocolişuri şi poticniri Reţin de la D Stăniloae că picarea pe gândul de a alege între bine şi rău e deja un simptom al alterării libertăţii, fiindcă premiza ar fi că firea omului este, în fondul său adânc, în mod natural receptivă şi deschisă spre bine şi, ca atare, e într-o 53 GHEORGHE MIHAI / IEROM NEOFIT pre-orientare nativă spre bine Alegerea în chip fundamental ar fi astfel, în mod interesant, cea între opţiuni multiple referite la bine şi nu o alegere în cheie polară, cea între a fura sau a nu fura, a ucide sau nu, a muşca de jugulară sau de antebraţ etc Dar acceptând că, în istoria umanităţii, răul nu este neutru şi nici pasiv, ci participant şi implicat subiectiv în ea – după cum s-a văzut încă de la început cu „şarpele” insinuat în Rai, apoi chiar în pustia Carantaniei, unde pe „muntele ispitirii” răul s-a „înalţat” către Domnul, sau, mai bine zis, Domnul s-a coborât spre a-i arăta hotarul –, trebuie să acceptăm, în actuala structură a lumii, că fiecare putem fi supuşi tensiunii ispitirii, putem fi sub ţinta unei presiuni, în diverse forme, metode şi grade, a răului Ceea ce ne pune în situaţia de a fi atenţi la nevoia de a ne reitera permanent alegerea noastră, anume opţiunea cea bună care, totodată, survine ca o mărturisire de credinţă Că răul venind ca o „floare a binelui”, sau sub chipul unui „înger de lumină” – ceea ce ţine de complexitatea şi versatilitatea arsenalului său, disi- mulant, de maestru al înşelăciunii şi mare arhitect al minciunii, căruia îi e tată – că ne poate juca feste şi atrage în capcane, e adevărat Dar însăşi această „luptă de cucerire” încercată de „rău” prin purtarea unei haine a „binelui” nu relevă faptul că înclinaţia funciară a omului, alegerea sa este cea (pre-)orientată spre bine? Mi s-a părut o provocare sporită şi fină a conştiinţei respon- sabilitatea, de care vorbea D Stăniloae, de a avea grija neratării oportunităţilor de a face bine, dar şi cea a deschiderii oportunită- ţilor celuilalt/celorlalţi de a face bine, şi de a le „ţine” Calea deschisă generând posibilităţi noi de regăsire şi recunoaştere- alegere a ei, a Căii Sens în care nu avem doar limitare (de tip kantian) a libertăţii mele de către libertatea celuilalt, ci posibilita- tea deschiderii, a întăririi şi a sporirii libertăţii mele de către liber- tatea celuilalt ce îmi oferă oportunităţi de săvârşire a binelui şi de a fi pe Cale Chemarea nu ar fi, aşadar, doar de a alege facerea de bine, cât de a înmulţi oportunităţile alegerii (de)săvârşirii lui G M : Brusc mi-am dat seama de situaţie! Ieri mi-a scris un coleg bucureştean că pentru el „divinitatea creştină e tot una cu Spiritul Universal” şi altele I-am răspuns cum m-am priceput, că 54 Consens şi disens doar nu-s teolog de vreun fel Dar cu tine e altceva, în dialogurile noastre pe anumite teme orice ezitare de la dogmă se sancţio- nează După mintea mea care a trecut prin dogmatism „noul cum e cu putinţă” habar nu-l am, adică nu e la îndemâna autori- tăţii de pe stradă E ca şi cum aş nega, de pildă, cifra holocaus- tiană a 6 000 000 de evrei scriind în loc oricare alta, nu mai spun să o neg total, că e infracţiune, cf legilor penale În discuţia cu acel coleg al meu nu mi-a trecut prin cap să urlu – „Greşit! Eronat! Erezie! Păcat capital!” – ci am zâmbit şi m-am străduit să-i argumentez că săvârşeşte o confuzie între doxa şi pistis, între judecare şi gândire etc S-ar putea eu însumi să fi fost pe mirişte în răspuns, căci replica lui a fost că între Evanghelist şi Hegel, dreptate are Hegel şi alte asemenea Or, în cazul nostru tu eşti obligat să păşeşti cu băgare de seamă pe calea al cărei prizonier eşti, din adânca credincioşie pe care n-o am, istoria mea spiri- tuală îngăduindu-mi să fiu zburdalnic, chiar nebunatic din nerea- intenţie Vezi? Deodată am rostit o abatere – „prizonier al căii pe care o străbaţi” Nu e totuna să te distanţezi de Evanghelist precum ai face-o cu Hegel! Traducerea românescă e „Eu sunt Adevărul ” Nu ştiu elină, dar adevărul e valoare bivalentă (adevărat-fals) epistemică a enunţurilor cognitive, nu prescriptive, optative, imperative Şi atunci, e neclar, „Eu sunt Adevărul ”; a adevăratului şi falsului, numai a adevăratului etc ? Aserţiunea de credinţă nu are valoare de adevăr, adică nu e adevărată sau falsă sau vero-similă, însă „EU sunt Calea, Adevărul şi Viaţa” nu are caracter descriptiv, ţine de judecare şi de-mai-mult de gândire, pe când în filosofie lucrurile stau altfel Iată! N: Da Nu e de colea să poţi stră-vedea că unul e Dumnezeul Treime, şi să recunoşti că „unul din Treime a pătimit cu Trupul”, cum e formula „călugărilor sciţi”, fără Lumina Adevărului… care limpezeşte înţelegerea şi te face să distingi că Acesta ce se revelă nu e totuna cu Spiritul Universal De altă parte, îmi pare că această distincţie ar trebui să o accepte şi unul ce se vrea a fi filosof Adică una e să faci „tot-una” între Dumnezeul Treime şi Spiritul Universal, şi alta să accepţi distincţia dar să optezi pentru Spiritul Universal cu „calea” lui cu tot că aşa vrei să-ţi fie voia sau îţi pare astfel… Sigur că şi în ce priveşte Spiritul 55 GHEORGHE MIHAI / IEROM NEOFIT Universal ar urma să ne spună cel ce vrea să-i poarte trena… cum se întâlneşte cu el Cum îi află „calea” în caz că există În creştinism Dumnezeu doreşte să se facă cunoscut ca Cel Ce Este Zice evanghelistul că aceasta este viaţa veşnică: Să te cunoască pe tine, singurul, adevăratul Dumnezeu şi pe Iisus Hristos pe care L-ai trimis E nevoie de o lumină, care vine prin credinţă în Hristos, ca să înţelegem cine Este El şi cine sunt alţii Chestiunea cu Lumina lui Hristos nu e vorbă goală Vezi altfel prin ea Aduce o claritate un discernământ al păşirii pe Cale G M : Judecata, dragul meu, ca formă logică, are sens sau nu e judecată Judecarea la judecată mi se întrezăreşte a fi act psiho- logic, şi implică, pare-mi-se, un proces desemnat de verbul intelectului de a judeca, propriu exclusiv fiinţei umane, care o autonomizează definitiv, face să-şi dea nume, să spună „nu”, să- şi caute locul în lume (nu în univers, ci în lume) şi să-l găsească într-o necontenită aspiraţie de con-fort cu sineaşi Sugerează aici un cerc, vicios ca orice cerc, însă unul alimentat de perpetuarea vieţii duale – spirit-trup – deci de o devenire sub paradigmele şi principiile sub care ne aflăm, indiferent că suntem miniştri sau poeţi sau patroni sau agricultori, alfabetizaţi sau analfabetizaţi, fiecare cu ubicuitarea lui strivitoare Or, dacă judecata are sens, atunci vom elimina ceea ce ne instalează „pe mirişte ”, cum ar fi „Războiul e operaţie chirurgicală pe trupul bolnav al societăţii”, analogie fără sens judicativ, ori „Dumnezeu nu există” Păcatul fundamental al tuturor societăţilor, al miliardelor de inşi, este uitarea Judecata care ignoră sau habar n-are sau căreia îi repugnă uitarea conduce pe inşi şi societăţile la pieire Nu mă refer la judecata de tip judiciar sau moral sau politic sau dimpreună, ci la aceea căreia puţin îi pasă de logică Ei, da, că lui Caesar sau lui Pius al VII-lea sau lui Petru I sau lui Bahamwa IV sau le pasă de memorie! Judecarea precede judecata, dar nu şi în ordine logică, căci judecăm prin judecăţi care ne conduc la alte judecăţi; o judecată uitătoare e imposibilă, indiferent de natura ei Judecata „Ion este român” se exprimă prin propoziţia logică „Ion este român”, în linie bivalentă adevărată sau falsă Or, adevărul aici e ciudat: sub 56 Consens şi disens aspect cognitiv priveşte ce spune-le propoziţia în cauză, sub aspect formal – cum spune Astfel, „Allah e Allah”, „existenţa e existenţă care se defineşte pe sine ca existenţă” (Jaspers) nu contrazic principiul aristotelic al identităţii, dar nu spun nimic cognitiv Neică, prietenii mei din Ciclova nu se preocupă de chestii metafizice, ba, aş îndrăzni, nici parlamentarii, nici Guvernul, nici Opoziţia, nici chiar primarul din comuna mea Problema judecării revine unuia ca Noica sau Steinhardt sau Stăniloae Da cine sunt, bă, aceştia, mă întreabă Griguţă, fost de una de alta, actual de una de alta De aceea nici o zidire omenească nu are sorţi de dăinuire – şi la prima bătaie de vânt se risipeşte, cum înţelepţeşte zicerea spaniolă – înalţată de ucenici; aşadar, meşterii sunt ajutaţi de ucenici, dar aceştia trebuie să-şi păstreze rostul lor de ucenici N: Îmi e greu să reţin gândul ce mă trimite la judecarea cea după credinţă, nu după lege, şi după sau în raport de „Lumina care a venit în lume” despre care vesti evanghelistul, singurul supra- numit şi teologul: Iar judecata aceasta este: că Lumina a venit în lume, şi oamenii au iubit întunericul mai mult decât Lumina, fiindcă faptele lor erau rele, şi Cel ce crede într’Însul nu este judecat, dar cel ce nu crede a şi fost judecat, fiindcă nu a crezut în numele Celui Unul- Născut, Fiul lui Dumnezeu Interesant cum cel ce nu crede a şi fost judecat, anume când? Atunci când nu a crezut – nicicând, uneori, sau până la sfârşit –, când nu a rămas în Lumină Iar lumina aceasta este cea a unei Persoane: Eu sunt lumina lumii Aşadar, Acest Eu este Cineva, anume Hristos Iată cum cei ce judecă şi zic că împart dreptatea lumii, judecătorii, şi cei ce o apără, avocaţii, ori procurorii, sunt ca şi judecaţi, în contumacie, de nu cred în Lumină şi nu mărturisesc în judecata lor despre Lumină Sunt judecaţi în lipsă, ca absenţi, mai bine zis ca ne-prezenţi, unde? În Lumină Că lumina intelectului este altceva decât ceastalaltă Lumină ar trebui să se ştie, întrucât informaţia nu e nouă, e măcar din sec XIV, când minunatul Grigorie Palama o teologhisi ca fiind lumină necreată şi o distinse de lumina intelectului şi de închiderile deschise acestuia de formele logicii aristotelice Şi isihasmul, la urma urmei, nu greşim dacă îl înţelegem şi ca o cale meta-logică (nu ilogică!) a ne-uitării, a neîncetatei „rememorări 57 GHEORGHE MIHAI / IEROM NEOFIT a Originii”, a conştiinţei permanenţei şi continuităţii „pogorârii cerului pe pământ”, aici şi acum G M : Dumnezeu nici n-a venit, nici n-a plecat de-acasa Lui, nici nu vine când şi când să mai trebăluiască, să mai aducă Lumea să fie „precum în Ceruri aşa şi pe Pământ”, iar apoi urcă la Ceruri sau Tatăl sau Fiul sau Sfântul Duh sau dimpreună; acasa Treimii este atâta aici, cât şi acolo, atât acum, cât şi în orice mâine; acasă lucrează prin rostirea, direct constructivă şi înfiinţătoare, nu există desfiinţare decât în ordinea înţelegerii mele, ci permanentă reaşezare în casa acasei LUI Veneam de acasă de la Ciclova spre acasă la Timişoara, cale de 120 kilometri; acasă şi acolo, acasă şi aici, distanţa fizică le separă, dar ambele sunt acasă, moartea nu e distanţa de (120 Km), între acolo şi aici, e un modus dicendi între două modus vivendi, eu nici nu-s rupt, nici reunit; acolo am grijile gospodăriei de acolo, aici – grijile gospodăriei de aici, de fapt eu rămân acelaşi laolându-le prin inseparabilitatea a ceea ce sunt, în fond Mi-i dragă grădina Ciclovei, dragă mi-i biblioteca biroului meu timişorean Raţiunea că mi-am tăiat găinile n-a fost şi raţiunea lor, izbeliştea în care mi-am lăsat căţeii n-a fost şi raţiunea lor, habar n-am ce-or fi priceput găinile că-şi pierdură gâtul, ce pricep căţeii când plec de acolo, de fapt nu plec, fiindcă mereu e cineva care are grijă de ei Îngrijitorul grădinii Mele din Ciclova crede că plecând de-acasa aceea am dispărut, m-am delăsat, de fapt l-am lăsat în voia-i să-mi facă voia, da el, tontul, crede că poate să facă ce vrea şi-i cer fie prin celular, fie mă reped chiar în momente ulterioare lui Nu metaforizez, ci e chiar aşa Spiritul meu de stăpân (îmi îngădui să zic astfel) ar trebui resimţit de cel care-mi lucrează grădina, căci nu EU am plecat de acolo, ci acela pe care îl vede nemijlocit el Zău, nu e filosofie N: Mă gândeam la o transpunere-citire a „acasei” în dinamica chipului personal al perihorezei… a acelei „interiorităţi reci- proce”, amintindu-mi de personalismul celor „trei perihoreze” de care vorbea isihastul: perihoreza „fiinţei divine”, perihoreza „fiinţei create”, respectiv perihoreza „divino-creaţie” şi „creaţio- divin” Cea din urmă fiind însăşi taina „acasei” ca Biserică, cea a liturgicului şi a euharisticului, cea a „încununării întru acelaşi 58 Consens şi disens Trup” Trup ce, în cheie ghelasiană, este mai mult, sau altceva decât corpul, neputând fi nicicând redus la acesta Da Una e (a)casa noastră în care vieţuim, şi alta e acasa ca Biserică în care ne deschidem şi trăim pe alte coordonate perihoretice Dar, în acelaşi timp, mă gândeam la ceea ce D Stăniloae numea „cunoaşterea lui Dumnezeu în împrejurările concrete ale vieţii”, o cunoaştere care survine dintr-o extensie a acasei în casa şi în curtea-ograda noastră, o deschidere către o „liturghie cosmică”, în care înclin să cred că era aşezat ţăranul plaiului mioritic De altfel, plaiul cred că nu poate fi înţeles în afara acestei liturghii cosmice… G M : Nu fac parte din ordinul „Sophia” al celor nouă înţelepţi despre care se spune că vieţuiesc în Munte; am auzit de ei, întâmplător, se susură despre ei aşa, ca o adiere, nu cunosc vreun nume, eu n-am urcat Muntele, iar un prieten al meu care pretinde c-a făcut-o până aproape de pisc zice că n-a întâlnit nici unul Şi totuşi, în urmă cu doi ani, Efremul mi-a mărturisit c-a tăinuit cu Cineva din ordin pe aproape de pisc, fără să destăi- nuiască oarece vorbă de duh, în sensul duhovnic al termenului Efremul a zâmbit uşurel când l-am întrebat ca prostu ce-i cu lumea şi încotro o ia; înţelepţii aceia ştiu şi ce-i cu lumea ca Lume şi ritmul ei de străbatere a căii şi pe unde o ia inclusiv planetuţa asta, civilizaţiile ei Şi-mi mai spuse ceva ce eu nu pot rosti, doar că am înţeles rostul lumii de rostuieşte după alte rosturi decât le bănuim noi şi nu se destramă câtă vreme strădania jertfelnică a celor nouă o mai menţin Nu ştiu dacă Efrem mai trăieşte, n-am putere nici să mă mai apropii de Munte, însă cred că cheile cunoaşterii rostului se află în posesia celor nouă înţelepţi, pentru care fiinţa şi nefiinţa e vorbă filosoficească, întrucât locuirea noastră, a fiecăruia şi a neamurilor ţine de coordonatele traiului, nu de ale fiinţării Scriu acestea în limbaj cvsiheideggerian să priceapă şi unii şi alţii Încerc să evit unul de o natură ori de alta, greu lucru, mai ales în conversaţiile cu tine Nu deţinem secrete de stat, e stupid, dar Tainele ţin de împărtăşanie, de împărtăşire cu Duhul şi cine nu deschide ochii vorbeşte cu limba 59 GHEORGHE MIHAI / IEROM NEOFIT N: Cred că prima dată am aflat de existenţa unor „stâlpi” ai lumii din Sf Munte, ca tainici rugători neîncetat pentru lume, dintr-o carte a cuviosului Cleopa (Ilie) de la Sihăstria M-a impresionat ca pe un copil ştirea existenţei, într-un fel fantastică, a acestor cuvioşi de povestire adevărată De altă parte, îmi pare că rostul lumii, care nu se poate descoperi în afara Întrupării Cuvântului, a Jertfei şi Învierii Lui, se adevereşte şi prin micile mărturisiri-rostuiri ale fiecăruia, din neam în neam, ce îşi pune viaţa sa pe Calea Vieţii, inclusiv a celor doi orbi vindecaţi în evanghelia de azi, ce deşi li se interzise expres de către Domnul să nu spună nimănui minunea, preferară „nesupunerea” acestei mărturisiri a binefacerii recăpătării vederii lumii Cu alte cuvinte, înclin şi spre o înţelegere şi o cunoaştere sobornicească a rostului lumii O sobornicitate care, desigur, nu e mişcată de vreun spirit egalitarist democratic, dar care cumu- lează rosturi personale din neam în neam, din varia parcursuri istorice şi arii geografice La urma urmei şi acel „Fie!” ce deschise cale întrupării Cuvântului fu semn al pârguirii rosturilor cumulate de umanitate în chipul Născătoarei, atât cât fu cu putinţă în această condiţie a umanităţii, de după cădere, să recupereze, în umbră şi ghicitură, un rost plinitor G M : O imagine despre Unul oferită de cineva… Interesant! Dar e oul cui? Arche în limba greacă veche e tradus în latina ciceroniană principium, din care se trag prin- zipium german, principe francez, principiu românesc, prinţip slav etc care înseamnă „ceea ce îndrumă, orientează, asigură, bizuie”, în nici un caz „originează, crează”; astfel, principiile logice (noncontradicţia, terţul exclus, raţiunea suficientă, identi- tatea) nu generează judecata, ci asigură coerenţa ei, aşa cum nici principiile termodinamicii nu generează Noi numim miracol ceva ce nu cade în ordinea umană fie acum-aici, fie niciodată (căci, în pofida optimismului marxist, orice e omenesc e limitat) Nici cauza, nici efectul nu revin miracolului (un uimitor care sfidează aspiraţiile noastre explicative) Retorica artistică a oului nu explică nimic ci, eventual, ar da seama de stupefacţia smerită a minţii Când spunem „element originar” intrăm în încurcături, 60 Consens şi disens întrucât oricât de originar ar fi, un element nu e element decât dacă aparţine unui sistem; un element poate fi sistemul sieşi, structurat în elemente, dar el însuşi, totodată revine unui sistem ca element al acestuia, adică elementul originar este ca element al unui sistem originar asigurat, bizuit, orientat de un arhe, nu generat de acela N: În ceea ce priveşte retorica artistică a oului, îmi pare, dacă nu mă înşeală memoria, că la dumneavoastră am citit, în urmă cu vreo două decenii, Arhaic şi universal a lui Sergiu Al George, în care am aflat de învecinarea lui Brâncuşi cu spaţiul indian, pe care acesta i-o atribuia Am înclinat atunci să-i dau crezare india- nistului S-a vorbit şi se vorbeşte de influenţa pe care Brâncuşi ar fi pătimit-o din partea misticului-poet Milarepa, yoghin tibetan ce a vieţuit în sec XI E un fapt istoric, însă, vânzarea de către Brâncuşi, unui maharaj din Indore, a celor trei „Păsări în văzduh” şi vizita pe care o face în India, la invitaţia acestuia, în 1937, unde ar fi urmat să construiască un templu al „Contemplării şi al descătuşării” Despre forma acestui templu se vorbeşte că ar fi fost să fie cea a unui ou, replică a „Începutului lumii”, templu ce ar fi fost fără de uşi şi fără ferestre, accesul în interiorul ovoidal – care urma să găduiască şi cele trei păsări, şi care avea în centru un bazin cu apă, pătrat sau dreptunghiular, ca o oglindă chemată să reflecte lumina venită din boltă, sau din nişte „puţuri” (de lumină) –, realizându-se printr-o galerie şi printr-un tunel Sunt încă controverse vizavi de intenţia lui Brâncuşi de a aşeza în templu „Rugăciunea” sau „Spiritul lui Buddha” şi faţă de motivul pentru care acest „templu” nu a mai fost realizat Într-adevăr, unii comentatori identifică acest Ou cu Originea, iar unii esoterişti, ce abordează „iniţierea” brâncuşiană, numesc acest Ou, identificat şi recunoscut ca Originea primă şi ultimă, Tată În subsidiar, cele trei păsări ar putea fi înţelese ca o „treime” în sensul celor trei gunas-uri (sattva, rajas şi tamas) care ţin însă, după cum susţine însăşi „filosofia indiană” de natură, de Prakrti, de un energetism subtil, sens în care, respectând denu- mirile şi corespondenţele până la capăt, acest Ou ar fi Purusha Este limpede că acest „Tată” nu poate fi identificat cu TATĂL din 61 GHEORGHE MIHAI / IEROM NEOFIT crezul niceo-constantinopolitan, din care se naşte FIUL, înainte de toţi vecii (!) şi din care purcede DUHUL SFÂNT! Acest TATĂ- ICOANĂ s-a descoperit prin Întruparea CUVÂNTULUI-FIULUI „prin care toate s-au făcut” Aşadar, Ou-l, în sensul reprezentării acestui templu din Indore, cred că este o realitate nirvanică, este un soi de igloo metafizic, impersonal, excelent ca imaginare/ca transpunere plastică, coerentă absolut remarcabilă unei metafizici extrem- orientale, dar, care, n-are nici o legătură cu Treimea de Persoane, apelată chiar ca „Arche” (acceptând premiza polinomos-lui areopagitic), şi despre care n-am fi aflat de nu s-ar fi întrupat, răstignit şi înviat, „Unul din Treime” G M : După datele oficiale, în România lui 2015 trăiesc circa 80 000 de musulmani (0,4% din populaţie) şi peste 16 milioane (85%) creştini ortodocşi Comparativ, în Franţa trăiesc 4 milioane de musulmani (circa 8% din populaţie), cam tot atâta în Germania, în Bulgaria şi Belgia peste 10% din populaţie Dar nu în Franţa, Germania, Bulgaria sau Belgia urmează să se con- struiască cu sprijinul statului CEA MAI MARE MOSCHEE DIN EUROPA, ci în România, mai exact în Bucureşti unde vieţuiesc oficial 10 000 de musulmani şi două milioane de creştini ortodocşi Invitaţi ai tuturor canalelor TV s-au arătat indignaţi de ridicarea Catedralei Mântuirii Neamului Creştin Ortodox, dar NIMENI nu a comentat pe aceea a Marii Moschei; ştirea a fost realmente ascunsă Comunităţi de peste 10 000 de musulmani sunt în Budapesta, în Belgrad, în Roma, în Madrid, în Londra, în masa zdrobitoare de creştini, dar numai Bucureştiul va avea o Cea Mai Mare Moschee Europeană Suntem informaţi că la con- strucţia ei va participa însuşi statul Laic Turc!!! Iar Patriarhia Ortodoxă Română tace mâlc, „capul plecat sabia nu-l taie”, „ce-o fi scris şi pentru noi ” Nu ridicară osmanlâii pe teritoriul românesc moschei vreme de cinci sute de ani, dar acum e momentul! Numita moschee va avea un centru cultural, săli de învăţământ, biblioteci pentru şase mii de tineri, o adevărată binefacere pentru România, devenită astfel un pol de atracţie pentru imigranţii vesteuropeni şi afroasiatici 62 Consens şi disens Aşa-i! Prea multe 540 de mânăstiri şi schituri creştin ortodoxe, prea multe 18 000 biserici creştin ortodoxe, prea multe locuri de pelerinaj în toate provinciile româneşti; ceea ce au refuzat bulgarii şi grecii au acceptat guvernanţii români O Mare Moschee atrage după sine mici moschei, în fiecare capitală de judeţ, pe lângă bisericile şi mânăstirile noastre, căci românii aveau mare nevoie de ele În Reşiţa, capitala Caraş-Severinului, nu e nici un musulman; nu-i nimic, facem o moschee şi să vezi apoi cum adăpostim musulmani sirieni, irakieni, somalezi, libieni, tunisieni, nigerieni ş a , de varia feluri care, neapărat, se vor lua la bătaie pe sectele lor! Iată o soluţie politică a occiden- tului pe spinarea neamului românesc Eu nu sunt împotriva construirii unei Mari Moschei Islamice oriunde în Europa, îi îngădui pe musulmani, dar să-şi facă Moscheele oriunde, numai în România, nu N: În evanghelia de astăzi, cea a „vindecării slugii sutaşului”, iudeii mijloceau către Mântuitorul să-i împlinească rugămintea sutaşului, fiindcă iubeşte neamul lor, mărturisind chiar că el le-a zidit sinagoga Desigur că nu mă interesează interpretarea făcută de careva cum că iudeii îl cinsteau pe sutaş fiindcă a făcut sina- goga în locul lor şi i-a absolvit astfel de la o responsabilitate şi i-a scutit bineînţeles de o cheltuială Nu am nici date cum că s-ar fi putut şi altfel întâmpla, atunci sau oarecând în lungul istoriei Adică, oameni ai sinagogii să fi făcut romanilor vreun templu Că Biserica e altceva decât sinagoga, e de prisos să insist, după cum cred, fără să încerc a argumenta, că Mântuitorul l-ar fi împlinit pe sutaş în rugămintea sa şi fără să le fi făcut sinagogă iudeilor Cu ceva săptămâni în urmă un prieten mi-a semnalat că undeva prin usamerica, într-un miting de protest faţă de căsă- toriile gay s-au solidarizat (solidaritate nu comuniune!), alături de „creştini”, nu ştiu exact de ce orientare, probabil neopro- testanţi, şi rabini N-am ştire să fi participat şi vreun muftiu Dar n-ar fi de mirare, ştiind poziţia islamică faţă de astfel de practici Revenind însă la chestiunea moscheii celei mari, am auzit aseară un ziarist, R B de la un R tv, ce se dă mare român – deşi îmi apare ca un propagandist oportunist, manipulator, de-a dreptul sinuos, ferchezuit unsuros, şi, în atare combinaţie, 63 GHEORGHE MIHAI / IEROM NEOFIT caraghios – cum că aşteaptă răspunsul BOR faţă de acest proiect Mie îmi pare o provocare adusă la adresa BOR Nu cred că BOR-ul trebuie pusă în situaţia să se „radicalizeze” De altfel, cred că nu islamul e „pericolul” principal pentru „ortodoxia românească”, pentru spaţiul românesc, astăzi, ci deversarea occidentală, cu al său „iluminism” laicist agresiv care virusează statul decuplându-l de spiritus loci Aici îmi pare că e o debalansare ce duce într-o direcţie a exagerărilor De altă parte, cred că spaţiul românesc e mai impregnat de spiritul hristic care „face să răsară soarele şi peste drepţi şi peste cei nedrepţi” În treacăt fie spus, au mai fost pe-aici şi sinagogi, au rămas, dar îmi face impresia că în mare parte sunt redeschise, acum, doar circuitului cultural Ar fi fost o treabă, însă, să se negocieze cu această ocazie, chiar cu guvernul turc redarea Sfintei Sofii circuitului liturgic Asta chiar mi s-ar părea o lucrare românească! G M : Din satul Ciclova română mai toate lucrurile se văd altfel decât în vilele vesele din Snagov sau din cele cu turnuleţe din satul Ciurea Bineînţeles, aproape în fiece gospodărie există tele- vizor şi urmărirea seara a cel puţin unui canal TV de talie naţio- nală aproape e un ritual pentru gospodarii tineri sau bătrâni Iar dimineaţa la berica sorbită lângă magazin comentariile sunt iarăşi aproape un ritual pentru pensionarii valizi şi pentru cei care nu au altă treabă Iar luatără în răspăr pelerinajele creştinilor şi, cu acest prilej, averile bisericeşti creştin ortodoxe Cică 300 000 de români ade- meniţi năvăliră să se roage la moaştele Cuvioasei Parascheva, cu autobuzul, cu trenul, cu maşina mică, pe jos; cică opt mii ajunseră acolo cu autobuzele închiriate de primărie numai din oraşul Voluntari, alte multe mii cu trenul din Oltenia, din Ardeal şi Dobrogea, nu mai spun din ambele Moldove Îţi dai seama câţi bani a câştigat Biserica din vânzarea benzinei şi motorinei şi biletelor de autobuz şi de tren? Îţi dai seama câţi bani a câştigat de pe urma celor 20 000 de automobile proprietate personală care s-au aprovizionat din Peco-uri cu benzină şi motorină? Şi apoi, zeci de mii s-au cazat în Iaşi la rude şi prieteni, la hoteluri şi pensiuni, alţi bani câştigaţi de Biserică! Mii de pelerini au mâncat 64 Consens şi disens la hoteluri şi restaurante, spre beneficiul Bisericii care i-a zeciuit pe patroni, rudele şi prietenii gazde, deşi zeciuiala e specifică altor culte Vă daţi seama, numai cumpărând o lumânare de un leu şi o iconiţă de alt leu de la mărunţii negustori aciuiţi opor- tunişti în preajmă, pelerinii au rotunjit averea Bisericii cu vreo şase sute de mii de lei! Fireşte, pelerinii au mai cumpărat din prăvăliile second hand câte cevaşi, au umblat prin pieţe agroali- mentare, ceea ce au umplut buzunarele Bisericii Astea le-am înţeles de la Televiziuni Mă doare capul numai când mă gândesc câţi bani au câştigat clericii musulmani de pe urma celor două milioane de credincioşi care au pelerinat la Mecca Dar templele budiste din Benares de pe urma pelerinilor de acolo? Sst, no comment despre alţii, nici la TV, nici la Radio, nici la o berică, măcar, treaba lor, noi să cercetăm fenomenele creştin ortodoxe româneşti calculând înavuţirea Bisericii Da preoţii şi călugării sunt şi zgârciţi chiar cu ei înşişi; le-ai văzut veşmintele ponosite şi încălţările de zi cu zi şi apoi se îmbracă sărbătoreşte de sărbători, ba poartă şi cruci mari la gât, nu ca pastorii, modeşti, dar hotărâţi Uite, zice careva, de la televizor am aflat că vreo şapte mii de pelerini se duc buluc săptămânal la mormântul părintelui Arsenie Boca să se roage, spre bucuria mărunţilor negustori din preajmă care vând lumânări, cruciuliţe şi iconiţe, spre bucuria transportatorilor, a Peco-urilor, a proprietarilor de pensiuni, rotunjind veniturile mânăstirii Prislop Păi, da, că din 1990 încoace s-a înjumătăţit numărul medicilor şi s-a dublat numărul preoţilor, a crescut numărul bisericilor, nu şi al spitalelor, nici al şcolilor Ar trebui ca Biserica noastră creştin ortodoxă să zidească în fiece judeţ câte un spital judeţean de urgenţă, câte o Univer- sitate de medicină, câte o şcoală în fiece sat, nu biserici şi mânăstiri Medicii plecatără DINCOLO să scape de sărăcie lucie, dar călugării şi preoţii nu, că nu mai pot de bine Păi, da, că în loc să se îmbulzească la don doctor dându-i bietului cevaşilea, acolo, să aibe ce mânca, oamenii se îmbulzesc la biserică, oferindu-i duminica preotului un leu, şi leu cu leu, uite-aşa se fac averile Da la baptişti cum o fi? Da la penticostali, da la martorii lui Iehova, la secte, cum o fi? Nu ştiu, că despre ele Teveurile pe care le prind nu spun nimic Doamne, ajută! 65 GHEORGHE MIHAI / IEROM NEOFIT N: Din Glimboca, de partea astalaltă a Banatului Montan, n-aş putea spune prea limpede cum se uită la tv glimbocenii, deşi nu sunt, de ieri de azi, ci de aproape un deceniu pe această renumită Vale a Bistrei Mă frământă gândul, dar nu sunt sigur, că nu altfel decât ciclovenii privesc şi glimbocenii teveurile Dar sigur pot spune că de la Casa de Bătrâni „Sfânta Treime” – ce e pe vatra satului bătrân, cam la vreo jumate de oră de mers pe jos de satul nou, situat, desigur, la şosea, la „poziţie” cum e vorba – pot să privesc drept spre Muntele Mic pe a cărui spinare se află o cruce mare, din metal, iluminată electric Amănuntul nu e irelevant pentru că, în lumină, crucea e mai vizibilă noaptea decât ziua Şi noaptea acum e lungă… La urma urmei crucea, ştie oricine, e cale spre lumină, desigur a învierii şi a zilei a opta, cea neînse- rată Dincolo de Muntele Mic, însă, unde nu străbat cu privirea, ci cel mult cu gândul, ar fi misteriosul vf Gugu, considerat de unii a fi acel Cogaion, munte sacru al dacilor unde se retrase, în peştera sa, magul iniţiat Zalmoxe N-am ajuns nici pe vf Gugu, unde se spune că se petrec anume fenomene luminoase, şi nici măcar pe Muntele Mic, supranumit „Muntele Sfânt al Banatului”, aşa încât nu ştiu cum s-ar vedea, de s-ar vedea, de sus Glimboca, ce, se-nţelege, e jos la poale E ştiut în zonă că, de „Înălţarea Sfintei Cruci”, pe 14 septembrie, se iscă un pelerinaj pe Muntele Mic, la scara muntelui, adică mic Şi mic nu înseamnă neimpor- tant, nesemnificativ, ci restrâns ca număr, de pelerini, fireşte Cine echivalează restrânsul cu puţinul şi acesta cu lipsa de valoare, gândesc că poate greşi Că pelerinii de la Iaşi sunt mai pelerini decât cei de la Prislop şi cei de la Prislop mai pelerini decât cei de pe Muntele Mic fiindcă sunt mai mulţi, nu mi se pare o chestiune din cea a bunei cumpăniri Orişicât, n-am cunoştinţă cum că pe urmele acestui pelerinaj montan, e drept ocazional, s-ar fi grăbit să întâmpine pelerinii investitori întreprinzători ca cei înşiraţi pe, de acum, aglomeratul drum cu dughene „filtrante” ale „suvenirului” spre Prislop Nu e însă timpul intrat în sac, ori pierdut, deşi nu despre timp e vorba, în definitiv, ci despre „cerere şi ofertă” Dar cine poate spune că cei care sunt pelerini la Prislop, spre exemplu, sunt mişcaţi într-acolo de dorinţa de a spori „cererea” căreia „oferta” îi răspunde negreşit pe măsură cu covrigi, brelocuri, iconiţe plasticate, alviţe etc ? Trebuie totuşi că, 66 Consens şi disens la Prislop, se merge pentru părintele Arsenie, iar faptul că se iscă aşa popor către „un mormânt” ne semnalizează o încredinţare în primul rând faţă de nemurirea sufletului, faţă de o legătură între lumea de aici şi lumea de dincolo, de existenţa, în fond, a unui spirit religios al acestui popor, şi, mai mult, de lucrarea duhovni- cească a acestui sfânt şi cuvios Părinte Pogorând însă din peleri- najul de oriunde ar fi fost el spre a ajunge în Glimboca, şi de vrei să mergi în direcţia Haţegului spre prima localitate, Oţelul Roşu, vezi pe dreapta o casă, nu nouă, dar vopsită proaspăt în alb şi verde E prima moschee de pe Valea Bistrei De vrei să mergi spre locul istoric al vetrei satului bătrân unde e „Aşezământul Sfânta Treime”, pleci din dreptul bisericii din sat perpendicular pe drumul principal şi, până să ajungi la podul de pe Valea Bistrei, care după inundaţii a fost refăcut cu ajutorul unei Antene tv, tot pe dreapta e o casă, ultima Dintre proprietari sunt, am aflat de la glimboceni nu de la tv, unii recent convertiţi la islam E o casă la care mai descinseseră mascaţii în câteva ocazii Unii ziceau că mascaţii căutau ceva prafuri De o fi fost vorba de prafuri şi ce fel de prafuri, Dumnezeu ştie care e adevărul! Eu nu Au poate ştiu şi mascaţii, deşi nu sunt sigur Am văzut la tv mascaţi care au năvălit la adrese greşite Adevărul e că erau adrese reale, culmea, doar greşite, însă, nu fictive G M : …Dar cum rămâne cu adevărul? O definire a adevărului, valoare cognitivă, omni et soli, aplicabil şi aserţiunilor de credinţă şi celor matematice, de pildă Celebra adequatio rei et intellectibus a lui Aristotel a rezistat până în secolul de pe urmă, când apăru Popper Rezerva stagirită priveşte propoziţiile opina- bile – doxativele – care sunt vero-simile, asemănătoare adevă- rului, acestei adequatio Când Pilat se miră „Ce este adevărul?” nu s-a referit la enunţul „Unu şi cu unu fac doi”, nici la enunţul „Îngerii nu zboară”, nici la acela cum că „Trupul e întrupare” sau „Caesar e supus greşelii”, ci o definire universală a adevărului, la veritate, nu la vero-similitate, la accept, la adeziune, la fidelizare, în general la atitudini, axiopraxiologicele Leibniz decidea unila- teral „Să măsurăm!”, căci nu avem peste tot unităţi de măsură precum metrul, şi el creaţie umană convenabilă prin practicismul ei Adevărul, în mintea mea, nu are cum să fie de partea cuiva, 67 GHEORGHE MIHAI / IEROM NEOFIT chiar şi sub o himalaie de probe Între o aserţiune de credinţă şi teorema lui Pitagora distanţa e copleşitoare, dar avem nevoie de un criteriu care să le unească Aristotel evită să discute despre pistis, oare de ce? Popper „rezolvă” problema în chip pseudotal- mudic Astea-s limitele mele: nu le pot autodepăşi, căci altfel n-ar mai fi limite N: Da Adevărul!! Ca taină şi descoperire în şi prin persoană! Cum ar fi o definire universală a tainei ca taină (sau a tainei lui x, y, n, gm)? Ca un crez? O dogmatică inerentă raţiunii? O credinţă implicită în structura operaţională a raţiunii? Nevoia raţiunii de a se sprijini pe axiome, premize etc ? Pe „credinţe”? A Supiot a consemnat un atare dogmatism juridic asociat unei dogmatici a raţiunii, raţiune ce nu poate construi în afara unor premize, ipoteze, unei inerente axiomatici, a unui „crez” „Eu sunt calea adevărul şi viaţa” zisese Mântuitorul într-o altă dată ucenicilor, până să se înfăţişeze la Pilat căruia nu-i răspunse întrebării, au poate mirării curioase: „Ce este adevărul?”… Sau poate îi răspunse prin tăcere Adevărul nedefinit al rostirii tăcerii, al prezenţei!? Sau poate întrebarea lui Pilat fu doar bumerang retoric, fiindcă credea că ştie ce este adevărul… sau că nu este Unul Sau nu avu poate tensiunea aflării sau a recunoaşterii LUI… Adequatio rei et intellectibus n-ar fi putut fi condiţia de verificat de Pilat în această întâlnire „faţă către Faţă”? Poate Hristos îi păru verosimil lui Pilat , recunoscu de altfel că e nevinovat şi drept Nu, însă şi că nu e doar om, ci şi Dumnezeu Ce facem când veritatea ne apare şi ne pare doar ca verosimi- litate? La urma urmei care e orizontul lui rei? Rei ca realul poate fi Cuvântul? Adequatio Logos et intellectibus? Adevărul e şi cu cale şi cu viaţă întru El Însă, paradoxal, putem fi întru Calea, Adevărul şi Viaţa, iar doxativele pot fi încă prezente în minte , că, de suntem vulnerabili părerii închi- puirii despre El La urma urmei, cine suntem, când suntem? Câte păreri nu avem despre alţii şi despre noi înşine? Părerile ne separă de noi înşine şi de ceilalţi verosimilul ce ne des-parte de veridic Veridicul ce se îm-parte şi nu des-parte 68 Consens şi disens Referitor la Trupul lui Hristos, e minunată taina euharistică în spusa liturgică a sacerdotului: „se sfărâmă şi se împarte Cel ce se sfărâmă şi nu se desparte, Cel ce se mănâncă pururea şi niciodată nu se sfârşeşte şi pe cei ce se împărtăşesc îi sfinţeşte” Adevărul ce se asumă şi se împărtăşeşte se mărturiseşte se impropriază… A fi de-a dreapta Adevărului A fi de partea LUI ADEVĂRUL de partea cui îl mărturiseşte! Limita O deschidere a limitei în sensul de contact comu- niant? Hotarul ca păstrare a identităţii prin permanentă trans- mutare ca întâlniri extinse Lărgirea comuniantă a limitei spre o prizare mai adecvată a întâlnirii Limita ca o comunicare- cuminecare în permanentă ex-tindere G M : Părinte, iartă-mi gândurile proaste, nemărturisitele din ruşine, din orgolii, din teamă Ca intelectual ce mă aflu, socotesc că cele mai multe şi mai grave păcate aparţin lumii gândurilor, chiar dacă nu-s urmate de înfăptuiri Totodată, zic, îndoielile nu-s neapărat păcate, ci izvoditoare de adâncire în cunoaşterea adevărului Chestia asta, cu incinerarea, are o istorie tare veche, ba are şi o temeinicie extrareligioasă, dincoace de mofturile unora A decreta că hiduiştii şi budişti de varia feluri, atei şi cvasiatei sunt pe mirişte – vreo patru miliarde de suflete – mă pune pe gânduri Cred că asta ţine de anume tradiţie pragmatică, de câteva repere meta-fizice, nu neapărat de fundamente teolo- gice N-am căderea să înţeleg pe Tatăl a toate ţiitorul (ontologie), dar cred că felul de restituire a trupului spre lut ţine de ritual, nu de fondul conceptual teologic (nici Mântuitorul nu a fost îngro- pat) Ritualurile diferă de la aici la acolo, dar fondul e acelaşi Împărtăşind deplin fondul, de ce aş greşi în ritual? Iată, iartă-mi gândurile proaste, de cărturar, căci nu sunt singurul cărturar, dar sunt sincer în mărturisire N: Îndoieli ca anume „cercări ale duhului” spre limpezirea înţele- gătoare pe cale a adevărului e firesc şi sănătos să survină Chiar D Stăniloae consemna cum credinţa în creşterea sa, căutând răspunsuri înţelegătoare nu elimină întrebările… Credinţa, însă, trebuie să ne ţină pe Cale Trebuie să credem că există răspun- suri în Hristos chiar atunci când multe dintre răspunsurile care ni 69 GHEORGHE MIHAI / IEROM NEOFIT se oferă, unei întrebări, provocărilor unei situaţii sau întâmplări etc , de către unii sau alţii din oamenii, slujitori mai mult sau mai puţin prezenţi în Hristos, nu sunt îndestulătoare pentru înţe- legerea noastră Vorba părintelui Galeriu în Dialoguri de seară, citez din memorie: „eu am mai multe răspunsuri decât întrebările ce îmi sunt puse” Că există vreo diferenţă şi în ce fel între răspunsuri, ca varia argumente e o altă discuţie La urma urmei câte nu cunoaştem şi câte nu înţelegem? Desigur, bine e ca în ascunsul inimii să căutăm găsind răspunsul care să ne întărească şi să ne sporească credinţa Eu însumi caut să înţeleg raţiunea, dar şi sensul tainic a ceea ce cred Credinţa e de bună seamă o cale a întâlnirii, a experierii Pe de altă parte… Că incinerarea e o chestie veche tare e cert… Că vechimea nu e o marcă a adevărului e indiscutabil Putem accepta un demers rabinic de genul (şi A şi B au dreptate) „e bine şi aşa” şi „e bine şi altfel”: e bine aşa, adică inci- nerare pentru budişti, hindusi, etc / e bine şi aşa, adică înhu- mare, pentru creştini Pentru ei e bine pentru că nu preţuiesc trupul şi lumea şi vor să rupă legătura cu ele prin arderea „legăturilor” Vor eliberare şi anihilare, paradoxal stingerea (nirvana) prin incendiere/ foc O realizează Se vorbeşte în extre- mul orient şi de fenomene de auto-combustie Cenuşa e imper- sonală Miriştea… e mai mult decât nimic Miriştea e existenţa… E un bine a fi în existenţă şi existenţa o datorează tot lui Dumnezeu, ca să parafrazez pe Sf Maxim Mărturisitorul Pentru creştini trupul e mădular al „trupului hristic mistic” şi, e de bun simţ că nu trebuie incinerat prin liberă voire un mădular al „trupului hristic” E de neadmis! Sf Simeon în imnele sale vorbeşte de această taină a unirii cu Hristos: „Hristos se face mâna mea , Mişc mâna mea şi mâna mea este Hristos întreg ” Sensul unei astfel de întâlniri cu Hristos te opreşte să dispui asupra anihilării sau eliberării incinerante Trupul ca Betleem-Casă a Pâinii are măcar minimal aceste memorii ale naşterii lui Hristos în el Aceste urme, chiar palide, în oase, ale poposirii hristice nu sunt de şters Osemintele sunt personalizate, au identitate Trupul te leagă de ai tăi şi de lume, legătură ce e de înveşnicită pomenire Sensul întrupării şi al învierii cu trupul e fundamental în creştinism Etc Dumnezeu 70 Consens şi disens întrupat şi îndumnezeirea omului Incinerarea ca act volitiv neagă acest sens al sfinţeniei ca îndumnezeire Dacă trupul e templu al Duhului Sfânt nu e de admis ruinarea acestui templu prin ardere Trebuie să rămână atât cât lasă duhul ca el să fie Apoi, teologia creştină se reflectă în esenţa ritualului, în alcătui- rile lui Imnografia cultică e plină de teologie Teologia e şi hristologică şi ecleziologică etc Legăturile astea hristologice şi ecleziologice conturează calea la Tatăl prin Fiul-Logosul întrupat, Cel sălăşluit întru noi etc Apropo de „punerea în mormânt” a Mântuitorului, ştiu că, pe vremea Sa, erau morminte săpate în stâncă, aşa că mirono- siţele şi-au zis: „cine ne va prăvăli nouă piatra de la uşa mormân- tului” „De ce-L căutaţi pe Cel Viu între cei morţi? Nu este aici A înviat, precum v-a spus” – le adeveri îngerul… G M : Mă minunez privindu-mi chipul îmbătrânit şi-l întreb cum de-a scăpat fără să se înece în această Dunăre a vieţii prin care a trecut! Că, când să mă cufund, în 1957, mi-a întins mâna salva- toare bunul meu prieten Miki Iţicovici care mai pe urmă dus a fost în Israel şi n-am mai ştiut de el În 1975, când iarăşi tocmai cădeam la fund, îmi întinse mâna salvatoare alt bun prieten, căpitanul de securitate Tudor Dan, pierdut-pierdut apoi în primăvara lui 1990 În vara 1992, în SUA fiind, m-au salvat foştii legionari, prietenarii fraţi Ronet, iar în 1999 mi-a întins mâna cu bunătate dragul de mason Radu Motica; un evreu, un securist, doi foşti legionari, un mason, prieteni adevăraţi în momente de cumpănă Dar dacă ar fi numai aceştia! Ciudată mai e viaţa! În primii ani de asistenţie am fost oblăduit de profesorul Isaac Davidsohn, în anii derutanţi 1975-1982 m-a îndrumat cu dragoste academicianul Vasile Pavelcu, în 1992 primii sfaturi înţelepte de la părintele Calciu-Dumitreasa, în anii 1993-1996 mi-a fost aproape cu sinceritate caldă colonelul sereist Petre Cândea, dragul de el, cufundat în negura uitării; ce să mai spun de inegalabilul, uriaşul savant fizician Ioan Gottlieb, bărbat de o cultură impresionantă, cu care mi-am împărtăşit gândurile şi necazurile până a murit Încă din anii 2000 mă leagă o profundă prietenie de târgmu- reşanul profesor-avocat Ion Sabău, vetrist nesecurist până-n vârful unghiilor, cum şi de marii fizicieni, mai cunoscuţi pe 71 GHEORGHE MIHAI / IEROM NEOFIT meridianele universitare euroatlantice decât în baştina lor româ- nească, Liviu Sofonea şi Ion Bica, delicaţii, sensibilii, modeştii Liviu şi Ion Fireşte, aşa cum nu m-am dezis vreodată de „legio- narul” Golea, de avocatul-„antisemit” strălucitul autor Gabriel Popescu, de părintele Ilie, n-am să mă dezic de „comunistul” Ioan Humă, căci prieteniile sunt altceva decât ideologiile Asemenea precizări – securist, sereist, mason, ateu etc – n-au rost în nici o prietenie şi evoc îndulcit spiritele lor N: Îmi vine în minte Criza identităţilor a lui C Dubar în care am aflat de o teorie a construirii identităţii de/pentru sine şi de/pentru ceilalţi, dar şi de rolul jucat de ceilalţi semnificativi şi de ceilalţi generalizaţi în această devenire subiectivă Sigur că iden- titatea subiectivă prezentată de Dubar e una strict, sau exclusiv procesuală, şi, ca atare, nu prezumă şi un suport-formă funda- mentală a acestei deveniri, aşa cum se întâmplă şi cu înţelegerea sufletului în budism care, remarca Eliade, elimină substanţa pentru a o înlocui cu atribute Altfel stau lucrurile cu sufletul ce, în creştinism, nu poate fi substituit de atributele-energiile sale Dar, ceilalţi semnificativi trebuie că sunt pentru oricare dintre muritori cineva în viaţa lor, mai bine zis, cineva anume care o punctează în cursul ei, nu oricum, ci anume în chip semnificativ Ce va să însemne acest semnificativ e într-adevăr o întrebare la care ar trebui să răspundă fiecare atunci când aude încă în el – dacă are „urechi de auzit să audă” – urme de parcursuri-ramuri şi de punţi-altoiri biografice ale propriei identităţi personale, ca icoană (supra)existenţială Găsesc că, în fondul său ultim, chestiunea este cea a „Viţei şi a mlădiţelor”, şi desigur a roadelor euharistice, în sensul vestirii celei bune: „rămâneţi întru Mine, precum şi Eu rămân întru voi” Ceea ce revine la a ne aşeza apăsat, hotărât, paşii pe Cale şi a stră-vedea că înveşnicirea prieteniilor de care vorbim are nevoie de un chip şi o faţă: HRISTOS Altfel spus, pentru ca prieteniile să nu rămână semnificative doar în orizontul unui sine biografic, şi pentru a se înscrie înveşnicite şi în Cartea Vieţii, ar trebui, cred, să fie încredinţate de adevărul sacerdotalei „sărutări a păcii”, petrecută liturgic şi însoţită, încununată, de rostirile întâlnirii mărturisitoare: „Hristos în mijlocul nostru!” respectiv „Este şi va fi!” Ceea ce va să însemne că 72 Consens şi disens prietenia în sensul unei călătorii întru adevăr implică un al treilea, adică un terţ dat, pentru că vorbim aici, se-nţelege, de o cale a iubirii treimice G M : În trenul care mă aducea la Timişoara, ieri, lume multă şi pestriţă Vecinul meu de scaun, un bărbat slăbuţ, între două vârste, îmbrăcat modest, nu avea astâmpăr; se foia, se pendula pe cărarea din mijlocul vagonului, mormăia, îşi freca palmele dar, mai ales, vorbea aproape strigând la telefonul-celular ba cu unu, ba cu altul; astfel am aflat că e din Zimnicea, că lucrează în construcţii la feluriţi patroni, că-i plătit prost, că are nevastă şi copii, că i-a murit purcelul, că-i flămând, că merge la Moldova Nouă să se angajeze etc Sătul de convorbirile îngrijorate ale lui m-am mutat câteva rânduri mai departe, lângă un lungan care sorbea când şi când dintr-o sticlă nuşce, vin sau suc La geam şedea adâncită în gânduri o cuconiţă atrăgătoare La un moment dat lunganul mă interpelă „Aşa-i că la mijloc e masoneria?”, „Unde?”, „La mijloc!”, „La care mijloc?”, „Incendiul de la club a fost aranjat de masonerie”, „Habar n-am”, „Ba, de ea” Ridic din umeri „Ce masonerie, domle!?” interveni cuconiţa „Ponta e de vină, jigodia de Ponta”, „Da ce treabă avu Ponta cu clubul acela privat?”, întreabă un mustăcios de alături, „Avea, răspunse cuconiţa, că e mână în mână cu patriarhul, ăsta nu se mai satură de bani, e corupt, bine zicea Iohannis, că biserica în loc să construiască şcoli şi spitale construieşte biserici”, „N-a zis Iohannis, au zis-o blogurile”, o corectă cineva din spate, „Ce mi-i Iohannis, ce mi-s blogurile!” se supără cuconiţa, „Vrem o ţară ca afară!” răcni bărbatul slăbuţ, „Da, confirmă lunganul, corupţia ucide, afaară cu corupţii şi cu popii!”, „Ba, la închisoare”, sugeră o tinerică îmbrăcată în negru, „Jos masoneria!”, scandă lunganul, „Ce-i aia masonerie, domle?”, se interesă mustăciosul, „Nu con- tează, vrem schimbare şi în primul rând fără popi”, hotărî cuconiţa, „Aşa-i, aprobă cel din spate, că am văzut la televizor, în loc să vină popii să-i salveze pe tineri au venit medici şi infir- miere şi pompieri Păi, treabă-i asta? Popii dormeau şi medicii lucrau în locul lor, treabă-i asta?” „Da, domle, până şi papa a fost la incendiu, numai patriarhul, nu”, „Papa n-a fost”, preciză tinerica, „Ba a fost, o contrazise bărbatul slăbuţ, am văzut eu la 73 GHEORGHE MIHAI / IEROM NEOFIT televizor”, „Păi, da, Ponta e de vină” susţinu lunganul, „Ponta şi masoneria” „Şi politicienii, sugeră un tânăr care până atunci se jucase cu celularul, comunişti care sug sângele poporului” „Just, fu de acord mustăciosul, avem nevoie de altă clasă politică, aşa am văzut la televizor” „Ce-i aia, ce-i aia?” se miră bărbatul slăbuţ „O nouă clasă politică, fără popi şi fără corupţi”, îi explică limpede cuconiţa În această dispută interesantă am tăcut până m-a provocat lunganul: „Domle, ce părere ai?” Am rămas pe gânduri, cei din jur aşteptau un răspuns Ce să le spun? Eram în tren aproape de Timişoara, pe la ora opt seara, cu o întârziere respectabilă, pentru că de la Balota până la Turnu Severin calea ferată e prăpădită de trei decenii, e aceeaşi cale ferată amărâtă de trei decenii, în pofida celor 15 guverne care s-au succedat, a doi patriarhi şi patru preşedinţi de stat care s-au succedat, a trei generaţii de patroni, de manageri, de antreprenori care s-au angajat să, calea ferată de la Balota la Turnu Severin e la fel de prăpădită, de incertă De treizeci de ani, că muritără, că se rănitără, că pierduseră lungani, slăbuţi, cuconiţe ş a m d Ş-am dat un răspuns aiurea şi mult prea savant: „Defectul e de sistem, dragii mei Suntem captivii unui sistem de la Merkel, Putin, Obama, Iohannis, la Ponta, Oprescu, la ultimul primar, captivi ai unui sistem Schimbarea revine a sistemului şi asta nu se face căutând vinovaţi, ci defecţiunile sistemului ” Mă priviră cu luare aminte că ajunserăm în gara Timişoarei, unde fiecare plecă în drumul său, „La revedere”, „Ciau”, „Sănătate”, „Pa”, „Cu bine”, „Om vedea” ş a 74 Consens şi disens II „în Romănia încă se mai fură” anonim Vezi, prietene, grea întreprindere şi cu istoria lucrurilor mărunte pe lângă care trecem fără să ne întrebăm de ce şi cum, că d-aia suntem mult mai mult decât fiinţe raţionale, sunt homo sapiens, ba poate chiar homo sapiensissimus, c-aşa citii eu într-o carte Iacă, deşi incomparabil mai veche decât chiar practica prostituţiei, deşi o constantă majoră a societăţii în multifor- mitatea ei dinamică, factor de bază a dezvoltării economice şi culturale, hoţiei nu i s-a acordat atenţia cuvenită nici de către sociologi, nici de către antropologi, lucru regretabil şi întrutotul de mirare E adevărat, anticele coduri sumeriene, akkadiene, asiro-babiloniene, de pildă, încriminează furtul, cum şi codurile moderne, de la Lycurg până la acesta din epoca noastră, demo- cratică, totuşi studii teoretice ale doctrinarilor jurişti şi filosofi nu s-au produs încă Dacă abordăm problema empiric şi dezordonat, observăm că hoţirea – nume popular dat juridicului concept de furt – e strâns legată de proprietate – privată sau colectivă – cu care trebuie să începem reflecţia noastră alandala Aşadar, când apăru proprie- tatea, adică un bun al cuiva – individ sau grup – obţinut printr-un efort propriu şi în interes propriu? Răspunsul simplu l-am aflat de la un mare savant: odată cu eucariotele, strămoşii noştri monocelulari, care unele adunau mai mult, altele mai puţin, spre disperarea ultimelor Cum ne învaţă biologii evoluţionişti, apoi bacteriile, bacilii şi microbii, tot felul de gângănii ulterioare, rep- tile şi peşti, păsări şi mamifere au moştenit-o şi contribuiră la fi- gurarea hoţiei Încât, am putea-o considera factor socionatural al devenirii speciilor, fără de care nu se putu; omul nu a inventat-o, ci a preluat-o, ridicând-o la rangul de virtute, ceea ce nu se aplică prostituţiei, ba, dragul meu, că am cetit la savanţi mari că şi prostituţia, cum îi zicem noi în derâdere şi cu oarece dezgust, o întâlnim şi la pluricelulare 75 GHEORGHE MIHAI / IEROM NEOFIT Hm, poate, da eu voi începe cu omul, mai exact cu homo sapiens, mai mai exact cu omul lui Levy-Strauss N-am înţeles niciodată de ce culegătorul lui Levy-Strauss era sapiens, ceea ce l-ar fi aşezat în ordine socratică, însă accept că sapienţitatea acelui culegător ca şi Nero, ca şi familia Borgia, ca şi Napoleonii şi Hitlerii şi democratizatorii Irakului, de pildă Suntem acum mulţi sapiens, destui sapiens sapiens şi elitele de sapiensissimus, indife- rent că suntem hoţi sau criminali sau călugări anahoreţi sau cultivatori de legume, analfabeţi sau scriitori străluciţi din amar de vreme dacoromână sau hapistă Cum se împacă sapienţitatea cu hoţia e de cercetat ca paradox uimitor; într-adevăr, prin trăsă- turile ei înţelepciunea, în înţelesul nuclear, fundează comporta- mente practice, radical opuse hoţiei Micul Dicţionar Academic din 2002 acordă cuvântului „furt” înţelesul juridic de „infracţiune care constă în însuşirea pe nedrept al unui lucru mobil al altuia Şi: hoţie, furătură, furtişag”, iar hoţiei „1 Ocupaţie de hoţ 2 Faptă săvârşită de hoţ Şi: furt, furtişag 3 Fraudă 4 Înşelătorie 5 Însuşire a hoţului” care este „persoană care fură” Pentru acelaşi Dicţionar verbul „a fura” are 24 de sensuri, între care „A-şi însuşi pe ascuns sau cu forţa un lucru care aparţine altuia, păgubindu-l Şi: a hoţi, a jefui, a prăda Cf (fam) a şterpeli (reg ) a ciujbi ” Comparând aceste două texte, desprindem concluzia că substantivul „hoţie” are o sferă mai largă decât acela de „furt”, că acţiunea de a hoţi are o cuprindere mai vastă decât aceea de a fura oul sau boul, portofelul sau banca sau statul Prin urmare, dacă pentru caracterizarea furtului e nevoie de legiferarea etatică la care să se raporteze, atunci înainte de apariţia statului, cu reglementările lui juridice, nu exista această infracţiune; fără norma juridică etatică încriminatorie, societăţile anterioare, de la cianobacterii la organizarea tribală, nu au cunoscut furtul, ci – eventual – ceva asemănător, precum ciordeala, ciuşbeala Furtişagul, pregătea furtul, în bună ordine a mişcării sociale, în progresul ei ineluctabil către forme neapărat tot mai desăvârşite, pe noi trepte de cultură şi civilizaţie, spre zorii luminoşi ai democraţiei Acest furtişag pregătitor duce – până la urmă – la distingerea particulară a furtului din spaţiul pragmatic al hoţiei, care ţine mai degrabă de orizontul cultural şi 76 Consens şi disens de istoria civilizaţiilor, de modurile ubicuitare de a fi ale menta- lităţilor, judecăţilor şi prejudecăţilor Hoţia ca acţiune are, normal, agent şi obiect Obiectul: de pildă din buzunare, nu a existat atâta vreme cât nu au existat veşminte sau veşminte prevăzute cu asemenea accesorii Exista hoţie la traci sau în triburile bantu, dar nu aceea din buzunare, umblând aceia fără Mai târziu, civilizându-se oamenii, locul acestora îl luară pungile – din piele, din mătase sau pânză gro- solană – astfel că deveni obişnuinţă fie sustragerea (din) conţinu- tului lor, fie a obiectului întreg, faptă numită pungăşie Fireşte, păgubaşii au luat măsuri de apărare, inventând buzunarul dindărătul hainelor, astfel că profesioniştii îşi perfecţionară şi ei tehnica Atributul de pungaş a fost extins şi asupra negustorilor („Fată mare şi negustor cinstit, unde s-a mai văzut?” se întreba un faimos economist anglosaxon), asupra cămătarilor şi banche- rilor (un eseist francez observa că nicăieri pe mapamond nu s-a ridicat statuie vreunui cămătar sau bancher, cu inscripţia „Patria recunoscătoare!”) În completare, pungaşii cu dare de putere praxoaxiologică au lansat sloganul miezos „Ubi patria, ibi bene” Crâşmarii – de când există stat există crâşme, cum citim în textele cuneiforme – au o vorbă plină de esenţă „Dacă nu curge, pică”, vorbă preluată de politicienii tuturor veacurilor Răspândită pe o arie foarte mare – ceea ce constituie dovada crucială în favoarea cvasiplanetarei utilizări a pungii (de piele, de pânză, de nailon, sub formă de poşetă sau de geantă) – pungăşia aproape că este echivalentul nominativ al hoţiei în majoritatea celor vreo şapte mii de limbi vorbite de vreo şapte mii de ani pe mapamond (nu avem probe privind limba nescrisă a lui homo sapiens anterior acestor şapte mii de ani, deşi se susţine că el hălăduia pe planetuţa noastră de vreo patruzeci de mii de ani, ba chiar de mai mult); or, unde e cuvântul e şi fapta, unde e verbul e şi făptuirea, ceea ce exclude ca homo neandertaliensis să fi furat în accepţiunea modernă (adică de şapte mii de ani) a termenului, deşi fura în ordine genetică, deoarece era o creangă din copacul viu complex şi complicat al evoluţiei de la eucariote la noi Cum demonstrează indubitabil savanţii, fură în linie naturală, cu mijloace specifice şi neamurile noastre înaripate şi maimuţele şi chiar patrupedele carnivore, domestice mai mult sau mai puţin, 77 GHEORGHE MIHAI / IEROM NEOFIT moştenind ele hoţia pe care o perfecţionară pe măsura lor de specie Nu insist, căci toată lumea a urmărit documentarele ştiinţifice de pe canalul tv Discovery pe această temă Chiar şi ca meserie, hoţia devansează prostituţia, dovadă stând sepiile care trăiesc din hoţire, unele specii de vulturi, alte specii de reptile, alte specii de mamifere; a auzit cineva de prostituţie la ciano- bacterii sau la homo habilis? Deci hoţia e moştenire naturală per- fecţionată socioistoric, pe când prostituţia e produsul vieţii sociale Încă odată, dragul meu, veridic, am cetit eu la un mare savant că se hoţeau şi cianobacteriile şi homo habilis, ce mai Am zis că nu mă ocup de acelea, dar fiecare formaţiune socială prezintă propriile forme antisociale de hoţie care, odată cu dispariţia bazei economice, se transformă Într-adevăr, hoţiilor din iarmaroace şi de prin castele, de pildă, caracteristică lumii feudale, le luară locul hoţiile prăvăliaşilor, bancherilor, industria- şilor, fermierilor, doctorilor de tot felul, proprie lumii burgheze, democratice şi progresiste În general vorbind, hoţul îl fură „din ochi” pe naiv, indiferent ce-i oferă: bijuterii, contracte, aer din Lună, sentimente, emoţii Pentru „Mi-a furat inima” nu există hotărâre judecătorească La fel, hoţiile – neapărat materiale – săvârşite de sclavi le-au luat locul cele ale iobagilor, apoi ale proletarilor, cele ale patricie- nilor le-au locul ale aristocraţilor feudali, acestora cele ale bur- ghezilor etc Fără etc , adică se furau înde ei, dragul meu În acelaşi timp, trebuie să remarc o relativă independenţă a devenirii hoţiei faţă de aceea a bazei economice, cum e cazul plagiatului, vechi de mii de ani, notoriu în civilizaţia spirituală europeană; romanii, de exemplu, au plagiat mituri heladice, grecii au plagiat mituri egiptene, ca să nu dau cazurile oferite generos de Ahmed Osman în cartea sa „Din Egipt”, dacă voim a-l crede Nu cunosc să fi fost spânzurat cineva pentru oribilul (termen moral, nu juridic) plagiat Totuşi, problema trebuie privită în profunzimea ei profundă; nădăjduiesc să fi priceput că hoţii – agenţii hoţiei – nu provin dintr-o singură clasă socială şi nici nu se aleg din una anume, pe temeiul că „La propriété c'est le vol”, care ne întunecă mintea Deşi în această privinţă facem rezerva că există hoţii care ne permit să stabilim destul de exact cărei clase sociale ar aparţine 78 Consens şi disens autorul: cămătar, iobag, proletar, negustor, aristocrat, conchista- dor, autor de tratate, politician ş a În acest sens, un contabil fură prin intermediul actelor contabile, un ministru printr-un ordin, un rege prin „Asta-i pohta ce-am pohtit-o, Io!”, aşa cum fură fata un flăcău din tribul (satul) vecin, cu nuanţe Hoţia este faptă, hoţul e autorul care săvârşeşte pe furiş, brusc, hodoronc tronc, aparent, cum sărută adolescentul obrazul fetei, cum găinarul şterpeleşte oul găinei Se vede, caracteristica ei stă în săvârşirea pe ascuns, iar a autorului e viclenia îngemă- nată cu abilitatea în cuprinsul mişcării dialectice de la intenţie şi până la consumarea faptei Folclorul românesc, înţeleptul, cuprinde o seamă de ziceri despre, nesecate surse pentru reflecţii profunde; la întrebarea „de când?” ne răspunde „Hoţul şi curva au fost de când lumea”, la întrebarea „de ce?” spune „Oropsit şi neajuns ori îndestul şi hapsân – hoţ ajungi”, la întrebarea „cum?” arată „Hoţul de la hoţ învaţă”, la întrebarea „unde?” indică „Hoţii… prin păduri şi prin cănţălării” Acelaşi folclor creionează minunat portretul hoţului: fură şi se dă păgubaş; jură şi iar fură; nedovedit se dă negustor cinstit; zice c-a glumit când vede că a fost zărit, susţinând că ba e albă, ba e neagră, progresează de la azi un ou, mâine un bou, dar mereu te vinde fără bani şi altele Pe scurt, am selecţionat 101 proverbe şi 15 cimilituri autoh- tone referitoare la tema noastră Ar fi o probă de erudiţie obosi- toare adaosul celor 144 zicale din bătrânele ziceri sanscrite, celor 85 din Manavadharmasastra, 127 din papirusuri egiptene, precum şi a 1041 reflecţii identificate ale moraliştilor din toate timpurile Zisul Cod al lui Manu, vechi de vreo treizeci de secole, pretinde că hoţul poartă semne exterioare indubitabile: cel care a furat aur de la brahman suferă de o boală de unghii, hoţului de grâu îi lipseşte un membru, hoţul de învăţături sfinte este mut, hoţul de cai este şchiop etc El trece în revistă o gamă largă de hoţi: martorul mincinos, cel care se laudă, leneşul care trăieşte pe seama altuia, ademenitorul de femei şi de copii, cartoforul, falsificatorul (de monede, de seminţe, de animale, de unelte, de medicamente, de înscrisuri), şantajistul, cel care sustrage pe ascuns bunuri ale statului, ale templelor, ale particularilor, cel care jură strâmb, cel care pretinde altă origine socială decât cea 79 GHEORGHE MIHAI / IEROM NEOFIT reală, cămătarul, cel care primeşte daruri spre a face lucruri necuvenite, cel care mută pietrele de hotar ale ogoarelor, cel care strică apa potabilă etc Ce este nou sub soare? Tăbliţa nr 1 din arhivele de la Boghazkoy cuprinde 44 articole care se referă la hoţiile din vremea străveche a imperiului hittit: furturi, înşelăciuni, învrăjbiri, răpiri etc Gama obiectelor furate e foarte lungă: păsări, stupi, grâne, vin, fructe, legume, aur, vite, ogoare, sclavi, copii Înşelăciunile în contracte, la cântar, măsluirile de monede, ca şi minciunile le întâlnim prezente parc-am fi în secolul XXI, acesta Câteva citate: „Un om se culcă cu soţia fratelui său, în timp ce fratele trăieşte”, „Slujitorul regelui îşi slujeşte sieşi zicând „E în numele regelui meu!”” În excesivul birocrat stat incaş funcţionarul numit hucha caruayo avea sarcina să pedepsească păcatele supuşilor; şi care erau acele „păcate”? Hoţia, tâlhăria, minciuna, sustragerea de la muncă, crima, înşelăciunea, crima etc Lucruri cunoscute Ţăranul egiptean bun de gură, dintr-un papirus celebru, zice: „A fura este firesc pentru cel care nu are nici un avut şi tot aşa e hoţirea unor bunuri de către răufăcător” Aici prin avut se înţelege nu doar bunuri materiale, ci şi voinţa şi sentimentele semenilor Hoţul este răufăcător un bun făcător al răufăcătoriei sale nu numai în privinţa procedeielor, a căilor prin care îşi atinge scopul, ci şi prin scopul însuşi, contravenient la omenitatea fundamentală Insinger egipteanul ne arată că hoţia presupune şiretenie, infidelitate, deghizare, ceea ce atrage pedeapsa „lipsirii de suflare”, adică de viaţă Textele sapienţiale hapiste păstrate relevă că societatea egipteană era minată de hoţie pe o scară mai largă decât am bănui-o „Omul care alege facerea de rele şi este blestemat de maica sa îşi nimiceşte sufletul”, meditează Insinger Mai înainte, Ptah-hotep învăţa că acela ce nu ia seama la legile omeneşti şi divine îşi primeşte osânda atât în viaţa aceasta, cât şi în aceea viitoare, cum citim şi în Vechiul Testament Arta de a trăi cinstit constă în obţinerea de bunuri materiale şi spirituale „Fără să se reazeme pe cele ale altuia” Cel care face dimpotrivă, înşelând bunacredinţă, naivitatea, inocenţa, slăbiciunile sau neputinţa altuia e hoţ care hoţeşte Pe lângă vehementele diatribe dinspre oamenii politici, pe lângă analizele critice ale criticilor, pe lângă satirizarea ei de către 80 Consens şi disens o pleiadă impresionantă de scriitori, pe lângă porunca din Decalog „Să nu furi!”, chiar şi încriminarea severă a hoţiei în codurile penale sub forma infracţiunii de furt nu i-au pus stavilă Cel mai mare detaşament de puşcăriaşi sunt hoţii, majoritatea zdrobitoare a mincinoşilor sunt hoţii, cei mai mulţi trădători şi laşi sunt hoţii ş a m d Nici jurămintele laice, nici jurămintele cu mâna pe cărţile sfinte nu i-au împiedicat pe hoţi să-şi vadă de treaba lor antisocială Totuşi, să apelăm la Hegel: în istorie ceea ce are realitate, are pentru că posedă necesitate şi piere când necesitatea i se epuizează De exemplu, zic eu, socialismul n-ar fi existat în realitate dacă nu i s-ar fi convertit posibilitatea în necesitate şi a existat cât a fost necesar; orice nu mai e necesar trebuie să sucombe Aşa şi cu hoţia, cum şi cu statul etc Pitagoreicii socotesc binele mărginit şi lămurit, iar răul nemărginit şi nelămurit Plecând de aici, hoţia este artă de a trăi în societate, acea artă practicată de cel care produce răul prin mijloace mai mult sau mai puţin detectabile, cu efecte benefice sieşi şi, eventual, alor săi, valorificând cu îndemănare slăbiciunile normelor morale şi/sau juridice Spun acestea luându-mă după marele savant Mayr, că omul e homo sapiens (înţelept) Aristotel, filosoful antic grec, carac- teriza omul ca zoon politikon (animal politic), Marx ca homo oeconomicus (animal care produce economie), Grotius ca homo juridicus (care face legi juridice), Huizinga ca homo ludens (care practică jocul) Prin urmare, înţelept, politic, economic, juridic, jucător oricum omul hoţeşte în toate şi în oricare din hipostazele sale, păşind cu îndrăzneală pe miriştile răului nemărginit şi nelămurit de dincolo de cărările regulilor bune şi drepte, dar mărginite şi lămurite Să-ţi conturez limitele hoţiei Putem să-i cunoaştem natura doar dacă îi determinăm aceste limite, căci – conform pitago- reicilor – dincolo de ele se află binele? Hm Dar în interiorul răului hoţia nu e pură şi simplă, ci se coroborează, totdeauna coroborează cu specii ale lui: asasinatul, tâlhăria, distrugerea Într-un război invadatorul ucide adversarul, asasinează populaţia civilă, tâlhăreşte din avutul etatic şi privat, distruge şi fură obiecte de artă etc Armatele imperiilor sclava- 81 GHEORGHE MIHAI / IEROM NEOFIT giste, medievale, ale conchistadorilor hispanici, naziste, sovietice, usamericane, chineze, indiferent de religie sau fără religie au furat în neştire de la adversarii înfrânţi bunuri materiale, opere de artă, creaţii ştiinţifice, au distrus monumente istorice de patrimoniu, au violat, au asasinat, au strămutat populaţii, cum odinioară hoardele zise „barbare”de vizigoţi, vikingi, de huni, de mongoli, dintr-o istorie mai apropiată Vai, e înspăimântător! Să ne gândim, însă, la forme subtile de hoţie, invenţii moderne, adică de după secolul XVIII european, creaţii ale unor minţi diabolice, precum aceea a lui Friedman, de-o pildă Măi, băiete, filosofiile economiste premarxiste au intuit că de când există comunităţi omeneşti – căci Bloom ne asigură că până şi coleopterele trăiesc în comunităţi, care înseamnă colaborare şi ajutor reciproc preumane – zicerea e că hoţia e produsul divizării societăţii pe clase sociale, iar divizarea aceasta are ca izvor apari- ţia proprietăţii private, adică a proprietăţii care îngăduie exploa- tarea omului de către om Au intuit, dar nu au ajuns la esenţa fenomenului Abia învăţătura marxistă – materialist dialectică şi istorică – a descoperit în chip genial cauza, mecanismul şi direc- ţia hoţiei, fără să se ocupe în chip special de ea Asta deoarece marxismul nu e doctrină, una printre numeroasele doctrine de forme diferite, ci învăţătură care cuprinde sistematic ideile geniale ale părinţilor fondatori – Marx, Engels, Lenin – plus co- mentariile filomarxiste fecunde care li s-au adăugat Învăţătura marxistă – materialist dialectică şi istorică – se referă la lume şi viaţă, adică la natură, la societate şi om, în chip obiectiv şi e destinată proletariatului atât în lupta acestuia revoluţionară împotriva exploatării burgheze, cât şi pentru instaurarea socie- tăţii socialiste şi comuniste care îl eliberează de doctrine, de min- ciuni, de opiumul năpraznic al credinţelor religioase La rădăcina lucrurilor stă omul, ca produs-producător de relaţii sociale Deci, învăţătura marxistă ca şi cele anti şi nemarxiste ne învaţă obiectiv în chip dialectic şi istoric că hoţia e fenomen social dialectic şi istoric care însoţeşte dezvoltarea societăţii şi evoluţia omului, cum dezvăluie genial Engels în „Originea familiei, a proprietăţii private şi a statului”, da, dragul meu, hoţia însoţeşte, nu e cauza familiei, proprietăţii private şi statului, cu precizarea că vorbim 82 Consens şi disens de familia monogamă formată dintr-un bărbat şi o femeie, că dacă desfiinţăm acest tip retrograd de familie, facem din stat ceva subsidiar, atunci hoţia se diluează Aici lucrurile mi se par mai complicate; ce înţeleg azi neamu- rile prin „familie”? Conform legilor juridice şi ale creştinismului ea ar fi „reuniune liber consimţită dintre un bărbat şi o femeie” Da, observă scepticii, dar vom avea anume rezerve: în ordine naturală constatăm „familia de albine”, anterioară şi deosebită celei umane, în care e o regină şi trântori; apoi familia poligamă, preluată de comunităţi umane de la altele, de mai înainte, cât şi familiile de homosexuali şi lesbiene care nu corespund definiţiei de mai sus Cum ne raportează Lipps, în societatea primitivă fetele erau furate încă înainte de a se fi ivit proprietatea privată Despre acest gen de hoţie aflăm şi în serialele Discovery care ne demonstrează indubitabil că în specii de mamifere tânărul mascul profită de neatenţia maturului şi-i fură o femelă din grupul femelelor acestuia Concluzia mea e că hoţia însoţeşte constituirea microcomunităţilor numite „familie” Dar Engels are dreptate, căci şi familia e un proces psihosocial dialectic şi istoric, reflectat în formele dialectice şi istorice ale hoţiei Separarea dialecticii de istoric e o greşeală care ne duce în mlaştină, la clericalism Hoţia e lăuntric dialectică, adică conţine contrarii în luptă ce-i determină mişcarea până la victoria uneia când are loc transformarea ei, a hoţiei, fie în altă formă istorică, fie în opusul ei – cinstea, cum se prefigurează în democraţie Această luptă, internă, se desfăşoară prin acumulări cantitative de substanţă şi energie (de hoţie, de acizi, de radiaţii, de senti- mente, varia) până la momentul saltului calitativ prin victoria unei contrarii, care înlocuieşte vechea formă în alta nouă (de la pumn la bâtă, de la bâtă la suliţă, de la suliţă la arc, de la arc la puşcă, de la puşcă la mitralieră, de la mitralieră la rachete cu focoase nucleare etc) Pe de altă parte, fenomen social, hoţia este şi fenomen econo- mic, în sensul că se conexează istoriceşte cu proprietatea, prio- ritar aceea privată, care împarte societatea în clase antagoniste, iar istoria societăţii de până acum e istoria luptei de clasă între bogaţi şi săraci, până la victoria deplină şi definitivă a demo- craţiei liberale, multiculturală, pluralistă şi compasională De unde, 83 GHEORGHE MIHAI / IEROM NEOFIT mai multe concluzii: e adevărat că se manifesta înainte de pre- zenţa proprietăţii private, dar odată cu ea, hoţia îmbracă forme specifice de la o clasă socială la alta, cu menţiunea că săracul are dreptul natural să-l fure pe bogat, pe când acesta din urmă nu-l are, el fiind exploatatorul care transformă forţa de muncă în marfă Însă, deşi exploatatorii se hoţesc între ei, exploataţii se hoţesc între ei, asta se petrece în plan secundar, efect minor al luptei antagonice de clasă Definitorie ar fi exploatarea, dar nu e adevărat; definitoriu e riscul Cei bogaţi se îmbogăţesc pentru că ştiu să rişte, când-acolo-atunci, ceilalţi pentru că sunt inoportuni în această materie Riscul nu are nici o conotaţie morală sau/juridică E risc Consecinţele, da, pot avea conotaţii, dar îmbogăţiţii sunt deja îmbogăţiţi, ba mai au şi putere politică discretă sau transparentă, proprietatea legitimă e sacră şi invio- labilă, moştenirea legală e sacră şi inviolabilă, astfel că impera- tivul kantian e un frumos inutil, dacă există frumos inutil Altă problemă e dacă exploataţi sunt numai indivizii sau şi colectivităţile; apoi, dacă nu cumva anume categorii de exploataţi sunt şi ei exploatatori, căci hoţia e însoţitoarea catalizatoare a exploatării Bun În primul caz, constatăm empiric că exploataţi sunt şi indivizii şi colectivităţile, ba şi comunităţile naţionale, ceea ce e simplu de dovedit În cazul nostru termenul de exploa- tare e luat şi în sens sufletesc, pentru că cerşetorul apelează la sentimente de compasiune să fure ca om cinstit Tot în sens sufletesc avem de a face cu hoţirea tradiţiilor, pe calea manipu- lării, de către cei care pretind că „voi sunteţi necivilizaţi, noi vă dăm binele universal” Astfel, i-au furat romanii pe daci, pe gali, pe iberici, francii pe gali, prusacii pe polonezi, ruşii pe atâtea neamuri, spaniolii pe incaşi, pe maiaşi, pe azteci, chinezii pe tibetani şi mongoli etc , etc Observăm că în aceste situaţii – şi în numeroase altele – hoţia s-a asociat cu forţa armelor, cu minciuna şi perversitatea Imperiul rus ne-a hoţit estul românesc dintre Prut şi Nistru, ne-a hoţit tezaurul, statul Maghiar ne-a hoţit Transilvania, iar acum strigă că noi i-am furat-o, statul bulgar – Cadrilaterul, statul sârb – regiunea Timocului Hait, că faci politică, moşule, o fi, dar am justificare doctri- nară: discut despre caracterul istoric şi de clasă al hoţiei Istoric 84 Consens şi disens vorbind, pretind că fiecărei orânduiri sociale îi corespund forme specifice de hoţie; în comuna primitivă – se fura alandala, regulile morale şi religioase şi juridice fiind alandala, necristali- zate Întrebarea e: ce formă exista pe atunci şi a dispărut ulterior? Neclar, căci şi comuna primitivă are etapele ei: comunitatea de prundiş, comunitatea de fructe, comunitatea de peşteri, aceea de femei şi de bărbaţi pe fratrii, pe familii, pe ginţi etc Suficient să se fure unii pe alţii, prefigurând acestea proprietatea socială, pro- venită de la aceea naturală, încă de la eucariote, cum ne învaţă minunatul savant Bloom, din care se deduce că unde e regulă e hoţie Sunt de acord cu Bloom, căci regula provenind de la ciano- bacterii, hoţia a parcurs neostoit treptele evoluţiei de miliarde de ani, generaţie după generaţie până la noi Nu am dovada definitivă că românii sunt genetic antisemiţi (adică antievrei), dar în ordine evoluţionistă, da, românii sunt antisemiţi încă de la hoţiile cianobacteriilor În bună istorie reală, strămoşii daci treceau Dunărea şi furau şi jefuiau cetăţenii Imperiului Roman încă din sec I î e n , contrându-se cu cohortele aceluia care nu se lăsau mai prejos să procedeze asemeni în teritoriul inamic, de se nevoi până la urmă blândul împărat Traian să cucerească nordul dunărean şi jumă- tate din interiorul arcului carpatic pentru a instaura pax romana şi a-i civiliza pe localnicii barbari, totodată a le fura imensele depozite de aur şi argint, care i se cuveneau în urma victoriilor Ca să fie sigur că stârpesc hoţiile barbarilor, romanii au instalat pe teritoriul anexat câteva legiuni care purceseră la schimb de idei, de femei şi bărbaţi cu acei daci barbari, dar pricepuţi învă- ţăcei şi ai şmecheriilor latine Prin 270 e n alt blând împărat, Aurelianus, sătul de potlogăriile violente şi primitive ale tribu- rilor migratoare sau nu, cărora nu le mai putea ţine stavilă, şi-a retras armata în sudul Dunării Astfel, localnicii au purces la schimb de tehnici hoţeşti cu tot felul de asiatici – goţi, vandali, gepizi, avari, huni şi câţi alţii, preţ de o mie de ani, care furau tot ce mai rămânea după jafuri, incendii şi omoruri – grâne, vite, femei, vin, sare, aur etc Când să zică „Gata!”, dacoromânii se treziră cu alte valuri de năvălitori, dedaţi la jafuri, omoruri şi hoţii – maghiarii, tătarii şi turcii, mai apoi cu ţiganii, polonezii, ucrainienii şi ruşii, că n-o să-mi spună nimeni că migratorii aceia 85 GHEORGHE MIHAI / IEROM NEOFIT nu aveau hoţi şi şparlangii, cu legea Las-că nici ai noştri nu se lăsau: furau boierii pe ţărani şi se furau între ei, se furau ţăranii şi târgoveţii, furau boierii pe domnitor, domnitorul pe boieri şi pe ţărani, domnitorii între ei, la urma-urmelor şi trădarea e o formă de hoţie, căci înşeală bunacredinţă a celuilalt Biruit-a Ştefan Muşat zeci de năvălitori, dar nu a stăvilit hoţia, cum nici Vlad Ţepeşul Hoţia, strict vorbind, este pură activitate comercială îndru- mată către un obiect care poate fi orice – persoană, lucru, relaţie Ea izvorăşte din dorinţă de a avea prin indiferent ce mijloace, minus cele consensuale credincioase Substratul ei este ura, teri- bilă acţiune negativă, un egoism fără orizont, un fenomen ce ţine de cea mai adâncă afirmare a sinelui faţă de sine, individual sau colectiv Dacă mă gândesc bine şi grecii antici, prin filosofii lor (ce-o fi însemnând filozofie?) furau din preaplinul inimii şi al ceea ce numeau ei raţiune Pensa analizei nu lasă loc faunei psihice Am ajuns departe, poate prea departe cu tine, dragă prietene, stângaci în ale hoţiei cu vorba, cu fapta, deocamdată, dar nu m-am îndepărtat de hoţie; aşa socotesc spre judecata ta, prea scurt invitându-te la reflecţie G M 86 Consens şi disens N: Mulţumesc pentru gândul bun Chiar regăsesc în el un potrivit prilej de reflecţie despre una despre alta, pe scurt zis, despre hoţomănii de tot felul Să tot fie ceva vreme de când, nu aş zice că mă frământă, ci doar că mă preocupă în ce chip se poate dezlega un nod, anume cel al definirii de sine Această preocupare, după cum am avut ocazia să constat, nu e doar a mea, şi se arată a fi una cu impli- caţii, profunzimi şi ramificaţii demne de un interes mai larg Poate că aş exagera un pic sau poate că nu dacă aş zice că ar trebui chiar să preocupe pe fiecare Nu ştiu ce credeţi De ce definirea de sine ar fi un nod, nu aş şti să spun exact şi direct, pe, cum ar veni, nepusă masă Mai întâi şi pentru că nici cu nodul nu pare a fi o poveste simplă, liniară, de tipul cap-coadă, întrucât mai degrabă pare a fi o treabă polivalentă şi polimorfă, mai colo- rată, şi nu mă întind acum la plasă şi năvod, şi altele din cele cu noduri pescăreşti Nodul în gât, de pildă, poate fi o piedică în definirea de sine, când nu te poţi exprima Anume când? Când ţi se pune Căutarea ori găsirea nodului în papură e o întreprindere, la unii devenită deprindere, ce poate afecta întâi şi întâi pe căutător, întrucât, tot umblând prin păpuriş, şi nu prin sine, nu ia aminte că nodul în papură îl împiedică să regăsească căutând dezlegător alt nod, anume al său Găsitorul de nod în papură e chiar mai toxic fiindcă, deşi nu îl găseşte pe al său, crede că l-ar fi găsit pe al altuia În realitate e doar un nod în papură, nimic mai mult Expresia e clară Înghiţirea cu/la noduri într-un sens poate fi nefolositoare, chiar nesănătoasă, când e vorba de mâncarea în silă De bună seamă sila şi definirea de sine nu prea fac casă bună Într-alt sens, în cazul suportării cu necaz, cu amărăciune, a unei dureri, a unei umilinţe, fără a putea spune nimic, înghiţirea cu/la noduri nu pare prea de bine; la fel cum e şi cu nodul în senzaţia de sufocare din pricina unei emoţii sau enervări puternice Cu nodul de cale ferată nu ştiu ce să zic, poate că e la o întretăiere de căi şi direcţii în care stai şi aştepţi, eventual vreo legătură, cum se spune, înspre o direcţie sau alta În Podu Olt şi Piatra-Olt într-o vreme am tot trecut şi tot stat, în aşteptare; iar 87 GHEORGHE MIHAI / IEROM NEOFIT aşteptarea e mare lucru în viaţă Nu mă refer la sala de aşteptare; despre aceasta era bine să nu-ţi faci prea multe aşteptări, de multe ori erau nefrecventabile Mă gândesc la aşteptarea aceea de prezenţă, deschisă, destinsă şi liniştită a lacului de munte ce preia legănat şi micile, chiar prea micile adieri de vânt Aşteptarea inefabilă din spatele unei bătăi în uşă Ce minune! Cine a avut parte de un nod de cale ferată în viaţă, ca de un timp şi un loc unde se întretaie direcţiile, căile, ştie că e riscant să întârzii, fiindcă poţi pierde legătura Iar a pierde legătura nu e chiar o frivolitate, pentru că nu e atât treaba cu trenul schimbat, cât cu oamenii pe care îi întâlneşti, şi cu parcursul împreună cu un om sau altul Iar oamenii, nu spun o noutate, sunt diferiţi, după cum şi trenurile Nu e totuna de eşti împreună cu unul sau altul, pe cale; e părerea mea, nu vă supăraţi Cu întârzierile, într- adevăr poate fi o problemă; cine ştie câte destine nu o fi schimbat el, C F R -ul Nodul ca unitate de măsură în viteza de navigare poate avea o relevanţă, după cum e situarea fiecăruia într-o corabie sau alta şi după cum şi-a ales limanul-ţintă călătorul ce se încumetă pe marea acestei vieţi E cumva, în plan secund, şi o problemă a găsirii unui ritm de croazieră, şi poate de bună cumpănire a efor- tului pe parcurs, nestrăină uneori de prevedere, de strategie E nevoie de un ritm adaptabil, flexibil, modulat, şi în funcţie de posibilităţi, de context, de mediu, de soare, vânt, de ploaie, de furtună Cât despre expresia „a lega paraua cu zece noduri”, se-nţelege din prima că legătorul ţine la paraua lui, şi încă cum! Nu ar da cuiva din paraua lui „în ruptul capului” Aici, „zgârie brânză” se potriveşte mănuşă, e braţ la braţ, cu frati-său „rosul de sub unghii” Şi cu legatul paralei lucrurile practic par simplu de zis: cu cât mai multe noduri faci/legi la para, cu atât mai multe ai de dezlegat, dacă mai poţi; în plus, mai uşor e de legat, mai greu de dezlegat, se ştie E preferabil să nu te complici cu înnodări inutile Un nod şi bun e de ajuns Dar şi mai bine fără Nu e chiar de colea să fii generos; te bucuri altfel de viaţă În insulele Cayman şi în altele, după cum am auzit, se fac mai mult de zece noduri la parale Treaba lor Paraua nu se înmulţeşte după cum îi faci mai multe noduri Mai degrabă, dimpotrivă De celebrul nod gordian nu aş vorbi întrucât presupune un oarecare instrument 88 Consens şi disens de tăiere şi anume abilităţi de tăietor, iar aici, în definirea de sine, e omul cu mâinile goale, îndeletnicirea e mai practică, poate şi cu mai multă răbdare şi migală, la dezlegare mă refer Se prea poate şi ca definirea de sine să fie de fapt una în/cu noduri, încâlcită, încurcată, deci, sau poate există o legătură, o înnodare, a fiecărei definiri de sine, ce trebuie dezlegată de fiecare în parte Altfel, zis, după bordeie şi obiceie, câte noduri atâtea dezlegări Când şi în ce fel, cam greu de zis Important să te preocupe Într-adevăr, riscul e să crezi că n-ai parte şi tu, ca fiecare, de nodul tău, să crezi cum că ai fi liber, fără legături Fiecare poate să creadă ce vrea sau, mă rog, crede ce poate Deunăzi am găsit că psihologia, ce îşi zice socială, vorbeşte de o definire de sine şi în legătură cu un eu social, chestiunea definirii de sine şi identitatea socială fiind relevată şi ca o formă a conflictului între individ şi societate Psihologia socială îşi pro- pune să (îmi) dea răspunsuri legate de cine sunt, care este rolul meu în lume şi cum mă pot afirma în mediul meu, astfel, defini- rea de sine se desfăşoară dezvoltând o cunoaştere de sine şi de altul Se pune în prim plan identitatea eu-lui, formarea concep- tului de sine şi a imaginii de sine; cea din urmă ar fi apanajul unei cunoaşteri de sine în raport de ceilalţi În abordarea psiho- logiei sociale, imaginea de sine, din punct de vedere psihoge- netic, este o interiorizare a schemei unui semen al nostru, sens în care, identitatea copilului, de pildă, este ecoul reacţiilor celorlalte persoane faţă de el Cadrul social de comparaţie este grupul (familial, profesional, social etc) ce se constituie drept matrice prin/din care se cristalizează imaginea de sine Se consemnează în spaţiul acestei psihologii şi rolul memo- riei autobiografice, dar şi influenţa altor persoane în formarea concepţiei de sine: modul în care ne văd alţii ne influenţează modul în care ne definim pe noi înşine Ni se propune cunoaş- terea de sine ca imagine a eu-lui în oglinda socială; intră în scenă dinamica eşecurilor şi a succeselor proprii, comparaţia cu celălalt şi situarea în reperele oferite de contextul social (familial, profesi- onal etc), apoi opinia grupului (preţuirea sau dispreţul colectiv) Însă, îmi pare că m-am cam risipit în zig-zaguri şi m-am cam înnodat în „definirea de sine”, în loc să o dezleg Poate, vorbind de definirea de sine, ar fi fost mai direct să spun ce este sinele, 89 GHEORGHE MIHAI / IEROM NEOFIT sau ce cred eu că ar fi să fie sinele, şi ce o fi aceea definire Să definesc definirea, să definesc sinele, nu prea ştiu, de-asta mai mult i-am dat târcoale Preocuparea rămâne, e una a provocărilor recunoaşterii identităţii fundamentale, a cine-lui adânc, nu a măştilor Ăsta da nod! Şi dacă mă contrazice cineva, o ţin pe-a mea E vorba de o credinţă G M : Pe biroul meu de acasă se află cam cincizeci de cărţi, teancuri, o scrumieră şi calculatorul Pe peretele din dreapta, în rafturi, vreo opt sute de cărţi, pe peretele din stânga – alte vreo opt sute, în faţă circa patru sute; în dulapuri habar n-am câte or mai fi Musafirii, după reflecţiile proprii, se uită la cărţile de pe birou; unul zice „Citeşti Antichităţi iudaice? Hm”, altul vede un volum al lui Cehov şi exclamă „Măi, nu te ştiam filorus!”, altul observă „Istoria Transilvaniei” a lui I A Pop şi se miră „Eşti naţionalist?”, altul vede un dicţionar franţuzesc şi zâmbeşte „Măi, filofrancezule!”, altul remarcă Biblia şi se încruntă „Nu te ştiam fundamentalist!”, careva constată prezenţa codului civil şi aprobă „Se vede că eşti jurist” M-am tot gândit să las goală tăblia biroului, dar din păcate nu mai am unde să le pitesc, pur şi simplu n-am spaţiu, că musafirii mei mă bănuiesc ba de una, ba de alta, deşi sunt apropiaţi mie, intelectuali subţiri Măi, ce-oi fi eu? Termenul de definire se referă la o operaţie de logică formală Cuvântul „definire”, el însuşi, primeşte o definire care ţine de o specie a operaţiei de logică formală, cum arată dicţionarele de specialitate, deoarece termenul e o formă logică, pe când cu- vântul e o formă de limbă Astfel, termenul exprimat prin cuvân- tul „câine” în limba română, se exprimă în limba rusă prin cuvântul „sabaka”, în limba franceză prin cuvântul „chien”, în limba engleză prin cuvântul „dog” Aceste patru cuvinte diferite sunt pentru aceeaşi formă logică: termenul „Autodefinire” este cuvânt al limbii române, cu încărcătură cognafectivă, deci po- tenţat cu subiectivitatea ensului (insului), fiinţă biopsihosocială De aceea în autodefinire subiectul cunoscător este şi subiect-actor al unor complexe relaţii afective Astfel, el ştie că, de pildă, este „bărbat”, „român”, „intelectual”, dar din motive (nu cauze) afective îşi afirmă individualitatea de „femeie”, „birmaneză”, „vrăjitoare” 90 Consens şi disens De fapt, autodefinirea nu are o legătură raţională cu operaţia logică a definirii, ci cu „a-ţi da alt nume” fără vreun temei altul decât un soi de orbecăială interioară Am cunoscut în activitatea mea de vreo cinci decenii hoţi-hoţi executând pedepse cu închi- soarea care se autodefineau ca hoţi, dar nu recunoşteau în ruptul capului c-ar fi infractori; refuzau să accepte calitatea de infractori, dar se mândreau cu aceea de hoţ Fireşte, am cunoscut deţinuţi care executau pedepse pentru infracţiunea de furt, dar respin- geau ambele calificări – de hoţ şi de infractor, susţinând cu fermi- tate că au petrecut o viaţă de oameni cinstiţi Cinstea, ca şi hoţia, nu-s termeni juridici, stricto sensu vorbind, însă legiuirile vremu- rilor au consacrat expressis verbis termenul numit pe româneşte furt, fără să stabilească autorului faptei atributul de furtător sau hoţ Un ens (ins) nu poate fi hoţ într-o privinţă şi cinstit în alte privinţe; ambele atribute privesc întregimea cognafectivă a subiectului-actant De altfel, cinstea nu pare a fi opozabilă doar hoţiei, căci nu face casă bună nici cu fapte precum violul, nici cu tâlhăria, nici cu uciderea, nici cu minciuna, nici cu înşelăciunea, pe când hoţia se opune cinstei, ar fi aici o relaţie de opoziţie unilaterală, în acelaşi stadiu de intenţii, de atitudini, de compor- tamente Şi apoi, hoţia e faptă socială concretă, pe când cinstea îmi pare valoare morală valorificată politico-juridic Definirea este operaţie de logică formală Ea se învaţă la liceu, aşa că orice bacalaureat ştie să o utilizeze, îi cunoaşte cap- canele; să ofere o definiţie corect sau incorect construită, depinde de scopul urmărit Definiţiile sunt de multe feluri, câteva le-am aflat la liceu Pe când Emmanuel era prunc ne plimbam pe-o pajişte; deodată strigă „Uite, tată, o oaie!”, „Nu e oaie, e gâscă; aşa arată gâsca”, am definit eu, prin simplă indicare, nu apelând la vreun dicţionar din care nu-s sigur că Emmanuel ar fi înţeles mare lucru Dar sunt o mulţime de termeni care se sustrag definirii prin indicare; de pildă, ce este loialitatea? Dar credinţa? Dar numărul? Dar viciul? Îndeobşte, cea mai răspândită definire e aceea numită „prin gen proxim şi diferenţă specifică”, învăţată la liceu laolaltă cu alte feluri de definire, aşa că nu insist Fără cultură e dificil să obţii o definiţie corectă, la fel să şi înţelegi termenul definit 91 GHEORGHE MIHAI / IEROM NEOFIT În materie de definiri şi definiţii e o luptă straşnică între cunoscători, la fel de veche ca şi răpitul miresei; a propos, ce-i aia „mireasă”? Vă sfătuiesc să nu vă grăbiţi cu răspunsul, căci nu e lesne de dat corect logic, coerent Dar nu de asta m-am aşezat în faţa calculatorului, să fac teoria chibritului (chibritul îl pot defini prin indicare, dar ce ne facem cu termenul „teorie”? Cum îl definim corect ca să ştim despre ce vorbim?) Aşadar, ce este viciul? Avem nevoie de o definire care să cuprindă TOATE spe- ciile şi subspeciile de viciu, nici mai mult, nici mai puţin; TOATE, în genul proxim şi prin diferenţă specifică Apoi, definiţia se aplică O definire incorectă poate da foarte mare bătaie de cap şi în teorie şi în practică, precum „ce este abuzul în serviciu”? Să revenim: ce este viciul? Căci, lămurindu-ne prin definire, stabilim dacă fumatul, homosexualitatea, sadismul ş a sunt sau nu vicii Funcţie de răspunsul corect, coerent, stabilim modalităţile de tra- tament sau nici un tratament Nu vi se pare interesant? Atenţie: definirile nu se dau după ureche, nu după „cred că”, „mi se pare”, „din p d v-ul meu”, „apreciez că” Chiar aşa: ce-o fi viciul? Încerc un soi de meta-analiză sinceră şi pe cât se poate de la obiect (nu obiectivă) pe care ţi-o adresez, ca efect al cugetării de o vreme Deprinderea ar fi un act, un gest, un comportament reflex dobândit prin repetiţie într-atâta încât subiectul îl făptuieşte necontrolat, ca şi cum s-ar izvodi dintr-o necesitate organică Astfel, scrierea cu mâna dreaptă e o deprindere veche de milenii, de ni se pare că aceea cu mâna stângă ar fi ceva bizar, neobişnuit, pe când pentru actant e o deprindere Manifestări reflexe, spon- tane, în varia culturi, multor deprinderi, individuale, li s-au con- ferit alură axiologică – frumoase-urâte, bune-rele, utile-inutile etc – fie perpetuate în lungul istoriei culturale a societăţii, fie pierdute, ele prinzând şi dimensiuni specifice comunităţilor Unele deprinderi devin vicii, adică orice viciu e deprindere, deşi nu orice deprindere e viciu, dar calitatea de viciu a unei deprin- deri nu e universală, adică e situată în spaţiu-timp social Consu- mul frunzelor de tutun e deprindere la populaţiile andine, certifi- cată de hrănirea pruncilor cu ele, astfel încât aceştia capătă de- prinderea Peste acest act reflex veni axiologizarea ̶ că e bun alimentar, că e un remediu, că e frumos ş a Dar popoarele andine s-au deprins cu frunze halucinogene, numite azi droguri, 92 Consens şi disens toate popoarele au inventat lichide alcoolice care consumate ca deprinderi halucinogenau; pe scurt, deprinderile cu valenţe ne- gative bio-psiho-social formară clasa viciilor, purtătoare a răului pe care îl exteriorizează De consumul frunzelor de tutun, de- prindere nonviciu la popoarele andine, luară cunoştinţă armatele conchistadorilor, în sec XV, iar preoţii catolici care le însoţeau l-au catalogat nu viciu, ci păcat, fiind acele popoare păgâne, în rând cu sacrificiile acelora rituale umane, cu poligamia care nu erau nici deprinderi, nici vicii Conchistadorii au deprins fumatul tutunului şi l-au importat în Europa creştină unde Biserica catolică l-a trecut în rândul păcatelor, căci în scrierile Părinţilor nu apare fumatul, în icoane nimeni nu fumează, dar nici în Iad (Dante nu-l pomeneşte în Divina Comedie) Un act, un gest, un comportament poate fi deprindere, unele deprinderi pot fi vicii (deprindere cu conotaţie culturală negativă), dar viciile sunt pă- cate numai în raport de Dumnezeu, căci încalcă o poruncă divină În ordine umană ele sunt reflexe creatoare de disfuncţionalităţi însuşi purtătorilor lor, îi produc răul organic şi prin interpretare aduc atingere vieţii dată de Dumnezeu, d-aia e păcat N: Adeseori, (pe)trecând în acel birou, mi-a atras şi mie privirea şi mi-a stârnit interesul câte un volum sau altul, din multele atât de diferite după domenii, tematici, perspective, dar în acelaşi timp atât de surprinzătoare uneori, marcante prin noutatea apariţiei ori flagrante prin actualitate Nu mi s-a dus însă nici- când gândul până într-acolo încât să îl fixez într-o etichetare promptă, fără rest, a interlocutorului în a cărui (a)casă-birou poposeam, ospătam; o etichetare în funcţie de o carte sau alta aşezată în câmpul său proxim de lucru, dar şi de intimă vieţuire Din cele cincizeci de cărţi aflate pe birou s-ar fi putut la rigoare ̶ de ce nu? ̶ să se decupeze, cu îndemânarea demnă de un scop lucrativ, până la cincizeci de etichete de către până la cincizeci de musafiri, care, de bună seamă, nu ar avea loc şi toţi şi deodată în birou Dar şi dacă s-ar succede aceşti musafiri, cu foarfecele lor după fel şi măsură, într-o perioadă de timp ceva mai lungă, riscul pierderii unor etichete posibile nu e mic, fiindcă şi de s-ar păstra numărul de cărţi constant – cine ne poate garanta această constantă? – pot apărea în numărul celor cincizeci unele noi în 93 GHEORGHE MIHAI / IEROM NEOFIT locul altora Apoi dacă unii-alţi musafiri ar face neglijenţa să mute privirea de pe birou pe rafturi situaţia s-ar complica, fiindcă frontul etichetelor se multiplică, se ramifică, iar pe această cale a etichetării-faţetării se poate lesne ajunge la un construct de învelişuri aproape mitic, la „omul cu o mie de feţe-etichete” Din fericire nu cred că pot fi atât de mulţi musafiri şi apropiaţi şi intelectuali subţiri, dar mai ales având calitatea de a forfeca atât de abil etichete după măsura unor cărţi, care să vă calce pragul Procedura tăieturii însă poate rămâne E practicabilă Nu sub- scriu la ea De altfel, cred că soluţia golirii tăbliei biroului ar putea fi ineficientă şi ar putea fi pasibilă de etichetare ca fiind, pentru careva, musafir, bănuitor desigur, marca unei „goliri” şi disoluţii a formelor de factură budistă La fel cum cred că a fi filo- ceva nu înseamnă a exclude a fi filo-altceva Nici măcăr codul civil nu cred că ar avea a se plânge de alăturarea cu Scriptura, ci eventual de ruptura de ea Dar, la urma urmei, de ce să nu pună careva intelectual o etichetă, sau măcar să o profileze, pornind nu doar de la cărţi, ci şi de la alte obiecte din incinta-birou, fie el birou, calculator, scaun, covor, perdea, scrumieră etc, fiindcă atare obiecte, din ce ştiu, nu sunt împotriva unui demers intelectual Că e mai greu să decupezi din birou, din calculator, scrumieră etc decât din cărţi sunt de acord Îţi trebuie scule, instrumente Întrebarea iniţială mi se pare însă că e una care trebuie că rămâne: ce-oi fi eu? Rămâne prin/ pentru nevoia răspunsului Ce-oi fi eu pentru mine sau/şi pentru ceilaţi musafiri ai biroului ori oaspeţi ai vieţii mele? Ce-oi fi eu prin mine şi/sau prin ceilalţi? Iar răspunsul nu e unul ce aparţine doar timpului ori timpului anume, itinerariului unei vieţi istorice, ci priveşte provocator veşnicia ei Ce-oi fi eu nu e subsecventă lui cine-oi fi eu? Cât despre viciu, cum că ce ar fi el, nu m-aş antrena în a-l defini Există probabil şi un viciu al definirii, măcar un rest poate, al neacoperirii definiţiei Dexonline-ul cel degrabă ajutător dă mai multe definiţii Dacă iau unul din sensurile viciului, anume „neajuns” (de construcţie, de funcţionare), şi mă leg cu el de definirea de sine, urmând articulaţiile psihologiei sociale, mă pot întreba dacă acest „neajuns” de construcţie şi de funcţionare afectează definirea de sine, adică concepţia de sine şi imaginea de 94 Consens şi disens sine Evident că, fiind un neajuns, atât de construcţie cât şi de funcţionare a concepţiei de sine şi a imaginii de sine, acestea au neajunsuri, sau, în altă formulare, prezintă ne-deplinătăţi, atât de construcţie cât şi de funcţionare Învârtind un pic perspectiva, se poate spune că tot ce face să fie nedeplină construcţia şi funcţio- narea concepţiei de sine şi a imaginii de sine, ar veni că este un viciu, într-un sens de neajuns, de viciere, de afectare a deplină- tăţii Chestiunea poate fi şi mai delicată dacă acceptăm ipoteza unei posibile vicieri la nivelul cadrului teoretic al definirii de sine, aşa cum o prezintă, de pildă, psihologia socială, şi, prin urmare, şi a modului de definire a concepţiei de sine şi a imaginii de sine Acesta ar putea reclama, pe de altă parte, o îndreptare a vicierii, în sensul depăşirii unei incompletitudini a acestui cadru teoretic, indicând nevoia lărgirii lui, ceea ce, pe cale de conse- cinţă, ar putea avea efect asupra concepţiei de sine şi asupra imaginii de sine La orizontalitatea relaţională, chiar biunivocă, de la eu la eu-social, se poate adăuga o secantă a verticalităţii, în sensul în care eu-l este „chip şi asemănare” a unei realităţi transcendente Altfel zis, eu-l nu are doar o oglindire socială, ci are şi o oglindire transcendentă Astfel, concepţia de sine şi ima- ginea de sine, unind verticala cu orizontala în definirea de sine, apare în dublă oglindire În fond, în lăuntrul unui cadru teoretic care e blocat în orizontalitate devine ecranată şi definirea de sine, deci atât concepţia de sine cât şi imaginea de sine De fapt, verticalitatea aduce o suprainteriorizare a unui model transcendent faţă de orizontalitatea ce interiorizează doar schema unui semen În interiorizarea orizontală a schemei semenului poate intra provizoriul, arbitrariul, aleatoriul, de aceea e nevoie de suprainterioritatea verticalei care conferă stabilitatea supra-modelului şi schemelor orizontale, ce altfel, pot deveni fluide, relative Dacă modul în care ne văd ceilalţi influenţează concepţia de sine, aşa cum afirmă psihologia socială, cu atât mai complexă este influenţa asupra concepţiei de sine de către acei ceilalţi care asumă în vederea lor orizontală şi viziunea verticalei Modul cum ne vede Dumnezeu, ca fiind după chipul şi asemă- narea Sa, nu încape îndoială, că poate avea cea mai puternică influenţă asupra concepţiei şi imaginii de sine, pentru cel ce 95 GHEORGHE MIHAI / IEROM NEOFIT crede, neîndoit Credinţa e un prim început al vederii lui Dumnezeu, şi o recunoaştere a modului cum ne vede Dumnezeu pe noi: chipuri în asemănare după Chipul Său De aici o imagine de sine în supra-definire, de maximă rezoluţie, una super-ultra full HD Desigur, te poţi întreba, fiindcă tot se vorbeşte, spre exemplu, de drepturile omului, care ar fi concepţia de sine şi imaginea de sine a omului propusă de/prin Drepturile Omului? Un om definit prin drepturile sale? O autodefinire prin drept? Nu e prea puţin? Să nu fim oare atenţi la viciul cadrului teoretic al Drepturilor Omului? Luând termenul viciu cu sensul de „neajuns” (de cons- trucţie şi funcţionare), putem să începem astfel prin a constata „neajunsul” ce priveşte concepţia de sine şi imaginea de sine a omului autodefinit doar prin drepturile sale Apoi să încercăm să deschidem plinitor „neajunsul”, lărgind acest cadru teoretic care propune o concepţie de sine şi o imagine de sine a omului ce se arată restrânse doar la o autodefinire prin drept/drepturi G M : Dreptul la autodefinire este un drept natural al personali- tăţii responsabile universal, absolut opozabil erga omnes, intan- gibil, inalienabil, imprescriptibil, ale cărui limite este dreptul oricărei alte personalităţi la autodefinire Fiecare fiinţă umană, prin însăşi conceperea sa întru fiinţare are dreptul să se autodefi- nească, să-şi asume şi să practice această autodefinire dacă şi numai dacă nu prejudiciază dreptul la autodefinire al oricui altcineva Dreptul absolut la autodefinire priveşte oricare aspect al vieţii bio-psiho-sociale a personalităţii responsabile, iar statul de drept trebuie să ia toate măsurile adecvate ocrotirii acestui drept O personalitate umană, responsabilă, de sex feminin, necăsătorită, de cetăţenie română, de etnie română, de religie creştin ortodoxă, în vârstă de 32 de ani s-a autodefinit în 2015 de sex masculin, dintr-o etnie birmaneză buiş-bahaş, de religie budhistă, în vârstă de 21 de ani cronologici Altă personalitate umană, de sex masculin, în concubinaj cu o personalitate umană responsabilă de sex feminin, fără copii, de etnie română, de religie creştină, în vârstă de 35 de ani s-a autodefinit în 2014 ca fiind scroafă, de cinci ani, s-a îndrăgostit de un vier pe care-l creştea în ogradă, cu care încearcă să convieţuiască într-un cuplu 96 Consens şi disens armonios Am oferit aceste două exemple ca să susţin dreptul natural fundamental la autodefinire care conferă o nouă dimen- siune Drepturilor Omului, generează un umanism revoluţionar întrutotul raţional Eu însumi meditez la o autoredefinire a per- sonalităţii mele şi, fiind persoană liberă, am de ales între platan, paltin sau baobab Aş renunţa să fac parte din regnul animal, din specia umană, din rasa albă, etc Dar trebuie să-mi găsesc susţi- nători ai dreptului natural fundamental la autodefinire Posesor al conştientabilităţii mele ca şi capabilitate naturală şi ireversibilă, după asidue cercetări şi profundă gândire raţională, m-am decis că îmi repugnă că aparţin fie genului masculin, fie celuilalt, care prejudiciază flagrant libertăţii mele şi m-am declarat patlaginis, entitate vie, verde şi de folosinţă individuală şi comu- nitară, al cărei sex nu pune probleme lingvistice, sociale şi poli- tice Patlaginis nu are nevoie de familie în sensul retrograd al termenului, îşi este suficient sieşi, îşi afirmă libertatea spirituală şi materială în limitele legilor naturale de patlaginis, seminţele şi le împrăştie pe unde apucă şi din ele răsar patlaginis sau orice vor ele, se instituie egalitate de şanse şi risc, de drepturi şi obligaţii morale şi religioase, sub semnul Declaraţiei Universale a Dreptu- rilor Entităţilor (DUDE) Desigur, devenite persoane prin această Declaraţie, universală, se aplică tuturor persoanelor, mătrăgună, mamifer, insectă, secară, reptilă, cum se simte şi conştientizează fiecare Ens, în limitele raţionale stabilite de Legiuitorul Universal Astfel, dispare orice conflict social, rămânând vieţuirea pe coor- donatele legilor naturale ale evoluţiei speciilor, recunoscute de legea în vigoare – selecţia naturală, lupta pentru supravieţuire, ereditatea etc Cu mine, fireşte, începe revoluţionarea mondială a valorilor; Binele, Adevărul, Iubirea, Frumosul, Dreptatea rezidă cu necesitate din selecţia naturală, din ereditate şi lupta pentru supravieţuire Astfel, Binele şi Dreptatea sunt ceea ce revin selec- taţilor naturali, supravieţuitorilor naturali după victoria raţională, beneficiarilor ereditari Aşa că m-am decis să fiu patlaginis, salvându-mă de la calităţi stupide şi neproductive precum „tată”, „mamă”, „fiu”, „fiică”; familia mea e universul entităţilor, natural infinit şi raţional Patria mea e Cosmosul, religia mea e a Ordinii Structurate Invincibil Raţional Integral Sapienţial (OSIRIS) Deja vecinul din deal s-a decis să fie râmă Bravo! 97 GHEORGHE MIHAI / IEROM NEOFIT N: Nu mă pot abţine să nu profit de acronimul DUDE, că prea zemos sună, pentru a evoca un altul, mai cunoscut, anume DUDO Fără vreo intenţie, asociez după ureche, într-un joc sonor, cvasiinvoluntar, acest acronim DUDO (Declaraţia Universală a Drepturilor Omului, se ştie) cu alte două nume, ce mi-au venit în minte: DUMBO şi JUMBO, ambii elefanţi, unul personaj de desen animat, celălalt personaj de circ JUMBO, elefantul african, în plin scandal public legat de comercializarea sa ̶ vinderea, în 1882, către proprietarul de circ nod-american Taylor Barnum – a făcut să izbucnească la Londra „JUMBO-mania”, ca reacţie la încercarea de a trece imensul pachiderm peste Ocean, nu altundeva decât în „lumea liberă” În vremea „jumbomaniei” apăru mătasea de culoarea pielii de elefant numită „jumbo” Crescu vânzarea de pălării, de cravate, de evantaie, fiind acestea chiar în culoarea „jumbo”, senzaţie a sezonului Apărură şi feluri culinare, precum carne înăbuşită „jumbo” Ţigarete, o maşină de cusut şi chiar mănuşi de bucătărie avură cinstea să îi poarte numele Revista London Fun a propus atunci, nici mai mult nici mai puţin, ca leul de pe stema Regatului Unit să fie schimbat cu un elefant, iar sintagma „Dumnezeu şi dreptul meu” să fie înlocuită cu „Dumnezeu şi Jumbo al meu” Cumpărarea şi trecerea de la Londra la New York costă vreo 30 000 de dolari, bani recuperaţi în câteva zile de expunere a elefantului african la Madison Square Garden Într-un an de zile aduse venituri de peste un milion jumate de dolari Jumbo, cel mai mare şi mai faimos elefant, venit din inima Africii pe Bătrânul Continent muri lovit de tren, în 1885, la nici 24 de ani, tocmai în Ontario, mai exact în St Thomas, umplându-l de bani pe proprietar Acesta, Barnum pe numele său, nu se sfii să lan- seze, post mortem, legenda eroismului lui Jumbo, cum că măreţul elefant ar fi murit într-un gest de sacrificiu pachidermic, nemaivăzut, încercând să îl scoată pe colegul său de circ, elefantul pitic, Tom Thumb, din calea trenului ucigaş Chiar şi împăiat, instalat pe o platformă, încă mai însoţi câţiva ani circul, aducând beneficii, financiare desigur Nu tre- cuse în „lumea liberă” fără un rost Din 1900, însă, Jumbo, împă- iat, trecu la alt nivel, în mediul academic, întrucât avu expusă mumia la Universitatea Tufts din Massachusetts Când în 1975 98 Consens şi disens se-ntâmplă să aibe loc un puternic incendiu i se colectă cenuşa într-un borcan de arahide, în care se păstrează se pare până azi La 100 de ani de la moartea lui Jumbo i s-a ridicat, în mărime naturală, un monument adevărat cu greutate, de 38 de tone, chiar în St Thomas Jumbo a intrat, mai degrabă fără voia lui, în cultură, în cântec, în sculptură, în caricatură, în afişe, cărţi poştale, coperţi de revistă, postere, în reclame la praf de copt, la pastă de dinţi, la articole vestimentare, în materiale promoţionale, precum cea de promovare, în 1883, a uleiului de ricin Castoria de către o com- panie farmaceutică, de altfel renumită: Fie dădacă, fie nobilă damă, / Ce vrea un copil ştie orice mamă, Castoria / Şi chiar dacă Jumbo nu e o damă, / Ştie ce vrea copilul de la mamă, Castoria! Se jucă şi un musical pe Broadway în 1935 Se scrise un roman şi se ecraniză un film după musical în anii 60 Ceva înainte, însă, în 1941, studiourile Disney au realizat un film de animaţie, având ca personaj principal elefantul de circ Jumbo junior, care zbura folosindu-şi uriaşele urechi drept aripi, ce fu poreclit Dumbo, cu sens aproape gingaş de prostuleţ (eng dumb = prost) În sfârşit, o întreagă istorie a elefantului; şi a omului aş zice Poate chiar mai mult a omului, că jumbomania îl avu mai degrabă de pretext pe măreţul elefant, iar ca actor principal pe om Şi în roluri pe om nu îl întrece nimeni Cercetătorii olandezi au stabilit că maimuţa are o limită în a-l imita pe om E o limită clară de care maimuţa nu poate trece Se opreşte Şi maimuţa nu are nici o vină, să ştiţi Nu asta au vrut să demonstreze cercetăto- rii olandezi În schimb, pe proprietarul de circ Barnum, Barnum- omul, nu-l poţi învinui Dacă oamenii cereau JUMBO, le-a oferit după cererea lor Nu vorbim tot timpul de „legea cererii şi a ofertei” Păi „unde-i lege nu-i tocmeală” Nu aşa au stabilit ştiinţific economiştii? Şi dacă prin absurd, să presupunem, Barnum nu le oferea pe JUMBO? Păi despre ce mai vorbeam atunci? Şi ce să facă Barnum dacă cererea rămase pe piaţă şi după repausarea lui JUMBO? Să nu o satisfacă? Li le-a dat după cerere Le-a oferit şi inima şi scheletul lui JUMBO şi chiar pe JUMBO însuşi, de data asta împăiat Cam aşa şi cu DUMBO şi cu JUMBO Pare de circ şi de desen animat totul, dar nu e Cu DUDE e poate mai complicat La fel cu 99 GHEORGHE MIHAI / IEROM NEOFIT DUDO Cred, de-aia şi zic, că ar fi de-a dreptul o prostie, chiar o nerozie, să susţină cineva că şi DUDO ar putea muri lovit de vreo locomotivă, că ar putea avea parte apoi de un monument pe măsură, dar şi de o împăiere, numaidecât la scară 1/1, expusă spre vederea curioşilor în vreo Universitate Prostie ar fi şi să creadă careva că DUDO ar avea o inimă, ba chiar una care bate, şi care, după a sa sucombare, ar putea fi achiziţionată de vreo Universitate, cum se întâmplă cu Universitatea Cornell, care plăti 40 de dolari pe inima lui Jumbo, al cărui proprietar acceptă disecţia acestuia după deces Mă tem, spun încă o prostie, că după DUDO cu greu poate rămâne un schelet spre a fi donat unui muzeu, aşa cum scheletul lui Jumbo fu dăruit Muzeului Naţional de Istorie din New York Să existe o DUDO-manie? Nu am auzit Deşi mai că ai zice că „drepturile omului” e prea des în gura multora Nu am nici informaţii cum că DUDO ar fi fost exploatată financiar Ideologic? Ce să zic Ştiţi, cred, mai bine Cine ar face-o şi de ce? În ce interes? Poate dacă, făcând aşa un scenariu, DUDO ar fi prezentat într-o zi asemenea lui DUMBO, zburând cu urechile mari ca aripi ale umanităţii spre zori noi ̶ unii, oricare dintre ei, dintre zori ̶, dar neapărat luminoşi, nu ar mira pe nimeni dacă umanitatea, mulţumită că se regăseşte sub o cupolă atât de generoasă, ca a unui circ, nu local, ci global, ar cere rugător, fremătător şi oareşce pâine, cea de toate zilele, măcar, măcar aceea Ce bine, însă, că DUDO are grijă de om, şi ce păcat totuşi că de elefant nu avu grijă JUMBO ̶ posibil acronim al unei posibile instituţii corespondentă a DUDO ̶ , ci un posesor de circ Dar dacă cererea va fi mare, nu mă îndoiesc că se va găsi oricând cineva să îl ducă şi pe DUDO la circ, şi, ulterior, post-mortem, desigur dus pe părţi la muzeu, şi împăiat şi apoi cenuşă, la vreo universitate Însă, dacă cuiva, cândva, i-ar trece prin cap să alcătuiască un soi de dicţionar de acronime, l-aş ruga, încă de pe acum, sfios, să nu treacă cumva şi JUMBO, fiindcă JUMBO nu e acronim, ci un elefant Unul real, palpabil, dus la circ, şi nu unul dintre cei doi elefanţi care deunăzi, un preşedinte, într-o ţară, ar fi anunţat că ar fi fost prezenţi – culmea, alături de el – într-o şedinţă de guvern, la care, chipurile ar fi participat Nu şti ce să mai crezi cu elefanţii ăştia Nu mai e loc de ei Au ajuns peste tot Nu m-ar mira 100 Consens şi disens s-auzi, ba chiar să vezi ştirea cu careva elefanţi intraţi în ONG- uri, servicii secrete şi societăţi discrete G M : Câte de-a mai dicţionare am adunat în lung de decenii? De biologie, de chimie, de filosofie, de psihologie, de lingvistică, de istorie, de citate, de câte şi mai câte?! De acronime parcă nu Bineînţeles că le consult tot mai rar, dar folosirea lor e neapărată Mă laud şi cu vreo cinci feluri de Biblii, cu tratate de ştiinţe şi teologie, şi nenumărate volume de poezii, că tare mi-a mai plăcut poezia, fără să pretind demnitatea de poet, literat, filosof, doc- trinar jurist Şi să nu-ţi imaginezi c-am stat o viaţă cu nasu-n cărţi, şoarece de bibliotecă; dimpotrivă Mi-a plăcut să hoinăresc per pedes cu traista-n băţ pe cărările şi şleaurile carpato-danu- biano-pontice, ba m-am avântat c-un coltuc de pâine pe me- leaguri atlantice, prin scandinavii şi grecii, am adăstat pe ţărmuri adriatice şi prin mânăstirile din Muntele Athos, ca să nu mai amintesc de zecile de internări prin spitale, cu suferinţele mele trupeşti De câţiva ani am tras barca în ostrovul bătrâneţii, încerc să mă astâmpăr cultivându-mi grădina şi să mulţumesc Domnului pentru câte mi-a dat Căci, dreptu-i, Dumnezeu m-a ajutat să mă bucur de publicarea câtorva cărţi şi de dialoguri face to face cu câţiva prieteni, între care şi domnia ta N-aş zice că m-am înţelepţit, ar fi prea de tot, ci că am obţinut oarece prudenţă atât datorită lecturilor insistente, a hălăduirilor pe coclauri, cât şi a dialogurilor cu prieteni în agapeuri în care mi-au învrednicit desfătarea spiritului Mărturisesc domniei tale că mult iubesc conversaţia tâlcuitoare şi de învăţătură, scrisă şi vorbită, că nu degeaba am fost dascăl vreo cincizeci de ani, vreme în care n-am prea tăiat frunze la câini Se duseră la cele veşnice prieteni, mi-au rămas câţiva între care domnia ta către care şi de la care pilduiesc Tagore are un vers de care mi-amintesc adeseori – „Noaptea îmi stă înainte şi sunt foarte ostenit” Mereu suntem osteniţi, conştiinţa ostenelii răzbate şi în aceste rânduri N: Fericită osteneala ce nu-şi conteneşte rostirea! Îmi pare că nevoia de dicţionare, odată cu specializările sau pe alocuri chiar hiperspecializările în care a fost atrasă cercetarea recentă, dar odată şi cu ivirea ori revenirea în atenţia mai largă, 101 GHEORGHE MIHAI / IEROM NEOFIT atât cât o fi ea de largă, a unor domenii ori a unor spaţii spirituale specifice, se arată într-o legitimă utilitate şi benefică funcţio- nalitate Chiar isihasmul, ca trăirea de taină deplină, mistică, creştină, în încercarea de a îşi traduce termenii proprii şi de a se comunica astfel într-un limbaj specific, de neconfundat, într-o deschidere a întâlnirii cu sinceri căutători ai adevărului, de mai aici sau mai de dincolo, a găsit de cuviinţă să alcătuiască, prin avva Ghelasie de la Frăsinei, şi un Mic Dicţionar Isihast Interesant că isihastul de la Frăsinei, gândind că isihasmul nu poate fi închis în proprii realităţi de netradus şi altora, semnala, încă din prefaţa primului său volum Memoriile unui isihast, că relatarea sa e un fel de „Dicţionar Isihast”, doar că urmează o prezentare dublă ca învăţătură şi stabilire de termeni totodată, ca fixare-centrare a limbajului specific isihast Ni se deschide astfel înainte un dicţio- nar isihast oferit ca o relatare sub formă de memorii ale unui „oarecare isihast” care „aşa a văzut, a simţit şi a trăit” Un dicţio- nar isihast ce poartă în spate chipul personalizat al unei vieţi isihaste, trăite, simţite, văzute De altfel, este de spus că prima noţiune şi nucleul celorlalte în spaţiul vieţii acestui memorial- dicţionar este Persoana – chip de Dumnezeu şi, în creaţie, persoana-chip de suflet Memoriile unor rânduri ca dicţionar al sensurilor atinse sau neatinse ale unei vieţi Un dicţionar al unei vieţi ce străbate la tâlcul lui ce-oi fi eu? prin rânduri, rânduri de memorii G M : Ţi-ai amintit de părintele Ghelasie Normal Eu mi-am amintit de Amita Bhose În spaţiul nostru cultural Amita Bhose o fi cunoscută de vreo zece intelectuali, să zicem Cât mă priveşte, m-a legat o binevoitoare prietenie până s-a stins din pricini necu- noscute mie Dar cu intelectuala Bhose am purtat pe vremuri numeroase conversaţii la Iaşi şi la Bucureşti, face to face, pe teme filosofice, teologice, literare, pe unde ne întâlneam Păstrez de la ea un Dicţionar româno-bengalez, care e mai mult decât un Dicţionar, l-am studiat îndelung, o operă academică pierdută în maldărele de dicţionare postdecembriste Sigur, orice altă apro- piere cu părintele Ghelasie e neavenită, alta decât că ne oferă teme perene de reflecţie, căci Amita a fost o trăitoare în spaţiul ei 102 Consens şi disens spiritual, dar permiabilă, deschisă la consensuri în pofida disensurilor Chiar da, când vei trece pe la mine îţi voi arăta acel Dicţionar Îngăduie-mi, însă, un scurt comentariu ad-hoc la scrierile părintelui Ghelasie Nu orice text poate fi citit, nu orice text citit poate fi înţeles, nu orice text înţeles de către destinatar respectă înţelesurile auto- rului, iar respectul nu garantează autenticitatea demersului auto- rului Sunt atâtea blocaje ce ne întâmpină încât uneori exaspe- rează într-atâta încât contemporaneitatea a inventat dualitatea scriitor-cititor, îndeajuns de subliniată de exegeţi de varia feluri Am exemplu, între multe altele, Metafizica lui Aristotel, într-un fel tâlmăcită de studiosul medieval european, în altfel de studio- sul lutheran, într-un fel de filosoful materialist dialectician din secolul XIX, în altfel de Villey, în alt fel de Soloviev ş a Nu spun răstâlmăcită, de tâlmăciri sub unghiuri de vedere spirituale în contexte culturale istorice diferite Ş-apoi, prietene, mă refer la tâlmăcirile mele din anii 70 comparativ cu acestea, la bătrâneţe, aflat în alte orizonturi culturale Mă mai gândesc la subsolurile traducerii Bibliei în limba română din ultimul veac, cu nuanţe de luat în seamă, la interpretările Filocaliei şi Septuagintei, ca să nu-i mai evoc pe Kant şi Hegel Totuşi, pentru a fi întemeiat, nu literal, nici spiritual, ci dimpreunele acestora mă vor conduce la sensuri şi semnificaţii originare, pe care să nu le trădez Iată ce mă conduce la aplecarea asupra scriiturii ghelasiene care, oricât de dificile ar fi pentru mintea mea, vor fi trebuind să-mi releve adâncimea înţelepciunii lor Vulpea când nu ajunge la struguri decretează că-s acri, iar eu nu voiesc să fiu vulpe sau cel puţin mă străduiesc Nu mă las păcălit de aparenta simplitate a textelor zise populare, de omilii amvoniene, căci tocmai sim- plitatea prezintă profunzimi la fel de mari ca şi nesimplitatea Aceasta este o precizare introductivă la un scurt comentar despre Chipul Omului „Omul este, în primul rând, Chipul de om-persoană, ce are şi generează structurile sale de trup şi suflet” Să tâlmăcim: pro- poziţia „Omul este Chipul de om-persoană” este afirmaţie prin care subiectul ei logic, Omul, e luat ca nume general, adică sub aspectul calităţii, nu al cantităţii care ar fi transformat-o în „Toţi 103 GHEORGHE MIHAI / IEROM NEOFIT oamenii, fiecare om”; acest Om generic este Persoană în dublu sens – are trup şi suflet şi generează trup şi suflet Conjuncţia „şi” elimină două supoziţii filosofice antice perpetuate până în zilele noastre: sau Trupul generează Sufletul sau Sufletul generează Trupul Nu cele două Trupul, Sufletul se întâlnesc, fiecare de altundeva, să devină componente structurale în vederea gene- rării Chipului de om-persoană ci, dimpotrivă, Chipul le gene- rează dimpreună, totdeodată, dar nu de la sine, ci datorită Asemănării Creative a Chipului lui Dumnezeu Chipul de Om ar fi rezultatul unui act analogic, cum scrie Ghelasie „Suflă Chipul de Om, pe care Se pecetluieşte pentru veşnicie” Mi se pare normal să fie aici o analogie, căci Chipul suflat de Chipul lui Dumnezeu generează dimpreună trupul şi sufletul, pe când Chipul lui Dumnezeu nu este trup şi suflet, idee întărită de aserţiunea „Şi S-a întrupat de la Duhul Sfânt şi din Maria, fecioara” „Omul este mai mult, „Copie creată” după Chipul direct al lui Dumnezeu”, „prin taina suflării Sale”; în calitate de copie creată după chipul lui Dumnezeu, omul este îndumnezeit, dar nu este Dumnezeu Însuşi, ci analogul, cum se şi spune „Să facem Om, după Chipul şi asemănarea noastră” (Facere, I, 26); o copie identică cu originalul nu mai e copie, ci originalul multiplicat de sine De aceea, fiecare om postadamic, purtând „dublă naştere, din Actul direct divin şi din părinţii Lumeşti”, este identic cu fiecare alt om şi, totuşi, diferit Oamenii nu sunt natură pură, nici divin pur, căci naşterile lor sunt înrudiri cu natura şi înrudiri cu însuşi Dumnezeu, scrie Ghelasie care foloseşte verbul „a înrudi” pentru a specifica rostul verbului „a asemăna”, adică nu e vorba de orice asemănare, aşa cum o fotografie oarecare e asemănare cu originalul, dar NU înrudire, ci de asemănare-înrudire Încât, „Chipul este însăşi esenţa fiinţei în sine, Dumnezeirea este în primul rând Chip, de aceea este Personală” Am citat până aici din cartea „Chipul Omului”, voi cita în continuare din cartea „Taina filiaţiei” a aceluiaşi autor Dar Chipul lui Dumnezeu este Chipul „unui Divin în Sine, în care „subzistă” Treimea” – Tatăl, Logosul-Fiul şi Duhul Sfânt În sens teologic Treimea, mai înainte de toţi vecii, a creat Lumea – Cerul cu toate ale lui, Iisus a fost Hristosul-Cuvântul etern, prin 104 Consens şi disens care toate s-au făcut Natura cu toate ale ei, Lumea este „posibilă” doar în „asumarea chipului creat în Fiinţialitatea Fiului Divin Creator”, „prin care toate s-au făcut” În consecinţă, lumea creată este sacră „prin faptul că Se „face părtaşă” chiar la Fiinţialitatea Persoanei Fiinţiale A Logosului Creator”, în care Lumea creată este „fiinţialitate de creaţie”, nu „reflectare de Divin”; univer- surile, galaxiile, atomii şi energiile, pe scurt, orice se află între limite limitatorii precarizându-se nu constituie reflectări ale Divinului sau de sine trecând încoace şi încolo, fără rost şi noimă, ci chipuri create după chipul şi asemănarea Fiinţei Divine”, Treime de Persoane Fiinţiale Treimea, prin Logosul-Fiul, crează Lumea, Pământul, pământurile, Omul şi oamenii din Iubire Prin har sunt întipărite Chipurile Iubirii Treimice în cele create, în logica căreia nu au loc nicidecum ura, dispreţul, lăcomia, vio- lenţa de orice fel, toate acestea şi câte altele nu au ca sursă Iubirea Divină, ci sunt tot atâtea trădări omeneşti în numele unor idea- luri fără vreo legătură cu chipul sufletului, persoana „Dumnezeu este Fiinţă Dumnezeiască în Chip de Persoană”, iar „creaţia este în icoana sfinţilor ei” Dumnezeu nu este cartezian N: E de văzut acel Dicţionar şi nu numai Da! De Amita Bhose cred că am aflat pe la începutul anilor ′90, nu mai ştiu exact momentul şi contextul Unul dintre cei de la care am auzit de existenţa Amitei Bhose, filolog, universitar, specia- lizat în limbi clasice, este actualmente retras într-o chilie pe lângă Lacul Oaşa, în proximitatea Mănăstirii Oaşa, sub numele de Ieronim monahul Numele de Ieronim purtat de părintele filolog, îndeletnicit cu traduceri îngrijite şi pricepute din texte patristice şi scripturistice nu e străin de cel al Fericitului Ieronim, trăitor în veacul IV(-V), acel model de cărturar creştin, autorul Vulgatei, celebra traducere din limba greacă în limba latină a textelor Sfintei Scripturi De la cuviosul monah Ieronim (P ) am primit cu câţiva ani în urmă un frumos şi elegant volum Everghetinos într-o ediţie bilingvă (română şi greacă veche) ce cuprinde cuvinte şi învăţături patristice, la a cărui traducere s-a ostenit iscusit şi discret Îmi aduc aminte că tot în Timişoara era un arhitect preocupat de sanscrită, şi despre care am aflat atunci, nu mai ştiu exact acum, că a corespondat sau/şi chiar ar fi cunoscut-o pe 105 GHEORGHE MIHAI / IEROM NEOFIT Amita Bhose Actualmente este monahul Maxim (F ) de la Mănăstirea Lupşa A fost implicat rodnic într-o lucrare de tradu- cere, de data asta din limba engleză, a unui fertil volum Viaţa şi lucrările Părintelui Serafim Rose Minunatul părinte Serafim Rose! Remarcabilul apologet american trăitor şi mărturisitor al ortodoxiei contemporane, care, apropo de spaţii spirituale, a trecut prin mai multe spaţii spiri- tuale până a se regăsi plenar în spaţiul autentic al creştinismul răsăritean al Adevărului ca Persoană A frecventat un curs de zen ţinut de A Watts, fost preot anglican, şi Academia de Studii Asiatice, precum şi un curs de caligrafie al unui preot zen japonez, dar s-a îndreptat şi spre alte forme de budism Îl admiră însă pe Gi-ming Shien, cu care traduce Tao Te Ching în engleză, recunoscând în acesta un maestru autentic ce era un adept al taoismului şi al confucianismului, pe care le integra, nu le contra- punea, dar şi un critic intransigent al comunismului, pe care îl vedea ca pe un materialism dur al luptei de clasă, ridicată la nivel de principiu al progresului şi al evoluţiei colective şi individuale, luptă aflată în contradicţie fundamentală cu însăşi firea chine- zilor Aprofundează şi tradiţia hasidică a misticii iudaice Are apoi ca favorit şi pe Max Picard, elveţian de origine iudaică trecut la romano-catolicism, care se învecina cu Guénon în felul care privea lumea modernă De altfel, Guénon, care nu respingea creştinismul, ci doar protestantismul ca deviere modernistă a creştinismului tradi- ţional, este pentru Serafim Rose cel care l-a pus pe calea către adevăr, arătându-i anormalitatea lumii moderne, nevoia menţi- nerii vechii tradiţii, nevoia revenirii la formele tradiţionale, orto- doxe, ale marilor religii ale lumii Influenţat de fapt de Guénon aprofundează limba chineză veche pentru a face din tradiţia chineză ceea ce a făcut Guénon din tradiţia hindusă: a prezentat-o Occidentului din punct de vedere tradiţional Atracţia lui Serafim Rose faţă de tradiţia chineză mai degrabă decât de cea indiană reflectă şi o deosebire, aflată chiar de la Gi-ming Shien, între mintea indianului, care îl caută pe Brahman în ceruri, în expe- rienţe spirituale, şi mintea chinezului, care, deşi e spiritualizată, nu pierde niciodată sensul realităţii imediate Atracţia faţă de tradiţia chineză a survenit şi pe afinitatea sa cu Tao Te Ching a lui 106 Consens şi disens Lao Tse, în care a văzut o cale de simplitate şi smerenie, o esenţă a ceea ce poate cunoaşte omul fără o revelaţie directă, fiindcă nu conţine o descoperire supranaturală, deşi aproximează precep- tele propovăduite de Hristos Serafim Rose nu se mulţumeşte să fie „deasupra tuturor tradiţiilor” şi să vadă ortodoxia creştină doar ca pe o altă tradiţie între altele, după paradigma unităţii transcendente a religiilor lui F Schuon, ci ajunge să recunoască în ea adevărul deplin desco- perit: Alfa şi Omega Interesante, aş zice, incursiunile în spaţii spirituale paradigmatice, ce, vrem nu vrem să recunoaştem, au marcat istoria umanităţii, apoi afinităţile cu un spaţiu sau altul, dar şi riscul expunerii căutătorului adevărului unor parcursuri labirintice, unor rătăciri ori pierderi de rosturi printr-nsele Atât monahul Ieronim (P ) cât şi monahul Maxim (F ) ştiu că l-au întâlnit la un moment dat la Frăsinei pe părintele Ghelasie Nu ştiu să spun acum cât de concludent a fost impactul întâlnirii de atunci cu isihastul de la Frăsinei, ori de avu loc recunoaşterea acestuia ca autentic maestru, sau, mai potrivit spus, ca iscusit părinte al îndrumării isihaste Da, mi-am reamintit de părintele Ghelasie, vorbind de memorii La părintele Ghelasie am întâlnit inedite şi adânci formulări De pildă: Sf Duh este Persoana în excelenţă Mişcare-Memorie a Persoanei Tatăl, care este Conştiinţa, Unică, Absolută Sau: noi fiecare suntem „o memorie de mişcare, o anume rostire a Cuvântului ce se întrupează în fiinţa creată de Cuvântul” G M : Una din strălucitele personalităţi ale vieţii publice româ- neşti declară în spaţiul public, fireşte, că este în căutarea unei religii pe potriva spiritului său O altă strălucită personalitate a vieţii publice româneşti înfierează fanatismul, altă nemaipome- nită personalitate a vieţii noastre publice se uimeşte savant despre sacralitate, alta miştocărează indignată oaia ca brend naţional, ş a m d Par, acestea, fără legătură, dar sunt Se pot scrie zeci de pagini, citite de câţiva, pe aceste teme Domnul în căutare de religii pe potriva spiritului său nu ne spune care au fost primele cinci pe care le-a refuzat că n-ar fi pe potriva spiritului său; zice că e în căutare: c-ar fi borş cu fasole, că ar fi mici, că ar fi blondă sau brună, că ar fi cămaşă evazată sau una din cele trei 107 GHEORGHE MIHAI / IEROM NEOFIT mii de secte neoprotestante, el e în căutare a ceva pe potriva spiritului său, să-l satisfacă Cele căutate, normal, i-ar sta de reper, unul sacru, adică sfânt, iar ceea ce e sfânt îl conduce la perfecţiune, căci ce vrea, ce urmăreşte fiinţa umană alta decât perfecţiunea intangibilă revărsată asupra vieţii sale? Prin urmare, strălucita personalitate e în căutarea sacrului, a Divinului care să-i rostuiască viaţă, s-o orânduiască – borşul cu fasole, micii, constelaţia Taurului, aurul dacic, statuiele cambod- giene, sub condiţia irepresivă să nu le fie adept fanatic Fanatic vine de la fanul intransigent ̶ iubesc fără limite indiferent de obiectul iubirii mele şi, totodată sunt duşmanul oricărui fan de altceva ̶ dinamovist contra stelist, „Dinamovist (ş a ) până la moarte”, cu pari, cu pietre, cu pumni… Fanul neoliberalismului, al socialismului, al nazismului, al creştinismului ortodox, al neomarxismului, al artei kaara, al sexismului, al homo, al nume- rologiei, al , e fan până la moarte, fanul e fanatic sau nu e fan, că cum adică, oarecum? Numita personalitate în căutare de religie nu e nici un fel de fan, dar când şi-o va alege va fi fan, deci fanatic, că cum să fii fan al UE, de pildă, fără să o aperi până la moarte, adică fanatic?! La fel şi cu oaia; Dacă personalitatea în căutare de religie alege oaia ca pe ceva sacru, divin, deci, ori e fan(aticul) ei, ori a făcut o alegere formală Dar, alegerile formale, şi ele, sunt sacre sau nesacre; astfel, alegerea mea să mănânc azi cartofi prăjiţi, că asta voiesc azi, nu are nimic sacru, decât dacă-s atâta de tâmpit să instalez în plăcere un moft ridicat la rangul de divin E sacră perfecţiunea pe care o caut neostoit spre fiinţare perfectă, ceea ce cartoful prăjit nu mi-o conferă, cum zicea undeva Locke Când mă întreb asupra rostului vieţii mele n-am alt răspuns decât că, în precaritarea mea şi alor mele aspir spre perfecţiune; or, asta nu mi-o dă nici DUDO, nici multe altele la fel de precare Ş-atunci, mă întreb, ce caută strălucita personalitate? Pacea Rostului? Iubirea pe calea Rostului? N: De când cu (re)amestecarea publicului cu privatul ori a priva- tului cu publicul, că nu mai ştii nici când intri în propria toaletă de nu ai nimerit cumva într-alta, publică, că de, are şi alţi ochi şi alte timpane, nici mirarea nu mai e numaidecât perplexă în faţa unei căutări în spaţiul public a ceea ce, după 1789 revoluţionar, 108 Consens şi disens fu împins, încartiruit în spaţiul privat, anume credinţa, să zicem religioasă Că, ce rost ar avea declararea în spaţiul, ce ne obiş- nuim să-l numim public, a unei căutări private? A unei căutări, nu una ad infinitum, ci una cu capăt, comensurabilă spiritului unei strălucite personalităţi, decât aceea, poate, de a ne convinge, nu pe noi, că strălucita personalitate, mai întâi de toate are un spirit, măsurabil totuşi Dacă nu ar fi măsurabil ar fi complicat, foarte, extrem de complicat Pentru că de ce, cum (sic!) zice aromânul Pentru că astfel ar fi în măsură, poate chiar dreptul lui legitim ar fi, să fie temei religios auto-instituit (o nouă generaţie de drepturi, de ce nu?!) pentru alţi căutători, personalităţi mai puţin strălucite, dar cu spirit, se-nţelege, căutător de religie, pe potrivă Că te suceşti că te-nvârteşti, într-adevăr, cât de căutător ai fi, strălucit în personalitate, religii care au străbătut veacurile, au acoperit întinderi, au mişcat consistent într-un sens spiritual seminţii şi neamuri, sunt într-un număr măsurabil, pe degete, gândind în sensul unui trunchi multisecular, fără fracţionări, fărămiţări şi ramificaţii sectare Între aceste religii îmi pare că ar consta ALEGEREA Nu aş lua pe moment în calcul, cer scuze, religia cavalerilor Jedi, care folosesc Forţa pentru menţinerea păcii, în special în uni- vers, în general în galaxii, adică jediismul, chiar dacă, în Cehia, sunt peste 15000 de cavaleri care au realizat deja că Cehia nu e, nu mai poate fi, în afara universului şi a galaxiilor, nenumărate, roiuri Geopolitica, chiar cea expusă la Realitatea tv de strălucite personalităţi, analişti de primă mână, ştim, în faţa jedismului e perimată, caducă, fiindcă e prea „geo”, iar războiul e de fapt acum unul macro şi intergalactic, al stelelor: Star Wars Că deja există mai multe facţiuni jediiste, „biserica Jedi”, „templul Jedi”, „mişcarea Jedi” e de înţeles, că de, Darth Vader lucrează, doar înstăpâneşte aspectul întunecat al Forţei, iar cavalerii Jedi nu şi-au însuşit încă deplin Forţa, faţa ei pozitivă, luminoasă, desigur, deşi mărturisesc un crez comun, crezul lui Jedi: cred în pace, în iubire, în cunoaştere şi în folosinţa abilităţilor de a face bine Ce e rău în acest crez, să-mi spună cine poate, de cum poate Un Jedi se mărturiseşte un instrument al păcii, după crezul lui Că la Jedi vorbim (mare atenţie!) de credinţă Însă, dacă Forţa, care e în tot şi în toate, animă tot şi toate, are un fundamental 109 GHEORGHE MIHAI / IEROM NEOFIT caracter dual, polarizat, conform dogmaticii Jedi, pacea apare atunci ca un echilibru al polarităţii bine-rău Prea mulţi cavaleri Jedi, şi prea pozitivi şi prea luminoşi, pot strica atunci pacea- echilibrul Forţei Binecuvântarea Jedi: Forţa să fie cu tine!, e o chemare de a rămâne în polaritate, atunci, fiindcă binele nu poate exista fără rău Mai mult, site-ul „bisericii Jedi”, anunţă (pe bune!), că existenţa binelui şi a răului e necesară pentru liberul arbitru! Nu ai opţiuni binare în faţă, nu ai capacitate de alegere! Iar un Jedi, se ştie, fără liber arbitru, nu poate pentru ca să fie Nu! În nici un caz Adepţilor jediismului li se conferă chiar libertatea să creadă sau nu în existenţa vieţii după moarte Dacă vrea el, Jedi, cavalerul, anume adeptul jediismului, să creadă că este viaţă după moarte, crede Dacă nu, nu Nu poţi să-i impui N-ai cum Nu mai e el, el însuşi Jedi, dacă nu decide el Viaţa de după moarte ţine de alegerea de credinţă a fiecărui adept al jediismului în parte Nu contează realitatea vieţii de după moarte, şi, într-un fel, nici realitatea ca atare, ci doar ca Jedi să decidă Asta contează! Mă gândesc dacă nu ar fi fost bine ca atunci când fură alegeri, locale, parlamentare, mai acu, şi ni se (re)clama la tv şi de pe panouri publicitare motivaţionalul, anga- jantul, „Tu decizi”, că de „Forţa e la noi, în mine, în tine, în el, în alegător”, să ne fie adusă în atenţie şi imaginea, aşa cum e ea, a maestrului Jedi Yoda, maestru al Forţei şi al alegerilor, şi, mai actual ca oricând, un inegalabil promotor al energiei verzi Ştim cu toţii, a mărturisit el însuşi, se hrănea cu „frunze de rădăcină”, şi nu de ieri de azi, ci de sute de ani Iar forţa gândului său Să mai spun? Biruia tehnologia, sau intervenea acolo unde tehnologia era neputincioasă Oarecare cetăţeni, în Muntenegru, la un recensământ relativ recent, au ales să se declare de etnie Jedi, chiar Şi uite aşa şi etnia apare, nu ca recunoaşterea unui dat, ce corespunde unei realităţi, ci ca o alegere, ca o opţiune Cum opţiune deveni şi să fii de un sex sau altul E limpede pentru oricine se respectă că hainele unisex aparţin unor firme cu viziune, nediscriminatorie, paci- fistă, viziune unificatoare ce transcende contrariile Fiindcă, poţi să-ţi schimbi sexul dar nu trebuie să-ţi schimbi numaidecât şi blugii, ori puloverul, ori jacheta, fiindcă de-aia sunt unisex, de fapt ambisex, sau suprasex Schimbi sexul dar îţi păstrezi 110 Consens şi disens dulapul, dresingul, garderoba Schimbarea de gen pare să fie mai costisitoare, un pic Dar, la urma urmei, orice transformare presupune costuri şi sacrificii Desigur, n-ar fi de mirare ca în etnicii Jedi muntenegreni, clubul de geopoliticieni şi analişti politici profesionişti, geostrategi de la Realitatea tv, ce pătrunseră răscolitor deunăzi în culisele misterice ale vizitei patriarhului Kiril, să identifice, în etnicii Jedi, că despre ei vorbim, o nouă „mână a Rusiei”, încă una, ascunsă, subversivă în Balcani Nu ştiu, dacă altfel, decât cu suspiciune ar fi privit, rece şi detaşat, analitic de bună seamă, de către specia- liştii geostrategi, cel ce, strălucită conştiinţă, îşi caută religia pe potrivă, fiindcă, termenul potrivă are origine slavă Aşa zice dicţionarul Şi ruşii ce sunt Ştiţi ce zic, adică Să foloseşti în spaţiul public pe potrivă poate fi un semn Şi nu doar unul Dilema e dacă dimpotrivă e pro sau contra lui potrivă şi/sau etimologiei lui? Că în Anglia şi Ţara Galilor s-au declarat aproape 400 000 de oameni de religie Jedi ar fi poate de înţeles şi, să fim serioşi, explicabil de către lucizii geostrategi Realitatea tv, e alt nivel de civilizaţie, democraţie consolidată, stat de drept, nu? Dar să apară chiar şi etnici Jedi, şi unde, chiar aici atât de aproape de noi, e chiar o lucrare curioasă, cu implicaţii globale Într-adevăr Adepţii Jedi vor o lume fără discriminare, o unitate între toţi oamenii, fiindcă toţi sunt forme de expresie ale aceleiaşi Forţe, după cum se ştie din doctrina credinţei lor Dar etnicii Jedi? Nu vor cumva drepturi colective? Nu cumva sunt separatişti, sece- sionişti, agenţi ai schimbării? Adică, nu or fi de partea negativă a Forţei? Darth Vader loveşte din nou? Situaţia s-ar putea schimba degrabă dacă etnicii Jedi ar alege să se convertească şi la jediism, adică la religia şi credinţa cavalerească Jedi, chiar aşa dualistă şi sincretică, neomogenă, cum e Atunci Forţa ar fi cu ei Fără doar şi poate! De două ori Jedi, deci, zic: prin etnie şi prin credinţă Am asista la dublarea Forţei, logic nu? Sau, mă rog, a puterii Forţei, şi nu în sine, adică în Forţa însăşi, ci în careva! Cam prea periculos La nivel galactic, nu zic global, e prea puţin, devastarea poate fi fără precedent Un gând însă nu-mi dă pace Ce vor să zică, încotro bat ori ne cheamă şi ne-ndeamnă teoreticienii (şi practicienii!) jurişti, ori 111 GHEORGHE MIHAI / IEROM NEOFIT chiar politicieni, care sunt adepţii schimbării paradigmei „Dreptului forţei” cu cea a „Forţei Dreptului” Să fie ei oare cavaleri Jedi fără să ştie, şi noi ştim, nu ştim? De ce se ascund, de ce s-ar ascunde? Cui prodest?, ca să citez un vlădică, aflat în faţa unui parchet, nu de lemn, nu de carton, ce pledă nevinovat, insinuând retoric implicarea părţii negative a Forţei Nu-l pomeni însă pe Darth Vader Se feri Ştia: Testis unus, testis nullus Lăsând de o parte jediismul, şi altele asemenea, pentru strălucita personalitate, cum spuneam, chestiunea pare că revine la o alegere, pe care o are de făcut după degetele răşchirate de la o mână, cel mult două, sau închise pumn, nu între multe variante, deci Ce determină o astfel de personalitate să aleagă într-un fel sau altul? Potriva lui? Principii, valori, criterii presta- bilite, predispoziţii, afinităţi? Zicerea Fericitului Augustin, „nu M-ai fi căutat dacă nu M-ai fi găsit”, pune găsirea înaintea căutării Găsirea înaintea căutării e o alegere? Alegerea dinaintea alegerii, regăsirea dinaintea găsirii Cum? Apoi, trebuie să mărturisesc că nu sunt convins că alegerea cartofilor prăjiţi e una chiar volitivă şi atât de liberă de fiecare dată Intră în joc şi stimuli externi şi o memorie organică, ce poate fi stimulată, activată şi extern prin imagine, miros etc, şi care poate aburi, influenţa şi înrâuri subtil ceea ce unii cred a fi un punct al autonomiei totale, o redută a independenţei şi neatâr- nării umane, anume liberul arbitru, adică „omul însuşi” Asceza aş zice şi eu, se ştie de veacuri, poate sprijini liberul arbitru să decidă, nelăsând plăcerea să îl încolăcească, anume în chip deter- minant Alegerea hranei potrivite, adică, culmea (!), hrănitoare (!), are un rost nu doar în sănătatea, ci şi în îmbunătăţirea omului într-un sens întregitor Sunt întru totul de acord cu arhicunos- cutul chef Jamie Oliver care pledează pentru introducerea educa- ţiei alimentare ca materie de studiu în şcoli Dacă am ajuns să confecţionăm o paradoxală „hrană nehrănitoare” e timpul să aflăm, nu pe cale naturală, nu instinctiv, ci prin educaţie, care e hrana care hrăneşte cu adevărat şi care nu, şi cum ar fi de recu- perat şi însuşit un mod de viaţă prudent, echilibrat, armonios şi sănătos de hrănire Am ajuns şi cu hrănirea, se vede treaba, prea departe, pe câmpuri şi câmpii, între cruci de răspântii 112 Consens şi disens G M : Mintea, raţiunea, sufletul, străbat calea de la până la din răspântii în răspântii, nevoindu-se să aleagă neîncetat între valori şi înfăptuiri Firul vieţii omeneşti, în tripla lui ipostază, e o înşiruire de răspântii imposibil de ocolit, în faţa cărora trebuie să alegem, oricum alegem, spontan sau cugetativ, superficial sau profund, repede sau agale, pe calea aleasă se iveşte altă răspân- tie, poate una bănuită, poate alta identificată dinainte, poate alta impredictibilă, dar se iveşte Alegem subiectual între valori-reper – Binele, Adevărul, Utilul, Frumosul – patru la număr, ca şi cele patru libertăţi fundamentale, cu care ne avântăm prin înfăptuiri valoroase după cum am priceput valorile-reper, din răspântie în răspântie de la până între care se află numitul înainte; înainte din răspântie în răspântie străbat căi insul, comunităţile, societatea, instituţiile într-un freamăt al durerilor şi bucuriilor pe care sperăm să le fi depăşit printr-o alegere bună, adevărată, utilă şi frumoasă, dimpreună, că ne întâmpină altă şi apoi altă răspântie, din care învăţăm câte ceva, dar răspântia următoare nu e la fel ca aceea anterioară şi învăţătura nu slujeşte orgoliilor noastre Aserţiunea cum că omul stăpâneşte natura e la fel de falsă ca aceea că stăpâneşte Sieşile, nici n-am răzbit-o socotită prielnică de noi, ins, comunitate, societate, instituţie, că altă răspântie ne încordăm puterile biopsihosociale infinite în finitudinea lor să facem, dezamăgiţi apoi, că n-am discernut între bine şi rău, adevăr şi fals, util şi inutil, frumos şi urât, ne războim lăuntric şi înafară, că de ce am ales calea asta şi nu cealaltă, de dres nu mai e nimic de dres, cârpăcim, ne autoiluzionăm; ah, ce n-aş da să am iarăşi douăzeci de ani!, ah, ce minunat era pe vremea lui Pazvanti; răspântiile se ivesc, oricum, alegerile sunt subiectuale, spiritul picoteşte, de mii de ani picoteşte, nici terţul exclus nu ne ajută Să ne iubim unii pe alţii? Naivitate mai mare ca aiasta nici că există, căci noi avem puteri nebănuite să cucerim natura noastră individuală şi comunitară despre care nu ştim mare lucru dar suntem convinşi că ştim; ideea e să cucerim, să luptăm, adică, fermi cu natura lăuntrică şi cu aceea exterioară lăuntri- cităţii, până la victoria finală, adică până la ultima răspântie, deşi o ultimă răspântie nu există Uitarea, lenea şi nepăsarea, dimpreună împutrezesc pe încetul spiritul individual şi colectiv în fiece componentă a lui 113 GHEORGHE MIHAI / IEROM NEOFIT structurală şi funcţională; de încâlciturile acestora responsabil e insul şi comunitatea care nu vor să-şi plivească ogorul din lipsă de repere statornice, autentice, în locul cărora orbecăiesc după fantome Unii râd de cei care n-au încredere în progres, prosperi- tate, pace, proiecte, n-au încredere în mersul înainte al societăţii, deşi nimeni nu poate lămuri ce înseamnă acest „înainte” care presupune răspunsul la întrebarea „Încotro duce acest înainte?” clădită sârguincios pe uitare, lene şi nepăsare moral-politico- juridico-religioase Chiar aşa: înainte încotro se îndreaptă moral- politico-juridico-religios spiritul insului şi comunităţilor? Cât de mai bine moral-politico-juridico-religios, dimpreună, se află spiri- tul individual şi colectiv (căci binele ţine de spirit, nu de stomac, nici de organele sexuale) azi, în 2017, faţă de, să zicem, 1990? Complicat, nu? Savant, nu? Mă doare capul, nu? Păi, în urmă cu 150 de ani un bărbat al cărui nume îl poartă un stat – Bolivar – Bolivia ̶ proclama că un stat e democrat dacă dă prioritate absolută în programele sale educaţiei-sănătăţii-justiţiei, adică bugetele lor cheltuie prioritar pentru şcoală, spital şi tribunal Observaţi? Nu, poliţiei, nu armatei, nu jandarmeriei, nu DNA, nu DIICOT, nu ANAF, nu Serviciilor, ci educaţiei, sănătăţii, justiţiei, dimpreună A contrario, sporind cheltuielile cu procu- rorii, poliţie, jandarmerie, ce indică asta? Că societatea e virusată tot mai agresiv de infracţionalitate, de descompunere morală, de promiscuităţi politice, de incapacităţi legislative şi judiciare, de rătăciri religioase, deci, e haz nebun, e de un haz nemăsurat constatarea guvernanţilor actuali (români, useişti, mexicani, ger- mani, somalezi, turci a ) că nu-s destui poliţişti, procurori, jan- darmi, să stăvilească lunecarea pe tobogan a insului şi societăţii Asta e! Nu sănătate-educaţie-justiţie, ci poliţie, jandarmerie, procuratură Nu poate vedea nimeni cu ochii legaţi N: Încotro, deci? Întru asemănarea unui Chip, aş zice Cum, în ce fel, pretutindeni, întotdeauna la răspântii, Calea? Cum în alegerile noastre ţintim ori supra-alegem Calea: Chipul, Faţa, Asemănarea? Cum înrâurim, afluim căile răspântiilor noastre regăsind-e întru a fi şi a via pe/întru Cale? Poate încercând, nutrind, actualizând permanent mişcarea asemănării după chipul adevărului şi al vieţii, conştientizând Calea ca fiind descoperită 114 Consens şi disens ca un Eu, adică un Tu, un El, fundamental, absolut Altfel zis, ca un Cineva intenţional ce ne întâmpină ca Persoană-Conştiinţă, chiar când, privind roată jur împrejurul nostru, ne pare că nu ar face-o, că nu ar fi de faţă O Cale, nu pasivă, nu neutră, nu indiferentă, ce ne cheamă conştient pe fiecare, anume în a ne alege recunoscându-ne în chip unic, personal Apoi, să renaştem în alegerile noastre recunoscute ca dăruiri, răspunsuri-plieri pe chemările, îmbierile ce ne deschid, ne mişcă transparent în trup chipul în asemănare Răspântiile însuşite ca provocări nu doar în a rămâne în asemănarea unui chip-arhechip, ci şi în a creşte în asemănarea ce permanent afirmă alegerea de a răspunde plinitor chemării de a fi Un a fi înrădăcinat roditor în Cel ce Este într-un anume Chip: Eu sunt cel ce sunt Răspântiile ca treceri pe-treceri în actul mărturisirii unicităţii şi autenticităţii persoanei ca asemă- nare după Chip, în împrejurările concrete, în întâlnirile directe, în viul vieţii, în desculţul ierbii Răspântii, aşadar, nu împăienjenite, încâlcite, întortocheate, amestecate, neluminate, de cruci părăsite, de cruci rătăcite, de cruci uitate, în-tâlhărite, ci răspântii de ase- mănări după/întru chip biruite, de chipuri în asemănare plinite Astfel, trebuie arătată la răspântii (supra)alegerea asemănării peste alegerea însăşi a alegerii Asemănarea ca prezenţă iconică mărturisitoare Răspântia ca permanent prilej de întrupare a chipului în asemănare, de alegere ca împreună-lucrare, de necon- tenită alegere a răspunsului prezent – adică, in actu – la chemare Ce este chipul? Chipul în asemănare? Într-adevăr, bună, po- trivită, prea bună întrebare! Pentru cine nu ştie, e măcar, printre multe altele, o veche şi, totodată, nouă răspântie înţelegătoare Poate chiar o binevenită încercare A spus cineva însă că răspântia nu e încercare? Şi de o fi spus, alb, negru, roşu, galben, de oricare culoare, răspântia mea este una: să nu-i dau crezare Să ne înţelegem Fiecare din cei întâlniţi în parcurs de viaţă este o răspântie, o încercare, o provocare Nu e o noutate, ce spun E firesc, viaţa fiind o cale, răspântie, nu moartă, după cum văd, ci mişcătoare „Să vă iubiţi unul pe altul”, ziceţi? Iată o răspântie, o provocare, o încercare! De ce răspântie? Păi, nu e simplu Care pe unul şi altul pe care? Iată răspântie! Iată provo- care! Iubirea, cred şi eu, da, s-a spus de mult, e încercare De ce? Pentru că e viaţă, e mişcare! Păi să te ţii care după unul, altul 115 GHEORGHE MIHAI / IEROM NEOFIT după care, nu e chiar de colea E chiar o alergare Răspântie la tot pasul, nene! Cruce, încercare! „Să vă iubiţi unul pe altul”, întreb? Nu vreau răspuns acum şi nici apoi, mai când, prin altă întrebare „Să vă iubiţi unul pe altul” nu e, am înţeles, oricare iubire, zic, ci e răspântie a iubi- rilor, pe Cale Ce va să însemne asta? Că iubirea ce se mişcă de la chip la asemănare e, în fond, o răspântie, nu una oarecare, ci una fundamentală, tainică, nepieritor de tare De fapt, ce este chipul şi răspântia sa întru asemănare? Să spună cine poate Cine îşi trăieşte chipul în asemănare, adâncă asemănare, schimbătoare la faţă, în neascunsă, deplină arătare Cine se face pe sine răspântie a răspântiilor, descoperitor-descoperire de Cale Cum altfel? Am zis, aşa îmi pare Răspântie a răspântiilor este, prin urmare, să-ţi afli chipul deplin al necăderii iubirii, subliniez, reale, din, se-nţelege, veşnica, autentică asemănare Încotro, deci? Parcă, spusei Pe Cale Ştiu Unii se-ncearcă în răspântii pe la prezicători, ori ghicitori, ori alte, alte şi-alte ale G M : Eu nu cred în prezicători, în ghicitori, în futurologi, în astrologi zodiacari, în tot felul de pithii şi vestale văzătoare, în profeţii ideologice, în prooroci împătimiţi sub droguri de tot felul, în cioburi răstâlmăcite, nu cred în împărţiri, perversele, în popoare superioare şi inferioare, în civilizaţii şi culturi superioare şi inferioare, în neamuri hărăzite să decidă asupra tuturor celorlalte neamuri, în rase inteligente şi rase neinteligente, în religii bune şi religii rele Şi cine crede în astea se află sufleteşte înainte de secolul VI atenianul Când afirm acestea o fac după decenii de studiu şi reflecţie, pretind, da, că ştiu ce afirm Nu sunt savant, nici filosof, dar mărturisesc că bunul meu simţ inte- lectual e mai puternic decât al savantlâcuriştilor şi filosofandrilor de oriunde Politicul nu e tot una cu politica, ideologicul cu ideologia, dreptul cu juridicul, dreptatea cu legalitatea, morala cu moravurile ş a m d Ceea ce ştiu, domnule prieten, e că toate neamurile şi fiecare neam trec peste vremuiri grele şi foarte grele şi că răzbat cele care nutresc seminţele credinţei în Adevăr, Bine şi Just cum stau şi 116 Consens şi disens sunt nutrite acestea în solul spiritelor lor Mai cred că fără un reper absolut în care să fim încredinţaţi nimeni nu răzbate; pierderea reperului absolut este pieirea insului, neamului, nea- murilor Iar acest reper nu ni-l facem, cum ne taie capul, după pofte suverane sau imperiale, ci îl descoperim cu îndelungă strădanie Să nu ne închipuim, adică să ne cioplim chipuri după chipul nostru nătâng şi precar Căci iată fundătura în care ne-am blocat datorită pretenţiei noastre absurde că suntem propriu-ne soare! Că aceste imperii – cinci – se vor risipi înainte ca Marte să fie adăpostul unora, că încălzirea globală va înmulţi nemăsurat cimitirele înainte să putrezească oasele imperatorilor, că apele se vor uni cu focul să pustiască ambiţiile ambiţioşilor, nu e greu de priceput, adică e predictibil pentru neamuri şi inşi Căci nimeni nu poate fi propriu-şi soare Asta zic Un cuvânt care face şcoală în limbajul românesc elitist este „predictibil” Cuvântătorii îl folosesc mai ales într-un sens nega- tiv, „nepredictibil”, ca defect al conduitei unei persoane într-o funcţie oarecare politică, dar şi referitor la comunităţi şi situaţii economice sau militare O persoană nepredictivă ar fi, astfel, un adevărat pericol social, căci nefiind sigur pe conduita ei viitoare n-ai cum s-o abordezi cu succes, n-ai de ce s-o apuci, nepredicti- bilul fiind imprevizibil În pofida strădaniilor, legile mecanicii macrocorpurilor nu se aplică în materia vieţii sociale individuale şi generale, ceea ce impietează asupra proiectelor macroecono- mice, asupra detectării predictabile more mecanico pe termen mediu şi lung a evoluţiei monetare, cu toate ecuaţiile statistice; nu reuşim predicta more mecanico rezultatele dezirabile ale războaielor locale, regionale şi mondiale, ale crizelor economice şi monetare, ale epidemiilor, ale seismelor, climei, comportamen- tului politicienilor, amantei ş a , ceea ce e foarte grav Zeci şi zeci de parlamentari români au părăsit Partidul căruia i-au jurat credinţă şi s-au circulat de la stânga, prin mijloc la dreapta şi invers, dincolo sau dincoace, apoi dincoace sau dincolo Alegeri electorale dau rezultate impredictibile, un Preşedinte de stat sau un Prim-ministru azi zice una, mâine zice pe dos, surprinzător, moneda naţională creşte şi scade ba aşa, ba aşa Cine a predictat în anul 2000 că într-un deceniu vom avea peste un milion de avorturi, că în două decenii populaţia ţării va scădea cu trei 117 GHEORGHE MIHAI / IEROM NEOFIT milioane, că în 2017 vor exista 5,5 milioane de pensionari români, că 40% din suprafaţa agricolă a ţării va fi înstrăinată, că 486 600 ha de pădure vor fi defrişate, că vor da faliment 234 711 IMM-uri, că 31 859 medici vor părăsi ţara etc? Căci a predicta nu înseamnă a aproxima cu 3 sau 4 sau 5% plus sau minus, ci evaluare, neică, a-ţi da cu presupusul empirico-ştiinţific, că cam aşa s-ar putea, cu o credibilitate cognafectivă oarecare Predicţia fără certitudini pe baza legilor macrocorpurilor e oricând manipulabilă ideologic Aş predicta rezultatul alegerilor electorale viitoare, reacţia proactivă a Preşedintelui în exerciţiu, ce sume de valută din trili- onul aflat nu ştiu pe unde vor intra la BNR în decembrie curent, când va avea loc Apocalipsa; până şi specialiştii numerologi, astrologi, chiromanţi ş a declară „s-ar putea, dar ” „Te voi iubi toată viaţa, iubi” şi mă lăsă cu ochii în soare N: Mi-a surâs termenul zodiacar din sintagma astrolog zodiacar Nu aş folosi, însă, şi termenul astrologar, sau poate, dar cu prudenţă, întrucât careva, ce îşi ia în serios profesia, ştiinţa, arta, iniţierea, spiritualitatea sau nu ştiu cum să îi spun mai potrivit, s-ar putea simţi lovit cumva pieziş, într-un cuvânt zis, lezat, de s-ar numi, chema, astrologar Şi nu asta urmăresc, cum nu urmăresc nici ce ne prezice dna Netty în astrogramele zilei dis- de-dimineaţă la tv, fiindcă îmi par nici de zodiac tropical nici de zodiac sideral, ci totul şi cam şi prea „de Buftea” Se vede prea mult câmp deschis în urma-i, adică, bătut, nu aş spune răzbătut sau străbătut La urma urmei, timp să ai, că spaţiu e din destul, nu doar neuniform, ci chiar şi neomogen, după unii cercetători Prezicerile fantasmatice mai puţin spre deloc, dar aforismele din perspectivă psihologică sau poveştile orientale ca instrument psihoterapeutic, de pildă, ori astrologia personalităţii, precum cea a lui Dane Rudhyar (pseudonim), absolvent de conservator la Paris, compozitor, considerat de unii pionier al astrologiei transpersonale, mi-au stârnit întrucâtva, cândva, din perspectiva cunoaşterii celor ale omului şi ale căutării sensului său plinitor, interesul De bună seamă această din urmă abordare, cu impli- caţii spirituale, filosofice, psihologice se arată mai ofertantă cunoaşterii decât acea popularizare prin media, adeseori prea saturată de astrologi practicieni, alcătuitori şi lansatori de 118 Consens şi disens profesie ai unor preziceri astrogramice, prelevate, însă, printr-o ştiinţă şi o metodologie prea hotărnicite empiric, şi, în fond, limitate nu doar în ceea ce priveşte înţelegerea omului şi a relaţiei acestuia cu natura, ba chiar şi a naturii, a cosmosului însuşi Chestiunea este inevitabil şi una a întâlnirii destinului şi a libertăţii, nu doar a prezicerii viitorului Nu aş omite că Rudhyar era convins că fiecare cultură îşi dezvoltă propria viziune asupra universului, propria cosmologie şi astrologie, sens în care, susţinea că civilizaţia occidentală, căruia îi recunoşte rădăcini greco-latine şi iudaice, creştine nu prea, ar trebui să îşi dezvolte propria sa viziune despre astro- logie Nu exclude trecutul arhaic de la care crede că se poate învăţa, dar nici cultura chineză ori mayaşă Rudhyar operează de fapt o distincţie între astrologia de ştiinţă empirică veche, o astrologie orientată fundamental spre evenimente, spre a prezice ce se va întâmpla, şi o abordare nouă, orientată spre persoană, o antropologie umanistă, care caută să sprijine soluţionarea proble- melor personale şi inter-personale, dar, mai ales, să susţină dezvoltarea potenţialului nativ al omului Umanismul astrologiei lui Rudhyar, după cum însuşi spune, nu trebuie înţeles în sensul unui umanism ce este asociat de regulă cu ateismul, ci ca fiind în concordanţă cu psihologia umanistă a lui Maslow, nici freudiană, nici behavioristă, ci orientată în direcţia dezvoltării şi a actua- lizării individului ca persoană, în sensul atingerii unor momente şi stări de conştiinţă spirituală Pentru Rudhyar, care până la abordarea cosmică, filozofică, umanistă de care vorbim, era influenţat de tradiţia teozofiei- oculte, astrologia nu trebuie să rămână fundamental geocentrică, ci trebuie să fie mai degrabă heliocentrică în sensul de a fi „centrată pe persoană”, fiindcă fiecare individ este centrul pro- priului său univers, este „cerul întreg” Fiecare persoană este un sine individual în mod inerent, cu un ritm particular propriu fiinţei sale şi cu o raportare la univers ce defineşte „germenele tipar al fiinţei sale individuale” Valorilor temporale, ciclurilor, Rudhyar le asociază şi un spaţiu constant în fiecare individ, identificând o orientare spaţială fundamentală, ce rămâne ca o „imagine” permanentă a sinelui individual, şi care devine centrul de greutate al acestei astro-psihologii, ce lucrează cu potenţialul 119 GHEORGHE MIHAI / IEROM NEOFIT înnăscut al existenţei individuale din fiecare fiinţă omenească, şi, mai puţin sau în plan secund, cu evenimente exterioare Scopul acestei astro-psihologii este reorientat astfel spre actualizarea potenţialului înnăscut, spre realizarea sa completă Evenimentele nu trebuie atât prevăzute, cât trebuie să se decripteze în sensul semnificaţiei vieţii şi a capacitării individuale, a provocării anga- jării înspre actualizarea propriului potenţial, înspre descoperirea lăuntrică, în propria hartă a cerului şi a transformărilor ei succesive, a păcii interioare ca certitudine realizată, a neclintirii unei aşezări într-o linişte fără valuri, indiferent de conjuncturi, situaţii, evenimente, de un fel sau altul Problema fundamentală, însă, este, recunoaşte şi Rudhyar, una a înţelegerii a ce va să însemne termenul personalitate În concretul ei, personalitatea reprezintă pentru Rudhyar un întreg organic în care natura fiziologică şi psiho-mentală sunt integrate în mod progresiv Pentru el scopul personalităţii umane este să transforme haosul uman în microcosmos, întrucât susţine că numai când omul devine cu adevărat microcosmos atunci se manifestă ca o persoană vie, ca un măreţ personaj Astfel, scopul astrologiei este pentru Rudhyar cel al unei alchimii a persona- lităţii, ce implică transformarea haosului în cosmos, a naturii umane colective într-o personalitate individuală şi creativă Revine deci ca miză tare înţelegerea tainei persoanei, în fond necesitatea căutării şi a lămuririi a cine suntem cu adevărat, identificând, distingând şi străbătând repere teoretice, ca viziune şi model, cât şi ca practică şi, mai ales, ca experienţă profundă, mistică Creştinismul răsăritean are aici o viziune adâncă despre om şi natură, de o reală forţă mistagogică, care e prea puţin cunoscută de astrologii care ies în spaţiul public şi pe la noi, ca şi pe aiurea, adeseori încercând să susţină că în mintea lor trecută, cum altfel, prin iniţiere, că prin Tibet, că prin Peru, că prin Thailanda că prin Siberia, capra s-a-mpăcat, de bună seamă holist non-dualist, cu varza De grija holismului ori a unităţii funda- mentale şi a iniţierii misterice se confundă şi se amestecă ceea ce nu e de amestecat, distincţii fundamentale Modelul şi structura antropologică la care fac trimitere aceşti astrologi spiritualişti, esoterişti, care se vor a fi, totodată, şi creştini, sunt, de cele mai multe ori, marcate profund de viziunea proprie unei spiritualităţi 120 Consens şi disens orientale sau teozofico-oculte, străine de spaţiul spiritual creştin în care subzistă Nu ar strica, pentru cine nu doreşte să amestece lucrurile, să citească cu atenţie Medicina Isihastă pentru a observa o detaliere a chipului omului, apoi repere şi distincţii ale relaţiei între om-înger-natură, ca treime de creaţie, dar şi supra-relaţio- narea acestei treimi de creaţie, om-înger-natură, cu absolutul transcendent, Treimea Divină La urma urmei nici Rudhyar cu această astrologie persona- listă nu e suficient de orientat ca să înţeleagă şi creştinismul în profunzimea personalismului său specific, deşi evocă nevoia identificării unor repere culturale ale viziunii despre lume Printre aceste repere creştin răsăritene, la-ndemână, atunci când vorbim de spaţiul românesc, ar fi distincţia între potenţialul nativ, pe care zice că urmăreşte să îl dezvolte astrologia personalistă, şi potenţialul supranativ care se deschide prin renaşterea baptis- mală, ca o a doua (re)naştere, ce îl face pe om să îşi dezvolte potenţialul de chip, nu doar al omului, ori al naturii, ci de chip creat al lui Dumnezeu E vorba, aşadar, de un dublu potenţial care trebuie actualizat, dezvoltat, atât de fiu al omului, desigur, dar mai ales de fiu al lui Dumnezeu Acest dublu potenţial e real, nu vorbă în vânt În fond, una e să te raportezi la o realitate, supracosmică, transcen- dentă, ca Persoană absolută, a cărei asemănare de chip eşti, tot ca persoană, şi alta este să te raportezi la natură ca macrocosmos, şi tu să te recunoşti ca mare realizare, ca o personalitate, când devii microcosmos De fapt, omul în sens creştin îşi identifică şi îşi recunoaşte chipul de persoană prin supra-modelul chipului de persoană al lui Dumnezeu, nu prin recunoaşterea statului de microcosmos în corespondenţă cu macrocosmosul, adică prin recunoaşterea sa ca „imagine” a cosmosului mare ca un cosmos mic Există o înrudire între om şi cosmos, precum şi cores- pondenţe între om şi cosmos, pe care creştinismul le ştie şi le recunoaşte, dar totodată susţine şi o întâietate a omului faţă de cosmos, fiindcă omul este mai mult decât cosmosul Creştinismul nu gândeşte omul ca microcosmos, ci mai degrabă vede cosmosul ca fiind destinat să fie, nu doar restaurat din starea decăzută, ci şi transfigurat ca un macro-antropos, ca biserică, prin chipul Dumnezeu-Omului, prin chipul lui Hristos Sunt aici implicări ale credinţei O altă viziune asupra lumii şi a omului Aş zice că da 121 GHEORGHE MIHAI / IEROM NEOFIT G M : Mi-am găsit răgaz să urmăresc oarece din interviul dlui prof Bodiu pe TVR3 Dl profesor se declară ateu; n-am înţeles mare lucru din ateismul domniei sale, dar îi reţinui întrebarea „Unde-i sufletul?” Păi, domnule, întrebarea e rău pusă, deoarece „Unde” prezumă spaţialitatea tri sau multidimensională, presu- pune corporalitatea ea însăşi dimensionată într-o geometrie oarecare, aşa încât, sufletul, sentimentele, punctul, numărul ş c , n-au cum să-l primească pe „Unde?” Dar, iată, nu contestăm existenţa punctului, iubirii, conceptului, deşi nu le constatăm prin pipăit, mirosit, gustat, văzut, nu contestăm „punctul de vedere”, deşi realitatea lui este fizic absurdă, în schimb întrebăm „Unde-i sufletul?”, ca şi cum ştim ce declarăm iubitei „te iubesc din suflet”, adică nu exersăm o metaforă că s-a ales praful din iubire Mai afirmă dl profesor că în Rai curg râuri de lapte, aşa ştie (?) el, confundând Raiul creştin cu Utopia baconiană Profesorul meu de Psihologie, din 1957, dl Constantiniu, n-a abordat problema sufletului, nici măcar în treacăt, deşi eram în 1957 La fel, profesorul meu de Psihologie, acad Pavelcu, în 1961, nici măcar în treacăt nu ne-a vorbit despre suflet, cum nici n-a scris în cărţile sale, c-ar fi sau n-ar fi, c-ar fi invenţie dogmatică, că s-ar confunda cu psihicul, cu conştiinţa, c-ar fi o visare religioasă În 1962, profesorul meu de Etică, Ion Grigoraş, binecunoscutul autor marxist, ne-a sfătuit să medităm asupra sufletului şi morţii „fără să ne lăsăm copleşiţi”, expresie folosită mai târziu şi de mine în amfiteatru Raiul – ca şi Iadul – n-au nici o legătură cu viziunea dlui Bodiu Mare lucru să nu te repezi în explicaţiile unui domeniu în care ai convingeri superficiale Toate cunoştin- ţele noastre se bizuie pe structuri logice, problema e să cunoşti şi să respecţi formele logice ale aserţiunilor şi raţionamentelor care fundează şi matematicile şi fizico-chimicele şi sociologiile şi psihologiile şi, în genere, cultura autentică Ca să spui drept, n-am cunoscut atei pe bune, pe fond, deschişi la dialog, dacă ştim ce-i aia dialog, ca să le spui că problema sufletului ţine de mult mai mult decât de religie, inamicul nostru nu-s ceilalţi, ci propria-ne incultură ţanţoşă, lipsa măsurii în înţelegerea omului şi umanităţii Nu suport falsa autoritate ştiinţifică, nu-i suport pe cei care pretind că ştiu, deşi sunt ignoranţi, nu suport savantlâcurile, 122 Consens şi disens şmecheriile verbale, nu-i suport pe cei cu aserţiuni apodictice, adică fără argumente, nu-i suport pe cei care încearcă să mă prostească, nici pe cei care jignesc aiuristic Nu mi-s prieteni, nici colegi, îi declar simplu că nu fac parte din lumea mea spirituală Treaba lor, să le fie de bine N: Subscriu Un doctor în psihologie numaidecât irlandez, Nigel Barber, anunţa cu câţiva ani în urmă că religia va dispărea în 2041, iar ateismul va domni în lume Sigur că, nu se putea altcum, era vorba de un studiu ce cuprindea date din 137 de ţări Aşadar, un studiu apăsat de greutatea unei „legitimări ştiinţifice” În conse- cinţă, cei religioşi pot să se bucure şi să se veselească, mai au în jur de 24 de ani până vor dispărea/suprima ori se vor converti/ reeduca la ateism Cunoscând sorocul, devine lesne chiar ca fiecare om religios să-şi calculeze, încă de acum, vârsta maximă de la care va fi în mod cert ateu, ştiind, prin calcul simplu, ce vârstă va avea în 2041 Barber profesează, pe de o parte, corelaţii între inteligenţă şi ateism, între creşterea calităţii vieţii şi ateism, iar pe de altă parte convingerilor religioase le prevede destră- marea prin accesul la ştiinţă şi educaţie Situaţia spaţiului românesc, dacă această profeţie doctoral psihologică – negreşit ştiinţifică (!?) – vrea cu dinadinsul să se împli- nească, poate fi complicată, mirabilă, fiindcă, din sondajul realizat de Gallup International în 2016, în România doar 3% se declarară atei, iar 89% se mărturisiră religioşi Deci, o majoritate covârşitoare a populaţiei României – 89% – are un sfert de veac la dispoziţie ca interval acordat, un pic mai puţin decât trecu de la Revoluţie, şi 2041 ca prag, profeţit şi trasat de Barber, pentru a trece printr-o mutaţie profundă, prin accederea la punctul de întoarcere Altfel, această poziţie de frunte a României în topul celor mai religioase ţări ale lumii, apare incomodă, stânjenitoare, dacă, urmând grilei de lectură avansată de Barber în Psychology Today, ateismul este asociat cu inteligenţa, fiindcă, pe cale de consecinţă, religiozitatea apare ca o diluare a inteligenţei Cu alte cuvinte, 89% din cetăţenii români suferă de o acută înstrăinare de inteli- genţă, pătimesc de o inteligenţă străpezită, nu de aguridă, ci de religiozitate 123 GHEORGHE MIHAI / IEROM NEOFIT Un ateu declarat, purtător al unei bărbi vrednice de cea a strămoşului său Darwin ori de cea a unui vechi anahoret, me- dicul neuroendocrinolog Robert Sapolsky, profesor la Stanford, afirmă mai acu, ca universitar şi primatolog ce se află, că religia este asemănătoare unei boli mintale Sapolsky compară religia cu schizofrenia, identificând, în modul comportamental al profe- ţilor, acţiuni diagnosticabile Nu ştim însă dacă „caracterul profetic” al predicţiei lui Barber cu privire la 2041 s-ar califica în aceeaşi categorie diagnosticabilă de către confratele său întru ateism, profesorul Sapolsky În orice caz, e sigur că 89% din populaţia României, ce se declară religioasă, gravitează, după dl doctor şi profesor, în sfera patologicului şi a bolilor mintale, anume din această pricină, cea a religiozităţii Nu rămâne decât ca cei 89% dintre cetăţenii români religioşi să se convingă sau să fie convinşi de inteligenţa şi de sănătatea mintală a celor 3% dintre cetăţenii atei, să-i recunoască pe aceştia drept înaintemergători, salvatori, vajnici păstrători, apologeţi, modele/prototipi ai sănătăţii mintale, şi, de bună seamă, ai inteligenţei, deşi mă tem că această recunoaştere încărcată de convingere îi va face pe cei 89% să nu-şi lepede religiozitatea, precum nici să se lipsească de diagnosticul de schizofrenie G M : Cândva m-a preocupat ştiinţa numită Statistica, am citit câteva studii, ba chiar şi un tratat; era pe vremea orientării către sociometrie, domeniu în care am publicat vreo cinci articole Statistica este o ştiinţă, dar şi un excelent instrument de (auto)înşelare, ca în gluma aceea „dacă într-o săptămână Ion a mâncat două găini, iar Vasile n-a mâncat niciuna, câte găini au mâncat statistic fiecare din cei doi?” Întrucât am făcut şi publicat sondaje de opinie conform regulilor am rezerve serioase privitor la sondaje şi la interpretarea datelor statistice Acum: ateismul e o atitudine şi comportament cognafective care trebuie luat în seamă ca şi religiozitatea Raportul dintre ele îmi aminteşte de o întâmplare pe care am publicat-o sub numele „milionul” La întrebarea „tovarăşe profesor, când va pieri religiozitatea?” profesorul de etică Ion Grigoraş, comunist convins, a răspuns public „Va pieri odată cu dispariţia speciei umane” Ateu 124 Consens şi disens propriu-zis indiferent de vârstă, sex, etnie, statut social, cultură, n-am întâlnit niciodată Asta nu înseamnă că nu există, ci că n-am întâlnit eu A fi ateu e foarte complicat, extrem de profund, angajează întreaga conştiinţă a insului, toată fibra spiritualităţii sale, ca şi religiozitatea; a pune semnul egalităţii între ateism şi ştiinţifici- tate e o prostie, sigur, promovată insistent, dar prostie; omul de ştiinţă lucrează cu ipoteze şi teorii în sens popperian, ceea ce nu înseamnă ateism – atitudine şi comportament cognafectiv Oame- nii de ştiinţă se combat între ei în materie de ipoteze şi teorii, nu în materie de concepte, nu de concepţii, ei nu ideologizează E adevărat, unii oameni de ştiinţă ajung în spaţiul ateismului, dar pe cărarea interpretărilor ideologice, cum ajung, în chip super- ficial, cu gândire leneşă, semi şi sfertodocţii De aceea profesorul Grigoraş, comunistul, a dat surprinzătorul său răspuns A fi religios este, de asemenea, foarte complicat, extrem de profund („Ajută, Doamne, necredinţei mele!”) În acest sens vorbim de grade de religiozitate, ca şi de ateism, de altfel Încât, un om de ştiinţă poate fi un mare savant prin teoriile şi ipotezele sale, dar şi profund religios sau ateu 89% dintre români sunt creştini ortodocşi? Procentele îmi spun că au cuprins toate nivelele de cultură, de spiritualitate, toate stratele sociale Iisus Hristos, „medicul”, a venit pentru cei „bolnavi”, iar dacă 90% din francezi, de pildă, nu se simt bolnavi ̶ ceea ce nu-i tot una cu faptul că nu sunt bolnavi – nu înseamnă nici că „medicul” nu există, nici că n-ar avea nevoie de el, ci că ei se simt suficienţi lor înşile, în caz de nevoie spirituală apelând la trata- mente precum vrăjitoria, drogurile, greve şi proteste de stradă, prostituţia, homosexualitatea etc Dacă facem statistici corecte s-ar putea să constatăm situaţii îngrijorătoare Satul Ciclova se întinde şapte kilometri pe valea pârâului Ciclova Acest sat e împărţit de un podeţ în Ciclova de sus, cu vreo 200 de gospo- dării, şi Ciclova de jos, cu vreo 500 de gospodării Biserica creştin ortodoxă din Ciclova de sus e frecventată de 10-15 credincioşi, tot atâta de ţărani ca şi restul de peste 250 care n-o frecventează Biserica creştin ortodoxă din Ciclova de jos e frecventată de vreo 50-60 de credincioşi, tot atâta de ţărani ca şi restul care n-o frecventează Etnic, cultural, ca vârstă, ca ţărănie nu-i nici o 125 GHEORGHE MIHAI / IEROM NEOFIT deosebire între cele două Ciclove Putem presupune că 7-800 ţărani cu patru sau opt clase sunt atei, luminaţi, zdraveni la cap, iar ceilalţi 50-80, tot cu patru sau opt clase, religioşi îmbâcsiţi, victime ale inculturii lor? Conform susţinerilor militanţilor ateismului lucrurile ar trebui să stea pe dos La trei kilometri, în munte, se află mânăstirea Călugăra, asaltată sistematic de credin- cioşi din Ciclova La retârnosirea bisericii ei, săptămâna trecută, au participat 2-3000 de credincioşi din Caraş, Timiş, Mehedinţi, Arad, Olt, ţărani, lucrători, intelectuali, femei, bărbaţi, tineri, copii, „bolnavi” care l-au căutat pe Medic Greu şi cu ateismul acesta Pelerinul nu-i orice ins, el are o ţintă teleologică precisă, neinclusă în statistici, Doamne, fereşte Şi soldatul sovietic avea ţintă precisă, ca şi cel american, orice soldat, dar pelerinul nu urmăreşte moartea cuiva, ci rugăciunea către Soldatul se duce hăt la ordinul exterior sieşi, pelerinul e mânat de o lăuntricitate inefabilă Pelerinul se jertfeşte, soldatul se sacrifică, poate Cruciaţii au fost soldaţi, nu pelerini, ei l-au socotit pe Mântuitor un fel de general-mareşal, nu Izbăvitor La Iaşi, zilele acestea, s-au aşezat cuminţi, la cozi de peste patru kilometri, zeci de mii de pelerini, nu de soldaţi, să aducă prinos Cuvioasei Parascheva, nu să-i mântuiască, nu, ci să-i ajute spre Mântuire Ce-i de discutat? N: Nu mă bag să comentez spusa lui Keshavjee – indian, născut în Kenya, pastor reformat în Elveţia, cu diplomă pentru un studiu de excelenţă dedicat gândirii lui Mircea Eliade ̶ cum că există trei feluri de minciuni: minciuna mică, minciuna mare … şi statisticile Încerc să înţeleg cum stăm cu statistica şi sondajul, cu aproxi- mările şi ponderile în instrumentarul şi măsurătorile sociologice care ne trasează cadre de vizibilitate a realităţii pasibile de cuantificare şi transpunere în tabele, grafice, procente, diagrame etc Ce ne poate spune o astfel de abordare despre inevitabilul efect comunitar al nenumăraţilor pelerini, într-adevăr cuminţi, care au aşteptat peste 12-15 ore, ziceau unii, 18 ore, ziceau alţii, la rând pe străzile Iaşiului pentru a se închina, implicit mărturisind credinţa? Sau despre cei zece drepţi care ar fi putut salva, pentru dreptatea/ cucernicia lor mediatoare, cetăţile Sodomei şi Gomorei de la o pieire, altfel deja sortită pentru nelegiuirile strigătoare la 126 Consens şi disens cer săvârşite? Probabil îşi declină competenţa, fiindcă iese din sfera obiectului său de studiu şi a metodologiei aferente, întrucât ne aflăm situaţi aici într-un alt orizont, cel al credinţei, ca vedere a celor nevăzute (şi prin cele văzute!), care prezumă, de pildă, spun o banalitate, că dăinuirea, continuitatea istorică a unei cetăţi, a unui spaţiu comunitar amprentat specific, implică şi factori imponderabili, precum existenţa unor, să le spunem aşa, cu un iz de film apocaliptic, avertizori sacrosanţi, recunoscuţi sau nu, cunoscuţi sau nu de comunitate, dar care există ca atare şi nu doar pentru că se declară sau autodeclară că ar fi astfel În fond, cât de important întru adevăr este omul îmbunătăţit, omul lui Dumnezeu, care, din neam în neam, leagă, după măsura lui, pe cele de aici cu cele de dincolo, adică pe cele mundane cu cele extramundane, şi, important zic, nu doar pentru sine însuşi, ci şi pentru o comunitate întreagă în extensia sa istorică şi metaistorică Măsura credinţei unor astfel de oameni intră de bună seamă într-un spectru inefabil de evaluare tare ce scapă unor cercetări după criterii şi metode degrabă supuse cuantificării, procentualizării, proceduralizării, dedate fiind numărătorii, măsurătorii, formalizării, algoritmizării De fapt, şi că matematica este însăşi ştiinţa exactă, numaidecât supusă univoc logicii, calculelor, algoritmilor şi cifrelor este mai degrabă un mit, semidoct Într-un excelent articol despre cunoaşterea ştiinţifică în orizontul experierii tainei, apărut de curând în Chipul iconic (VI), matematicianul şi teologul Florin Caragiu indică spre o dimen- siune apofatică a cunoaşterii ştiinţifice ce reiese şi din imposibi- litatea fundamentării matematicii doar pe logică şi din caracterul deschis al teoriilor matematice însele Astfel, surprinde cum încercarea lui Frege de a clădi matematica pe logică, încercarea lui Whitehead şi Russel de a duce mai departe programul lui Frege, culminând cu Hilbert şi viziunea sa asupra unei matema- tici exacte, absolut riguroasă, formală, statică, şi încercarea aceluiaşi Hilbert de a fixa pragul cunoaşterii matematicii în abilitatea de a născoci o „procedură mecanică”, au fost submi- nate de teorema incompletitudinii lui Gödel, cea a prezumării existenţei în sânul fiecărei teorii a unor propoziţii asumate ca adevărate, însă, nedemonstrabile în interiorul teoriei respective 127 GHEORGHE MIHAI / IEROM NEOFIT Cu alte cuvinte, intuiţia, inspiraţia şi nu doar logica, sunt impli- cate şi în matematică ca într-un act de cunoaştere ingenios, creativ, nu doar raţional, logic, ordonator Caragiu ne pune în atenţie şi chemarea la depăşirea pretenţiilor obiectivizante ale ştiinţei, chemare ce ar putea determina reflecţia contemporană asupra ştiinţei să întrevadă, să descopere ceea ce poate însemna cu adevărat identitatea persoanei implicată în actul cunoscător într-un spaţiu participativ, în orizontul unei obiectivităţi subiec- tivizate Ţintesc din nou, inevitabil, cine-le persoanei! Apoi, gândesc că universitarii pregătiţi în ale sociologiei şi instruiţi în cele ale măsurătorii şi ale sondajelor indică măcar oarecând cursanţilor lor lectura cărţii lui Guénon, apărută, nu recent, ci în 1945: Domnia cantităţii şi semnele vremurilor S-ar poziţiona poate paradoxal mai aplicat şi mai deschis între măsu- rători, procente şi semne ale vremurilor, nu doar decelând între tendinţe şi domnii în/din sânul unei paradigme ce se vrea a fi una a progresului şi nu una decadenţei, ci şi străbătând către nevoia recuperării unui sens spiritual mai subtil, a unui orizont arhetipal, calitativ, desigur nepotrivnic cantităţii Ar putea deveni astfel participanţi la recuperarea ori renaşterea/întruparea unei ordini primenitoare mai adânci ce nu face din cantitate piatra din capul unghiului, din om un număr şi din lume un cod de bare Cert, există şi acel ateism militant, pe alocuri chiar agresiv, contondent, precum există şi tendinţe de a îmbrăca ateismul cu haina ştiinţei pentru a-l legitima apodictic ca unic girant şi garant al iluminărilor ştiinţificităţii Suprapunerea ateismului cu ştiinţa sau punerea semnului egal între ateism şi ştiinţă e aşa cum aţi punctat, subscriu, o gogomănie, ce e drept încă practicată Ateismul e atitudine şi comportament cognafectiv, spuneţi, şi ca atare trebuie că prezintă în întrupările sale individualizări, speci- ficităţi şi un posibil gradient, nuanţe E oareşce diferenţă, bună- oară, între ateismul teoretizat şi practicat de materialismul dialectic marxist şi ateismul doctrinar şi experienţial budist, care nici el nu e omogen, ci prezintă diverse ramificaţii Însă, chiar antropologic vorbind, chestiunea conştiinţei sufletului ca substanţă, ca permanenţă scapă întreprinderilor atee În aceste considerente, ateismul este deficitar şi în plan antropologic nu doar cu privire la referentul absolut, la identificarea Divinului 128 Consens şi disens Cât despre interogarea prof B ce vrea să „localizeze” sufletul, unde-le său, s-ar putea răspunde în primul rând că… sufletul… este Fiindcă este asemănarea după chipul Celui ce Este doar descoperit cunoscut: Eu sunt Cel ce Sunt Atunci, unde este cel ce este? Răspuns: unde este (-le este) Adică în sine, adică în eu, adică în cine (?), adică în mine, adică în tine… Apoi, dacă întrebarea este ţesătură de gând şi gândul este în consistenţa sa intrinsecă energie de minte-corp, iar corpul este interior sufletului, cum zice un religios, mare sacerdot, mistic şi trăitor român, cu nume şi chip, D Stăniloae, întrebarea – unde este sufletul? –, în realitatea sa de gând-energie de corp, se iveşte şi se află situată în interiorul sufletului ca o întrebare, mirare a minţii-corpului, ce, din perspectiva sufletului, nu mai ştie unde se află A uitat A uitat unde este! Să-i reamintească cineva!? Cine şi ce ? Cum? Sufletul său!? Dacă cineva i-ar trezi sufletul… Sau dacă sufletul s-ar deştepta pe sine!… În fond, spaţiul este în fiinţă ca cea care este însăşi a fi-ul permanent Conştiinţa-sufletul este fiinţialitate ca a fi-ul realitate, şi ca atare cuprinde spaţiul şi înveleşte corpul-conştienţa Întrebarea „unde este sufletul?” ţine de conştienţă, localizabilă şi localizată Răspun- sul ţine de conştiinţă, identificabilă şi identificată, nu localizată Trecerea de la conştienţă la conştiinţă, articularea lor, nu se predă la catedră, şi nu ţine de primatologie, biologie ori neuroendocri- nologie, ori Identificarea sufletului este o trezire, o regăsire, o conştientizare, o încredinţare E un punct de vedere religios acesta ? De bună seamă, aş zice La fel este şi cel care ne previne că sufletul se poate pierde (vai de cel ce-şi va pierde sufletul său !) sau cel care binevesteşte că a-ţi câştiga/regăsi sufletul e mai mult decât a câştiga/cuceri lumea întreagă Că cineva se grăbeşte să pună un diagnostic peste acestea zise care privesc inefabilul nepreţuit şi negrăit al sufletului, nu e imposibil, după cum se vede, astăzi Am avea de a face în cazul acestui diagnos- tician cu un alt punct de vedere, unul ce se crede localizat, şi obiectiv şi ştiinţific, şi negreşit adevărat G M : Ca orice proprietar, cred că fiecare om cu scaun la cap, cu minte cuminte, are minimal un punct numit punctul meu Sigur, poate să aibe şi alte meu-uri: contul meu, costumul meu, 129 GHEORGHE MIHAI / IEROM NEOFIT guvernul meu, şeful meu, ocazionale sau permanente, dar aici mă refer la punct Eu am acum un punct, nu orice fel de punct, normal, poţi să crezi, cu toată dragostea, ci unul de vedere şi nu orice punct al meu de vedere, ci şi personal, ca orice om responsabil cu minte cuminte, căci al meu fiind, punctul meu de vedere s-ar putea să nu fie personal, aşa cum am cravata mea, dar nu e personală, chiar dacă afirm că e a mea Îmi exprim punctul meu de vedere personal în orice ocazie cu străşnicie, mi-l preţuiesc, şi nu l-aş schimba pe nimic, fiind al meu personal Iar când întâlnesc alţi proprietari de puncte de vedere personale socotesc că numai al meu e autentic, adevărat, real, deoarece e al meu şi n-am îndoieli că ar fi altfel decât autentic, adevărat şi real Uneori mi-l ascund – din prudenţă, de teamă, din respect pentru mine – alteori îl arăt cu mândrie, iată punctul meu de vedere, personal, aşa cum mi-arăt cravata sau pixul În anumite situaţii accept să-l negociez dar, repet, dar numai cu condiţia sine qua non să devină unghi, unghi de vedere, întrucât într-un unghi încap mai multe puncte Şi unghiul de vedere e personal, e al meu, însă e mai tolerant, cu atâta mai tolerant cu cât e mai deschis, se apropie de 180 de grade Atunci se preface în linie dreaptă şi începem o discuţie unghiulară că pe ce punct al liniei drepte se află punctul meu de vedere? Eu mă situiez într-un punct, în punctul meu de vedere, personal, din care văd lumea Acum mi-am expus punctul meu de vedere, personal, asupra punctului de vedere Că anume ce înseamnă punct e simplu – citiţi prima propoziţie din Geometria lui Euclid E fascinant! Incendiar!! Exploziv!!! Dar, dar, zic, mai ales zguduitor Este posibil să exprim punctul MEU de vedere obiectiv? Păi, ori e al meu, ori e obiectiv, cum nici punctul nostru (?) de vedere, căci doi oameni nu încap într-un punct, fie el şi de vedere, meta- foric Asta mi-aminteşte de celebra expediţie pe Kilimanjaro (?) a cinci savanţi de specialităţi diferite Ştiţi ce-a ieşit! Dar dacă intro- ducem în argumentare p d v dat, ce se întâmplă? Să cercetăm După anul domini 1989 statul România avu patru Preşedinţi Corect Sub patru Preşedinţi avurăm 14 prim-miniştri, circa 200 miniştri, peste 2000 de parlamentari şi UN Guvernator al Băncii NAŢIONALE Române Trecură patru preşedinţi, 14 prim- miniştri, circa 200 miniştri, peste 2000 de parlamentari, chiar şi 130 Consens şi disens cinci şefi SRI, dar guvernator al BNR a fost unul singur, în 26 de ani Astea-s datele Obiective Din punctul meu de vedere, perso- nal, acest Guvernator este cel mai (maximus) vrednic om în Stat, cel mai de neclintit prin serviciile sale devotate în slujba naţiunii (Banca pe care o conduce se cheamă Naţională), cu profesiona- lism nedezminţit conducând Statul naţional pe drumul neabătut către democraţie, pace, pâine, progres, prosperitate, propăşire E punctul meu de vedere, dar ce alte concluzii se pot trage? Dacă vremuirile din ultimii 26 de ani, valuri-valuri, nu l-au clintit, concluzionez că nu este doar cel mai puternic bărbat de stat, ci este şi cel care a adus cele mai relevante contribuţii la ridicarea nivelului de trai material şi, implicit, spiritual, al naţiunii Sigur, îmi vei replica faptul că a acţionat împreună cu echipa sa de profesionişti-experţi devotaţi aceleiaşi cauze, însă echipa sa a fost mai puternică decât orice guvern sau parlament, câtă vreme finalitatea a fost aceeaşi Deci, p d v -ul meu, subiectiv, se sprijină pe date obiective, de neînfrânt Marx a scris că înainte de a face artă, filosofie, politică omul trebuie să-şi asigure cele necesare traiului, în sens economico-financiar Or, tocmai asta a făcut, vrednic, venerabilul Guvernator al BNR, în 26 de ani, căruia, în plus, îi port un respect cetăţenesc neţărmurit Oricâte cârteli ar interveni, p d v -ul meu e aproape imbatabil N: Savuroasă arătare a punctului de vedere! Imbatabil, într-adevăr! Dar, aproape! Minunat! Acest aproape dinaintea lui imbatabil face ca imbatabilul să fie imbatabil şi nu prea Lasă loc măcar unui călcâi de vulnerabi- litate imbatabilului acest aproape, proxim aproximativ Aproape imbatabil e un imbatabil cu rest fiindcă, trebuie să recunoaştem, aproape imbatabil nu se suprapune la muchie pe imbatabil, mai rămâne ceva Acest punct de vedere imbatabil cu rest îl arată la urma urmei pe aproape imbatabilul nostru referent, adică pe Guvernator, ca imbatabil cu rest, cu lipsă Dator, deci Rămâne să se descopere, să aflăm Chestiunea nu e oarecare şi fără impli- caţii, gândesc Dacă venerabilul Guvernator nu e Guvernator al lui însuşi, ci al Băncii Naţionale, şi aceasta nu îşi aparţine sieşi, ci României, iar aceasta nu e a ei însăşi, ci este a cetăţenilor români, Guverna- 131 GHEORGHE MIHAI / IEROM NEOFIT torul nu e oare Guvernatorul nostru al cetăţenilor români? Atunci restul Guvernatorului nu e şi restul nostru, datoria lui nu e şi datoria noastră? Altfel zis, lipsa lui (mică, cât de mică) de aproape imbatabil nu e şi lipsa noastră (mai mică, cât de mică)? Suntem, zic, aproape imbatabili şi vrednici de respect, aproape Apoi, dacă Guvernatorul este poate al Guvernanţei, ca formă, să-i zicem postmodernă (că sună bine), de administrare globală supra şi infra statală, ori glocală, cum ne-o pune în vedere o teorie, atunci şi noi suntem ai Guvernanţei, care, fiind preocupată de împlinirea unui sens financiar-economic, sau, mai întâi şi dincolo de toate, economico-financiar, pare că nu vrea să se certe cu Marx De ce ar face-o? La urma urmei, cine e acest nemuritor Marx? Că Guvernanţa poate pune şaua pe Stat, pe instituţiile lui nu e chiar imposibil, ci chiar realizabil, aproape Odată şaua pusă, Guvernanţa călare devine o Bună Guvernanţă atunci când călăreţul (Guvernanţa) struneşte, îmblânzeşte calul (Statul), atunci când Guvernanţa umple de conţinut şi coordonează, se insinuează în mişcările peristaltice ale Statului (prin instituţiile acestuia), deci atunci când calul şi călăreţul sunt una, când Guvernanţa devine totul în toate Cetăţenii? Cam merg în urma calului Calul nu mai e al lor Ei cam sunt ai calului, deşi continuă să creadă în calul lor, cum că ar fi al lor Dar calul acesta e de acum un troian al Guvernanţei, e virusat Iar un virus troian, ştim de la IT-işti, e un program deghizat ce deschide uşa unui sistem, în cazul de faţă convenim să îl numim cal, către un acces neautorizat Neautorizat de cine? De cei în drept, adică de către cetăţeni Să-şi ia calul înapoi, zic, până calul nu-şi însuşeşte un alt punct de vedere şi nu îşi pune şi ochelarii, de cal, fireşte Construcţia punctului de vedere valid asupra condiţiei aproape imbatabile a Guvernatorului, pornind de la date obiec- tive, şi apoi trecerea, transmutarea acestui punct de vedere în proprietate subiectivă mi se par vrednice de luat în atenţie Prin urmare, reţin că poţi avea un punct de vedere care, deşi te ţii de el, că de, e al tău, totuşi acest punct de vedere nu e numaidecât şi personal Poţi fi proprietar de punct de vedere, dar a fi proprietar al unui punct de vedere nu înseamnă, aşadar, cu necesitate că acest punct de vedere e şi unul de caracter personal 132 Consens şi disens Miezul este într-adevăr ce va să însemne un punct de vedere personal? În ce fel ne instituim ca persoană purtătoare devoa- lantă a unui autentic, real, adevărat punct de vedere? Revine, în orice caz la a ne (re)cunoaşte şi identifica, mai întâi şi mai întâi, chipul fundamental de persoană Creştinismul răsăritean leagă, se ştie, descoperirea propriului chip de persoană de un sens iconic, de o recunoaştere a sa ca asemănare a unui prototip, de un chip al lui Dumnezeu în om E implicată şi o grilă de lectură subiectivă în citirea obiectivă, se pare Care o fi punctul de vedere al cărui proprietar este însuşi Guvernatorul? Nu ştiu Desigur, punctul de vedere avut în proprietate, ca orice proprietate, este interşanjabil Punctul de vedere ca proprietate poate să treacă de la un proprietar la altul Aşa poţi să-ţi însuşeşti, să ai în proprietate şi să uzezi de un alt punct de vedere pe care îl preiei de la altcineva Punctul de vedere insinuat de însăşi Şarpele în Grădină – pe care Eva îl însuşi, îl preluă în proprietatea sa, conformându-şi acţiunea după acesta – fu că, mâncând din Pomul cunoştinţei binelui şi răului, şi Eva şi Adam vor fi ca Dumnezeu Dumnezeu, văzând goliciunea înfrunzită a căderii celor doi şi ascunzişul în tufiş, constată cu ironie: Iată Adam şi Eva s-au făcut ca noi cunoscând binele şi răul Ironia, atribuită lui Dumnezeu însuşi, consemnată încă în Cartea Facerii, îi avea în vedere pe cei doi protopărinţi, ce realizaseră deja un prim schimb de puncte de vedere Realitatea se dovedi a fi alta O altă faţă a obiectivităţii îi luă în stăpânire, le înăspri palmele şi le înlăcrimă ochii G M : Arma retorică a scriiturii mele nejuridice şi nefilosofice e ironia; să n-o confundăm cu miştocăreala, cu înjurătura, cu batjo- cura că nu ţine de demnitatea nimănui Ironia e figură retorică pe care încerc să o exersez de multă vreme; o găsim şi teoretizată şi practicată de către cei înclinaţi spre spiritul de fineţe, cum se zicea odinioară Ironia poate fi de mai multe feluri cognafective: muşcătoare, blândă, brutală, ocazională, aristocrată, burgheză, naivă, profundă, directă, indirectă, etc , dar niciodată jignitoare, chiar dacă destinatarul n-o pricepe niciodată sau mai greu Ironia ţărănească din proverbe şi cimilituri pare, dar nu e grosolană, învaţă înţelepciunea comunitară, menţine tradiţia cugetativă şi pe aceea practică în lung de generaţii (citiţi-l pe Marian şi pe 133 GHEORGHE MIHAI / IEROM NEOFIT Gane şi pe Sadoveanu şi pe Marin Preda şi mă veţi confirma) Un coleg se întâlni cu Nicolae Iorga pe treptele Universităţii; „Urcaţi, urcaţi, domnule profesor” i se adresă acela, „Da, iar mata, cobori, cobori”, îi răspunse savantul Poetul Malherbe despre o domni- şoară „Şi roză, ea trăieşte cât trăiesc rozele; doar o dimineaţă” Astea, câteva, ce-mi amintesc acum, scriind feisbucheşte Ironia, de bun simţ, are o funcţie cognitivă certă: educă, instruieşte, luminează spiritul; are şi funcţie afectivă: întoarce sensibilitatea către căldura sufletească dată de valorile autentice Ironia relevă insului Logosul din el şi, astfel, îl îndrumă; de aceea se spune că are rol pedagogic, lato sensu Din păcate, într-o socie- tate scrâşnitoare, încruntată, suspicioasă, cu apucături tiranoide, spiritul ironic de bună calitate se pierde înaintea a tot felul de obtuzităţi, a tot felul de confuzii grăbelnice Cred că ironia trebuie exersată pentru a (ne) curăţi cugetul Recomandare: nu fiţi ironici în interviurile cu procurorii, cu poliţiştii, cu jandarmii, cu bancherii, cu funcţionarii în exerciţiul atribuţiilor de serviciu E foarte periculos N: Curat periculos Pe la începutul anilor 90, perioadă ce a însemnat şi un început, mai întâi de nedefinită, dar fremătătoare căutare apoi de regăsire şi păşire pe calea credinţei, am dat peste scrierile Filoca- lice, aflând despre existenţa unor nevoinţe ale curăţirii şi ale desăvârşirii omului, de o interiorizare a rugăciunii neîncetate, de o trezvie a minţii, de un război nevăzut, altfel zis, de asceza şi mistica specifică creştinismului răsăritean Chestiunea unei desă- vârşiri a omului e de o imensă, apăsătoare şi angajantă provo- care Sau, mă rog, ar trebui să fie pentru orice om care îşi ia în serios calitatea sa de fiinţă umană, şi nu dezertează din faţa propriei meniri lăsându-se sedus de lucirile calpe ale unei vieţi înfundate, fără rost spiritual Desăvârşirea îţi pune în atenţie provocarea că nu eşti doar atât şi doar aşa cum eşti Te poţi îmbunătăţi Însă, îmbunătăţirea, cea la care mă refer, nu e fără un sens iconic, fără o raportare la model, fără o asemănare după chip Nu e în afara Adevărului, nu e o devenire oarecare În fine, altceva ţintesc, legat de ironie 134 Consens şi disens În acea perioadă de început, încercând o repliere spre sine, o decantare de gânduri, o lucrare de trezvie, mi-am reproşat, printre multe altele, o mult prea curentă, acidă şi înţepătoare, atitudine ironică lansată, săgetată în aproapele Am găsit de cuviinţă să şi mărturisesc aceasta într-o spovedenie la un duhov- nic renumit de la mănăstirea Antim Aveam să înţeleg însă tot în acea perioadă, şi nu ca urmare a acelei mărturisiri, că nu calea reprimării ironiei, ori extracţia ei din atitudine e numaidecât calea achiziţiilor îmbunătăţirii personale Lămurirea a venit din lectura unui volum al părintelui Stăniloae dedicat spiritualităţii poporului român, în care, renumitul teolog şi mistic, susţinând că nu se poate contesta faptul că poporul român practică copios ironia, punea ironia şi umorul printre trăsăturile româneşti evidente, de netăgăduit Aşadar, ironia şi umorul nu sunt văzute ca atitudini sepa- rate, ci ca unele coexistente care se pot impregna una în alta, precum şi conlucra, dar care se şi hotărnicesc într-un fel în tăie- tura lor, îmbrăcându-se într-o haină de îngăduinţă, de înţelegere Cunoaşterea pătrunzătoare a omului e în chip interesant pentru teolog cea care „explică şi ironia şi iertarea românească” Ironia de care vorbeşte dovedeşte un ascuţit spirit de observaţie şi o sesizare fină a oricărei trăsături care se abate de la măsura potrivită, atestând o conştiinţă lucidă ce străbate spre ce ar trebui să fie omul în profunzimile sale indefinite, dar care intuieşte, totodată, manifestări alterate ale chipului său firesc Ironia fixează biciuit, în pleasnă, formele strâmbate pe care le poate lua realitatea concretă a chipului de om Dar caracterizărilor ironice, chiar şi poreclelor, li se recunoaşte implicarea într-o lucrare peda- gogică, li se atribuie şi un rol de îndreptare, un efect restaurator al firii atât în chip personal cât şi comunitar Mărturisesc că m-a lămurit această prezentare filocalică a ironiei, înrădăcinată în spaţiul propriu, pe care am întâlnit-o la marele nostru teolog Pe de o parte, am înţeles că ironia e practi- cabilă şi pe trepte elevate de spiritualitate, şi că nu e numaidecât culpabilă şi o atitudine păcătoasă Mai mult, am reţinut că anga- jează şi o recunoaştere subţire a chipului propriu al omului, în profunzimea sa, în raport de care de fapt lecturează formele scâlciate ale manifestării sale atitudinale, comportamentale Pe de 135 GHEORGHE MIHAI / IEROM NEOFIT altă parte, am constatat integrarea ironiei între trăsăturile firii româneşti şi o înţelegere a spiritualităţii creştine, nu după un fond abstract, deztrupat, eterat, vaporos, ci după întruparea sa în contextul rădăcinilor unui spaţiu propriu Astfel, îmbunătăţirea omului, chiar desăvârşirea lui, se arată nedesprinsă de o întrupare contextuală, de o modelizare, iconi- zare i-ar fi zis isihastul, înrădăcinată, deci S-a mai vorbit, de altfel, de curente spirituale chiar în ortodoxie, după cum şi de existenţa în sânul creştinismului răsăritean a unor modele spirituale, precum cel sinaitic, atonit, slav, respectiv carpatin De modele, chiar de stringenta nevoie de modele, ce să zic, se tot vorbeşte G M : Modelul este rezultatul unei activităţi mentale specifice, metodică sau spontană, numită modelare, prin care un obiect, o funcţie, o structură, un proces sunt reconstruite după anumite criterii, făcându-se abstracţie de ceea ce s-ar aprecia, cazual, ca fiind neesenţial, accidental, neimportant pentru modelator, astfel încât să-i fie utilă cunoaşterea mai profundă a originalului De aceea, modelarea nu e copiere, nu-i plagiere, nu-i mimare a originalului În acest sens, a lua ca model Constituţia belgiană, de pildă, nu înseamnă a o traduce în limba română, mot a mot Când Pasteur recomandă tinerilor „Aveţi cultul oamenilor mari” se referă la „Găsiţi-vă modele de oameni mari” în comportamen- tul social, în ştiinţă, în artă, în politică ş a , făcând abstracţie de trăsăturile de caracter negative, repulsive, accidentale etc ale acelora Domnul Trandafir a fost pentru Sadoveanu un model de învăţător, pentru Culianu domnul Mircea Eliade a fost un model de savant, pentru Galilei sistemul lui Copernic a fost un model cosmologic, pentru Georgică taică-său a fost un model de meseriaş D-aia se spune, cred, că o generaţie fără modele e o generaţie fără repere Îngăduie-mi, te rog, să nu intru în detalii tehnice privitoare la formele modelării, la regulile şi operaţiile acesteia, la tipuri de modelare, că ar fi caraghios pentru discuţia noastră amicală care, şi ea, pentru eficienţă, urmează un model, adică nu-i alandala Chiar dă-mi voie să spun că numărul unu e un model abstract al entităţilor îngrozitor de diverse, pe când cifra 1 e modelul scriptemic european al numărului 1 Cifra 1 nu e copia numărului unu, eu nu-s copia nimănui Pe de altă parte, 136 Consens şi disens pui o problemă de discutat: Adam şi Eva nu fură modele pentru nimeni, căci n-aveau pentru cine, iar din clipa părăsirii Raiului iarăşi n-aveau a fi modele „că în păcate m-a născut mama mea”, cum zice careva Plecaţi din Rai, cum scriu vechile texte, perechea originară fu investită ea şi urmaşii ei cu liberul arbitru, fac sau nu fac voia Domnului Unde e soarta? Nu-i Herr Iohannis, ca să dau un exemplu de creştin, domnul Băsescu, Constantinescu, Iliescu, primarele din satul meu au posibilitatea alegerii, ce treabă are Dumnezeu că au ales strâmb după Criteriile Dumnezeieşti? Ei, aceştia, or fi având modele, da habar n-am ce modele Pe când era Emmanuel, fiul meu, prin clasa a VII-a doamna profă de limba şi literatura română întrebă pe fiecare din clasă, plecând de la o lecţie oarecare, n-o ştiu, ce model de personalitate are; o parte a râs stingherită, altă parte a zis că Eminescu sau Sadoveanu sau , iar fiu-miu a răspuns „tata” Profa a rămas des- cumpănită, clasa a izbucnit în râs, Emmanuel a repetat senin „Tata e modelul meu” „De ce tocmai tatăl tău?” îl întrebă curioasă profa Emmanuel rămase pe gânduri ca într-un târziu să explice „Aş vrea să fiu bărbat, soţ, tată şi intelectual ca el” Adevărul e că doamna profă habar n-avea de taică-su, că la şedinţele cu părinţii se tot prezenta mama Mai apoi, profa mi-a relatat întâmplarea care, drept să spui, m-a tulburat Zilele trecute discutai cu Emmanuel ajuns coşcogea studentul, de una de alta şi-l iscodii că anume care e modelul lui de personalitate Zâmbi „Tu”, îmi zise, „cu defectele şi calităţile tale, tu, cu bunele şi relele tale” Mă întristă răspunsul, pe cuvânt „Aş vrea eu să am defectele şi calităţile tale, tocmai pencă aş vrea, aspir”, adăugă Mare lucru să aspire sau să nu aspire fiii la taţi- modele într-o lume juvenilă în căutare de modele vii, percepti- bile, cum se zice Asta – în legătură cu modelele tineretului pesedist, liberal etc Bănuiesc, fireşte, că tinerii lideri pesedişti şi liberali nu avură ca modele de personalitate taţii lor, decât dacă aceia fură altceva Emmanuel, fiul meu, n-are cum să fie lider de un fel sau altul, deoarece are ca model pe taicău-su, nu pe madama cutare, pe Herr cutare ş a m d Textul pare destul de trufaş, recunosc Faptul că Emmanuel mă ia de model nu tre să fie considerat ceva absolut, întrucât a luat destulă distanţă de mine, aşa cum şi eu de tata, de-o pildă, 137 GHEORGHE MIHAI / IEROM NEOFIT odată ce ne-am conturat personalitatea şi ne-o tot reconfigurăm pe parcursul vieţii, sub asalturile vremurilor şi vremuirilor, chit că vrem, chit că nu vrem Pe mine nu m-a întrebat nimeni (nici eu nu m-am întrebat la ceas potrivit) ce model de om mă strădui să fiu Întors în trecutu-mi nefalnic, hăt, înapoi, mi-amintesc voios că îl imitam pe părintele Petrovanu, blândul, molcomul, iertă- torul, zâmbitorul, închinătorul, că mama exclama „Popă te fac, Ghiţişor” În adolescenţă şi studenţie mi-am luat ca reper pe Nicolae Iorga, aşa cum şi atâta cât am priceput din personalitatea aceluia de prin cărţi, dar după 30 de ani reperul meu de perso- nalitate deveni academicianul Vasile Pavelcu, pe care l-am iubit şi l-am admirat ca savant, ca bărbat, ca om de lume, ca soţ, da adecvându-l la exigenţele mele, la vremurile în care mă petre- ceam Însă a lăsat urme adânci în credincioşia mea părintele Petrovanu, academicianul Pavelcu şi-a pus definitiv pecetea pe modul meu de dascăl, pe modul de a dialoga, pe stilul artistic de a convieţui, cum Constantin Noica mi-a fost reper pe căile filoso- ficeşti, nefiind eu imitator al niciunuia din aceştia, fără să mă despart de ei Georgică, fiul lui Gică, zidarul din Ciclova, şi-a măsurat personalitatea să fie măsura lu taică-su, da în chip critic, model, da, şi-o fi zis, da nu întrutotul ca tata Ş-avea motive s-o facă Nu curvar, nu beţivan, ca tata, da iubitor de familie, de biserică, de meserie, de cuvânt, ca el Modelarea fiecăruia care-şi ia repere e problemă grea de viaţă şi nu poate fi redusă la asta sau la asta Că, mă întreb, care le fură reperele de viaţă ale cutărora, şir lung, băgaţi în afaceri politiceşti, economiceşti, culturaliceşti, ei? E o temă de cercetare ştiinţifică şi de reflecţie! Modelul de viaţă a lui Steinhardt, al lui Herr, al comandantului de navă, al academicianului Surdu, al madamei Udrea, al lui Al I Cuza, al lui Henric VIII, al lui Petru Întâiul, al vecinului meu, Timotei, al unchiului Petre, din Cârpiţii Iaşului, al bulibaşei din Ciurea etc? Şi iac-aşa, din una, din alta, ajung la modelul modelului de fiinţare, nu al atomului, nu al universului, nu al biodiversităţii corporale, ci al omului de toate zilele, în întregimea lui biopsiho- socială, adică al unuia praxioaxiologic Aici ne întâmpină „EU sunt Calea, Adevărul şi Viaţa” Grea întâmpinare, primită în varia feluri de cei cărora li se recomandă, li se cere, oamenilor 138 Consens şi disens Ce Petrovanu? Ce Iorga, Pavelcu sau Noica? „EU sunt Calea, Adevărul şi Viaţa” Ce Henrici, Petre, Ludovici, Einsteini, Hitleri, Sharoni, Darwini, Sun-ian-tseni, imperatori sau Herri, califi, profeţi, problema e a Căii, Adevărului şi Vieţii, care nu e nici o problemă, decât Aici e un joc îndeajuns de ghiduş să înveţe sau să se zglo- bească, pur şi simplu, ori poate amândouă, cu substantivul model şi verbul a modela Textul mi-a fost provocat, pe bune, de o discuţie cu fiu-miu, chiar aşa cum am relatat-o şi m-a îndemnat ideea unui anume tip de model, cel instructiv-educativ, unei specii de acţiune modelatoare Despre model şi modelare s-au scris cărţi, studii şi articole foarte serioase că tocmai de aia nu mă înşir şi încerc să nu repet Mi se pare că există modelări şi modele instinctuale în lumea pre şi protoumane, există modele şi modelări ştiinţifice în toate ştiinţele asupra cărora insistă Logica Inductivă şi Metodologia, despre ele fac vorbire Etica, Pedagogia şi Psihologia când se adâncesc în analizele formării personalităţii Neîndoielnic, omiliile (scurtele cuvântări ale preoţilor noştri ortodocşi) folosesc raţionamentele de analogie, o seamă de figuri retorice construite cu modelele, tehnicile psiho-logice ale mode- lării întru îndrumare şi curăţie a sufletelor Spre deosebire de modelele matematice, de pildă, modelele morale, religioase, artistice, juridice chiar, spontane şi elaborate, au o componentă axiologică sine qua non conform cu zisa – să placă, să intereseze, să educe Tocmai datorită acestei componente modelarea cu rezultatul ei cu tot – modelul – conferă manipulării o forţă covâr- şitoare Când românii spun „bunăstare” au ca model occidentul euroatlantic unde „curg râuri de lapte şi miere”, când migratorii migrează o fac împinşi spontan de construcţia mentală a unui model de „râuri cu lapte şi miere” etc N: Îmi vine în minte un cunoscut psihiatru parizian, el însuşi tată a trei fete, care constata că atunci când suntem copii, deşi modele ne sunt şi părinţii şi dascălii şi prietenii noştri, totuşi părinţii, nu doar pentru timpul petrecut împreună, ci mai ales pentru importanţa lor simbolică au influenţa modelatoare cea mai mare Constatarea sa era interesantă, însă, prin ceea ce adăuga, şi anume că ceea ce învăţăm de la părinţi despre fericire (era exemplu său) 139 GHEORGHE MIHAI / IEROM NEOFIT se induce prin comportamentele şi reacţiile personale ale părin- ţilor şi nu atât se învaţă prin recomandările lor Altfel spus, în procesul de modelare al părinţilor comportamentul, atitudinea şi reacţia lor personală pot avea efect mai puternic formativ decât comandamentele, sfaturile şi recomandările lor Aş zice că incidenţa cu varia modele şi modelizări este un dat al oricărui om apărut în existenţă, că vrea că nu vrea, de conştientizează sau nu, ori o face, după măsura trezirii conştiinţei, într-o măsură mai mică ori mai mare Se subînţelege că conştiinţa poate fi şi adormită, neprezentă Mă refer la conştiinţa chipului de om, în sensul profund, viu, tainic, apofatic În fond, modelele şi modelările, cunoscute ori necunoscute, sunt înscrise în ecuaţia existenţei unei vieţi, influenţând într-un fel sau altul etape şi/sau variante ale rezolvării ei, şi, de bună seamă, rezultatul final, ori mai bine zis, deznodământul poveştii de viaţă Într-un fel, cred că modelele în viaţa fiecăruia sunt precum în sentinţa cu omul care avea un bumerang şi nu putea scăpa de el Adică, implicarea modelelor în viaţa oricăruia este de-a dreptul inevitabilă Şi de vrei să scapi de modele, să le îndepărtezi de la tine, să te îndepărtezi de ele, acestea rămân Propriu-zis chiar golul (metafizic/nirvanic) de model este o ascundere-neacceptare de model autentic transcendent ce tinde să se (auto) instituie, (auto) configureze şi (auto) propună ea însăşi ca un „model” viabil Problema sau provocarea este că fiecare, la scară şi măsură variabilă, de vrea ori de nu vrea, de ştie ori nu ştie, este un model, relativ desigur, ce se transferă, proiectează în întâlnirile pe care le are, în amprentele pe care le pune în mediul său de viaţă, în contactele sale, mijlocite sau nemijlocite Omul nu poate abdica în acest sens de la statutul său de model şi de la atitudinea sa modelatoare, implicită sau explicită, asupra realităţii văzute ori nevăzute Provocarea este una a conştiinţei şi a responsa- bilităţii, a asumării unei inevitabile implicări în modelările reciproce, şi de fapt a recuperării unui sens mai adânc al chipului modelării spre care suntem atraşi ori spre care îi putem atrage pe alţii, ceea ce reclamă descoperirea întâlnirilor fundamentale proprii Căii unei vieţi adevărate L Binswanger, care combina psihoterapia cu idei existenţiale şi fenomenologice, influenţat de 140 Consens şi disens Heidegger, Husserl şi Buber, vorbea de asimilarea chipului celui iubit şi de efectul transformator pe care îl determină, de o imagi- nare sau închipuire, nu fantezistă, nu iluzorie, ce încarcă confi- gurând în sine pe cel iubit Devine foarte importantă, însă, iden- tificarea acestui sine ce decalchiază alt sine întru sine Ocupându-se de Marsilio Ficino, de jocul ca mister, de psiho- pneumatica iubirii, Culianu reţine că la Ficino relaţiile de iubire şi ură provin dintr-o comparaţie profundă, dar complet inconşti- entă, între modelul nostru lăuntric şi modelul extern reprezentat de celălalt Astfel, în cazul iubirii apare o corectare lăuntrică a imaginii obiectului, întrucât funcţionează o intenţie de armoni- zare cu aspiraţiile noastre ascunse, şi se formează o imagine interioară a obiectului iubirii, care este considerat însăşi obiectul adevărat al iubirii În acest sens, „iubim o imagine iconştientă impersonală, nu o fiinţă alogenă”, punctează Culianu, care regăseşte la Ficino o anticipare a lui Jung De fapt, psihologia empirică şi dinamică, atribuită lui Ficino, se ocupă de mecanis- mele pneumo-fiziologice care conduc atât la instaurarea fantas- mei, întrucât obiectul real e proiectat în oglinda fantasmagorică, cât şi la consecinţele, uneori patologice, a luării în posesie, când iubitul nu îl iubeşte pe cel iubitor În cazul în care iubitul răspunde iubitorului, Culianu remarcă faptul că cei doi vor trăi dimpreună, unul în celălalt, adică „fiecare în fantasma pneuma- tică a celuilalt”, care îi cuprinde dinăuntru, „printr-o nefirească consumpţie” Regăsirea de sine însuşi se realizează astfel prin dobândirea celuilalt, care în sine nu conţine altceva decât imaginea celuilalt O imagine fantasmatică O trăire fantasmatică Un cerc pneumatic care trece de la ochi la fantezie, de la fantezie la memorie şi de la memorie la întregul corp O teorie a iubirii în care, ca pneumo-fantasmologie, ce indică fuziunea fantasmei de origine aristotelică cu pneumatologia stoico-neoplatonică, avem un obiect al iubirii ca fantasmă care este înscrisă într-un cerc, zis pneumatic, ce aboleşte şi confundă hotarele între interior şi exterior, corporal şi incorporal, dorinţă şi obiect al dorinţei Părintele iubirii de frumuseţe româneşti, adică al Filocaliei, insistă pe caracterul intersubiectiv personalist al acestor întâlniri modelatoare, ce niciodată nu trebuie să reducă subiecţii, ca actanţi ai comuniunii, la statutul de obiect, altfel zis, la un statut 141 GHEORGHE MIHAI / IEROM NEOFIT pasibil de acaparat, de supus, de dominat, de dobândit, de posedat Deci ne relevă un caracter eminament subiectiv şi inter- subiectiv al iubirii, un caracter veşnic suveran al subiectului, liber în dăruirea de sine, în care nu se pierde, nu se confundă, nu se risipeşte, ci se împlineşte ca cineva unic prin altcineva, tot unic, urmând aşezarea într-un chip perihoretic al unei reale întrepă- trunderi şi conlocuiri, legănări, reciproce, inter-personale Transferul de memorial în/prin aceste întâlniri comuniante este unul ce are însă nevoie de înţelegerea sa după chipul unui model antropologic care să ne descopere cine este subiectul-persoana, sau ce nu este persoana; ceea ce reclamă neidentificarea ei cu fantasma-pneumatică Antropologia iconică evidenţiată de moş-avva Ghelasie, ce propune o modelizare iconică fiinţială şi energetică – sufletul este chip treimic ca asemănarea chipului lui Dumnezeu, iar energiile- corpul sunt reflectarea chipului treimic al sufletului –, afirmă că o persoană fiinţială poate trăi real, fără amestecare şi pierdere de sine în altă persoană Dar această reciprocă trăire personal- fiinţială, într-o evidenţiere reciprocă, o vede posibilă datorită chipului persoanei ca trifiinţialitate în sine, ce, prin duhul şi spiritul-limbajul său, poate ieşi din sine şi poate intra în duhul şi spiritul-limbajul altei persoane, pe care, totodată, le poate primi în duhul şi spiritul-limbajul său Este vorba de o trăire fiinţial- personală şi nu de o trăire fantasmatică Este în chipul personal o centrare fiinţială, ce nu se confundă cu „pneumatologia fantas- matică”, care, în raport de modelul antropologiei iconice, este de natură energetică (subtilă), deci pseudo-pneumatică Este de fapt, în identificarea chipului fiinţial al persoanei, o adâncire implicită chiar în taina iubirii Se poate spune chiar că e un alt chip al iubirii Persoana ipostas-fiinţial implică o capacitate de vedere directă şi un transfer de memorial fiinţial nemijlocit, altul decât memorialul înscris în cercul pneumo-fantasmatic Modelul antropologiei iconice şi al pneumatologiei sale este diferit de modelul pneumatologiei (antropologice) stoico-neopla- tonice Aşa cum personalismul iconic cu centrul de prezenţă fiinţială ca fundament, distinct de prezenţa energetică şi corpo- rală, se deosebeşte de modelul personalismului existenţial, francez, a lui Mounier, de pildă Sau, aşa cum dialogul eu-tu, în 142 Consens şi disens cheia lui Buber, este altceva decât dialogica interpersonală în chipul triadic al persoanei şi al trialogului interpersonal eu-tu- el/EL Şi nu doar altceva pentru că avem numai doi agenţi, eu- tu, şi nu trei, eu-tu-el, ci datorită înţelegerii şi experierii altfel şi a lui eu şi a lui tu şi a lui el/EL, ca fiind chip-persoane Ce înseamnă, adică chip-persoană? Mai lesne ar fi poate să începem prin a vedea lămurit ce nu este persoana Nu aici, nu acum Deşi Dar, perspectiva asta a personalismului iconic e într- adevăr una de luat în consideraţie Mă rog, dacă vrem să vorbim cu adevărat despre om, despre cine este el sau cine poate fi într- adevăr, şi nu gândim că putem dormi liniştiţi fiindcă DUDO veghează, protejează şi (ne) acoperă (cu) totul, iar acest perso- nalism iconic, la care fu referirea, n-are de fapt nici o noimă, e o prostie G M : „Prost”, „proastă” sunt foarte interesanţi Din fotografiile presei am ce alege, că anume ce mi se oferă Palpitant, incendiar, exploziv, detonant, fascinant Adresativul „Prostule!”, („Proasto”) descalificarea „E(şti) un prost (o proastă)” par cele mai puţin zgrunţuroase forme de jignire a cuiva Pluralul „Proşti, (proaste)” e polisemantic, nu discut despre el Lucrurile iau o turnură deja gravă când adjectivăm la singular şi plural, cât priveşte persoane: bărbat prost, avocat prost, judecător prost, politician prost, tâmplar prost, dentist prost, sportiv prost (cu formele lor feminine) Dar spunem şi despre obiecte: scaun prost, pod prost, zid prost, poezie proastă, pictură proastă, discurs prost, roman prost, emisiune TV proastă etc ca faceri Ce e prostie la unii, e înţelepciune la alţii Psihologia şi psihopatia nu tratează asemenea teme, fulgurante Când scriu despre cineva „Spune prostii” nu argumentez, dar subînţelesul ar fi că se situează sub nivelul meu de spunere, nu susţin prin asta că ar fi prost, ci, acolo-atunci rosteşte prostii În schimb, prostul (proasta) e astfel, deoarece debitează numai prostii în orice împrejurare Am auzit despre un procuror că ar fi prost, despre un politician, despre un soţ, despre un copil că ar scoate pe gură prostii, dar n-am auzit că instituţiile, organele statului, Parlamentul, familia ar fi proaste într-acelaşi înţeles Nimeni nu poate spune precis care ar fi conţinutul cognitiv al acestui 143 GHEORGHE MIHAI / IEROM NEOFIT „prostul”, dar sărim în sus dacă ni se adresează Descalificant moralcognitiv imprecis obiectiv, formele adjectivale ale substan- tivului în discuţie împung texte feisbuchiste, azi, cronici jurnalis- tice de când cu ele, cu sensul infamării destinatarului, operei, gestului, conduitei Justiţia in actu nu reacţionează „Măi, de ce l-ai făcut prost pe cutare?”, dar să nu cumva să-i strigi unui poliţist, unui magistrat, unui medic, unui profesor „Prostule!”, că nu garantez pe con- secinţe Mai ales fiind în exerciţiul funcţiunii Diplomatic ar fi „prostănac(ă)”, erotic ar fi „prostuţ, prostuţă”, ca în expresia super „Prostuţule, acolo (nu) se poate” sau în fotografiile feisbuchiste, subînţelese Primii cinci Preşedinţi ai statului România nu-s proşti, ferească Natura, dar mai spun prostii înde ei, ca şi primarii, oameni suntem, soţii înde ei, cuplaţii înde ei, e greu să distingi, obiectiv între proşti şi neproşti Că dacă săltăm la treapta tâmpiţi, cretini şi idioţi, acolo e limpede, am intrat în scalele riguroase ale psihologiei patologice Or, e foarte simplu şi foarte clar: proşti, prostie E simplu, nu-i aşa? Fiţi atenţi, cetăţeni, într-acest stat de drept democratic, la distincţia între prost, tâmpit, idiot şi cretin Nu-i de joacă, oameni buni De multă vreme chitesc în fel şi chip să scriu ceva despre sloganuri „Repetă-i de o mie de ori cuiva că e prost şi va sfârşi să creadă că e prost!” e o descoperire ideologică genială şi nu cred s-o fi inventat experţii moderni (?) Sloganurile au pătruns în viaţa mea de pe când aveam vreo zece ani, prin intermediul radioului şi al lozincilor şi mă bombardează până azi, scrijelindu-mi mintea şi îmbâcsindu-mi sufletul Ele nu explică nimic, nu lămuresc nimic, ci îndeamnă să cumperi produsul, chiar dacă n-ai nevoie de el; prin repetiţie obsesivă te fac să-l cumperi, chiar dacă nu crezi, sfârşeşti prin a crede Prin slogane bine potrivite prietenul îţi devine duşman de moarte, duşmanul îţi devine prieten, faci ceea ce nu trebuie să faci şi nu faci ceea ce trebuie să faci, dacă o ai, îţi schimbi opţiunea; sloganurile întunecă raţiunea, bulversează sentimentele, faţă cu ele începi prin a zâmbi şi sfârşeşti prin a zbiera confirmativ Meseriaşă treabă! Păi? „Noi muncim, nu gândim!” ţipau femeile acelea înghe- suite în camioanele care rulau încet pe Calea Victoriei în 1990; „Plecaţi din ţară că mai bine e afară!”, „Apuretin te scapă de 144 Consens şi disens chin”, „Corupţia ucide!”, „DNA, nu uita, România e a ta!”, „Nu ne vindem Ţara”, „Vrem spitale, nu catedrale!”, „Vrem o ţară ca afară!” etc , etc , etc Sloganuri comerciale, politice, antiştiinţifice, antireligioase, antinaţionaliste, împotriva a orice serveşte unui scop ştiut numai de manipulatorii care se bizuie pe banalul „Repetă de o mie de ori unui om inteligent că e cretin şi va sfârşi să accepte că e cretin” Sloganurile inventează trebuinţe şi netre- buinţe, sentimente şi resentimente, iar destinatarii cad în capca- nele lor abil construite terminând ca şi cum ar fi de-a-devăratelea descoperiri ale lor, propriul lor, ca în sloganul „Gândeşte liber!” Nimeni nu s-a obosit să explice anume ce înseamnă „Gândeşte liber!”, dar destinatarii confirmă „Da, da, tre să gândim liberi” Prin slogan ni se făureşte altă lume, lumea lui „ca şi cum”, agricultura ţărănească nu e bună tre să facem ecoagricultură, şcoala românească nu e bună, tre să ne dăm pruncii dincolo sau s-o modernizăm pe tipare de împrumut, industria e o grămadă de fiare vechi, fără bănci şi investitori ducem viaţă de trântori etc , etc , etc Meseriaşă treabă!! N: Îmi vine în minte acea zicere celebră a lui Nae Ionescu, rostită cam acum un secol la Berlin, la masa de după susţinerea tezei sale de doctorat, cum că, spre deosebire de toate satele din lume, inclusiv cele din Germania, în care există un personaj, recunoscut şi cinstit ca o instituţie, numit „înţeleptul satului”, la noi, în satele româneşti, există un alt personaj, pe care toţi îl recunosc, îl ştiu şi numesc „prostul satului” Tâlcul şi ironic şi cu umor, la fel de cu- noscut al acestei sentinţe, e că, la alte popoare, „înţeleptul satului” e uşor de ales, fiindcă nu sunt mulţi candidaţi, în vreme ce, la români, e mult mai greu să stabileşti cine este înţeleptul satului, fiindcă sunt mai mulţi înscrişi la această titulatură; aşadar, e mult mai uşor să stabileşti cine este „prostul satului”, întrucât nu sunt mulţi dintre cei pregătiţi pentru această funcţie Ar veni că, deşi îţi poate ieşi în faţă, mă rog, te poate întâmpina, cândva, „prostul satului”, acesta nu trebuie să te înşele cum că, deşi e cineva, ar fi şi reprezentativ, ori relevant normativ, statistic pentru comunitate Nu e un lider, nici măcar informal, să ne înţelegem, din perspectiva celei care îl consacră şi îl numi astfel, al comunităţii vorbesc Că el se poate închipui şi 145 GHEORGHE MIHAI / IEROM NEOFIT astfel, e dreptul lui Ar fi chiar şi uşor nedrept să fie consacrat de o funcţie rezonantă şi să nu caute nici un beneficiu dintr-nsa Toţi o fac, să fim serioşi Că ar fi şi fudul, şi? Într-un fel şi fudulia dacă e o adăugire ̶ adică nu e doar cum e, ci „e şi fudul” ̶ e un plus, nu un minus Nu e un scăzământ Şi dacă simţea el că „nu era destul” cum era? E rău? Dorinţa de mai mult, ori de împlinire, să-i zic, nu e oare în fiecare? E a noastră a oamenilor Să fim sinceri! Deci, hotărât lucru că ceea ce se adaugă nu e un scăză- mânt Ce poate fi? O depăşire de sine, poate, un plus de bărbăţie sau chiar o creştere a stimei de sine Strică? Cui? Păi, de ce fudulia nu ar creşte stima de sine să ne spună specialiştii, că ei ştiu Multe ştiu Dar să ni le mai spună şi nouă, frate! Nu doar ei între ei să-şi facă comunicări Şi noi? Nu suntem oameni liberi şi noi? Liberi nu sunt şi ei? Până când să stai cu gâtul proţap? Dacă ştii, spune, frate! Nu te ascunde! Că elită, că limbaj, că nu ştiu ce, să vă pieptene Cer scuze pentru revoltă Dar dacă nu mai ştii încotro? Păi unde să mai apuce omul, săracul Şi de unde? Uneori aduc omul la disperare Păi, faci tu nene centre de informare turistică prin comune şi sate, pe la ţară, cu bani europeni, ca să ce? Păi fă nişte centre de lămurire a omului, domne! Că nevoie e Şi ce nevoie! Ehe! Sigure Cinstite Deschise zi şi noapte Să nu se umble cu fofârlica şi pe-acolo Adică, la centru, ce-ţi spune să nu mai ai dubii, fiindcă primeşti ca din mâna specialistului E ca gogoaşa caldă, nu ca cioara de pe gard Să meargă omul, zic, când are câte o nelămurire, câte o nevoie de o explicaţie, de ceva, să meargă direct la centrul de lămurire Şi dacă vine cu mai multe cărări, în cap, că, de, e om, să plece întremat pe picioarele lui cu una, mă rog, pe una Una şi bună De cărare vorbesc Iar centrele de informare turistică, m-am gândit şi la asta (!), să le ducă nene acolo de unde pot veni turiştii, adică în Europa largă, şi nu aici unde vin ei, adică turiştii Adică să se informeze mai întâi dumnealor, că despre asta este vorba Nu pleci de turist zăbăuc, vodă prin lobodă, fără să ştii unde te duci şi de ce, că îţi spune, vezi Doamne, centrul de informare turistică de la Malu sau Zăvoi, când dai de el, de ce ai plecat de acasă Aia cu vezi tu la faţa locului nu mai merge Suntem pe alt val de civilizaţie neică şi e altă vreme De surfing Sigur că de văzut vezi Că de-aia ai ochi Dar trebuie să ştii dinainte dacă vrei sau nu vrei să 146 Consens şi disens vezi şi ce anume, cu ochii tăi Şi dacă ar fi să mute aceste centre de informare turistică în Europa, oriunde, loc este, aş propune, poate m-o auzi cineva, să îi informeze totuşi pe vizitatorii europeni, direct fără ocolişuri, cum e la noi şi cu paradigma, şi cu „prostul satului” Nu de alta, dar poate dau de el, ori îi întâmpină în vreo călătorie Ceea ce, la urma urmei, nici nu e chiar rău Oricum, de găsit nu-i greu, îşi face de lucru şi când n-are Să le spună, să-i prevină, deci, centrul de informare că e vorba doar de „prostul satului”, şi, ca atare, să nu-l confunde cu satul, tot Şi încă ceva Acolo unde nu mai este satul să nu îl caute că nu mai e Cum cine? Cât despre centrele de lămurire, de-ar fi, ce bine-ar fi, şi-acum m-aş duce la unul mai de-aproape să mă lămurească Să-mi dea el, centrul, lămurirea, răspunsul De ce au făcut totuşi aceste centre de informare turistică pe la noi pe la sate? Nu cumva vor să ne facă turişti? Sau poate suntem şi nu ştim? Turişti străini în propria ţară !? E o prostie Chiar să vezi ce vrei să nu vezi E peste poate Cer scuze, dar mi-a spus cineva că în democraţia participa- tivă nu trebuie să rămână careva nevorbit ori nebăgat în seamă, măcar pe considerentul că e om Aşa încât strâmtorat de şocul viitorului, de puterea în mişcare, de al treilea val, de ciocnirea civilizaţiilor, de, ce să mai zic, crearea chiar a unei noi civilizaţii, aş mai pune o problemă care, să-mi fie cu iertare, mă frământă Nu ar fi bine, mă întreb, să ne cunoaştem mai întâi mai bine unii pe alţii, civilizaţie cu civilizaţie, cultură cu cultură? Nu ar fi omeneşte şi cuminte, adică, şi practic, ca „înţeleptul satului” lor să se cunoască totuşi odată şi odată cu „prostul satului” nostru? De ce şi pentru ce să mai aştepte ei? Până când? Iar ca să se cunoască nu e oare bine, mă gândesc, să se şi întâlnească şi ei faţă către faţă? De-aia, ca să fim mai concreţi, şi ca să nu vorbim fără să făptuim, aş propune ca cineva cu iniţiativă, cu pricepere, chiar o mână forte să pună mână de la mână să organizeze cumva o masă rotundă, un forum ceva, la care să nu fie invitat doar „înţeleptul satului” (lor) şi „prostul satului” (nostru), ci să vină şi proştii satului (lor), cei mulţi, precum şi înţelepţii satului (nostru), cei mulţi Proştii satului (lor) ar putea vorbi şi ei, pe secţiuni desi- gur, organizat, cu „prostul satului” (nostru), aşa cum şi „înţelepţii satului” (nostru) ar putea dialoga cu „înţeleptul satului” (lor) 147 GHEORGHE MIHAI / IEROM NEOFIT Şi uite aşa, dintr-o dată, neaşteptat, te cuprinde o bucurie de-a dreptul democratică doar fiindcă ştii că pot fi mai mulţi înţelepţi în satul tău Numai ei puteau să aleagă şi să desemneze „prostul satului” ca reprezentativ Nu pentru ei, pentru înţelepţi, nici pentru sat, reprezentativ, ci pentru o mentalitate de tipul spiritus loci G M : Singurul care-mi spunea în faţă „Eşti un prost!” era tata Cum să-i replici tatălui, tu, doctor în filosofie, cu studii publicate, coşcogea lector universitar, că? Era tata, chit că avea patru clase, era tata! În sinea-mi mă socoteam foarte inteligent, foarte cult, foarte profund că auzeam în jur laude, măi, MIHAI aista e foarte inteligent, foarte profund şi foarte cult, bravo! Doar tata făcea opinie separată „Eşti un prost!”; simplu şi incontestabil, tata nu poate fi contrazis, trăiam o dilemă, un paradox, ca să zic aşa, oricum le ştiam pe toate sau, mă rog, aproape pe toate, n-aveam dubii, cel puţin în cercul în care mă-nvârteam Pe vremea aceea eram colaboratorul apropiat al unui straşnic intelectual, academicianul Vasile Pavelcu, psihologul, filosoful şi logicianul în faţa căruia nu sufla nimeni şi avea de ce să nu sufle Că de ce m-a ales tocmai pe mine să-i fiu colaborator n-aş putea spune, dar m-a ales şi îi sunt dator cu multe din ceea ce ştiu azi Am şi eu un merit: am acceptat şi am nutrit această colaborare preţ de două decenii – bine, tânăra generaţie nu ştie ce reprezintă opera lui Vasile Pavelcu –, şi mă invită, pe vremea aceea, bătrânul academician să particip la o conferinţă a lui în aula Facultăţii de medicină generală, fireşte, la Iaşi În amfiteatru lume multă, multă, studenţime medicinistă, cadre didactice medici- niste, că, orişicum, conferenţia academicianul Vasile Pavelcu Nu-mi amintesc despre ce vorbi magistrul meu, ci-mi revine în minte finalul, pe care l-am mai povestit După conferinţă urmară întrebări mediciniste, fireşte, dar deodată careva din amfiteatru întrebă „Tovarăşe academician, ce este fericirea?” Întrebare aparent ca nuca-n perete, căci un medicinist ar avea asemenea preocupări de mirare În amfiteatru se aşternu liniştea, chiar foarte ciudată Parcă-l văd, bătrânul Vasile Pavelcu, ochii lui albaştri, zâmbetul de-o blândeţe dezarmantă, tăcu, „Hm, nu ştiu ce-i fericirea”, răspunse „N-am definiţie”, răspunse Continuarea 148 Consens şi disens nu mai contează, dar o tot rememorez cu urările acestea clare şi distincte pe feisbuc şi nu numai „Paşte fericit” Bătrânul acade- mician nu ştia a răspunde „Ce este fericirea”, cum altfel nici Petre Andrei, cum nici tata, cum nici eu, primitorul de urări „Paşte fericit!” Pe vremea aceea nu se puteau invoca amfiteatrelor „Fericirile” rostite de Hristosul Iisus mulţimii Cred că, potrivită zilelor noastre, e ultima fericire Zguduitoare „Fericiţi veţi fi când vă vor ocărî şi vă vor prigoni şi vor zice tot cuvântul rău împotriva voastră, minţind pentru Mine” Este a noua fericire rostită în faţa mulţimii de către Iisus Hristos (Mântuitorul, Fiul lui Dumnezeu, Proorocul, Profetul, Fiul dulgherului) Am citit şi am ascultat de mii de ori această „Fericire” cum, sunt sigur, fiecare, indiferent de opţiunea religioasă, de încredinţare morală, politică, juridică, ştiinţifică, indiferent de sârguinţa cu care v-aţi practicat principiile La sfârşitul deceniului trei din secolul unu era noastră Iisus Hristos a rostit aceste cuvinte prevestitoare întrutotul realizate în următoarele 20 de veacuri de civilizaţie de pe întreaga planetă Creştinilor, avertizează Iisus Hristosul, veţi fi ocărâţi, (luaţi peste picior, batjocoriţi, persiflaţi, înjuraţi, despuiaţi de bunuri), prigoniţi, (alungaţi de pe pămân- turile voastre, asupriţi, zvârliţi în lagăre şi închisori, executaţi cu sabia, cu toporul, cu puşca, cu mitraliera, cu tunul, vi se vor dărâma lăcaşele de rugăciune, arde cărţile), vor zice tot cuvântul rău împotriva voastră, (că sunteţi handicapaţi, proşti, rudimen- tari, primitivi, inculţi, dogmatici, fundamentalişti, fanatici, crimi- nali, asasini, drogaţi, perverşi), minţind pentru Mine (că sunt o invenţie, că nu exist, că nu-s Fiul lui Dumnezeu, că-s fondatorul comunismului, că-s un tâlhar, c-am lăsat sute de profeţi minci- noşi pentru secolele următoare etc) „Fericirile” au fost publicate în anul 54 e n în forma în care le citim şi azi Ce nu s-a împlinit riguros din această a noua fericire, veac după veac, deceniu după deceniu, an după an pe toate meridianele şi paralelele planetei? Inclusiv în Patria noastră? Inclusiv în ultimii 27 de ani? Şi Iisus Hristos este răstignit în fiece zi în presa scrisă şi vorbită Drept spun, nici în satele înşirate în lunca Prutului, baştina mea, nici în satele cărăşene dimprejurul Oraviţei, bătutu-le-am îndeajuns, din vocabularul ţeranilor nu face parte cuvântul fericire Uite, aşa, neamurilor şi megieşilor, de toate vârstele, nu 149 GHEORGHE MIHAI / IEROM NEOFIT le era la îndemână rostitul că cât ar fi de fericiţi, din varia motive, în varia de situaţii Acest cuvânt l-am auzit de mii de ori în biserica parohiei noastre, când se cântau „Fericirile”, dar l-am ignorat pentru că nu-l înţelegeam Am cetit în tot felul de cărţi despre fericire, texte mai mult sau mai puţin lămuritoare, mă cufundai în sinea-mi iscodind, îndrăznii să şi întreb sociologi, psihologi, gânditori profunzi, în opinia mea, apoi iarăşi îmi cercetai inima şi mintea cu mintea şi inima, slobozindu-mă de judecăţi şi prejudecăţi, zădarnic Fericirea nu ţine de clipă, e prima mea constatare, ea fiind o stare dată de repere absolute, care-or fi acelea? Nu vreau să mă înşel şi să fiu înşelat crezând în fulguraţii, cum scria un priceput de prin secolul XVIII, până a nu mă adânci în acea fascinantă mărturisire numită „Jurnalul fericirii” Dar, fericirea nu-i ceva detectabil prin raţionamente ipotetico-deductive, ea pur şi simplu împle spiritul, iar spiritul e transcorporal, adică nu-i produsul secreţiei cutărei glande Eu nu vreau să fiu fericit aici-acum, ar fi o mizerie a lenei mele, că cum să fiu fericit că ucid, că înşel, că distrug, că jefuiesc, vreme cât lăuntricitatea mea e disfuncţională, tot atâta vreme fericirea nu-şi are sens Care sens? Unde sens? Cum sens? În sâmbăta dinaintea Învierii doi bărbaţi discutau aprins că când are loc Învierea: Ieri? Alaltăieri ? Mâine? Şi mi se adresară: „Nene, când e cu Învierea?” Mă gândii, mă tot gândii şi am răspuns „De Crăciun” „A-ha!”, exclamară „Păi, vezi? Atunci vom fi fericiţi” „Da, Crăciunul a trecut”, precizai „Nu-i nimic, vom fi fericiţi la celălalt Crăciun” N: Cu fericirea, şi mie îmi pare că e şi simplu şi complicat de aflat, că cine, că ce şi cum, nu oricum, că acum ori când, nicicând, că aici, dincolo ori mai încolo, poate La o primă şi frântă consta- tare, nepotrivnică pluralismului democratic (sic !), se poate zice că sunt mai multe fericiri, nu doar una, şi că sunt proprii nu unui, ci mai multor fericiţi, care-or fi, când Altfel zis, ar fi o pluralitate a fericirilor şi o multitudine a fericiţilor, în raport de o fericire ori alta, sau a fericirilor strânse buchet, deci, luate dimpreună Oricum, câţi fericiţi, cel puţin tot atâtea fericiri, mă gândesc, de le raportăm pe acestea la cei fericiţi, ca fericiri ale fericiţilor, zic Însă, dacă mai multe fericiri trec sau petrec, succesiv sau conco- mitent, în acelaşi fericit, ceea ce te poate duce cu gândul la 150 Consens şi disens policromia fericirilor, nu la monocromia lor, aceasta face ca situaţia în raportul fericirilor oglindite de către cei fericiţi să se complice În fond, fericirea celui blând e aceeaşi cu fericirea celui milostiv ori cu fericirea celui curat cu inima sau cu fericirea celui ce plânge ş a ? Sau altfel Fericirea acestuia blând, cu numele şi chipul său, este altfel decât fericirea celuilalt blând, cu numele şi chipul său, deşi sunt şi vor fi moştenitori ai aceluiaşi pământ? Un grup, un popor, o naţiune mai fericit(ă) decât alta sau/şi altfel fericit(ă) decât alta? Cum că mai fericită o naţiune decât alta ar fi, unii deja au stabilit, şi nu doar că ar putea fi, ci chiar au realizat un clasament Ca de obicei, noi mai în spate, mai la urmă Ne rămâne să aşteptăm, cuminţi, şi să nu ne pierdem răbdarea, nici nădejdea, fiindcă e doar o chestiune de timp până cei din urmă vor fi cei dintâi Iar dacă şi timpul se va sfârşi, vom vedea O să vadă ei atunci clasamentul nostru Îl vom arăta! Într-un volum încadrat în categoria psihologiei practice am citit că un renumit medic psihiatru şi psihoterapeut parizian, aflând cum că Danemarca ar fi naţiunea cu oamenii cei mai fericiţi se hotărî, pentru a fi părtaş la această fericire daneză în actul ei, să petreacă o vacanţă, împreună cu cei trei copii ai săi, în acest ţinut al făgăduinţei fericirii nepromise, dar de bună seamă atinse La întoarcerea din această călătorie, extrase şi reţinu, ca pentru sine, dar nu numai, din reţeta fericirii daneze trei ele- mente practice: să mănânce peşte, să meargă cu bicicleta şi să vorbească mai mult cu vecinii de cartier M-am întrebat, dacă ar fi fost să călătoresc în Danemarca, dacă aş fi extras din reţeta fericirii daneze tot aceste trei elemente, sau poate mai puţine ori mai multe, sau poate nici unul Dar dacă m-aş fi îndoit de fericirea lor? Se poate, oare? Sau dacă fericirea mea survine poate din altceva/altcineva decât a lor şi poate o fi şi alta/altfel decât a lor? Mai ştii, poţi să ştii Mulţi zic că trăim vremuri tulburi Ce or fi alea „vremuri tulburi”? În fond, recunosc, sunt şi eu oarecum nedumerit, descumpănit, fiindcă acea sintagmă „nici o masă fără peşte” scrisă cu polistiren colorat pe pereţii alimentă- rilor comuniste, nu ştiu acum dacă nu a fost desprinsă de fapt dintr-o reţetă a fericirii, fiind ea, pentru vizitatorii alimentarelor, un subtil dar autentic îndemn la fericire Că în loc de negăsitul peşte, pe rafturi aflai mai degrabă, şi asta numai într-o vreme, 151 GHEORGHE MIHAI / IEROM NEOFIT creveţi vietnamezi, devine un fapt secundar, mai contează? Vorbim de fericire, totuşi Şi chiar, se ştie, mergeau cu bere Nu, daneză! Psihiatrul şi psihoterapeutul parizian, specialist în probleme de anxietate şi depresie, abilitat în domeniul de prevenire a recidivelor, apreciat ca lider al terapiilor comportamentale şi cognitive, şi ca unul dintre primii care, în Franţa, a introdus în psihoterapie meditaţia, este Christophe André, cel care a alcătuit, printre altele, un volum despre cum să îţi construieşti fericirea, altul despre arta fericirii în 25 de lecţii pentru a trăi fericiţi, sau altul, încununat, în 2007, cu Prix Psychologies-Fnac: Imperfecţi, liberi şi fericiţi – practici ale stimei de sine Şi mai recent apăru încă o lucrare, care ne previne să nu uităm să fim fericiţi, alcătuită ca un „abecedar de psihologie pozitivă” Abecedarul se derulează interesant – de la A(stăzi), la B(unăvoinţă), la C(omparaţii), la D(ar), la E(fort) la la R(espiră), la S(avura) la V(irtute), până la Z(en) – într-un orizont al unei psihologii pozitive care încearcă să propună, într-un sens mai spiritualizat, nu doar căi de rezistenţă faţă de personalităţile toxice şi modalităţi de gestionare a cazurilor pierdute, ci şi un ghid psihologic pentru viaţa cotidiană, care include şi căutarea înţelepciunii şi învăţarea serenităţii, dar şi practica, constantă, a meditaţiei pentru a afla cum se poate (re)trăi de fapt în deplină conştiinţă În această abordare a psihologiei pozitive, care nu se vrea identificabilă cu gândirea pozitivă, cu himerica autosugestionare că existenţa e fără potrivnicie şi necaz, regăsim expuse, prin intermediul unor întâmplări şi povestiri, experienţe de vieţuire concretă, reală, nu ideală, în care pot fi recunoscute urme de păşiri care se îndreaptă spre atingerea unui ceva nestatic ce se cheamă, pentru cine nu-l cunoaşte, echilibru interior De altfel, psihologia pozitivă, ce nu se vrea doar una închisă în sfaturi pozitive, de tipul „luaţi partea bună a vieţii” şi „gândiţi pozitiv”, mută accentul de pe ceea ce ştiu pe ceea ce trebuie să fac, încercând astfel o trecere de la a fi gânditor şi comentator al fericirii la a fi practicant şi făuritor, actant al ei Adaugă, astfel, ca ingrediente efortul, nu oarecare, ci unul adecvat, strategic orientat, pentru a surprinde şi menţine vie, prezentă, fericirea pe durata întregii existenţe Dar adaugă şi perseverenţa, întrucât 152 Consens şi disens calea spre fericire şi prezervarea ei nu implică întotdeauna realizări instantanee, imediate, „pere mălăieţe”, ci implică schim- bări progresive, care presupun sporirea acuităţii pentru situaţiile agreabile şi subţierea sensibilităţii pentru asimilarea şi păstrarea momentelor bune ale vieţii Logica frânghiei, a împletirii firelor care dimpreună sporesc şi întăresc puterea frânghiei, este asu- mată în modelul psihologiei pozitive – unul al eforturilor aso- ciate, conjugate şi orientate, în strategii eficiente, în direcţia schimbării şi a transformării de sine şi de mediu – care ne propune o varietate de exerciţii specifice, proprii, ce corespund unei diversităţi de calităţi, optimism, încredere, recunoştinţă, ce trebuie cultivate pentru o viaţă fericită Însă, această fericire căutată, neartificială, reală, lucidă şi înrădăcinată, nu e identificată cu un paravan care nu ia în considerare ostilitatea, adversitatea, ci e una care e chemată să se ofere ca un suport şi ca un mod de a face ca ea, fericirea, să străbată luminos prin orele neclare, confuze, ale vieţii noastre, şi să se străvadă printre umbrele, apăsătoare sau grele, conturate sau estompate, difuze, evanescente, ce rulează în filmul aceleiaşi vieţi În orice caz, psihologia pozitivă, care se detaşează de viziunea negativă a lui J Renard („fericirea noastră este doar tăcerea nefericirii noastre”) spre a se apropia de cea a lui P Claudel („fericirea nu este scopul vieţii, ci un mod de viaţă”), deşi vizează fericirea, individuală şi colectivă, declară că nu are ca scop să ne împiedice în totalitate să fim nefericiţi Deci, lasă un loc şi nefericirii Christophe André dezvăluie subtil, la începutul Abecedarului fericirii, că singurul cuvânt, dacă ar fi doar unul, pentru a vorbi despre fericire, despre esenţa sa imprevizibilă şi complexă, nu ar trebui să fie decât celebrul ASTĂZI Nu aleator aminteşte psihia- trul un teolog jansenist care indică „un viitor ce se descarcă în trecut prin prezent” şi situează prezentul între două abisuri, trecutul respectiv viitorul, pentru a fixa fericirea ca pe una ce, deşi nu împiedică prezenţa acestor abisuri, ne poate totuşi extrage din contemplarea lor, făcându-ne să contemplăm şi altceva: viaţa, iubirea, frumuseţea Însă, acest ASTĂZI reclamă de bună seamă Prezentul şi mai ales şi, mai întâi, aş zice Prezenţa Dar nici raportul Prezenţei cu Prezentul nu e chiar aşa simplu 153 GHEORGHE MIHAI / IEROM NEOFIT cum ar părea să fie, cum nici cu Prezenţa ca atare nu e chiar de glumă, fiindcă Prezenţa te cam dă în vileag cât eşti şi cât nu eşti prezent Nu aş trece cu vederea şi verificarea de suntem (sau nu) pe drumul cel bun al fericirii, verificare care, după Christophe André, ţine de constatarea că ne regăsim (sau nu) nefocalizaţi pe noi înşine, ci pe lumea înconjurătoare, că ne aflăm (sau nu) într-o revenire neîncetată la „prezenţa în prezent”, îndepărtând rumi- naţiile şi neliniştile noastre, sau că suntem (sau nu) angajaţi în cultivarea emoţiilor pozitive Succint spus, din lăuntrul acestei pozitive psihologii, bazată pe un triptic – este o convingere, o ştiinţă, o practică –, a trăi fericit nu este un demers realizabil în afara prezentului, a apro- pierii de natură şi a legăturii generoase cu semenii, fiindcă se prezumă şi se acceptă că suntem legaţi de întreaga omenire şi fericirea survine prin întâlnire-dăruire – dăruieşte şi nu păstra decât fericirea de a fi dat, îndeamnă şi Christophe André, care crede că avem de câştigat cu toţii dacă şi alţii sunt fericiţi Psihiatrul francez se arată încredinţat de faptul că oamenii cu cât sunt mai fericiţi, cu atât este mai binefăcător să-i frecventezi, şi cu atât mai plăcută devine atunci trăirea în această lume, dim- preună În raport de această fericire iradiantă, contagioasă, împărtăşibilă am reţinut şi gândul psihiatrului parizian că poate calea cea mai uşoară şi mai odihnitoare de a fi fericit este aceea de a fi în preajma omului fericit Simplu ar părea, s-ar zice, dacă nu ar putea fi uneori şi nefericit de complicat să-l găsim pe acest om fericit, care-o fi, să-l recunoaştem, să-l identificăm, să ni-l apropriem ca pe un purtător al fericirii, nu efemere, nu fulgurante Nu aş greşi, nici de aş sugera chiar să-l căutăm pe omul fericit, dacă întâlnirea cu el, e de acceptat, cred, e o cale mai uşoară de a atinge fericirea Aş greşi poate dacă aş spune să se înceapă căutarea mâine, cândva şi nu astăzi Pieziş, însă, mă întreb dacă astăzi-ul omului fericit nu (pe)trece în astăzi-ul nostru în chipul celebrării, al sărbătorii? Ce vreau să spun? Că un însemn distinctiv, un indiciu al omului fericit e neîndoielnic, cred, sărbătoarea Sau, mă rog, sărbătorirea, celebrarea Nu încerc să argumentez de ce Nici nu ştiu dacă aş fi în stare ori dacă argumentele ar fi potrivite şi pe măsură, convin- 154 Consens şi disens gătoare La urma urmei nici nu trebuie să cădem în capcana de a căuta argumentare oricând pentru orice Aşa cred De altfel, omului credincios îmi pare că îi e chiar mai lesne să afle omul fericit, anume cine ar fi, de are la-ndemână un sinaxar, un calendar creştin Se subînţelege, fără a insista, că, în sens creştin, sfinţenia e o cunună a fericirilor, a sărbătoririi Sigur, se ştie, sărbătoarea e în fondul ei profund celebrantă, ritualică, liturgică De aceea, regăsirea fericirii este şi o cale liturgică, sau, mai ales liturgică, pentru că este, eminamente, o celebrare a dăruirii şi a împărtăşirii ce, cununând într-un Trup Euharistic, uneşte înveşnicind Prezenţe în Prezent, ASTĂZI Este de conştientizat şi de aflat transferul, infuzia, de fericire asimilată pe această cale a (pe)trecerii liturgice, ce ne situează, prin actul nostru de prezenţă, în proximitatea comuniantă a celor întru adevăr fericiţi În acest sens, calea liturgică este poate cea mai uşoară şi mai odihnitoare cale de asimilare a fericirii prin frecventarea-învecinarea celor fericiţi; cale ce nu exclude efortul şi perseverenţa – în altfel zis, dăruirea-jertfa – actului prezenţei personale în prezentul liturgic, care încununează veşnicia cu timpul, ASTĂZI Însă, chipul litur- gicului este propriu-zis şi în mod fundamental descoperire a chipului hristic, ceea ce conturează chipul liturgic ca fiind, în fond, o icoană a prezenţei euharistice, o prezenţă iconică Abecedarul fericirii prezenţei euharistice se învaţă şi se asimilează astfel urmând Calea de la Alfa la Omega – Hristos, şi nu parcurgând Abecedarul fericirii de la A la Z(en), în linia psihologiei pozitive, ce pare aşezată, cufundată ori ieşită, din budism Chestiunea fericirii, în sensul ei experienţial-trăitor, este de nedecupat de cea a fericitului, nu zic prea, în care se regăseşte prezentă, desigur Vreau să zic că fericirea are unicitatea ei în chipul fiecărui fericit, în raport de chipul prezenţei sale Aşa cum am vrut să zic, nu ştiu dacă m-am făcut înţeles, că prezenţa iconică ca prezenţă euharistică nu e totuna cu prezenţa psihologiei pozitive ori budiste; aşa cum, poate se-nţelege, deşi pare complicat, că nici rugăciunea nu e totuna cu meditaţia Rugăciunea e a persoanei către per- soană, e întâlnire-dialog de chip liturgic desfăşurat pe coordo- natele chipului prezenţei euharistice, Dumnezeu şi Om, Suflet şi Energii-Corp, într-o comuniune-întrepătrundere întru acelaşi Trup Euharistic Pe când meditaţia e concentrare monologală, 155 GHEORGHE MIHAI / IEROM NEOFIT energetist-mentală, în Sine, de Sine Prin urmare, prevenirea „şi nu uita să fii fericit” a psihiatrului francez revine, în cazul fericirii asimilate după chipul prezenţei iconice, la recuperarea-trezirea memoriei liturgice, la refacerea condiţiei prezenţei euharistice E vorba, de bună seamă, de fericirea personalizată, unică în chipul fiecăruia, cum altfel decât întru şi după asemănarea Chipului Hristic – Unicul G M: Din sutele de mii de deţinuţi politici ai regimului comunist am avut privilegiul să cunosc face to face şi să discut post factum cu câţiva, în împrejurări pe care nu le-am căutat, dar se iviră Am scris despre nenea Tavi, blândul nenea Tavi, cu peste 17 ani de Periprava, Aiud, Piteşti etc , vă daţi seama, dragilor? 17 ani!! Octavian Voinea, e cel care a executat 17 ani de închisoare politică în regimul comunist; aţi auzit, măcar de acest Octavian Voinea? Fac parte, cred, din cei 0,001% din românii în viaţă care nu doar au auzit, ci l-am cunoscut şi ne-am conversat de mai multe ori faţă către faţă, şi nu pe teme de buletin meteorologic, prin 1991-92 Eram tare tont, ignorant, pe bune, încât prinsei a mă docu- menta de unele, de altele, despre anii 1930-1950, pro şi contra, englezeşti, franţuzeşti, româneşti, nu mi se mai sfârşeau mirările, tulburatu-mi-am orizonturile, iar coliliul nenea Tavi, Voinea, adică, blândul domn Voinea, îmi demola reperele; puşcăriaşul anticomunist, ochi albaştri, zâmbet trist, aşa-l păstrez în me- morie, ştirbul cu voce stinsă, dar clară Că, dragă, cât de bolnav trebuie să fie un organism atacat de atacatori microbi, bacili, de tot felul de otrăvuri, să reziste? Ei? Dacă organismul nu produce anticorpi eficienţi, şansa lui e să piară; lupta biologică e cumplită, trăieşte sau piere O zi, o lună, un an, decenii, lupta e corect pe viaţă şi pe moarte Cine-l poate contrazice pe nenea Tavi? Asaltatorii nu pierd vremea, atacă din toate părţile căutând veriga slabă a organismului – creierul, ficatul, plămânii, epiderma, stomacul, pe fiecare sau pe toate la un loc – se insinuează, ticălos, el, adversarul implacabil al organismului, care produce sau nu anticorpi, anticorpi necesari sau nu, eficienţi sau delăsători, organismul suferă, caută soluţii reale sau paleative, aici nu e vorba de medici, cu limitele lor, ci de anticorpii generaţi de 156 Consens şi disens organismul însuşi Hoardele atacatorilor asaltează, în fiece clipită asaltează, iar anticorpii trebuie să răspundă ca să salveze întregul Asta-mi spunea nenea Tavi, pe foarte pe scurtă ana- logie E un război perfid, cu instrumente de tot felul, aici nu încape între nici vârful unui ac Anticorpii organismului social românesc au pierdut lupta, atunci, e în curs de pierdere acum, dar războiul continuă O asaltatoare trufaşă adresa că ei au timp şi răbdare E trufie fără seamăn, căci Unul singur ştie ce va fi mâine Nenea Tavi a murit, ca şi nenea Jean, ca şi alţii, după ani grei de puşcărie comunistă Am în faţă o fotografie foarte veche, din 1956, în fundal e lacul Techirghiol pe malul căruia zâmbesc trei adolescenţi: subsemnatul, Miki Iţicovici şi Andrei Balif, elevi ai aceluiaşi liceu ieşean Patru ani mai târziu, în 1960, subsemnatul eram student în anul III, Miki plecase în patria-mamă, Andrei executa o pedeapsă privativă de libertate ca „bandit, complotist împotriva ordinii de drept, reacţionar, anticomunist înverşunat” Andrei Balif, elev de liceu, din celebra familie de medici ieşeni Balif, complotase, organizase la Iaşi răsturnarea ordinii de drept din România împreună cu alţi patru liceeni N-au fabricat bombe, n-au atacat activişti PCR, n-au aruncat în aer ceva-undeva, adică n-au terorizat masele de ieşeni, ci au „organizat răsturnarea ordinii de drept din România” de la Iaşi Ani grei de puşcărie, băieţi şi fete! Erau vinovaţi, băieţi şi fete! Am fost în familia Balif, pe acele vremuri, nu ştiu dacă în Dosarul meu de urmărire informativă fu trecut acest infam act Apoi, Andrei a fost beneficiarul unei liberări, a făcut facultatea de mine şi nu mai ştiu ce se petrecu cu el Fotografia, veche, o am în faţă, dragilor Păi, dacă voiţi să vă povestesc, moşu o poate face, dar pe voi istoria părinţilor, bunicilor, străbunicilor, hm, cum e cu ea? N: Şi printre sfinţi, se prea ştie, unii sunt neştiuţi Nu toţi sunt ştiuţi Nici măcar proorocul Ilie, atât de cinstit în banatul cărăşan, dacă mă gândesc la câte mânăstiri şi biserici îl au de patron şi ocrotitor, nu doar că nu-i ştia pe cei care nu îşi plecaseră genunchiul înaintea altor dumnezei, ci nici nu ştia că aceşti neplecaţi ar exista De fapt şi în trupul nostru anticorpii îşi împlinesc menirea firesc fără să conştientizăm prea direct lucra- 157 GHEORGHE MIHAI / IEROM NEOFIT rea lor, dar efectul lucrării lor pentru sănătatea noastră, cu siguranţă da, o resimţim Analog şi cu trupul comunitar al unui neam Sunt anticorpi, lucrători ai jertfirii de sine, ştiuţi sau neştiuţi, care îl ocrotesc şi îl apără pe diferite nivele, zone, organe, de virusări şi infestări de tot felul, una dintre ele, cum i s-a mai spus, „ciuma roşie” Când trupul comunitar nu mai generează astfel de anticorpi este simptom de potenţială îmbolnăvire, de îmbătrânire şi de iminentă moarte O moarte care îşi arată semnele în descompunerea caracterului comunitar, în dege- nerarea, rigidizarea, anchilozarea, până la destructurare ori con- torsionări mutante, a legăturilor comunitare Lucrarea sfinţilor este una şi mai tainică, în sensul că nu doar participă la păstrarea sănătăţii trupului comunitar, ci sunt implicaţi într-un proces mai profund de înviere, reală nu metaforică sau simbolică, în chipul ecleziei, a acestui trup comunitar al neamului, lucrare ce se petrece în primul rând în ei înşişi, aceştia fiind primele organe nu doar vii, ci înviate Prin aceştia pulsează viaţa în condiţia învierii şi prin ei această viaţă încărcată de nemurire îşi extinde puterea hrănitoare, ca printr-o reţea capilară, şi în celelalte mădulare ale trupului comunitar al neamului Da, de multe ori urechile noastre şi ochii noştri nu străbat până la cei despre care ar trebui să ştim Părintele Arsenie (Boca) trece la cele veşnice în 1989 Câţi dintre noi care ştim astăzi de cuviosul părinte, şi am vieţuit şi înainte de 1989, am avut urechi să auzim de acesta ori ochi să îl vedem? De misteriosul pustnic Arsenie (Praja), harismatic nevoitor şi vieţuitor în zona Cheilor Râmeţului şi a mănăstirii Poşaga, unul din purtătorii tradiţiei pustniceşti carpatine, trecut la cele veşnice la începutul anilor 1970, câţi ştiu? Marele şi minunatul exorcist, bărbat deplin al Duhului, părintele Ilarion (Argatu), pe care l-am întâlnit la Cernica, la câţiva ani după anul 1990, are trup înduhovnicit neputrezit la Boroaia De ce nu e cinstit aşa cum se cuvine? Altfel zis, de ce nu i se întocmeşte degrabă un „dosar” de canonizare? Cine se îndoieşte de sfinţenia lui din cei care sunt abilitaţi să facă cunoscută şi cinstită (şi) prin canonizare lucrarea acestui cuvios părinte, să spună public de unde reţinerea Tot o ţinem ca Angelo Niculescu, în Mexico ′70, cu „pasul în spate” şi cu „temporizarea”, în faţa evidenţei Dar probabil evidenţa nu e aceeaşi pentru toţi 158 Consens şi disens Păcat Mare păcat Se pare că lipseşte un om de anvergura mitropolitului Nicolae Bălan care a văzut în D Stăniloae sceptrul de mare teolog, atunci când l-a numit rector la Sibiu la 33 de ani Problema e una relativ simplă Unii văd roadele încă din sămânţă, ca înţeleptul mitropolit Nicolae Bălan, iar alţii, ce nu sunt astfel, nu sunt în stare să vadă nici roadele ca atare, deşi sunt şi purtătoare de sămânţă Cam aici suntem Marelui teolog şi părinte D Stăniloae, care nu a fost doar un gânditor al teolo- giei, ci a fost un real mistic al experierii profunzimilor apofatice şi adevărat trăitor, purtător din prea plin al harului, al luminii necreate, deci al sfinţeniei – sunt mărturii în acest sens – cine îi amână sau întârzie canonizarea? Din ce considerente? Mi se pare inadmisibil Şi când zic inadmisibil mă refer la Arghezi: „una vorbim şi alta fumăm” Nu mai adaug Am auzit prin târg şi o poveste cum că trebuie să treacă 50 de ani de la mutarea la cele veşnice a cuiva (considerat sfânt de popor) ca să poate fi cano- nizat Sf Grigore Palama, teologul isihast al energiilor necreate, trece la cele veşnice în 1359 şi în 1368 este canonizat Nici zece ani Probabil cineva poate să comenteze că este explicabil fiindcă Patriarhul Filotei Kokinos, cel care l-a propus spre canonizare pe Sf Grigore Palama, a fost ucenic şi prieten al acestuia, ba chiar i-a scris viaţa şi i-a alcătuit şi slujba Opt ani mai târziu, după canonizarea Sf Grigore, Patriarhul Filotei este depus din funcţie, iar trei ani mai apoi moare în exil Şi atunci? Spuneţi că nu ştim de nenea Tavi şi mulţi alţii Aşa e, din păcate Ce ne facem însă cu cei de care zicem că îi ştim şi nu îi şi recunoaştem şi cinstim însă, ca ceea ce sunt într-adevăr, în măsura lor reală, oferindu-le şi altora posibilitatea să-i recu- noască şi să-i cinstească, spre mai buna lor şi a noastră a tuturor sporire? N-avem decât să-i cărăm în spate Nu e decât o singură Cale Nu vreau însă să uit de cel pe care I Ianolide îl cataloga drept „un erou, un vulcan al credinţei şi un munte de caracter”, şi care a petrecut 25 de ani, în lagărele ruseşti, apoi în mai multe închisori comuniste şi la canal, părintele Dimitrie (Bejan) Mărtu- risirea preotului militar Dimitrie (Bejan): „Foarte frumos am trăit în puşcărie Regret că am ieşit din închisoare”, se regăseşte ambi- ental în volumele sale: Oranki, Viforniţa cea mare, Satul blestemat, 159 GHEORGHE MIHAI / IEROM NEOFIT Bucuriile suferinţei, pe care le-am asimilat, cât mi-a stat în putinţă, în profunzimea candorii lor încununate şi străpunse de lemnul lui Hristos M-am tot gândit de ce nu se găseşte cineva să ecranizeze această viaţă adevărată Cineva care îşi asumă riscul să nu ia Ursul de Aur sau Palme d’Or Dacă ştiţi pe cineva? G M : Are Tizian, veneţianul, o realizare plastică fabuloasă, intitulată: „Amorul sacru şi Amorul profan”; o priveşti emoţionat, uimit şi nu te mai saturi privind-o Amorul profan te duce cu gândul la fluturele lui Beaumarchais, la rapp-urile şi hip-hopurile contemporane, la războaiele fulmicotone între „prieteni” politici, la anticoncepţionale, la operaţiile „estetice”, la multe de acest gen, dar amorul sacru, adică iubirea sacră? Sacru e Divinul, Pantocratorul, Atoateţiitorul, Atoate ştiutorul, Atoate iubitorul, de mai înainte de toţi vecii investigaţi de mintea omenească, sacră e Lumea cuvenit să rămână astfel înainte s-o desacralizeze fiinţa numită om, adică s-o profaneze preferându-se în veşnicia croită pe canavaua logicii sale Dar ideea sacrului stăruie cu îndărătnicie în conştiinţa chiar şi a celor mai abitir desacrali- zatori, ea primind ciudate sensuri pe deplin profane De la Robespierre până azi se poartă lupte înverşunate împotriva Divinului în locul căruia se propun tot felul de surogate, începând cu sacralizarea Raţiunii pe câmpul lui Marte, cu statuia aceea idolatră, a Libertăţii, cu statuia aceea idolatră din faţa New Yorkului Fură con-sacrate jurăminte profane, Constituţii şi Legi, con-sacrate teorii ştiinţifice şi persoane, prin imitaţie, acestea aparţinând precarităţii, sublunarului Nevoia de Sacru e obse- dantă în viaţa profană fiind folosit la idolatrizările obiectelor, relaţiilor şi proprietăţilor de tot felul, nu pentru a trăi sub semnul Sacrului prin con-sacrare, dimpreună cu El, ci a amesteca lucrurile, a înceţoşa mintea şi sufletul Apărură monştri sacri, dive şi divi, profanizarea Divinului ia forme surprinzătoare în viaţa cotidiană, că nu mai ştim ce sunt în fondul lor nuclear familia, comunitatea, limba, arta iubirii Priveşti tulburat tabloul lui Tizian şi te cuprinde o nesfârşită tristeţe Odată pierdut amorul sacru omul aleargă bezmetic urmărit de Erenii, ca în altă pictură celebră de la sfârşitul secolului XVIII 160 Consens şi disens N: Îmi pare de mirare că denumirea – Amorul sacru şi Amorul profan – pe care o poartă acum lucrarea artistului veneţian, i se atribuie mai târziu, la aproape trei secole distanţă, abia în secolul XVIII, când se face inventarul colecţiei Borghese De fapt, cardinalul Scipione Borghese este cel care achiziţionează lucrarea în 1608 Se ştie că în sec XIX familia de bancheri Rotschild ar fi oferit o sumă fabuloasă, 4 milioane de lire, pentru achiziţionarea lucrării, pe care moştenitorii familiei Borghese au refuzat-o, însă În colecţia Castelului Peleş există chiar o copie a lucrării realizată de Maximilian von Schneidt, la cererea regelui Carol I, zice-se pasionat de pictură veneţiană, mai ales de portretistică Publicul larg, din ce ştiu, a avut acces la lucrarea lui Tizian, la Roma, în cadrul unei expoziţii, de abia în anul 1995 În mod curios această piesă de patrimoniu universal a stârnit controverse interpretative, religioase, filozofice, literare Pe mine, într-un fel aş zice, mă intrigă titlul (Amorul sacru şi Amorul profan) asociat scenei Nu sunt singurul, cred Denumirea actuală Amorul sacru şi Amorul profan este atestată de-abia în 1793 Nu se ştie dacă iniţial scena o fi avut totuşi un alt titlu „oficial”, care din întâmplare ar fi putut dispărea în timp, ori nu avut nici unul În orice caz a avut parte se pare şi de alte denumiri: „Fecioara nebună şi fecioara înţeleaptă”, „Amorul ingenuu şi amorul împlinit” Ar exista se pare o denumire şi mai veche şi mai descriptivă, banală: „Două femei aşezate lângă o fântână unde se miră un copil” Se ştie însă că lucrarea a fost realizată de către tânărul Tizian pe când acesta avea în jur de 25 de ani, la comanda marelui cancelar veneţian Niccolo Aurelio Te poţi întreba pe bună dreptate chiar ce o fi cerut cancelarul veneţian comanditar tânărului Tizian O fi cerut o reprezentare anume şi/sau una care să fi avut vreo legătură cu titlul acordat două-trei secole mai târziu respectivei scene? O fi dorit Niccolo Aurelio, cancelarul veneţian, să-i realizeze Tizian o imagine personificată a două „căi”, a amorului sacru şi a amorului profan, sugerându-i pe unde să o apuce? E aici vorba de o alegorie mistică, cum zic unii? Şi ce fel de mistică ar fi, aş întreba eu În reprezentare se consideră că, într-o dublă ipostază, este de fapt o tânără, fostă văduvă, o anume Laura Bagarotto, căreia îi murise soţul, şi al cărei tată, jurisconsultul Bertuccio Bagarotto, 161 GHEORGHE MIHAI / IEROM NEOFIT fusese acuzat de înaltă trădare chiar de către Niccolo Aurelio, marele cancelar veneţian, cu care apoi se căsători tânăra, de acum fosta văduvă Bagarotto Laurei Bagarotto, soţiei cancelarului veneţian, îi este închinată această lucrare-ofrandă maritală, în care este ea însăşi reprezentată, de către Tizian, la cererea venerabilului său soţ Niccolo Aurelio Însă, cum a ales Tizian să realizeze compoziţional această scenă şi dacă a dorit să spună şi altceva prin ea, alegoric, simbolic, despre sacru şi profan, despre public şi privat, despre social şi intim, cum zic unii, ori despre Venus celesta şi Venus terestra şi despre sensuri neoplatonice pico-mirandoliene cum zic alţii, e o altă poveste Pentru mine, incertitudinea privitorului faţă de această reprezentare asociată cu denumirea Amorul sacru şi Amorul profan este una care nu poate fi chiar fără noimă, atâta timp cât am îndoieli că definiţia subiectului tratat, pentru unii el însuşi improbabil şi imposibil de definit, se regăseşte în titlul atribuit, cel despre care vorbim Abrupt aş zice că numele Laura Bagarotto nu ar trebui să lipsească din aceste denumiri Laura Bagarotto, de Tizian, de pildă Ar fi poate şi o repunere în cinstire a celei care a ocazionat realizarea aceste opere De ce este în două ipostaze reprezentată Laura Bagarotto? Da, asta mai poate adăuga la titlul Laura Bagarotto ceva, sau nu În fond, chestiunea la care m-am referit este una a raportului între titlu-nume şi imagine-reprezentare În ce măsură, privind imaginea adusă în atenţie de lucrarea lui Tizian, văd/vedem conexiuni cu un amor sacru şi cu un amor profan? Care or fi acelea şi „de sine” şi în conexiune? Ori în ce măsură, pornind de la titlu-numire, suntem îndemnaţi, predispuşi, să regăsim ceva din ce ne spune el, anume titlul, în imagine Raportul între amorul sacru şi amorul profan poate fi abordat, de bună seamă, şi separat de imagine, fără raportare la opera lui Tizian Aici, aş veni cu un marcaj creştin răsăritean, preluat de la Marele Teolog: creştinismul a desfiinţat virtual graniţa dintre sacru şi profan, deschizând tuturor accesul la sfinţenie G M : Poate nu există profesiune mai abitiră practic să pună în valoare disponibilităţile insului de a interpreta, reinterpreta, răsinterpreta, de a tâlmăci şi răstâlmăci texte, situaţii, fapte, 162 Consens şi disens vorbe, conduite ca profesiunea de jurist, iar între jurişti ca avocaţii, judecătorii şi procurorii, oricâte reguli le-ar dirigui activitatea, inclusiv celebrul echilibru între litera şi spiritul legii, căci abaterea de la echilibru e exces, orice exces e abuz Politica nu-i o profesiune, politicianul nu e profesionist, nu-l vom regăsi într-o contabilitate a profesioniştilor Între politicieni sunt jurişti, economişti, ingineri, profesori, medici, fermieri, militari ş a care dau curs unei pasiuni numită politica Tâlmăcirea legii în scopul descoperirii dreptării şi adevărului întru beneficiul ordinii sociale nu-i o joacă de-a, ea nu ar reveni decât numai şi numai juristului profesionist Cu părerea ne putem da oricine, dar opinia auto- rizată, bizuită pe cunoaştere sistematică şi metodică ţine de competenţa unui anume corp de profesionişti Asta e moştenire de la civilizaţia juridică antică grecească, continuată de aceea latină, apoi de medievalitatea europeană şi Renaştere, doctrinarii veacurilor XVII-XX De când cu democraţia, nu vine careva, popâc, fiind că ar fi cine ştie ce sculă conducătoare, ca Richelieu, de-o pildă, sau Mihai Viteazu, de-o altă pildă, sau Mao, cu acoliţii lor „tâlmăcitori”, ceea ce nu înseamnă că exact juriştii, toţi sunt pricepuţi şi de bunăcredinţă ca aritmeticienii cu tabla înmul- ţirii Mi-am amintit, brusc, de un fapt social: Atena democrată pericleiană avea 40 000 de cetăţeni cu drept de vot În agora participau la votarea legilor 6-7000 de cetăţeni, restul având alte preocupări Dacă o lege era adoptată cu jumătate plus unu, devenea lege pentru toţi cei 40 000, nimeni nu crâcnea Da, dar era democraţie directă, chiar şi aceea juridică, lungă cale până la democraţia juridică trumpiano-putiniano-iohanesiano, ale cărei interpretări hic et nunc îmi plac, pe cuvântul meu, ca jurist de atâta amar de vreme Karel Kapek scria că la un milimetru de-asupra pământului se află infinitul Tâlmăcirile dreptului pozitiv n-au a evita infinitul, infinitul prostiei şi relei credinţe Aşadar Pericle a fost un conducător democrat al statului de- mocrat atenian, ales de demos (popor) El a trăit între 490-429 î Hr , membru al unei familii aristocrate, ca şi Tucidide (460-395 î Hr) A fost o vreme discipolul filosofului Anaxagora (500-428 î Hr ), l-a frecventat şi pe Zenon eleatul (490-445 î Hr ), dar, fire prag- matică, s-a orientat spre politica mare Devenit şef al partidei democrate la 31 de ani prin înlăturarea pe cale democrată, fireşte, 163 GHEORGHE MIHAI / IEROM NEOFIT a îndrumătorului său Elphialtes, el dirijează politica cetăţii prin tot felul de manevre politicianiste, iar din 443 până în 429 – 15 ani! – îşi asigură realegerea sa anuală de strateg al cetăţii în pofida legii în vigoare atunci că un strateg nu putea îndeplini această funcţie mai mult de un an! Aplicând regula majorităţii simple de el inventată, Pericle a condus democraţia polisului, cum ziceam, 15 ani, ba a şi exportat-o prin mijloace care scuzau scopul în alte cetăţi ca să instaureze democraţia ateniană, model unic şi universal de democraţie Astfel, urmărind ţeluri nobile a instituit o ligă – liga statelor democratice – prin care promova idealurile ateniene de pace, stabilitate economică şi financiară, instaurarea ordinii juste şi a civilizaţiei adevărate Acolo unde nu ajunseseră acele idealuri le duceau negustorii şi navele de luptă ateniene În plan intern lucrurile erau oarecum mai complicate Într- adevăr, într-o tiranie UNUL îi suspectează pe toţi, de aceea tiranul are nevoie de servicii secrete, plus de judecători imparţiali care să-l servească Într-o democraţie fiecare îl suspectează pe fiecare şi de aceea este nevoie de servicii secrete şi de judecători potriviţi strategiei strategului, primul apărător al patriei, al cetăţeanului, al interesului general În regimul democratic peri- clean funcţionau numeroase servicii secrete, discrete şi la nevoie transparente, atât ale statului, cât şi ale grupurilor pro-, cvasi-, antipericleene Normal ca într-o democraţie model, model de cultură şi civilizaţie pentru cetăţile şi popoarele nemodel sau în curs de modelizare, în lupta pentru putere, diferite grupuri politice să se doteze cu servicii secrete de informaţii interne şi externe proprii La fel, e normal ca fiecare grupare economică în concurenţă cu toate celelalte, cu statele, cu indivizii neliniştiţi, să aibe servicii secrete de informaţii în vederea acţiunilor prielnice viitoare Aşa şi cu Pericle: Polisul atenian avea servicii de informaţii interne şi externe Experienţa arată că fără agenţi infiltraţi în cercurile lor, filosofi ca Protagoras sau Socrate nu ar fi putut fi condamnaţi de instanţe imparţiale şi necorupte Agenţi infiltraţi erau şi între vâslaşii barbari ai corăbiilor de război, ca să prevină tulburări şi răzvrătiri Neapărat existau agenţi secreţi în armată ca să prevină trădări, dar şi agenţi infiltraţi în celelalte cetăţi, indiferent dacă prietene sau neprietene, căci într-o democraţie 164 Consens şi disens duşmanii pândesc de peste tot Duşmanii îl pândeau peste tot şi pe însuşi Pericle, aşa că şi el avea propriul serviciu de informaţii, cu agenţi infiltraţi în instituţiile statului, în cercul său de prieteni, în grupările politico-economice Numai aşa, riguros, s-a putut menţine la putere vreme de 15 ani Marele om, în dispreţul legii ateniene despre care el însuşi vorbea cu un excelent talent oratoric Când serviciile secrete l-au părăsit – habar nu am de ce, că d-aia sunt secrete – Pericle şi regimul său democrat, într- originală democraţie, s-au prăbuşit Ciudăţenia, marea ciudăţenie, mirabila ciudăţenie e că, deşi doar 15 ani a deţinut puterea absolută în profund democratica Atenă, întregul secol V î Hr grecesc a rămas în istorie sub denumirea de „secolul lui Pericle” Toate câte se petrecură fasci- nant în Grecia Mare, în regiunile est-mediteraniene (d e , Neemia a reclădit cetatea Ierusalimului; d e , faptele de cultură şi civiliza- ţie ale regilor persani Xerxes şi Artaxerxes) Bănuiesc: da, sursele, caracteristicile culturii şi civilizaţiei democratice europene le vom fi identificat în acel secol V î Hr , cum acelaşi secol V î Hr persan şi-a pus definitoriu amprenta asupra culturii şi civilizaţiei vest- orientale Valorile pericleene, inclusiv aceea privind serviciile secrete, cum au fost recitite în epoca zisă modernă au fost asumate de vestul european, ostil de amar de vreme sintezelor excepţionale ale Bizanţului Atât N: Mă descumpăneşte întrucâtva această posibilă nesfârşire a interpretării, ca reinterpretare ori răsinterpretare cum o fi, de texte, situaţii, fapte, vorbe, conduite, ca marcă a profesiunii de jurist, ce ar putea pune insul în valoare doar după disponibili- tăţile sale interpretative Îmi pare că insul, în cazul nostru juristul de profesie, ar risca atunci să se definească doar prin interpretare, prea puţin, totuşi, ori insul ar putea fi una cu interpretarea însăşi, când sucită, când învârtită, după cum cade sau pică, că dă bine, pentru careva ori că pentru oricine Am avea insul ca o interpre- tare în buclă recursivă, asemeni cu cercul-şarpe ce se autodevoră necontenit înghiţindu-şi coada, iar profesia de jurist gomflată într-o sferă a interpretării învelită de o ştiinţă, o artă, o filosofie, de ce-o fi, cum se va numi, sofisticată, probabil, dar specioasă şi sofistă Atunci, interpretări labirintice, tentaculare, şerpuitoare, 165 GHEORGHE MIHAI / IEROM NEOFIT contorsionări, încercuiri constrictoare, legături, ţesături-împletiri ambigue, năvoade unduitoare, proprii jocurilor vicleniei, inteli- genţei viclene, ar fi într-o incontinentă etalare Uluiri, stupefacţii, năuciri, fascinaţii, efecte aporetice ieşite din echivalenţe ale raţio- namentelor contrare, din întrepătrunderi de termeni antinomici, s-ar gesta într-un mediu colmatat de încătuşări fără sfârşit Realitatea, că o fi text, vorbă, faptă, situaţie ori conduită, nu ar avea atunci mai nimic participativ, implicat, în alcătuirea inter- pretării, în care nu s-ar mai regăsi Ar fi totul un concurs de interpretare, nesfârşit, fără putinţă de cumpănire, de evaluare, fără nici un punct fix de care să se atârne o balanţă Un delir sofist pătruns în tot şi în toate Un turn babel al interpretărilor Un balamuc Sau, ca să rămânem în orizontul antichităţii greceşti, o imagine a unui autentic Tartar, prezentat de Vernant nu doar ca o temniţă, ci şi ca un spaţiu de nestrăpuns, de netraversat, de neparcurs, străin de orice direcţie, de orice semn indicator, un spaţiu înlănţuitor a cărui întindere se confundă cu legăturile ce nu pot fi desfăcute Despre o limită a interpretării a vorbit Eco Acelaşi care, după o recitire şi o reapropiere de Peirce, într-o repoziţionare a sa faţă de chestiunea iconismului, trimite la un iconism primar şi la o nedespărţire a semioticii culturale de o semioză naturală, adică la nevoia de valorificare şi nedesconsiderare a realităţii ca bază a procesului semnificării Mai exact, susţine că nu se poate construi arbitrar schema unui lucru, fiindcă există nişte linii de tendinţă care provoacă o profilare iconică a realităţii în procesul inferenţial al judecăţii perceptive, ceea ce face ca atunci când pornim de la ceva real să ne pronunţăm cu privire la acel ceva şi nu la altceva Altfel zis, realitatea nu e neutră, nu e mută, are o motivare, prezintă nişte „linii de tendinţă” care spun ceva despre ea Cu atât mai complexă devine chestiunea când realitatea e sub incidenţa unui subiect, e subiectivizată, prezintă o intenţiona- litate, aşa cum e cu realitatea unui text, a unei vorbe, a unei fapte, a unei conduite Interpretarea intră atunci şi mai adânc pe tărâmul inter-subiectivităţii Survine astfel în atenţie şi înţele- gerea legăturii între enunţ, în varia forme, şi cel care îl emite, anume enunţiatorul, respectiv cel care îl receptează, anume enunţiatarul 166 Consens şi disens Interpretarea poate fi nesfârşită, într-un fel, dacă nu are limită Deşi, paradoxal poate exista o nesfârşire şi înăuntrul unor limite Problema e cu limitele ei vizavi de realitate Sigur, dacă vrea să se raporteze la ea Că interpretarea nu mai vrea să ţină cont de realitate, deşi gândesc că, vorbind de text, vorbă, faptă, situaţie, conduită, vorbim de o realitate perceptibilă, e o altă poveste, cea a subiectului care interpretează Acesta, adică subiectul, e responsabil de interpretarea sa şi de articularea sa cu realitatea Interpretarea nu e chiar aşa de capul ei, adică fără un cap, fără un subiect al interpretării Dar, dacă e să fie poveste, de acest fel, aş putea încerca, nu cred că ar fi prea complicat, să interpretez, de pildă, că procu- rorul, real, ştie el care, poate, nu are nici o legătură nici cu profesia nici cu juristul, sau cum că indiciul temeinic de care vorbeşte nu e real, ci e doar în capul lui, cap care e doar o inter- pretare, de data asta, una suprarealistă, precum în Violul lui Magritte Suspiciunea rezonabilă de la care pornesc este că în lucrarea lui Magritte ar fi, totuşi, un cap, chiar dacă pare un bust de femeie Să probeze, să demonstreze, să ne convingă el, cel care îşi zice procuror, că nu e vorba de capul lui şi că nu are de a face cu Magritte Povestea că şi-a pierdut capul şi i l-a găsit cineva, că Magritte ar fi ştiut, ar fi înscenat violul, după capul lui, folosindu-se de capul lui, mă rog, e cusută cu aţă albă Nu o mai crede nimeni Acelaşi argument l-a folosit în apărarea sa şi când era judecător Avocat fiind, susţinea contrariul Suspiciunea rămâne Unde a fost când s-a petrecut violul? Sau, mă rog, unde i-a fost capul Asta e întrebarea G M : Evoc o banalitate: acest cuvânt „intelectual” a fost introdus în cultura franceză spre sfârşitul secolului XIX printr-un articol celebru publicat în presă de Emil Zola Autorul nu a precizat ce înţelege prin acel cuvânt, dar era clar pentru toată lumea că se includea nu numai pe sine în referenţial, ci pe toţi scriitorii vremii şi nu numai Cuvântul a făcut şcoală, ca şi un altul, doctrină, cam tot pe atunci, umbrind pe încetul altele mai vechi precum filosof, savant, doctor, maestro, cărturar, cugetător, specializaţi într-o sarabandă de sensuri folosite maliţios sau academic, ironic sau respectuos, admirativ sau peiorativ 167 GHEORGHE MIHAI / IEROM NEOFIT Cuvântul intelectual parcă le adună pe toate fără să fraudeze vreunul dintre ele, căci deveni un general care le îndruma în folosinţa cotidiană Dezavuat o vreme, un alt cuvânt revine în forţă, mai ales în discursurile personalităţilor din elită: filosofie; filosofie finanţistă, managerială, sportivă, agricolă, jurnalistică, hidroelectrică ş a ; fiecare revendică filosofia, aceea a sa Astfel, în Parlament, în Guverne, în Consiliile Judeţene, municipale, în ONG-uri înregistrăm o masă impresionantă de filosofi; cel puţin în România Antichitatea ştia de filosofi, evul de mijloc de doctori, Renaş- terea timpurie de maeştri, Renaşterea veacului XVII făcu loc savanţilor, mai târziu apărură cărturarii şi, iată, Zola ne îmbie cu acest cuvânt – intelectual – despre care voi vorbi în continuare, lăsându-i de o parte pe filosofii specializaţi În secolul XXI există, fireşte, filosofi, doctori (filosofi sau nefilosofi), maeştri (care pot fi sau nu doctori/filosofi), savanţi (care pot fi doctori/maeştri/filosofi), ba şi teologi (care pot fi doctori/maeştri/savanţi/filosofi), dar personalităţile tuturor poartă semnul distinctiv al intelectualităţii în conjuncţie indis- tinctă cu filosofia Acum, filosoful e filosof în, doctorul e doctor în, la fel maestrul şi savantul, oricare fiind marcat de o calitate inconfundabilă – intelectuală Se pare că sfârşitul de veac XIX simţea nevoia unor alte perechi antinomice de termeni în locul erodatelor aristocrat-plebeu, nobil-ţopârlan, de pildă, prea dure în rezonanţele lor politico-ideologice; apărură cuplurile ireduc- tibile burghez-proletar, conservator-liberal, progresist-retrograd, ca secolul XX să le adauge comunist-reacţionar, reflectate în celebra formulare „Istoria societăţii de până acum este istoria luptei de clasă” În fiecare din cuplurile respective găsim intelec- tuali, filosofi unii, ştampilaţi după cum când-cui-unde servesc ideile lor, indiferent de domeniul intelectualităţii lor Din zorii veacului XIX, filosofi, economişti, istorici, apoi şi sociologi luară frenetic în studiu ideea de muncă, pe care o teoretizează în fel şi chip Până la urmă, între multe alte, are loc dihotomizarea doctrinară „muncă fizică – muncă intelectuală” Sub influenţa limbii ruse, cred, la noi munca prinse straşnice conotaţii – trudă, mai grav – chin: „truditorii ogoarelor, truditorii din fabrici”, cei care „se chinuiesc la coarnele plugului, la şaibă” 168 Consens şi disens Şi Eminescu accentuează pe aceste componente, la el şi poetul şi filosoful şi artistul se trudesc, se chinuie prin munci istovitoare Ideologiile socialiste, îndeosebi marxismul, au valorificat imediat doctrinar aceste conotaţii în favoarea muncii fizice, postulând că „munca l-a creat pe om”; de unde şi consecinţa că activitatea spirituală este de rangul doi, întrucât „înainte de a face filosofie, artă politică, omul trebuie să-şi asigure cele necesare traiului” (Marx), cum am amintit De la prioritatea muncii fizice faţă cu aceea spirituală s-a ajuns repede la opunerea lor antagonică: între titularii muncii fizice şi cei ai activităţii intelectuale se instaurează o luptă straşnică; intelectualul, în sens generic, este duşmanul proletariatului sau, în cel mai bun caz, aliatul burgheziei, exploatatoare Insistenţa ideologică a dat roade; dispreţuirea intelectualului, a activităţii sale benefice în societate, a atins cota denominativă „Noi muncim, nu gândim” Exegeze care au făcut vâlvă până spre zilele noastre au căutat mereu argumente care să ateste că intelectualii (cei care gândesc!) formează o grupare lunecoasă moral, îndeajuns de trădătoare şi de laşă ca să nu se bizuie pe ea doar opuşii (titularii muncii fizice, adevăraţii truditori), ci întreaga societate Să ne înţelegem: lui Zola nu i-a trecut prin minte ce scandal va provoca acest cuvânt zvârlit de el pe arena ideologică Pentru cei din camioanele bucureştene ale IMGB care defilau pe Calea Victoriei în iunie 1990 intelectualul era pur şi simplu cel care gândeşte, spre deosebire de ei, imgbiştii, producători de bunuri materiale, care muncesc fără să gândească Numeroşi reprezen- tanţi ai imgbiştilor schiţează teorii empirice viclene şi tocmai de aceea înşelătoare, dar de mare forţă de blocare a spiritului viu, creator prin însăşi natura sa, referitor la statura intelectualului în cetate Esenţa umană este cugetarea, fie în sens general, nedeter- minat, fie în sens particular, determinat Prin firea sa omul cugetă, deşi în individualitatea lor, oamenii o fac în grade diferite Un om necugetat nu-i un răzvrătit împotriva cugetării, ci un rătăcit pe cale, la un moment dat Necugetarea este accident, cugetarea e definitorie Chiar afirmaţia imgbistă „Noi nu muncim, noi gândim” probează că autorii lor din camioanele cu pricina 169 GHEORGHE MIHAI / IEROM NEOFIT cugetaseră asupra raportului dintre muncă şi gândire, e drept, pripit şi unilateral, dar cugetaseră oarecum, în zig-zag pe calea cunoaşterii Încât, prin faptul că este ens cogitans, cugetarea e o premiză generală necesară oricărui particular, căci ea luminează spiritul dinlăuntrul acestuia şi de aceea lipsindu-l îl lasă bântuit de tot felul de neputinţe „Noi muncim, nu gândim” nu exclude cuge- tarea din spiritul acelora, ci-i reduce lumina la o pâlpâire Este foarte clar că preoţii, călugării, doinătorii, promotorii tradiţiilor, nu muncesc, iar cugetarea lor e minimală Este foarte clar că intelectualul nelaic e adversar radical al progresului, deci pseudointelectual Indiferent că pâlpâie sau străluminează, cugetarea se izvo- deşte din îndoială, de asemenea componentă a spiritului Îndoiala e figura mirării, iar dacă omul nu s-ar mira n-ar căuta răspunsuri şi necăutându-le nu ar avea şansa să le găsească Or, intelectualul ca statură a personalităţii in actu tocmai asta săvârşeşte: se îndoieşte, deci cugetă, în chip plenar Dar dacă orice îndoială ia forma mirării, nu orice mirare exprimă o îndo- ială; îndoiala ne aşează faţă cu alternative teoretice şi/practice, pe când mirarea nu totdeauna Mirându-se de diferenţele între muncă şi gândire imgbiştii desprind concluzia greşită că unii „nu fac nimic, ci gândesc, iar gândirea nu e facere”; aceşti „care nu fac” sunt tocmai intelectualii; concluzie gravă prin caracterul ei rudimentar, căci exclude astfel pe medici, pe farmacişti, pe actori şi sculptori, pe dascăli şi economişti, pe jurişti, pe şoferi şi calculatorişti şi, în general, pe toţi cei care nu stau la coarnele plugului sau la şaibă Am săvârşit în paragraful de mai sus o confuzie: este intelec- tual, în gen, şi şoferul şi academicianul? Căci, la extreme, şoferul şi gândeşte şi apasă pe pedale, învârte volanul, iar academicianul scrie, experimentează pe când gândeşte În spaţiile lor determi- nate, ambii se îndoiesc spontan, cugetă, raţionează, iau hotărâri Discuţia noastră angajează termeni de uluitoare importanţă practică: valorile şi, implicit, utilul Intelectualul desfăşoară o activitate valorică şi valorificatoare prin alt demers decât al imgbiştilor, în universalitatea acestora; într-adevăr, imgbiştii valorizează în chip „până la vârful nasului”, contribuţia lor la 170 Consens şi disens valorizare fiind una accidentală, deci necaracteristică Intelec- tualul, dimpotrivă, are orizontul prioritar valorizarea, valorifi- carea nefiindu-i caracteristică, cum se şi spune „el visează” De aceea, doar unii sunt intelectuali – politicieni, economişti, jurişti, medici, ingineri, artişti, zidari, geometri, militari, agricultori ş a – ceilalţi rămânând onorabil bacalaureaţi etc Diferenţa stă în aceasta: unii, valorizează în chip necesar şi/valorifică per accidens şi sunt intelectuali, generic, nedeterminat, alţii valorifică în chip necesar şi sunt, onorabil, bacalaureaţi, licenţiaţi, doctori în varia domenii Fac distincţie între zoon politikon, pecete a fiecăruia dintre noi, cetăţeni, şi politicieni, imgbişti per accidens Urmează că intelec- tualitatea nu e o caracteristică esenţială, ci una fenomenală a politicianului, cum şi a bancherului sau a militarului Într-adevăr, politicianul, bancherul şi militarul nu au dimensiunea timpului, ci a duratei, ei nu sunt (şi nici nu pot fi fără să-şi nege calitatea) intelectuali nici în gen, nici în specie Fundamentala lor virtute este, în accepţiune stagirită, că nu au virtuţi, căci de le-ar avea şi-ar nega statutul Posibilelor reproşuri theoretice avem lesne a le răspunde: politicianul are în vedere puterea de decizie laic sacramentală asupra majorităţii sau asupra tuturora, bancherul vizează închingarea debitorului hic et nunc, idealul militarului e să ucidă atâta cât adversarul să fie redus la nimicnicie Astea nu au nici o legătură cu statura intelectualului, dacă nu e una perversă Ies la tribuna publică bărbaţi de marcă/de vază care reproşează direct clasei intelectualilor neimplicarea în politică, iar celor câţiva care îndrăznesc li se aplică ştampila de naivi, stângaci, aventurieri Înţeleg de aici că politicienii, neintelectuali, ar avea nevoie de aceştia, fără să explice sensul nevoii, pe de altă parte că nu tocmai E bizar! Ne rămâne să spunem doar câteva despre intelectualism În urmă cu 80 de ani, ca şi acum, intelectualismul este o atitudine, un curent filosofic, o manieră socială de a fi în societate, lesne discreditată de către ceilalţi, nu neapărat antiintelectualişti, cât de cantonaţii în pragmatismul cotidian al oarecarelui hic de nunc Intelectualismul devine trist în visarea lui, chiar dacă are baze filosofice El s-ar opune ideologic nu pozitivismului, indiferent 171 GHEORGHE MIHAI / IEROM NEOFIT de specia acestuia, ci unei celebre ziceri din secolul XIX: „Căci înainte de a face filosofie, artă, politică, oamenii trebuie să-şi asigure cele necesare traiului” Or, lista intelectualilor ignoraţi, marginalizaţi, morţi în sărăcie şi mizerie e infinit mai lungă decât a parlamentarilor şi guvernelor care îi solicită N: Dacă stau să mă gândesc bine parcă e mai învecinată preo- cupărilor mele antropologice o abordare a chestiunii intelectului decât una a intelectualului şi a intectualismului În primul rând mă gândesc la acel intelect-buddhi din tradiţia indiană pe care budismul în forma idealismului său îl vede alcătuit din atribute sau apariţii energetice interdependente şi nu ca pe o substanţă, ca pe o fiinţialitate În acest sens, intelectul-buddhi are în esenţa sa structura unei materii subtile, altfel zis prezintă o structură energetică Orientarea budistă exprimă de fapt o viziune unifica- toare între lumea exterioară şi intelectul-conştienţă interioară, operând o reducţie a naturii-materiei şi a intelectului la un substrat comun ce constă în emergenţe energetice interde- pendente În aceeaşi perspectivă se situează şi abordarea care, dorindu-se una a depăşirii cartezianismul separării între om şi lume, pro- pune o unitate care face din acestea două aspecte, faţete diferite ale aceluiaşi proces universal intrinsec unei „dinamici a auto- organizării” reprezentată, aşa cum afirma F Capra, de o mulţime de procese sau relaţii dinamice Cu alte cuvinte, atât intelectul (-omul) cât şi viaţa (-natura) sunt manifestări ale aceleiaşi mulţimi de proprietăţi dinamice ce reprezintă în fond substratul energetic subtil al acestora, şi le arată ca fiind de esenţă materială Corolarul acestei poveşti de „autoorganizare” numită sistemică, este că destructurează fundamentul de tip entitate, formă, substanţă al existenţei umane sau cosmice, postulând ca substrat a tot şi toate această „autoorganizare” ce se vrea un continuum de procese şi relaţii dinamice, aşa cum ne descrie, după Capra, fizica modernă materia Avem de-a face cu un materialism fundamental de natură energetică ca reţea de evenimente-apariţii multiple interconectate Nu mai avem fundament permanent, stabil ca entitate, formă, substanţă, ci unul procesual al unui continuu dinamic relaţional Regăsim astfel ca temei relaţia, dar 172 Consens şi disens nu între entităţi, nu între forme, nu substanţială, ci ca una care le pulverizeză pe acestea pentru a se face ea totul în toate, într-un continuum procesual, într-o dinamică fără sfârşit Budismul este recunoscut de altfel ca un prolific şi subtil analizator al relaţiei, dar şi ca unul care refuză substantivitatea acesteia şi pulveri- zează hotarele formelor Octavio Paz afirma, încă de prin anii ′70 că Occidentul prin mijloace proprii şi prin logica proprie istoriei sale a ajuns la aceleaşi concluzii cu budismul Mai recent am văzut abordări, precum cea a lui Kim, care analizează dimensiuni ale impactului budismului asupra ştiinţelor umaniste franceze în sec XX, res- pectiv altele care insistă pe afinităţi, legături şi similarităţi con- ceptuale între structuralism şi budism, între Saussure, Buddha şi Lévi-Strauss Impactul budismului asupra dreptului postmo- dernist îl regăsim explicit în Franţa de astăzi la C Eberhard, coordonator al unui laborator de antropologie juridică la Paris, dar cred că transpare şi în tipul de democraţie cosmopolită globală promovată de D Held Regăsim budismul integrat şi în meditaţiile psihiatrului Cristophe André pe care le aplică în cadrul terapiilor comportamentale, începând din 2004, la spitalul Sainte-Anne, considerat un pol de referinţă în psihiatrie şi neuroştiinţe Într-un interviu, acesta se declară un om de spiri- tualitate bicefală: în acelaşi timp creştin şi budist Ca amănunt, psihiatrul parizian este îndrumat în tehnici de meditaţie de un monah budist tibetan, fost doctor în genetică celulară, anume Matthieu Ricard, fiul filozofului francez Jean-François Revel Exemplele pot continua în artă, în muzică, în teatru etc Nu e cazul Am vrut doar să sugerez o posibilă filiaţie, înrudire ori învecinare între un intelectualism agnostic şi o spiritualitate atee, precum e budismul, cu privire la un tip de înţelegere a inte- lectului, a omului şi a naturii Acum, cine doreşte să înţeleagă creştinismul trebuie să afle cine este persoana; numai atunci află cine este în adâncul său, care este chipul său cu adevărat Iar persoana în realitatea sa funda- mentală, chiar referindu-ne la om, în creştinismul răsăritean sau ortodox, că în el ne situăm, este mai mult decât intelectul, şi dincolo de el În plus, persoana, în sensul acesta este entitate, este formă, şi în conţinut este substanţă-fiinţialitate, deci nu este de 173 GHEORGHE MIHAI / IEROM NEOFIT natură energetică ca o structurare de atribute Persoana are astfel în chip fundamental identitate ca entitate, formă şi substanţă/ fiinţialitate, ea fiind propriu-zis sufletul, acea realitate perma- nentă, indestructibilă, nemuritoare Intelectul ca energie, aşa cum îl defineşte budismul, în creştinism ţine de un substrat energetic subtil al corpului, fiindcă corpul nu e o materialitate/materie inertă, ci prezintă la întâlnirea cu sufletul această formă energetică ca interfaţă, care are şi o latură-calitate intelectivă Dar această calitate intelectivă-mentală ţine de corp şi, prin urmare, e secundară şi ca realitate şi ca importanţă în raport de suflet- persoană O confuzie intervine de obicei când se vorbeşte că omul este dihotomie suflet-corp şi de aici se concluzionează că corpul ar fi doar organicitate materială, fără acest substrat energetic care are şi o calitate intelectiv-mentală, iar sufletul ar fi această calitate intelectivă, energetică subtilă În acest caz, persoana, ca sufletul propriu-zis, dincolo de această interfaţă energetică, rămâne ascunsă, neconştientizată Omul ca întreg este personalitate, este integralitate suflet şi corp, dar în înţelegerea fondului de suflet ca persoană (entitate, formă, substanţă) şi a corpului dimpreună cu structura sa energetică subtilă şi de calitate intelectivă Perso- nalitatea, ca omul întreg, valorifică şi sufletul şi corpul, dar din perspectiva sufletului ca persoană Aşadar, valorifică şi intelectul care, precizare importantă, nu se confundă cu sufletul-persoana Diferenţa între intelect şi sufletul persoană nu este una de nivel sau funcţie, ci de ordin de realitate: unul, anume sufletul, este substanţă/fiinţialitate, iar celălalt, anume intelectul, este energie/ materialitate Realitatea e că budismul identifică bine intelectul ca fiind energie/de natură energetică, numai că pierde din vedere persoana-sufletul în viul conştiinţei ei, ceea ce face să suprapună-confunde omul doar cu intelectul, să îl reducă în esenţa sa decizională la intelect ca energie-materialitate subtilă În această definire, intelectul are de fapt o conotaţie semima- terială, pseudo-spirituală; este un agent discriminatoriu care oricât de ascuţit ar fi nu poate avea vederea de chip personal, a sufletului direct – autentica vedere spirituală Apoi, pornind de la înţelegerea persoanei şi a personalităţii ca integralitate, în creştinism, nu mai avem acea unitate energetistă între om şi 174 Consens şi disens cosmos ca în budism, ci avem o deschidere a cosmosului spre o personalizare a sa de către om, care distinge omul de cosmos şi cosmosul de om, care lasă loc întrepătrunderii lor neamestecate prin chipul persoanei, dar care arată omul ca fiind, prin chipul de persoană, mai mult decât cosmosul, şi substratul său energetist Persoana nu exclude energiile, dar nu se confundă cu ele, nu poate fi substituită de ele, ci trebuie să îşi recapete poziţia prioritară faţă de acestea Personalismul creştin nu dizolvă forme, hotare, graniţe, identităţi Relaţionarea în creştinism este interpersonală, este între entităţi, este între forme, ţine la hotare Prin urmare, trebuie luat aminte la perspectivele acestea post-fundaţioniste sau non- fundaţioniste, de (auto-) organizare (locală sau globală) care fac din proces şi relaţie o nouă „bază” fluidă, dinamică – „bază” care se vrea a nu fi bază, fapt pentru care se declară non-funda- ţionistă, fiind tot bază (sic!), dar altfel – ce dizolvă forme-hotare, entităţi, întrucât au o filiaţie intelectuală, culturală, spirituală, ce trebuie identificată ca atare; deci nu sunt decât aparent o descoperire de ultimă oră, o nouă fază în progresul-evoluţia umanităţii, pentru că de fapt reîncălzesc ciorbe mai vechi, eventual cu altă terminologie Cine doreşte să rămână într-o viziune creştină să ia aminte la chipul de persoană, după conţi- nutul cu care creştinismul răsăritean încarcă acest chip, şi la toate celelalte implicaţii care decurg dintr-o viziune personalistă G M : Îmi stârneşte feluri de reflecţii acest text: „Iisus a făcut înaintea ucenicilor încă multe alte semne, care nu s-au scris în această carte” citim în Evanghelia canonică a Sf Apostol Ioan, tradusă în limba română Deci, în afară de spuse, rostiri, învăţă- turi, Mântuitorul „a făcut”, adică a făptuit „înaintea ucenicilor”, se referă numai la aceştia, nu şi faţă cu mulţimile, făptuiri pe care evanghelistul nu le dezvăluie, iar eu nu mă prind să bănuiesc speculativ, că n-am vreo cădere Despre probabile „alte semne” relatează evanghelii necanonice, nesemnificative pentru Sf Apostol Ioan, care le consemnează prin „multe alte semne”, canonicele fiind suficiente pentru raţiunea revelatoare; comen- tariile mi se par de prisos, cârtirile răuvoitoare În greceşte la semn se zice semeion tradus româneşte prin semn, semnificaţie, 175 GHEORGHE MIHAI / IEROM NEOFIT probă, dovadă Iisus a avansat ucenicilor multe alte probe, dovezi despre semnificaţiile cele mai adânci ale vieţii şi morţii, despre rostul omului în lume, despre lume, fie prin făptuiri, fie prin învăţături „Mai sunt încă multe alte lucruri pe care le-a făcut Iisus Dacă s-ar fi scris cu de-amănuntul, cred că lumea întreagă n-ar fi ajuns ca să cuprindă cărţile ce s-ar fi scris”, citim în aceeaşi Evanghelie Aici, în traducerea românească apare formularea „mai sunt”, nu „a făcut”, urmând „încă alte”, dar nu „semne”, ci „lucruri pe care le-a făcut” În originalul grecesc Iisus a făcut semne în ambele cazuri, dar bănuiesc că stilistica noastră e vinovată, termenul „lucru” trimiţând la lucrarea prin semne semnificative în făptuiri, rostiri Mântuitorul nu se contrazice niciodată nici prin făptuiri, nici prin rostiri, acestea apar fie prin unghiurile de vedere ale mărturisitorilor evanghelişti, fie prin interpretări ulterioare Asta mi-aminteşte de celebra expediţie a patru oameni de ştiinţă în munţii Kilimangearo, ale căror rapoarte evidenţiau fiecare alţi munţi – faunistic, geologic, clima- teric, hidrologic – că savanţii Academiei Regale de Ştiinţă se întrebară „Şi munţii Kilimangearo care-s?” Sunt recunoscute de către sinoadele din sec IV e n patru Evanghelii Spre deosebire de opiniile din ultima vreme ale unor „savanţi”, care susţin – în pofida datelor incontestabile ale istori- cilor – că respectivele Evanghelii au fost rodul colaborării autorilor lor, nu numai că ele au fost redactate în sec I e n la date diferite, dar şi fără ca Apostolii să se fi copiat unul pe altul Am mai auzit o şopârliţă televizată, bună pentru proşti: că evan- gheliştii redactară textele lor la bătrâneţe, o leacă sclerozaţi, în subsidiar, ca şi cum – îngăduie-mi – amintirile din 2015 ale participanţilor la evenimentele de la Timişoara-Bucureşti din 1989, deci după 26 de ani, sunt oarecum fantasmagorice, morţii nu chiar au murit, de tras nu chiar s-a tras cu puşca şi, în general, memoria colectivă şi individuală românească se cam înşeală Scrisorile Sf Apostol Pavel sunt anterioare Evangheliilor cano- nice şi necanonice, la distanţă de cam 15 ani de la Răstignirea şi Învierea Mântuitorului, ca şi cum eu, acesta, nu mi-aş fi amintit fidel în 2005 evenimentele memorabile la care am participat în 176 Consens şi disens decembrie 1989, despre care am scris după 2010! Perversiunea e maximă! Am studiat multe mii de pagini de comentarii la Evanghelii, publicate în ultimul secol de cercetători englezi, francezi, români, dar n-am găsit un interes deosebit asupra celor două pasaje citate mai sus; dimpotrivă, ignorându-le, unii debitează tot felul de prostii, evident din raţiuni manipulatorii, din ură şi dispreţ Prin Evangheliile sinodale din sec IV e n s-a conturat până azi un singur creştinism, o singură credinţă creştină, aceea măr- turisită de Iisus Hristos, Capul Bisericii Toate lucrările posteri- oare care au tâlmăcit şi aprofundat mărturisirea hristică fără să-i trădeze litera şi spiritul formând un corp unic cu ele constituie creştinismul numit ortodox, că e provenit de la Capul Răstăl- măcirile vremurilor ulterioare, din sec VI e n până azi sunt, fireşte, abateri de la calea ortodoxă a mărturisirii Mântuitorului că El este „adevărul şi viaţa”, expresii ale trufiilor trufaşilor care s-au socotit mai presus de această mărturisire originară de păstrat vie, înlocuind-o cu paradigme proprii Tradiţia creştină a Noului Testament cuprinde în primul rând mărturiile Aposto- lilor despre El – viaţa, fapte, spuse – sub forma Evangheliilor Din câte Evanghelii au fost redactate şi au intrat în circulaţie, începând cu sec I e n Biserica a consacrat patru Afirmaţia Apostolului Ioan, unul din cei patru, cum că Iisus a făcut şi alte semne necuprinse în Evanghelia sa, mi se pare firească şi de bun simţ; autorul nu şi-a propus să scrie un Tratat contabilicesc şi taxonomic exhaustiv, cum procedară filosofii antici referitor la plante, la silogisme, la personalităţi imperiale, la stele, pietre şi temperamente, ca şi botaniştii, zoologii, sociologii, psihologii, fizicienii, geometrii posteriori sec IV e n Ioan nu a redactat ca Plutarch „Vieţi paralele”, a fost nu avocat, nu jude- cător, ci martor, adică „de faţă” cu semne hristice, nu cu toate, expunându-le cum le-a perceput el, acolo şi atunci; este un martor sincer, dându-le şi înţelesul său, de martor implicat în evenimente Ioan nu a fost nici Caius Iulius Caesar, autor al „Războaielor cu galii”, comandant roman orgolios privind cu dispreţ către barbari Acele alte semne vor fi fiind preluate de alţi martori, unele, altele trecute sub tăcere ca nerelevante Orice persoană care ştie ce înseamnă „martor” pricepe despre ce este vorba 177 GHEORGHE MIHAI / IEROM NEOFIT Evangheliile apocrife descoperite pot cuprinde o mie, un milion de mărturii, adăugitoare sau opuse celor scrise de Ioan care, cu prudenţă şi din bun simţ sugerează că vor fi fost, dar pentru el acestea merită să fie consemnate Pentru mine, cel din sec XXI, reţin că Mântuitorul a făcut şi alte semne, explicabile în cele vreo mie de zile de umblet, de întâlniri, de învăţătură În o mie de zile Mântuitorul o fi făcut zece mii de semne, o fi vindecat cincizeci de mii de bolnavi, o fi ţinut cinci mii de discursuri şi dialoguri, aşa, nu ca să speculăm noi cu statistici, pe Apostolul Ioan l-a preocupat ceea ce ne-a transmis, iar Biserica ortodoxă, originându-se în Mântuitor şi Apostoli, asta a consacrat, a con- sacrat: Calea, Adevărul şi Viaţa În opinia mea, celelalte semne or fi fost semne, dar nerelevante, sub aspectul credinţei, şi de aceea nerelevante Adevărul e că n-am auzit să se fi efectuat o selecţie din cele notate de Apostoli, că la sinoade s-ar fi eliminat unele semne descrise de Apostolul Ioan sau Luca sau Marcu sau Matei; altfel spus, Evanghelia lui Ioan e chiar Evanghelia lui Ioan, de pildă, nu a altuia Au fost lansate încă din sec XVIII tot felul de idei perverse: cum că aceşti Apostoli evanghelişti se întâlneau perio- dic să se consulte lucru de-a-dreptul imposibil spaţiotemporal; nu contează pentru perverşi Cum că, analfabeţi fiind, a adunat fiecare ziceri variate care circulau oral, sintetizându-le tot oral, iar un ucenic cultivat le-a scris, aşa, ca Petre Ispirescu poveştile populare, altă nerozie lesne demontabilă Al doilea citat e întăritor al celor scrise mai înainte; Mântui- torul a făcut multe alte semne, atâtea că scrise cu amănuntul nici o lume de tratate nu le-ar fi cuprins, fireşte Apocrifele adaugă, completează, contrazic, intră în detalii de-a-dreptul neinteresante din perspectiva „Căii, Adevărului şi Vieţii” Multe sunt pican- terii, răbufniri ale orgoliilor, ale neîmplinirilor, ale superficiali- tăţii de înţelegere ale faptelor şi rostirilor Mântuitorului Tradiţia cuprinde un ansamblu de idei, credinţe, obiceiuri, datini, mentalităţi cristalizate şi statornicite în gesturi şi comportamente lingvistice comunitare, a căror configurare cere vreme îndelun- gată la un neam, la un popor, la o seminţie, pe care acestea le transmit din generaţie în generaţie pe cale orală; tradiţia e, totodată, asimilatoare, dinamică şi poartă o esenţă de statornicie 178 Consens şi disens care desemnează profilul spiritual al unui neam Asta ca să sintetizăm conceptul ei Acum, tradiţia creştină se originează în învăţătura lui Iisus Hristos „întrupat de la Duhul Sfânt şi din Fecioara Maria” şi are trei elemente definitorii: faptele cu privire la Mântuitor; interpretarea teologică a acestor fapte, modul de viaţă care rezultă din acestea Autorii Evangheliilor sunt martorii cei mai credibili şi mărturisitorii cei mai deplini, călăuziţi de Sf Duh, ai faptelor şi vieţii Învăţătorului, care n-au intenţionat să redea toate semnele, ci acelea cu semnificaţia teologică maximă De aceea, scrierile lor au autoritatea pe care nici o alta nu o poate avea şi tocmai în acest sens înţelegem precizarea ioanică, despre „multe alte semne” ce, poate vor fi fost relatate, dar rămâne să fim prudenţi în utilizarea lor Farul călăuzeşte pe cârmaciul corăbiei, fără îndoială, pe marea întunecată, dar urmează ca el, cârmaciul, să urmeze sau nu lumina farului A ajuns la limanul Adevărului? Înseamnă că s-a călăuzit bine Apocrifele sunt faruri înşelătoare, poate bine intenţionate, dar de calfe şi zidari precari, încalcă învăţătura hristică în spiritul ei şi viaţa Mântuitorului nu mai e model unic de viaţă ca Fiu întrupat al lui Dumnezeu Expresia „multe alte semne” ar trebui tratată cu multă seriozitate chiar şi de către oamenii de ştiinţă, altfel foarte interesaţi să găsească nepotriviri, contradicţii De aceea invitaţia-recomandarea-porunca „Sola Scriptura” mă stârneşte din mai multe pricini, din care voi invoca două; a) textul prescriptiv sub formă de recomandare-poruncă fără interpretări hermeneutice, dar şi pragmatice este un text formalist, la libera folosinţă a fiecăruia; Scriptura fără scrierile praxiohermeneutice ale Sfinţilor Părinţi e golită se sens; b) textul scripturic fără asocierea cu fapta unilateralizează păcatul şi face de neînţeles venirea Mântuitorului „să judece vii şi morţii” N: Mi-au trecut şi mie prin mână şi am şi citit câteva „evanghelii secrete”, scrieri gnostice, scrieri apocrife, Evanghelia după Toma, Evanghelia după Bartolomeu, Evanghelia după Filip, Evanghelia eseniană etc , scrieri a căror autenticitate nu e dovedită, e fals atribuită, ori sunt chiar plăsmuite de alt duh nevăzut, decât cel mărturisit de cea care străbătu veacurile ca „Stâlp şi temelie a Adevărului”, adică Biserica – Trupul lui Hristos Sigur că 179 GHEORGHE MIHAI / IEROM NEOFIT problema este de fapt una a adâncimii „deosebirii duhurilor”, iar cei neavizaţi, nelămuriţi, căutători de secrete, îşi pot prinde urechile minţii, ascuţite ori tocite, peregrinând prin spaţii spirituale necunoscute, care îi pot absorbi magnetic din pricina efuziunii unor curiozităţi misterice, oculte Îmi vine în minte o vorbă, pe care am auzit-o într-un mediu universitar colocvial, cu peste 20 de ani în urmă, vorbă ce se dorea probabil cu iz relaxant, liniştitoare, alungătoare de temeri: „nu se pierd decât pierduţii şi nu se smintesc decât smintiţii” Expresia pare că are un mecanism similar, dar într-un sens inversat, cu zicerea augustiniană „nu M-ai fi căutat dacă nu M-ai fi găsit” Altfel zis, cauţi să te pierzi ori cauţi pierderea, fiindcă deja te găseşti, te afli, pierdut Sminteala ar fi a smintitului, deja Se pierd fiii pierzării, fiindcă se înscriu într-o filiaţie a pierzării, sunt afini şi rezonanţi cu o cale a pierzării Partea complicată a chestiunii este dată de caracterul disimulat al acestei căi a pierzării, întrucât nu se arată ca o cale a pierzării, ci ca o cale a luminii, a iniţierii şi a elevării spirituale, a cunoaşterii şi practicii misterelor, a trezirii şi iluminării, a reîntoarcerii în pleroma etc Acum, de ce lumina nu ar fi lumină, trezirea nu ar fi trezire, elevarea nu ar fi elevare etc, pe această pistă pierzătoare, este o problemă care ar fi de lămurit, şi în raport de dimensiunile şi straturile complexe ale uneia sau alteia din disimulări care se aşterne ca o pâclă densă pe creştet şi trece prin capul cuiva ori al altcuiva Îmi aduc aminte că în prima parte a anilor ′90 apăruse în Timişoara Francisc Maitreya cu un grup de adepţi, parcă chiar mai multe adepte, îmbrăcaţi în veşminte de in, având desagi roşii şi brâu verde, ce şi-au zis „creştini ai noii ere” şi „fii ai luminii” Francisc Maitreya alias Francisc Horvath, născut la Deva, era un profesor de desen care se zice că şi în buletin avea trecută noua identitate, adică se chema Maitreya şi Francisc Acesta era considerat de către adepţi a fi, nici mai mult nici mai puţin, decât un al „doilea Fiu al Dumnezeu” Hazlie a fost istoria unei întâm- plări care circula atunci, cum că Francisc Maitreya, ca „al doilea Fiu al lui Dumnezeu” a încercat să intre în Craiova călare pe un asin, precum intrase Fiul lui Dumnezeu în Ierusalim cu două milenii în urmă Nu apucă însă să intre, fiindcă oltenii, nu doar că nu-şi aşternură hainele pe dinaintea lui şi că nu-l întâmpinară 180 Consens şi disens cu ramuri de finic, cu stâlpări, precum odinioară pruncii pe Mântuitorul, dar îl coborâră şi de pe măgar şi îi dădură şi „o mamă de bătaie” Că, de, nu reuşi să-i convingă, chiar de li se adresă ca unor „fii ai luminii”, cum că el, Francisc Maitreya, ar fi „celălalt Fiu al lui Dumnezeu”, anume al doilea Reţinuseră oltenii că Dumnezeu nu ar avea decât un Fiu şi unic, aşa încât acesta, ce zicea despre sine că ar fi al doilea Fiu, şi de le vorbi de lumină şi de fiii ei, şi de o „nouă eră”, nu prea fu crezut cum că ar fi cine zicea că ar fi Se vede treaba că nu l-au crezut oltenii şi ca atare au trecut şi la faptă, aplicându-i o corecţie fizică, doar indirect doctrinară Cea direct doctrinară o consideraseră, pro- babil, inutilă, ineficace; începură cu realitatea concretă, palpabilă, prozaică, a coborârii de pe măgar pe pământ, ca să treacă apoi la zgâlţâit, la trezit, mai brusc se pare Nu mai ştiu exact, oricum pe la începutul anilor 2000, l-am întâlnit la schitul Piatra Scrisă, îmbrăcat civil, cu o geacă de piele roşcăţie de data asta, nu cu rasă de in Nu am schimbat nici o vorbă Nu îl recunoşteam dacă nu mi-ar fi fost arătat de avva Calinic (Molnar), ierodiaconul de la Piatra Scrisă, părinte ce, mai apoi, a sprijinit substanţial, ca nimeni altul, lucrarea de reeditare a operei autenticului mistic isihast, care a fost avva Ghelasie de la Frăsânei Îmi aduc însă aminte că Francisc Maitreya mai trimisese ceva scrisori către „fiii luminii” de la Armeniş-Piatra Scrisă, cu texte incandescente, arzânde de atâta „lumină” şi „pozitivitate”, pe care le-am şi parcurs Nu ştiu dacă nu erau extrase chiar de prin cărţile sale – ori din Prima Evanghelie ori din A doua Evanghelie sau poate din Adevărul vorbeşte pentru sine Francisc Maitreya era propriul său adevăr care vorbea pentru sine Moare în urma unui stop cardiac, în 2003, într-un spital din Baia Mare Acum, că Domnul a făcut (şi face!) mult mai multe semne, lucruri ori minuni, decât cele consemnate, sau decât cele ştiute ori aflate şi de mine şi de oricare, e la mintea cocoşului, nu prea am de comentat Nu ştiu cine ce ar avea Cine e acela care poate şti şi cuprinde pe de-a-ntregul măsura acestor făptuiri şi lucrări, însemnate şi înminunate, ale Dumnezeu-Omului Hristos? Aş vrea să îl aflu şi eu, dacă există Provocarea fiecăruia dintre noi este dacă prin cele auzite ori citite despre Hristos, semne, minuni, lucrări, ajungem să ne întâlnim cu El, adică să ne aşezăm paşii pe 181 GHEORGHE MIHAI / IEROM NEOFIT Calea, Adevărul şi Viaţa Sa, ori răzbatem pe alte căi, gnostice, oculte, misterice Treaba e relativ simplă Există şi căi gnostice, oculte, iniţiatice care pot vehicula, colporta şi învârti informaţii cu privire la Hristos ori la lucrurile, semnele şi minunile săvârşite de Hristos, dar acestea sunt alte căi decât Calea Cine vrea să îl întâlnească cu adevărat ca cine este El cu adevărat trebuie să deschidă doar uşa la Biserică, întrucât aceasta este calea extensiei Trupului lui Hristos în noi, este Calea Vieţii întru Adevăr G M : Voiesc dragul meu să rămână aceste amintiri ale mele, îndeolaltă cu alte, presărate prin scriiturile noastre M-a născut mama în ziua întâia a lunii septembrie in anno 1939, m-a născut în casa bunicilor materni din satul Cârpiţi, comuna Sculeni, din judeţul Iaşilor Cei patru bunici ai mei, ţărani creştini ortodocşi de pe valea Jijiei, care mi-au hrănit copilăria şi adolescenţa pro- veneau din sfârşitul secolului XIX Am apucat şi o străbunică, Maria Pleşcan, născută pe la 1870, încă vrednică în 1951 Aşadar, am amintiri despre ei, despre vorbele şi comportamentele bătrâ- nilor, despre obiceiuri şi datini ale ţăranilor creştini ortodocşi păstrate şi transmise de aceia părinţilor, unchilor şi mătuşelor mele, iar de la ei la nepoţi şi strănepoţi Cu praznicul Crăciunului lucrurile stăteau aşa: mai întâi era postul, cu spovedania, împărtăşania şi rugăciunile lui la Sfânta Biserică Aminitirile mele nu coboară sub anul 1942, deci nici despre datinile Crăciu- nului; trecurăm pe sub Antonescu, pe sub Groza, pe sub comuniştii bolşevici ai lui Dej, prin industrializare şi colecti- vizare, dar datinile Crăciunului s-au păstrat nezdruncinate în satele de pe valea Jijiei, deşi tineretul cam împunse fuga la oraş, el luă cu sine aceste datini, prezente vii în blocurile şi mahalalele Iaşiului până spre anii 1990 Prin urmare, fără Post nu are cum să fie Marele Praznic al Crăciunului, temeiul şi scopul acestuia În familiile noastre – ale bunicilor şi părinţilor – nu se făcea filosofie, nici nu se teologhisea, ceea ce era datină era datină, fără cârteli, fără comentarii Şi nici nu constituia o povară, datina, deoarece ţi se sădise şi îngrijise în suflet şi simţire În Ajunul Crăciunului mama făcea „pelincile Domnului” – turtiţe cu nucă mărunţită, venea părintele Gogoaşă să ne sfin- ţească ograda şi casa, iar seara ţâncii, copilandri, adolescenţii, ba 182 Consens şi disens şi tinerii mereau cu colindatul, vestind „Naşterea Domnului” Am umblat cu colindatul, laolaltă cu alţii, până în studenţie În familia părinţilor mei totdeauna am avut brad, Bradul de Crăciun, frumos împodobit cu ce se putea pe acele vremuri, iar sub brad găseam mici daruri în prima zi de Crăciun când întreaga familie mergea la Biserică, apoi ne adunam în jurul mesei şi mâncam „de frupt”, borş cu carne, sarmale, răcituri, o felie de cozonac, adulţii – bătrânii, neamuri, uneori fini şi cumetri, cum putea fiecare – beau un pahar-două cu vin A doua zi de Crăciun şi până în Ajunul Bobotezei adolescenţii umblau din casă în casă cu Steaua, Slavă Domnului!, am umblat şi eu din 1953 până în 1958, săptă- mâna dintre 25 decembrie şi Ajunul Bobotezei, primeam un colăcel, un pitac şi un măr, eu şi prietenii mei de pe atunci – Ghiţă Oceanu, Costică Staicu, Costică Ailenei Cu două zile înainte de Anul Nou tata tăia porcul, ajutat de careva apropiat, practică nedezminţită an de an până după 1975 În seara de Ajun de Anul Nou mergeam cu Uratul, eu şi prietenii mei de pe atunci, cu buhai şi bici, porţile erau larg deschise, ogrăzile luminate, gospo- darii veseli şi bucuroşi de oaspeţi, habar n-aveam de comunism, de ateism, de represiune, mi-am petrecut copilăria, adolescenţa şi prima tinereţe cu năvalnica bucurie prilejuită de respectarea datinei În dimineaţa primei zile de Anul Nou luam pumni de grâu să Semănăm pe la casele vecinilor, apoi mergeam la Biserică de Sfântul Vasile şi, eventual, ne adunam la vreun Vasile – că erau îndestui – să-l sărbătorim Păi?!! Astea înseamnau Praznice N: Praznicul este în primul şi primul rând unul liturgic Cine nu are participare liturgică e departe de sâmburele Praznicului Praznicul este liturghia iubirii; nu a oricărei iubiri, ci Acelei Iubiri Naşterea Domnului trebuie actualizată în fiecare din noi ca o (re)naştere personală într-un veşnic astăzi al întâlnirii, al comuniunii, al unirii, al împlinirii E o mare taină acest ritual liturgic Prin el şi întru el se desfăşoară cu adevărat plinitor chipul acestei iubiri ritualice, euharistice În ritualul liturgic ni se deschide limpede, dens, taina unei nepieritoare comuniunii, unei împărtăşiri pline – in actu – între Dumnezeu şi om Aici asimilăm, realizăm transparent, ce este conştiinţa iubirii după chipul său euharistic Chipul iubirii euharistice e un chip al iubirii integrale, 183 GHEORGHE MIHAI / IEROM NEOFIT nu e o iubire de simplă simţire şi sentiment, restrânsă la emoţie şi la afectivitate psihologică Ce va să însemne, însă, această integralitate a iubirii după chipul său euharistic e o provocare a fiecăruia să caute, să afle Şi eu şi fiecare suntem un chip de liturghie,/ Un anume cuvânt-iubire, chip în veşnicie / Şi fiecare suntem chip de creaţie şi chip al lui Dumnzeu/ Care se întâlnesc doar în chipul liturgic al Tău / Niciodată nu se opreşte Liturghia Iubirii,/ De aceea este „Inima Nemuririi”,/ Inima în bătaie neîncetată,/ Care nu înce- tează niciodată ( )/ Doamne, Iisuse, vin şi eu la Altarul Liturghiei Tale,/ Unde mă aduc ca pe o „prescură”, pe care să o liturghi- seşti / De puţina mea iubire nu te scârbi / Tu m-ai creat din Iubirea Ta,/ Şi chipul iubirii s-a pecetluit în veşnicie pe fiinţa mea,/ Şi această pecete fă-o jertfelnic, pe care mereu liturghiseşti/ Şi în fiinţa mea te întrupezi ( )/ Tu mereu, Doamne, ne naşti din Iubirea Ta,/ Şi Creaţia te naşte neîncetat, de asemenea / Şi iubirea întâlnită se face Euharistie,/ Pâine de Cer şi de Pământ, Cuvântul ce Trup s-a făcut (Liturghia Iubirii, Ghelasie ierom ) G M : Comentarii la ideea de ştiinţificitate Zilele trecute un post de televiziune mi-a dat o informaţie tulburătoare: oamenii de ştiinţă arheologi au descoperit Edenul! E adevărat, nu Edenul în întreaga lui splendoare de odinioară, dar artefactele găsite ar atesta de netăgăduit că el a existat spaţio- temporal pe planeta Terra, după ce şi-a îndeplinit rostul, anume fiind scufundat nu departe de Mesopotamia, în apele teritoriale persane ale Golfului Persic, azi străbătut în lung şi în lat de nave comerciale, de crucişătoare şi alte ambarcaţiuni paşnice sau belicoase care habar n-au peste ce plutesc Detaliile, mi s-a pre- cizat, le vom primi mai târziu, când se vor fi încheiat cercetările de teren Lapidara informaţie m-a determinat să parcurg varia trimiteri bibliografice, ambigui şi neconcluzive more geometrico, adică strict cartezian Totdeodată, au intrat în funcţiune disponibilităţile mele de raţionament deductiv În Edenul biblic (denumire de origine sumeriană, care înseamnă „câmpie”) – despre el e vorba – Dumnezeu a sădit o grădină mirabilă, numită „grădina Domnului” 184 Consens şi disens ca locaţie pentru primul cuplu de oameni – Adam şi Eva Cuvântul Eden, zic specialiştii, e asociat cu alt cuvânt – paradeisos – din limba avestană, semnificând „loc îngrădit”, din care a derivat cuvântul paradis, cu acelaşi înţeles; fără să ne avântăm în exerciţii savante, pe scurt: conform Genezei Dumnezeu a Creat Lumea cu toate ale ei (să reţinem: Lumea, nu pe planeta asta sau aia, nu Existenţa sau Ecsistenţa, nu Fiinţa, nu Realitatea, nu Universul, nu Cosmosul), în Lume a lucrat îngrădind o câmpie specială, Edenul (=Paradisul), iar în Eden a sădit o grădină mirabilă, numită „a Domnului”, investind-o cu rostul să fie acasa acelui cuplu, în absenţa căruia nu se justifica, iar raţiunea dramei ontoaxiologice a celor doi îşi găsea temei acasă dimpreună cu Domnul şi numai acolo Odată consumată drama păcătuirii, grădina Domnului, parte a Edenului, îşi îndeplini rostul şi, vorba lui Hegel, îşi epuiză necesitatea fiinţială Însă, se pare – după cum susţin arheologii – Dumnezeu nu a trecut-o în neant, ci a scufundat-o undeva în Mare, la adâncimea potrivită să fie desco- perită ulterior de către vrednicii urmaşi adamici, ca probă ştiinţi- fică invincibilă a adevărurilor „Genezei” Aşadar, după savanţii arheologi, descoperitorii, Domnul a plasat Edenul pe o planetă, anume pe Terra, plus exactement în preajma actualelor ţărmuri persane, nu în Palestina antică, „Pământul făgăduinţei”, nu în nordul danubian, „Grădina Maicii Domnului”, nici în preieriile usamericane, alt „pământ al făgăduinţei”, cum mi-au spus vameşii din aeroportul din Chicago, ceea ce e de mirare foarte În mijlocul grădinii se afla pomul vieţii şi pomul cunoştinţei binelui şi răului, încărcat cu mere deja coapte, ademenitoare unei persoane flămânde sau/şi curioase Cum erau meniţi să fie eterni, Adam şi Eva, înainte de a muşca din măr nu erau nici flămânzi, nici însetaţi; rămâne mirarea cu care Dumnezeu îi înzestrase Or, unde e mijloc sunt margini, deci suprafaţa grădinii avea contur, avea limite care limitau un „dincoace” de un „dincolo”, un „interior” de un „exterior”, de unde se pătrundea printr-o poartă, cum şi-a imaginat-o Lorenzo Ghiberti: dar avea şi sol în care se găseau rădăcinile pomului cu mere Plus că o grădină cu un pom fructifer nu mai e grădină; deci în interiorul ei îşi legănau coroanele mulţimi finite de alţi pomi fructiferi din care cuplul adamic avea voie să se înfrupte fără restricţii, cum vedem în harnicile picturi renascentiste Unde sunt pomi 185 GHEORGHE MIHAI / IEROM NEOFIT fructiferi sunt şi ierburi şi flori, dar şi insecte – buburuze, albine, furnici, gândaci etc – şi păsărele – vrăbii, piţigoi, rândunici etc O grădină are nevoie de succesiunea ritmată lumină-întuneric, firesc lucru, căci conform Genezei tocmai asta a creat mai întâi Dumnezeu – lumina şi întunericul ca realităţi fizice Tot mai înainte crease apele – izvoare, pâraie, râuri, fluvii, mări şi oceane – din care unele întreţineau şi viaţa vegetală şi animală din grădină; abundenţa apei şi luminii permit fructelor să se coacă şi, astfel, să fie consumabile Am spus o prostie; dacă grădina cu toate ale ei, era eternă, nu avea rost „întreţinerea” Dar cel puţin aşa ne sugerează aceiaşi pictori renascentişti cu imaginaţie pioasă Înlăuntrul grădinii Domnului (căci era a Domnului, nu a oamenilor pieritori) nu hălăduiau carnasiere – reptile, peşti şi mamifere flămânde şi ucigătoare – care ar fi pus la îndoială echilibrul, armonia, cum a încercat să spună Anselm; ele sau erau „dincolo” sau intrară în fiinţă în posterioritatea acelui „dincolo” Nu decid că aşa au stat lucrurile, ci doar că asta ar rezulta din descoperirea arheologilor contemporani Apoi: de ce în pomul cunoştinţei binelui şi răului cresc tocmai mere ne lămuresc numeroşi exegeţi; Dumnezeu a investit mărul-măr cu un anume simbol – cel al reînnoirii şi al veşnicei prospeţimi, al regenerării şi reîntineririi Aici sesizez neclarităţi: reînnoirea, regenerarea, reîntinerirea presupun evoluţie – se usucă frunzele, dar apoi revin la verdele iniţial – contrară veşni- cei prospeţimi Eu, de pildă, mă învechesc, degenerez, îmbă- trânesc, dar, la un moment dat, hop, nu mor, ci reîntineresc Cel puţin acesta ar fi substratul creştin teologic al învăţăturii medicinei tradiţionale care ne îndeamnă să consumăm mărul În general, speciile vegetale şi animale sunt ab initio investite fiecare cu simboluri ca expresii ale creierii lor prin voinţă divină; astfel, măslinul, simbol al păcii, nu putea lipsi din grădina divină peste care se revărsa liniştea, armonia, tihna pe care le aduce pacea Creatorului Laurul are provenienţa tot acolo, el rămânând mereu (?) verde (ca şi bradul), simbolizând nemurirea şi cunoaş- terea tainică În grădină neapărat păşteau ierburile veşnice mieii eterni, prefigurând spusele lui Ioan Botezătorul „Iată mielul lui Dumnezeu, Cel ce ridică păcatele lumii!”, nu şi lupi carnasieri care ar fi stricat armonia 186 Consens şi disens Dimpotrivă, lăcustele lipseau, ele fiind zburătoare apărute ulterior în exteriorul grădinii, pentru a-i sancţiona pe urmaşii cuplului primordial alungat din grădină pentru a fi încălcat porunca Tatălui La fel, acolo nu se găseau iepuri – simbol al nestăpânirii sexuale, al risipei şi lăcomiei care produc dezechili- brele străine păcii edenice Nu mai amintesc de nenumărate specii de carnasiere în luptă de care pe care, trimiţându-ne expli- cit la legile darwiniste şi, prin consecinţă, atâta la lupta marxistă de clasă, cât şi la mai subtila idee democrată a competiţiei şi riscului din care învinge cel mai puternic, mai abil, mai profe- sionist, mai ticălos, mai şarlatan, mai mincinos, pe deplin străine armoniei şi iubirii universale Între strategia făuririi grădinii Domnului şi strategia celorlalţi, evoluţiei naturale încă de pe vremea Bigbangului, opoziţia e ireductibilă S-au scufundat scafandrii-cercetători în adâncurile mării şi au găsit acolo, ceva care să poarte pecetea grădinii Domnului, adică acasei adamice unde foşnesc în mijloc coroanele imemo- riale ale pomului vieţii, ale pomului binelui şi răului? Televiziu- nile nu dau amănunte în documentarele lor documentate Pe mine nu mă interesează cât a durat procesul creaţiei, căci m-aş păcăli: „Ceea ce la om e o mie de ani, la Dumnezeu e o clipă” Nu ştiu ce însemna la cei vechi „o mie de ani” şi cu atâta mai puţin care ar fi conţinutul măsurii unei clipe, care nu are semnificaţie fizicalistă, ci mai de grabă psihosocială Şi nici nu îndrăznesc să speculez Timpul grădinii edenice posedă în chip necesar alte note decât cel „dinafară”: aici orice existent posedă veşnică prospeţime, „tinereţe fără bătrâneţe şi viaţă fără de moarte” Grădina nu putea fi acasa lui Dumnezeu întrucât, în primul rând, numai corporalitatea se instalează într-un loc, apoi, Fiinţa Lui este în Treimea cea de o Fiinţă, „mai înainte de toţi vecii”, evident tot necorporală, deci înaintea Edenului, înaintea Lumii În Edenul descoperit de savanţii arheologi nu se putea identifica, fundamental, Creatorul „văzutelor tuturor şi nevăzutelor”, nici creaţiile lui dinlăuntrul grădinii, nepălite de precaritate În logica omenească, Adam şi Eva înainte de a mânca din măr posedau eternitate corporală, eternitate pierdută printr-o opţiune Pierzând-o, nu mai se justifica prezenţa Lui, acelora în grădină Faptul că cuplul a fost izgonit induce că Dumnezeu nu a des- 187 GHEORGHE MIHAI / IEROM NEOFIT fiinţat grădina Edenului, ci a blocat-o, a scufundat-o, să zicem, în ipoteza aquarheologilor savanţi Or, aceştia, ajungând la intrare, l-au identificat şi descuiat cu instrumente omeneşti exclamând „Iată-l!” Nu-i pricep pe savanţi! E ca şi când s-ar fi bucurat „L-am prins!”, „I-am demascat ascunsul tainic al Grădinii primordiale” În acest caz, creaţia divină nu mai e divină, nu mai e invincibilă, Dumnezeu e relativ, ca universul einsteinian Să presupunem că aşa stau lucrurile Un Dumnezeu relativ nu mai e Dumnezeu şi atunci Lenin avea dreptate cum că religia – oricare ar fi ea: iudaică, musulmană, hinduistă, creştină – e un putregai crescut pe copacul viu al cunoaşterii Astfel rămâne de lămurit natura grădinii edenice: ori e divină absolut şi sacră, un „dincolo”, faţă de exterioritatea ei sub semnul precarităţii, ori e cât se poate de lumească, nu are nimic supranatural Să presu- punem acel „dincolo” ca fiind altfel de realitate Savanţii, făcând parte din lumea precarităţii, nici un instrument al lor nu le-ar fi descuiat porţile grădinii; dacă ei ar fi fost de o credincioşie „cât un bob de muştar” nu s-ar fi apucat de asemenea întreprindere, căci Mântuitorul îi spune lui Toma „Fericiţi cei ce nu văd şi cred” Fericirea ţine de spirit, eminamente, iar savanţii creştini adevăraţi au cu totul şi cu totul alte preocupări decât să descuie porţile grădinii Domnului Laplace avea dreptate să-i replice lui Napoleon care nu-l observase pe Dumnezeu în teoria aceea a lui: „N-am avut nevoie de asemenea ipoteză, Sire!”; Dumnezeu nu poate fi cuprins în nici o ipoteză şi e manipulare prostească, aş zice, dacă n-ar fi abilă să iei Edenul, Raiul, Paradisul, Creaţia, Veşnicia ca ipoteze sau teoreme!! Vorbim în dodii, căci ne jucăm cu semantica verbului „a crede”, ca Feuerbach, Marx, Lenin, Stalin şi a discipolilor lor deghizaţi de azi din mediile care confundă exactitatea cu adevă- rul, veridicitatea scientistă cu aceea creştină îndreptăţitoare Totuşi, două expresii româneşti îmi dau de gândit: „Pe-un picior de plai / Pe-o gură de rai” şi „Se iscă o vânzoleală de era iadul pe pământ” Pereche antitetică, raiul = grădina Domnului şi iadul par a fi locuri destinate după moartea corporală celor buni, respectiv celor răi Adam şi Eva sunt făcuţi din lut, prind corpo- ralitate precis indentificabilă senzorial, asupra cărora Dumnezeu 188 Consens şi disens a suflat din Duhul său, Spirit, incorporalul, „Chip prin asemă- nare cu Chipul Său” Astfel ei deveniră duali; spiritul îi în-drumă la creaţie, trupul – la lucrare faustică Prin urmare, grădina Domnului era tot atâta de corporală cât de corporali Adam şi Eva După păcătuire perechea primordială a fost izgonită şi con- damnată: ceea ce e din lut în lut să se întoarcă, pe când spiritul, incorporal, de la Duhul, responsabil pentru faptele bune şi rele urmează să treacă prin Judecata Cuvântului, Iisus Hristosul, care îi va trimite în grădina Domnului sau în Iad, de data asta în sens care îmi depăşeşte înţelegerea, oricât de savant aş fi Dar parcă m-am abătut prea mult de la subiect Aristotel m-a învăţat să merg pe calea mirării Mirarea se exprimă prin întrebări iscoditoare în căutarea răspunsului adevărat Până la adevărat mi se iveşte verosimilitatea, ceva asemănător adevăratului dintr-o vecinătate opinabilă Şi mă mir: ce-or fi găsit arheologii în adâncurile mării care să le certifice grădina Domnului, adică dovedirea locului sacru de unde cuplul Adam-Eva a fost alungat nu atâta pentru raţiuni ontologice, cât pentru acelea axiologice Orice mirare are limitele ei căci adastă în precaritate * Soarele potopeşte câmpia plină de amiază dogoritoare sub un cer fără scame noroase Cât vezi cu ochii ierburi arse Nu auzi nici un zgomot, nici o boare de gângurit Aerul e fierbinte Doar la o margine de drumeag, care vine de undeva şi se pierde altundeva, adastă ciudat un copac verde, real verde La umbra lui salvatoare odihneşte un bărbat înzăuat; coiful îi atârnă pe o parte, sabia e rezemată de o piatră Cine ştie de când se află acolo răsuflând greoi „Mi-i sete, Doamne”…, murmură cu buzele umflate şi crăpate „Mi-i sete” Iar murmurul luând proporţii uriaşe se auzi în urechile lui ca un bubuit; răsună ca un bubuit, deşi abia şuşoti „Mi-i sete, Doamne!”, aşa a şuşotit „Bea”, susură o voce blândă, „Apă rece prelinsă în picături de izvor”, „Bea!” Şi între- deschise ostaşul, sau cine o fi fost el, ochii umflaţi ce zăriră un bărbat îmbrăcat în alb, aplecat asupră-i, care-i strecură plosca la 189 GHEORGHE MIHAI / IEROM NEOFIT gură Sorbi, sorbi îndelung „Cine eşti?”, întrebă nedumerit „Da tu de unde vii?”, fu întrebat „Dinspre cetate”, răspunse „Şi ce-ai căutat acolo?” „E-hei, de fapt vin de departe, cale de doi ani, de opt anotimpuri de mers călare şi pe jos Mi-am lăsat ogorul, vitele, nevasta şi copiii şi mi-am urmat seniorul să cucerim cetatea aceea din dincolo de zare, hăt, cetatea Domnului, nu ştiu Am luptat cu tot felul de seminţii, am ajuns la cetatea stăpânită de necredincioşi şi acolo am ucis”, zise „Am ucis mii De-a valma Bărbaţi şi femei, copii şi bătrâni” „Necredincioşi, în cine?” „În Domnul Dumne- zeul nostru” „Dar cine e Domnul Dumnezeul vostru?” „Ah, mai vreau o înghiţitură de apă aşa E Iisus Hristos „Măi, fratele meu, eşti rănit Stai să te oblojesc Încet, ai răbdare, aşteaptă, aşa ” „V-a poruncit Dumnezeul vostru să luaţi cetatea Domnului stăpânită de necredincioşi?” „Nu Domnul ne spuse ” „Mi-i sete Ah, mă dor coastele Ne-au poruncit căpeteniile să ascultăm cuvântul Domnului” „Ce v-a poruncit Domnul?” Rănitul închise ochii, încercă să-şi ridice braţul drept, răsuflă ostenit, apoi murmură: „Ei, aşa, faţă cu faţă nu ne-a poruncit, căpeteniile ne-or poruncit să ascultăm porunca ce le-o poruncit lor Domnul, să cucerim cetatea cucerită de păgâni şi să-i omorâm pe cei care ni se împotrivesc” „Ş-ai omorât?”, „Am” „Eşti sigur că Hristos a voit moartea femeilor şi copiilor şi bătrânilor din cetatea Lui?”, „Nu ştiu, a-ah, da veniră mulţimi de păgâni şi ne-au covârşit, ne-au alungat, pieiră ai noştri întru apărarea credinţei” „Păi, ce pericol pândea credinţa voastră de-acasă, de la doi ani distanţă?” „Nu m-am gândit”, şopti într-un târziu „Mi-i sete” „Măi, omule, ştii că porunca de căpătâi a Domnului vostru este să-ţi iubeşti aproapele ca pe tine însuţi?” „Da, aah, mă doare”, strigă deodată sfâşietor de bubui văzduhul „Stai să torn puţin ulei pe rană Aşa Ţi-o leg cu o fâşie din cămaşa mea Aşa ” „Da tu, străine, cine eşti?” „Un călător” „Şi unde mergi?” „Spre cetate, să îngrop morţi şi să oblojesc răniţi, să mai salvez ce mai este de salvat de sabie şi de ură” Oşteanul sau cine era el oftă N-avu răgazul unei respiraţii şi-şi dădu duhul la margine de drum prăfos dinspre cetatea în care ucisese în numele Domnului Iubirii spre acasa lui, unde-l aşteptară îndelung nevasta şi pruncii 190 Consens şi disens III „Să le fie de bine! ” folclor clandestin Dacă n-ai străbătut per pedes apostolorum câmpiile, dealurile şi munţii României, cătunele, satele, târgurile şi oraşele ţării, adăstând la stâni, în sălaşe, la schituri şi în mânăstiri, la case de oameni gospodari, tinzând mâna în blidul lor, dimpreună, batâr vara întreagă şi iarna întreagă, ci te-ai informat din ziare, reviste şi documentare TV despre acestea, geaba vorbeşti despre spiritul locului, al insului şi comunităţii, al gândului şi simţirii, geaba generalizările savante şi cu ifose de ştiinţători Te nevoieşti să spui ceea ce habar nu ai, ca şi cum ai zgârâia coaja copacului pretinzând mai apoi că i-ai gustat seva Pe scurt, eşti un prost trufaş Dincoace şi dincolo de Carpaţi, dincolo şi dincoace de Nistru, dincolo şi dincoace de Danubius găseşti fără strădanie prea mare stilul românesc de vieţuire despletit în mii de stiluri particulare care-l rostesc numai tu să ai ochi să-l vezi, urechi de auzit, degete de pipăit, limbă de gustat, minte nepervertită de înţeles Aşa, sosit de pe trotuoare, din biblioteci, din birouri, la volanul comod, şansa ta de a pricepe e minimă Tradiţia, prietene, nu se învaţă din cărţi, ascultând radioul, televiziunea, luându-te după conferinţe aulice, doinele, colindele, liturghiile, picturile voroneţiene, foşnetul pădurilor, gâlgâitul apelor, apusul şi răsăritul soarelui, aburii mămăligii, nu răzbat în sufletul tău livresc, deci sec; eşti un savant submediocru care te pretinzi în zădărnicia ta Modul de a fi al neamului rămâne o abstracţiune lesne înşelătoare, sursă de bâiguieli europeniste, întristări tehnocrate Vorbim despre tradiţie cu o nonşalanţă ignorantă şi ea nu merită atari tratament, folosind-o noi, în contextualizând-o pe deplin aiuristic Eminescu a bătut Ţara în lung şi lat, observând tragicul şi comicul trăirii şi simţirii româneşti într-aceleaşi trăiri şi simţiri ale celor observaţi În vârf de munte, ca şi în bibliotecă nu absorbi nimic din nădejdile şi des- nădejdile, din iluziile şi deziluziile, din amăgirile şi desamăgirile, 191 GHEORGHE MIHAI / IEROM NEOFIT din consensurile şi disensurile, din tăinurile şi destăinurile, din facerile şi desfacerile, din împlinirile şi neîmplinirile, din înfrân- gerile şi făuririle celor la care te referi când rosteşti cuvântul tradiţie Tradiţia e ca plămada rezultată din plămădire, ea are nevoie de un anume amestec, în proporţii rostuite de un plămă- ditor nevoindu-se să-şi plămădească un al lui bun, cum îl învăţa- tără bunii şi străbunii, încredinţat că învăţătura acelora îl aşează într-un rost mai presus de sineaşi, în care a turnat din al săul său, sudoare şi trudă, suspin şi surâs Despletită în speciile sale, uitându-le genul, tradiţia devine fie o miştocăreală oarecare, fie o curvă de bordel, utilă să Întrebarea dacă avem nevoie de tradiţie e legată de întrebarea dacă avem nevoie de sufletul părinţilor, bunicilor, moşilor şi strămoşilor pe care să-i calificăm „ai noştri” şi să ne calificăm ca „ai lor” În scurtă vreme, sub vremuiri, măsurabile în câteva secole, ignorantul european din urmă sfidează tradiţia, introducând-o în spectacole, în festivaluri, în emisuni radio-tv, spectaculos şi festiv Occidentul euroatlantic a pierdut demult măsura tradiţiei, fascinat de modernisme care durează cât o dimineaţă Amin- tindu-mi eu de tradiţiile moştenite în pofida comunismului, în deceniile cinci-opt ale secolului trecut şi pulverizarea lor în doar un deceniu din urmă, îmi dau seama, pe concret, că nu mai avem – şi nici nu vom mai avea – seva ce nutri Eminescul, Goga, Bălaşa, Brâncuşi şi Enescul Tradiţia agoniză, jertfa zace întinsă, corbii se coboară, cum scria poetul Şi te întrebi ca netotul de ce poezia, arta plastică, romanul, colindele, chiar şi ştiinţa, biata, şi-au pierdut rădăcinile, pare-mi-se Să mă întorc însă și la mine în ogradă Sunt fost profesor bugetar la stat şi de şapte ani pensionar De origine ţărănească ̶ părinţii şi bunicii şi străbunicii nu au fost fermieri, ci ţărani ̶ , s-a trezit în mine nostalgia ţărânei şi a satului, astfel că prin 2003 mi-am cumpărat o bujlă de casă cu grădină într-un sat cărăşean, la vreo 120 km de respectabila urbe în care îmi desfăşuram activitatea didactică, împreună cu soţia Bujla era o risipitură cu două încăperi locuibile, cu closet în fundul curţii, cu grajd şi două coteţe, cu încropitură de gard pe care am cumpărat-o în limita bugetului familiei, circa 2500 de euro Economisând leuţ cu leuţ, răbdător, după 13 ani de cum se zice investiţii prin muncă 192 Consens şi disens fizică şi plătind meşteri, am transformat grajdul în spaţiu de locuit, am făcut gard-gard, mi-am făcut closet în casă cu baie, am îngrădit un spaţiu pentru păsări, am plantat copaci şi pomi şi flori Asta în 13 ani şi încă nu am terminat, că o gospodărie cu cheltuială se ţine Deoarece din urbea vestică până în satul cărăşean sunt 120 km nu-mi permiteam să circul zilnic, căci aveam treabă şi în vestica urbană, unde participam la tot felul de conferinţe şi cursuri, am dat sfoară în ţară că cine vrea şi poate să se aşeze în acel sat cărăşean îi fac „cadou” o locuinţă, sub condiţia să aibe grijă de casă şi de grădină De aici începu tărăşenia, din 2011 În cinci ani de zile se perindară tot felul de interesaţi să aibe grijă de gospodăria oferită gratuit, din Tulcea până în Dolj, din Timiş până în italii Unii îmi tăiară copacii să aibe lemn de foc, alţii îmi văndură găinile să aibe de ţigări şi alcool, alţii distruseră sobele, alţii îmi cerură bani, cinci ani de risipire Cine erau aceia? Evident, alienii, străinii Ce sunt alienii, vere? Cei care-ţi sar peste gard să le dai sau cei cărora le întinzi mâna şi ei îți iau totul Alienii mei m-au jefuit, alienii de altundeva vor să li se dea pencătă, măi, vere, nu i-am chemat Nu am folosit termenul „cadou” în sensul formal juridic de donaţie, ci în unul larg, de propunere morală „măi, care n-aveţi unde şedea, vă ofer să locuiţi gratuit în casa mea, numai să aveţi grijă să nu distrugeţi, să nu furaţi, să nu părăduiţi, ci dimpotrivă; să cultivaţi grădina şi să folosiţi produsele ei, să creşteţi păsări, că pentru voi le creşteţi, eu plătesc apa şi curentul electric, vă dau pe gratis şi lemne de foc, iarna O singură condiţie pun: să îngrijiţi gospodăria ca pe propriul bun” Cam aşa am dat sfoară în ţară, prin ziare şi TV-uri Şi m-am trezit într-o bună dimineaţă cu o familie venită de peste munţi şi văi, care sărise noaptea gardul şi se instalase în ogradă, că n-au unde să stea şi aflase că la mine e trai pe vătrai; se hrănea din frigiderul meu, îmi ceru haine şi aşternut, da nu punea mâna pe nimic, aşa că după o săptă- mână îi dădui afară pe motiv de lene şi înstăpânire Veni a doua familie, hodoronc-tronc, care nu numai că nu se pricepea la nimic, dar prinse a-mi distruge grădina, am dat-o afară, veni a treia familie, un el şi-o ea care, în absenţa mea, îmi tăie câţiva copaci pe motiv că fac prea multă umbră, a patra familie ̶ de italieni ̶ vându vesela şi butelia ca să se chefuiască ̶ tot în 193 GHEORGHE MIHAI / IEROM NEOFIT absenţa mea ̶ cu amatorii de chefuri, ca şi cum ar fi fost la ei acasă, a patra familie profită de ocazie că plecasem la oraş pentru câteva ceasuri şi-mi vându grabnic găinile ca să facă rost de bani pentru ţigări şi alcool, cum au mărturisit cu seninătate, a cincea familie folosi cărţile din bibliotecă şi copacii pentru încălzitul sobei, a şasea familie ̶ tot un el şi-o ea ̶ imediat după instalare şi-a chemat fraţii şi surorile să locuiască împreună în casa mea, fără să mă întrebe, iac-aşa, să împartă binele peste care dăduseră Am ţinut şi un surdo-mut care dărâmă o sobă să aibe mai mult loc În acest timp grădina se umplu de bălării, veceul se sparse, pereţii fură zgârâiaţi şi tămânjiţi Uite ce-am păţit eu primind străini în casă, păţanie de care ştie tot satul, de râde lumea de mine, că pe străin îl doare în cur de bunăvoinţa mea, batjocoreşte un avut ce nu-i aparţine, că n-ar chef decât să înşele, că dacă la ei acasă nu ştiau a se gospodări cum să-mi închipui c-ar face-o la mine? Ce-i pasă străinului de avutul altuia M-am înşelat de şase ori Vara trecută am angajat ̶ adică am plătit ̶ o familie străină să îngrijească grădina, dar mi-a furat toate fructele din copaci şi zarzavaturile; chiar şi plătită! Cine-o face ca mine, ca mine să păţească! Dacă nu mă credeţi întrebaţi oamenii din sat Fără să fiu întrebat, iacă mai răspund o dată, poate o mai citi careva, și n-aș vrea să nu fie în clar: numesc alien persoana care-ţi intră de-avalma în casă fără s-o fi invitat Invitatul se numeşte musafir, iar musafirul tre să aibe un comportament de musafir, adică nu se instalează confortabil pentru cât are el de gând ci, cum zicea tata, dacă i se îngăduie, eventual trei zile Socotesc că nu orice străin e şi alien, chiar dacă aşa pare, ci doar acela care năvăleşte violent sau viclean în casa ta, te jefuieşte, poate şi ucide, fără să-i pese Astfel, bunul samaritean e străin, nu alien faţă cu întâlnitul rănit din drum Nu străinul, pur şi simplu, ci străinul alien îţi scuipă crucea, o face pe stăpânul acolo unde n-ar nici un fel de drept să înstăpânească Cam așa deci cu alienii, cu înstăpânirea, cu stăpânitorii, cu ce-o mai fi Vom vedea! Deși, drept îți spui, pare că mă hazardez un pic, prea mult, fiind că nici nu știu ce-om mai vedea și ce-o mai fi, că eu am cam îmbătrânit, trecut-am de mult de 60, un pas mai am până la 80, și Am citit cândva o cărţulie SF care mi-a stârnit repulsie Amintindu-mi-o acum mi se pare interesantă Ideea era 194 Consens şi disens următoarea: Guvernul Mondial legiferase ca tot insul uman care împlinea vârsta de 60 de ani să fie eutanasiat Tranc! Fără deosebire de sex, rasă, religie, avuţie, statut social, tranc! Fireşte, cu excepţia celor care decedau înainte de 60 de ani, din varia motive Consecinţele economico-politice şi culturale deveneau de excepţională valoare proactivă Aplicată azi ar fi momentul potrivit, nutrind umanismul creator democratic Cred că Europa şi nordamerica ar scăpa dintr-un tranc de vreo două-trei sute de milioane de babete şi moşnegi ramolite şi sclerozaţi care trăiesc pe spinarea statului De câteva sute de milioane ar scăpa Japonia, China, India, ţările andine Una peste alta, într-o generaţie populaţia planetară s-ar reduce cu măcar două miliarde de guri, la care s-ar adăuga desfiinţarea familiei monogame, asumarea totală a creşterii şi educării copiilor de către stat, scăderea indicelui de natalitate, legiferarea ocrotirii şobolanilor urbani şi a ţânţarilor anofeli, redistribuirea forţei de muncă, creşterea entuziasmului spiritual ş a Pe cuvânt că am citit cândva o asemenea cărţulie SF, din păcate nu i-am reţinut titlul, nici numele autorului, dar precis că enciclopedul domn K îşi aminteşte de ea În sfârșit, ce mai contează astăzi un SF sau altul când realitatea este cea care este, cum prea bine vezi, cea care apăsat ne-mpresoară, se înstăpânește, ne alienează… G M 195 GHEORGHE MIHAI / IEROM NEOFIT G M : Depinde ce şi cum citeşti Dacă citeşti Manarvadharmasastra fie îţi vei pune mâinile în cap, fie te vei entuziasma Şi afirm asta deoarece l-am studiat şi am şi publicat un articol despre ideile de drept civil promovate acolo Şi despre Coran, despre Noul Testament şi despre Talmud se pot spune de unele şi de altele, depinde de unghiul de vedere adoptat Am avut pe birou articole pe teme particulare, cred că le-am comentat mai demult, în treacăt, într-o carte de-a mea Bine ar fi dacă s-ar publica în româneşte tratate ştiinţifice sine ira et studio pe aceste teme Nu ştiu de ce nu există iniţiative în acest sens De pildă, obsesiv suntem informaţi de TV-uri despre crimele ISIS, dar se ignoră, tot obsesiv, despre asasinarea locuitorilor creştini din Orientul Apropiat, pentru că sunt creştini, despre care aflu din cu totul alte surse Ieşirea UK din UE nu se datorează nici Bibliei, nici Talmudului, nici Coranului, cum nici migraţiile actuale N-am auzit, nici n-am citit undeva că majo- ritatea migratorilor ar fi creştină, persecutată de musulmani, ci că e musulmană doritoare de moschei în statele gazdă europene Rămân un optimist, totuşi Optimismul meu e fundat pe solide şi irefutabile probe probatorii Fie şi doar privind istoria petrecută de mine prin părţile astea am argumente greu de combătut Trecurăm prin al doilea pustiitor război mondial, prin explozii nucleare ştiute şi neştiute, prin 48 războaie clasice locale şi zonale, prin oarece vreme de război brr, rece, prin gripe galbene, ovine şi porcine, prin crize economice gata-gata să ne termine, prin 76 de revoluţii mai mult sau mai puţin regionale, prin migraţii năucitoare, prin desmembrări de state şi combinaţii de alte state, tremurăm sub spaimele terorismului real şi imaginar, mor şi se nasc generaţii cutremurate de proorocirile şi profeţiile religiilor vechi şi noi, ne pândesc razele gama, uite-uite ce meteorit sau cometă s-ar putea, inevitabil să, plus bacili, microbii, bacteriile care ne asaltează, plus apa, petrolul, cărbunele care se termină acuş, plus ieşirea Marii Britanii din UE, plus extremismul ISIS, naţionalist, plus aberaţiile majorităţii care refuză utilitatea de interes public a homosexualităţii şi inutilitatea familiei, plus secetele şi inunda- 196 Consens şi disens ţiile, prin toate acestea trecurăm şi trecem, dar eu sunt optimist, căci ştiinţa şi raţiunea more geometrico vor învinge Privesc noaptea cerul înstelat şi sunt sigur, dar absolut sigur că peste zece mii de ani, imediat, peste zece mii de ani ne vom muta pe altă planetă, deoarece – cum ne asigură ştiinţa şi raţiunea – în cer sunt un miliard de planete, din care un milion ne-ar putea găzdui fără tăgadă, fără prea mari eforturi acuş, doar peste zece mii de ani, adică peste numai 300 de generaţii Calculele sunt precise, exacte şi adevărate, cu condiţia simplă să funcţioneze ONU, NATO, UE, FMI, B M , UNESCO, şi n-au de ce să nu funcţioneze, deoarece sunt clădite ştiinţific şi pe raţiunea democratică, invincibilă Aşadar, sunt optimist, îl las moştenire copiilor şi nepoţilor, că peste zece mii de ani Marea Britanie, România, Zambia şi Singapore, de pildă, vor fi clipe ale unei istorii progresiste triumfătoare Combăte-ţi-mă! Nu există nici o ciocnire între civilizaţii, incompatibilităţi între culturi care pot fi complementare, adiacente, greu solibile, dar şi, unele incompatibile Civilizaţia e totalitatea faptelor şi comportamentelor ca aplicaţii hic et nunc ale interpretării culturii in actu Astfel, civilizaţia juridico-politică este totalitatea faptelor şi comportamentelor reglementate sub cupola valorilor într-o interpretare specifică unei macrocomunităţi organizate Se ajunge la conflict de culturi acolo unde interesele politico-economice devin conflictuale Dar acest conflict nu va genera conflict de civilizaţii decât în chip artificial şi arbitrar Faptul că Norvegia sau Elveţia sau USA au şosele mai funcţionale decât drumurile ruseşti sau mongole sau româneşti nu presupune că noroadele de acolo sunt în conflict, că unele sunt inferioare altora decât sub aspectul autostrăzilor, care nu subminează spiritul Cum ştim foarte bine cei ce ştim – şi o şi spunem – istoriile etniilor, neamurilor, popoarelor, naţiunilor, statelor au ritmuri diferite de dezvoltare, oarecum surprinse de Dimitrie Cantemir şi Vasile Conta, operele cărora, altfel excelente, le-am studiat la vremea potrivită În manieră personală, aflăm tratată ideea şi la Toynbee şi la Iorga şi la Drâmbă, ca să evoc doar câteva nume de autori Îmi vine în minte acum profunda lucrare „Istoria descoperirii şi cuceririi Americii” de Francesco Padron, pe care aş asocia-o cu lucrarea Rebeccăi da Costa ca să pricepem cum se 197 GHEORGHE MIHAI / IEROM NEOFIT dezvoltă, pe ce cărări apucă şi cum se înfundă popoarele şi statele în istoriile lor, în ritmuri diferite, cu succese şi eşecuri diferite Un jurnalist clujean aserta la un TV că, măi, frate, tot în evul mediu sunt românii, dar argumentaţia lui vădea că habar n-are ce înseamnă Evul Mediu, cu atâta mai puţin Evul Mediu românesc, profesând aceleaşi scheme prăfuite învăţate la şcolile liceale comuniste Încât, dacă le spui elevilor noştri că în spaţiul cultural creştin ortodox, deci şi în Ţările Române, nu au existat vânători de vrăjitoare, arderi pe rug, procese împotriva oame- nilor, indiferent de ştiinţă sau de altă credinţă, dacă le spui că în şcoli useiste ACUM se predă vrăjitoria, că în numeroase părţi europene şi neeuropene sunt consfinţite religii de stat, că sub masca laicităţii se ascunde un ateism criminal, dacă profesezi argumentat aceste adevăruri lesne probabile, rişti cel puţin moartea civilă Ah, mi-am amintit de cartea lui Victor Kernbach „Religia în involuţie”! Întorcând spatele demersului cultural axiologic, euroatlanticii şi-au descoperit sufletele golite de repere şi atunci încearcă deificări pentru panteoane de nisip: Autostrada, Auto- mobilul, Calculatorul, Avionul, Drogul, Stadionul, Banca, zei ai unei civilizaţii care şi-a golit inima de sângele Binelui, Adevă- rului, Dreptăţii şi Frumosului înlocuindu-l cu Ura, Dispreţul, Minciuna Un preşedinte contemporan de stat a proclamat „Ce e bine pentru Ţara mea e bine pentru întreaga omenire” Bravo, simptomatic pentru orice cezarism de la Tutmes I la Pol Pot, de la Nero la executivul norvegian, indiferent dacă zâmbeşte sau nu democratic regal, prezidenţial sau parlamentar Nu, dragă, nu e vorba de nici o barbarie, ci de programul raţional al bancherului- preot al zeului Ban De altfel, cuvântul barbar a primit un sens pervers, departe de cel originar: e barbar cel ce nu-i membru proactiv al societăţii noastre etatice Zilele trecute am conversat cu un bancher concret, la o cafeluţă şi l-am rugat să-mi spună ce înseamnă pentru el Binele A rămas descumpănit „Cu cât câştig mai mult, cu atâta e mai bine” îmi răspunse „Nu, măi Vasile, nu te-am întrebat despre bine, ci despre valoarea de Bine pe care o profesezi Nu-i vorba să faci bine ceva, ca olarul o oală, ci să faci Binele” „Nu se poate Adică să pierd, să renunţ la ceva aşa, de dragul altuia?” Nu se poate 198 Consens şi disens Da, trei imperii venitără şi trecutără! Asta e constatare grosieră, naţionalist extremistă, conservatoare, ataşată unor valori prăfuite Mă rog, mai întăi să trecem în revistă câteva valori: Binele, Adevărul, Dreptatea, Frumosul, Iubirea, Cinstea, Loialitatea, Urâtul, Grotescul, Utilul, Răul, Falsul, Ura, Sacrul, Evlavia, Interesul şi câte altele, analizate într-o strălucită carte a lui Mircea Florian „Recesivitatea ca structură a lumii” A îndrăzni să vorbeşti şi să scrii despre valori fără să citeşti această carte e ca şi cum ai comenta „Elementele” lui Euclid fără să cunoşti geometrie, ca şi cum ai discuta despre evoluţia biologică fără să-i fi studiat pe Darwin şi Mayr etc Aşadar, care din aceste valori, enumerate mai sus, sunt naţionalist extremiste şi care progre- siste, care liberale şi care conservatoare? Eu vorbesc despre valori, nu despre interpretarea lor, nu despre valorificarea valo- rilor; dacă afirmăm că nu mai avem valori, normal e să precizăm pe care din cele de mai sus Războiul, pacea, democraţia, tirania ş a , NU sunt valori, ci valorificări social-istorice ale valorilor cristalizate în acte, comportamente, instituţii, norme Pixul meu, acesta, NU este o valoare, ci întruparea materială a unei valori – utilul, iar dacă nu mai scrie e întruchiparea altei valori – inutilul Minciuna este o valoare, rostirea unei minciuni e valorificarea valorii de inutil Opera eminesciană nu este valoare, ci are valoare estetică datorită fiinţei valorii de Frumos ş a m d Când spunem „valoare culturală” spunem o prostie – expresie a unei atitudini cognafective – căci ansamblul valorilor formează cul- tura Cultura unui popor se constituie din aceleaşi valori enume- rate mai sus înţelese şi trăite în şi prin experienţa lui de viaţă biopsihosocială Criticarea culturii unui popor, a valorilor cum le înţelege şi trăieşte este o parşivenie ideologică rudimentară care împarte popoarele în civilizate şi necivilizate Cine vorbeşte de valorile tradiţionale ar face bine să specifice dacă iubirea, cinstea, adevărul ş c , sunt tradiţionale sau moderne Încă o dată, vorbesc de valori, nu de valorificări; opinca nu este valoare, ci valori- ficarea materială particulară a valorilor de Util şi Frumos, aşa cum sandala e altă valorificare materială particulară acestora Valorile nu mor, nu sunt inventate de cutare, ci valorificările lor sunt supuse precarităţii Nu există valori etatice şi nonetatice, ale bancherilor şi ale contribuabililor, ci interpretări factuale ale lor 199 GHEORGHE MIHAI / IEROM NEOFIT Guvernanţii UE profesează aceleaşi valori de Bine, Adevăr ş a , dar valorificate prin sita criteriilor lor subiective, interesate, căci nu valorile se supun votului, ci aplicaţiile lor care, oricum, rămân subiective D-aia, nu poţi distruge Sacrul cum a dărâma o clopotniţă; d-aia dreptul privat roman rămâne criteriul oricărui drept pozitiv european, nu prin detaliile lui pozitiviste, ci prin valorile cristalizate de Proprietate, Justiţie, Legalitate Sunt de acord că bâiguielile sfertodocţilor ideologi valorifică valorile negative de Rău, Injust ş a Valorile NU se negociază, nu stăm la tocmeală cu ele, dar pixul, opinca, salariul, dobânzile, familia, pornografia, imobilele sunt negociabile Când spun „Azi Binele înseamnă altceva decât în sec X e n ” spun o idioţenie manipu- latorie care confundă verbele „a fi” cu „a avea” De pildă, sapienţitatea e valoare aplicată omului generic devenit homo sapiens, nemai sapiens azi decât în urmă cu zece mii de ani Dan Condrea, Obama, Stănescu, Iohannis nu-s gradabili sub aspectul valorii de sapienţitate, ei fac parte din lumea lui homo sapiens, gradabilă e aplicarea valorii Sapienţitatea, ca oricare altă valoare, nu intră sau iese din vigoare prin vot Să retragem electoratului sapienţitatea lui electorală, iată o masca- radă de gravă incultură care batjocoreşte lumea valorilor aşa cum e ea înţeleasă şi trăită de un popor Vorba unui Preş useist „Ce e bine pentru noi e bine pentru întreaga omenire” Vă place? Ce e bine pentru UE e bine pentru întreaga Europă, cine nu se supune – săpunul şi frânghia Democraţia NU este valoare, ci cristali- zarea particulară a unui complex de valori perene într-un context socio-economico-politic De aceea, ea nu este o etapă inevitabilă în istorie, nici nu are caracter definitiv Putem să discutăm aceste teme? Desigur, încă Trecură câţiva ani de la publicarea volumului doi din „Consens şi disens” şi, Părinte Neofit, îţi mărturisesc că încă mă domină frica să dau vreunei edituri „Migraţiile din evul mediu şi daco-românii” Între timpul deşi scurt plecă la cele veşnice majoritatea prietenilor de generaţie, cei rămaşi se zbat în boli şi alte nevoinţe Încă pe vremea strădaniilor să închei lucrarea neîncheiată până la urmă, „Fundamentele dreptului”, îmi păşiră pragul căsuţei din Ciclova îndestui din cei dragi inimii mele – 200 Consens şi disens necelebri, nemonştri sacri, personalităţi neconsacrate, neoxfordo- harvardo-sorbono-occidentale, filosofi, jurişti, matematicieni, literaţi, fizicieni, plasticieni, istorici, mai tineri, mai puţin tineri – cu care purtam luminoase discuţii sub înserarea răcoroasă în preajma pădurii, discuţii din care se iviră ulterior idei aşternute în pagină de carte Nici n-am avut când să-mi dau seama că bătrâneţea îmi dădea târcoale, iar descoperită, ea-şi râse de mine, pe bună dreptate Râsul înţelept al bătrâneţii mă dezmetici şi grabnic am renunţat la preţioase discursuri savante, la întortocheatul limbaj juridic doctrinar, la farafastâcurile cu iz ideologic, păşind în spaţiul pulsatil al vieţii – atât timişorean, cât şi ciclovan, modele ale societăţii noastre contemporane, cât o pricep eu, insul dezbărat de orgoliile unei false maturităţi Pe această cărare a renunţării, dinspre „Întâlniri colocviale privind întemeierea Dreptului” (2012), conlucrare cu prietenul Ioan Humă, spre „Consens şi disens”, conlucrare cu prospeţimea cuvioşiei tale, am purces la acele schiţe de eseuri, „grăunţe de adevăr”, cum ar fi spus un alt prieten al meu, minunatul universitar ieşean Horia Hulban, care să surprindă „cum este”-le cotidian al sufletului românesc În curând uitat de pasagerii grăbiţi ai trenului istoriei într-o gară oarecare Schiţele de eseuri modelează Ciclova şi pe cicloveni – o mică Românie cu neaoşii ei cu tot – poartă dialoguri reale cu personaje reale, de asemeni, oarece sfădeli sfătuitoare, evitând capcanele analizelor savante asupra cărora nu se apleacă azi nici măcar cei mai sârguincioşi elevi de liceu Într-o lume grăbită fără să fie lămurită de unde vine, către unde şi de ce aleargă, urlătoare ca-n piaţa de peşte din Salonic până şi unui respectabil în ţinută de gală îi trebuie o săptămână să se decidă să citească o pagină, alta chiar s-o citească şi încă alta s-o priceapă Îţi dai seama câţi ani i-ar fi necesari unui curajos perseverent să parcurgă fie şi doar „Istoria, adevărul şi miturile”, semnată de Ioan Pop? Cristian Prescură mi-a stârnit haz nebunesc cu a lui „Fizica povestită”; cartea e prea groasă, prea de fizică şi prea nesexy, încât nici chiar un doctor nu cred că s-ar încumeta s-o răsfoiască Pe fond, în consecinţă, între 2014 şi 2017, pe apucate, am scris două volume de „grăunţe de adevăr”, grăuncioare-grăunţele cât de cât hazlii – 201 GHEORGHE MIHAI / IEROM NEOFIT „E ceva ciudat aici, şi căpuşe şi furnici”, „MIHAI cel care rupe tăcerea”, cu texte de una-două pagini fiecare, fără neapărat să obosească cititorul, dar să-l facă să exclame „Io-te-te, bre!” Ca într-o binecunoscută simfonie de J Haydn, acest „novum Consens şi disens” debutează cu un exerciţiu despre hoţie – temă facilă cu un motto pripit; ea, tema, se pretează la excursii intelec- tuale juridice, sociologice, psihologice, antropologice, etnologice, ba, aş zice, chiar şi cosmologice De ce ne-am mira? Cosmos, în original, înseamnă armonie şi atunci ce să caute hoţia în Cosmos, iar cosmologia explică anume ce? Spune memoria bătrânilor greci, ăi vechi şi demult, că înainte de a fi Univers Cosmosul era cosmic, adică în armonia părţilor cu întregul şi a întregului cu sine; această armonie definea veşnicia, căci veşnicia există logic înainte de toţi vecii, pentru cine are minte să priceapă Şi suntem de acord că, deşi mintea are posibilitatea să priceapă, nu orice minte chiar şi pricepe, că de aceea oarecine avertiza „Fizică, fereşte-te de metafizică!”, adică „Nu te băga unde nu-i treaba ta!” Sau, mai clar, Hawking scrie că „De ce există mai degrabă ceva decât nimic” e problema filosofilor; ştiinţa (fizicii – n n ) începe prin a postula că ceva există şi de aici toată construcţia ei descriptiv-explicativă În Cosmos pur şi simplu nu are loc hoţia, deoarece presupune necesar alteritatea; abia cu universul şi, odată cu el, universurile în care alteritatea determină explozia diversităţii, hoţia e inevitabilă, oportună, răspunde unui anume trebuie concomitent cu opusul Prin urmare, hoţia e universală, dar niciodată cosmică La fel ca omul lui da Vinci şi din DUDO: e universal, dar nu cosmic Omul vincian, ca şi cel din DUDO, e universal, deci imperfect, deci limitat, deci alterabil, oricât de universală ar fi universalitatea lui susţinută de legile logice ale coerenţei dinlăuntrul limitelor Aşa era omul din memoria vechi- lor greci, aşa este şi azi – bezmetic în bezna prin care orbecăia convins că asta e natura lucrurilor, cum observa un tip din sec XVIII francez, unul Denis Diderot Ş-ar fi rămas lucrurile de-a pururi dacă nu s-ar fi ivit acel hoţ divin pe nume Prometeu; civilizaţia se născu printr-o hoţie, nu viclenie, nici o viclenie nu e capabilă să sfărâme cosmicitatea, dar hoţia o săvârşi Cel mai lăudat hoţ, închipuitorul începător al tuturor hoţiilor, este neica Prometeu, distrugătorul armoniei Lumii 202 Consens şi disens N : Subtilă identificarea omului vincian, ori vitruvian, precum şi, mai ales, a celui din DUDO cu aşezarea într-o universalitate de inedită situare a-cosmică, şi într-o paradoxală, clamată de bună seamă, perfecţiune, în afara, şi mă tem, împotriva veşnicei, fericitei, Originarei Armonii Această universalitate de structură concentraţionară chiar, pentru cine îi vede închingarea, marcată de limitele unei măsuri a tuturor lucrurilor a unui tip uman, chiar ocultă, ori în final va adumbri, prin zăbrelele unui cod de bare frontale, aura aureolată a unui alt chip-tip de om E limpede Sau, mă rog, ar fi bine de ar fi limpede, nu pentru toţi, că nu prea se poate, ci pentru cât mai mulţi, că nu e unul şi acelaşi tip de om în discuţie Despre măreţia măsurii omului ai zice că e vorba şi într-un sens şi într-altul Care sens însă? Unii înţeleg că îl pierdură, îl uitară, îl neştiură, poate, în rostul său Ne priveşte? Într-o bună măsură da Care o fi ea acea bună măsură, ne putem întreba Dacă dorim a ne întreba Aici e, după caz, se pare un secret al construcţiei unei ordini universale, ori poate a naşterii alteia cosmice, accep- tând această formulare şi această cumpănire între cosmic şi universal, cu conotaţiile arondate Fiindcă e destul de vizibil că sunt implicate, angajate, plăsmuiri, naşteri, instituiri de ordini de corpuri şi matrici comunitare, în care suntem atraşi, suntem mânaţi, busculaţi, rezistenţi chemaţi, să participăm fiecare om, după felul său, şi să zicem şi tip-model de om Diversitatea universalităţii poate pierde, însă, nu la numărătoare, alteritatea- identitatea cosmicităţii, adică a identităţii în temeiul său ultim, fundamental Dacă nu chiar încearcă, tinde să substituie identi- tatea, după aşezarea sa întru Origini, identificate, recunoscute, cu alta ce se poate reduce într-atât până la fi un număr, natural evident Cum altfel? Întreg, raţional, real, complex? Să fim serioşi De natural este vorba De omul natural, de natura umană, doar Ce s-o înţelege, ori pricepe prin ea, prin natură, prin natură umană Supra-naturalul, ori natura divină are o altă poveste care nu îl priveşte pe omul vitruvian vincian şi al DUDO, adică cel dudoian, de astăzi, dacă, să ne fie cu iertare, putem să-i spunem aşa: dudoian Cât despre omul vincian-vitruvian, etalonul de perfecţiune pentru proporţiile corpului uman, din celebrul desen al lui 203 GHEORGHE MIHAI / IEROM NEOFIT Leonardo, se constată astăzi, şi nu de către oricine, ci de oamenii de ştiinţă, chiar de ei, că acesta suferea de hernie, grav şi s-ar putea să fi murit, chiar din această cauză Altfel zis, în ciuda proporţiilor perfecte, era bolnav Nu desenul, ci modelul uman, desigur Cel după care s-ar fi realizat lucrarea arhicunoscută Din desenul lui da Vinci, din cerneală şi creion pe hârtie, după cinci secole, Hutan Ashrafian, profesor la Imperial Colege of London, instituţie cu absolvenţi şi profesori printre care se numără 15 laureaţi ai premiului Nobel, trase concluzia, sub forma unui diagnostic, că avem de a face în desen cu imaginea unui individ suferind de o afecţiune majoră, gravă, dată fiind o umflătură neo- bişnuită prezentată în zona abdominală Astfel, din imaginea acestui „om perfect”, model al „canoanelor proporţiilor”, nu reiese se pare, cel puţin pentru Ashrafian, şi perfecţiunea sănă- tăţii, a celei fizice, de pildă Cât despre cea mentală, nu s-a pro- nunţat nimeni, încă Cel puţin până acum, din ce ştiu Aşteptăm Nemurire? Veşnicie? Pe omul dudoian-vincian nu îl interesează? Oricum, perfecţiunea sa, una a proporţiilor, a raporturilor de raporturi, a măsurii între măsuri, nu-l scuti, pe presupusul model, de posibila, poate fatala sa boală, şi nici de moarte Cine a fost scutit de ea! Rămase, s-ar putea zice, într-o imortalizare grafică, cel puţin Astăzi la Gallerie dell'Accademia din Veneţia Nu putem şti însă dacă şi de ce ar fi dorit Leonardo să transfere într-un desen, ce ar fi vizat un model vitruvian al proporţiilor, şi linii, planuri care să desemneze patologii morfologice vizibile, diagnosticabile Putem specula, fireşte Putem presupune că ar fi putut să se vadă că patologicul nu este străin de modelul „omului perfect”, că în, între aceste proporţii etalon se pot strecura însemne patologice, care trebuie că sunt abateri de la forma-natura sănătoasă, care conferă semnalmente ale unei boli, precum hernia Dacă modelul uman real nu a existat, şi avem de a face doar cu un model construit în raport şi în conformitate cu anume celebre proporţii antice date, e altă discuţie În sfârşit Nu aş crede că prezintă un prea mare interes acest spectru specu- lativ, deşi nu lipsit de deschiderile unei mirate interogări Se poate reţine însă această încercare a lui da Vinci de a asocia omul cu natura, observând studiul său asupra proporţiilor corpului uman descris de romanul Vitruviu, care considera că 204 Consens şi disens înălţimea corpului uman trebuie să aibe o înălţime de opt capete, corpul uman fiind sursa principală de proporţii din cadrul ordinelor clasice ale arhitecturii Şi adăuga amănuntul că, la da Vinci, braţele sunt desenate într-o poziţie în care vârful degetelor sunt la nivel cu creştetul, spre deosebire de unghiul mult mai mic al lui Vitruviu, la care braţele formează linii ce trec prin ombilic În orice caz, în icoane, se ştie, s-au folosit, dacă cineva este interesat, şi alte raporturi de proporţionalitate între cap şi corp; o înălţime a corpului în raport de şapte sau chiar de nouă capete, de pildă Deci avem şi alte proporţii decât cele vitruvian-vinciene Proporţii ale „sfinţeniei” şi/sau ale „perfecţiunii”, ar putea comenta careva Desenul lui da Vinci într-adevăr este nu de puţine ori folosit ca un simbol al simetriei corpului uman, dar şi al simetriei universului, aşadar înscris în coordonatele unei anume legături între om şi univers Chestiunea provocatoare este, înţeleg aici, una a relegării omului dudo-vinci-vitruvian doar de natură, şi de o comensurabilitate a sa cu universul, dar, de fapt, de ieşirea din armonia cosmosului lecturat după măsura hristică: Dumnezeu- Omul, Cel care Se descoperă ca origine şi sens al Lumii, ca Lumina Lumii Altfel zis, nu ne întoarcem la natură, ci, e de dorit, să întoarcem natura la om prin re-întoarcerea omului la Dumnezeu, asumând măsura îndumnezeirii omului şi a cosmo- sului, transfigurând faţa Lumii prin armoniile Cereştii Feţe, cea „mai înainte de toţi vecii” G M Expresia „mai înainte de toţi vecii” are vădit caracter onto- logic într-o aserţiune referitoare la raportul dintre Lume şi Uni- versuri; Lumea e concept neîndeajuns cercetat de iubitori ai înţe- lepciunii, iar pe măsură ce aceasta îmbătrâneşte iubitorii ei iau chip donquijotesc, spre hazul încruntat al celorlalţi Aproape de pragul modernităţii, poate chiar pe prag, Galilei încă mai reflecta la Lume, căutând-o cu oglinda, iar Newton chiar credea s-o sur- prindă în una din propoziţiile sale matematice Lumea nu poate fi surprinsă în formule matematice, oricât de geniali leibnizieni am fi, cum e posibil prin poezie, adevăr dovedit de Goethe şi Eminescu; fiinţând totdeodată cu veşnicia ea nu-mi pare lucrare, printr-un de sine haz, ci lucrătorul însuşi, căruia nu i se aplică vreo dimensiune gândită, precum spaţialitatea şi temporalitatea 205 GHEORGHE MIHAI / IEROM NEOFIT În veşnicia Lumii sau Lumea veşnică, mai înainte de veciile universurilor descendente din ea nici cosmicitatea n-ar transpare, căci perfecţiunea ar fi numai prin opoziţie cu imperfecţiunea, dar se iveşte odată cu veşniciile universurilor, având – fiecare din acestea – începuturi şi, implicit, sfârşituri ca orice lucrare pre- gătită de mai înainte, gătită şi apoi retrâgându-i-se rostul, întrucât a primit, nu are prin sine rost Or, dacă e să vorbim serios, universurile nu s-au desprins în nici un fel de Lume, nu fiind că n-am putea gândi noi această desprindere, ci contrazice lucrarea veşnic lucrativă a lucrătorului, care nu s-ar putea denumi lucrător veşnic fără veşnicia Lumii sale Aceasta rămâne şi îndreptăţeşte Universurile, indiferent că ar fi pulsatorii, pururi rotitoare sau în expansiune sau fiecare de câte un fel pe care mintea-ne s-ar putea să le afle observaţional/ matematic Odată cu Universurile se iscă şi hoţia ca viclenie a firii rostuitoare specifică începuturilor altor lucrări Odată cu înce- putul acestui Univers se ivi fiinţa omenească aşa cum o ştim noi, dar şi altfel decât o ştim, iar hoţia se insinuă în nostalgia cosmi- cităţii iluzoriu resimţită ca pierdută, într-o dimensiune a oglin- dirii spiritului lucrativ numită morală Nu ştiu dacă real, dar posibil e, cum scria alt poet, englez, orbit de un soare inexistent în Lumea ca Lume Paradisul miltonian sau nu are tot atâta savoare conceptuală ca şi excursul dantesc, ambele seducând mai puţin decât Voroneţul, toate-şi trei probând limitele axiologice ale minţii omeneşti Desigur, cruguri întâlnim peste întreaga boltă cerească, aşa cum ne aţintim privirea de jos în sus crezând cu încredere raţională că e boltă şi cerească Un prostănac pretins scriitor batâr de talie evropeană, scria că dă venitul său pe un an pentru reveni- rea momentană la inocenţa pierdută; bliotăcăreli de două parale întâlnim la tot pasul, să zicem, în jurnale, în reviste, TV-uri, pe la radiouri, câştigă bliotocăreţii şi ei, acolo, o pâine bună, deşi tot hoţii se cheamă, de provenienţă hăt – de demult; cel puţin acei vechi n-ar putea fi numiţi chiar hoţi, că pe bune credeau raţional – ca budhiştii, asiro-babilonienii, egiptenii, incaşii – în bolta cerului şi luminătorii ei, mentalităţi stupide de hic et nunc cum şi noi credem raţional în sisteme solare, galaxii, supergalaxii, nove şi supernove, metagalaxii, cum aceia credeau în puterea regală 206 Consens şi disens noi credem în puterea DUDO, dar hoţia rămânea aceeaşi în miezul ei hoţesc; există o carte minunată preocupată de istoria adevărului, desigur nu atâta ca istoria sexualităţii N Bolta cerească intră şi ea din nou în actualitate dacă observăm teoria despre Pământul Plat, cel static şi fără de forţa de atracţie gravitaţională, ce face valuri şi pune în mişcare minţile unora şi altora, astăzi E drept, am citit că Auguste Piccard fizicianul, ce s-a ridicat cu un aerostat în stratosferă, afirmase deja în 1931 că pământul părea un disc plat cu marginile întoarse în sus Însă am urmărit, ascultat un interviu cu Eric Dubay, unul din promotorii acestui curent astăzi, despre care, nu aş ocoli să spun că, întâi de toate, m-a sâcâit timbrul său prea suav-afectat de tipul lui M Jackson, megastarul pop Dubay enumeră şi prezintă punctual 200 de, cum altfel, decât dovezi că Pământul nu este un corp sferic, nu se mişcă, nu se învârte, nu prezintă forţă de atracţie gravitaţională etc Conchide şi afirmă în fond că heliocentrismul şi forma de glob a pământului sunt teorii care contestă creaţia/ creaţionismul şi, ca atare, aceste teorii sunt unele care susţin de-a dreptul ateismul, materialismul şi înstrăinarea omului de Dumnezeu Adevăr biblic, nu ştiinţă, au zis unii, 200 de semne în Biblie care ar susţine Pământul Plat, au adăugat alţii Astfel că dezbaterea descălecă şi se priponi mai pieptiş pe un câmp apolo- getic care încearcă să stabilească credinţa sau necredinţa, adevă- rata sau falsa, viciata credinţă, după cum credem, ne raliem sau nu la forma plată sau sferică a Terrei, şi, prin urmare, suntem, ne lăsăm înscrişi, înfăşaţi sau nu în conspiraţia ocultă intergenera- ţională, învăluită în tăcere complice, participativă, de oamenii de ştiinţă, printre ei, mulţi conspiratori, de secole, ce au lansat teorii fără a le dovedi concret în faţa experienţei personale prompte, nemijlocite, în faţa a ceea ce bunul simţ nu poate verifica, confirma prin el însuşi De altfel, printre chemările recurente ale promotorilor socie- tăţii Pământului Plat este şi cea de a recurge la verificarea prin simţuri a realităţii, deci de a apela la o testare empirică, observare şi experiment, care să nu mai meargă după fentele teoriilor neverificate prin intermediul simţului comun, prin propriile simţuri Să credem deci ce ne spun ochii Altfel zis, dacă apa, 207 GHEORGHE MIHAI / IEROM NEOFIT constatăm, o vedem că în orice situaţie curentă tinde să capete planeitate orizontală, nu putem crede că ea ar avea motive să fie altfel, adică să capete curbură continuă pe o suprafaţă sferică, cum presupune teoria Pământului Glob Aşadar, se crede că o propagandă imensă este demarată, susţinută şi întreţinută pentru a promova iluzia planetarei sfericităţi, dar şi pentru evacuarea Pământului din centrul nemişcat al Universului Un demers ce ar viza mutaţii fizice şi metafizice, fiindcă scoaterea Pământului din poziţia de centralitate şi stabilitate în Univers ar deturna sau transforma ideea de Dumnezeu, de creaţie şi de sens al existenţei umane Heliocentrismul este recuzat şi acuzat întrucât ar fi făcut ca omul să fie doar unul dintr-o serie de rătăciţi care plutesc prin univers Astfel, omul nu ar mai fi un „obiect al atenţiei” lui Dumnezeu, ci doar un „sclav mental” care, supus unei „teribile minciuni” (paradigma heliocentrică, în cazul de faţă), nu îndrăz- neşte să-şi edifice dovezi întăritoare prin propriile sale simţuri, pentru a nega simpla şi evidenta mişcare a soarelui pe care îl vede Aproape dezvelită în voal poetic, candid o comentatoare propuse pe un blog, invită chiar la un inocent, facil experiment: „să mergeţi după soare o zi întreagă cu un avion de mici dimen- siuni, de exemplu, să îl urmăriţi să vedeţi unde merge seara” Frumos! Ce frumos!! Să nu ne complicăm cu avioane mari! E de ajuns şi unul mic pentru a fila cu „zburătorul” parcursul soarelui Să mergem furişat după soare, deci, să vedem ce face el seara Dacă face o altă zi? Zi de zi o altă zi?! Aceeaşi zi, numai zi!? Mai tranşant însă un influensăr adept şi promotor al Pământului Plat pe la noi, pe Plaiu, ieşit, dezmeticit probabil de curând din „sclavia mentală” nu lăsă loc de întors şi nici de glumă: „Pământul este înconjurat de ape Nimeni, nimic, niciodată nu iese de aici, singura variantă de ieşire fiind moartea” Ce poţi să mai zici? Să adaugi ceva? S-a ajuns la rezultat Deja! Radicalul s-a extras! Totuşi, pare cam sinistru şi concentraţionar (şi) geocentrismul acesta cu bolta cerească drept capac, din care nu mai iese, nu mai scapă nimeni, decât mort Careva ar putea mulţumi însă, respectuos cum s-ar spune, acestui Creator care ne-a pus la loc sigur pe o tavă circulară, de pământ desigur, tare, şi ne-a aşezat la/sub capac de boltă cerească, nelăsându-ne, în bunătatea sa, 208 Consens şi disens nici o şansă să rătăcim, plutind, printr-un univers care se mişcă necontenit, aiuritor Ar fi putut, dacă stai bine şi te gândeşti, şi mai mult, dacă ar fi vrut, Creatorul acesta, care pune la capac Adică, într-un surplus de bunătate putea să pună capac şi perspectivelor/gândurilor că ar fi plat sau rotund Pământul Deci la fiecare pe cap, un capac Sau, după caz, la ochi, la nas la mână Ori chiar la cingătoare Nu de alta dar am fi putut fi mai cuminţi, mai liniştiţi chiar, fără opţiuni contradictorii, fără păreri despre una despre alta, fără conspiraţii Mai cuminţi, mai liniştiţi, poate Nu?! Nu ştiu dacă şi mai oameni Însă, într-un interviu, careva, care s-a declarat ateu, şi-a mărturisit totuşi hotărât, deschis credinţa sa în Pământul Plat, demonstrând, argumentând prin propria, edificata sa poziţie, că adepţii Pământului Plat nu sunt cu necesitate numai dintre cei ce cred într-un Dumnezeu Creator Astfel că trezirea din „sclavia mentală”, dezrobirea din heliocentrism conspirativ nu se mai arată doar o cale a acelui biblic, prea literal-biblic, credincios Evident, vom fi de acord cu toţii, că, şi pe Pământul Glob, se regăsesc şi atei şi credincioşi, religioşi, ca să nu zic şi o grămadă de indiferenţi, din mai multe puncte de vedere, nelămuriţi Ceea ce, fără investigaţii suplimentare, fără microscop şi telescop, te face să constaţi că, fie plat, fie glob Pământul, omul vieţuitor de milenii pe el, pe acest Pământ, poate fi credincios sau necredin- cios După cum a şi fost, este şi va fi Aici nu încape discuţie Şi atunci? Atunci ce? Nimic Vroiam să spun doar că în Crezul nostru se spune numai că Tatăl Atoţiitorul a făcut „Cerul şi Pământul”, că este Făcătorul „tuturor celor văzute şi nevăzute”, şi că prin Unul Născut, iar nu făcut, Fiul Său, Dumnezeu ade- vărat din Dumnezeu adevărat „toate s-au făcut” Alte detalii de formă nu sunt date Rămâne să le cunoaştem, după oportunităţi, după posibilităţi, cum şi când o fi, pe toate cele făcute, şi văzute şi nevăzute, şi după forma şi conţinutul lor, în hotarele dogmatice ale adevărului de credinţă, lapidar amintit, e de dorit Să cunoaştem şi pe Făcătorul şi pe noi înşine să ne cunoaştem, desigur Iar asta este posibil, culmea, şi dacă stai numai în satul, oraşul, ţara ta, chiar numai în chilia ta Deci nu trebuie să mergi până la marginile Pământului, ca să nu zic chiar ale Lumii 209 GHEORGHE MIHAI / IEROM NEOFIT Cunoaşterea, în orice caz, m-am convins, are un caracter sobor- nicesc, e şi dimpreună şi împărtăşibilă, comunicabilă La noi, printre cei implicaţi în controversa din jurul Pământului Plat, argumentând prin versete scripturistice, unii au făcut trimitere la traducerea Noului Testament făcută de Gala Galaction, alţii la traducerea Bibliei aparţinând lui Bartolomeu Anania Astfel, la versetul „În tot pământul a ieşit vestirea lor şi la marginile lumii cuvintele lor”, Bartolomeu Anania notează, cu privire la „marginile lumii”, că Lume (oikouméne) nu înseamnă aici universul (kósmos), ci totalitatea oamenilor, a fiinţelor raţionale care pot să ştie, să înţeleagă şi să cunoască Altfel zis, una ar fi cu marginile Lumii, şi alta cu marginile Universului Cu marginea e deci un pic mai complicat, că e curbă, că e dreaptă, că sucită, că-nvârtită Diverse forme de mărginire, de mărginit, de mărginime Nici o legătură cu Sibiul! Decât dacă o căutăm G M Asupra termenului (cuvântului) „sens” (sensus) se coborâră atâtea regimente de curioşi-născocitori-experţi de amar de vreme, că n-am alta decât să evoc şase traduceri româneşti ale lui (din care, două noiciene) întru uzanţele noastre de apoi: direcţie, menire, orientare, noimă, rostul, temei Rămâi perplex citind întrebarea eminesciană „Au e sens în lume?” Eminescu, poetul, contemporanul unora ca Darwin, biologul, Karl Marx, economistul, Bismarck, politicianul, James Maxwell, fizicianul, întreabă răspicat „Au e sens în lume?”, nu „pe lume”, nu „are sens lumea”, ci „în lume” Darwin teoretizase răspunsul entuziasmant „O, da, de la euglena verde la homo sapiens, acesta e sensul, noima, direcţia, scopul ” Marx, Învăţătorul proletariatului mondial a răspuns invincibil „Istoria societăţii este istoria luptei de clasă” ş a „De unde vine sensul, adică rostul, noima, temeiul lumii, universului, omului, cuvântului, ideilor? Au acestea o obârşie, una sau dintr-o alandala ininteligibilă, indescriptibilă şi, la urma urmelor, vorba lui Calvino, dintr-o lipsă de sens căreia noi, ceştia, îi inventăm o pecete raţională – Primul Război Mondial, al Doilea Război Mondial, DUDO, Tratatul UE etc Cineva mai tupeist ar ridica vocea „Şi-n ce direcţie (sensul către care) se îndreaptă (universul, sistemul solar, planeta Terra, viaţa, societa- 210 Consens şi disens tea, UE, fiecare ins în parte, eu, de pildă?” Ca în cântecelul acela de fel nevinovat „Un-te duci, tu, mielule?” Mă enervez şi nu e bine Prin urmare, Părinte Neofit, cuminte e să plecăm fruntea şi să rostim vorba înţeleaptă „Să ne mai gândim!” Ajungând la vorba noastră, pe prispă e mai cald decât pe verandă, căci pe prispă se con-versează, pe când pe verandă se bea răchie Pe nici o terasă ori verandă ori umbrar de berică-şnapţ nu vom găsi noima raţiunii şi a inimii, cum voia Pascal, căci verandele sunt făcute pentru cât trăiesc rozele – doar o dimineaţă – în care se potrivesc fără asasinate în masă justificate când vor fi fiind justificate, pe când prispele au menirea să întemeieze exact şi precis ce nu vor înţelepţii – consensul prin disens, adică situarea în dimpreunăle lumii a tuturor celor ce fie n-au avut niciodată direcţie, fie cred că optimul direcţiei e fără direcţie ori îşi revendică o noimă fără obârşie Dragă părinte, nu-s lipsit de idei, dar aşezarea lor mentală într-o ordine discursivă mă obligă să le dau coerenţa necesară cuvântativă Pentru aşa ceva îmi trebuie vreme, că altfel m-aş repezi ca ţapu-n gard Am tot scris-o, raţiunea, gândirea, conştiinţa, spiritul, inteligenţa sunt termeni foarte diferiţi care primesc sensuri surprinzătoare de la o etapă şi formă a culturii la alta, iar a discuta despre cultură, într-un general al generalului generalurilor e pe cât de obositor, pe atâta de steril Mă amuză amintindu-mi de sensul termenului medieval „cult”, de modi- ficările lui renascentiste, apoi de cele ale iluminaţilor atei, anti- clericali şi antimonarhişti, de la care plecatără tot felul de imbecilităţi savante ale culturologilor secolelor XIX şi XX Bineînţeles, azi cultura se consumă la conserva cumpărată în hiper sau super-markete Nimic mai simplu Dar nu despre asta mă îndemn la scris, deşi ideea culturii la conservă o voi prezerva ca temei la cele ce urmează La fel ca termenul „cultură”, termenul de „lume” – în limbi varia – e utilizat în accepţiuni pragmatice tulburătoare, deşi nu rivalizează prin răspândire cu „iubire”, „consens”, „pace”, „progres”, în pofida urii, disensului, războiului, regresului care ne macină Constat, doar că ştiinţa – oricare din cele 2700 de ştiinţe actuale, 211 GHEORGHE MIHAI / IEROM NEOFIT nemaipomenind de disciplinele ştiinţifice în spor sau in statu nascendi – nu e preocupată de LUME, cum nici de IUBIRE, CONSENS, PACE, PROGRES; pe acestea NU le vom găsi în limbajele vreunei ştiinţe ca termeni proprii, bine definiţi, cum cer metodologiile lor, ci în ideologiile cu pretenţii de ştiinţe Cultura, neapărat, include în generozitatea ei fecundă şi ştiinţele şi artele şi ideologiile şi religiile şi filosofiile, dar, ciudat lucru, de Lume în calitate de concept se fereşte orice gîndire sistematică de trei veacuri „Ce importanţă ar avea discuţia despre Lume?”, m-ar întreba orice doct(or) savant expert analist consultant mda Are, altfel, de ce-ar mai fi formulată întrebarea cotidiană „Măi, tu pe ce lume trăieşti?”, întrebare proastă, pusă de o minte puturoasă, dar ce-i răspunzi? Dacă-i replici „Pe asta!”, vine provocarea „Da ce, mai există altă Lume?” Şi atunci să te ţii în ce parlament de bodegă te-ai băgat Repet, „Lume” nu e concept şi dacă nu-i concept îl postu- lează, cum scrie Lee Păi, nu? Prima propoziţie din „Geometria” plană a lui Euclid defineşte punctul Dar, deşi geometria plană NU are realitate, deci şi punctul, toate geometriile neeuclidiene se întemeiază pe el Asta-i ca şi cu formula „Dreptul e artă şi ştiinţă”, unde conjuncţia „şi” justifică toate actele normative de la Justinian la DUDO!!! Limbajul ştiinţelor a consacrat (con-sacrat???) alt termen – Universul – saturat până la exasperare semantic în aşa fel încât să se identifice cu Lumea Mai demult – dar ideea am regăsit-o azi, octombrie 2018, într-un material instructiv-educativ – am aflat că sunt trei teorii despre Univers – universul staţionar, universul în expansiune şi universul pulsatoriu – teorii ştiinţifice concomi- tente Verificaţi-mă Am citit serios cărţoiul acela care le dezvoltă pe fiecare Or, dacă-s teorii ştiinţifice, ar urma să fie toate trei adevărate, ceea ce l-ar contrazice nu doar pe Aristotel, ci şi pe însuşi Karl Popper Dacă numai una, atunci care e adevărată? Dacă toate trei sunt probabil adevărate, înseamnă că sunt vero- simile, deci opinabile, ceea ce are consecinţe judiciare imediate: „Hotărârea unei instanţe judecătoreşti, definitivă şi irevocabilă e adevărată sau doar verosimilă sau, cum scrie Sofia Popescu, „cea mai utilă”? „Vero-simile” se traduce prin „asemănător cu 212 Consens şi disens adevărul”; asta e valoarea cognitivă a oricărei opinii (doxa), în forma ei cognafectivă, adică necaptată de ideologiile oricare şi oriunde ar fi ele, dar toate revendicându-se de la Raţiune, spre deosebire de celelalte, Iraţionale Şi atunci, să opui Ştiinţa Religiei nu e nebunie şi ură? DAR, această opoziţie e falsă, e o invenţie a minţilor bolnave de piaţă, avut, comerţ Vorba unuia din sec XIX: „TOTUL este de vânzare” Ca să-l parafrazez pe Heidegger, oriunde am fi noi suntem acasă; asta e Lumea: ACASA Spiritului, dincolo de toate gâlcevile noastre cu minţile cât gămălia acului Lumii Că sunt trei sau cinci sau n-universuri, asta-i treaba ştiinţei, să caute, să identifice, să contabilizeze, să descopere (NU să inventeze) legi Dar despre LUME, despre EA cine se preocupă? Căci individul uman, aşa cum e el aici sau dincolo, de pe planetuţa asta, singur, sau de pe mai multe planetuţe, este în Lume, adică acasa spiritului N Cultura de supermaket, cultura de consum, şi uneori, astăzi, cea atât de strident, explicit, corect politică şi, în această aură, într-adevăr atât de stimultativă, spumos lansantă, degrabă atri- buitoare de merite şi dătătoare de premii celor ce-i cântă chemă- rile, de „lume nouă”, de bună seamă democratică Interesantă, subtilă volută a sensului Lumii ca/spre Acasă într-o paradoxală prezervare a ideii „culturii la conservă” ca temei Strajnic temei! Un temei cultural prezervat, îndesat, compactat în con- servă, ca să ţină în aventuroase vacanţe de drum lung, în drumeţii costişe, ori înfulecat în reflexive, metafizice pauze de muncă În caz că nu se apelează, desigur, la fluidele servicii de catering Acum şi în variante eco, cu transport pe bicicletă, chiar şi la domiciliul conjugal, nu doar în sedii de multinaţionale, cu pereţi de sticlă, trans-lucizi, prin care străbate în prezent, fără de umbră, luminos, acerb, viitorul angular Şi, ca să-i spun retoric, priceput negreşit, pe de-a-ntregul rotund, piramidal Tipuri de forme de conserve? De tot felul Pentru toţi Demo- craţia fără număr, desigur Cu nume de înmatriculare Nu cu număr la maşini, ci cu nume, fiindcă suntem cetăţeni europeni şi avem drepturi, chiar şi să protestăm şi să nu cedăm în faţa nici unei forme de caducă pudibonderie Conţinut diferit al temeiului înconservat, ambientat? În ulei, în sos tomat, în? În ce-o fi După 213 GHEORGHE MIHAI / IEROM NEOFIT cum ne este pofta şi, nu încape îndoială, retribuţia de consumator anonim, devorator au ba al culturii publicităţii, cea mai mare decât cea mică, apropo Mulţumim, cum o fi Ce bine că eşti, ce mirare că sunt, cum ar fi potrivit a spune în gândul poet Sau, cum dă Dumnezeu, fiindcă, să fim oneşti, numai El dă cu adevărat Restul, că socotim, că înmulţim, mai mult redistribuim, ne însuşim, ne haiducim Dar, întrucât se aminti de o lume nouă, gândul îmi zboară la filmul lui Chaplin, Timpuri Moderne (1936), pe care am avut ocazia să îl revăd în ultimii ani de câteva ori Deşi scenele sale celebre cu instrumentele şi tehnologia puse în slujba suprave- gherii lucrătorului şi angajate în vederea sporirii eficienţei şi maximizării profitului, a exploatării muncitorului, le ştiam, sec- venţial, din copilărie, de la Cascadorii Râsului Timpuri Moderne este un film mut în care se aude vocea lui Chaplin pentru prima dată, prin cântecul de final, compus şi cântat de Chaplin însuşi Am citit că în modaliatea de realizare a filmelor de către Chaplin se pornea în actul de filmare de la o premiză vagă, dezvoltată cu grijă în glume şi acţiune, înainte de a exista un scenariu finalizat, după care se adăuga şi o structură narativă care integra aceste idei, dar care implica şi o refilmare a unor scene care nu cores- pundeau schemei poveştii ulterioare a scenariului O tehnică de realizare filmică care pare că oferea un generos spaţiu creati- vităţii şi improvizaţiei Însă, despre regizorul Chaplin se spune că era paradoxal în articularea dintre improvizarea poveştilor şi un perfecţionism intransigent, ce îl făcea să filmeze de nenumărate ori o scenă până ieşea conformă cu intenţiile şi viziunea sa, fiind extrem de precis şi riguros cu actorii vizavi de modalitatea în care aceştia trebuiau să-şi asume şi să îşi transpună rolul dat Interesantă este prudenţa iniţială al lui Chaplin de a face film cu sunet (dialoguri verbalizate), înainte de anii ‘30, când apăruse această modalitate, şi argumentul său vizavi de forţa transpunerii pantomimice şi de valoarea acţiunii, situată în context scenic în raport de cuvânt, respectiv impactul prezentării unei imagini faţă de ascultarea unei descrieri prin cuvânt a ceva necunoscut Evoca, spre exem- plificare, un nume de groasă rezonanţă: facocerul 214 Consens şi disens În penultimul său film făcut în Europa, A King in New York (1957), a satirizat epoca McCarthistă, dedată, se pare, la persecuţii politice, democratice Chaplin însuşi, fiind acuzat de activităţi antiamericane şi suspectat de comunism, cu un dosar de 2000 de pagini, fusese lucrat democratic de celebrul Edgar Hoover, şef peste 48 de ani al FBI, pus în funcţie la 29 de ani, cel care a operat împreună, în echipă mixtă cum s-ar zice, cu cei de la Serviciul Imigrări, pentru a-i anula celebrului artist, rezident în SUA, permisiunea de a reintra în ţară Astfel că ceea ce se dorise a fi doar o vizită în 1952 în Marea Britanie, pentru o participare la premiera filmului Limelight, se transformă într-o decizie de a nu se mai întoarce în SUA Argumentul? După cel De-al doilea Război mondial, afirmă chiar în TIME, a fost „ţintă a unor minciuni şi a propagandei unor grupuri puternice” care, prin „influenţa lor şi cu ajutorul primit de la presa americană”, au creat o „atmosferă nesănătoasă” în care „liberalii pot fi marginalizaţi şi persecutaţi” Denunţă această stare de fapt potrivnică unor condiţii propice desfăşurării unei lucrări creatoare, şi, drept consecinţă, renunţă la rezidenţa sa în această ţară în care falnică fu ridicată Statuia Libertăţii Se mută în Elveţia la Vevey unde moare în ziua de Crăciun a anului 1977, şi unde fu şi înhumat Două luni mai târziu, cadavrul său a fost furat, cu scopul de a cere bani de răs- cumpărare din partea familiei, de un grup de mecanici elveţieni, zic unii, alţii zic, de un bulgar şi un polonez Hoţii au fost prinşi, iar cadavrul fu recuperat după aproape trei luni de lângă lacul Genevei, şi reînhumat sub aproape 2 m de beton, ca să descu- rajeze orice altă tentativă similară Chiar în Elveţia să existe hoţie, şi chiar de cadavre, atât de celebre, greu de crezut De moştenirea Hoover nu ştii ce să mai zici Se mai poate spune ceva? Nu e o întrebare G M : O stafie bântuie neostenită pe planeta a treia de la Soare, stafia hoţiei Istoria necurmată de până acum, de pe vremea democraţiilor tribale până la statele mono, pluri şi multiculturale de azi este istoria luptei ferme şi hotărâte dintre instituţiile şi organizaţiile juridico-politico-morale suverane şi independente împotriva hoţiei în toate cele 14 forme fundamentale ale ei şi 215 GHEORGHE MIHAI / IEROM NEOFIT celelalte 21 forme bio-istorico-sociale, specifice epocilor, în succe- siunea lor bio-psiho-economico-socială Aşa cum au constatat experţii-specialişti-analişti-doctori-savanţi hoţia nu are sex, rasă, religie, condiţie socială, nivel de cultură, grad de civilizaţie, fiind ea racilă diversificată de molime acut-cronice şi cronice acute, datorită nealinierii sincere şi devotate a triburilor, popoarelor şi naţiunilor la reperele Universale indubitabil expuse de Marele Învăţător, autorizat de Spiritul Universal Materialist Dialectic şi Istoric în formularea definitiv înscrisă în Conştiinţa Lumii: „Religia este opium pentru popor”; mono sau politeistă, tribală, poporană, naţională sau transnaţională, religia opiază popoarele şi, deci trebuie stârpită prin mijloace revoluţionare adecvate – sabia, toporul, suliţa, minciuna, deformarea, mituirea sinceră, convertirea, crizele economico-bancare, bezmeticelele radiotele- vizate Ascultând Spiritul Universal Materialist Istoric şi Dialectic (SUMID) păşim pe calea LUI care ar fi Adevărul şi Viaţa, pe care nu mai este hoţie, stafie care bântuie planeta de câteva mii de ani Pe această cale, primul sacrificat a fost Socrate, FIGURA înţelepciunii ETERNE Socrate n-a existat niciodată ca personaj istoric, e o invenţie a discipolilor săi, în principal a lui Platon; Platon a existat, Socrate niciodată Acest Socrate nu a murit ho- ţeşte bând otravă, ci i s-a dat un pahar cu somnifer, a fost adormit şi dus hoţeşte cu corabia în Malta, împreună cu nevastă-sa, unde sălăşlui hoţeşte crescându-şi copiii, dar Platon voi altfel – să răspândească un mit, o legendă, o poveste anticorupţie, în general, antihoţie, în principal Discipolii lui Platon preluară ideile maestrului şi tot aşa Din nefericire, hoţia se amplifică secol după secol, Socrate se estompează, Platon stârneşte zâmbete între sutele de milioane care hoţesc, dispreţuind pragmatic iubirea platonică „Pe o gură de rai” e plauzibil să se intenţioneze crima, să se înfiripe hoţia turmelor de oi, adică însuşirea pe nedrept a unui bun din proprietatea altuia, cu mijloace viclene, mai ales că pro- prietarul avea calitatea potrivită a inocenţei asupra căreia tică- loşia nu pregetă să acţioneze (cum şmecheria în absenţa naivităţii e imposibilă, cum ura în absenţa iubirii nu prinde realitate ş c ) Aşa că pe gura raiului lacomii urâcioşi nu pregetară să pândescă 216 Consens şi disens momentul să ucidă şi să fure Şi pe când se petrecură acestea? Oricum, în timpuri străvechi, pe când Terra sau Gea (nume ale planetuţei acesteia) era gură de rai, nu Raiul însuşi, adică după zilele Facerii Universurilor, deci inclusiv a acestuia, cu miliardele de miliarde de stele Prin gură de Rai ieşiseră din Raiul Cosmic perechea primordială, stricăcioasa cosmicităţii nu pentru trafic de influenţă, nu pentru abuz în serviciu, nu pentru spălare de bani etc, ci pentru furt!!! Adică încălcaseră o interdicţie Acolo, în Rai, perechea primordială nu era un cuplu aleatoriu de sexe, nu iubi- iubi îmbârligaţi în fânul de curând cosit, nu nişte adunaţi cu furca, obsedaţi consumatori de droguri, ci un EL şi o EA la fel de curaţi ca Grădina însăşi Nu-i menirea mea să precizez anul-luna- ziua-ceasul faptei (pe care proprietarul n-a cercetat-o in rem), oricum au pândit momentul absenţei proprietarului să fure un fruct (măr, păr, smochin, banană ce-o fi fost); în orice caz, au fost scoşi din armonie – din Cosmicitate – şi s-au trezit în unul din Universurile minkowskiene, acolo, în una din supergalaxii, acolo în una din metagalaxii, aici, în una din Galaxii, mai aici, în acest sistem planetar, şi mai aici, pe planeta Terra – ghetoul, gulagul, lagărul, cum vrem să-i spunem – să trăiască o câtime dintr-o clipă Universală, trecând prin toate încercările rânduite să treacă pe drumul firii Prin urmare, putem privi şi aşa lucrurile Dacă nu ne convine din p d v ideologic, adică din trufie nemărturisită şi lăcomie neîngrădită, ambele izvorâte din ură, voind a ne fi propriu-ne soare, atunci achiesăm la celebra învăţătură a părinţilor fondatori ai materalismului dialectic şi istoric, învăţătura genială a genialilor învăţători, faruri biruitoare ale gândirii creatoare invincibile, Karol Marx şi Friederich Engels, Doamne, ajută, fie-le ţărâna uşoară!, care au proclamat indubitabil şi verificat de practica ştiinţifică, anume, că – citez din memorie – cu prima maimuţă care a apucat cu laba ei o creangă să dea jos fructul din copac, acea labă s-a transformat în mână, iar creanga în băţ La care alt mare învăţător al proletariatului mondial (fără Patrie, cum scrie K Marx), Vladimir Ilici Lenin a precizat că a trebuit ca gestul maimuţei să fie repetat de milioane şi milioane de ori ca întâmplarea să devină necesitate, cum experimentase, de altfel, lamentabil, Mendel 217 GHEORGHE MIHAI / IEROM NEOFIT N: Bună asta cu creanga făcută băţ O dumă! Poate chiar de Stat! Tovarăşul Vladimir Ilici Ulianov, zis Lenin, pseudonim a cărui provenienţă nu se cunoaşte, alegerea sa nu a destăinuit-o nici posesorul, înţeleg că îşi făcu întâmplarea necesitate, cum ar veni, un soi de lege instituită tovărăşeşte la tot pasul, revoluţionar desigur Apoi, dacă Ilia Ulianov, tatăl tovarăşului cu pseudo- nimul amintit, a fost funcţionar în domeniul educaţiei, inspector şcolar al şcolilor primare din provincia Sibirsk, de ce nu ar fi fost şi el, cel de al treilea fiu, un învăţător, de mai largă respiraţie, al unei întregi clase sociale Un învăţător al proletariatului, nu doar de colea, ci de pretutindeni, proletariat pe care îl lămuri frenetic că singurele forme de guvernare legitimă muncitorească sunt sovietele Interesant îmi pare că tovarăşul nu a cunoscut lipsuri materiale nici în Rusia, nici în străinătate, nici în exil, unde a călătorit mult, dar unde, se spune, nu ar fi muncit nici măcar o singură zi Doar nu era proletar Se crede că sursa sa principala de venituri a fost fondul special al Partidului, alimentat din cotizaţii şi din donaţii, la care unii adaugă şi „exproprierile revoluţionare”, precum asalturile revoluţionare asupra birourilor de poştă, a caselor de bilete din gări şi asupra băncilor, pe care unii, probabil ne-revoluţionari, le calificară, negândind ei materialist-dialectic, drept atacuri banditeşti ori tâlhării de-a dreptul Într-una din „revoluţionarele expropieri”, în 1907, a fost implicat chiar tovarăşul I V Stalin, care în fruntea unei echipe de exproprietatori atacă două camioane în Piaţa din Tbilisi de unde preluă, mă rog, revoluţionă, în jur de 340 000 de ruble Despre I V Stalin, ales secretar al partidului în 1922, în Testamentul lui Lenin, testamentarul ar fi avertizat că în „mâinile sale (I V Stalin) este o putere nelimitată”, şi, mai mult, ar fi sugerat tovarăşilor „să se gândească la o cale să îl înlocuiască din funcţie” Păi, să gândească? O cale de înlocuire? Nu se ştia? Poate era vorba mai degrabă de o modalitate, că metodă nu sună bine, de a-l revoluţiona Probabil că nu se găsi calea potrivită sau, mai bine zis, tentativele au eşuat În orice caz, nici Lenin nu fu lipsit de critică Fondatorul realismului socialist, scriitorul sovietic Maxim Gorki, alt pseudonim, unul din cei care ar fi alimentat prin donaţii fondul Partidului, în apartamentul căruia, la Sankt 218 Consens şi disens Petersburg, bolşevicii se întâlneau în timpul Revoluţiei din Octombrie, l-a atacat pe Lenin, la scurt timp de la preluarea conducerii de către acesta, acuzându-l de a fi fost „corupt de otrava murdară a puterii” demonstrată de „lipsa de respect, neruşinată, faţă de libertatea cuvântului şi faţă de alte libertăţi civice pentru care a luptat democraţia” Tovarăşul său, şeful statului (sovietic), anume Lenin, îl sfătui să îşi schimbe anturajul, viziunea şi acţiunile, în caz contrar „viaţa îşi va întoarce faţa de la el” Nu prea era de joacă cu revoluţia, întrucât ştia cum să lucreze în mod operativ ca viaţa să-şi întoarcă faţă, de la unul, de la altul Şi când viaţa îşi întoarce faţa înseamnă că, mă gândesc, pleacă viaţa Sau, mă rog, e făcută să plece, dintr-unul, dintr-altul După câţiva ani de exil, Gorki se întoarse definitiv, în 1932, invitat chiar de I V Stalin să se repatrieze, şi primeşte de la acesta o reşedinţă de lux la Moscova, revoluţionată de poporul proletar de la un înavuţit, care purta numele Riabuşinski Mai încoace, Soljeniţîn afirmă că întoarcerea lui Gorki fusese motivată de interese materiale şi de glorie, ce îi lipseau pe însoritul, dar răcorosul Sorrento, plin de aromă de lămâi, renumit pentru apusul de soare şi, încă din evul mediu, recunoscut ca tărâm de linişte creativă pentru artişti, poeţi, scriitori Deci nu de interese proletare sau revoluţionare fu mânat spre întoarcere în spaţiul sovietizat, ci de cele materiale, de dorinţa de vrednică părtăşie la spumantele glorii revoluţionare Era un creator, doar, nu? Desigur, Gorki nu se sfii să se lase decorat chiar de Stalin cu Ordinul Lenin, deşi pe Lenin îl criticase pentru corupţie şi neruşinare Nu se ruşină nici să scrie şi să publice Belomorkanal, o carte despre „succesul reabilitării” foştilor „duşmani ai proletariatului”, deţinuţi ai Gulagului Se susţine că reşedinţa sa de lux se transformă, după ceva timp, în domiciliu forţat unde ar fi primit o ediţie specială a ziarului Pravda, care nu conţinea ştiri despre arestări şi epurări; ca şi cum Gorki nu ştia stalinismul din făptuirea lui, fiindcă citea Pravda, ediţia sa specială, cea personalizată, gorkiană, ci îl cunoştea numai pe tătuca, tovarăşul Stalin, alt pseudonim Într-un final, la moartea lui Gorki, în 1936, Stalin îşi arătă solidaritatea tovără- şească, punând umărul, la propriu, la transportarea solemnă a 219 GHEORGHE MIHAI / IEROM NEOFIT urnei cu cenuşă a răposatului scriitor sovietic, conferindu-i înalta cinstire de a o introduce, ca liant simbolic, evident în spiritul realismului socialist, în zidul Kremlinului, în Piaţa Roşie Într-un carnet, ce s-ar fi găsit după moartea lui Gorki, acesta l-ar fi comparat pe Stalin cu un purice monstruos pe care propaganda şi hipnoza fricii l-au mărit la proporţii incredibile Un purice monstruos care, iată, a căpătat o dimensiune ce l-a făcut capabil să îi care pe spinare, în procesiune ritualică, urna, de bună seamă, cu cenuşă Faptul că în tinereţe s-ar fi învârtit în jurul mânăstirilor, că ar vorbit cu preoţi, că s-a întâlnit chiar şi cu Sf Ioan de Kronstadt, nu l-a împiedicat pe Gorki să semneze scrisoarea de dărâmare a catedralei Hristos Mântuitorul, sau să afirme că în iubirea predicată de clerul creştin e cea mai mare ură faţă de om Gorki îşi dori a fi cu un rol diriguitor la cârma procesului cultural revoluţionar, crezând într-o misiune civilizatoare a revoluţiei, nădăjduind în avântul cultural al clasei muncitoare, chemat să devină forţa directoare a revoluţiei, ceea ce l-a adus în conflict cu bolşevicii, pe care i-a acuzat că ar fi trezit violenţa mulţimii, întinând, ratând ideea de revoluţie elevată cultural, prin faptul că ceea ce numeau ei revoluţie nu era decât o irumpere de instincte animalice şi o trezire a urii întunecate, ancestrale, pentru a o transfera în acţiuni belicoase, distrugă- toare Lumea nouă, cea promisă, paradisul proletar nu se putea edifica de către bolşevici decât pe ruina totală a lumii vechi, pe totala exorcizare a spiritului acesteia, sens în care violenţa şi fu explicată ca impuls natural al asupritului şi justificată prin prisma ţelurilor atât de înalte, sublime, ale revoluţiei S-ar putea zice că, în fond, sunt două perspective asupra revoluţiei, aceeaşi? Sau o singură revoluţie: două perspective? Poate că nu e fără nici un tâlc o trimitere la Bukovski care vorbeşte de două metode de a găti creveţi, una la foc tare, în ulei încins, în Est, alta la foc moale, prin fierbere lentă, în Vest, ambele cu aceeaşi finalitate: prepararea creveţilor Lenin vrusese în 1919 să facă din Polonia un pod prin care să unească revoluţia rusă cu revoluţia germană, prin intermediul Armatei Roşii, şi de aici să sprijine şi alte mişcări revoluţionare din Europa Occidentală Planul nu reuşi pe 220 Consens şi disens moment Însă, cu puţină răbdare fierbe apa şi la foc mic şi sunt gata şi creveţii occidentali, sau chiar globali Numaidecât! Suspiciunile şi controversele că Gorki ar fi fost asasinat prin otrăvire au vreo relevanţă? Poate că da, pentru cultura revoluţiei: autodevorantă luptă intestină Că Lenin ar fi murit din pricina sifilisului contează? Supranumit de Sir W Osler boala „marelui imitator”, sifilisul ca boală nu e la urma urmei imputabil bolnavului, ci unei bacterii Sifilisul ca revoluţie e o altă discuţie Într-adevăr Cert este că oamenii de ştiinţă nu se lăsară şi luară la cercetat atât creierul lui Lenin, cât şi, mai apoi, pe cel al lui Gorki Post-mortem, se-nţelege De fapt, un studiu amănunţit asupra creierului marelui conducător sovietic fu solicitat chiar de guvernul sovietic, pentru a vedea zona, neapărat şi precisă, a celulelor creierului responsabile de sclipirea de genialitate Încă un argument anatomic, riguros ştiinţific al genialităţii, de ce nu? Şi, pe cale de consecinţă, al revoluţiei desigur O genialitate şi a revoluţiei, irefutabil probabil întemeiată Alţi cercetători, mai cuminţi, au tras concluzia, fără nici o legătură cu vreo încercare de contestare a genialităţii cuiva, că nu există o legătură de cauzalitate între morfologia creierului şi genialitate Ceea ce nu înseamnă că revoluţia nu continuă ori că stafiile revoluţiei nu bântuie acum şi aici, pretutindeni Că şi astăzi sunt, chiar la noi pe Plai, angajaţi politic, care incită şi provoacă trezirea unor energii negative în cetăţeni pentru a-i mobiliza prin pieţe, e deja un comun fapt divers Revoluţia, s-a pus de către iniţiatorii, săvârşitorii ei, este continuă sau nu este Restul, zice-se, ar fi filosofie O alta G M : „Sculaţi, voi oropsiţi ai sorţii, voi, osândiţi la foame, sus!” sunt două îndemnuri pe fond profund iraţional pentru care şi-au dat viaţa milioane inşi, ca şi pentru proclamaţia „Ei, cruciaţii sunt de vină de sărăcia voastră plină”, „Noi muncim, nu gândim”, „Biserica în loc de spitale zideşte biserici”, ca şi pentru multe grăunţe ideologice fixate cu pricepere în lozinci, sloganuri şi în alte alcooluri Ce ar fi aia „ideologie pozitivă”? Ideile care slujesc progresului material şi spiritual al umanităţii constituie ideologie 221 GHEORGHE MIHAI / IEROM NEOFIT pozitivă De pildă? Totalitatea mijloacelor de distrugere fizică a oamenilor – săbii, buzdugane, arcuri, puşti, mitraliere, tunuri, bombardiere, rachete nucleare, tancuri, substanţe biochimice ş a – intră în sfera progresului material? În ce constă progresul spiritual al umanităţii, în acest caz? Ai citit vreun tratat ştiinţific doctrinar despre dreptul la viaţă? Dacă da, spune-mi de ce respiră atâta ură împotriva omului acest drept? Cunoşti ororile legale izvorâte din definiţia actuală legală a vieţii, cunoşti conse- cinţele practicate de medici, profesori, experimentatori, militari, procurori, politicieni, spune-mi, este dreptul la viaţă expresie ideologică pozitivă sau negativă, furt intelectual sau progres spiritual? Mulţi fie afişează cunoştinţe precare, fie chiar nu ştiu cu rigoare ce e ideologia, la ce se referă termenul; a la rigoeur, cum s- ar spune, ideologia a avut iniţial rostul să desemneze totalitatea ideilor care circulă – la un moment dat, într-o anume societate concretă De prin a doua jumătate de veac XIX, sensul primar fu îndărăptat şi fârţâgăii sociologi prinseră a promova un sens momârcan atunci, dar la mare prestaţiune policoloră – idei interpretative politice care slujesc intereselor purtătorilor lor instaurate în conştiinţa maselor prin mijloace numite manipu- latorii Asta ar însemna că purtătorii respectivelor idei că purtătorii ideilor interpretative politice sunt de două feluri – hoţi de idei şi proprietari de idei Hoţii de idei şparlesc ideile altora, le deformează cum li-i voia şi interesul politico-economic, oricare ar fi acesta, imediat şi/sau de perspectivă, apoi le inculcă eficient prin tehnici de inculcare celorlalţi „ca şi cum ar fi ale lor” Cu privire la tehnici nu-i nici o noutate, stau la îndemână lucrările aristotelice şi ale urmaşilor, noutatea constă în încredinţarea că totul e sau interpretare ideologică negativă sau interpretare ideologică pozitivă „Filosofii de până acum n-au făcut decât să interpreteze lumea; problema, însă, este de a o schimba”, scrie decisiv şi de necontrazis de adevărat părintele fondator şi învăţătorul genial al proletariatului, Karol Marx Asta înseamnă mai multe lucruri: a) preţ de 25 de veacuri numiţii filosofi au interpretat în ş-de mii 222 Consens şi disens de interpretări, ciorovâindu-se; b) ce au interpretat? Lumea, adică multitudinea universurilor minkowskiene, inclusiv al uni- versului european – obiect al interpretării, cum au interpretat? Fiecare dintr-un punct, dar nu din orice punct, ci din punctul său de vedere, obiectiv situat la dreapta, la stânga, în centru, mai la dreapta, mai la stânga, din care, în chip necesar, decurg interpre- tările subiective ale Lumii, ca orice situare, în care hoţiile prind statut juridic conform filosofiilor pe care se bizuie juridicul Asemenea interpretări nu dau alt rezultat decât speculaţii închingate în hic et nuncuri social istorice Lumea arde şi baba se peaptănă În acest marasm – căci mulţimea interpretărilor filosofico juridice la marasm spiritual şi material duc – există o salvare şi un salvator real, autentic, adevărat, organizat într-o Uniune a proletariatului Salvarea constă în elaborarea pas cu pas a unui project interpretativ proactiv de salvare nu a vreunui aici-acum, ci a Lumii, aşa scrie textul de mai sus Elaboratorul proiectului e proletariatul, deoarece el nu are patrie, patria lui e Lumea, nu are Dumnezeu, deoarece el este propriu-şi soare, nu are morală, drept, artă, familie, ci morala sa, dreptul său, arta sa, familia sa De unde şi îndemnul „Salvatori din toate ţările, uniţi-vă!” Pe bune, întrucât în morala, dreptul, arta, familia sa, de justeţe hoţia pur şi simplu nu-şi are sens ontoaxiologic Democraţia autentică, adevărată şi reală, impusă pas cu pas de către elita care a priceput mai devreme, mai bine, mai profund, mai just, mai adevărat cum e cu libertatea înlătură cu instrumente adecvate hoţia hoţuitorilor care, fireşte, nu fac parte din rândurile salvatorilor decât, eventual, per accidens Filosofii (evident că şi juriştii doctrinari) de până la Marx n-au priceput nimic din hoţie pentru că s-au străduit în van să se gâlcevească, măi, ce-o fi libertatea? O fi aia, ailaltă Ce-o fi democraţia? O fi aiasta, ailaltă Or dat vina pe proprietate, pe violenţă, pe rasă, pe război Aiurea, hoţia nu izvorăşte din niciuna din acelea Lumea n-avea cum să se schimbe până la apariţia social-istorică a proletariatului şi a filosofiei sale, materialismul dialectic şi istoric, marxist-leninist Fără patrie Fără Dumnezeu, fără familie, ca şi hoţia, adecvată la Dar tot fără patrie, fără Dumnezeu, fără familie 223 GHEORGHE MIHAI / IEROM NEOFIT N: Mă simt întrucâtva descumpănit aflând de o posibilă definitivă răscruce a încredinţării că totul e sau interpretare ideologică pozitivă sau interpretare ideologică negativă Fiindcă nu ştiu cum să interpretez pozitivul şi negativul Interesantă direcţia, fie că pozitivă, fie că negativă, că totul este interpretare Ce o fi însemnând ea interpretarea Sau ce o mai fi însemnând, mai cu seamă atunci când pozitivul se interpretează ca negativ şi negativul se interpretează ca pozitiv Nu ştiu de ce îmi veni în minte provocator un gând pe care nu ştiu cum să îl situez, să zicem pe o axă Mă refer la interpretarea legăturii dintre realism şi ficţiune, sau dintre realismul socialist şi ştiinţificul fantastic, gândind la întâlnirea, legătura dintre M Gorki şi H G Wells, ambii scriitori Şi nu mă gândesc atât la legătura lor prin faptul de a fi fost, mai mult decât simplu apropiaţi, de aceeaşi femeie, Maria Ignatievna Zagrevskaya, contesa de Benckendorff, dar şi baroneasa de Budberg, numită şi Mata-Hari din Rusia, suspec- tată de a fi fost un agent dublu, ruso-britanic Cunoscută şi sub numele de Moura Budberg, fosta secretară (şi nu numai secretară) a lui Gorki, căruia, printre altele, i-a tradus în engleză romanul Viaţa unui om inutil, a fost ea însăşi scriitoare şi chiar autoare de scenarii de film, precum teatrul-film Trei Surori, regizat de Sir Lawrence Olivier; un scenariu alcătuit pe seama traducerii piesei lui Cehov din rusă în engleză de către ex-secretara lui Gorki Însă, îl întâlneşte prima dată în 1920 şi pe H G Wells, şi îl reîntâlneşte din nou, în 1933, la Londra, unde a emigrat, după despărţirea de Gorki Relaţia Mourei Budberg cu H G Wells, cu care a refuzat să se căsătorească, deşi acesta ar fi insistat, a continuat până la moartea acestuia, în 1946 Cât despre scriitorul de ficţiune, şi nu numai, H G Wells, fost candidat în alegeri pe listele Partidului Laburist, preocupat de forme de organizare a societăţii, cu mărturisite convingeri socialiste, acesta a afirmat în autobiografia sa că, încă din 1900, cel mai consistent ideal politic al său l-a constituit Guvernul Mondial, a cărui instituire o credea inevitabilă Schiţează chiar şi un plan despre cum ar fi de constituit acest Guvern Mondial, în cartea publicată în 1940 sub titlul Noua Ordine a Lumii; se remarcă aici o societate a planificării, rolul de prim-plan al ştiinţei, extirparea naţionalismului 224 Consens şi disens Nu ştiu cum ar fi de decodificat discursul său ţinut la Oxford în 1932, ocazie cu care ar fi afirmat că „tinerii progresişti” trebuie să devină „fascişti liberali” sau „nazişti iluminaţi” pentru a reuşi în a-şi încarna ideile Poate fi considerat provocator, motiva- ţional, instigator? Altfel? În orice caz, în urma vizitei în Uniunea Sovietică, făcută de Wells în 1934, s-a consemnat că ar fi dezbătut împreună cu Stalin, tovarăşul, virtuţile şi achiziţiile socialismului reformist, adică stalinist, vizavi de marxism-leninism Cum ar veni, stalinism versus marxism-leninism, sau stalinismul ca o nouă etapă de progres a socialismului Despre Stalin, Wells afirma că „nu există om mai drept, mai candid şi mai onest”, deşi, evaluând prezenţa sa rigidă şi restrictivă, i se părea totuşi ca fiind nerecomandabil să conducă Cosmopolisul expectat Incinerat, cenuşa lui Wells fu aruncată în mare Nu avu deci parte, precum Gorki, să-i fie purtată urna cu cenuşă chiar de către Stalin, şi nici să-i fie încorporată în zidul Kremlinului Zidul Cosmopolisului „noii ordini a lumii” se pare că nu fusese încă gata la moartea lui Wells, cum nici un conducător potrivit nu se ivise, încă Că Wells a fost o cărămidă în acest zid, nu mai pare o ficţiune Nu e atât de domeniul ştiinţifico-fantasticului, cât de domeniul realismului socialist De-asta mă gândeam că nu e chiar simplu cu interpretarea Cum şi cu ideologia, nu e uşor Experţii, specialiştii, ştiu cu siguranţă cum că ce, cum că cum G M : Sunt jurist atestat, mă laud, însă n-am anvergura, respi- raţia, inspiraţia, profunzimea academică a savanţilor experţi docţi doctrinari-practicieni în domeniu, nu din falsă modestie, ci cum lesne constată autorităţi incontestabile, ca de pildă unii sau alţii De aceea, pe fond, în consecinţă, am concluzionat ca şi concluzie raţională more logico să urmez calea către înţelepciune (sophos), nu spre dimpotrivă (zophos) cu deasupra bolta înstelată a cerului prudenţei şi principiul adevărului ca şi ţintă Îmi dădui seama în haosul nematematic al vieţii biopsihosociale că această cale e presărată cu ispite ideologice, cu capcanele, sloganurile şi clişeiele ubicuitare, cu ezitări ale măştilor verosi- milităţii (vero-simile), cu precarităţi izvorâte din imprudenţele vârstei la care nu s-aburcă orice soldat 225 GHEORGHE MIHAI / IEROM NEOFIT Cam lungă introducere, nu? Dar nu din fleştereală am scris-o Hoţia nu e temă filosofică (oare ce-o mai fi însemnând azi „filosofia”?) Am citit cărţi cu titluri ca acestea „Filosofia econo- miei”, „Filosofia atletismului”, „Filosofia dreptului penal”, „Filosofia lui „ca şi cum””, „Filosofia cultivării oleaginoaselor” şi nu-mi mai amintesc alte câte, căci nu ţinem noi minte toate câte întâlnim pe drumul cunoaşterii, dar o „filosofie a hoţiei”, ba Fără pretenţii de expert în cutare domeniu, adică fără expertiză calificatibilă ca şi într-o posibilitabilitate proactivă în înlăturarea crudelităţii crivinei înluntroşată, cum bine şi potrivit arăta un ilustru coleg ancorat solid în elita foarte superioară a sfanţului, voi îndrăzni să (mă) expun, şansele sunt minime să împuşti o umbră, cum un foarte celebru magistrat observa (ajuns aici aş cita un citat latinesc şi altul grecesc, dar mă abţin din teamă să nu fie crezut) Scriam că Prometeu ar fi părintele fondator al părinţilor fondatori ai civilizaţiei autentice, adevărate, reale incomentabile euroatlantice; m-am pripit, deoarece n-am precizat ce-i aia civilizaţie şi cui aparţine, primus vivere Charta Fundamentală a Cărţilor, afirmă dintr-un început că revine statelor civilizate la acel moment – Declaraţia Universală a Drepturilor, Omului (DUDO) La acel moment nu erau considerate civilizate decât câteva state euroatlantice, în care trăia Omul, cu drepturile descrise în numita Declaraţie Universală Această Declaraţie e o Declaraţie, din punct de vedere logic e un text cu propoziţii descriptive (propoziţiile declarative sunt lipsite de forţă prescrip- tivă), deci fără nici o capabilitate axiologică, o înşiruire de drepturi naturale, lipsindu-i deplin vreo explicaţie referitoare la natură, drept, viaţă, om, proprietate, conştiinţă etc etc etc DUDO nu e text descriptiv-explicativ, nici prescriptiv-motivaţional, d- aia n-o putem lua ca reper pentru vreo eventuală praxiologie sau antropologie juridică; asta deoarece ea, hoţia, ar avea loc raţional şi în una şi în alta, dar nu în DUDO Trebuie să căutăm altundeva, unde? În Biblie? În Manuscrisele de la Qumran? În Tăbliţele mayaşe? În tăbliţele de la Tărtăria? În Rig-Veda? În cărămizile cuneiformiene mesopotamice furate de britanici, usamericani şi francezi? În ascunzişurile templierilor? Hm 226 Consens şi disens N : Tot felul de ascunzişuri între ascunzişuri Şi ai putea apuca a spune şi tot fel de cute şi dedesubturi, pentru cine are curiozităţi să umble prin straturi, nu de zarzavaturi, fireşte, determinat fiind să nu se dea în lături în a le săpa, după fel, rând pe rând Înţeleg însă că, dincolo de orice ascunzişuri, ieşite la lumină, probabil din ascunzişuri – altfel cum? – statele civilizate erau/sunt doar unele, altele nu Iar întru ele, acele şi state şi civilizate, aproape ca într-o naturală rezervaţie, necesarmente civilizaţională, încă de la început s-ar fi găsit şi ar fi trăit Omul, anume cel cu drepturi, înscrise, descrise în celebra Declaraţie Universală Aproape că ai zice că e vorba de un tărâm mitic al unei primordialităţi civiliza- ţionale, sau, în orice caz, e vorba de însuşi Omul, primordialul acela proclamat, purtătorul de drepturi, adică Omul Chartei, Omul Civilizaţiei Şi cu Omul Civilizaţiei nu prea te poţi pune, fiindcă se impune, nu poate altfel întrucât cine nu adună cu El- Omul risipeşte Nu prea lasă loc de întors, fiindcă, o dată ce s-a etalonat, s-a trasat şi măsura ideală în raport de care exigenţă poţi fi om, în acest fel, nu în altul Comandamentele, desigur imperative, pot fi succint trasate: ori eşti stat civilizat, ori nu mai eşti, ori eşti Omul Civilizaţiei, ori nu mai eşti om Însă, Declaraţia Universală nefiind chiar atât de veche ci, dimpotrivă, fiind chiar de natură recentă, se poate înţelege că înainte de aceasta Omul nu a fost, sau nu a fost Om Ori o fi fost, care-o fi fost, alt OM În orice caz, unii simţiră nevoia să proclame – ecce homo – în acest stil DUDO O proclamată, declarativă soluţie pentru situarea umanităţii pe calea păcii şi libertăţii, nu a războaielor şi conflictelor, nu a abuzurilor, nu a oprimărilor, nu a asupririlor Stilul DUDO, fără legătură, deşi ar părea, cu AIKIDO şi cu a sa Artă a Păcii, dar cu nici o altă Artă Marţială, s-a zis că ar fi rodul unei filosofii, şi nu a filosofiei, fiindcă înţeleg că nu este numai o filosofie, ci mai multe, curente cel puţin Ba am auzit, din gura unui antrenor de fotbal, pe un canal de sport, fireşte, că fiecare antrenor îşi are „filosofia” sa, de „joc”, evident Deci, câţi antrenori, atâtea filosofii, sau tot cam pe atâtea, întrucât e limpede că nu tot cel ce îşi spune sieşi antrenor chiar şi este ce pretinde că este Revenirea lui „nea Piţi” la Universitatea Craiova se făcu şi cu anunţul TV-ului ce ne avertiză că ex-selecţionerul va 227 GHEORGHE MIHAI / IEROM NEOFIT adopta o „filosofie ofensivă” Thiago Motta, de curând antrenor, declarase, spre nedumerirea multora, că în filosofia sa, ce ar revoluţiona fotbalul, atacantul e primul dintre fundaşi, iar portarul primul atacant! Asta da filosofie! Ce-o mai fi însemnând filosofia, însă, apropo? Firul etimo- logic al termenului evident nu pare să mai fie unicul diriguitor, în caz că ar fi fost vreodată, întrucât etimologia nu este, după cum s-a constatat, singura responsabilă de sensul atribuit unui termen În Evul Mediu, în spaţiul apusean, spre exemplu, Toma d’Aquino asumă, conform lui Coşeriu, o perspectivă funcţională, considerând eventuala semnificaţie etimologică ca lipsită de importanţă pentru funcţionarea actuală a semnelor lingvistice Se ştie, de altfel, că explicarea faptelor lingvistice poate implica şi o abordare finalistă, nu doar una cauzală, una prospectivă, nu doar una retrospectivă, la fel cum se ştie că una ar fi desemnarea, alta ar fi semnificaţia Funcţia semnificativă trebuie înţeleasă, după Coşeriu, de pildă, ca activitate creatoare, în sensul limbajului ca enérgeia, care nu este, în primul rând, întrebuinţare, ci creaţie (de semnificaţie) Astfel, pentru Coşeriu, orice act de vorbire este într-o oarecare măsură un act creator, de unde necesitatea apelării la contexte şi la situări ale vorbirii în interpretarea oricărui act lingvistic Ceea ce înseamnă că, în nici un caz, nu trebuie neglijat faptul că fiecare act de vorbire se află în multiple relaţii care-i pot completa şi determina sensul, un sens care, prin urmare, nu este rupt de realitatea concretă inter-subiectivă, de „contextele noastre” şi de „situaţiile noastre” În acest sens şi polemica corectitudinii, nu politice, ci terminologice, că filosofie şi nu filozofie, că sophos şi nu zophos, că iubire de înţelepciune şi nu iubire de întuneric, poate reflecta uneori un mod de „aflare în treabă” Altfel zis, ar fi corect sau incorect să spui filo-sofie marxist-leninistă şi nu filo-zofie marxist-leninistă, ca şi cum marxism-leninismul e iubitor de înţelepciune, ca filo-sofie, şi nu iubitor de întuneric, ca filo-zofie Sau cum corect s-ar zice că ar fi filo-sofie iluministă şi nu filo- zofie iluministă, fiindcă iluminismul e iubitor de înţelepciune, ca filo-sofie, şi nu e iubitor de întuneric, ca filo-zofie Ce o mai fi ea iubirea, înţelepciunea? Iubirea de înţelepciune? Întunericul? 228 Consens şi disens Dacă luăm „în literă” sensul „întunericului dumnezeiesc”, slăvit mirabil în formulările areopagitice, s-ar putea să ne dezorientăm, să ne piedem, rătăcind printr-un întuneric crezând cum că ar fi lumină De aceea, cum bine spunea un renumit profesor, e de aflat, subscriu, cum trasează, configurează, re-configurează DUDO chipul Omului (său) ca să înţelegem, că cine, că încotro La fel ar fi şi cu ce mai înseamnă astăzi Europa, cu tot cu dezbaterea lui „a fi sau a nu fi” într-însa Unii zic că suntem, alţii că nu suntem, anume în Apoi, constatăm ori că unii ne bagă, ori că alţii ne scot, dintr-însa, din Europa, care? Ce sens o mai avea ea, Europa, pentru unii ce se declară a fi pro, pentru alţii ce se declară, sau sunt declaraţi a fi contra Prea multe schimburi de etichete pro- contra, pe piaţa publică, desigur comună, prea puţină dezbatere lămuritoare, spre deloc Despre Europa la borcan, şi la cămară? Sunt etichete pe piaţă Poţi să iei şi de pe net, şi le aplici singur Sunt auto-adezive, majoritatea Nu mai trebuie umezite! G M : Am încheiat studierea volumului EUROPA, semnat de B Simms, publicat în engleză e-he, demult, prin 2013 Dar dacă broşurii „Un râu pornit din Eden”, apărută în 1995 sub semnătura lui R Dawkins, i s-a acordat atâta atenţie, de ce nu şi EUROPEI? Ambii autori degajă desfătător un puternic parfum de masonerie rectilineară, cărţile lor exală a „democraţie vie” (vorba lui Johannis, discurs în faţa C E , 2018), în accepţiunea lui Monnet, Părintele Fondator Dar pe mine nu asta mă interesează, ideile sunt atâta de răsuflate, prăfuite să merite a fi izvoare de reflecţie cardiogenă Plecând, aşadar, de la acestea, mi-am amintit că raţiona- mentul cu una sau mai multe propoziţii descriptive premise adevărate şi prime care conduc cu necesitate la concluzie se cheamă demonstrativ (nădăjduiesc să fi citat corect) Dacă apli- căm la textele cărţilor de mai sus, le vom verifica fără subiecti- vitate dacă posedă înşiruind raţionamente demonstrative cu con- cluzii adevărate Numai că apar aici câteva chestiuni greu solu- bile Mai întâi, propoziţiile să fie descriptive şi numai descriptive (una sau mai multe), adică de cunoaştere, NU de recomandare, 229 GHEORGHE MIHAI / IEROM NEOFIT de rugăminte, de prescriere, nu de ordin O propoziţie de recomandare („Recomand (recomandăm) c-ar fi bine (frumos, just, prielnic, plăcut să ceva etc) NU e o obligaţie, nici ordin, nici rugăminte, ci recomandare care NU constrânge pe destinatar, căci dacă dimpotrivă, e absurdă) Evident, o descripţie (descriere – „Boul este animal de tracţiune”) nu recomandă, nu obligă, etc O propoziţie descriptivă, care descrie, cognitivă („Această carte este semnată de Cutare”) cu necesitate posedă semnificaţie, altfel n-ar fi cognitivă, iar semnificaţia unei propoziţii e dată de sensul termenilor ei; dacă un termen nu are sens, propoziţia căreia aparţine NU are semnificaţie Aceasta NU depinde de părerile unuia sau altuia („Dumnezeu există”, „Dumnezeu nu există”), ci e o relaţie obiectivă observabilă din triunghiul lui Ogden Semnificaţii au nu doar propoziţiile descriptive, ci şi cele de recomandare sau ordin sau normative, care NU obligă la nimic („Recomandăm să staţi cu curul gol pe un arici, deoarece face bine la progresul umanităţii”) În al treilea rând, NUMAI propoziţiile descriptive sunt adevărate sau false, deci numai ele au calitatea de premize ale unui raţionament demonstrativ Propoziţiile de apreciere ale (unui profesor, Venerabil, medic, preot, judecător, procuror, avocat, parlamentar, comisar, critic de artă, ale oricui) NU se bucură de proprietatea de a fi adevărate, false, probabil adevărate, probabil false etc În al patrulea rând, condiţia ca premiza unui raţionament demonstrativ de a fi primă l-a îngrozit şi pe Hawking, fizicianul (sigur că nu şi pe alt fizician, Johannis, cum nici pe biologul Dawkins pe mulţi alţi) Hawking, fizician de mare bun simţ, scrie „noi (adică oamenii de ştiinţă) postulăm”, adică ne recunoaştem vârful nasului, ceea ce scria mai demult şi Huţanu, fizicianul Îţi dai seama ce îngrozitor e? Să postulezi şi, cu toate astea, să susţii că adevărul e de partea ta! NU le vom numi postulate, ci dogme, principii ale statelor civilizate Un raţionament demonstrativ are nevoie de premize adevărate şi prime ca concluzia lui, adevărată, să decurgă cu necesitate; nimeni nu a negat, în ultimii 2500 de ani această scrisă aristotelică, iar noi de 2500 de ani ne tot batem joc de ea Părinte Neofit, mata te numeri printre puţinii care ştiu, pricep şi stau de strajă de când cu lunecuşul acesta de ploi şi 230 Consens şi disens gloduri Ca tot licenţiatul aburcat în şeaua intelectualităţii atestate cu diplome, mă tot întreb, dar nu chestii serioase, majore şi fundamentale, practice şi aducătoare de parai buni, mă întreb despre exact, despre rău, despre „ca şi cum”, despre „ce-ar fi dacă”, de-o pildă, fără beneficiu, că mama adeseori mă dojenea, „Iaca dacă nu te-ai făcut doctor, aşa-ţi trebuie!” Da, mama nu ştia că orice luptă cu cancerul e pierdută dintru început, deoarece tot medicul, metasupermedic, e neputiincios faţă de silogismul în BARBARA ale cărui premise nu le contestă nimeni în cosmos şi pe pământ Cărarea, drumeagul, cum vrei să-i spui, se strecoară printre mirişti, prăpăstii şi pajişti, nu eu, păşitorul acesta, unul din nenumăraţii păşitori, am croit-o ca să declarăm aroganţi fiecare sau grupaţi „sunt propriu-mi inginer, medic, lucrător, soare şi nimic din ceea ce e omenesc nu mi-i cu neputinţă”, uite că există cel puţin o neputinţă, aceea relevată jenant de simplu prin silogismul stagirit în BARBARA încă în secolul IV înainte de Hristos, ceva mai îndărăt de elenismul cuceritor al întregului bazin mediteranean de cultură şi civilizaţie Marxism-leninismul, inclusiv cel de azi, sub stindardul virtuos al „democraţiei liberale”(?) militează în stradă pentru progres, optimismul revoluţionar stârneşte energii nebănuite îndeosebi, elenismul prinde să învie din cenuşa imperiilor, flacăra olimpică arde triumfător orice ar împiedica profitul raţio- nal al progresului, lumina ei dionisiacă îl încredinţează pe cei puţin încredinţaţi că prăbuşirea e înălţare, pietrele sunt accesibile oricui se străduie să-şi depăşească limitele care, astfel, se dove- desc a fi false limite, interpretând vorba Marelui Ilici, şi atunci, părinte Neofit, mai există deosebiri între bine şi rău? Au acestea caracter ontologic sau axioantropologic? Se lăfăie pe biroul meu teancuri de cărţi, între care trei coşcogea tomuri mă ispitesc, dar voi evita să le convoc la încercarea de răspuns Nu, îmi zic, sunt propriu-mi soare, trebuie să apelez la cugetul care se scaldă în spirit, nu la autori, oameni şi ei, ca şi mine Cugetul nu-i partinic, nu-i bântuit de ideologii, limitele lui ni le oferă spiritul neizvorâtor din cine ştie ce glandă sau sistem de glande din creier, cum m-aş fi repezit să spui de eram medic, doctor Uite că nu s-au inventat cugetologia, 231 GHEORGHE MIHAI / IEROM NEOFIT cugetografia, spiritologia, spiritografia; deocamdată, cum mi-ar fi replicat Ilici, unul din Părinţii Fondatori ai „democraţiei liberale” Aşa că, situat pe cărare, nu azvârlit pe ea, cum ar fi exclamat un straşnic ideolog contemporan, binele e cărarea însăşi, răul e miriştea de alături „Pacea Mea v-o dau vouă!” E foarte, dezarmant de foarte simplu, transparent ca o propoziţie cantoriană; pacea dinlăuntru şi dinafară, cu dăruirea iubitoare de lăuntricitate şi de exterioritatea celorlalţi, dată, adică dăruită tuturor aflaţi pe cărare, indiferent de rasă, vârstă, sex, cultură ş a m d Eu sunt născut cu pacea dăruită, nu să ucid, să înşel, să mă lăcomesc, şi câte or mai fi fiind, năpădite nu pe cărare, ci-n vecinătea acesteia nemijlocită, adică pe mirişte Bine e pe între- gimea cărării, dincolo de ea sunt spinii, buruienele Pe cuvântul meu de ce-oi fi, silogismul în BARBARA te aduce cu picioarele pe pământ, nu sloganurile, lozincile, liorbăielile orbecăitorilor în clipă, muşte ale Capek N : Ce frumos, ce bine să ai conştiinţa de a fi fost „născut cu pacea dăruită”, şi de bună seamă să ai conştiinţa acestei inefabile asumări a chipului unei atare dăruiri, intensiv extensive, ce i-aş zice de veritabilă memorie isihastă Cine a înţelege poate, bine face Nu greşeşte Apoi, gravitarea în spaţiul intelectiv al ideilor revânturate, reluate poate uneori într-o pieptănătură nouă, deşi prăfuite şi răsuflate, nu e chiar de nedepăşit, de nebiruit, desigur de către cei care răzbat nelunecos prin albie de/la izvoare, precum însusurarea reflexiei cardiogene, de care amintiţi, cea care luminează neobrocit, fiindcă, e de priceput, întunericul nu a cuprins-o O reflexie cardiogenă, care aburcă pogorând cugeta- rea, oglindind mirabile însemne de înveşnicite păşiri pe cărare, nu pe lângă ea, pe miriştea cea nefârtată Dar şi cu cardio-logia nu e de-a dreptul, deşi s-ar crede Nu e simplu când liniştea inimii poate avea parte de o cardio-logie descinsă pe mirişte, ca să nu zic, chiar de o cardio-logie nefârtată În sfârşit, nu despre învârtit şi răsucit în jurul cozii nefârtatului ar fi problema Mă rog, soluţia La ce mă refer? O logică, o ştiinţă- învăţătură a inimii, care? 232 Consens şi disens Să tot fie câţiva ani buni de când îmi stă pe rafturi de bibliotecă mică un volum despre şi cu titlul Liniştea Inimii, şi cu un subtitlu şi mai curios: Reflecţii ale Minţii Cristice Autorul, Paul Ferrini, fu calificat ca un Khalil Gibran modern, ca un mistic, vizionar şi poet propovăduitor al adevărului Cineva mărturisi că parcurge acest volum chiar ca pe o Biblie Altcineva spuse că aceste cărţi ale lui Ferrini ne învaţă de-a dreptul cum să păşim, uşor şi cu bucurie, chiar pe planetă, pe Pământ Se-nţelege ca de la sine că ni se aşterne spre păşire o cale a inimii Cum altfel? Ni se propune o respiraţie profundă, calmă, o iertare de sine şi de ceilalţi, o aşezare relaxată în „plinul inimii”, îndepărtată de „ar trebui să” şi „ce-ar fi dacă”, o lepădare de îngrijorare şi furie O practică a liniştirii, aşadar, o declarare a respiraţiei adânci ca proxima, intima, aproape unica responsabilitate, o ţintită pre- zenţă în inima a cărei esenţă este desemnată ca fiind liniştea, însăşi liniştea Pur şi simplu trebuie să fii în liniştea inimii tale Atât Îndemnul este: respiră şi fii Nu e nevoie deci, ni se spune, de ritualuri elaborate, de rugăciuni, de meditaţii Nu Mai mult, suntem invitaţi să renunţăm la reţete şi formule, la cereri şi programe Suntem îndrumaţi să uităm de preoţi şi de şamani, de paranormal, astrologie şi psihologie, de fizică şi Cabală, să lăsăm deoparte Biblia, cărţile sfinte şi alte documente primite prin comunicări, fiindcă toate acestea ţin de experienţa altora, nu a noastră, cea directă în inimă, pe cord deschis Să nu acceptăm, pe scurt spus, nici un intermediar între noi şi Dumnezeu Să nu acceptăm, prin urmare, învăţători şi învăţături – alţii/altele decât cele care izvorăsc din inima noastră Să ne regăsim autoritatea interioară a inimii nesupusă propriilor noastre dorinţe şi nevoi Să îl descoperim însă pe Dumnezeu în liniştea inimii nu ca Altcineva, ci ca Sine noi înşine Toate surâsurile cunoaşterii sunt în propria minte şi toate bucuriile pot fi descoperite în propria inimă, proclamă Ferrini „Mesia a venit şi Mesia eşti tu” propovăduieşte Ferrini din inimă, cum altfel Astfel, încearcă să ne încredinţeze că fiecare este Christos, Mesia, cel care îşi aduce sieşi mântuirea, mai precis, cea proprie, acum şi aici Mesia nu vine mai târziu, nu vine la sfârşitul veacurilor, el vine acum, dacă conştientizezi că tu eşti El, Mesia Fiindcă, în 233 GHEORGHE MIHAI / IEROM NEOFIT viziunea lui Ferrini, e foarte clară soluţia: totul începe cu tine, totul se termină cu tine, tu eşti acela, tu eşti şi Acela Tu eşti calea adevărul şi viaţa Complicat? Nu pare Trebuie doar să recunoşti, respirând adânc, această autoritate interioară dedicată propriului adevăr, autoritate ale cărei nume, fie că îi spui mintea ta christică sau mintea buddhică, Dumnezeu sau Sinele superior, tot aia e, tot acolo eşti Nu mai contează Nu are nici o relevanţă Poţi fi şi Marele Bou, Apis, ca autoritate mă refer, interioară Fundamental este „să desfiinţezi şi ultima separare”: Tu să fii El, El să fii Tu Iar procesul de descoperire şi identificare a acestei adevărate autorităţi interioare, suntem preveniţi, durează o viaţă Nu de azi pe mâine Astfel, şi cinstit şi serios spus, nici Apis nu poţi fi de pe o zi pe alta, oricât de Mare Bou ţi se pare că ai fi Azi, de pildă De ajuns? E nevoie să mai adaug spre lămurire şi ce ne învaţă Ferrini despre falşii profeţi, diavol şi Antichrist? Despre întâlnirea sufletului pereche? Despre iubire şi sabia adevărului? Despre trezirea împreună? Mă restrâng doar la a spune că, pentru Ferrini, Lucifer este un înger căzut şi că, în mântuirea lui, a lui Lucifer, este garantată şi mântuirea noastră, deci a omului Adică, atunci când Lucifer este mântuit, lumina vine, vine şi lumina asupra omului Nu spun eu, ne spune Ferrini Se înţelege atunci cum e cu această „linişte a inimii” şi cu „reflecţiile minţii christice”? Aşa încât de-asta ziceam că nu e chiar aşa simplu şi felin cu liniştea inimii ce, într-o atare cardio-logie, e dispusă pe mirişte nefârtată Altfel zis, pe o cale a ne-fratelui Acum că Părintele Fondator, Monnet Jean zic, ar fi avut habar de o linişte a inimii, de adâncă respiraţie, nu ştiu ce să spun Îmi vine în minte însă fix acea vorba de balamuc: nici nu confirm, nici nu infirm Adică cum şi ce? Uite-aşa Nimic! Cum că Ferrini ne-ar sugera să nu ascultăm de învăţătura acestui Părinte Fondator, precum şi a altora, care nu şi-au atins liniştea inimii, şi nu s-au auto-suspendat în autoritatea lor interioară, este limpede că aşa este Aşa sugerează Că liniştea inimii şi mintea christică de care povesteşte Ferrini nu are legătură cu isihia minţii şi a inimii din mistica isihastă, şi, aş zice, la rigoare, nici chiar cu creştinismul, nu încape îndoială, oricât de adânc putem 234 Consens şi disens respira, şi chiar o facem, clipă de clipă Asta dacă nu vrem să batem câmpii sau, dacă vrem să-i spunem aşa, adică altfel, anume miriştea De libertate s-ar putea zice că nu ducem lipsă, mai ales când rupem gardul În fericitul caz că am avut vreunul, cândva, şi deci şi ce rupe avem Ferrini ne prepară cum că aici ar fi vorba de învăţarea „noii paradigme”, şi, de bună seamă, de „noi(i) învăţători” O paradigmă nouă în care învăţătorii cei noi, se înţelege spirituali, ce vorbesc şi împărtăşesc celorlalţi numai din experienţa lor, nu predică, nu încearcă să îndrepte pe nimeni, nu încearcă să-i vindece pe ceilalţi, ci, pur şi simplu, văd chemarea iubirii şi strigătul universal pentru acceptare şi înţelegere Deci, ascultând profund şi plini de compasiune, aceşti învăţători ai „noii paradigme”, ce, refuzând a fi părinţi, se mulţumesc a fi frate, soră, prieten, nu remedii intelectuale, ci hrana iubirii, anume cea, evident, care se cere, o oferă Lăsând de-o parte autorităţile exterioare, fiindcă şi-au întâlnit învăţătorul interior, noii învăţă- tori de nouă paradigmă, precum Ferrini, se declară parteneri egali, deoarece, zice el, adevărul e că noi stăm împreună la acelaşi nivel de egalitate, iar în această egalitate, conchide bascu- lant, se află mântuirea întregii lumi îndărătnice Învăţământul proclamatului interior trans-mută, definitiv aşadar, paradigmatic învăţământul, oricât ar fi acesta de superior, de învăţământ superior Interiorul înfrânge superiorul sau superiorul este de acum doar interiorul? Care? Bună întrebare! Superiorul interior, interiorul superior ? Că inimă, că minte Poate că pogorârea minţii în inimă de care vorbesc isihaştii ar fi o cale, o altă Cale Trebuie înţeles de bună seamă ce e mintea ce este inima G M : Desigur E limpede Poţi, de pildă, să nu te miri de ciudă- ţeniile învăţământului nostru superior care, aş observa, sunt prezente şi prin alte părţi Nu? Aş comenta câte ceva ziceri, oprindu-mă la una, care e chiar stranie Ştii că activitatea uni- versitară din orice instituţie de resort este compusă din două elemente inseparabile: activitatea didactică şi activitatea ştiinţi- fică Se prezumă că orice tânăr angajat în învăţământul superior pe baza rezultatelor excelente la învăţătură vădeşte in potens 235 GHEORGHE MIHAI / IEROM NEOFIT talent didactic şi talent în cercetarea ştiinţifică, talente grefate pe o pregătire corespunzătoare didactică şi ştiinţifică Un tânăr poate fi genial la învăţătură în timpul studenţiei, dar lipsit de talent şi pregătire sistematică didactico-ştiinţifică să fie, în cel mai bun caz, o mediocritate universitară Pe prima mea diplomă de licenţă scrie „profesor”, atestând că, după cinci ani de studenţie, în timpul cărora am frecventat cursuri serioase de Psihologie, Pedagogie, Metodica predării, Metodica cercetării ştiinţifice, am efectuat zeci de ore de practică pedagogică, merit calificativul de „profesor” Pe a doua mea diplomă de licenţă scrie „jurist”, atestându-se că am promovat cursuri serioase de drept civil, penal, administrativ, constituţional, procedurile ş a , putând exersa profesiuni juridice, dar nu şi pe cele didactico-ştiinţifice Toţi dascălii mei de la prima facultate aveau pe diploma de licenţă atestarea de „profesor”, adică li se confirma că vădeau talent şi cunoştinţe de profesor şi cercetător ştiinţific Excelenţii licenţiaţi care ulterior nu dovedeau talent didactic erau îndru- maţi în cercetare Atestatul talentului şi pregătirii în cercetare îl constituie obţinerea titlului de doctor Acest titlu, de doctor, este cartea de vizită a celui care se apucă efectiv de cercetarea ştiin- ţifică sistematică şi cu metodă, ale cărei rezultate – dacă urmează carieră universitară – le include atât în cursurile elaborate, cât şi în lucrările publicate Francezii excelează în severitatea cu care se promovează atât pe trepte didactice universitare, cât şi în cercetarea ştiinţifică, într-atâta încât editurile au serii speciale de publicare a referatelor de promovare didactică, cât şi a tezelor de doctorat Nu este vorbă în vânt originalitatea care se cere unui doctorand şi pot dovedi asta prin tezele pe care le am în biblioteca personală Am în biblioteca personală cursuri de drept civil, adminis- trativ ş a , ale universitarilor francezi, în care nu vei găsi publi- cate in extenso acte normative, însoţite de comentariile lor cu alte cuvinte; autorii interpretează doctrinar asta e contribuţia lor – eventuale texte din lege apărând la subsol La catedră, univer- sitarii francezi – şi i-am audiat pe unii în amfiteatre – vădesc talent pedagogic, semn că au trecut prin furcile caudine ale pregătirii sistematice psihodidactice Aşa se explică de ce tinerii 236 Consens şi disens universitari au ce şi de la cine învăţa, aşa se formează o şcoală autentică în Franţa, în Germania, în Italia (presupun că şi în Marea Britanie) Cât priveşte cercetarea ştiinţifică aceasta trebuie să se bucure folosirea unei metode, chiar aşa numită, Metodele Cercetării Ştiinţifice (la noi a fost tradusă cartea lui Beveridge) Or, dacă generaţiile anterioare de universitari (medici, ingineri, economişti, jurişti) nu vădesc decât per accidens pregătirea şi talentul didactico-ştiinţific, tinerele generaţii continuă aceeaşi „după ureche” Cunosc zeci şi zeci de ingineri, medici, jurişti cu excelentă pregătire de specialitate, însă care n-ar avea ce căuta la catedra universitară, lipsiţi tocmai de harul şi pregătirea psihopedagogică, la fel cum tânărul se înscrie în barou crezând că avocatura se poate exercita „după ureche”, adică fără har, fără pregătire metodică psihopedagogică (nu cred că nu l-ai citit pe Mircea Manolescu) Inginerului simplu tehnician nu i se cere asemenea pregătire, cum juristului, care se confruntă cu rănile sociale şi individuale (l-am parafrazat pe strălucitul avocat Barbu Delavrancea), care însufleţeşte legea (l-am parafrazat pe Istrate Micescu) şi-i dă încredere studentului în omenitatea viitoarei sale profesiuni (l-am parafrazat pe Malinvaud) Severitate la exa- mene? Da, dar această severitate trebuie însoţită de răspunsul responsabil al universitarului privitor la propria-şi autoritate didactică şi ştiinţifică Ţi-am răspuns acum, aşa, sub influenţa tulburătoarei cărţi „Culmi şi abisuri ale personalităţii”, semnată de acad Vasile Pavelcu Despre lucrările astea am scris şi am povestit în lung de decenii, pentru că voiesc mai binele celorlalţi, nu de dragul unei întristări subiective bătrânicioase, de care încă nu sufăr Ca să privim ţintă drept înainte potrivit e ca, din când în când, să mai întoarcem capul îndărăt Voiam să închei, dar brusc mi-am amintit de o conferinţă a marelui pedagog acad Ştefan Bârsănescu, publicată în revista „ETHOS” într-un număr din 1945 – „Ce înseamnă să fii student” În loc de orice, eu aş citi-o în aulă cu glas răspicat la începutul fiecărui an universitar Nu voi încheia, aşadar, fiindcă această evocată conferinţă m-a cuprins volut într-un orizont al argu- mentării persuasive De pildă, discursurile şi dialogurile sunt două metode dis- tincte de argumentare persuasivă, metode care – ca orice metodă – 237 GHEORGHE MIHAI / IEROM NEOFIT cuprind principii, reguli şi tehnici corespunzătoare Ele se învaţă şi prind numai la cei care au talent (Cicero) Clasic vorbind, discursurile se ex-pun oral în faţa unui auditor pe care oratorul (cel care vorbeşte) urmează să-l captiveze şi să-l convingă de verosimilităţile (nu adevărurile) sale De aceea trebuie să se afle în posesia principiilor, regulilor şi tehnicilor pe care să le exerseze îndelung Evident că aici e nevoie de posesia rostirii orale în limba, pre limba şi prin limba destinatarilor Nu intru în detaliile pentru care avem la dispoziţie o literatură bogată de bună calitate Observ doar că discursul oral cere un orator pregătit, talentat şi vorbitor de limba comunicatoare Dar de prin secolul XIX apăru discursul scris, cetit de la o tribună fie că se numeşte parlamentară, electorală sau de catedră, nu contează Discursul cetit pierde esenţial din forţa convingătoare, devenind unul formal Dar el păru să-şi găsească locul în presa scrisă, mai recent în televiziuni, păru devenind un pseudo act de convin- gere; mesele rotunde, de pildă, radiotelevizate nu-s nici discursuri, nici dialoguri, ci „sate potemkiniene” ale ex-punerii emoţionale, cum sunt şi lozincile fluturate la întruniri a căror calitate e să incite, nu să convingă, adică nu se adresează raţiunii şi inimii totdeodată (Quintilian, Perelmann, Mihai), ci umorilor, vizând un scop imediat pervers Numai că nu despre asta voiesc să scriu aici, ci despre dialog E adevărat că bătrânul, depăşitul, fraierul Aristotel, un tip învechit hăt-demult, a scris o carte pe această temă, de la care se inspiră toţi epigonii şi epigonaşii, ignorându-l, că nu e cool Spre deosebire de discurs, care e antidemocratic deoarece refuză egalitatea între părţi – căci el instruieşte şi delectează, totdeodată – dialogul tocmai asta presupune Dialogul nu e discuţie, nu e conversaţie, deşi pare a fi o întâlnire, nu este (Gonseth) El, dialogul autentic e peirastic şi diaporematic, e întâlnire între părţi egale să critice şi să respingă nemijlocit; dialoganţii nu-s inventaţi de minţi care să le susţină părerile (Platon, Galilei ş a ), ci fiinţe reale, care judecă subiectiv confruntându-se între ei, indiferenţi la cei care asistă Dialoganţii nu inventează, nu prestabilesc scenarii – tu spui asta, eu spun asta, eu critic asta, tu critici asta, dar să rezulte asta – ci chiar dialoghează peirastic şi diaporematic, iar 238 Consens şi disens dacă există un al treilea, asistentul, treaba lui, să tragă concluzia, căci dialogul nu vizează – nici n-are cum – adevărul, ci verosimilul, da, dar unul convingător Deci, şi discursul şi dialogul au ca ţintă convingerea într-o verosimilitate oarecare, numai că în discurs destinatarul e redus la tăcere sau la lozinci sau la violenţe, pe când dialogul angajează spiritul critic între subiecte determinate Închei: dialogul emeilistic între Gh Mihai şi Ioan Humă, publicat în 2012, n-a fost unul aranjat, ci natural, zise, zisei E interesant, sub aspectul celor menţionate, că interviurile radiotv sunt o caca-maca, nu dialoguri, ci caca-maca, deoarece nu respectă regulile dialogului stabilite de hă-hă, prăfuitul de Aristotel; eu te întreb ce ştii dinainte că te întreb, tu răspunzi ceea ce ştiu că răspunzi, nu avem nici dialoguri, nici discursuri, ci tot felul de sate potemkiniene De aceea, mi se pare, cărţile mele şi ale alor mei nu au rezonanţa pe care o constat, ştiutor eu ce se petrece şi în alte spaţii culturale, ori sfere intelectuale Pe vremuri, odinioară, cu un prilej anume, am luat cunoştinţă de cuvântul „intelect” Ştiam că există gândire, raţiune, spirit, conştiinţă, dar nu şi de intelect Ciudat, cu atâta mai mult cu cât autorul care mi-l transmitea îmi recomanda să-l folosesc cu pricepere, înţelept, (alt cuvânt bizar, ruginit, vai de capul lui)! Orice om are intelect, zicea, dar nu oricine şi-l cultivă Prin urmare, mi-am zis, fiind om mă aflu în posesia intelectului pe care, dacă îl cultiv atent şi prioritar devin intelectual şi nu doar, ci unul cultivat; un intelectual cultivat este om de cultură, căci fructele intelectului cultivat formează cultura Am rămas pe gânduri, pe cuvântul meu! M-am frăsuit îndelung, într-atâta că trecură ani până să-mi confirm intelectul, intelectualitatea, fructele cam zbârcite ale culturii orânduite grijuliu în sertăraşele limbii române care, ca orice limbă, poartă cultura celui ce-o întrebuinţează, că d-aia scria unul, mult cu mult mai intelectual decât mine, „Lumea e lumea limbajului meu”; ansamblul cuvintelor limbii întrebuinţate de oricare dă seama de lumea în care se află, o circumscrie, indică nivelul surprinderii înţelesurilor ei şi, astfel, profunzimea actelor sale; nu-i de joacă – una e intelectualul cu o mie de cuvinte şi alta intelectualul cu zece mii de cuvinte cultivate în scris şi oral 239 GHEORGHE MIHAI / IEROM NEOFIT Cultura obţinută de intelectul totdeauna personal, netransmisibil, nu se rezumă la cultura profesională, cu toate că este onorabilă, întrucât profesiunea te învaţă felurite utile, cum ar fi hoţia, chirurgia, contabilitatea, prostituţia, fizica, agricultura ş a În această cultură profesională identificăm lesne gândire, raţiune, dar nu şi spirit, nu intelect – baza, nu cauza culturii Intelectul cugetă, altă cale spre cultură nu întrezăresc, raţiunea efectuiază raţionamente, conştiinţa e capabilă să exclame „Corupţia ucide!”, spiritul, uman, o poate lua pe miriştea auto- suficienţei, pe când intelectul cugetă, homo cogitans, în ascensiunea lui spre starea de înţelepţire Reflectam la acestea, scrise pe scurt, deoarece am fost invitat să devin membru al unui ONG, „Alianţa pentru educaţie” Mi s-a spus că numita alianţă aliază pe toţi cei ce vor să promoveze ştiinţele educaţiei Marele meu necaz, uriaşul meu necaz, bolovanul ce-mi stă pieziş pe calea către orice acord sau accept este mirarea, virtute a intelectului, fireşte (gândirea reflectează, raţiunea presupune, spiritul cogâlcâie, intelectul se miră, efectuiază ce zicea un tip din zorii sec XIX, „vicleneşte”, iar altul, din sec XVII, „se îndoieşte”, lucrare întrutotul repugnabilă pentru salvatorii neamurilor, posesori ai certitudinilor indubi- tabile; asta nu înseamnă că nu au intelect, ci nu-l nutresc; salvatorii n-au timp de Kant, ci de Nobel) Orice hoţ cotrobăie după viclenii, dar nu orice viclean hoţeşte, observa Ortega y Gasset, un prieten al meu Ştiinţele educaţiei? Am rămas perplex Ştiu ce e aia ştiinţă, ştiu ce e aia educaţie, mărturisescu-ţi ignoranţa ignobilă în materie de „Ştiinţele edu- caţiei” Ştiinţa, orice ştiinţă pretinde câteva condiţii sine qua non: a) limbaj propriu cu care cercetează obiectul cunoaşterii acestuia (de exemplu – limbajul ştiinţei „drept penal” NU e al domeniului cercetat, dreptul penal, aşa cum limbajul ştiinţei „Fizica” nu e al domeniului cercetat – realitatea fizicii); b) metodă de cercetare bine definită (metoda e ansamblu de tehnici, operaţii, principii, în sensul lui Janet sau Popper; adică metoda ştiinţei numită „drept penal” e inconfundabilă cu aceea a ştiinţei numită „drept administrativ”, cu atâta mai puţin cu aceea a ştiinţei „Chirurgie” sau „Pomicultură”); 240 Consens şi disens c) legi proprii, adică legile cristalizate de cutare cunoaştere ştiinţifică sunt ale ei şi numai ale ei (de exemplu, legile ştiinţei Mecanicii sunt numai ale ştiinţei Mecanicii, fără legi proprii cristalizate Fizica cuantică nu e ştiinţă; la fel, legile cristalizate în cunoaşterea ştiinţifică de către ştiinţa numită „drept procedural civil” sunt ale ei şi numai ale ei, spre deosebire de legile desco- perite de ştiinţa numită „drept constituţional”; fără legi proprii nici o ştiinţă nu e ştiinţă în sens cognitiv, ci în sens de „pricepere, îndemănare, abilitate”, cum spuneau jurisconsulţii romani; d) scop; scopul oricărei ştiinţe, ramură a ştiinţei, disciplină ştiinţifică, ştiinţă fundamentală, generală, tehnică, scopul e unul – descoperirea adevărului şi dovedirea lui cu ajutorul metodei de testare spre a-l deosebi de fals Ştiinţele – Fizica, Biologia, Sociologia, Istoria, Dreptul penal, Dreptul Internaţional public, Geologia, Politologia, Etica etc – au un singur scop – desco- perirea adevărului în domeniul propriu de investigare Adevărul descoperit şi dovedit prin mijloace nonsubiective formează o teorie, anume, teoria ştiinţifică Şi atunci: ştiinţele educaţiei întrunesc aceste patru condiţii necesare şi suficiente, sunt ştiinţe, nu le întrunesc, nu sunt ştiinţe; asta ca în răspunderea juridică, de pildă Habar n-am de când s-au constituit ştiinţele educaţiei care, bineînţeles, au ca scop adevărul cognitiv, nu oportunitatea ca adevăr, nu utilitatea politică, juridică, judiciară, economică, financiară ca adevăr TOATE ştiinţele au aplicaţii directe sau indirecte, mediate sau imediate, mai devreme sau mai târziu, aplicaţii care fac practice adevărurile teoretice Astfel, Oceano- grafia (grafein – a scrie, a descrie) are aplicaţii în construcţia submarinelor nucleare, Metalurgia are aplicaţii în construcţia de rachete balistice, Chimia are aplicaţii în fabricarea gazelor toxice, Psihologia are aplicaţii în manipularea maselor prin mijloace media etc În treacăt fie spus teoriilor juridice nu li se recunoaşte calitatea de izvor de drept, aşa că definirea legală a unor termeni constituţionali, civili, administrativi etc n-are legătură cu logica ştiinţifică, d-aia mă preocupă hoţia – termen polisemantic, cvasijuridic bogat încărcat afectivo-emoţionalo-freudisto- neomarxist Din considerentele de mai sus m-am abţinut să devin membru al „Alianţei pentru educaţie” 241 GHEORGHE MIHAI / IEROM NEOFIT N : Complexe considerente, pe care, dacă pot pricepe bine, o „alianţă pentru educaţie”, ca asociaţie, ce trebuie că este alcătuită cu un anumit statut, obiective şi scop, nu o fi apucat probabil, prin membrii săi fondatori, să şi le fi procurat ori apropiat problematic, în acest fel, cel puţin Importantă, mai importantă poate să fi fost alianţa, întrucât educaţia, doar numită, pare a fi purtătoare de la sine a unui parfum, cel al nobilităţii; un parfum într-atât de marcant, de îmbătător, dintr-acela făcut să te facă să-ţi întorci, nu doar privirea, ci însăşi capul Iar o alianţă, nu pentru orice, ci pentru educaţie, are o ţintă ameţitor reverberantă, poate chiar fascinant stroboscopică, una imperioasă, de alertă certă Cea a fixării mizelor înalte, în orice caz Cât priveşte „ştiinţele educaţiei”, într-adevăr alianţa între ştiinţă şi educaţie te poate pune pe gânduri Ale cui? Nu ştiu exact, poate nici chiar cu aproximaţie, pe ale cui gânduri mă pun, ori, în fine, ne punem individ, grup, comunitate, stat Însă, faptul că în această sintagmă nu e vorba de „ştiinţa” educaţiei, ci de „ştiinţele” educaţiei, te face să crezi că nu este numai o ştiinţă, întrucât sunt mai multe, că nu degeaba e folosit pluralul, mă gândesc Iar pluralul nu e plural din pricină de democraţie, de directivă sau de corectitudine politică E plural chiar mai înainte de Facerea Lumii Acum că aceste ştiinţe, convenim să le zicem (şi) ale educaţiei, respectă acele condiţii de limbaj, metodă, legi, scop, toate proprii, fără de care nu ar mai fi ceea ce se declară a fi, anume ştiinţe, mi se pare destul de greu de verificat, bucată cu bucată, piesă cu piesă, condiţie cu condiţie, cum ar fi La urma urmei, dacă aşa se declară ar trebui să le credem pe cuvânt, pe cuvântul lor de ştiinţe, că sunt ştiinţe Şi dacă nu sunt ştiinţe, atunci ce ar putea fi? Ar putea avea o mai mică autoritate sacrosantă? În faţa cui? Cui pe cui se scoate, se ştie, după cum şi autoritate pe autoritate Depinde sub ce steag paradigmatic, nu zic ideologic, defilează, în fond, ştiinţa sau, mă rog, ştiinţele Dar dacă se vorbeşte de ştiinţe ale educaţiei se poate înţelege că educaţia este subîntinsă de ştiinţele, anume cele care sunt „ale” sale, aparţinătoare educaţiei, deci Ceea ce înseamnă că vorbim de o educaţie structural alcătuită şi susţinută de ştiinţe, 242 Consens şi disens unele dintre, probabil Institutul de ştiinţe ale educaţiei zice, de pildă, despre sine, că ar fi o instituţie de cercetare, dezvoltare, inovare şi formare în domeniul educaţiei ( şi al tineretului), şi că ar contribui activ la inovaţia în educaţie prin expertiză, formare, studii şi cercetări Declară că are şi o misiune, ştiinţifică desigur Anume aceea de a oferi suportul ştiinţific celor mai noi abordări în educaţie, pentru o învăţare autentică, motivantă, activă şi creativă Învăţare a ce? A educaţiei? A orice? Când acest institut afirmă, pretinde chiar, că oferă „suportul ştiinţific”, ce vrea totuşi să spună că oferă? Ce vrea să însemne acest „suport ştiinţific”? Limbaj, metodă, legi, scop? A cui şi a ce? A „celor mai noi abordări în educaţie”? Dacă răsfoieşti manualele de matematică, de limba şi litera- tura română, de fizică, de gimnaziu, de pildă, vezi cât de încăr- cate şi suprasaturate, apăsate de ritm şi intensitate, condensate informaţional, sunt, şi cât de departe se arată astfel a fi, la modul real şi concret, faţă de o proclamată învăţare „autentică, motivantă, activă şi creativă” Dincolo de deziderate flambate, impoderabile, te întrebi, dimpreună cu mulţi părinţi excedaţi, cu nenumărate plângeri ce mi-au ajuns inevitabil la ureche, de ce nu se apleacă totuşi către şcoala reală acest Institut, prin reprezen- tanţii săi, acei dătători-asiguratori de „suport ştiinţific”, desigur, ca să simplifice, să relaxeze, să decongestioneze, să răsfire, programa şcolară, fiindcă prea mult înseamnă mai puţin, de fapt Ca să nu mai zic de „efectele colaterale”, de frustrările, anxie- tăţile, fobiile etc produse din cauza acestui ritm infernal, acestui hamalism şcolar, acestei supra-ingurgitări cognitiv-mentale de cunoştinţe-informaţii Mi se pare revoltător ca un copil de 10-14 ani să petreacă, presupunem atent, şase ore pe zi la şcoală, asimilând cunoştinţe noi, pentru ca apoi să fie nevoit să aloce încă 4 ore cel puţin şi acasă pentru a pregăti teme şi pentru a învăţa lecţiile pentru ziua următoare Adică, un „program de lucru” de vreo zece ore! Zilnic! Mi se pare inadmisibil ca părinţii, cei care şi pot şi şi ştiu, şi nu sunt excedaţi de tematica specifică unei materii, şi nici sufocaţi de lipsa de timp, să fie nevoiţi „să facă încă o dată şcoala” cu proprii copii, sau să apeleze la meditatori, pentru a-şi 243 GHEORGHE MIHAI / IEROM NEOFIT susţine copiii în a putea ţine ritmul, anume cel „ştiinţific” impus de „educatori”, cei remuneraţi din bani publici E chiar atât de greu să decizi, spre exemplu, ca matematica, pe care acum o livrezi în patru ani, să o predai, de fapt în cinci ani, acordând mai mult timp înţelegerii, asimilării şi stabilizării informaţiei, teoriei, exemplelor, tipurilor de probleme şi modurilor de rezolvare Ceea ce nu înseamnă să faci învăţământ de nouă clase, nici de treisprezece sau de patrusprezece, ci să găseşti soluţii ca, în clasele terminale de liceu să simplifici programa, şi chiar să renunţi la anumite elemente de analiză matematică şi algebră, de pildă, fără a căror cunoaştere în anii de liceu, şi chiar şi în viaţă, nu se surpă lumea, în nici un caz Olimpicii, nu mă îndoiesc, vor avea în continuare la fel de bune rezultate Ar trebui poate, ar fi timpul, totuşi, să părăsim zodia materialismului dialectic încre- dinţat că „acumulările cantitative” produc „salturi calitative” Chestiunea de fond însă, este, cred, una a „eonului dogmatic” al Ştiinţei, dominat de spirit raţionalist, pozitivist, de factură cognitivist-mentalistă, care reflectă o abordare unilaterală, ce nu se preocupă, nu dezvoltă, decât prea puţin, de pildă, inteligenţa emoţională, ori componenta psiho-afectivă sau structura atitudinal-relaţională, atât de deficitară în generarea unei solide şi stabile, aşezate vieţi comunitare Astfel, avem parte de o educaţie subscrisă acestui eon dogmatic care, pe parcursul atâtor ani de studiu, nu face mai nimic în direcţia unei cunoaşteri şi asumări de sine şi de celălalt, în sensul reflectării întregului comunitar, şi a descoperirii omului profund Problema este una a viziunii asupra omului, a originii şi a sensului său, a integralităţii şi integrităţii sale Nu ştiu dacă cei cu „suportul ştiinţific” de la acest Institut au viziunea clară, definită, şi asupra Omului, şi nu doar asupra educaţiei acestuia Desigur, din educaţia, sau „suportul ştiinţific” pe care îl livrează, instituţional, nu la colţ de stradă, poţi deduce care ar fi omul ce se doreşte a fi configurat, format, în cadrul acestui sistem educaţional Dar, nu ar fi mai onest, să ne spună dinainte, de unde şi încotro, şi despre ce Om vorbim? Ca să ştim, nu de alta Îmi vine în minte N Steinhardt care, în minunata sa teză de doctorat în drept (1936), vizavi de spiritul Sorbonei, cel al 244 Consens şi disens „ştiinţei cu tot dinadinsul”, remarca faptul că „sorbonienii se închină Ştiinţei, o introduc în toate domeniile” Problema nu ar fi însă aceea că unii de ieri, ori alţii de azi, se închină Ştiinţei Treaba lor, îi priveşte cui şi când se închină Şi nici că nu vor doar să o introducă în toate domeniile, ci că, şi mai mult, unii vor să impună această închinare ca unica, singura legitimă cale de cunoaştere, demnă de cinstire, exclusivă, atotstăpânitoare Educaţia şi pedagogia calată pe disciplinele ştiinţifice, observa Steinhardt (cu aproape un secol în urmă!), se vrea atotstăpâ- nitoare, şi luptă împotriva culturii clasice, sub comandamentul „democratizării culturii” Dar, înţelegând, nu doar fals, ci în sens opus termenul democraţie, afirma Steinhardt, se lunecă (la Sorbona era referinţa lui Steinhardt!) pe panta socialismului Chiar şi pe panta progresului se lunecă, paradoxal, am putea adăuga De aceea, îmi pare că nu suntem până la capăt conştienţi despre ce Ştiinţă vorbim, când vorbim, şi nici suficient de responsabili despre ce Educaţie instituim, când instituim, şi nici ce Alianţe suntem chemaţi să încuscrim, sau, mă rog, să moşim Dar ce „interese superioare” îi animă pe unii sau pe alţii sau chiar îi mână în luptă ştim? Putem să ştim? G M : Interese superioare este o expresie fascinantă De când m-am întâmpinat cu ea m-am tot întrebat ce-o fi semnificând Trebuie să recunoaştem că joacă un rol determinant în just- ificarea măsurilor de siguranţă a cetăţeanului, oriunde s-ar afla, a populaţiei, a naţiunii, a statului, a alianţelor de state, a soluţio- nărilor marilor (micilor?) excrocherii, a hotărârilor judecătoreşti, a nevoilor neamului, a crizelor (?) politico-economice şi, vorba unui mare om de stat român, a celor etico-morale şi cele religioase Din nefericire, oridecâte ori mă adresez unora, ca parteneri de dezbateri serioase, nu-mi răspund nici aşe, nici aşe Repet: ce înseamnă „interese superioare”? Există şi „interese inferioare”? Când un interes e superior şi când acelaşi interes este sau devine inferior? Să nu mi se dea cu raportarea la ordinea socială, că nu aceasta e criteriul just-ificării – concept psihoso- ciologic, nu juridic Chestia cu „interese superioare” îmi pare o joacă de moment în care mingea e un ins, un eveniment, o 245 GHEORGHE MIHAI / IEROM NEOFIT situaţie ce trebuie (sau ar putea să fie) rezolvate în favoarea a mult invocatelor Dreptate-Adevăr-Bine Dar nu invocatele sunt referinţe, ci interpretările lor, hic et nunc De pildă, doctrinarii scriu despre dreptatea legală şi dreptatea naturală, care nu se suprapun (aş putea să scriu zeci de pagini numai pe această temă, dar mi-au luat-o Kant, Heidegger şi Villey înainte) Căci interese superioare clamează instituţiile norvegiene şi altele cele române, în materie de copii din familii române, instituţiile iraniene şi altele cele canadiene, în materie de drepturile femeii, instituţiile chineze şi altele cele taiwaneze în materie de mediu etc Fireşte, când răpesc copii din familiile lor, deoarece mama e prea scundă, e just-ificat legal acolo, când tai gâtul unui creştin fiind că e creştin, e just-ificat dincolo de interese superioare, când un guvern e „măturat” că voi „strada” (0,0001% din populaţie) care e „măturată” când sunt în joc aceleaşi Interese superioare Eu enunţ o problemă actuală teoretică şi practică, generală şi particulară, într-o democraţie reală, indiscutabilă şi definitivă, în care poporul e suveran, iar guvernanţii sunt mandataţi Astfel, decidenţii în materia drepturilor copilului din Norvegia, din Nigeria, din Cambodgia, din Paraguay, de unde vreţi, sunt mandataţi de poporul suveran În România guvernanţii sunt mandataţi de către poporul suveran să reducă sau să scadă impozitele, să scadă sau să crească salariile şi pensiile, conform cu interesele superioare ale acestui popor, ca pretutindeni unde e democraţie CSM-ul, de pildă, grăieşte tot în numele poporului suveran, el ştie că se află în slujba, în serviciul de netăgăduit al acestuia, pentru care se nevoieşte, ca şi Guvernul care se nevoieşte dimpreună cu Preşedintele tuturor românilor Totuşi, nu ştiu, în neştiinţa mea, ce înseamnă „interese superioare”; o fi Deveselu? O fi marile ferme ale altora? O fi ruinurile şi alte demolări ale creştinismului ortodox? Habar n-am Ar fi bine să mă lămuriţi, vă rog, dacă nu cumva aveţi interese superioare să n-o faceţi Ştiu, Părinte Neofit, că circulă tot felul de cărţi, unele cu tentă specioasă, în care cercetarea se confundă cu pastişa gravă şi ţâfnoasă, chiar şi în domeniul grădinărit de mine câteva decenii Sunt volume de dimensiuni, în care stilul, analiza şi documen- 246 Consens şi disens tarea s-ar putea potrivi, în chip elegant spus potrivit întrucât, prin dimensiuni, ar intimida şi un studios avizat În spaţiul doctrinelor juridice contemporane Teoria (Generală) a Dreptului ocupă un loc straniu atât prin vârstă, cât şi prin raporturile cu celelalte doctrine Strict vorbind, Teoria (generală) a dreptului nu are nici două secole de existenţă raportată la doctrinele Dreptului civil sau administrativ care se măsoară cu mileniile Înainte de veacul XIX, Filosofia făcea referiri la teme privind principii şi concepte, dar abia la jumătatea veacului XX se delimită de Filosofia dreptului Până şi în veacul XXI doctrinarii nu-s foarte siguri dacă tema principiilor sau a izvoarelor aparţin Filosofiei, tranşant ideologizată de marxism şi tocată mărunt de bucătarii pozitivişti şi neopozitivişti sau de ceea ce unii pomicultori numesc nepotrivit ramuri ale doctrinei juridice; am citit autori francezi, civilişti, care introduc tema răspunderii juridice la un fel de Parte Generală Du Droit Civil (Mazeaux), numeroşi doctrinari români, finanţişti, adminstrativişti, experţi în Drepturile Omului sau Dreptul Internaţional public au făcut o adevărată pasiune de a inventa principii Pe de altă parte, nu puţin sunt practicieni – avocaţi, magistraţi – care s-au aventurat să elaboreze TGD-uri, mimând şi teoria şi ideologia Pentru a putea introduce cititorul în această dificilă temă, numită a răspunderii juridice, ne întâmpinăm frecvent cu difi- cultăţi de doctrină, cât şi de metodă, fiecare cu virtuţile şi erorile inevitabile, pe care nici un cutezător ştiutor cu adevărat nu le evită Începând chiar cu începutul, e de distins hermeneutic şi antropologic între concepte, căci zisa Teorie (Generală) a Dreptului zideşte concepte, nu categorii, nu noţiuni elementare ca doctrinele dreptului civil sau penal sau administrativ; propriu TGD-ului e conceptualitatea, nu categoricitatea, de aceea a şi fost caracterizată ca filozofie a dreptului gândită de jurişti (H Kelsen, 1968, Logique et Analyse) Studierea formelor de răspundere juridică nu e destinată cerului, ci oamenilor, dar oamenilor cu capul în norii întrebărilor abstracte cu picioarele bine înfipte în solul pragmatic al soluţiilor din care să răsară adevărurile utile primenirii polisului şi insului, totodată Temeiurile răspunderii juridice le gâsim, nemijlocit, în 247 GHEORGHE MIHAI / IEROM NEOFIT tridimensionalitatea răspunderii, psiho-moral-politice şi de aceea formele acesteia nu pot fi decât aplicativ interesante Dimensiu- nile psiho-morale sunt atestate de condiţiile ei necesare şi suficiente fixate în formalisme consacrate, pe când aceea politică e o adăugire vremuitară sine qua non, manifestă în ceea ce se numeşte „tragere la răspundere”; în orice legiuire de la vechile state de pe Gange până la actualele state afroeuropene, în absenţa normativă a politicului „tragerea la răspundere” poate fi legi- timă, dar niciodată legală Discuţia angajează o critică a expresiilor „punct de vedere”, „unghi de vedere”, „stabilirea adevărului obiectiv” de către (judecător, procuror, expert ş a ) N-am citit vreun doctrinar în domeniul dreptului care să nu pretindă a se afla în măcar posesia punctului său de vedere, deşi elementar vorbind e o imposibi- litate cognitivă şi metodologică să aibă sau să se situieze într-un punct de vedere, cu atâta mai puţin al său; la fel şi cu unghiul de vedere, cu atâta mai grav cu cât nu e precizată deschiderea acelui unghi Legat de aceste două expresii e a treia, „stabilirea adevă- rului obiectiv” Să ne explicăm: adevărul e valoare epistemo- logică a enunţurilor cognitive (descriptive) şi numai a lor; ade- vărul e bivalent, multivalent, modal, multimodal, dar tot valoare epistemologică rămâne, testabil prin mijloace extrajuridice Nu există adevăr juridic, botanic, astrologic sau parapsihologic artistic, ci adevăr; nu există adevăr util sau inutil, convenabil sau inconvenabil, ci adevăr Expresia „adevăr obiectiv” e invenţie a ideologiei politice din sec XIX vest-european, purtată până azi ca lătratul câinelui lui Edgar Poe peste oceanul tuturor posibili- tăţilor propagandistice Or, tocmai aici e nexialismul, imersând în tridimensionalitatea răspunderii juridice În acest sens socotesc mai de bun simţ cognitiv în loc de „stabilirea adevărului obiectiv” (vezi analiza legii lui Hubble aplicată sistemului neuronal în psihologia contemporană), să argumentăm distanţa epistemologică dintre subiect şi obiect prin propoziţia descriptivă „departe-aproape în sens nonfizicalist” de obiectul epistemic Scriind astea poate stau şi sub influenţa lui Ştefan Odobleja, indiscutabil unul din geniile secolului XX planetar Fireşte, răspunderea juridică se înrădăcinează în solul fertil raţional al raportului dintre ordinea juridică şi ordinea socială, 248 Consens şi disens funcţie de care am lua în seamă deosebirea dintre legile care ar subsista în fiecare şi apoi să vorbim despre natura conceptuală a răspunderii juridice; tema e complicată şi angajează eforturi suplimentare Lato sensu vorbind, ordine înseamnă lege ca relaţie necesară dintre entităţi încât „tot ce există are legile sale”(Montesquieu) Societatea prezintă atât ordine necesară (d e , autoreglării biopsihosociale), cât şi ordine prescriptivă (juridică, morală, religioasă) Relaţia necesară nu întemeiază res- ponsabilitatea, implicit răspunderea, pe când relaţia prescriptivă, tocmai o face, căci aici apar factorii cognafectivi şi volitivi Numai că înafara societăţii nu transpare ordinea prescriptivă ca sistem de relaţii între subiecte, adică între entităţi axiopragmatice E abuz să aplicăm calificative de just-injust, legitim-ilegitim în oricare sector al vieţii protoumane, de la ceanobacterii la homo bimans Imediat apare întrebarea: ce fel de raţiune are ordinea prescriptivă şi ce fel ordinea „naturală”? Ele sunt separate abrupt sau se află sub straja unei metaraţiuni? Întrebările acestea s-au tot pus de milenii şi răspunsurile carteziene încă nu s-au întâlnit Mai obişnuiam să întreb: de unde, care ar fi limitele care limitează natura şi societatea, instinctul şi voinţa, pulsiunile şi vectorul controlor? Căci se aplică aceste întrebări în cazul iresponsabilităţii, în cazul colaborării şi convieţuirii entităţilor (cât şi a contrariilor lor) şi ne trimit la teme fundamentale precum a răului-binelui În civil – la proprietate şi contracte, în penal la intenţie şi făptuire, în constituţional la zisele „drepturile omului” – concept bizar pe care toată lumea raţională îl acceptă ca pe pisica lui Diderot Ar fi de trecut şi pe la Michel Villey, dar şi aşa orice absenţă de bibliografie ne obligă să nu întindem coarda intelectului analitic mai mult decât bunul simţ juridico-filosofic ne îngăduie O doctrină juridică bine făcută, eliberată de povara -ismelor (liberale, comuniste, conservatoare, democratiste ş a ), ar putea primi calitatea de teorie (d e aceea civilistă a lui Istrate Micescu); în caz contrar devenind ideologie servilă cum aceea a lui Vâşinschi sau a lui B Russell; în acest sens e benefic discursul Teoriei (Generale) a Dreptului, care se studiază, se restudiază, e sursă permanentă de învăţăminte, de utilitate ce depăşeşte şi pe autor şi pe cititor 249 GHEORGHE MIHAI / IEROM NEOFIT N : Minunată desfăşurare! Remarcabilă cumpănire între Filosofia dreptului şi Teoria (generală) a dreptului (TGD) pe urmele răspunderii juridice, de aflat Chestiunea izvoarelor de drept, tema principiilor inventate de doctrinari, dar şi trimiterea la elaborări mimetice ale unor practicieni de TGD-uri, iţite în construcţii ce imită provocator teoria şi ideologia, direcţii discret semnalate, amendate Altfel zis, nevoia de scanare a implicărilor în generarea de hăţişuri ideologice prin proiecţii şi alcătuiri con- fuze, ce îngreunează străbaterea spre aşezarea în mirabila ordine, „a pâinii celei spre Fiinţă”, a Adevărului Vieţii O aşezare întru Adevăr chiar şi a dumneaei, a răspunderii juridice Dificultăţile de doctrină şi metodă, încărcate de virtuţi şi de erori, distincţia, hermeneutică şi antropologică, între concepte, dar şi justa poziţionare, neamestecarea între concepte, categorii şi noţiuni elementare în raport de situarea în TGD sau în alte cele orizon- turi doctrinare, civiliste, penaliste, administrativiste, -iste, ne sunt elegant, prevenitor arătate Nefrângerea raportului dintre ordi- nea juridică şi ordinea socială, premergerea distincţiilor legităţii lor intrinsece, lămurite anterior purcederii la potrivita conceptua- lizare a răspunderii juridice; tratarea deci a răspunderii juridice în chip nedesprins de o ordine în care îşi află rostul, îşi împlineşte sensul Deosebirea între „ordine necesară” şi „ordine prescriptivă” în sânul societăţii, subiacent deosebirea între relaţia necesară şi relaţia prescriptivă, şi chiar între responsabilitate şi răspundere juridică, pentru a regăsi întemeierea celei din urmă în relaţia prescriptivă, proprie ordinii prescriptive, intersubiective, care, se înţelege şi subscriu, nu este numai juridică, ci şi morală, şi religioasă Aşadar, răspunderea juridică nu se decupează, mai bine zis, nu trebuie decupată, de întregul unei ordini comunitare, ce, în complexitatea ei, nu poate fi doar juridică, solitară, monodică, ci şi morală şi religioasă, după fiinţialitatea ei, adâncită în chipul permanenţei, continuităţii, şi al înveşnicirii ei armonice, extra- mundane De altfel, şi subiecţii spaţiului prescriptiv se regăsesc aşezaţi în formă axio-pragmatică, nu doar pragmatist-cinică, precum şi în precizarea unei relaţionări de tip cognitiv-afectiv- volitiv, altfel zis, reflectând o structură participativă, nefrag- 250 Consens şi disens mentată, completă, ce implică întreaga claviatură a umanului Se vede astfel şi cum răspunderea juridică trebuie să îşi recunoască în fond temeiurile în tri-dimensionalitatea psiho-moral-politică a răspunderii, cu nuanţarea unei forme a „tragerii la răspundere” în spaţiul dimensionării politice, ce se poate descărca pe direcţie legitimă sau/şi legală în raport de prezenţa normativă, sau nu, a structurii/formei politicului Această tri-dimensionalitate prezu- mată a răspunderii juridice previne subtil şi asupra riscului ca politicul să o/se debranşeze de la dimensiunile psiho-morale, consemnate nu doar ca suficiente, ci şi ca necesare, pentru a ieşi răzbit din sfera soluţiilor, a deciziilor, ce vizează primenirea insului şi polisului, deopotrivă, întru Adevăr Şi aici transpare în chip lămurit poziţionarea faţă de „adevărul juridic”, prin afirmaţia răspicată că nu există „adevăr juridic”, ci numai Adevăr, ca valoare epistemologică, testabil prin mijloace extrajuridice Ceea ce, în fond, e o binevenită preci- zare chemată spre a pune în gardă în faţa tendinţelor de ruptură şi separare în sânul tridimensionalităţii răspunderii juridice, derivate, de fapt, dintr-o pretinsă autonomie şi ieşire din matcă a juridicului care se vrea a fi de sine, prin sine, pentru sine Un „sistem juridic” ce, răsculat, învârtoşat, jugulează ilegitim politi- cul de-i bulbucă ochii, poate conduce scelerat la ceea ce indica Manent, „Domnia Judecătorilor”, sau, mai solemn, la „Domnia Magistraţilor”, care, în ultima instanţă, ar fi, va să zică, mai prozaic, dar mai aplicat, „Domnia Procurorilor” Şi atunci să te ţii la cum ţi se livrează „adevăruri juridice”, concrescute, închipuite în realităţi fantastice, desigur paralele: fie ca fapta care nu a fost, fie ca vorba care nu s-a spus, fie ca martorul care nu există , fie că nu eşti cine eşti şi nici cine pretinzi că ai fi În orice caz, nu pare deloc confortabil, şi deloc simplu, să fii pus să-ţi demons- trezi nevinovăţia dinaintea unui „sistem judiciar” ce a „plecat cu sorcova”, construind, sorcovit în fel şi chip, „adevăruri juridice” Cât stres, câte traume provocate! Ce tragedii şi suferinţe! Şi acestea toate întâmplate, de necrezut, sub stindardul şi în „Numele Legii” sub acţiunea unor „profesionişti ai dreptului”! Expresiile, „adevărul obiectiv”, „stabilirea adevărului obiec- tiv”, le-am recunoscut ca fiind tratate şi situate într-o logică ce 251 GHEORGHE MIHAI / IEROM NEOFIT aparţine unei alte paradigme, decât cea a ştiinţei clasice, a separării şi exteriorităţii între subiect şi obiect O paradigmă (nouă) care descoperă altfel legătura, relaţia subtilă, între subiect şi obiect; o paradigmă a participării care reţine implicarea subiectului în obiect (şi viceversa) ce evident ţine de o imersiune în miezul realităţii, în viul şi interioritatea ei, ţine de o revelare a conţinutului real intim al subiectului activ şi al obiectului, şi nu de părelnicia asociată, de regulă, subiectului cu „subiectivismul”, evaluat ca speculativ, onirist, fantezist, şi, ca atare, definit ca opozabil „obiectivismului”, catalogat necesarmente ca realist E vorba, indubitabil, şi de o subtilă ieşire din capsula, strâmtoarea, cartezianismului, înspre un orizont personalist, cel al subiectului- persoană, meta-raţional (nu iraţional!) Cu ceva ani în urmă, în Ordinea Trupului şi/în sfera juridică, remarcam, cu referire la ştiinţa juridică, că ştiinţa juridică este pusă şi ea, ca ştiinţă asumată, în faţa provocărilor aduse de schimbările de paradigmă în ştiinţă, şi că observaţia lui Eliade, vizavi de „crizele spiritului ştiinţific”, nu poate fi fără impact asupra ştiinţei juridice Semnalam că noua paradigmă, care afirmă, succint spus, că „idealul clasic” de obiectivitate ştiinţifică şi neutralitate a subiectului, într-un univers participativ, nu mai poate fi menţinut, între subiect şi obiect instituindu-se o relaţie biunivocă, are (şi) în ştiinţa juridică ca miză nevoia de iden- tificare şi recunoaştere a conştiinţei-subiectului actant, mai deplin spus a întregimii Chipului Omului De aici, nevoia (şi) de lămu- rire, de aprofundare (şi) antropologică şi, în acest sens, provo- carea recuperării viziunii şi a experienţei prin care răspunderea juridică, nu doar îşi devoalează tri-dimensionalitatea, în plan teoretic, ci şi se transferă, transpune, eficace în corpul comunitar În fond, vorbim de tri-dimensionalitate psiho-moral-politică, de tri-articulare juridico-moral-religioasă, de triadă cognitiv- afectiv-volitiv, de entităţi axio-pragmatice, de inter-subiectivitate, de inter-personal, de ştiinţă, de paradigmă veche ori nouă, de doctrină juridică, de răspundere juridică, într-o lume în care -ismele au virusat adânc indivizi, grupuri, comunităţi, societăţi, state La ce bun!? Sminteala majoră însă, e, nu doar cum spunea Părintele Arsenie Boca – „neghina se crede grâu nedreptăţit” –, ci 252 Consens şi disens că, neghinele-viruşii aceştia ultra-mutanţi, nu doar se proclamă, ci chiar acţionează sub masca de agenţi „apărătorii patriei” şi reprezentanţi ai sistemului imunitar, cu rost în prezervarea sănătăţii corpul comunitar Ceea ce denotă o alterare individuală şi societală care, cel puţin prin scară şi dimensiuni, pare fără precedent Măscări la tot pasul în toată vreme şi în tot ceasul! G M : Cea mai răspândită propoziţie filosofică pe toate meri- dianele culturii terriene este că omul se naşte liber de la natură Această propoziţie deveni rapid slogan, steag de luptă, motto, concluzie şi premisă de raţionament nu numai în mediile academice, nu, ci, într-un veac de la lansare era pe buzele revolu- ţionarilor, anarhiştilor, conservatorilor, literaţi de toate felurile, pătrunse în ştiinţele care se înfiripau – „umaniste ori dimpotrivă” – sub semnul îndoielii punând piatra ca vorbire, ca să-l citez pe Nichita Stănescu, deşi de la Aquinitul sec XIII până la cei mai proaspeţi Nobel în Fizică-Biologie-Matematică-Sociologie-Ştiinţe Medicale din acest an 2018, nu au la îndemână o definire omni et soli a naturii, a omului, a naşterii, a libertăţii Sigur, păreri, opinii, credinţe, presupusuri sunt de-a-valma, greu de orânduit într-un TIR, dar singura cunoştinţă adevărată e că propoziţia „Omul se naşte liber de la natură” e verosimilă, termenii ei sunt supuşi dezbaterilor scientisto-teologico-politico-ideologice, de la nivelul săteanului din câmpiile cambodgiene la fermierul francez, de la minerul chinez la metasupersavanţii de la NASA, OK? Dacă nu ne este clară cognitiv această propoziţie, evident că nici semnificaţiile termenilor ei; această bâiguială se răsfrânge nemijlocit mai ales în actele legiuitorilor, în documentele juridice ale supralegiuitorilor, cu efecte devastatoare în jurisprudenţa de pretutindeni, apoi în educaţia de pretutindeni – căci una e educaţia urmaşilor adamici, alta e educaţia urmaşilor pithecan- tropilor – în raporturile reale morale ale exemplarului şi grupu- rilor sociale cu natura, căci vorba unui celebru neurolog con- temporan, Askenasy – nu cunoaştem natura creierului, dar mi-te a celui uman Într-adevăr, dacă natură e propria-ne corporalitate – „prin carnea şi sângele nostru”, cum scria unul din marile genii ale sec XIX – ea ar trebui (ar fi necesar) să producă spirit, aşa 253 GHEORGHE MIHAI / IEROM NEOFIT cum produce limfocite şi acid uric şi, ipso logico, libertate; dar legile determinismului fizico-chimico-biologic din macrocosmos nu îngăduie tocmai libertatea omului, cântată de poeţi şi riguros vegheată de statul de drept clădit cu atâta sudoare de sânge de autorii DUDO Este elementar, aşadar, că libertatea dă sens existenţial şi pruncului din pântecele mamei şi mamei, nu unuia sau altuia, şi familiei şi generaţiilor omeneşti în cuvintele prea înţeleptului Ghelasie, nu „geniu mare”, ci, pur şi simplu, geniu Un luptător urcat pe ring este întrebat de reporter de ce nu se află lângă soţia sa care tocmai năştea a răspuns liniştit „Nu-i nevoie de mine; lângă ea se află Dumnezeu!” Iată un tâlc de nepriceput pentru pitpalacii cu creiere de pitpalaci „Într-un stat, adică într-o societate în care există legi (juridice – n m ) libertatea nu poate consta decât în puterea de a face ceea ce trebuie vouloir şi de a nu fi constrâns să faci ceea ce nu trebuie vouloir”, scrie Montesquieu Se observă că autorul sec XVIII confundă statul cu societatea, explicabil pentru acea vreme, nu se născuse dl Pieleanu, marele sociolog român contemporan nouă, nu distinge între legile juridice şi cele morale, ceea ce e inexplicabil, deoarece ştia latineşte şi-i citise pe Cicero şi Seneca, lasă perplex cititorul jucându-se cu importantul verb vouloir De aceste trei defecte esenţiale ale lui Montesquieu se bucură toate textele politico-juridice ulterioare până în zilele noastre, întoc- mitorii lor lansând mii de clişee şi sloganuri, cu care potopesc pieţile doldora de statui şi ghilotine „Libertatea doar dacă se „leagă” de „ceva” se dovedeşte ca libertate Libertatea nu înseamnă „alegere”, ci „orientare-legare” De te „legi” singur de ceva, eşti cu adevărat liber De eşti „legat” tu de ceva, nu mai eşti liber”; iată citatul pe care îl opun tuturor luminaţilor euroatlantici din amurgul evului mediu până în amurgul spiritualităţii biomecanice a acestui ev Pe autor îl cheamă Ghelasie, aşa cum pe Montesquieu îl cheamă Charles, nu-i din Parisul Senei, ci din Frăsâneii Vâlcei, iar cartea din care am citat nu se cheamă Esprit de lois, ci Memorii, reproducând doar trei rânduri din numeroase alte la aceeaşi temă, cum am procedat şi în cazul amicului francez Montesquieu nu se osteneşte – deşi filosof, teolog şi jurist – să explice de ce există legi în societate, adică să coboare la o 254 Consens şi disens explicare a explicării, aşa cum îl îndemnase Aristotel, altfel convocat în voluminosul său volum Până şi oamenii de ştiinţă din secolul XX, e n , în teoriile lor nu s-au ferit să întrebe public, onest, „De ce există mai degrabă Ceva, decât Nimic?” Unii, ca B Russell, au persiflat, dar n-au evitat-o, alţii, ca Hawking, au oferit un răspuns, măcar, în sfârşit, alţii au debitat ca să se afle în treabă, precum Einstein sau K Popper Dar cine sunt eu să le analizez atitudinile colocviale? Am citit – zic eu, cu atenţie – din cartea pe care, părinte Neofit, mi-ai lăsat-o Sunt pagini dificile pentru mine, unele chiar inaccesibile, dar asupra câtorva voi adăsta, căci mi-au constituit temă de reflecţie câteva bune decenii, ba am şi publicat, în treacăt, unele Sunt câteva concepte – concepte, nu categorii – care au povăţuit temeinic întreaga istorie a culturii planetare, despre care s-a tot vorbit şi tot scris mai mult decât, cred, orice alte concepte Din acest potop de ziceri ale unor autori mai înalţi sau mai scunzi, în, poate, două sute din cele circa şapte mii limbi în lungul mileniilor, sorbii o picătură, un pic-picuţ, de care mă voi folosi cu zgârcenia prudentului în cele ce urmează Este vorba de conceptul de libertate, revendicat insistent de către filosofi, teologi şi jurişti, pe care politicienii l-au înhămat la căruţele Pus în colivie de ideologii tuturor vremurilor şi vremui- rilor, acest concept exprimat prin cuvinte e lesne identificabil în muzică, în poezie, în artele plastice, direct sau indirect Ce avânt!! Câtă pasiune!! Tocmai acestea arată că drumul libertăţii are mai mulţi orbecăitori morţi decât Adevărul şi Iubirea, la un loc În acest punct ajuns, parcă aş folosi analogia lui Diderot: legaţii la ochi caută o pisică neagră într-o cameră aflată în deplină obscuritate, caută cu îndărătnicie, foarte siguri pe scop şi mijloace, ceva ce nu se ştie dacă e sau nu e, dacă e acolo sau dincolo, dar refuzând să-şi lepede legătura de pe ochi Spre deosebire de Platon, Diderot nu-l înlănţuie pe om, ci trimite la legătura de pe ochii lui, adică vrea să spună „Stă în putinţa omului să identifice Libertatea, Adevărul, Iubirea în concept” Între Platon şi Diderot se interpun, în materie de libertate, teologul-filosof Spinoza şi juristul Montesquieu, ambii pregătind terenul pentru a trece libertatea din sfera lui „a fi” în aceea a lui 255 GHEORGHE MIHAI / IEROM NEOFIT „a avea”; Platon a fascinat spiritele europene cu aserţiunea, incontestabilă, că omul este fiinţă spirituală (termenul grecesc „spiritual” a fost tradus de cunoscătorii limbii latine prin „ratio”, raţional”!!) şi astfel s-a ajuns la kantiana „Critica Raţiunii Pure”, la Raţiunea zeificată de ateii luminaţi de la 1789 francez, la Raţiunea hegeliană Asta până la Karl Marx care proclamă că omul este fiinţă cu stomac („căci înainte de a face artă, filosofie, politică, omul trebuie să-şi asigure cele necesare traiului”, adică stomacul; „căci nu conştiinţa determină existenţa ci, dimpotrivă, existenţa determină conştiinţa”, scrie el) Câteva decenii mai târziu Freud îl contrazice pe Marx, dezvoltând pe larg teza că omul este fiinţă dotată cu libido; astfel, libertatea, situată de Platon în spirit e coborâtă de Marx în stomac, iar Freud o plasează în pulsiunile sexuale Odată cu marxismul in actu filosofia a fost arsă pe rugul intereselor politico-economice din cenuşa ei ivindu-se ideologiile, cu noianul lor de otrăvuri cu nume care mai de care mai abracadabrante Iată, părinte, preambulul scriiturii de faţă care vrea să fie un comentar la tema libertăţii aşa cum e tratată de autorul cărţii pe care mi-ai lăsat-o M-a uluit, drept să-ţi spui Am scris „ceva”, în linia scientiştilor, nu „Ceva”, ca Ghelasie, deşi între acestea deosebirea are subtilitate ontologică de remarcat: „ceva-ul scientiştilor se opune „nimicului”, pe când „Ceva”-ul ghelasian se opune lui „Nimeni”; în consecinţă, libertatea nu se corelează „ceva”-urilor, unui ceva chiar fie el şi mic-micuţ de 10 la puterea - 43 dintr-o secundă, vorba lui Calvino, „nici-nici” – „şi-şi”, din principiul lui Heisenberg, deducerea libertăţii universale e doar una din marile potlogării pseudoscientiste ale sec XX, ridicată la rang de lege naturală de „teoreticieni” biosociologi Libertatea ţine de uman, de omenesc, iar definitoriu omenescului e spiritul dat lui, că doar nu i l-or transmis o genă dintr-un spermatozoid unui ovul, el însuşi purtător de spirit În acest sens e prostie să speculezi că ar exista nespirit, protospirit, prespirit, antespirit, adică nelibertate, protolibertate, pre şi antelibertate, până ajunserăm la enormitatea aberantă din DUDO din 1946 e n „a statelor civilizate” cărora juriştii adunaţi cu furca îi închină ode ideologice parşive 256 Consens şi disens Ce fac eu acum? Fireşte, ideologie, partizanat, căci dacă 99,99999% din alfabetizaţi afirmă cu străşnicie pragmatică solidă că „Unu şi cu unu fac doi”, iar 0,11111 demonstrează contrariul, atenţie, demonstrează, nu urlă, nu flutură slogane, ci demon- strează, firesc e să ne mai gândim Prin urmare, libertatea e alegere neconstrângătoare, celebrul liber arbitru, sau „orientare- legare”? Precis, că, în ordine umană, alegere, libertatea presu- pune spirit, spiritul din trionticitatea biopsihosocială a omului, NU raţiunea carteziano-cantoriană, ci spiritul (cel care cuprinde cognafectivitatea, cu nivelurile, formele şi gradele ei more logico) Asta mi se pare covârşitor la Ghelasie; libertatea revendică fiinţa umană, inclusiv juridică, de orice sublunar Eu NU sunt legat de precaritatea clipei în toate ale acesteia, zice, Ghelasie, nu ele mă leagă, asta NU mai e libertate, cum scria Locke, undeva, ci pântece golit-umplut, dar nici ele NU mă leagă, ca la Marx sau, îngrozitor, de Lenin şi Hitler, dar, trăitor în clipă n-am decât să caut binele de dincolo de ea Ghelasie e superior tuturora din variate orizonturi iscoditoare – de la Blaise Pascal încoace – prin izbăvitoarele lui cuvinte care prăbuşesc inepţiile N : Mă bucură tema şi, din nou, evocarea isihastului! Într-un fel, cred că părintele Ghelasie prin libertatea aceasta cu „legături” afirmă, mărturiseşte în fond o libertate, alta decât „libertatea autonomă” sau ca „autonomie”, care bântuie şi tot bântuie de vreo câteva secole încoace şi încolo Acea celebră zicere augustiniană „iubeşte şi fă ce vrei” e la urma urmei şi ea o „libertate legată”, fiind „legată” de iubire Iubirea „te leagă” de cineva pe care îl asumi, îl ai în atenţie, te centrează Te desfăşori în raport de cel iubit, în favoarea sa În altfel, poţi fi liber ca „dez-legat” de Dumnezeu? Unii ar zice că da Părintele Ghelasie ar zice că doar dacă te „legi” de Dumnezeu poţi fi liber , fiindcă de aici vine cu adevărat împlinirea, din faptul că eşti fiu, iar Fiul e asemănarea Tatălui Şi asemănarea e relativă la/în legătură cu chipul-originea pe care o reproduce, din care se naşte Chiar fiul-copilul e cu libertatea „legată” de părinţi dacă îi cinsteşte şi îi asumă şi în veşnicie! Nu poate fi liber de părinţi! Că „libertatea cu legături” de care vorbeşte Avva 257 GHEORGHE MIHAI / IEROM NEOFIT Ghelasie e altceva decât robie sau dependenţă, că e taina de filiaţie, e legătură filiativă, e chiar nu greu de înţeles Misticul de la Frăsinei sesiza că de obicei se confundă independenţa cu separarea şi cu libertatea, şi susţinea că, paradoxal, deşi depinde de Creator-Dumnezeu, totuşi creaţia Sa este independentă ca proprie natură-substanţă de creaţie, având, după ce a fost creată, o „autonomie de creaţie”, care nu înseamnă însă separare, ci egalitate Astfel, adăuga că tocmai prin faptul că Dumnezeu dăruieşte „totul” creaţiei, şi că, prin acest „tot”, ca dar-iubire, creaţia este independentă-autonomă, orizont în care afirmă că libertatea, de care se face atâta caz, este inferioară independenţei-naturii proprii, care este în fiinţialitatea ei chip al iubirii-dăruirii Mai mult, crede că fără independenţă nu este libertate, şi conchide că libertatea fără independenţă este răzvrătire, contrarietate Propriu-zis, consideră că libertatea nu poate fi prin ea însăşi că trebuie să aibe un suport, pe de o parte Pe de altă parte, în context, defineşte libertatea ca alegere, nu ca autonomie-suficientă sieşi-permanentă, cu precizarea că alegerea-libertatea este, conform firii, dăruirea, întrucât numai dăruind eşti liber şi cu adevărat independent Pune de fapt independenţa-dialogală iubitoare înaintea libertăţii, considerând- o chiar ca un arhetip al libertăţii Astfel, independenţa „produce” libertate, şi doar prin acest suport generator al independenţei libertatea rămâne într-o desfăşurare armonioasă, nu devine contrară De aceea separarea de dialogul iubirii independenţei- persoanei face să se ivească libertatea contrară ce generează conflicte, întrucât atacă, subminează, subjugă libertatea celuilalt În viziunea isihastului, chestiunea independenţei şi libertăţii creaţiei porneşte de la o definire a creaţiei într-un mod antinomic, în sensul în care creaţia este independentă ca propriu chip de creaţie, dar este, totodată, dependentă ca Origine, ca filiaţie, nu ca raportare E vorba de postularea a două realităţi, Creator şi creaţie în înrudire şi egalitate, în care atât independenţa, cât şi dependenţa, sunt în firea/firescul lor Căderea din filiaţie transformă independenţa într-o aşa zisă libertate Astfel, ieşirea din filiaţie face să se ivească această libertate care în chipul filiativ asumat era depăşită de egalitatea filială În atare perspec- 258 Consens şi disens tivă, creaţia este independentă şi liberă faţă de Dumnezeu doar în prezervarea în chipul filiativ, a cărui „ruptură” determină transformarea independenţei şi libertăţii într-o „suficienţă” egocentrică de sine De aceea afirmă că libertatea ca singularitate, ce refuză chipul trinitar, chipul comunitar, se transformă într-un ego liber, până la, paradoxalul, egoism transcendental Indepen- denţa şi libertatea sunt dimpreună într-un chip comunitar, în firească comuniune, în egalitatea filială, dincolo de raportarea existenţială Face astfel o distincţie între libertate ca raportare şi iubirea ca comuniune, care este peste raportare, pe care o înglobează şi o depăşeşte În acest sens, este prezentată taina iubirii trinitare, chip de Dumnezeu, ca un chip de iubire ca supra-libertate sau de libertate suprafirească şi independenţă filială Numai în acest inefabil chip al iubirii trinitare se înţelege ce este iubirea ca supra- libertate Asociat acestui chip al iubirii trinitare este chipul de persoană care şi acesta este precizat ca un chip triadic în sine, nu ca un principiu De unde şi o neabordare a libertăţii ca principiu, întrucât consideră că o libertate ca principiu în sine, ieşită din concretul comuniunii, din chipul triadic al persoanei, se transformă într-un egoism transcendental care este de neacceptat de chipul trinitar al creştinismului Libertatea izvorăşte de fapt din comuniunea trinitară, ca o strălucire-har a comuniunii Nu este esenţă, ci legătură-produs al comuniunii Libertatea este ca atare legată de iubire Afirmă astfel că libertatea fără iubire este ca fiinţa fără persoană, devine mai cu seamă un principiu, decât un chip deplin, precum cel comunitar, concretul plinătăţii persoanei în care libertatea îşi află originea şi odihna În ambianţa acestui chip triadic personal/comunitar, funda- mental, în taina iubirii trinitare afirmă că asumarea celuilalt în proprie realitate este mai mult decât libertatea, întrucât este o unire deo-fiinţială care transfigurează „două libertăţi” într-o „unică libertate” În urma căderii se rupe chipul iubirii supra- libertăţii într-o dualitate a libertăţii ce face din egoism libertate, de fapt o „libertate” care afirmă şi generează un ego ca fals eu Interesantă este deosebirea, pornind de la distincţia palamită între fiinţă şi har, între ordine, ca chip direct de Dumnezeu 259 GHEORGHE MIHAI / IEROM NEOFIT Treime de Persoane, ca origine şi iubire, şi ierarhie, care este în ordinul de har-energii Astfel, ordinea apare ca independenţă în coexistenţă egală şi deplină, iar ierarhia este libertatea în raţiunile de schimburi reciproce; independenţa este ordinea comuniunii, a împărtăşirii totale şi egale, este iubire-conştiinţă integrală, şi nu raportare-schimb necesar, fragmentară, raţională precum ierarhia-libertatea În aceeaşi schemă a neamestecării fiinţei cu harul-energiile (necreate) previne să nu se confunde, amestece ordinea-independenţa cu regula-legea-libertatea, regula-legea fiind de ordin secund Sau, altfel spus, ordinea în sine, ca inde- pendenţă-iubire-conştiinţă, este dincolo de legi-reguli şi raţiuni- libertăţi, ce sunt secundare Ordinea este a independenţei ca permanenţă ce nu este determinată de raţiuni şi libertate, în vreme ce acestea din urmă sunt în funcţie de altceva În acest fel, afirmă explicit că libertatea nu poate fi esenţa realităţii, că libertatea este apanajul ordinii-independenţei, care este înaintea libertăţii-legii-raţiunii, ca persoană fiinţială, ce nu depinde de nimic altceva, fiind un chip de absolut în moduri de mişcare personală-ipostatică Ca atare, trebuie ca libertăţile- raţiunile să fie în forma independenţei-firescului, întrucât, dacă se desprind, se transformă într-o auto-independenţă, care, neputând fi prin sine, se dualizează pe sine, de unde contrariul libertăţii/libertăţilor Prin urmare, urmând logica relaţiei între fiinţă şi har-energii, arată că independenţa este de ordin superior libertăţii şi izvor al libertăţii, că libertatea este datorită independenţei şi niciodată nu poate fi libertate reală fără independenţă În această schemă vede şi începutul ierarhiei Mai mult, într-un model antropologic iconic, de reper palamit, adică în care avem dihotomia suflet- fiinţă şi energii-corp, afirmă că sufletul este independenţa şi este ierarhic superior faţă de corpul dependent de suflet Astfel, surprinde că sufletul este independenţa şi corpul este libertatea, cu precizarea că libertatea-corpul numai în dependenţa de independenţa sufletului nu devine contrară, răzvrătită Căderea este cea care, observă isihastul, contrariază libertatea, după ce, mai înainte afectează independenţa-sufletul prin despărţirea sa de Dumnezeu, de Ordinea Absolută Cu alte cuvinte, consecinţă 260 Consens şi disens a căderii, apare şi pierderea independenţei sufletului şi o despărţire a libertăţii de independenţă, ruptură ce proliferează apoi în libertăţi ce devin libertăţi contradictorii, dizarmonice, negative G M : Vrei să şti adevărul gol-goluţ? Bine Mi-i frică, mi-i o spaimă teribilă! Dorm puţin şi tresar la orice zgomot mai ciudat de pe stradă Frică de câteva luni, amplificată pe zi ce trece Mi-am amintit de domnul meu profesor Vasile Pavelcu, de el, care-mi povestea prin 1985 că în anii ’50-’55 era pregătit cu bocceluţa la uşă să vină ĂIA cu maşina să-l salte, de ce?, nu ştiu, zicea, de frică, eram conferenţiar, predam şi seminarizam, da dacă oi fi făcut ceva? da dacă oi fi spus ceva?, da dacă m-o fi turnat careva, student sau coleg sau vecin sau vreun amic anume că ceva? Ani la rând am avut bocceluţa pregătită lângă uşă Acum, în 2018 trăiesc aceeaşi spaimă ca şi bătrânul meu profesor şi-mi tot recapitulez ultimii 28 de ani; dacă am plagiat vreo carte sau articol din cele zeci şi sute publicate? Dacă am obţinut două doctorate în chip ilicit? Dacă am primit mită să promovez pe careva din cei vreo 15 mii de studenţi? Dacă am făcut trafic de influenţă în ultimii 28 de ani? Dacă m-am lăsat influenţat la examene de careva, politician, coleg, vecin, amic contra a ceva? Dacă am spus ceva la ore contra a altceva ce nu era voie de spus? Dacă am hărţuit vreo persoană de sex opus? Dacă am fluierat în biserică? Dacă am fost informator sau colaborator sau ofiţer sub acoperire pe vremea ailaltă? Dacă nu slujesc interese antina- ţionale şi antistatale? Dacă am defăimat ce era interzis să defăimez? În ultimii 28 de ani oi fi avut manifestări publice extremiste, rasiste, xenofobe, naţionaliste, şovine ş a ? Mă trezesc noaptea scăldat în sudori reci, speriat că, uite-uite, vin mascaţii trimişi de atâtea Direcţii şi Servicii să mă salte, că în ultimii 28 de ani, ba şi mai înainte, oi fi făcut, oi fi zis Păi, am fost şase ani inspector la CNEEA şi am controlat cam 30 de facultăţi din ţară, cine ştie câtă mită am luat! Eu, nu, da cei în drept ştiu, vorba avertizatoare a unuia „Noi ştim tot”, plus ceva ce eu nu ştiu, mi-a scăpat, am ascuns bântuit de Erenii Aşa că mi-i frică, deşi n-am cont în bancă Da cine ştie dacă nu am cumva prin Bahamas sau 261 GHEORGHE MIHAI / IEROM NEOFIT Cipru!? Poate au nevasta sau fiică-mea sau vreun nepot, în conivenţă cu mine! Ei şi ce dacă-s pensionar? Tocmai pensionarii au făcut şi au dres împotriva statului de drept, a democraţiei, a poporului Nu fac mişto, nu ironizez, pe bune, mi-i frică şi stau cu bocceluţa la uşă, ca şi fostul meu profesor prin anii 50-55 Sfătuieşte-mă cum să scap de spaimele care bântuie zeci de mii de intelectuali, mii de universitari; nu glumesc, întrucât unii colegi ai mei deja execută ani grei de puşcărie Despre prezumţia de nevinovăţie nu se poate discuta în termeni de mahalagism sau pingeluit juridic; ar râde toată şcoala germană din secolele XIX-XX Iată, mai întâi, n-am lămurit dacă această prezumţie e principiu sau normă, căci principiul – orice principiu descoperit, NU inventat – ţine de dreptul natural, citiţi-l pe Michel Villey sine ira et studio Dacă e principiu, atunci – ca orice principiu – trebuie formulat şi formularea unanim acceptată, cum s-au petrecut lucrurile cu numeroase altele – precizându-i-se rostul (atenţie! e vorba de rost) care e acela să îndrume, să orienteze Rostul unui principiu NU este să dirijeze, ci să arate o cale, calea probabilă; el NU obligă la nimic pe destinatarui abstract, fiind universal: norma juridică, dimpotrivă, obligă, are un destinatar unicuitar, nenaturală poate fi schimbată, chiar dacă general, este instaurată în ordinea socială însăşi, faţă de care orice principiu de drept are distanţă Cu aceste scurte precizări detaliez că nici o prezumţie nu poate fi principiu natural, ci o regulă ridicată la demnitatea de metodă, fără să i se cuvină Şi iată argumentarea: cuplul vinovăţie-nevinovăţie este originar moral, căci înainte de se fi cristalizat cât de cât termeni juridici şi/sau religioşi, grupurile de homo deveniră comunităţi în şi prin termeni morali – organizatorii tuturor ordinelor sociale Prin cuplul vinovat-nevinovat se născu personalitatea indivi- duală şi persoana în dubla acesteia hipostază şi, astfel, dreptul pozitiv şi „cerul înstelat de-asupra mea” Dreptul dezgolit de morală e DUDO beat, religia fără morală nu schimbă sufletul Niciodată, dar niciodată, DUDO nu va îngădui recomandarea „Cine este fără de păcat să arunce primul cu piatra”, pe când miezul crezului hristic e tocmai această recomandare; între ele pendulează cu vremurile fantoma prezumţiei de nevinovăţie 262 Consens şi disens N : Sunt oarecum descumpănit în faţa acestei mărturii a unei spaime teribile, acute, provocată de o posibilă experienţă, similară, proximă cumplitelor, terifiantelor experienţe din anii ’50-’55, ce înţeleg că se re-produc, sunt reiterate într-o formă şi în raport de noile condiţii, de progres şi civilizaţie, de democraţie, preparate în anii din urmă Mi se pare aproape de necrezut că este cu putinţă să se repete o astfel de istorie! Sinistru! Şi cât de revoltător! Gândul că în spaţiul pătimitor românesc, ce fu stropit şi cu jertfa suprema a vieţii tinerilor din ’89, poate să se instituie insidios un „sistem democratic” generator de răvăşitoare asupriri sufleteşti, de apăsătoare frici şi angoase, de teroarea psihică a grijii posibilei învinovăţiri, ce nesocoteşte prezumţia de nevino- văţie, realitatea, viaţa, adevărul, este un gând cumplit de dure- ros, o veritabilă sfidare la adresa chipului omului adevărat Îmi vine în minte imaginea celebrelor tablouri ale lui Edvard Munch, denumite Ţipătul (Skirk, în norvegiană), imagine ce evocă, trimite la un ţipăt care este vizibil, este palpabil, are carnea spaimei întruchipate, spaimă la care se raliază parcă alcătuitor, conspi- rativ, învolburat, fluid şi jur-împrejurul Sincer, nici nu prea îmi vine să mă gândesc, ori să zăbovesc, pe (extra-) cauzele unei astfel de stări de fapt „democratic”, l-am citit pe Noam Chomsky Nu mă refer la teoria gramaticii generativ-transformaţionale, nici la, poate, nu ultima sa carte, Who Rules the World, ci la altele Cine vrea, poate să citească, dintre ele, unele sunt traduse în limba romănă, ca, de pildă, Ambiţii imperiale, Requiem la visul american, Noi creăm viitorul sau Aşa e cum zicem noi Mai cu seamă aş evoca aici şi acum volumul Şcoala Martiriului, scris de prietenul Florin Caragiu Asta, pentru că dacă ne situăm într-o perspectivă creştină, nu putem să scoatem din ecuaţie şi un proces şi un deznodământ apocaliptic, care, presupune o construcţie în desfăşurare a Răului la scară plane- tară, sau globală, cum i-om zice O dezvoltare şi o desfăşurare de forţe la scară şi de anvergură fără precedent, a tot ce înseamnă multiplele faţete ale Răului, care provoacă, reclamă, implică şi un răspuns al Omului, pus, volens nolens, în situaţia unei mărturisiri a Adevărului (şi) în faptul curent, mărturisire ce se între-des- 263 GHEORGHE MIHAI / IEROM NEOFIT chide angajant către jertfa de sine, a vieţii chiar, către mucenicie De aici şi binevenita nevoie, cred, de pregătire în cele ale mărturi- sirii, în asumarea cu curaj a „primejdiei mărturisirii”, a dispu- nerii jertfelnice, a învăţării martiriului De fapt, a lua în calcul un proces apocaliptic înseamnă a lua în considerare o escaladare a influenţei Răului, o penetrare, largă şi multi-sectorială, chiar dacă (atenţie!) se (re-) prezintă în fel şi chip, chiar ca o „Floare a Binelui” În acest sens aş zice că este nevoie de o pregătire, încă din copilărie, a trezviei conştiinţei şi a cultivării răspunderii în spiritul mărturisirii Adevărului, dincolo de condiţiile externe şi de mrejele spiritului vremii, induse, impuse Am reţinut o atitudine remarcabilă a Preşedintelui Tribuna- lului Timiş, d-na judecător A Stoicescu, care vorbeşte deschis, clar, în spaţiul public, de faptul că (unii) „au înfiinţat” magis- tratul de „rit nou”, arogant, abuziv, convins că este deasupra legii şi că nimeni şi nimic nu îl poate atinge, dispreţuitor, slab pregătit, şi, drept urmare, nu trebuie iscată vreo mirare dacă vreun apropiat înfundă puşcăria în urma unui denunţ al unui condamnat uitat prin Jilava, de mărturia unui ins inventat, judecat de un judecător ascuns pe sub birou ori şantajat de procurorul de şedinţă Să nu mire, spune dna judecător, nici că „nu se vor opri” până când „judecătorii incomozi” nu vor avea gurile pecetluite, devenind simple păpuşi mânuite de aceiaşi „veşnici păpuşari” Aş zice că avem de-a face, în cele spuse de dna judecător, de o atitudine, de o mărturisire Şi aş remarca, încă o dată, importanţa, nevoia de mărturisire, de atitudine Însă, pe de altă parte, o astfel de mărturisire a unui Preşedinte de Tribunal, judecător cu funcţie, ce are ca temei nu fantezii, ci constatarea realităţii umane şi profesionale, celei „înfiinţate”, încarnate de „magistraţi de rit nou”, e terifiantă, şocantă Dar, în acelaşi timp, mă face mai uşor să înţeleg spaima ce aţi mărturisit-o, dar şi cam cum e, jur-împrejurul nostru, cu acea fantomă a prezumţiei de nevinovăţie, ucisă Ucisă, nu întâmplător, ci, deliberat, cu paradoxală bună ştiinţă Care va să zică, cu rea- credinţă! Aici e, într-adevăr, la lucru malefismul în chipul său cel mai propriu O duşmănie rece, sticloasă, o vrăjmăşie, inexpli- cabilă, ce străpunge, străbate, înnegurând această lume, de dincolo de ea 264 Consens şi disens G M : Pentru mine, duşmănia este sentimentul cel mai josnic pe care l-ar trăi un ins, rămânând totuşi om, conform definiţiei Ea izvorăşte din ură, în stare pură, opusul definitiv şi absolut al oricărei urme de iubire şi bizuie orice crimă, indiferent de natura justificării acesteia Mulţimea aceea care-l întâmpina pe Iisus Hristosul, „fiul dulgherului”, cu „Osana”, câteva zile mai târziu răbufni cu o ură abominabilă strigând „Răstigniţi-l!”, iar Răstig- nitul, „fiul dulgherului”, unul din zecile de mii de răstigniţi ai vremii, murmura pe cruce „Iartă-i, Doamne, că nu ştiu ce fac!”, Câtă ură! Câtă iubire! Duşmanul lor de moarte era „fiul dulghe- rului”, cel care vindecase orbi, leproşi şi slăbănogi, înviase morţi din morţi, nu conta Burghezia română modernizase România, în puşcării cu ea! Universitarii creaseră cultură românească europeană, în puşcării cu ei Unii intelectuali care cârtesc faţă cu politica corectă să moară, extremistă şi anti ce vrem noi! Fiul Omului a murit pe cruce? Fals, să aruncăm cu pietre în adevă- rurile credinţei, să ne fie nouă beneficiul pe care ni-l croim Oricine îndrăzneşte cu armele raţiunii trebuie ucis, înlăturat, pentru că în neputinţa noastră nu ştim, nu găsim alte arme decât asasinatul A vorbi cu dispreţ, după două mii de ani, despre „fiul dulgherului” înseamnă că am rămas în blocstarturile secolului VII î e n european, dacă nu duşmănia oarbă, criminală ne plasează mai acolo La ce bun industriile, şoselele, agricultura intensivă, DUDO şi celelalte dacă duşmani ne duşmănim incapabili să găsim căile iubirii? Este un pervers obicei de a extrapola pe bază de clişee ca „amicul amicului meu este amicul meu” într-o multitudine de variante precum „ideile amicului meu sunt şi ideile mele, ideile amicului amicului meu sunt ideile mele” şi „cine nu e cu mine e împotriva mea” etc Nu cred că amiciţia se identifică cu prietenia, în pofida aparenţelor semantice; o prietenie autentică e durabilă şi profundă şi de aceea jertfelnică, o amiciţie e conjuncturală şi superficială, pândită fiind de varia conjuncturi de interese Chiar aşa stând lucrurile, expresia „un grup de prieteni” e cel puţin discutabilă, deoarece ar presupune că prietenii pretenului meu sunt prietenii mei, aiurea La fel, dacă frecventez un, schimbând impresii şi idei, nu rezultă de nicăieri prietenie, poate nici 265 GHEORGHE MIHAI / IEROM NEOFIT amicalitate Am avut amic un penticostal fără să ne „molipsim” unul de altul Acum, când scriu acestea, am un prieten ateu-ateu şi un profund creştin ortodox, un sceptic şi un indiferent, un liberal şi un comunist, un om de afaceri şi un profesor pensionar din sat, prieteni-prieteni fără să ne muşcăm înde noi Şi altfel zis, dacă împărtăşesc unele idei cu X nu rezultă că am fi prieteni, nici fanul, nici discipolul, nici – cu atâta mai puţin – prietenul lui X, copărtaşi sau-şi coactanţi În viaţă drumurile ni se intersectează cu tot felul, cu cât trăieşti mai mult cu atâta intersecţiile-s mai numeroase De aici cum că aş fi „omul lui X” sau „X e omul meu” e mare stupiditate ideologică „I-am văzut la o cafea împreună”; la două, la zece, ei şi? Unde e „împreună”-le? Câţi nu-şi fac cruce fără să fie prieteni cu Dumnezeu? Câţi nu jură cu mâna pe Biblie fără să fie prieteni cu Adevărul? Hai să fim serioşi! Nu-s nici prieten, nici amic cu Băsescu sau Johannis, de o pildă, dar nici inamic, nici duşman Era odinioară o carte „Logica preferinţelor”, n-ar fi rău s-o mai răsfoim aşa, ca intelectuali N : Logica preferinţelor Sună interesant Nu ştiu de ce îmi vine să o asociez cu un limbaj şi o gramatică a afinităţilor Nu aş merge către Afinităţile elective, romanul lui Goethe ce priveşte misterul coagulării relaţiilor şi o chimie a iubirii printre trasee ale unor vieţi puse înaintea întâmplărilor, surprizelor, întâlnirilor marcate inevitabil de acel destin care, surprinde Goethe, se impune, cu îndărătnicie, dincolo de raţiune, virtute, datorie, oricât s-ar zbate şi împotrivi careva Nu putem să nu vedem, desigur, fiecare din noi, jocul imprevizibilului în relaţiile inter- personale, riscurile apariţiei unor terţi care, observă Goethe, schimbă relaţii între prieteni, fraţi, îndrăgostiţi, soţi, care răstoarnă situaţii prin incidenţa lor, întâmplătoare sau voită, ori chiar ticluită Nu ştiu, însă, cum să spun că se văd prin prisma „afinităţilor elective” teoriile „alegerilor sociale” despre care se zice că s-ar (pre-) ocupa de un cadru de analiză a combinării opiniilor, prefe- rinţelor, intereselor şi înţelegerilor individuale, pentru a ajunge la o decizie colectivă sau bunăstare socială într-un anumit sens, ca de pildă, adoptarea unei legi sau a unui set de legi în cadrul unei 266 Consens şi disens constituţii O teorie a alegerii sociale care, se zice, ar combina elemente ale economiei bunăstării cu teorii ale votării, agregând preferinţe şi comportamente ale membrilor individuali ai socie- tăţii Astfel, operând cu logica formală, şi urmând o analiză pe baza unui set de axiome aparent rezonabile ale alegerii sociale, s-ar conduce către generarea, formarea unei funcţii de bunăstare socială Ce să zic, cu „teorii ale votării” şi „economii ale bunăstării”, e cam prea subtil demersul, şi prea formal, dacă nu o fi şi prea tactic şi ocult, câmpul Mi-a rămas totuşi gândul pe sintagma „Prietenii Adevărului” Şi nu mă gândesc la ea ca la o confrerie iniţiatică, cum parcă a existat una, ci la expresia pe care aţi evocat-o cu privire la unii care poate că şi jură pe Biblie, dar prieteni cu Adevărul nu ar cam fi, în realitate Şi cugetam, în acest context al sferei juridice, că există totuşi (din fericire!) şi sinceri „prieteni ai adevărului”, de atitudine explicită, precum d-na judecător A Stoicescu, amintită Dar sigur mai sunt, cel puţin aşa cum am văzut că s-au exprimat în spaţiul public, cu diferite ocazii, ca autentici profesionişti ai dreptului, oameni de conştiinţă precum D Gârbovan, V Alistar, G Baltag, care nu şi-au sfărâmat icoana adevărului din adâncul sufletului lor, şi nici nu şi-au alterat simţul dreptăţii, lăuntric Mai sunt şi alţii, cu siguranţă, mulţi neştiuţi, prieteni ai Adevărului, oneşti slujitori ai bunei credinţe, al căror cuvânt şi faptă, atitudine şi poziţionare în spaţiul public, trebuie să devină o fermă şi clară mărturie, nu doar binevenită, ci de-a dreptul necesară, a Adevărului, o mărturisire tămăduitoare, izbăvitoare Şi asta, întrucât e din ce în ce mai evident, pentru cine are ochi de văzut şi urechi de auzit, că sfera juridică a devenit un spaţiu asediat, virusat, infestat, care are nevoie de o acută, viguroasă, reacţie auto-imună, pentru a nu sucomba O reacţie auto-imună care reclamă mărturisirea Adevărului de către prietenii Lui, nu doar monom consemnaţi, angajaţi ca actori juridici şi profe- sionişti ai dreptului, simpli prestatori de servicii juridice – tehno- craţia juridică sistemică a „supraomului de masă”! O prietenie afină Adevărului, aşadar asumată, mărturisită O vreme a mărtu- risirii, inevitabilă deci, astăzi! La urma urmei, apocalipsa nu este (etimologic) o descoperire? Anume a ce? O descoperire întru 267 GHEORGHE MIHAI / IEROM NEOFIT adevăr a „prietenilor Adevărului” (Întrupat!), dar şi o desco- perire/deconspirare a celor dimpotriva Lui, duşmani, în ascuns sau pe faţă, altfel spus, a „aliaţilor Minciunii” G M : Nu-s ins prăpăstios că, iată, gata-gata, se va petrece una- alta, nu fac predicţii sau profeţii căutând o gaură de şarpe să mă ascund, însă mă obligă „realitatea obiectivă dată nouă prin simţuri, copiată, fotografiată şi oglindită” creator de raţiune, să cel puţin meditez asupra ei, aşezând cap la cap date, ca pe pietricelele lui R Tagore, poetul, de nebunul de la ţărmul mării Cetind cu multă atenţie cartea „Gânduri de fiecare zi”, a profului Ioan Humă, uite, propun o discuţie ca între cunoscători, despre doxa, pistis, despre câte cele Ce crezi? De-o pildă „punct de vedere” („unghi de vedere”) desem- nează în chip trivial, comun ceea ce în TOPICA se numeşte doxa, opinie, propoziţie de opinie, probabilă, în sensul consacrat de Stagirit şi de nimeni contestat Doxa, opinia face parte din clasa enunţurilor necognitive, adică a acelora care nu au valoare de adevăr, nu-s adevărate sau false, iar probabilitatea lor are alt înţeles decât cel cognitiv O opinie (doxa) este vero-simile, adică asemănătoare cu adevăratul-falsul şi nu trebuie să fie tratată în cheia acestora După domeniul în care se afirmă, opinia poate fi morală, politică, juridică etc, oriunde îşi face loc verosimilitatea, nu în religie, caracteristică propoziţiilor de credinţă (pistis), nu în ştiinţele zise exacte unde excelează propoziţiile ipotetice, cu gradul lor de probabilitate obiectivă (proba-probatio-probare) axat pe obiect, spre deosebire de verosimilitatea doxativă, al cărei grad de probabilitate este axat pe subiect („punct de vedere” adresat de opinant opinaţilor să fie acceptat de aceştia, total sau parţial sau respins tot ca „punct de vedere”) Cum e absurd să existe opinii adevărate sau false, dar să fie opinii, tot absurd e să calificăm o opinie ca fiind greşită, luând termenul greşeală în acepţiune logică O propoziţie cognitivă poate fi greşit formulată lingvistic, incoerentă, legile logice de construcţie, încălcând axiome, postulate, reguli de procedură şi atunci e falsă, o doxa, necognitivă, coerentă, e mai mult sau mai puţin verosimilă, funcţie de argumentele avansate care o susţin 268 Consens şi disens coerent şi le acceptă destinatarul O opinie refuzată de destinatar nu devine, ipso logico, falsă sau greşită, ci refuzată, dacă e să fim raţionali Zisele opinii greşite se referă la materia lor, verosimilă, insuficient argumentate cu argumente cognafective, potrivnice destinatarului Opinia „(Eu opinez, consider, mi se pare etc) Ion este incompetent”, perfect confuză în formulare, având caracter cognafectiv, trebuie susţinută de argumente cognafective, funcţie de destinatarul care le acceptă total sau parţial Nu intru în detalii, am scris mai multe cărţi pe tema asta, dar subliniez că ignoranţa în materia opiniilor serveşte excelent manipulatorilor şi deserveşte manipulaţilor Încă o dată, lupta de opinii e o luptă între verosimilităţi, cu armele argumentării cognafective, între „puncte de vedere”, dar noi nu ştim sau nu voim să ştim asta şi condamnăm opinanţi, ba şi interzicem exprimarea opiniilor când avem autoritatea să interzicem, în loc să avem curajul şi price- perea să dezbatem, să dialogăm, respectându-ne Din păcate, trăim într-o societate globală în care doxa e confundată preme- ditat cu pistis şi amândouă cu aserţiunile more demonstrando; şi asta de câteva mii de ani de civilitate De aceea militez, în vânt şi în deşert, cu intelectualii mei să opinăm şi contraopinăm, în orice domeniu, deşi, horribile dictu, avem libertatea să ne exprimăm opiniile, dar nu şi dreptul să o facem, cu armele argumentelor, nu a bombelor, a puştilor şi reglementărilor juridico-moral- politice Am scris despre deosebirea dintre doxa şi pistis observând că limba română generează confuzii semantice în folosirea lor Traducându-l pe doxa, unii specialişti fac o adăugire discutabilă: opinie raţională, sugerând existenţa pragmatică a opiniei iraţio- nale, iar ce e iraţional e absurd, iar absurditatea ar fi o eroare logică şi, desigur, una morală, politică etc Alţi specialişti disting specia de opinie afectivă de aceea raţională Cum am tot insistat în cărţile mele opinia este un „p d v” cu caracter subiectual, totdeauna cognafectiv individual, personal De aceea, „opinia mea” nu poate fi altfel decât „a mea”, indiferent de calea prin care şi-a format-o, acest mea întăreşte retoric tocmai asumarea asertatorului; „opinia noastră” e rezultatul ieşirii în spaţiul public a „opiniei mele” Pe larg am scris acestea într-o carte apărută la 269 GHEORGHE MIHAI / IEROM NEOFIT Iaşi, prin 1995, „Opinia publicului” Acum vreau să scriu altceva: pistisul grecesc a fost tradus în latină cu doi termeni – credo şi fide Aceştia ajunseră în limba română „a crede, credinţă”, respectiv „a fi fidel, fidelitate”, aşa cum doxa s-a tradus în zorii sec XX prin „a opinia, opinie” Vechile texte româneşti folosesc substantiul „Credinţă” şi verbul „a încredinţa, a fi încredinţat”, mai aproape de sensul originar al lui pistis Verbul „a crede” e cel care încurcă lucrurile căci e folosit uneori ca o modalitate parti- culară a verbului „a opina”, alteori ca verbalizare a substanti- vului „credinţă”, luat în sens teologic, căruia scientiştii i-au scos componenta cognitivă mistificând adagiul „Crede şi nu cerceta” Verbul „a opina” în limbajul contemporan se modalizează – sunt convins, nu sunt convins, mi de pare, cred Încât, a crede ar fi contradictoriul lui „sunt convins” De aceea, fiind cognafectivele „p d v ”urilor, ele nuanţează opinia, prea generală în exigenţele sale argumentative Totuşi, „cred” tot ne încurcă prin duplici- tatea sa, de aceea am propus revenirea la verbul „a se încredinţa” şi la substantivul „încredinţare” ca cele mai apropiate de pistisul grecesc, lăsându-i verbului „a crede” rolul de modalitate contra- dictorie a verbului „a fi convins” Insist să atrag atenţia asupra faptului că modalităţile doxative nu sunt comparabile cu cele ale propoziţiilor cognitive, deoarece opiniile nu cad sub valoarea de adevăr, ci de verosimilitate acceptată sau nu într-un grad oare- care; valoarea de adevăr priveşte „adequatio rei et intellectibus”, adică pe obiect, pe când opiniile sunt „p d v”uri, verosimilităţi adresative acceptate într-un grad oarecare, ţin de acţiune intelectivă sau factuală Zisa opinie publică nu este încredinţată, adică ar fi în-credinţă, ci într-un hic et nunc, pe care-l părăseşte în imediatitatea altui N : Îmi aduc aminte de impactul pe care l-a avut asupra mea cu ani buni în urmă, când răsărise în atenţia mea preocuparea faţă de credinţă, contactul cu primele pagini ale unui volum, Iisus Hristos sau Restaurarea Omului, reeditat la Craiova în 1993, după ce prima ediţie fusese tipărită de Marele Teolog, jumate de secol înainte, la Sibiu (1943) Încă din capitolul Introducere, se tranşa o cale, prin titlul, Revelaţiunea ca împlinire a umanului, şi se articula o 270 Consens şi disens orientare, prin subcapitolele, patru la număr, ce dezvăluiau sensul, modul asimilării, neconfundate, limpezitoare a acestei Căi, a împlinirii umanului Primul se numea Obiectul transubiectiv al credinţei, iar cel de al doilea, Provenienţa credinţei Celelalte două, subsecvente, Omul ca propagator al Revelaţiunii şi Istoria ca mediu de propagare a Revelaţiunii, întregeau acest chip al împlinirii umanului, anume Revelaţiunea, care cheamă, angajează omul şi implică, aşează istoria, o deschide înspre un sens restaurator, plinitor, arătând puterea şi dinamica transformării-transfigurării, aici şi acum, posibilă Din primul rând al introducerii credinţa este mărturisită ca certitudinea existenţei lui Dumnezeu, ca realitate personală, dar şi în cele comunicate nouă de El, ca şi în Persoană prin Revelaţie Imediat vine însă şi precizarea că această Realitate Personală nu stă în continuitate de substanţă, nici cu noi, nici cu natura Astfel, credinţa te ţine în conştiinţa unui raport faţă de Dumnezeu ca faţă de o altă persoană, deşi este nevăzut Credinţa e definită într-un întreg dual, credinţă şi obiectul credinţei, ca realitate dincolo de ea Subliniază că cea dintâi, şi principala trăsătură a credinţei este că ea nu este un simplu fenomen lăuntric, ci este raportare la o realitate, care nu se confundă nici cu actul credinţei, nici cu ceva ce face parte din fiinţa omului Mai mult, credinţa este un rezultat al unei presiuni asupra conştiinţei datorate unei prezenţe, certe, cea a realităţii divine în care se crede Este în acest fel şi o în-credinţare că această realitate ne întâmpină, ne bate la uşa conştiinţei, ne agrăieşte, ne străbate Apoi, o a doua trăsătură a credinţei consemnată este că ea se iveşte în om în chip minunat, certitudinea despre realitatea divină, născându-se, altfel decât cunoaşterea lumii naturale Certitudinea din altul naşte certitudinea din noi, spune Marele Teolog Certitudinea de credinţă, care, se precizează, nu se confundă cu încrederea avută de un om în alt om Certitudinea este văzută ca inima credinţei; o certitudine cu referire la reali- tatea transsubiectivă a obiectului credinţei Însă, credinţa cuiva este văzută drept ambientul, cărarea, prin care Dumnezeu transmite credinţa în celălalt Astfel, credinţa este născută şi perpetuată în spaţiul prezenţei persoanei şi al relaţiilor inter- personale, şi nu explicată într-un cadru individualist Este, prin 271 GHEORGHE MIHAI / IEROM NEOFIT urmare, rezultatul relaţiilor inter-umane dar şi, mai ales, al prezenţei lui Dumnezeu, activ în acest raport inter-subiectiv În acest spaţiu de prezenţă inter-personală, al naşterii credinţei întru credinţă, credinţa fiecăruia vine de la om la om, aşadar, trimite inevitabil către trecut şi către Cer, amprentează, inscrip- ţionează pământul cu cărarea Cerului, leagă Cerul de Pâmânt şi Pământul de Cer În acelaşi timp, fiecare om prin credinţa lui, ce vine din trecut, marchează, nu doar prezentul, ci şi viitorul, ţinând nestinsă candela credinţei, prin istorice intemperii, pentru cei ce vor veni Credinţa noastră, a celor de astăzi, vine, evident, din generaţie în generaţie, de la/prin cei ce au păstrat-o, o au înmulţit şi transmis, mărturisit, nu de ieri, de azi, ci bimilenar Păstrarea, transmiterea candelei aprinse a credinţei în parcursul timpului înseamnă oferirea spaţiului lucrării-prezenţei lui Dumnezeu în istorie Şi neamurile, prin persoanele în care subzistă concret, sunt implicate în această lucrare de oferire a spaţiului-altar de întrupare a lui Dumnezeu în istoria umanităţii Dintre neamuri, unele nu au reuşit să păstreze până astăzi aprinsă candela credinţei Ceea ce înseamnă că nu s-au mai învrednicit de a fi cărări inter-personale de transmitere a credinţei, altfel zis, de „propagare a Revelaţiunii” Şi, ca atare, s-au depărtat, au ratat chiar această ţintă, descoperită din Cer, de împlinire a umanului, în chipul unirii Cerului cu Pământul De aceea îmi vine a crede, şi a spune, că nu e intelectual care se respectă, la noi, care să nu fi citit, ori care să nu citească, acest volum al frumuseţii dense a unei candele de credinţă, mărtu- risitor, inefabil aprinse: D Stăniloae – Iisus Hristos sau Restaurarea Omului Vor vedea ce înseamnă o sursă luminoasă, caldă, de „propagare a Revelaţiunii”, adică vor afla sensul descoperit, deplin, al împlinirii umanului Nu aş vrea însă să fiu înţeles greşit De aceea şi aş vrea să precizez chiar aici că atunci când, mai sus, m-am referit la intelectuali „de la noi”, nu am vrut să exclud pe intelectualii „de la ei”, şi, cu atât mai puţin, diaspora G M : Problema diasporei este incitantă, excitantă, virusantă, letalizantă, complexă şi complicată pe linia celuilalt drum – acela al drumului glorios, fără să fie şosea asfaltată, spre zările 272 Consens şi disens luminoase ale marxismului habermasiano-liberal O scurtă abordare istorică ne-ar evidenţia că diaspora e un fenomen social şi un proces amplu cu rădăcini greu decelabile în zorii istoriei de la Fluviul Galben prin Gange către mănoasa vale mesopotamiană şi mai departe, răsfirată până-n sudul african, nordul polar, nu mai spun de păşunile australe şi argentiniene Diaspora, părinte Neofit, ar circumscrie o populaţie alungată din baştina ei de vitregiile geopolitice şi moral-religioase şi economice, aşezată unde-i este bine câteva generaţii sau pentru totdeauna, formând comunităţi cvasighetoizate N-am auzit, n-am citit despre comunităţi diasporene revenite la patria lor (patria, adică mormintele părinţilor, locul spiritual unde se născu şi înflori limba maternă) De pildă, diasporenii irlandezi sau olandezi să se fi întors acasă, în Irlanda, în Olanda! Totalitatea comunităţilor diasporene se numeşte cu un termen general diaspora (de origine grecească) Putem scrie până la anul despre diaspora chineză, veche de şase mii de ani, despre diaspora mesopotamiană, despre aceea feniciană, despre aceea grecească, despre aceea armeană, despre aceea evreiască, şi tot aşa Să nu confundăm verbul cu substantivul: a diasporiza, adică a (se) împrăştia alandala, unde vezi cu ochii să scapi de ceva (ciume, holere, lepre, regimuri, foamete etc), cu diaspora, produ- sul diasporizării De observat că foamete cumplită bântui spaţiul carpato-danubiano-pontic, spun cronicile din anii 1410-1947, urmate de inundaţii devastatoare, menţionate în cronici, fără ca românii să migreze spre vest sau nord sau sud de moşiile lor; diasporizarea românească se produse precis în două decenii, adică nici măcar într-o generaţie! Pe de altă parte, unu-i procesul spontan de-a luatul lumii în cap, de a se băjăni, alta-i procesul iniţiat pe de desubt, ideologizat, ghidat de interese pe cât de obscure pe atâta de precise Cercetând starea lucrurilor, am descoperit că în comunităţile diasporene nu se produseră culturi şi civilizaţii proprii nici faţă de ale gazdelor lor, nici faţă de patria părăsită Aceste comunităţi au nostalgii puternice la prima generaţie, manifeste prin păstrarea a tot felul de tradiţii – moral- religioase-politico-economice – diluate la a doua generaţie, vagi la a treia generaţie, pierdute la a patra generaţie Diasporizarea e 273 GHEORGHE MIHAI / IEROM NEOFIT un fel de migraţie, fără să fie migraţia propriu-zisă, căci migra- torii au hălăduit din vremuri imemoriale, mereu în căutare de patrie, ei nu au de unde să renunţe la Patria LOR, pe care memoria colectivă nu o cristalizează, migratorii, pur şi simplu, vor să-şi cucerească Patria lor pe care s-o proclame vatra strămo- şească Şi, dacă şi unde reuşesc, îşi proclamă post factum Patrie ceva cucerit prin crime de tot felul Spre deosebire de diasporenii care-şi păstrează larii acasei, migratorii renunţă lesne la ei în favoarea privilegiilor ce le obţin prin violenţă şi prefăcătorie Dar nici unii, nici alţii nu se întorc la Patrie (Pater), la ţărână (Mater); primii, din dispreţ ignorant, secunzii deoarece n-au ce anume regreta; religia primilor se risipeşte în idolatrii, a secunzilor devine formă fără fond În schimb, din diasporă şi Patria inventată de migratori se ivesc bălăriile otrăvitoare ale ideolo- giilor În orice caz, diasporele evreieşti nu cresc din pricina sărăciei din Israel, cum nici cele japoneze, nici cele daneze Poate, Părinte Neofit, le-am spus cam otova, dar trebuia să le spun N : Probabil că sunt diaspore şi diaspore Unele nu ca altele La fel cum şi popoare şi popoare sau neamuri şi neamuri, diasporeni şi diasporeni Delicată, complicată este într-adevăr, subscriu, această aflare diasporeană în fiască legătură de unire identitară într-un chip deplin al paternităţii şi maternităţii, regăsirea autentică într-o Patrie şi într-o plămădire de ţărână, aşezarea întru Acasă Mi-a rămas undeva adânc într-un ungher de memorie remarca părintelui Stăniloae cum că românul se pierde uşor pe sine în străinătate, mai uşor decât alţii, se pierde Sau, mai în clar, consideraţia sa, deşi sună un pic cam dur, că românul nu mai este întreg atâta vreme cât este departe de ţară Dezvoltând gânduri despre ontologia spiritualităţii româneşti arată în ce constă înrădăcinarea în spaţiul propriu, identificarea cu spaţiul propriu şi faptul că, atunci când se despart de acest spaţiu, se naşte dorul, un dor care îi cheamă în spaţiul originar În acest sens poate nu mai pare de neînţeles faptul că un mare duhovnic român, om al experienţei rugăciunii de la Muntele Athos, Cuviosul Dionisie (Ignat), întrebat cu ce i-a fost cel mai greu în această îndelungă şedere în Sfântul Munte, unde s-a 274 Consens şi disens nevoit o viaţă întreagă, a răspuns: cu dorul de Acasă Nu pare interesant că nici chiar intensitatea rugăciunii nu a anulat, îndepărat dorul de Acasă? Chipul ţării nu poate fi despărţit de chipul celor dragi şi, în general, de chipul românesc, respectiv existenţa unei corespondenţe între „zâmbetul peisajului românesc” şi „zâmbetul feţei româneşti”, ce s-au imprimat unul în celălalt, sunt minunate consemnări ale părintelui Stăniloae Din ele transpare viziunea inter-personalistă, liturgică, transfigu- ratoare a omului şi a cosmosului, şi ne regăsim într-o reală dezvăluire a spaţiului încărcat, amprentat liturgic, a spaţiului comunitar-personalist, euharistic Pornind de la legătura de sinteză şi ambivalenţa Orient- Occident, de la faptul că fiinţa românească se menţine, dăinuie stând între Orient şi Occident, părintele Stăniloae e încredinţat că această complexitate a fiinţei româneşti se păstrează numai prin rămânerea în acest spaţiu-punte, în atare aşezare şi articulare Orient-Occident Corelativ acestei situări-regăsiri în echilibrul spaţiului-punte este, după Părintele Filocaliei Româneşti, riscul ca prin mutarea în Occident sau Orient o latură a fiinţei să fie copleşită de spiritualitatea corespunzătoare locului unde careva s-a mutat, ceea ce are ca rezultat afectarea, până la desfiinţare, a specificului de sinteză al fiinţei româneşti Astfel, spre deosebire de evrei, armeni, greci, care se pot aşeza în Occident fără se piardă, crede că românii nu pot face acest lucru fără riscul alterării caracterului de sinteză propriu structurii fiinţei lor, a pierderii chiar a fiinţei lor Interesantă este şi constatarea faptului că românii care accentuează în fiinţa lor una din spiritualităţile ce intră în complexul ambivalent al fiinţei lor, pot pierde legătura interioară cu spaţiul românesc şi pot emigra mai uşor Prin urmare, se poate întâmpla ca această debalansare într-o anume latură, occidentală sau orientală, să fie şi o cauză a emigraţiei, şi nu un efect al ei Altfel spus, emigrarea intelectual-mentală, cultural- spirituală din fiinţa românească se poate petrece înainte de emi- grarea, să-i zicem, corporal-fizică În atare orizont al transformă- rilor structurilor fiinţei româneşti la nivel personal-individual constată că mulţi dintre intelectualii noştri, ataşaţi, exclusiv, de 275 GHEORGHE MIHAI / IEROM NEOFIT spiritul occidental, chiar reîntorşi în ţară „au făcut figură de străini” Şi atunci, care şi în ce fel diasporă? Dinăuntru, dinafară? Aici e cumplită şi tragică transformarea, şi acea ivire a mutan- tului care crede că ar fi ceea ce nu mai este Numai adâncirea spirituală, autentică, mai poate salva, lămuri aici chipul real iden- titar, şi sensul recuperării întru fiinţialitatea lui Acasă Aşa cred! Viziunea Părintelui este o mărturisire că există o legătură strânsă între păstrarea sintezei originare a fiinţei româneşti ce se menţine prin alipirea de locul unde dăinuieşte, şi invers, păstrarea fiinţei româneşti face posibilă rămânerea alipită, înrădăcinarea în spaţiul acesta al dăinuirii: „ţinându-ne locului” „rămânem cum am fost” şi „rămânând cum am fost” „ne ţinem locului” Prin viziunea acestei sinteze, şi nu numai, ca popor- punte, poporul român, poate avea un rol de iniţiere, promovare şi dăruire a acestei viziuni iconice, de sinteză în dublă deschidere Orient-Occident, ieşind, astfel, din rolul de imitator marginal, unilateral, infertil, denaturant al firii proprii De aceea cu diaspora îmi pare şi mie cam delicată şi cam prea subtilă situaţia, nu simplu de abordat, onest, transparent, dincolo de manipulările „de prin media”, ce o gâdilă şi o scar- pină uneori, scuzaţi, domestic între coarne, electorale desigur Din succinta prezentare a referinţelor Marelui Teolog putem înţelege că acestea exprimă nu gânduri abstracte, ci lectura unor realităţi, angajate, supuse unor vectori de transformare, uneori cu efect de-a dreptul mutant, şi, ca atare, putem ajunge şi în a identifica tendinţe şi vulnerabilităţi, dar şi în a recunoaşte şi genera căi potrivite de urmat Masivitatea diasporei româneşti de astăzi, un adevărat exod, nu poate fi şi un semn grav, alarmant, fără precedent, cel puţin din punct de vedere al numărului raportat la un timp atât de scurt în care s-a petrecut exodul? Un semn grav, precum cel al emigrării, cel al ieşirii din spaţiul fiinţei româneşti originare, care nu va rămâne fără urmări, fără consecinţe, poate iremediabile Ce ar fi de făcut? Nu ştiu Poate ar ajuta o conştientizare, o aprofundare, şi, deopotrivă, o promo- vare a acestei viziuni o poporului-punte către diasporeni Diasporeni, dinăuntru, şi dinafară, după cum spuneam Să li se ofere o punte, o necesară punte Situaţia este destul de gravă, 276 Consens şi disens prin prăpastia căscată, iar construirea de punţi necesită, nu propagandă, ci trezirea la o viaţă spirituală filiativă care îşi identifică neamestecat originile-sursele spirituale, paternitatea şi maternitatea fiinţei personale şi comunitare în chipul întrupării sale româneşti Închei prin a mărturisi că mă încearcă un dor de Marele Teolog, de regăsitele profunzimi ale fiinţei româneşti, de zidirea, întruparea lor minunată întru plinătatea lui Acasă! G M : Aparent scriu în gol, da eu ştiu că nu, doar îţi aminteşti parabola cu seminţele, retâlmăcită literar pentru copii de Andersen şi, sub forma unui principiu ştiinţific, de Maupertuis Iată ce urmează Am fost de trei ori în pelerinaj în Muntele Athos căruia creştinii ortodocşi îi spun mai simplu „Sfântul Munte”, unde se află mânăstiri şi schituri şi colibe, evident creştin-ortodoxe în care se nevoiesc numeroşi trăitori, de la imberbi tineri de 20 de ani la bătrâni de 80-90 de ani Ceea ce mi-a atras atenţia a fost absenţa televizorului, radioului şi a presei scrise care-mi confirmau replica unui savant intelectual român căruia îi propusesem să mă însoţească „Ce să caut eu acolo, între analfabeţii aceia!?” Mirarea mea a primit răspuns subţire, pe care l-am verificat „Toate schituri şi colibele noastre au biblioteci în care veţi găsi noutăţile din ţară Plus că voi, pelerinii sunteţi o sursă permanentă de informaţii orale; oare sunt mai credibile media decât pelerinii?” A doua mea mirare a fost că în Sfântul Munte nu avem nici o mânăstire românească la care am primit răspuns, tot subţire: „E adevărat, după ruşi, domnii şi boierii noştri au făcut aici cele mai bogate danii, din sec XIV până în sec XIX, dar nu le trecură prin minte să se şi împroprietărească pe zidirile şi terenurile de aici, cum procedară ruşi, sârbi, greci, bulgari Donatorii români donau pur şi simplu „Locurilor sfinte din Sfântul Munte”, fără acte juridice de proprietate Cum să spui că Prodromul e mânăstire românească, dacă i s-a consfinţit statutul de schit afiliat Marei Lavre greceşti?” A-ha! Donaţiile româneşti se duceau la Sfântul Munte ca „închinări” către mânăstirile greceşti în care trăiau, munceau şi se nevoiau călugări români, iar lăcaşurile construite de ei cu bani din Ţară erau socotite „greceşti” Şi situaţia asta se 277 GHEORGHE MIHAI / IEROM NEOFIT perpetuă şi azi Prin urmare, ruşii au tot donat, dar mânăstirii (schitului) ruseşti cutare din Sfântul Munte, pe când românii, blajini şi naivi „Locurilor Sfinte” Te las pe tine să comentezi Domnii şi boiarii noştri închinatără locurilor sfinte din Muntele Athos sute de odoare de aur şi argint în biserici din mânăstiri şi schituri pe care grecii le ţin ca ale lor Prodromul, Cutlumuşul, de pildă, sunt româneşti de la temelii până la clopotniţă, cu tot cu trăitorii lor, dar sunt socotite schituri afiliate Marei Lavre Greceşti Grecii s-au împroprietărit cu tot ce e românesc în Muntele ATHOS – schituri, colibe – ştergând până şi inscripţiile întru amintirea daniilor Nu putem revendica nimic, cum nici bogăţiile româneşti de la engleji, de la suedeji, de la unguri, de la ruşi Aţi fost în pelerinaj la Sfântul Munte ATHOS? Nu? Mergeţi şi vedeţi, vă costă drumul 2-3 sute de euro, masa şi casa sunt gratuite; „bunurile” de acolo sunt evaluabile în miliarde de parai, ca şi cele de la Moscova sau Budapesta, de-o pildă La ele s-ar adăuga depozitele bancare ale ticăloşiţilor români şi neromâni, sume de sute de miliarde de parai Pe atunci ne-am ferit de turci, care nu îndrăzniră să moscheizeze spaţiul carpatodanubiano-pontic, interesaţi de grâne, de cirezi şi de aur, bolşevicii pospăiră cu comunism acelaşi spaţiu, pe ei intere- sându-i grânele, fabricile şi minele, pe auroatlanţii actuali îi doare în cur implementarea democraţiei LOR, cât bogăţiile solului şi subsolului românesc Dreptu-i, avurăm în cinci sute de ani bărbaţi adevăraţi conducători de stat – Ştefan, Vlad, Mihai, Constantin şi pe ultimii doi nu-i numesc deoarece Legea în vigoare îmi interzice şi mi-i frică Cinci din şase muritără ca martiri Un bărbat adevărat pe un secol de mediocrităţi ticăloase şi trădătoare Măcar avurăm un Neagoe Basarab şi un Vasile Lupu, da asta tare demult Când am trimis e-mailuri anul trecut despre acestea, către dragii mei intelectuali, probabil că au râs şi m-au socotit plecat cu pluta Acum mai mârâiţi câte unele, ssst, să nu cumva să deranjăm, oare avem spatele asigurat? Boiari de odiniară redivivus, pe la curţile unora voi fi trecut şi eu, spre hazul lor Mergeţi în pelerinaj la Locurile sfinte din Muntele Athos, creştinilor ortodocşi, preşedinţi şi miniştri şi parlamentari, români buni creştini ortodocşi într-o ţară covârşitor creştin 278 Consens şi disens ortodoxă, că politica nu se face cu supuşenie şi mâna întinsă Aveţi modelul oamenilor mari, propunea un mare om din secolul XIX N : Aş comenta, cum sugeraţi, dacă aş şti şi cam ce Îmi amintesc însă că, mai încoace, să nu fie mai mult de un an, poate doi, părintele Galaction, închinoviat aici la Aşezământ, îmi povesti cum, pelerin fiind la Athos, avu o discuţie cu un părinte grec de la Sfântul Munte, care îi spuse că nu românii, nici România nu a donat ceva către Sfântul Munte, ci doar anumite „persoane fizice”, care au donat ca „persoane fizice”, în nume propriu Deci, nu în numele Românilor, al Ţării, ci al lor personal au făcut danii Că printre aceste persoane erau unii chiar domnitori, nu are relevanţă, spune cuvios părinţelul atonit Altfel zis, nu avem a comenta ori a revendica cum că românii au ctitorit, că au făcut sau că au dres, întrucât e vorba, nu de români, ci de cutare sau de cutare care a făcut donaţii pentru sufletul lui, direct, personal, nu pentru un Neam, nu pentru o Ţară, nu pentru urmaşii urmaşilor lui Şi atunci? Nu prea ai ce comenta, cu atât mai puţin cui, ce revendica, nici cu caterinca, nu se cade, a umbla La ce bun, dacă au sacii în căruţă? Să şi-i care sănătoşi, şi cuvioşi! Am însă o mare satisfacţie, o mare mulţumire, care nu se poate clătina în mine, nicicum, întrucât e adeverită de o experienţă personală, directă, atât şi aşa cum a fost, şi este ca măsură Nu mă sfiesc să o împărtăşesc La ce mă refer? La încredinţarea că în spaţiul românesc am întâlnit trăitori-povă- ţuitori, de statură mistică filocalică, precum părintele Stăniloae şi Ghelasie isihastul de la Frăsinei, care nu se revendicau dintr-o filiaţie atonită, ci una a locului, pe care au şi surprins-o, actualizat-o şi potenţat-o în tuşele ei profunde, specifice Aşadar, am avut, nescăzut, convingerea că în urma acestor întâlniri directe, şi indirecte, prin intermediul scrierilor acestor „deplini bărbaţi ai duhului”, nu am nevoie să trec şi pe la Sfântul Munte că să iau orientare pe cale, filocalică ori isihastă Adică, am avut şi pot avea parte de toate reperele mistice ale Căii, de plenară şi autentică paternitate filiativă, chiar aici, în spaţiul românesc! Aşa 279 GHEORGHE MIHAI / IEROM NEOFIT încât cred că este de ştiut că nu e de mers la Athos fiindcă nu ştii pe unde trebuie să mergi, în sens mistic, zic, dacă nu iei lumină, îndrumare de acolo, de pe Munte Prin urmare, e bine de mers pe Sfântul Munte, fără îndoială, dar nu ca şi cum pe-Acasă ai orbecăi, ai rătăci Calea, ci pentru ca să te bucuri de lucrarea diversă a lui Dumnezeu, şi în alţi oameni, vieţuitori într-un loc, altul, cu încărcătură spirituală înaltă, de netăgăduit Mai mult, este de reţinut că vorbim chiar de două specificuri formative duhovniceşti, cel carpatin respectiv cel atonit, care e bine să fie cunoscute în coordonatele lor Cine crede că vorbesc ca să mă aflu în treabă nu are decât să parcurgă măcar câteva zeci de pagini din cele şase volume Memoriile unui isihast-Filocalie Carpatină din opera ierom Ghelasie, editate recent (2017-2018) la Editura Platytera, sub îngrijirea lui Florin Caragiu, volume care se pot lesne accesa şi în format electronic pe site-ul www chipuliconic ro Dacă doreşte şi mai mult, careva, să facă şi o minimă comparaţie cu scrieri duhovniceşti ori mistico-teologice contemporane atonite, ca să respire diferenţele cele paradig- matice! Cu personalităţi contemporane de asemenea anvergură mistico-teologică, de o paternitate atât de complexă, precum părintele Stăniloae şi părintele Ghelasie, cred că putem să fim oricând în siguranţă pe Cale, desfăşurându-ne deci filiativ sub amprenta unor astfel de icoane-modele formative autohtone, cu nimic mai prejos decât cuvioşii părinţi din Athos sau de oriunde Trebuie însă să ştim, aşadar, noi căutătorii de viaţă spirituală, că putem creşte frumos, deplin, în spaţiul duhovnicesc, în ambientul personalizat al acestor icoane carpatine, cuprinşi, legănaţi fiind în chipul unor paternităţi după „duhul locului”, precum cele evocate Sunt mulţi români, mi se va putea spune, şi din cei care se pre-umblă duhovniceşte de „gură cască”-mistică pe la Sfântul Munte, şi care habar n-au că au fost contemporani cu personalităţi de asemenea consistenţă şi densitate spirituală, care au trăit lângă ei, chiar lângă ei E şi datoria noastră de a-i face cunoscuţi, cât mai cunoscuţi şi larg recunoscuţi şi cinstiţi în acoperitoarea lor paternitate duhovnicească, deplin potentă filiativ, pe aceşti imenşi trăitori, adevăraţi tâlcuitori ai tainelor duhovniceşti, vieţuitori în spaţiul nostru carpatin 280 Consens şi disens G M : Subscriu Părinte Neofit, de personalităţi culturale covâr- şitoare neamul acesta valaho-moldavo-ardealo-românesc n-a dus lipsă în ultima mie de ani cărora europenii de bun simţ să nu le dea prinosul de recunoştinţă N-am fost numeroşi, n-am zidit trufaşe catedrale, n-am tras şosele şi autostrăzi ţais, n-avem flote de toate soiurile, uite că nu ni-i ruşine cu closetele în fundul curţii dintr-o practică igienosanitară nevisată de romano-franco- hispano etc Uite, n-avem Aşa cum suntem, naţionalisto-izolaţi- onişti după caracterizarea Preşedintelui actual al Statului România, Klaus Johannis, mereu dăm Europei pe gratis personalităţi culturale covârşitoare, cărora europenii de bun simţ – atei sau nonatei – le dau prinosul de recunoştinţă Nu ştiu cât ne-or fi pus pumnul în gură cei mai demult, dar pe Iorga şi Kant i-am citit în studenţie, apoi i-am citit pe Dongoroz, pe Bodogae şi Hamsun, am citit maldăre de cărţi şi după, adevăr dovedit de bibliografia zecilor de cărţi publicate din 1980 până în 2018 Comuniştii i-au publicat pe Hegel şi Noica, democraţii au publicat-o pe Sandra Brown şi Codul lui da Vinci Bravo! Am primit în urmă cu vreo câteva săptămâni opera integrală a lui Dimitrie Alecsandresco, ieşeanul doctrinar civilist, din care citisem cu vreo treizeci de ani în urmă primele patru volume, originale, pe care le am în bibliotecă, subliniate şi adnotate Alecsandresco e unul din cei trei mari doctrinari jurişti de faimă euroatlantică – dimpreună cu Istrate Micescu şi Vintilă Dongoroz – un fel de Dumitru Mangeron, uriaşul fizician ale cărui ecuaţii – ecuaţiile Mangeron – fondează mecanica microparticulelor, un fel de Ştefan Odobleja UNICUL fondator al ştiinţei Ciberneticii Cum scriam, am recitit volumul I din opera eclatantă a lui Dimitrie Alecsandresco, căruia i-am adăugat vol IV, sunt sigur că nu există universitar jurist român care să nu fi parcurs deja din opera celui din care francezii şi germanii să nu se fi inspirat, pe bune La fel, sunt aproape sigur că lucrările ghelasiene stau pe masa oricărui însetat de adevăr, căci asta suntem, însetaţi de adevăr, vorba lui Villon Noi, juriştii, suntem însetaţi de adevărul căruia i se ataşează dreptatea Că d-aia l-am citit pe Hamsun De pe vremea piramidelor lui Keops şi până azi, niciodată, dar niciodată, practica NU a înfrânt teoria, dacă ştim ce-i aia teorie şi ce-i aia practică 281 GHEORGHE MIHAI / IEROM NEOFIT Odinioară, părinte, am vizitat Uzina Mecanică din Huşi, cu nu-ş ce treabă Intrarea în Uzină avea o coşcogea lozincă, „Cea mai bună teorie e practica” Directorul, un maistru mecanic între două vârste, mi-a explicat entuziast semnificaţia numitei lozinci, pe care am auzit-o ulterior de nenumărate ori mai ales de la ingineri, sub forma „Noi suntem obişnuiţi să pipăim ideile” Mda Zilele trecute un inginer, politician de frunte al statului român a declarat că este creştin ortodox, dar nu practician Ce-o fi vrut să spună? Faptul că însuşi Preşedintele Statului frecven- tează biserica reformată şi, uneori, pe aceea catolică, probează că e practicant? Faptul că subsemnatul n-am practicat Teoria Generală a Dreptului, că Roxana Popescu n-a practicat teoria biologiei moleculare, că Radu Bercea n-a practicat teoria Chandogya, că J Jay n-a practicat teoria geometriei multidimen- sionale ş a sunt nişte netoţi? Sau a redus proba credinţei religioase la practicarea ei? Adică, poţi fi savant valabil şi fără practicarea teoriei (cum să practici apocrifa mitocondrială în viaţa social-politică şi economică?), dar nu poţi fi credincios al unei religii fără practicarea ei? Dacă spun cred în tabla înmulţirii, dar nu-s practician al ei, cred în cele 4 la puterea 19 de stele ale universului, dar nu-s practician al ei, cred în familia monogamă, dar nu-s practician al ei, unii vor zâmbi, alţii se vor zăpăci E credibil că homo sapiens din ultimele 25 de milenii are acelaşi QI cognafectiv? Elita intelectuală românească e destul de restrânsă; din aceasta, elita savantă şi mai restrânsă, iar din aceasta elita cărturărească e foarte restrânsă Îndeobşte, de elita cărturărească, deşi existentă, nu are nevoie nimeni, prin aplicarea strictă a principiului ubicuitar şi ibicuitar „Noi suntem obişnuiţi să pipăim ideile”, adică, fireşte, fiind ingineri, profi de fizică, avocaţi, medici, contabili, ceea ce nu pipăim nu există Ajuns aici, l-aş evoca, desigur, pe Siemenschy, dar societatea deschisă popperian n-are nici o legătură ideatică, adică e searbădă, cu acel cărturar Din această mână de oameni, câţiva, elita elitelor am ales să scriu despre Liviu Sofonea: este fizician, dar nu-l confundăm cu Johannis, este sibian, dar nu-l confundăm cu Lascu, este profesor, 282 Consens şi disens dar nu-l confundăm cu afaceriştii de case Liviu locuieşte de cinci decenii în casa altuia, care l-a îngăduit Cu Liviu sunt prieten, colaborator, conviv, dialogant de peste cinci decenii; nu, nu are automobil, nici depozite bancare Vorbitor a cinci limbi străine, peregrin pe la mai toate universităţile de pe mapamond, autor a nu ştiu câte referate, comunicări, studii, cultura lui Liviu depăşeşte orice imaginaţie a experţilor-profesionişti-specialişti actuali Problema mea e dacă Liviu e creştin ortodox practicant ca şi celălalt Liviu! Sau cu oarecarele Klaus! Depinde ce înţelegi prin practicant! Liviu Sofonea n-a practicat nimic din teoriile sale de fizică, predate decenii la catedră Dar nici Klaus! Dar nici Ion Bica! Ion Bica e un alt mare cărturar de care spiritul românesc n-a auzit E jignitor să confundăm prostia ideologică grosieră cu realitatea cărturărească, adică cu elita, elitelor, elitelor româneşti Dacă, de pildă, deschidem masiva lucrare a lui I Zane „Proverbele românilor” vom constata cât de anti fură în istorie românii Dacă deschidem masiva lucrare „Istoria românilor” a lui Iorga vom descoperi domnitori, boieri, preoţi de origine ţigănească, maghiară, bulgară ş a Regimul comunist a instalat primari de varia etnii, sub câteva condiţii – să fie săraci, minimal alfabetizaţi, să nu fi fost legionari, fascişti, hitlerişti, liberali sau ţărănişti, să nu fi avut dosar penal După 1990 avurăm deputaţi, senatori, primari, oameni de afaceri ţigani, evrei, maghiari, turci, bulgari, saşi, sârbi, atei sau ortocreştini, catolici şi (neo)protestanţi (jumătate din parlamentarii actuali sunt (neo)protestanţi de toate etniile) Faţă de minorităţile conlocuitoare etnice-religioase mentalul colectiv românesc a adoptat – sub masca hâtroşeniei ironice – o conduită de îngăduinţă greu de priceput pentru ideologii anti Conflictele spontane locale semnificativ arareori au fost provocate de români; dacă-i gospodar şi cinstit orice megieş se poate urca în căruţa Puterii Este dovedit de istorie că de un singur lucru minoritarul nu are voie să se atingă: de credinţa ortocreştină; indiferent de ce lege o fi el, numai să nu ne încalece Veţi constata în deceniile următoare cum, de ce şi când se vor supăra românii Că-i Preşedintele de alt neam, că-i primul ministru de altă credinţă, că-i primarele că-i deputatul sau poliţistul sau medicul sau judecătorul, să le fie de bine, da dacă-i 283 GHEORGHE MIHAI / IEROM NEOFIT gospodar şi cinstit, dacă nu osteneşte să servească harnic adevărul, dreptatea, atunci restul nu contează Aceştia sunt românii, numai să nu le ajungă cuţitul la os Contrariul l-a precizat Coşbuc: „ciocoi pribeag adus de vânt, de ai cu iadul legământ, Hristos să fii, nu vei scăpa nici în mormânt” A fi anticiocoi nu are legătură cu etnia, cu neamul, cu rasa ş a Cele mai multe din informaţiile materialului de faţă le ştiu de cel puţin două decenii din presa comună şi din aceea ştiinţifică, din cărţi publicate la noi şi în străinătate, pe care le-am parcurs, laolaltă cu altele, de drept, istorie, filosofie, sociologie, cum lesne se poate constata din bibliografia cărţilor şi articolelor mele Presupun că numeroşi alţi intelectuali le posedă În toate regimurile – dictatoriale, autoritare, democratice de varia tipuri – au existat autori oneşti care au ridicat preşul de peste gunoi, riscându-şi statutul social, numeroşi chiar viaţa nu pentru adevărul lor, ci pentru adevăr; cred că nu politicile sunt otră- vurile spiritului, ci ideologiile care dirijează manipulator mase, naţiuni, popoare, varia categorii sociale către ceva ce doar, aparent, doar venerabilii de hic et nunc au cunoştinţă Ceea ce mă uimeşte, ca specialist în manipulare, este inconştienţa demer- sului istoric izvorât din inconştienta teză pe deplin prostească, sigur, că omul e propriu-şi soare, imprecis despre care om fiind vorba Dac-aş fi venerabil, dar nu-s, aş explica istoria, dar cine s-o asculte?, cocoşul lui Chantecler? Pe ruinurile imperiilor se ridică alte imperii, mai devreme sau mai târziu, dar toate imperiile, inclusiv cele ale venerabililor, cred că-s eterne, dar nu-s Ceea ce ştiu, cu probe, e că aici, în cotlonul nostru, naţiunea nu va pieri, dacă e naţiune, nu adunătură de triburi şi vinituri, în numele abscons al multiculturalismului şi pluriculturilor; aşa-i că-s anti? Nu-s anti, ci judicativ Perverşii ideologi confundă intenţionat Adevărul cu adevărul lor Sfânta Treime – Tatăl, Fiul şi Sfântul Duh – există „mai înainte de toţi vecii”, nu are naţionalitate, nu are prispartiuri, nici prisetnii, nici prissex sau prisbogăţii, toate neamurile sunt iubite de ea în egală măsură Dumnezeu nu binecuvântează pe unii prioritar faţă de alţii, el nu se relevă mai degrabă unora, decât altora, nu aşează într-o ordine de preferinţă 284 Consens şi disens a Iubirii Lui Hristos-Fiul a călcat moartea cu moartea pentru toţi, proorocii, profeţii, apostolii, Sfinţii Părinţi, martirii sunt toţi întru Hristosul Treimic, Fiul lui Dumnezeu, mai înainte de toţi vecii, deci nu are a fi pentru cutare sau cutare etnie sau limbă sau cultură sau rasă căci, încă odată, el este mai înainte de toţi vecii al tuturora Recunoaşterea Sfintei Treimi revine putinţei şi voinţei fiecărui ins, fiecărui neam şi revendicarea cuiva că ar avea întâietate în faţa EI ţine de trufie şi de prostie Ordinea revelaţiei, a acordării harului, a obţinerii sfinţeniei nu ţine de ordinea omenească; românii sunt creştini nu pentru că a voit-o Andrei, bărbat de cutare vârstă, de cutare etnie, de cutare cultură, ci pentru că l-a hărăzit Treimea cea de o fiinţă, sfinţenia sa de la tainica hărăzire provine De ce aşa şi nu altfel, de ce atunci şi nu acum, de ce acolo şi nu dincolo, e taina Sfintei Treimi, şi nici o cercetare ştiinţifică, nici o interpretare teologică nu ni le va lămuri Românii nu au a mulţumi decât lui Dumnezeu, Sfintei Treimi pentru binecuvântarea primită Ce făcutără neamurile, etniile, conducătorii lor în două mii de ani, cu bune şi cu rele, răspund în faţa Domnului, a Sfintei Treimi, a Crucii, nu dăm noi note, verdicte, nu avem cui în ordine umană să fim recunos- cători, să aducem osanele, să ne prosternăm dacă suntem ortocredincioşi cu adevărat a ceea ce există „mai înainte de toţi vecii”, dacă se înţelege asta Dacă nu, se poate pupa ideologic orice istorie se voieşte N : Să ne întoarcem aşadar cu faţa spre Adevăr, să ne aşezăm întru Adevăr, să mărturisim Adevărul, întrupându-L în toate cele ale vieţii noastre Adevărul ca Treime de Persoane, Adevărul ca Viaţă şi Cale, Adevărul descoperit prin şi în Persoană, Adevărul deschis deplin în Chip Iconic Euharistic Şi când vorbim de iconic vorbim şi de asemănare şi de un chip al asemănării, de o reflectare a chipului în asemănare, de o anumită legătură-relaţie, motivată de asemănare De o reflectare a Chipului Treimii în întreaga Sa creaţie, de pildă, s-a mai vorbit, s-a mai scris E de ajuns să se răsfoiască primul volum de Teologie Dogmatică Ortodoxă al Marelui Teolog, fiindcă se va găsi uşor referinţa că întreaga creaţie este reflex întreit al Treimii, întrucât este chiar un subcapitol cu această menţiune în titlu 285 GHEORGHE MIHAI / IEROM NEOFIT De fapt, caracterul fundamental iconic al creaţiei ţine de pecetluirea ca însemn al înrudirii veşnice şi de cheia unirii- legăturii veşnice, neconfundate cu Prototipul-Chipul, cu Originea-Pecetea Acest proces mistic de îndumnezeire a omului, propriu-zis îndumnezeire a întregii creaţii (om, natură, îngeri), specific creştinismului ortodox, ce, din ce în ce mai mult, atrage atenţia şi altor căutători de spiritualitate, ce nu au cunoscut până acum mistica creştin-ortodoxă, îşi are o mai limpede înţelegere a specificului său şi prin această perspectivă iconică ce descoperă înrudirea de fond, asemănarea originară fundamentală între Chipul (-model) al Creatorului şi transpunerea acestui model în asemănarea (-chipul) de creaţie Îndumnezeirea îşi are astfel suportul, dinamica şi finalitatea în această înrudire de chip, originară, care permite o unire deplin neamestecată, neconfun- dată, o conlocuire-împărtăşire între Chipul-model/Creatorul şi asemănarea-chipul de transpunere a Sa ca model într-o altă realitate, fiinţialitate-substanţă de creaţie Îndumnezeirea în acest sens nu poate fi niciodată înţeleasă ca o contopire, ca o fuziune, ca o identificare între Dumnezeu şi creatură, precum ar lăsa să se înţeleagă că ar fi posibil, unele mistici necreştine orientale sau chiar şi unii mistici (creştini) apuseni Iconicul apare astfel drept calea unirii şi distincţiei, a înrudirii celor deosebite Aşadar, iconicul oferă calea posibilităţii realizării unirii depline dar, totodată, şi a prezervării distincţiilor, ireductibile în participarea lor la o identitate, înţeleasă fie ca terţă realitate, rezultat al contopirii, fuzionării, fie de factura unui joc substitutiv, de genul „eu sunt tu şi tu eşti eu” Iconicul se pre- zintă, se desfăşoară, prin urmare, în aceşti parametri de legătură- înrudire, ca asociere prin asemănarea, prezumată ab initio, şi prezervată veşnic într-un participativ euharistic, comunicativ- comuniant În acest fel, îndumnezeirea omului se desfăşoară întru chipul asemănării, în temeiul înrudirii originare care face posibilă conlocuirea, împărtăşirea-amprentarea reciprocă, în temeiul acestei potriviri-pecetluiri a priori Îndumnezeirea este astfel o întâlnire, o dinamică euharistică, de întrupare-transfigurare între chip şi asemănare, este o umplere a asemănării de chip, dar şi o 286 Consens şi disens revărsare de asemănare în chip Îndumnezeirea, care este şi o „întrupare” a Creatorului în creaţia Sa, dar este şi o „întrupare” a creaţiei întru Creatorul Său, are o evidentă desfăşurare, este şi un proces ce îl descoperă pe Dumnezeu, prezenţa Sa, în viaţa curentă, îl pogoară în împrejurările concrete, îl arată dimpreună activ şi lucrător cu omul în parcursul său istoric Îndumnezeirea în profundul său caracter iconic este astfel o aşezare-mişcare întru iconare, ceea ce înseamnă o mărturie sinergică a Adevă- rului, de către Adevărul Însuşi şi de către asemănările Sale ce îl/ în care se Întrupează, descoperindu-se plinitor în chipul unirii întru Icoana aceluiaşi Trup Euharistic În atare perspectivă, nu mai este un ceva anti-ceva, nu mai este o ruptură, o „prăpastie de netrecut”, nu mai este o contra- rietate între transcendent şi imanent, între veşnicie şi timp etc Transcendentul se leagă, se întrepătrunde fără amestecare cu imanentul, care cuprinde necuprins Transcendentul Veşnicia se coboară, umplând timpul şi timpul urcă, se acumulează înveş- nicit, rotund înscris în Veşnicie Se poate înţelege astfel sensul profund mistic al afirmaţiei Marelui Teolog că Ortodoxia nu e detaşată de faptele şi condiţiile naturale ale omului, că ea nu este numai mers la biserică, că nu este numai cărturărie universalistă şi nici sistem de sfere cristaline plutind pe deasupra valurilor vieţii, neatins de ele şi neintervenind în ele, ci este forţă implicată în totalitatea faptelor şi situaţiilor omeneşti, nu mântuind pe om întrucât îl scoate din ele, ci întrucât omul lucrează, este prezent în toate aceste făptuiri şi situaţii, reale, contextuale, după duhul ei, anume al Ortodoxiei În acest fel, Adevărul se pogoară, se manifestă, se întrupează mântuitor, plinitor în făptuirea recla- mată, determinată de locul şi timpul în care vieţuim, de context şi împrejurări, şi în raport de chipul personal unic al fiecăruia din cei ce îl asumă faptic, mărturisitor Făptuirea aceasta este una ce se leagă de mărturisirea credinţei, de o co-prezenţă Nu mai este deci, o oarecare făptuire, fără credinţă şi/sau împotriva credinţei, ci este una care implică o legătură şi o manifestare a lui Dumnezeu prin credinţa făptuitoare a persoanei Este o dimpreună lucrare făptuitoare a omului-persoană cu Dumnezeu- Persoană, aici şi acum Este un act sinergic Este în fapt o prezenţă sfinţitoare 287 GHEORGHE MIHAI / IEROM NEOFIT Iconarea, îndumnezeirea nu este de bună seamă în dinamica ei la aceeaşi măsură şi nici identică în fiecare din cei ce au fost, sunt ori vor fi, şi, din această perspectivă a identităţii unice a chipului fiecărei persoane, a implicării sale relaţionale şi a dina- micii inter-personale, nu este nici numai un locaş al Împărăţiei Adevărului, ci mai multe, după asemănarea icoanei unice a fiecăruia O floare de recunoştinţă şi cinstire plină se cuvine închinată tuturor celor din neam care s-au arătat a fi personalităţi concrescute în chipul mărturisitor al îndumnezeirii, părinţi şi fraţi ai noştri, icoane/iconări ale dreptmăritorilor creştini Înţelepciunea va fi fost găsită desigur de către toţi fiii Săi De unii din preaplin! O înţelepciune a omului care nu se substrage Adevărului, ci îl întrupează arătat în tot şi în toate, îl descoperă îndumnezeitor-întruchipat în fiecare Gest iconic G M : Da, se pare că devenim tot mai înţelepţi, ca de pildă eu Par foarte, dacă înţelepciunea începe cu pensia de la vârsta hotărâtă legal şi democratic că de când începe Unii sunt înţelepţi, adică pensionari, de la o vreme, alţii de la altă vreme, funcţie de legiuirea vremurilor Un văr de-al meu e înţelept, soră-mea e foarte-foarte-foarte înţeleaptă, pe când eu sunt, cred, doar foarte înţelept, spre deosebire de un nepot, proaspăt ieşit din Parlament, care e în stadiul de înţelept Cu trecerea vremii, dacă mai apucă şi nu-i descoperit cu niscaiva afaceri necurate de pe vremuri hăt, apuse, pe când nu era de nici un fel, de către cine trebuie, va deveni foarte înţelept şi, de ce nu?, foarte-foarte înţelept Dacă mă gândesc bine, ceea ce nu-mi stă în caracter, unii sunt culmi ale înţelepciunii, dar după moartea survenită într-un fel sau altul, spre regretul public al generaţiilor încă neînţelepţite, cu condiţia să nu li se găsească în viaţa de dinaintea înţelepciunii săvârşirea unor acte incorect înţelepte Uneori calitatea de înţelept se acordă de către cei absoluţi înţelepţi, pereni şi veşnici deasupra oricărei cârteli vulgare, dar asta-i altă discuţie în care nu mă bag, frică fiindu-mi de trecutul jalnic în care oi fi săvârşit acte incorect înţelepte Mă bântuie chestia asta cu en avant Un înţelept numit chiar cel mai înţelept zicea că viaţa înaintează către moarte, orice viaţă 288 Consens şi disens – de la nucleotide la trilobiţi, de la aceştia la tot felul de homo, inclusiv la homo, de la cetele de demult la felurite societăţi, aş îndrăzni să avansez ipoteza că şi democraţia viază până moare, dar nu ştiu dacă ipoteza mea e corect înţeleaptă Pe scurt, orice finitudine sfârşeşte prin a muri, nu contează cum, asta-i amănunt în care înţelepţii nu se-ncurcă Ştiu dintr-o carte a unui înţelept că înţelepciunea-i o virtute sine qua non, urmând că de aceea specia e numită de homo sapiens, doar că actele, conduitele fiecăruia depind de cunoaşterea şi recunoaşterea acestei virtuţi Ş-apoi, fiind sine qua non, cum reuşim noi, indivizii, să turnăm neînţelept apă în vin, să încălcăm zilnic cele zece porunci ale înţelepciunii universale care sintetizează virtutea înţelepciunii purtată prin definiţie? Scuza „oameni suntem” e falsă scuză, căci oricât am fi de diferiţi, suntem sapiens; ca să parafrazez un mare înţelept, fiecare se naşte sapient şi pornirile, toate pornirile antisapienţiale ar trebui să nu existe – ura, violenţa, perversiunea, minciuna, trădarea şi câte altele – blocate de zidul genetic al înţelepciunii, bizuită pe raţiune, neidentică cu ea Dar aşa cum bem apă de sete fără s-o studiem, fără ştiinţa structurii ei de haş doi o, la fel am fi înţelepţi fără un studiu prealabil sau special al ei Moş Petrache Bacalu, ţăran analfabet de pe malul Prutului, e înţelept când îmi replică „Ei, nepoate, numai domnii sunt înţelepţi”, „da părintele Gogoaşă e înţelept?” îl ispitesc, moşul se gândeşte oleacă şi răspunde „În faţa altarului, da, în rest e om ca toţi oamenii”, „Bine, bine, insist, da savanţii susţin că orice om e înţelept”, „Nu mai spune prostii din prostiile altora”, mă repezi analfabetul de moş Petrache Poate mă abat, Părinte Neofit, deşi nu cred că prea mult şi nici fără rost de la rostul meu, pe care îl rostesc negrăbit să nu cumva să calc în străchini sau, mai grav, pe mirişte Între fenomenul Erasmus şi efectul Nostradamus relaţia e îndeajuns de profund şi cu rezultate într-atâta de surprinzătoare politico- juridico-morale încât mă miră că prea puţini academicieni o tratează Neîndoielnic, am parcurs cu osârdie şi băgare la minte studiile despre numitul fenomen Erasmus, de la Erasmus însuşi până la Vasile Pavelcu, la fel studii despre efectul Nostradamus, incomparabil mai abundente, dată fiind prestaţia ştiinţifică a 289 GHEORGHE MIHAI / IEROM NEOFIT acestuia din urmă faţă cu a primului; fenomenul Erasmus e binecunoscut sub numele de „fenomenul prostiei” şi nu al celui care l-a descris, Erasmus, pe când în cazul efectului Nostradamus e arhicunoscut numele Nostradamus şi aproape deloc cel al efectului ce-l desemnează Spre deosebire de olandezul Erasmus, cărturar de largă cultură, cunoscut posterităţii europene prin broşura de ironii despre prostie, francezul Nostradamus a fost medic, la nivelul medicinei vremii sale (a murit la 1566), dar şi poet-vraci- prezicător, itinerant prin occidentul doldora de superstiţii şi bâlbâieli religioase „Fenomenul Erasmus” e familiar psiholo- gilor, sociologilor şi psihiatrilor alfabetizaţi în domeniile lor, deşi prostia e la fel de întinsă azi, cât şi ciumele roşii, negre, portocalii, verzulii sau curcubeistice Efectul Nostradamus e tratat în cercu- rile elitelor – profeţi, prezicători, clarvăzători plus fanii şi disci- polii lor fanatici – îndeosebi cu privire la Apocalipsă şi, legat de aceasta, cu privire la suflet, la viaţă şi moarte, cu privire la îngeri şi demoni Între Apocalipsa din Evanghelia ioaniană şi absurdi- tăţile publicate în minunatul secol progresist al XX-lea d H , nu-i altă legătură decât fascinaţia numelui, ca în miturile useiste transpuse la radio şi TV Ca şi în alte cazuri notorii, „toată lumea”, adică ateii, sociopaţii, psihopaţii, arghiropaţii, obsedaţii de „Soare, stai!”, bâjbâitorii în ape tulburi, sferto şi centodocţi, e în mare căutare de preziceri, profeţii, clarviziuni, la mare preţ stând catrenele obscure ale unui aventurier despre care s-a scris mai mult decât despre Brâncuşi şi Ion Barbu la un loc Înţeleg, oamenii şi-au pierdut reperele, pur şi simplu nu-s capabili să răspundă clar şi distinct la elementara întrebare „Pentru ce?” Şi atunci ori îşi pun ochelari de cal, ori îşi bagă în nisip capul, ori zbiară năsăbuiţi „Soare, stai!” Nici o mie, un milion de Erasmus nu-i ajută, înşiraţi unul în spatele celuilalt ca într-o celebră pictură renascentistă Dacă într-o Atenă democrată, cu 50 000 de locuitori ai ei, cel mai bun dintre cetăţeni a fost condamnat la moarte potrivnic legilor divine şi sublunare, atunci ce putem aştepta să aleagă secularizaţii noştri bezmetici între Erasmus şi Nostradamus? Ca să alegi îţi trebuie cunoştinţa luminoasă a alegerii, criterii ale alegerii, credinţa în alegere 290 Consens şi disens N : Cum o fi să fie o alegere între Erasmus şi Nostradamus nu prea ştiu, nici de ce aşa, nici de ce altfel, fiindcă nu prea îi cunosc, decât prea puţin „în mare” şi, de bună seamă, şi mai, mult mai puţin, în amănunt, sau, ca să zic aşa, „în mic” Deci, nici în mare, nici în mic Recunosc însă că alăturarea, cel puţin a numelor lor, are o anume sonoritate a cărei rezonanţă stârneşte, nu râsul, şi nici, înclin să cred, vreo asociere cu Asterix şi Obelix, fictivele personaje, iniţial, de benzi desenate, ce se desfăşoară efervescent în aventuroase istorii comico-satirice Cât despre prostie ori proşti chiar nu am avut nicicând vreo preocupare specială, nici măcar generală Cred că prima dată am întâlnit sintagma homo stultus la Petre Ţuţea, şi mărturisesc că nici atunci, la începutul anilor ’90, nu i-am surprins prea bine sensul, de ar fi fost el opozabil întru totul lui homo sapiens Nici prostia nu ştiu a se opune inteligenţei De ce ar face-o şi în ce fel i-ar sta în putinţă? Că o identifică, că o recunoaşte, pe dumneaei, pe inteligenţă? Mai degrabă nu Poate de aceea i se poate contrapune fără să vrea, sau poate crezând că oferă o dovadă de inteligenţă, adică de suficienţă, întrucât nu-şi încape în piele În fine, nu a fost pentru mine o temă, ca să nu zic un fenomen, acesta al prostiei, care să mă atragă, şi nu din pricinile elevate ale unei inteligenţe eterate, imponderabile, detaşată de realitatea de po-veste, la tot pasul palpabilă, se vaită unii, a „glodului de sare” Pur şi simplu nu m-a provocat, nu m-a inspirat Semn, poate, de superficialitate Apoi, dacă stau bine şi mă gândesc nici nu prea folosesc termenul prost, întrucât, după caz, folosesc – scuze! – apelativul „bou” sau „mare bou”, atunci când, într-un fel sau altul, de la o scară la alta, pe ici pe colo, aş avea de-a face cu „fenomenul” Ceea ce inevitabil mă obligă implicit să accept premiza că fenomenul calificat astfel există, totuşi Ce treabă are boul, că ar avea vreuna cu „fenomenul”, nu ştiu a dezvolta cum că, aici Boul aduce probabil cu sine o potrivită greutate, o consistentă, carnală densitate, şi prestanţa unui statut conturat, de emblemă, de efigie E ca un timbru, chiar nelipit pe scrisoare Dar „boul” e şi cel ce poartă poate cu/în sine şi nevinovăţia cărătorului, aceluia care nu ştie ce cară şi la ce fu şi e înjugat, şi nici de către cine Aş zice şi că desemnarea drept bou pare puţin mai 291 GHEORGHE MIHAI / IEROM NEOFIT nevinovată, mai puţin jignitoare decât calificarea drept prost, ceva mai înjositoare, mai şfichiuitoare parcă Este adevărat că unii se alintară că e mai fascinantă prostia, fiindcă e făr’ de limite, în raport de inteligenţă, care pasămite ar avea limite, pe care şi le-ar şti şi însuşi Nu este însă acesta un culoar analitic şi de reflecţie pe care să intru Mi se pare că exprimă o abordare care ţine de un joc al inteligenţei ce face caz de ea însăşi Adică, reflectă un tip de inteligenţă care se alintă pe sine, făcând pe „deşteapta” pe seama ei, a prostiei Antropologic cred că e ceva mai complexă chestiunea inteligenţei şi prostiei, cel puţin dacă ne aşezăm într-o perspectivă iconică a omului, descoperit ca „chip şi asemănare” a lui Dumnezeu, şi, desigur dacă este avută în vedere o ţintă soteriologică La Dumnezeu, Grădina e ceva mai mare Aşa se spune N-am auzit pe careva să conteste Pe de altă parte, după catrene vizionare, ce ar încifra globular viitorul în învălurite imagini nu m-aş încumeta a mă orienta, nici a pierde timp în a le cerceta ori în a le decripta, nici în ele însele, nici în reflectările împlinirilor lor în realitatea curentă, precum, de pildă, identificară unii, nu demult, căderea Turnurilor Gemene De ce nu mă orientez după profetice catrene? Nu ştiu Poate fiindcă mă interesează mai puţin viitorul şi mai mult Prezentul şi Prezenţa, căutând un chip de aşezare deplină în Veşnicul Astăzi În plus mi-a rămas în minte, citind un volum al isihastului de la Frăsinei, că într-o aşezare mistică autentică isihastă, e nevoie de înţelepciune, prudenţă, şi chiar delimitare faţă de chestiunea comunicărilor astrale, a profetis- melor, a clar-audiţiilor, a viziunilor şi incursiunilor imaginale, a efectelor odorante, a exaltărilor energetiste subtile etc , ce exprimă mai degrabă un simptom de deturnare, un semn de ieşire pe mirişte, adică de pe Cale Pe scurt zis, trebuie zis şi iarăşi zis: să nu se confunde mistica cu misticismele şi nici mistica isihastă creştină cu misticismul necreştin chiar dacă se îmbracă la arătare cu o haină creştină, părelnic creştină Provocatoare însă îmi pare, nu mă ascund în a nu o spune, situarea alegerii întru cunoştinţă luminoasă, criterii şi credinţă, la care vă referiţi Adică, ceea ce este, nu alegerea formală, ci alegerea situată, proprie subiectului real, care nu este în afara 292 Consens şi disens unei aşezări în orizontul deixis-ului, subîntins în structura cadrului său nu doar de coordonate personale, inter-personale, temporale, spaţiale, iconico-discursive, ci şi de influenţe, con- fluenţe, interferenţe metafizico-teologico-mistice În acest chip, alegerea este una nu strict formală, operantă într-un spaţiu vid, ci una aflată sub incidenţa multiplelor, polimorfelor înrâuriri Fundamentală devine astfel acea de sine descoperire, după caracterul său originar, iconic, autentic, a chipului subiectului precizat, implicat, afirmat în alegerile sale Apropo de alegere, am aflat că Erasmus într-o lucrare a sa despre „liberul arbitru” ar fi criticat poziţia lui Luther în raport de înţelegerea implicării libertăţii în deciziile omului, mai precis absenţa libertăţii din sfera deciziilor, din pricina, probabil, a înţelegerii Căderii omului şi a consecinţelor acesteia De partea sa, Erasmus nu a criticat numai superstiţiile şi ignoranţa, ci şi autorităţile ecleziastice, şi a clamat, se spune, necesitatea „libertăţii spirituale” Însă, nu a fost ocolit de învinuirea de protestantism din partea Vaticanului, fapt pentru care, în timpul Contrareformei, ca urmare a Conciliului de la Trent, cărţile sale au fost trecute în indexul cărţilor interzise, tocmai din această pricină Nu întâmplător şi nu fără noimă totuşi, Erasmus este considerat un precursor al umanismului, al unui umanism ce nu doar, uşor uşor, iese de sub incidenţa asemuirii cu modelul divino-uman şi din participarea la acesta, ci unul care ajunge să se dezvolte autonom, în răspărul acestui model În acest sens, se pot vedea roadele „alegerii” lui Erasmus, ale necesităţii „libertăţii spirituale” şi ale „criticii superstiţiilor şi ignoranţei” Altfel zis, „critica superstiţiei şi a ignoranţei” este de lecturat în contextul vieţuirii sale, ne-desprinsă deci de Erasmus însuşi, de intenţia, finalitatea şi consecinţele demersului său La fel ar fi de lecturat şi „libertatea spirituală”, adică vizavi de înţelegerea ei la Erasmus, sau faţă de ce a putut înţelege, provoca şi transmite Erasmus prin ea, prin „libertatea spirituală” Se vede însă că punerea cărţilor sale în sec XVI la indexul cărţilor interzise nu a condus la stăvilirea, de pildă, nici a protestantismului, nici a umanismului, care şi-au urmat cursul cu ramificaţiile, fragmentările şi direcţiile proprii de multiplicare, de perpetuare 293 GHEORGHE MIHAI / IEROM NEOFIT De aceea, înţeleg că atunci când aţi vorbit de credinţă în alegere aţi deschis de fapt alegerea înrâuririlor credinţei, adică întâlnirilor omului cu Dumnezeu, cu Dumnezeu-Omul, demers care situează alegerea întru credinţă şi aşează credinţa întru alegere, şi face ca subiectul alegător să rămână întru adevăr pe Cale prin alegere În acest fel şi cunoştinţa luminoasă asociată alegerii îşi are un sens revelat după cel al „Luminii care luminează în întuneric” Acea Lumină pe care întunericul nu o a cuprins-o Criteriile nu pot fi astfel înstrăinate de un crez şi de mărturisirea lui, nu pot fi rupte de crezul asumat ca o cunoştinţă luminoasă şi ca o încredinţare a Alegerii mărturisirii Adevărului, nu singuri, ci dimpreună cu El Să rămânem aşadar aleşi, alegând a fi pe Cale E alegerea fundamentală! G M : Aşa şi este Mi se pare, părinte Neofit, abominabil, întru- totul descalificant, de o trufie demnă de aroganţa ignorantă a unei autoinstanţe covârşită sub negurile unor vremuri iraţionale, ca un ins ori un grup de inşi din secolul XXI european după Hristos să dea verdicte ca şi cum ar fi instanţe supreme, Marea Putere, Ultima Thule în materie de Adevăr şi Just Mi se face greaţă, de câteva zile mi se face greaţă, realmente să aflu că în Europa cultă şi civilizată actuală bântuie stafiile prostiei, singură dându-şi calitatea de judecător-procuror într-un domeniu în care nu are nici o calitate, prilej de a apăra puritatea adevărurilor care, altfel, se apără singure Concluziile inchizitoriale cu privire la opera lui Ilie Bădescu sunt de o stupiditate nemărginită, de o inactualitate gogomană nici ca punct, nici ca vedere şi m-am simţit jignit, umilit, murdărit cu noroiul trufiei unor oameni care se socotesc Dumnezeu sau gura sacră prin care rosteşte El Ce a făcut Ilie Bădescu? A lucrat decenii la o operă filosofică, publicată de altfel, în edituri centrale respectabile Ele, editurile nu s-au gândit că Ilie subminează cu filosofia sa ştiinţa, dimpreună cu teologia De fapt, nu ştiinţa, ci resorturile ateiste, adică profund lipsite de cugetare, uscate de spirit, năclăite în sudoarea căutărilor sterile; căci una e să proclami adevăr absolut teorema lui Pitagora, ceea ce e contradicţie în termeni, şi alta să proclami adevăr absolut teorema lui Riemann ca şi cum cele 294 Consens şi disens două opţiuni ar ţine de axiologie Bădescu nu apără religia, în general, aceea creştin ortodoxă, în particular, care n-au nevoie câtuşi de puţin de apărarea lui sau a oricărui altcineva, el apără spiritul uman aflat sub cupola Spiritului „mai înainte de toţi vecii”, care iese din revendicările oricărei epistemologii Fiinţa umană îmi evocă, de câte ori mi-o amintesc, delicata observaţie a lui Malherbe „Şi roză, ea trăieşte cât trăiesc rozele – doar o dimineaţă” Da, mi-ar replica Pascal, dar e o roză gânditoare! Şi? La ce-i foloseşte gândirea rozei, faţă cu Veşnicia? Biata roză sau mai degrabă, biata muscă! Sunt om de cultură cel puţin de aceeaşi statură ca inşii instanţei care l-a înfierat pe Ilie Bădescu şi din această perspec- tivă mărturisescu-ţi, părinte, că posed mai multe cunoştinţe ştiinţifice decât acei inşi, mai multă teologie talmudistă şi creştină decât acei inşi În plus, le contest orice calitate de judecători în te- meiul că n-au studiat măcar zece pagini din Noologia bădesciană Dacă se pot face apropieri între înţelesurile moisiene şi cele heisenbergiene, între zicerile psalmistului şi darwinism? Dar cine sunt eu să proclam că da ori ba? Sunt investit ca gardian al Romei unui spirit? Mereu revenim la disputa cretinoidă cu privire la opoziţia radicală între logosul teofan şi enunţurile modale apodictice? Filosofia, aceea adevărată, nu are rostul să salveze omenirea de miasmele puţăcioase ale raţiunii formale arogantă că şi-ar fi suficientă sieşi, ştiinţa, aceea adevărată, nu-şi asumă să indice imperativ „Iată Adevărul!”, teologia (nu religia) îşi are logica internă în consensul nondescriptiv (von Wright), dar toate trei sunt pândite de aproape de ispita ideologiei, în care cad iară şi iarăşi tot felul de inchizitori, mici de spirit, mari de patimi, inimi bătrâne, urâte Totuşi, conflictul doctrinar între ceea ce se numesc „teoriile” creaţioniste şi „teoriile” evoluţioniste n-a izbucnit prin debutul sec XIX, cu Lamarque, Saint Hillaire şi Lyell, pe de o parte, pe de altă parte, cu Davis, Meyer şi urmaşii lui Linne, răbufnind în plan filosofic şi extinzându-se în istorie, sociologie şi antropo- logie Ele, aceste „teorii” sunt lesne identificabile în scrierile euro- afro-asiatice încă din mileniul III î e n Afirmaţia mea e într-atâta de banală că orice licenţiat uşor o poate dovedi mintenaş cheltuind o fleandură de răgaz 295 GHEORGHE MIHAI / IEROM NEOFIT Ar fi notă de ironie uşor dispreţuitoare să pretind mai degrabă descendenţa mea adamică decât a nu ştiu cărui lemurian Într-un binecunoscut tratat de istorie, de la sfârşitul secolului XIX Maspero se ex-pune creaţionist, ex-punere pe care Xenopol o evită prin ignorare Adevărul e că nu-mi dau seama cât de teorii sunt „teoriile” ambelor tabere, iar dintre aceste cât de ştiinţifice ar fi; nu cunosc un model teoretic care să fi unificat cele patru forţe ale universului fizic, cu atâta mai puţin un model teoretic ştiinţific care să fi unificat ştiinţele naturii, cele sociale şi cele ale spiritului Prin urmare, teoriile ştiinţifice din Psihologie nu primesc acelaşi tratament ca acelea din Etnologie, din Meteo- rologie, din Fizica subcuantică, din Aritmetică, din Vulcanologie, din Teologie, din Ontologie, din Logică, nici acestea între ele (E adevărat, un binecunoscut fizician român, pedagog de şcoală nouă, a asertat auditoriului format din olimpicii români în mate- matică, foarte serios, că matematica e baza ştiinţei E recoman- dabil ca un fizician contemporan de talia celui evocat să nu deruteze tânăra generaţie cu asemenea aserţiuni false; nu, nici metodologic, nici axiomatic matematica nu e baza ştiinţei, a nici unei ştiinţe) Da, peştele de la cap se-mpute, grăieşte o zicală cvasiuniversală Or, faptul că peştele se împute de la cap e fenomen constatat şi de creaţionişti şi de evoluţionişti, fără tăgadă Întrucât în cap se află creierul, înseamnă că peştele se împute de la creier; pe cale de consecinţă, în secunda doi, concluzionăm peştele se împute de la psihismul său, dat fiind că sediul psihismului e în creier Conştiinţa e componenta de bază, pilonul central al psihismului, gândirea e componenta esenţială a conştiinţei, deci peştele de la gândire se împute Concluzionăm logic un peşte împuţit începe a se împuţi de la ideile împuţite care populează gândirea împuţită Deci, „bate şeaua să priceapă iapa”, zice mustăcind bătrânul român pe care „de nu-l ai, săracă ţi-i bătătura”, deşi îmi bat gura degeaba, „cu prostu să nu te pui, vai de mămăliga lui!”, off, „dacă tinerii ar şti, iar bătrânii ar putea ” Între noi fie vorba, sunt adevăruri elementare incontestabile de toată lumea care nu le contestă – zarzavagii, pieţari, tarabagii, mahalagii, centodocţi în ale ştiinţei, teoriei, culturii – ca de o pildă zicala cu peştele 296 Consens şi disens N : Da se împute dacă e să se împută Nu tot peştele se împute, însă De pildă, IHTIS Este cunoscut şi adeverit! Ceea ce e dătător de speranţă, pentru cei ce, desigur, îşi păstrează credinţa, o sporesc, o mărturisesc E nevoie, evident, de credinţă, de puterea ei, de mărturisirea ei, a nemuririi iubirii şi înveşnicirii ei Nu vreau să devin apocaliptic şi alarmist, dar asta-i situaţia, anume cea dată de realitatea asta în care vieţuim Adica cea pe care o vedem şi auzim, nefiind noi printre aceia care „ochi au şi nu vor vedea, urechi au şi nu vor auzi” Nu mai dezvolt de ce o vedem şi o auzim, iar alţii nu E de ajuns că ştim, care ştim, chiar şi că ştim şi că nu ştim De ce ştim? E o întrebare Apoi, nu încape îndoială că sunt confecţionate, instituite şi activate tot felul de instituţii-instanţe infra-/supra-statale/ comunitare/individuale care sunt încărcate, umflate, propagan- distic de regulă, de competenţe, de autoritate şi legitimitate De către cine, nu mă întrebaţi De cineva, sigur Fiindcă apar, nu de flori de măr, ci cu un scop definit, chemate fiind să dea verdicte, recomandări, direcţii de urmat, în orice caz Cu alte cuvinte, şi de ştiţi şi de nu ştiţi, noi, adică ei/ele, vă spun, ne spun încotro e bine de păşit, drept, cinstit, imaculat, împotriva corupţiei Deci, „pas cu pas”, „drumul spre victorie”! Printre aceste organisme este şi GRECO, care, se spune, cuprinde state ce sunt, nu pentru (sic!), ci împotriva corupţiei Pardon, nu a corupţiei, ci a Corupţiei Trebuia majusculat! Paradoxal, această făptură aproape oraculară numită GRECO, nu zic că mărâie sau că se asmute, că sună prost, ci că se vrea îndrumător statelor care, zice-se, s-au unit în acest grup, în vederea unui scop, totuşi: îmbunătăţirea capacităţii de luptă împotriva corupţiei Deci, statele x, y, z etc au constatat, precum „alcoolicii anonimi”, că sunt corupte, şi-au manifestat intenţia de a lupta cu corupţia care le macină lăuntric corpul politico-social, dar neştiind în ce fel şi de unde să înceapă tratamentul, conform cărei strategii să se mişte spre biruinţă, că despre asta vorbim, au zis că oracolul-totem GRECO le va spune ce şi cum Cine ne garantează că acest totem, cu rol protector al populaţiei împotriva corupţiei, numit GRECO, nu are transferate, preluate, metabolizate în structura sa organică internă totemic-oraculară, 297 GHEORGHE MIHAI / IEROM NEOFIT măcar câteva procente din corupţia membrilor săi, cei care alcătuiesc magnetic acest organism Şi atunci? Nici GRECO nu poate fi un organism fără de un potenţial de corupţie într-nsul, că doar nu e făcut din „praf de stele”, ci, pe bune, oglindeşte, cum altfel decât democratic (reprezentativ şi/sau participativ, nu!?), procentul, diferenţiat probabil, de corupţie al statelor/ comunită- ţilor/ indivizilor Cine poate garanta cinstea GRECO, transpa- rentă în legătura şi coerenţa dintre intenţia, scopul şi mijloacele sale? Omul GRECO? Nu l-a văzut nimeni Dacă scopul GRECO este, de pildă, să submineze suveranitatea, autoritatea şi legimi- tatea statelor? În fond, corupţia e doar mită, imorală cumpărare- vânzare, venalitate? Nu poate fi (şi) o împuţire-coruptibilitate „de la cap”, ideologică intoxicare, alterare informaţională adică? Cum putem şti dacă GRECO nu uneşte, întreţese, chiar acea „parte” a statelor alterată-virusată, ideologic coruptă adică? Cine poate să ne spună, să ne spună Sau poate aceste instituţii (infra- /supra-) ar ţine de o schimbare de paradigmă, de nu ştiu ce fel, cum ar zice unii? O fi, dar să ştim şi noi Anume ce? Anume dacă, în fond, GRECO e implicat şi e promotor al „schimbării de paradigmă”, dincolo de ceea ce se spune că ar fi Care para- digmă? Asta care zice că statele ar putea fi, ori ar crede că ar putea fi şi suverane Nu mai sunt? Să nu vă supăraţi fiindcă îndrăznesc să alătur, în acest context, de pe un alt palier de instanţe (infra-/supra-) generoase în consultări-recomandări, şi Comisia de la Veneţia, organism al „democraţiei prin drept”, alcătuită, se spune, din „experţi independenţi” în „domeniul dreptului constituţional” Faptul că reuniunile plenare se petrec la Scuola Grande di San Giovanni Evangelista n-are nicio legătură Chestiunea e şi a raportului între democraţie şi drept, a limitării şi a structurării democraţiei prin Drept (care?), respectiv a „experţilor independenţi” care gestează forma Dreptului (care?), construindu-i un chip căreia democraţia i se aseamănă Democraţia nu mai este astfel „puterea poporului”, ci a „Dreptului” Care Drept? Cel care îl stabilesc în formă şi conţinut „experţii”, nu oricare, ci aceia „independenţi” Ce înseamnă că sunt independenţi? Indepen- denţi faţă de democraţie, independenţi faţă de popor şi puterea 298 Consens şi disens lui, independenţi faţă de Polis? Independenţi faţă de o ideologie sau alta? Neutri? Nu ştiu Dumnezeu ştie Problema e dacă un filtru juridic, desigur realizat de „experţi independenţi”, este potrivit şi în ce măsură unei alcătuiri politico-juridice, cum este Constituţia, statut politico-juridic pe care îl are, la noi, şi Curtea Constituţională Altfel zis, unei alcătuiri politico-juridice îi pui o sită juridică, de cernere doar juridică, care să orienteze-controleze componenta politică, care în fond reflectă dorinţa-voinţa, viziunea Polis-ului, care o fi ea Care este riscul ca această sită juridică să fie colorată ideologic? Poate să nu fie? Sigur, putem sta liniştiţi, e vorba de „experţi inde- pendenţi” care alcătuiesc această sită de „Drept” Desigur prin această sită, năvod, plasă ce-o fi ea, nu mai trece orice peşte Prin această sită juridică se ţinteşte trasarea, conturarea unei ordini comunitare, aşa cum o gândesc experţii „independenţi” Deci, nici o problemă, nici o grijă, dacă sunt implicaţi experţii, întrucât ei sunt tehnocraţi, sunt specialiştii înşişi! Ei ştiu ce au de făcut Noi nu! Despre semnele vremuirilor, despre „veacul funcţionarilor”, despre „transformarea dreptului public” şi „moartea dreptului public”, despre disoluţia „suveranităţii” statului şi transformarea lui într-o „cooperaţie de servicii publice”, într-o „feudă a serviciilor publice autonome” etc , a scris absolut admirabil în teza sa de doctorat N Steinhardt, acum aproape un secol Pe „experţii independenţi” probabil nu îi interesează această perspectivă, sunt mulţumiţi, măguliţi că au un veac al lor, al „experţilor” Că participă la o dizolvare a suveranităţii statelor nu contează întrucât acesta este astăzi „trendul” E vorba de o schimbare de paradigmă, doar Nu? Se înscriu în ea, fără rezerve, probabil Reprezintă, pentru ei, această paradigmă „noul”, „civilizaţia”, „progresul” N Steinhardt avea o altă perspectivă Mi-am permis să aduc în atenţie această perspectivă, minunată şi argumentată analiză a marelui cărturar, ulterior părinte monah la Rohia, ce reclamă întoarcerea la clasicism şi la tradiţia juridică pentru a putea privi în clar sursele acestor tendinţe, de diverse forme, care, printre altele, concură la dizolvarea statului Nu întâm- plător, volumul Dreptul în context şi/sau transformarea Dreptului i l-am dedicat părintelui Nicolae de la Rohia 299 GHEORGHE MIHAI / IEROM NEOFIT Ţin să spun, trebuie să spun, că m-a suprins neplăcut suficienţa cu care Filip Teodorescu, colonelul, ex-şef al contra- spionajului român, la emisiunea „Profesioniştii” a Eugeniei Vodă, declara sec nu doar că este ateu, ci o afirma într-un fel care lăsa să se subînţeleagă chiar un dispreţ faţă de cele ale credinţei şi spiritului religios, ca şi când ar fi acestea nişte scorniri, nişte invenţii, pentru oamenii creduli şi insuficient informaţi, iraţionali probabil, o prosteală Am remarcat această tristă poziţionare a lui F Teodorescu în „spiritul vremuirilor” ca „specialist în infor- maţii”, un soi de tehnocrat al informaţiilor, un profesionist care operează cu informaţii, concrete desigur, nu cu înrâuriri metafizice, transcendente, care, după d-lui, sunt pure speculaţii, nu realităţi, supra-informaţionale, chiar mai concrete, şi mai concrete decât informaţiile Apoi, la noi, se ştie, transcendentul coboară, se întrupează, înrâureşte viziunea, orientează perspec- tiva de aşezare într-o potrivită grilă de lectură a planului infor- maţiilor, descoperit, decantat întru Adevăr, adică Numai prin „culegătorie de informaţii” nu poţi ajunge să te mişti în sensul dăinuirii tale şi a neamului tău, ci rămâi periferic, nerealizat deplin ca om, chiar dacă ţi s-a părut că ai fi fost în vreun fel pe valul unui miez al „jocurilor de putere” vreodată Istoria te basculează, uneori subtil, prin schimbări de paradigmă, pe care nu le citeşti în profunzime dacă te limitezi la informaţii, nu îţi lărgeşti perspectiva şi nu îţi asumi viziunea care vine din lumina credinţei care trece dincolo de lumea aceasta, fără să o părăsească În fond, miza tainică a evenimentelor din istorie este una trans-istorică Dar este şi istorică: miza Întrupării Adevărului în Istorie de către cei ce îl mărturisesc Dar ce să-i faci dacă unii lucrători din „serviciile de informaţii” sunt dintre cei despre care s-a zis:”ochi au şi nu vor vedea, urechi au şi nu vor auzi” Ba chiar ajung să creadă că dacă accesezi informaţii deţii „controlul şi puterea” Iluzia e una fără precedent Chiar şi cei care lucrează şi se străduiesc asiduu pentru planul apocaliptic o să fie surprinşi că de fapt construiesc propriul eşafod cu care se vor surpa, exact când vor crede că au pus ultima cărămidă Cine poate să înţeleagă înţelege Şi aici nu e atât o chestiune de informaţie, cât 300 Consens şi disens de viziune a credinţei, a credinţei care este ochiul vederii, dincolo de vedere, prin Lumina lui Hristos Cine e Hristos? Sunt multe informaţii despre că n-ar fi existat ca personaj istoric, că a fost un simplu om, un iniţiat, un anume profet, sau că ar fi Fiul lui Dumnezeu, Dumnezeu-Omul Cum alege „ofiţerul de infor- maţii”? E probă eliminatorie Pe bune! De aceea cred că, mai mult ca oricând, trăim vremuri ale aprofundării credinţei şi ale mărturisirii deplinătăţii ei Să nu o facem? G M : Copilul scânci „Vleau în blăţică”, mama se aplecă şi-l luă în braţe „De ce?”, întreabă blând, „Mă dol picioluşele”, i se răspunse, „Şi de ce te dor picioruşele”, insistă, „Pentlu c-am mâncat plune”, „Nu burtica?”, „Nu, picioluşele” I-am depăşit grăbit pe cei doi, dar după câţiva paşi am întors capul amintindu-mi de scurta noastră discuţie despre inocenţă Dacă pruncul, normal, ar fi avut vreo zece anişori şi, pe motiv de mâncatul câtorva prune i-ar fi cerut mamei să-l poarte în braţe, ar mai fi putut primi calificativul de inocent? Este ea, inocenţa, o stare a sufletului sau o calitate a raţiunii? Daphnis şi Chloe, Paul şi Virginia, arhicunoscutele personaje, la vârsta când mugurii se prefac în fructe, erau inocente? În grădina Edenului, cum îi prezintă toţi maeştri renascentişti ai penelului, Adam şi Eva, singuri sub copacul cunoaşterii Binelui şi Răului, înainte de înfruptare, erau sau nu inocenţi? De ce mieii pictorilor creştini de până-n secolul XV simbolizează inocenţa? Şi, la urma-urmelor, ce-i aia „inocenţă”? „Nu-l bate, măi, strigă mama, copcilu nu ştie ce face!” Aaa, adică nu are încă cunoştinţa valorilor faptelor, nu îi e clar deocamdată scopul conform cărora le făptuieşte; pentru a avea această cunoştinţă axiologică (axio+logica) trebuie (este necesar) să-i fie semănată, îngrijită şi în suflet şi în minte, deopotrivă, până la maturizare de către cel (cei) care posedă această cunoştinţă Actul de semănare şi îngrijire poartă numele de educaţie, actantul se numeşte părinte, cadrul se numeşte familie, iar familia este în chip natural duală, bărbat şi femeie (NU mascul şi femelă); la români limba vorbită de copil este maternă, spaţiul lui axiologic se numeşte Patrie, iar buna 301 GHEORGHE MIHAI / IEROM NEOFIT cuviinţă, bunul simţ moral „buna creştere” se numeşte „cei şapte ani de acasă”, înţelegând prin asta că de la naşterea lui biologică copilul are o „acasă” (NU casă, nu „casa mea”, ci acasă, cum, pe măsură ce creşte descoperă acasa străzii, mahalalei, localităţii, Ţării) Inocenţa, se prezumă de la prima clipă de întocmire a fiinţei umane, adică biopsihosocială, în pântecele mamei; din acel moment, femela purtătoare devine femeie-mamă, masculul- bărbat-tată, într-o perfectă ordine triontică dincolo de comen- tariile oricărui cantonat în ubicuitate ideologică Pruncul îşi pierde inocenţa tocmai prin educaţia socializantă prin defel inocenţii lui părinţi în măsura, în ritmul şi amploarea în care cultivă NU sămânţa cea bună, ci aceea rea prin atitudini şi comportament Nu cred că în adolescenţă copilul se răzvrăteşte împotriva a ceea ce e cultivat bun în el, ci în ceea ce e cultivat neîndemănatic, molatic, contradictoriu, ezitant de către părinţi în „cei şapte ani de acasă”, după care, odată pierdută, inocenţa e amintire a unui rai pierdut mai grabnic, mai încet Unii, regretând-o amarnic, caută Calea (methodos) nu să se reîntoarcă la ea, lucru imposibil, ci să se dezbare de „relele apucături”, de pietrele, cum scria Esenin Alţii, cu oarece remuşcări, strigă precum un personaj shakespearian „Taci, inimă”; alţii, pur şi simplu, nu dau două parale pe inocenţă, înlănţuiţi cu razele fierbinţi ale raţiunii kantiene Să fim asemenea copiilor, arhe- tipuri ale inocenţei noi, cei care am pierdut-o prin ograda acasei noastre, odată cu simţămintele de mamă-tată, de familie, de patrie, de moşie, date pe nevrednicie, pe nici un merit apriori altul decât că s-ar putea să înţelegem, tare, tare greu Astfel ne ducem purtând povara a ceva irecuperabil decât pe singura Cale îndreptăţitoare 302 Consens şi disens Frângeri dintr-o Po-Veste neterminată – în loc de postfaţă – G M : A fost odată ca niciodată – bizar, cum adică? odată când? în care orânduire socială, în care epocă a acelei orânduiri? înainte sau după (Hristos? Mahomed? Bhudda? Împăratul Mo? Ab urbe condita? Era noastră, a cui? Înainte de a fi a noastră, a cui era? În cambrian? În Mezozoic?) ce, cine? Calendarele euroatlanto- africane care scriu că am fi în anul 2018 măsoară duratele transculturale cum a stabilit Sfântul Dionisie zis cel Mic – înainte şi după naşterea Mântuitorului Iisus Hristos, Fiul lui Dumnezeu, întrupat prin Fecioara Maria, cum scrie în rugăciunea „Crezul” rostită zilnic de miliarde de oameni, preţ de vreo 17 secole; veni evul Întunecat cu hoardele lui pustiitoare, trecu, veni Renaşterea, Reforma, Contrareforma, veniră şi trecură vreo 3700 de războaie intra şi interetatice, civile, militare, veniră Iluminaţii, trecură, veniră şi trecură epidemii şi molime, foamete şi inundaţii apocaliptice, veniră şi trecură revoluţii politice, sociale, ştiinţifice, artistice, răscoale şi lovituri de stat, veniră şi trecură monarhii şi preşedinţi mai mult sau mai puţin preşedinţi, ba şi dictatori şi democraţi de tot felul, depinde de p d v-urile fiecăruia, funcţie de sex, vârstă, sănătate mentală, cultură şi avuţie, câte altele, preţ de 17 secole, dar rostirea „Crezului” e o constantă observată şi de cei mai neînduplecaţi atei, rostire în gura mare, în şoaptă, murmu- rată, spusă în gând, în stradă, în biserică, în câmp, în pădure, în familie, în puşcării, în lagăre, la botez, la cununie, la moarte Aşadar, a fost odată, adică altă dată, una ca niciodată, de când a fost data aceea până scriu acestea, adică unic şi irepetabil, cum le place să precizeze multora din elita noastră intelectuală doctă, expertă, specialistă, analistă, comentativ-comentatoare, cu diplome peste hat, atestat vorbitoare în cel puţin maximum de limbi străine fără de care pas possible cont de care să ţinem cont, a fost un sat; asta pe vremea de dinaintea contemporaneităţii actuale, pe acea vreme existau puţine localităţi şi foarte multe 303 GHEORGHE MIHAI / IEROM NEOFIT sate, în curs de modernizare, curs neîncheiat, parţial din vina vechiului regim odios, parţial al Puterii Politice la Puterea nemeritată şi cu ajutorul căreia fură poporul, spre disperarea Opoziţiei înfricoşată că dacă balta nu va mai avea peşte La marginea sudică a satului, precizare importantă din pdv etnolingvistic şi utilă ca bazin electoral, acolo, zic, se afla o căsuţă, pitită chiar sub lăstărişul pădurii, că pe atunci nu sosiseră investitorii de dincolo să defrişeze raţional, elegant, fratern, legal conform DUDO, lume înapoiată, ce mai! În căsuţă trăia o vietate vertebrată patrupedă cu corniţe şi trei iezi Într-o dimineaţă, vietatea îşi chemă iezii şi le spuse „Dragii mei copilaşi, voi pleca la superminimarketul din sat să cumpăr de-ale gurii din ajutorul social rămas Voi să încuiaţi uşa, să nu cumva să deschideţi cuiva decât dacă auziţi glasul meu cântând „Trei iezi cucuieţi, uşa părintelui vostru descuieţi, că părintele v-aduce vouă, legume-n borcan, lapte-n alt borcan, pungă cu mălai, gumă de mestecat şi ceva rahat” Ieduţul cel mic, naiv, micuţul, se obrăznici „Da de ce nu se duce tata?”, „Care tată?” sări înfricoşată vietatea, „Nu există nici un tată, nici o mamă; doar părinte, părinte, fa şi părinte, hăi”, „Şi de unde ştim care-i fa şi care-i hăi?” întrebă mijlociul Vietatea rămase pe gânduri „Simplu, răspunse într-un târziu, părintele fa are ţâţe şi părintele hăi are coiţe ” „E cam complicat”, interveni iedul cel mare „Nu-i şi mai simplu să vă spunem fa şi hăi?” „Ia mai tacă-vă fleoanca, se răsti vietatea, merg la market şi apoi îl întreb pe cioban El tre să ştie ” Şi plecă Scriam că, până la urmă, dintr-un amestec de orgoliu ideo- logic european cu prostie scientistă bine temperată, s-a acceptat numărătoarea anilor luând ca piatră unghiulară 0 anul 731 ab urbe condita; ce e cu plus se numeşte era noastră, ce e cu minus e înaintea erei noastre De fapt şi de drept numărătoarea cu pricina a propus-o sfântul Dionisie, zis Cel mic, dar nu e politic corect să mărturisim aceasta, pentru că supără masonii, atei până-n vârful unghiilor, se supără majoritatea bine plătită a oamenilor de ştiinţă, se supără teologii altor confesiuni religioase, se supără geologii, ecologiştii, bancherii şi câţi alţii! E cu minte cuminte, prudent, incolor, inodor, insipid să măsurăm erele civilizaţiei 304 Consens şi disens terriene cu anii, deceniile, secolele, mileniile înainte şi după 0 (zero) Aşa am şi învăţat la şcoală Dar tradiţia – neşcolita, analfabeta, doldora de prejudecăţi şi de mentalităţi – care întâmpină progresul inteligent, ferm condus de salvatorii autentici şi adevăraţi ai neamurilor, cu bolovanii ei insalubri, tradiţia, născută la sat întrupând veşnicia spiritului – căci toate se usucă, se risipesc, şi plugul şi roata şi arcul şi mitraliera şi automobilul şi bibliotecile şi diplomele şi meseriile etc – veşnicia spiritului nu poate fi atinsă de epidemii, de molime, de raţionamentele raţionale ale raţiunii, de droguri, de prostituţie, de TV-uri şi radio-uri, de gloanţe, de ură, de lăcomie, de trufii şi de câte or mai fi; veşnicia spiritului dă trup tradiţiei care totdeauna va învia, oridecâte ori Raţiunea Supremă va binevoi s-o răstignească Tradiţia, născută la sat, nu se ascunde prin cluburi şi redacţii, nu fuge spărioasă „dincolo”, nu devine poliglotă şi fanfaroană, nu urlă pe stradă că vrea rivoluţie şi moarte de om, ci-şi vede de ale ei, cum şi-a văzut şi sub bolşevici, sub comunişti, sub tot felul de hapsâni şi perverşi, deoarece întrupează veşnicia spiritului Că m-am luat cu vorba şi m-am abătut de la ale noastre Nici nu plecă bine vietatea numită capră şi la uşă ciocăni careva „Cine e?” întrebă iedul mijlociu; „„Eu, capra, mama voastră, deschideţi iute, puişori!” se auzi o voce răguşită şi hârşcâită Iezii izbucniră în râs „Bă, ăla, nu eşti capră, nu ne eşti mamă Habar n-ai; se schimbatără lucrurile După voce, dumneata cam sameni cu lupul” Când auzi una ca aiasta, lupul se piti în hăţişurile de pe-aproape să chibzuiască Nu trecu mult şi se ivi şi vietatea patrupedă cu sacoşele pline „Trei iezi cucuieţi, ia-n trăgeţi şi descuieţi că v-adusei imediat şi praline şi rahat”, grăi cu voce dulce pe de-adevăratelea „E fa, e fa” chiui iedul cel mic şi deschise uşa Dar lupul ascultase, înregistrase mintenaş pe celular vocea şi ţuşti în adânc de codru des, cum numai odată ca niciodată mai s-exista Fa îşi adună iezii în cerdac şi le povesti ce i-a povestit ciobanul De sâmbăta trecută gata, în sat nu mai locuieşte picior de bărbat şi femeie, nu mai locuieşte picior de mamă şi tată, fiu şi fiică, bunici şi bunice; bărbaţii şi femeile deveniră oameni, măi, omule, măi, omule, mamele şi taţii 305 GHEORGHE MIHAI / IEROM NEOFIT deveniră părinţi, părintele fa şi părintele hăi, fii şi fiicele deveniră fo, fo şi gata, bunicii şi bunicele, harşt, babi, pur şi simplu „De ce?” se miră iedul cel mare „Ca să nu descremenăm sexele”, răspunse capra „Şi cocoşul, cocoşul mai cucurigeşte? Mai calcă găinile? Da lupul? Lupului i se taie coiţele? Da dacă iepurele se declară leu ce se întâmplă? Şi dacă boul are chef să i se recu- noască tăurăşenia?” Iezii întrebau, iar be-he-he-urile lor răsunau în toată poiana În estimp, lupul clocea, deşi nu era cloşcă, mustăcea un proiect grandios, măreţ, aproape ca proiectele UE, oleacă nu tocmai conform DUDO, dar pe la margine, fiind că la margine e posibil orice, cum reflecta un mare filosof de-al nostru contem- poran din aieste zile, doctrinar hârşcâit în ale doctrinei, nu ştiu dacă bărbat sau femeie, mamă sau tată, n-am voie să spui Dacă nu dau cotu, data viitoare vă dezvălui totu Uite că m-am luat cu vorba ş-am uitat de povestea caprei Am citit din studiile lui Michel Villey dedicate dreptului familiei, cât şi unele comentarii asupra acestor studii (cum ar fi cazul, Paul Moreau, X Lacroix) Povestind de una, de alta, mi le-am amintit Capra, la mod normal, avea o familie, etico-juridic constituită atunci, odată ca nici o dată, pe vremea când purecii potcoviţi cu potcoave de şaptezeci şi şapte săreau şaptezeci şi şapte de coţi de vrednicie, ţapul ei aflându-se la muncă hăt, dincolo, peste şapte munţi, şapte văi, şapte râuri şi şapte codri, unde în secunda doi câştiga, pe cuvântul lui, preţ de e-he-he, situaţie atent urmărită de urechile vigilente ale lupilor, urşilor, jderilor – nume în curs de dispariţie pe măsura progresului neabătut spre zorii luminoşi ai viitorului tinerelor generaţii de zoon (căci toate se vor contopi fratern într-o fraternitate universală numită generic zoon nedescriminatoriu, cum predictează juriştii umanişti, iubitori ai Dreptăţii-Binelui-Justiţiei-Adevărului) După câteva zile, părintele fa plecă iar la superminimarketul din sat, fără să ştie că lupul instalase instalaţii de ascultare-video de jur-împrejurul casei Conform unei teorii creaţioniste strămoşii caprei apărură deodată cu strămoşii lupului, aidoma la fel aceiaşi ambii cu actualii, deci duşmani de moarte abia după 306 Consens şi disens alungarea din Paradis, pe când, conform unei teorii evoluţioniste, lupii şi caprinele actualii au o origine comună într-o cianobac- terie primară din care au evoluat separat unii luând-o cea, ceilalţi, hăisa, în neostoită confruntare pentru supravieţuire, cum susţin corect politico-raţional teoriile transliberale şi metabancare libere şi independente; de aici duşmănia lupilor faţă de caprine, o viguroasă luptă de clasă Dacă nu mă credeţi citiţi-l pe Italo Calvino Eu l-am citit şi încă de două ori Şi plecă părintele fa În urma lui, hm, mă opres aici că dă oala-n foc Iartă-mă, părinte Neofit, că trăncănesc fără sfiiciune, deşi am cetit cu râvnă volumul de aproape 900 de file despre tăcere al preotului Dan Popovici care tratează tema din numeroase perspective îmbogăţitoare de cultură şi învăţătură Dar nu mi-i ruşine nici cu Alain Papaux, autor al unui coşcogea eseu filosofic despre calificarea juridică, de peste 500 pagini Or, eu n-am îndrăzneala, respiraţia intelectuală pentru asemenea intreprin- dere (cele şase volume ale „Fundamentelor dreptului”, însumând vreo 2000 de pagini le-am scris şi publicat, pe rând, în opt ani), mă mulţumesc, într-acest amurg defel ispititoriu, să încerc unele încruntări neistovitoare, pe altă cale decât aceea a citatelor din autori celebri, cu subsoluri spre dovedirea orizontului meu enciclopedic (lucru inabordabil aici, de faţă, cu unic instrument de folosinţă memoria încă neuzată) Vorbeam despre lup şi iaca lupul la uşă, la uşa caprei, părintelui fa, după unele legiuiri moderne şi actuale, se aşeză în cerdac şi dădu drumul la înregistrarea audio „Trei iezi, cucuieţi ş a m d ” „Părintele fa!” ţipă de bucurie iedul cel mare, „Mama!”, strigă iedul cel mijlociu, pe când ăl micu se zgribuli, se înfioră, se arici şi ţuşti sub covata dindărătul sobei Iedul cel mare trase zăvorul, deschise uşa şi ce urmă? O labă păroasă îi astupă gura, la fel îl zmunci pe mijlociul şi din trei paşi lupul, căci despre el e vorba, ajunse la BMW-ul tras în preajmă Înlăuntrul automo- bilului îi luă în primire o lupoaică, ah-ah, ce de mai lupoaică, lupa lupului, partenera, deh, iubi a lui iubi, na, cupla lui, cu ochi din aceia, „Şi ce ochi mari ai, pupi!”, cu nişte gheare, brr, cum 307 GHEORGHE MIHAI / IEROM NEOFIT numai prin cluburile selecte de noapte vezi, „Hai, darlin, te fac un pating sau un footing sau un biftec?”, înhăţă iezii hămăind sardonic şi BMW-ul dispăru ca măgaru-n ceaţă Când se întoarse părintele fa, capra, adică, nu mai rosti parola că uşa trântită de perete şi ăl micu hohotind pe prag o lămuri „Aşa, cumetre, oftă din rărunchi capra, părintele fa, adică, te-ai pus cu nişte bieţi iezişori, ai profitat că ţapul, părin- tele cu coiţe, e plecat să lucreze dincolo de hat şi mi-ai năpădit sărăcia!” Şi plânse, plânse ca orice părinte cu minte cuminte Apoi şi-a şters lacrimile, bărbată, trase uşa, îşi luă ieduţul de lăbuţe şi hai, năpăstuito, la Poliţie, că doar Poliţia şi odinioară, odată ca niciodată, şi azi, apără, garantează, ocroteşte fermă şi neostoită drepturile ensului, ordinea publică, securitatea fiecă- ruia şi a tuturora, legalitatea şi proprietatea de hoţi, în primul rând, de tâlhari, de cremenali, pe scurt şi sintetic, de hoţi, nu-i aşa? Că d-aia se potriveşte cu tema despre hoţie E trecut de miezul nopţii, cuvioşia ta, părinte Neofit! Pe altă dată Gândurile acestea, îndeolaltă cu cele altele, părinte Neofit, nu-mi răsăriră hodoronc-tronc ieri-alaltăieri, ci nu doar le-am pritocit, ci şi scris în volumul acela, „Deochiada”, prin 1980, de-mi zise Virgil Cuţitaru „măi, tu poţi înfunda puşcăria!” N-am înfundat-o, dar nici bine nu mi-a fost Veşnicia s-a întrupat la ţară în sensul dat substantivului „ţară”- ţarnă, ţărână, cum din ţărâna veşniciei Raiului se înfiripă perechea adamică, în acea ţărână se aflau râul, ramul, ciripitul zburătoarelor, ierburile şi fructele Bine, nu e credibil pentru evoluţionişti, deoarece n-avem dovezi în accepţiune fizicalistă, că cum adică să grăiască lupul şi capra, ce?, au limbaj articulat?, păi, n-au, observaţie stupidă, căci avem dovezi să distingem între număr şi cifră?, a văzut-pipăit-mirosit cineva numărul cinci?, a văzut-pipăit-mirosit cineva o noţiune, una mică-micuţă, măcar?, a văzut-mirosit-gustat-auzit cineva ura, onestitatea, voinţa, energia nucleară, frumosul? Întrebări perfect inutile pentru minţile sufocate de miasmele nocturne ale pro-testanţilor, „Sus- jos, sus-jos, nu ne e prieten Hristos” Apropo, pe planetuţa asta, 308 Consens şi disens Terra, trăiesc peste opt miliarde de enşi biopsihosociali, cam câte fire de nisip pe-o plajă euxină minoră De când cu radioteveurile, li se inculcă acestor opt miliarde că Dumnezeu-Allah-Şiva-Jupiter sunt (măcar) patru nume pentru aceeaşi divinitate Asta cu condiţia necesară, nu şi suficientă, numitele deităţi să existe Ideea e aiuristică până şi pentru un minim alfabetizat, dar conţine destulă dulce otravă să usuce firava mlădiţă a spiritului Şi cu toate astea, în anul Domnului 2018 sunt năucitor de nume- roase cugetele limpezi, sufletele curate, minţile cuminţi Zi de zi, ceas de ceas, minut de minut vin de pretutindeni val după val informaţii false, minciuni sfruntate, ispite cât mai ieftine, îndemnuri la ură, ca-n picturile lui Goya Hm, în toate zilele de praznic creştin ortodox bisericile româneşti sunt pline, schiturile şi mânăstirile sunt pline, la fiecare prăznuire aflăm circa trei milioane de credincioşi proslăvind Sfânta Treime, „Pacea Mea v-o dau vouă!” În nici un caz, în nici unul, nu cred că dimineaţa merg la Liturghie închinându-se Sfintei Treimi cu smerenie, suspinând din adâncul inimii „Să ne iubim unii pe alţii Fericiţi făcătorii de pace Şi ne iartă nouă greşalele precum iertăm şi noi greşiţilor noştri” şi seara, după vecernie urlă în piaţă „Să moară, cremenalii, la puş-că-rie, huo”; dimpotrivă, cred că-s ca lupii din poveste, n-au nici un Dumnezeu, n-au credinţă nici în Dumnezeu, nici în Iehova, nici în Budha, nici în propria-le raţiune despre care au impresia c-ar şti ceva, sunt nişte făpturi hămesite, lacome, gata să-şi vomite veninurile Dar, părinte Neofit, slavă Domnului!, n-adună pieţele şi străzile, seara, la chemarea celularelor câţi adună dimineaţa lăcaşurile de rugă- ciune la dangătul clopotelor Încă, n-adună prin convocări parti- dele şi ONG-urile la demonstraţii de protest câţi se adună fără nici o convocare în pelerinaje Departe-s unii de ceilalţi, departe e curăţenia inimii credincioase de noroiul inimii bâzgâitoare Dar lupul din poveste e ateu, adică fără Dumnezeu, ca şi lupa lui cu care s-a îmbârligat, cuplu ocazional, parteneri de tufiş să fure iezii amărâtei de capre Şi unde să reclame părintele fa? Bineînţeles că la Poliţie, garanta ordinii şi securităţii, nu-i aşa don şef? Aşa-i, mormăi şeful de post S-o fi înţărânat veşnicia la sat, dar e formată din veci, iar vecii au început şi sfârşit chiar 309 GHEORGHE MIHAI / IEROM NEOFIT înlăuntrul Veşniciei; vecii trec-petrec unii în alţii, mulţimi nenumărate de veci, inclusiv Universul nostru, dar Veşnicia rămâne veşnicie; Dumnezeu este veşnic, mai înainte de toţi vecii, pentru cine are minte să priceapă şi glagorie să înţeleagă Dar lupul nu ştie sau nu admite această idee elementară, trăind în sânul clipei pentru el nimic nou şi vechi sunt toate, clipa asta minunată, trăieşte-o cu lupa, ce-i drept, fermecătoare; nu admite nici don şef, nalt la stat, mic la sfat, prost ca noaptea, dar gradat Stă la birou şi clipoceşte foarte concentrat pe o tabletă Capra suspină, ieduţul behăie subţirel „Care-i problema?”, „Uite-aşa şi-aşa”, povesteşte reclamanta „Şi unde-i lupul?”, „Habar n-am”, „Ai martori că ţi i-a furat el?”, „N-am”, „Păi? De unde ştii că el e hoţul?”, „De la ieduţ”, „Nu se ţine, e minor”, „Şi ce fac?”, „Fă o plângere, las-o aici şi-n termen de treizeci de zile primeşti răspuns” Mda Plecă părintele fa, ce mai, plecă, iar don şef se întoarse la tabletă Mai vedem Şi-au plecat cam dezamăgiţi iada şi ieduţul peste vale, peste deal, pe cărăruia şerpuitoare printre ierburi, printre scaieţi, colo mohor, dincoace gudură, mure, zmeură, zbenguieli de fluturi, le-ai spus bunilor?, întrebă timid ieduţul, i-or mâncat lupii iarna trecută, răspunse părintele, pe toţi patru?, pe toţi patru, s-or amuşinat şi or năvălitără în haită, ca supranaţionalele, da bizonii ce făcutără? păi, behăi lăcrimos părintele, bizonii au deja belciuge în nas ca şi mistreţii, ca şi uite-o cioară în cărare e căzută sau ce are?, într-adevăr, în cărare zăcea o cioară, ajutaţi-mă, rogu-vă, urcaţi-mă pe craca aia, păre-ni-se că eşti la ananghie, cronc, sunt, părintele luă cioara cu gingăşie, o curăţi de tina cărării şi, lesne o aburcă pe creangă, păi?, d-aia era caprină Cioara le mulţumi civilizat, apoi le dărui o peniţă, când vă va ghionti mari înghe- suieli suflaţi peste peniţă şi toate neamurile mele vă vor sări în ajutor Ieduţul rămase niţel nedumerit Hm Luă peniţa ş-o strecură în troşcoletă Merseră ce mai merseră până se opriră în faţa unui şarpe lungit de-a-curmezişul cărării Ce-i, bre? Eşti mort sau bolnav? Se nedumiri părintele iadă (dar să ştiţi că de când cu decretul, n-avem voie să spunem mamă şi tată, fiu-fiică, unchi-mătuşă, moş-moaşă decât dacă persoana cealaltă declară 310 Consens şi disens expres, direct, sincer, public, legal că acceptă să fie considerată mamă, tată, fiu, fiică, unchi, mătuşă, moş moaşă; libertatea consfinţită prin acte juridice permite fiecărui locuitor al pădurii şi poienelor, lacurilor şi pâraielor să-şi schimbe genul de trei ori pe zi şi de două ori pe noapte, din raţiuni estetico-sexuale-moral- religioase Eu scriu aici capră-ied-lup-lupă, dar n-am dat nume- pronume-adresă-CI; mi-am luat măsuri de apărare faţă de Direcţia Naturii Autentice, faţă de Clubul Sacru al Mlărişului, faţă de Cioporul de prin Desişuri) Şarpele, că acolo rămăsesem, se încordă niţel, ridică întâi coada, apoi capul şi zise cam sâsâit „Pantha rei” Ce? se miră ieduţul Măi, susură şarpele, se pare nu prea umblaşi la şcoală Aşa-i, confirmă părintele capră Dar eu am şi bacalaureatul Apoi căprării teleoleaca peste zaplazuri până am dat de părintele cu care m-am cuplat şi-am făcut trei iezi Ştiu, o întrerupse şarpele, ştiu ca orice şarpe de poiene, fiind că în ordinea firii, înţelepţi sunt zeii, apoi şerpii plaiurilor şi poienelor, apoi, unii academi- cieni Dincolo de aceştia se întinde vastul deşert al raţiunii, populat de cămile şi cămilari Ba, interveni ieduţul Am văzt la televizor că-n deşert trăiesc şi şerpi şi lei şi oameni Mda, dacă ar fi putut şarpele ar fi râs, dar cine a mai auzit de şerpi râzând? Eu am văzt la televizor şi şerpi râzând, se hlizi ieduţul Mama îl plesni cu coada, evident, nepedagogic, că dacă ar fi remarcat Garda Pretoriană a Moralei, nu vreau să-mi imaginez consecin- ţele! Şarpele nu păru să fi luat în seamă gestul barbar al părintelui şi continuă: Vastul deşert al raţiunii e populat de tot felul de tâmpiţi, idioţi şi cretini bântuiţi de Morgane, că numai aşa s-ar explica alergatul lor prin nisipul fierbinte după himere Şerpii din deşert sunt rudele noastre reziduuri ale selecţiei naturale Oamenii? Păi, n-a spus-o însuşi Pitagora că oamenii nu pot spera decât să fie filosofi, adică iubitori de înţelepciune, niciodată, nici cum, înţelepţi? Între miliardele de oameni ajunseră vreo mie iubitori de înţelepciune, jumătate ucişi de cei care colcăie de ură, cealaltă donchisotizată Ce-ai zis? Don-chi-so-ti- za-tă, cuvânt greu, destinul tău, ieduţule, e să ajungi strălucit om politic în deşertul raţiunii, nu-ţi bate capul Pantha rhei Ce-i aia? se minună părintele Păi, ai învăţat la liceu, nu? Am lipsit de la 311 GHEORGHE MIHAI / IEROM NEOFIT lecţii cam des Pantha e cuvânt grecesc care s-ar traduce strâmt prin „Totul”, întregimea, iar „rhei” vine de la rheio, rhein, a curge, curgere, se petrece, devine Expresia asta o moştenim de la un negustor grec de ulei de măsline care ne-a lăsat şi alte moş- teniri, că pe atunci filosofarea şi negustoria nu se contraziceau; încăpută pe mâna căpcăunilor, negustoria a ajuns o meserie de joasă speţă, ceva învecinat cu prostituţia şi hoţia, filosofarea o mimoză donchisotească Nu te nelinişti, căpriţo, ai ac de cojocul lupului, uite, îţi dau un dinţişor de-al meu şi cât te-ai şterge la ochii lăcrimaţi de mamă vei găsi soluţia eficientă, ca un general useist în deşerturile irakiene Şi şarpele dispăru în buruiene Păşind cu emoţie, cuvioşia ta, părinte Neofit, am luat aminte la răspunsurile primite, mângâieri sufletului meu nechibzuit Prieteni d-ai mei, mi-au observat că mă dedau la pamflete, alţii că însaiel fabule, adică fabulez, dar mata ştii foarte bine că nici una, nici alta, urmărind scopul împreună stabilit, chiar dacă mă pierd cu firea ca Petru în vâltoare Încă din studenţie m-am obişnuit să frecventez săptămânal librăriile şi anticariatele, indiferent în care oraş sau ţară m-aş afla; cu excepţia internărilor prin spitale – şi n-au fost defel puţine – obişnuinţa mi-a devenit, realmente, a doua natură În lung de decenii am cumpărat numeroase volume, fiind eu un împătimit al studiului că nu mă mai îndestulau bibliotecile publice Prin studiul operelor lor autorii îmi deveniră, unii, prieteni, alţi adversari doar de mine ştiuţi Dreptu-i, cu oarecine mă apropiai, nu totdeauna întâlniri benefice, cu atâta mai puţin statornice Să înşir nume de un fel ori de altul n-ar fi frumos dintr-atâtea pricini pe care prefer să le trec sub tăcere; n-aş vrea să mă laud cu consensualizări, nici să subpreţuiesc disensualizări Totuşi, fiind vorba de cărarea pe care păşesc iada şi ieduţul, îndureraţi şi fără ajutor, cărarea încredinţătoare că-i a adevărului şi vieţii, şupurată printre ierburi veninoase, scaieţi înţepători, tufişuri întunecoase, mirişti neprielnice, aşişderi şi eu, săptă- mânal, m-am oprit de mii de ori în librării şi anticariate, şerpii mei, încercând să înlătur nedumeriri, ezitări, frământări, altele decât durerile duhului spuse duhovnicilor „în taina paşnicei 312 Consens şi disens chilii”, cum scrie poetul Dar ce credeai, părinte Neofit, că l-am descoperit pe Dumnezeu după 1989? Am avut părinţi vrednici, părinte, care mi-au dat cei şapte ani de acasă, cum se cade, am mai povestit asta în cărţi deja publicate Dacă ai citit, cu puţine te alegi, dacă studiezi câştigurile tale sporesc pe măsură Sigur, înţelepciunea nu vine din citit, nici din studiu, cum nici cu numărul anilor sau a diplomelor, ea nu te aşteaptă ca proaspăta nevestică, ci e sădită în tine de săditor şi n-ai decât să-ţi foloseşti răgazul reflecţiei ca ea să îmbobocească şi să dea fruct Săptămâna trecută am vizitat o fastuoasă librărie de unde am plecat cu un volum de celebrul star Andrei Pleşu şi cu altul semnat de monstrul sacru Patapievici Aceşti celebri nu-s colegi din generaţia mea, nu contează dacă-i cunosc personal, dar între mine şi ei sunt câteva deosebiri fundamentale, lesne constatabile prin orice comparaţie sine ira et studio Volumul omului care scrie 602 pagini, Patapievici, e conceput (??) ca jurnal-memorial pentru 2011-2017 şi e publicat în Editura Humanitas, condusă cu pricepere de marele tipograf Gabi Liiceanu, vechi prieten al binecuvântatului Gheorghe Soros, Părinte Fondator al Clubului discret şi select producător al revistei elitiste „22” Am parcurs cu interes epistemologic şi praxioantropologic volumul patapievi- cian; cum să mă compar eu cu acest koloss al meditaţiei infra- metaliteraro-filosofice, puţ al gândirii habermasiene, evident că nu mă pot compara Între altele, inspiratul autor povesteşte despre călătoriile sale filosofico-ştiinţifice şi literar-artistice pe câteşi meridiane şi paralele, con-versând cu reputaţi asemeni lui, în perioada 2011-2018, pe teme nobeliare, vreme în care eu călătoream între Timişoara şi Oraviţa, îngrijorat de grădină şi livadă Într-un limbaj savant, delectant pentru elita elitelor din Calea Victoriei, savuros pentru fani căutători ai Cărării, dl Patapievici rămâne un strălucit exemplu de prieten juruit al lui Gabi Liiceanu Cartea lui Patapievici a stabilit net încă o deose- bire faţă de cărţile mele, o deosebire de nivel intelectual, de ţinută cărturărească, de amplitudine economico-financiară Că tot vorbim de iadă şi ieduţ, de lup şi lupă, de cărări cu şerpi şi ciori, Andrei Pleşu publică şi el, evident în prestigioasa 313 GHEORGHE MIHAI / IEROM NEOFIT editură liicenească, gândurile lui despre inimă şi alte eseuri, ca nu cumva să uite cititorii că e un apropiat al îngerilor; i-am citit gândurile aproape cu pasiune, dar la închiderea volumului am constatat că autorului i s-a veştejit inima, că orbecăie prin mirişti departe, foarte departe de Cărare Totuşi, ce bine e să fii membru, ce cald ţine frăţietatea, câtă desfătare în credinţa că eşti propriu-ţi soare; parcă părintele Steinhardt spune altcum, dar cine e părintele acesta faţă cu solarii corifei invocaţi mai sus? „Logica e calea cea mai scurtă, mai economicoasă, fără intermediari care conduce gândirea la adevăr ” Cu această afirmare spusă pe ton îndestul de morocănos, ariciul – despre el va fi vorba în cele ce urmează – îi opri din drum pe iadă şi ieduţ „Nu mi-i clar”, croncăni de pe cracă din preajmă cioara, „deşi un miez de înţelepciune e aici”, sâsâi şarpele, „Prostii!”, se auzi un mârâit din tufişuri, „nu există adevăr, pentru că nu există gândire, ci gândiri, gândirile produc adevăruri cum ugerele caprelor produc laptele, în bogata diversitate”, mieună jderul de colo cu ochii pe-o veveriţă zglobie „Către unde mergeţi?” întrebă firoscos ariciul pe cei doi Iada suspină şi povesti iac-aşa şi aşa, „A-ha!, ca să găsiţi purceserăţi să căutaţi”, „Da, nene!”, „Şi sunteţi siguri că aţi ales calea potrivită? Sunteţi siguri că alta nu e mai bună?”, „Ba eu ştiu alta, interveni cioara; să zbori!”, aricul râse, dacă se poate spune asta, „Şi ce cauţi tu în zborurile tale?”, „Aaa, nimic, nimic deosebit, să ciugulesc, să cuibăresc, să mă hârjonesc, e minunat”, „Deci ăsta-i scopul zborurilor tale?”, cioara croncăni puternic şi replică „Eu nu-s filosof, găsesc adevăruri imediat, în ciugulit, în cuibărit, în hârjoană”, croncăni puternic şi-şi luă zborul „Dacă nu mă-nşel, cuvântul Logică e de origine grecească şi-i polisemantic – cale, lumină, cuvânt Pentru Aristotel, Logica e organon, tradus de Cicero prin latinescul instrumentum, cu sensul că, dacă cumva, gândirea caută adevărul are această cale unică, simplă, cea mai scurtă care duce la adevăr, fără vreun exces de economie de energie Deci, Logica nu se află în posesia adevărului, ci calea către, methodos, cum s-ar zice Logica e calea care şi luminează precum farul de pe promontoriu, ajutând gândirea să nu bezmeticească în hăţişurile a tot felul de 314 Consens şi disens înşelătorii ”,” Aşa-i, sâsâi şarpele pleznind din coadă „Nene, noi suntem pe cale? Adică e logic pe unde păşim, către unde păşim?”, Ariciul se înfoie „Repet, nu-s două căi la fel de „cea mai scurtă, mai economicoasă care să conducă la ceea ce cauţi Din păcate, Logica nu e deasupra moralei şi de aceea Tatăl Minciunii este marele pescar care ne tot năvodeşte gândirea” Cu aceste cuvinte, ariciul se trase spre tufişuri, „Aveţi grijă, pe unde păşiţi”, avertiză de după un brusture uriaş Un parastas, Părinte Neofit, e o masă de pomenire creştin ortodoxă a unui sau unor plecaţi la Domnul; masa de pomenire îşi are originile în sec I e n , cum e identificabil şi în tradiţia orală şi în Evanghelii, adică nu e „invenţie a popilor”, cum declară cretinisme ateii şi slujbaşii lor Bineînţeles, între sec I e n şi secolul VIII e n nu exista creştinism ortodox, ci, pur şi simplu, creştinism Până atunci se manifestară tot felul de răzgânditori ai creştinismului dispăruţi în negurile vremurilor De prin secolul acela, VIII, prinseră a cârti cei numiţi mai apoi catolnici sau romano-catolnici sau papistaşii care, între altele, eliminară parastasurile că n-ar corespunde idealurilor lor de sacru-pace- pâine-progres-umanism Dar românii din acele vremuri, creştini ortodocşi, n-au aflat că nu-s creştineşti parastasurile şi le-au ţinut cu străşnicie, cum dovedesc poeziile, baladele, doinele, basmele, sculpturile în lemn şi piatră, în pofida vremuirilor parşive, năvălitoare din cele patru zări Aşa şi capra din povestea lui Ion Creangă, despre care am scris mai înainte vreo cinci eseuri Creangă era creştin ortodox, păcătos, ca noi toţi, dar fără să uite Sfânta Cruce, Pomenirea morţilor, închinăciunea, chit că disjbuia să-l lecuiască pe ticălosul lup, fără Dumnezeu, care se credea propriu-şi soare, mai presus de Fire, lupi cum sunt şi cei care bat la uşa omului dându-se creştini nepracticanţi – prostie ca aiasta nici că s-a mai pomenit – care batjocoresc familia în căutare de zmulgere a copiilor de părinţi, să-i vândă la piaţa organelor de ură, de trufie, de înnavuţire Lupul i-a furat caprei doi pui şi a plecat dincolo, în hăţişurile tuturor ticăloşiilor Şi ce să facă biata capră? Primăria a ridicat din umeri, „Fă o jalbă la proncuratură”, poliţia i-a 315 GHEORGHE MIHAI / IEROM NEOFIT recomandat să scrie o reclamanţie tot la proncuratură, jandarmii s-au sperit „Lupul e membru al OSR” Rezist „Nu te pune cu el, are relaţii până la Maimuţoiul Suprem” Şi atunci, cu pruncii furaţi, cu bărbatul lucrând cine ştie pe cele meleaguri, unde să-şi caute mama capră dreptatea? A plâns, a bocit jelitoare cum doar prin Moldova lui Creangă era, ş-apoi se gândi la un parastas, cu sau fără voia Domnului, nu ştiu, dar la un parastas; cu bvicleşug, ce-i drept, dar un drept natural, pe care nu-l va fi găsit în nici o legiuire, DUDO sau NEDUDO Am participat la acea pomenire, cuviincioasă, unde m-am conversat cu bărbaţi şi femei pe care dacă i-ar băga în seamă creştinii ortodocşi nepracticanţi ar fi ceva Ceea ce am remarcat cu multă, nesfârşită tristeţe a fost neparticiparea familiilor la pomenire!! Adică, au venit un soţ, o soţie, un cuplu, o babă, un moş, două vecine, doi moşi, tineret – ioc! NU nepoţi, nepoate, fii şi fiice Cum să ne adunăm noi la pomenirea morţilor, când nu reuşim să ne adunăm acasă, la prânz, duminica!? Dragă Părinte, îmi pricepi mai bine gândul cel de dindărăt decât îndeajuns de alţii, fapt pentru care mă voi opri aşa cum, cred, te şi aştepţi, ieşind dintr-o poveste sau realitate, poate, pentru a intra într-o alta, realitate de poveste Se apropiau în goană de grilajul despărţilor, săreau, ţopăiau Hămăiau în neştire, cu ochii înjectaţi, aţâţându-se între ei, cei de partea asta împotriva celor de dincolo, depinde cum priveşti lucrurile, pentru cine le priveşte, stăpânii îi întărâtă, fiecare „dincolo” e imperiul Răului, e clar că „dincolo” e dincolo de gard, grilajul a fost înălţat să separe două imperii, nu două lumi, ci două imperii Cele două hoarde, înnebunite, se izbiră de grilaj, încă de departe se aţâţau reciproc, apoi la câteva palme unii de alţii urlau dezlănţuiţi, poate nici nu voiau să se hăpăiască, ci să-şi manifeste ura funciară, urletele lor umpleau văzduhul de ură, căci se urau din adâncul lăuntricului lor, spre delectarea stăpâ- nilor, se împroşcau cu valuri de bale, intoxicau văzduhul cu ură deşănţată, „Voi sunteţi Răii”, ba, „Voi sunteţi Răi”, hămăiturile lor amplificate stârniră zeci de alte hămăituri, până hăt-departe 316 Consens şi disens îşi zvârleau unii altora ura, ura totală, intolerabila, de neînfrânt, fără zăgaze, din profunzimile firii lor haine, câineşti, lătrau din ură distorsionată de negurile potopitoare, parcă, iată, cerul e gata-gata să se prăbuşească, dar ei nu şi nu, îşi zvârleau ura cu vibraţii ucigătoare, cereau, parcă sânge, gurile hămesite de ură, umpleau văzduhul de duhoarea aceea pestilenţială revărsată din toate closetele îngrăditurilor, lătrăturile se prefăceau în urlete de ducă-se pe pustii, de fiare ale cavernelor, pretorieni ai răului, ba „voi”, ba „voi”, ciumelor roşii, ciumelor negre, lepre galbene, lepre vinete, vânduţilor, ba „voi”, ba „voi”, holere portocalii, holere cenuşii, chelălăiau, urlau, hămăiau, se izbeau de grilaj, pe când stăpânii, din balcon se distrau la o ţuiculiţă, căci grilajul fusese ridicat din înalte raţiuni de apărare a ordinii eticojuridice privind proprietatea, sacra şi inviolabila proprietate O clipă, o firimitură de clipă îmbulzeala hămăitoare se opri; uşurel, pe nesimţite, F’iru fluierase şi cele două părţi se despărţiseră ca şi cum nimic nu se petrecuse „Mai tacă-vă fleanca, se răsti F’iru, e şi mâine o zi” E bine că zăvozii ascultă de F’iru Da Aşa şi este Este şi azi, este şi mâine, şi poimâine, şi răspoimâine, poate, o zi, până la cea pe care unii, nu toţi, ştii prea bine, o aşteptăm, încredinţaţi fiind, şi vii şi morţi, că va veni Cea de a Opta Zi 317 GHEORGHE MIHAI / IEROM NEOFIT 318 Consens şi disens Cuprins I (9-74) II (75-190) III (191-317) 319 GHEORGHE MIHAI / IEROM NEOFIT Tiparul executat la S C LUMINA TIPO S R L str Luigi Galvani nr 20 bis, sect 2, Bucureşti tel /fax: 021 211 32 60; tel : 0744 509 520 e-mail: office@luminatipo com www luminatipo com 320 